
Käesolevast raamatust 


Salaagent Thomas Lieveni kõige hulljulgemad seiklused ja hõrgemad retseptid. 

Sellel salaagendil vastu tahtmist on kaks nõrkust: naised ja kokakunst. 

«Missugune mees!» mõtlevad naised, kes Thomas Lievenit imetlevad ja armastavad, 
vihkavad ja petavad. Muretult naeratades, uskumatu sarmiga tuleb ta puhtalt välja ka kõige 
hädaohtlikumatest seiklustest. 

«Piiritute võimetega mees!» arvavad suurtöösturid, vastupanuvõitlejad ja poliitikud, kes 
temaga kokku puutuvad, samuti sõjast kasulõikajad, kindralid ja igasugu sulid. 

«Desperaado, eluohtlik, angerjana libe kurjategija!» ägavad kriminaalametnikud ja 
maksukogujad paljudes riikides. 

«Mees, kelle peame endale saama — iga hinna eest!» tõdevad suurriikide 
salateenistuskeskuste šefid. 

Ja Thomas Lieven ise? 

«Ma vihkan sõda, salateenistust ja mundrit,» ütleb ta. «Ma tahaksin rahus elada, hästi süüa ja 
kauneid naisi austada. Mina tunnen end kodus kõikjal, kus elavad sõbrad ja valitseb mõistus.» 
Inglismaa, Prantsusmaa, Saksamaa, Hispaania, Portugal ja Ameerika Teise maailmasõja ajal 
ja sellele järgnenud aastail on vahejaamad sellel ebatavalisel ja erutaval eluteel. Ja läbi aja, 


mis on täis vihkamist ja fanatismi, valet ja reetmist, sammub vankumatult ning võitmatuna 
mees, kelle südant juhib filosoofiline tunnetus: see ei pruugi alati kaaviar olla! Autentse tausta 
traagikast hoolimata on see enneolematult põnev romaan täis vaimukust ja huumorit — nagu 
teose kangelane Thomas Lie-vengi. 

Koos 106 toiduretseptiga (nimekiri lehekülgedel 574-576) 

«Meie, sakslased, armas Kitty, oskame teha küll majandusimet, kuid mitte salatit,» ütles 
Thomas Lieven meeldivate kehavormidega mustajuukselisele tüdrukule. 

«Jah muidugi, armuline härra,» ütles Kitty. Ta ütles seda hingematvalt kiiresti, sest oli oma 
Šarmantsesse peremehesse kohutavalt armunud. Ja armunud silmadega vahtis ta Thomas 
Lievenit, kes viibis, tema juures köögis. 

Oma smokingi peal — tumesinine, kitsaste revääridega — kandis Thomas Lieven köögipõlle. 
Käes hoidis ta salvrätikut. Salvrätikus olid kahe piltilusa peasalati lehed. 

Missugune mees, mõtles Kitty, ja tema silmad särasid. Mitte just viimases järjekorras tulenes 
Kitty pime armastus ka asjaolust, et tema peremees, mitmetoalise villa üürnik, oskas nii 
enesestmõistetavalt tegutseda köögis, Kitty valdustes. 

«Õigesti salatit valmistada — see on peaaegu juba kaotsiläinud kunst,» ütles Thomas Lieven. 
«Saksamaal tehakse see magus ja maitseb nagu riknenud kook, Lõuna-Saksamaal hapu nagu 
küülikutoit, ja Põhja-Saksamaal kasutavad koduperenaised koguni salatiõli. Oo püha 
Lucullus! Seda õli tuleks valada ukselukkudesse, mitte salatisse!» 

«Jah muidugi, armuline härra,» ütles Kitty, ikka veel hingematvalt kiiresti. Kauguses hakkasid 
helisema kirikukellad. Oli 11. aprill 1957 kell seitse õhtul. 

11. aprill 1957 näis olevat päev nagu iga teinegi. Kuid mitte Thomas Lievenile! Sest sellel 
päeval arvas ta suutvat lõpu teha senisele sassiläinud, seadusevastasele minevikule. Tolsamal 
11. aprillil 1957 elas Thomas Lieven, kes üsna hiljuti oli saanud nelikümmend kaheksa aastat 
vanaks, üürivillas Cecilien-Allee kõige nooblimas kandis Düsseldorfis. Tal oli küllaltki suur 
hoius Rhein-Maini pangas ja luksuslik sportauto, Saksa toode, mis oli maksnud 32 000 marka. 
Thomas Lieven oli erakordselt hästi säilinud neljakümne kaheksa aasta vanune mees. 
Sihvakas, suurt kasvu ja päevitunud, kõhnas näos targad, kergelt melanhoolsed silmad ja 
tundlik 

suu. Tema mustad juuksed olid lõigatud lühikeseks ja hakkasid meelekohtadelt juba 
hallinema. 

Thomas Lieven ei olnud abielus. Naabrid tundsid teda kui vaikset nooblit meest. Nad pidasid 
teda soliidseks Lääne-Saksa ärimeheks, kuid olid ka veidi häiritud, kuna ta enda kohta nii 
vähe konkreetset teada laskis saada... 

«Minu armas Kitty,» ütles Thomas Lieven, «teie olete ilus, teie olete noor, kahtlemata peate 
teie veel väga palju õppima. Kas te soovite midagi minu käest õppida?» 

«Rõõmuga,» sosistas Kitty, sedapuhku veelgi hingematvamalt. 

«Hästi, ma reedan teile retsepti, kuidas peasalatit maitsvaks tehakse. Mida me oleme juba 
korda saatnud?» 

Kitty tegi niksu. «Kahe tunni eest panime kaks keskmise suurusega peasalatit likku, armuline 
härra. Siis eemaldasime kõvad varred ja valisime välja kõige õrnemad lehed...» 

«Mida me õrnade lehtedega tegime?» jätkas mees uurimist. 

«Me panime need salvrätikule ja sidusime salvrätiku neljast nurgast kokku. Siis hakkasite 
teie, armuline härra, salvrätikut kiigutama...» 


«Keerutama, armas Kitty, keerutama, et viimastki veetilka välja pigistada. On ülimalt tähtis, 
et lehed oleksfli absoluutselt kuivad. Kuid nüüd tahame pöörata tähelepanu salatikastme val- 
mistamisele. Ulatage mulle palun klaasnõu ja salatilusikas!» 

Kui Kitty juhuslikult oma peremehe saledat kätt puudutas, läbis tema ihu magus värin. 
Missugune mees, mõtles ta... 

Missugune mees — sedasama olid mõelnud kõik need loendamatud inimesed, kes Thomas 
Lievenit minevikku kadunud aastatel tundma olid õppinud. Mis masti need inimesed olid, 
võib näha ehk sellest, mida Thomas Lieven armastas ja mida ta vihkas. 

Thomas Lieven armastas: 

ilusaid naisi, elegantset riietust, antiikset mööblit, kiireid autosid, häid raamatuid, stiilseid 
söömaaegu ja tervet inimmõistust. 

Thomas Lieven vihkas: 

mundreid, poliitikuid, sõda, nõmedust, relvastatud vägivalda ja valet, halbu maneere ja 
häbematust. 

Oli olnud aeg, mil Thomas Lieven oli korraliku kodaniku musterkuju, kes põlgas vähimatki 
intriigi ning pooldas turvalisusest, rahust ja mugavusest täidetud elu. Kuid just sellise 


inimese kiskus erakordne saatus — millest tuleb veel põhjalikult juttu — tema rahulikult 
eluteelt kõrvale. 

Korralik kodanik Thomas Lieven oli sunnitud laskma end vedada nii vägivaldsetesse kui ka 
grotesksetesse aktsioonidesse niisugustel organisatsioonidel, nagu Saksa Abwehr ja Gestapo, 
Briti Secret Service, Prantsuse Deuxieme Bureau, Ameerika Federal Bureau of Investigation 
ja Nõukogude Liidu Julgeolekuteenistus. 

Korralik kodanik Thomas Lieven oli sunnitud viie sõja-aasta ja kaheteistkümne sõjajärgse 
aasta jooksul kasutama üheksa riigi kuutteist valepassi. 

Sõjas tekitas Thomas Lieven määratut segadust nii sakslaste kui ka liitlaste peakorteris.* Ta ei 
tundnud ennast seejuures üldsegi hästi. Pärast sõda oli tal jälle — nagu arvatavasti meil kõigil 
— lühikeseks ajaks tunne, et nüüd on lõpp sellel hullumeelsusel, milles ja millest ta oli 
elanud. 

Eksitus! 

Pimeduse katte all tegutsevad härrased tei lasknud Thomas Lievenit vabaks. Kuid see-eest 
maksis ta oma piinajatele kätte. Ta võttis okupatsiooniaja rikastelt, rahareformi hüäänidelt, . 
majandusime uusrikastelt. 

Thomas Lieveni jaoks polnud raudset eesriiet olemas. Tema liikus ja tegutses Idas ja Läänes. 
Ametiasutused värisesid tema ees. Mitmete maapäevade saadikud ja parlamendiliikmed 
Bonnis värisevad veel tänagi, sest Thomas Lieven elab ja teab hirmuäratavalt palju Saksa uue 
bundesveeri mängupankadest, ehi-tusmahhinatsioonidest ja tellimustest... 

Loomulikult ei kutsutud teda Thomas Lieveniks. 

Antud tingimustes andestatakse meile, et oleme muutnud nii tema nime kui ka aadressi. Kuid 
lugu sellest kunagisest rahumeelsest kodanikust, kelle kirg ka täna veel lõõmab ja kes muutus 
vastu tahtmist meie aja üheks suurimaks seiklejaks — see lugu on tõsi. 

Me alustame 11. aprilli õhtust 1957, sellest ajaloolisest momendist, mil Thomas Lieven 
dotseeris peasalati valmistamise teemal. 

Niisiis pöördugem tagasi tema villasse! «Salat ei tohi iialgi metalliga kokku puutuda,» ütles 
Thomas Lieven. 

E 

Kitty silmitses nagu hüpnotiseeritult oma peremehe saledaid käsi ja kuulas tema loengut aina 
uue värinaga. 


«Kastme puhul,» ütles Thomas Lieven, «noaotsatäis pipart, noaotsatäis soola, teelusikatäis 
kanget sinepit. Lisaks kõvaks keedetud ja peeneks hakitud muna. Rohkelt peterselli. Veelgi 
rohkem murulauku. Neli supilusikatäit ehtsat itaalia oliiviõli. Kitty, palun õli!» 
Punastades ulatas Kitty talle õlipudeli. 

«Sellest neli lusikatäit, nagu öeldud. Ja nüüd veel veerand 

liitrit koort, haput või rõõska, see on maitseasi, mina võtan haput...» 

Sel hetkel avanes köögiuks ja sisse astus hiiglane. Ta kandis mustjashalle triibulisi pükse, 
sinivalget vöödilist pintsakut, valget särki ja valget aaspaela. Tema koljut ehtisid 
harjasjuuksed. Oleks seda ehtinud ka paljak, siis oleks see jätnud endast mulje nagu Yul 
Brynneri liiga suureks osutunud kaheköiteline väljaanne. 

«Mis on, Bastian?» küsis Thomas Lieven. 

Kergelt koriseva, prantsuspäraselt rõhutatud häälega vastas teener: «Härra direktor 
Schallenberg on saabunud.» 

«Täpselt minuti pealt,» ütles Thomas. «Selle mehega saab töötada.» Ta võttis põlle eest. 
«Niisiis einestame kümne minuti pärast. Bastian serveerib. Teie, armas laps, olete vaba.» 
Sellal kui Thomas Lieven mustade kahhelkividega vooderdatud vannitoas käsi pesi, harjas 
Bastian veel kord tema smokingkuube. 

«Kuidas härra direktor ka välja näeb?» küsis Thomas Lieven. «Nagu tavaliselt,» vastas 
hiiglane. «Lihav ja soliidne. Härjakael ja kõht nagu trumm. Korralik provints.» 

«Kõlab päris sümpaatselt.» «Kaks rapiiriarmi on tal ka.» 

«Ma võtan kõik tagasi.» Thomas tõmbas smokingkuue selga. Seejuures turgatas talle midagi 
pähe. «Bastian, sa oled jälle konjaki kallal käinud!» 

«Ainult väike lonks. Ma olin veidi erutatud.» 

«Jäta jutt! Kui juhtub midagi inimlikku, vajan ma sinu selget pead. Sa ei suuda ju 
direktorihärrat lömmi lüüa, kui oled kumamisi.» 

«Selle paksu teen ma tümaks ka siis, kui viibin delirium tremensi seisundis.» 

«Rahu! Kellahelistamise asi on sul klaar?» 

Menüü + 11. aprill 1957 


Lady Curzoni supp 

Paprikakana * Peasalat Clara * Riis 

Pikitud õunad veinivahukastmes +» Röstitud saiaviilakad 
juustuga 


See õhtusöök toob sisse 717 850 Šveitsi franki 


Supp. Lady Curzon oli Inglise asekuninga lord Curzoni naine. Tema mees kirjutas poliitilisi 
raamatuid. Tema ise aga koostas toiduretsepte. Oma kilpkonnasupis soovitab lady kasutada 
nende maitsvate loomade esijalgu, mille liha on kõige parem. Vürtsidest kasutatagu estragoni 
ja tüümiani, ingverit, muskaati, nelki ning karrit. Supi juurde kuulub klaasitäis šerrit, mille 
sees ujugu võimalust mööda kilpkonnamunad, soolikatest valmistatud vorstikesed ja looma 
sisikonnast tehtud hakk-täidis. Kellele see kõik tundub liiga aeganõudev, ostku kauplusest 
konservitoos valmis kilpkonnasupiga, kuid, ärgu unustagu seejuures seda täiendamast tubli 
sortsu šerri ja tassitäie koorega. 


Paprikakana. Praadida noor kana tavalisel kombel või sees, kuid mitte lasta tal pruuniks 
muutuda; tükeldada kana seejärel neljaks või kuueks tükiks ja hoida soojas. — Panna hästi 
peeneks hakitud sibul ja teelusikatäis paprikat praevõisse hauduma, ajada vähese vee või liha- 


puljongiga keema, lisada rikkalikult paksu hapukoort, millesse on * segatud veidi majoneesi; 
sellele lisada veel maitse järgi soola ning paprikat. Et tugevdada punast värvust, täiendada 
kastet vähese tomatiga, mida aga enne seda mitte mingil juhul maitsta ei tohi. — Kana-tükid 
panna kastmesse ja lasta mõned minutid tõmmata. 


Riis. Peaaegu alati «kleebib» riis nagu puder. Seejuures on ometi seda nii lihtne teraliseks 
teha. Panna tähele: riisi tuleb — pärast seda kui ta on hästi läbi pestud — mis tahes 
veekoguses 10—15 minutit keeta. Nüüd valada riis sõela sisse ja uhta teda kulina veega. See 
trikk eemaldab kleepuva riisijahu! Enne serveerimist soojendada riisi samas sõelas, ainult 
veeauru abil. Alles lauale andes lisada natuke võid, soola või ka maitse järgi karrit, safranit 
Või pipart. 


Pikitud õunad veinivahukastmes. Koorida ühte mõõtu suured muredad õunad, lasta neil 
vanilliga maitsestatud suhkrusiirupis aeglaselt tõmmata, ilma et nad ära laguneks, siis tõsta 
need kastme seest välja 

ja lasta sõela sees kuivaks tilkuda. Vahepeal koorida mandlid, lõigata need laastudeks, laotada 
küpsetuspannile laiali ja röstida kuumas praeahjus. Täielikult kuivaks tilkunud õunu 
immutada likööri, rummi või konjakiga ja pikkida mandlilaastudega; asetada nad kandikule ja 
pakkuda nende juurde veinivahukastet. 

Vahustada kaks munakollast 100 grammi suhkruga. Valmistada 20 grammist maisist või 
želatiinist ja poolest tassitäiest veest tarretis. Lisada sellele veerand liitrit valget veini ning 
keeta siis koos vahustatud munakollasega väikesel tulel tihkeks, segu kogu aeg segades. 
Kloppida kõvaks kaks munavalget, maitsestada rummi, arraki, konjaki või muu taolisega. 
Röstitud saiaviilakad juustuga. Määrida saiaviilakatele paksult võid, mille peale panna 
viilakas juustu (kõlbavad ainult Emmental või Edam). Siis pista saiaviilakad küpsetuspanniga 
viieks minutiks tulisesse praeahju küpsema, kuni nad muutuvad kuldkollaseks. Serveerida 
päris kuumalt. 


«Just nii.» «Korda.» 

«Üks kellahelin: ma serveerin järgmise roa. Kaks helinat: ma toon fotokoopiad. Kolm helinat: 
ma tulen liivakotiga.» 

«Ma oleksin sulle tänulik,» ütles Thomas Lieven oma küüsi viilides, «kui sa neid helistamisi 
segamini ei ajaks.» 

«Supp on suurepärane,» ütles direktor Schallenberg. Ta naaldus tagasi ja tupsutas oma kitsaid 
huuli damastsalvrätikuga. 

«Lady Curzon,» ütles Thomas ja helistas korra, vajutades klahvile laua all. 

«Mis lady?» 

«Curzon — nii seda suppi kutsutakse. Kilpkonn šerri ja koorega.» 

«Ah nii, loomulikult!» 

Laual seisvate küünalde leegid hakkasid äkitselt vubisema. Bastian oli käratult sisenenud ja 
serveeris paprikakana. Leegid rahunesid. Nende soe kollane valgus langes tumesinisele põran- 
davaibale, 

laiale vanaflaami lauale, niineleenidega mugavatele puutoolidele, suurele vanaflaami 
puhvetile. 


Kana vaimustas direktor Schallenbergi uuesti. «Delikaatne, lihtsalt delikaatne. See oli teist 
tõesti Šarmantne, härra Lieven, mind külla kutsuda! Kui tegelikult tahtsite minuga ainult ärias- 
jadest rääkida...» 

«Hea söögi juures on kõike hoopis" parem läbi arutada, härra direktor. Võtke veel riisi, see 
seisab otse teie ees.» 

«Tänan. Ütelge nüüd juba, härra Lieven, missuguse äriga on siin tegemist?» 

«Veel natuke salatit?» 

«Ei, tänan. Avage juba viimaks oma kaardid!» «Noh, olgu,» ütles Thomas. «Härra direktor, 
teil on suur paberivabrik.» 

«Nii see tõesti on. Kakssada teenistujat. Kõik varemetest üles ehitatud.» 

«Uhke saavutus. Terviseks...» Thomas Lieven tõstis klaasi. «Terviseks.» 

«Härra direktor, nagu ma tean, toodate teie eriti kõrgeväärtuslikku vesimärkidega varustatud 
paberit.» «Jah muidugi.» 

«Teiste hulgas varustate teie ka Deutsche Stahlunion-Werket, kes hakkab just sellel 
vesimärkidega paberil oma uusi aktsiaid turule, laskma.» 

«Õigus. DESU aktsiad. Võin teile ütelda, et oh neid sekeldusi, neid pidevaid kontrollimisi! Et 
minu inimestele pähe ei tuleks endale ka paar aktsiat trükkida, ha-ha-haa!» 

«Ha-ha-haa. Härra direktor, ma tahaksin teie käest tellida viiskümmend suurt poognat seda 
vesimärkidega paberit.» 

«Teie tahate... mida?» 

«Viiskümmend suurt poognat tellida. Firmajuhina ei tohiks teile küll raskusi valmistada 
kontrollidest kõrvale hoida.» 

«Kuid jumalapärast, mida teie tahate nende poognatega teha.» 

«Loomulikult DESU-Werker aktsiaid trükkida. Mida teie siis arvasite?» 

Direktor Schallenberg pani oma salvrätiku kokku, heitis mõnevõrra kahetseva pilgu oma veel 
poolenisti tühjaks söömata taldrikule ja ütles: «Ma kardan, et pean nüüd lahkuma.» 

«Oh ei, mitte sugugi. Tulevad veel õunad veinivahukastmes ja röstitud saiaviilakad juustuga.» 

Direktor tõusis püsti. «Minu härra, ma unustan täielikult, et ma kunagi siin olen viibinud.» 
«Ma kahtlen, et te seda kunagi unustate,» ütles Thomas ja tõstis endale veel riisi ette. «Miks te 
ometi seisate, härra sõjaväe majandusjuht? Võtke istet.» 

Schallenberg läks näost tulipunaseks. Ta ütles tasa: «Mis te ütlesite?» 

«Võtke istet. Teie kana läheb külmaks.» 

«Kas te ütlesite sõjaväe majandusjuht?» 

«Ütlesin küll. See te ju olite. Ka siis, kui te selle tiitli sõja lõppedes ära unustasite. Oma 
ankeedis näiteks. Ja milleks seda ka. meenutada? Tollal olite endale just uued paberid ja uue 
riime muretsenud. Sõjaväe majandusjuhina kutsuti teid Mac-kiks.» 

«Te olete hull!» 

«Mitte sugugi. Te olite sõjaväe majandusjuht Warthegaus. Te seisate ikka veel nende isikute 
nimekirjas, kelle väljaandmist nõuab Poola valitsus. Muidugi Macki, mitte Schallenbergi 
nime all.» 

Direktor Schallenberg vajus vanaflaami niinetoolile, tõmbas damastsalvrätikuga üle lauba ja 
ütles jõuetult: «Ma ei tea tõesti, mispärast ma seda juttu kuulan.» 

Thomas ohkas. «Vaadake, härra direktor, ka mul on tormiline minevik seljataga. Ma tahan 
end sellest vabastada. Seepärast vajan ma teie paberit. Selle järeletegemine võtab liiga palju 
aega. See-eest on mul aga olemas usaldusväärsed trükkalid... Kas tunnete end halvasti? Noh... 
Võtke lonks šampanjat, see ergutab... Jah, vaadake, härra direktor, tollal, kui sõda oli just 
lõppenud, pääsesin ma kõikide salajaste toimikute juurde. Tollal olite teie parajasti 
Miesbachis põranda alla läinud...» 


«Vale!» 

«Vabandage, ma pidasin silmas Rosenheimi. Lindenhofis.» 

Sedapuhku tõstis direktor Schallenberg ainult loiult käe. 

«Ma teadsin, et te seal redutasite. Mina oma tollase positsiooniga oleksin võinud lasta teid 
vahistada. Ma mõtlesin endamisi: mida sa sellest saad? Tema pannakse vangi, ta antakse 
välja. Noh, ja siis...?» Isuga hammustas Thomas kanakintsu. «Siiski, ütlesin ma endale, kui sa 
ta kenasti rahule jätad, siis ujub see isand paari aasta pärast jälle pinnale. Seda sorti inimesed 
ei vaju põhja, nad ujuvad ikka ja jälle pinnale...» 

«Häbematus!» kostis kraaksatus niinetoolilt. 

«.. ja siis võib ta sulle palju kasulikum olla. Nõnda ma tollal endale ütlesin, tegutsesin selle 
järgi, ja vaata, see oligi hästi tehtud.» 

Vaevaliselt vinnas Schallenberg end püsti. «Ma lähen nüüd otseteed, politseisse ja esitan 
kaebuse.» 

«Telefon asub kõrvallaual.» Laua all vajutas Thomas kaks korda kellanupule. 

Jälle lõid küünlaleegid vubisema, kui teener Bastian sisse astus. Ta tuli hõbekandikuga, millel 
lebas suur hulk fotokoopiaid. 

«Palun teenindage end ise,» ütles Thomas. «Muu hulgas näitavad fotod härra direktorit ka 
mundris, siis on siin härra direktori mitmesuguseid korraldusi aastatest 1941 kuni 1944 ja 
ühtlasi kviitung selle kohta, et härra direktor on vastu võtnud niinimetatud NS-riigivarameistri 
käest üle saja tuhande riigimarga kui toetuse SA-le ja SS-ile.» 

Direktor Schallenberg võttis jälle istet. 

«Võite laua ära koristada, Bastian. Härra direktor on lõpetanud.» 

«Hästi, armuline härra.» 

Kui Bastian oli kadunud, ütles Thomas: «Muuseas olete teie viiekümne tuhandega selles asjas 
kaasa löönud. Kas aitab juba?» 

«Mina ei lase ennast Šantažeerida!» 

«Kas te ei osalenud ka viimases valimisvõitluses suure toetussummaga, härra direktor? 
Kuidas kutsutakse seda saksa uudisteajakirja, kes selliste asjade vastu huvi tunneb?» 

«Teie olete püstihull! Kas te tahate võltsaktsiaid trükkida? Te lähete vangimajja! Ja-mina 
samuti! Minu lips on läbi, kui ma annan teile selle paberi!»: 

«Mina ei lähe vangimajja. Ja teie lips oh läbi ainult siis, kui te seda paberit ei anna, härra 
direktor.» Thomas vajutas üks kord kellanupule. «Pange tähele, kui oivaliselt maitsevad 
pikitud õunad.» 

«Ma ei söö teie juures enam suutäitki, te olete väljapressija!» 

«Millal võin ma siis paberiga arvestada, härra direktor?» 

«Mitte iialgi!» karjus Schallenberg meeletus raevus. «Mitte iialgi ei saa te.minu käest ainsatki 
poognat!» 

Käes oli peaaegu kesköö. Koos oma teenri Bastianiga istus Thomas Lieven suures 
raamatukogus loitva kaminatule ees. Punaselt ja kuldselt, siniselt, valgelt, kollaselt ja 
roheliselt helkisid sajad raamatuseljad poolpimeduses. Plaadimängija kahises. Vaikselt kõlas 
Rahmaninovi Klaverikontsert number kaks. 

Thomas Lieven kandis ikka veel laitmatut smokingit. Bastian oli särgikrae valla päästnud ja 
jalad toolile asetanud, kuid enne oli ta siiski silmanurgast härra poole vaadanud ja ajalehe 
toolile jalgade alla pannud. 


«Direktor Schallenberg muretseb paberi nädala jooksul,» ütles Thomas Lieven. «Kui kaua 
läheb sinu sõpradel aega trükkimisega?» 

«Umbes kümme päeva,» vastas Bastian. Ta tõstis kõhuka joogiklaasi konjakiga suu juurde. 
«Siis sõidan ma esimesel mail — ilus kuupäev, tööpüha — Zürichisse,» ütles Thomas. Ta 
ulatas Bastianile ühe aktsia ja nimekirja. «Siin on trükinäidis, ja nimekirjas on jooksvad 
numbrid, mida ma tahaksin aktsiatel näha.» 

«Kui ma ainult teaksin, mis sul plaanis on,» pomises siilipea imetlevalt. 

Kuna Bastian teadis, et ta on surmkindlalt oma härraga kahekesi, kasutas ta usalduslikumat 
«sina», sest ta tundis Thomast juba seitseteist aastat ja varem oli ta küll kõike muud kui teener 
olnud. Bastian oli olnud Thomasega mestis tollest ajast peale, mil ta temaga ühe Marseille' 
naisgangsteripealiku korteris tuttavaks sai. Peale selle oli ta sooritanud koos Thomasega 
mõned hädaohtlikud seiklused. Sellised asjad seovad. 

«Tommy, kas sa tahad mulle ütelda, mida sa plaanitsed?» 

«Armas Bastian, põhiliselt on siin tegemist millegi väga legaalse ja ilusaga: usalduse 
võitmisega. Minu aktsiapettus kujuneb elegantseks aktsiapettuseks. Ja pealegi — võid kindel 
olla — ei märgata üleüldse, et tegemist on pettusega. Kõik teenivad. Kõik on rahul.» 

Thomas Lieven naeratas unistavalt ja koukis lagedale kullast repetiirkella. See oli saadud isalt 
päranduseks. Läbi elu kõikide hädaohtude oli see lame, lahtihüppava kaanega uur teda saat- 
nud, hulljulgetel põgenemistel ja jahipidamistel oli kell kaasas olnud. Ikka ja jälle oli Thomas 
Lievenil õnnestunud seda ära 

peita, kaitsta või tagasi vallutada. Ta laskis kaane lahti hüpata. Hõbedaselt kuulutas kella 
löögimehhanism aega. Kurvalt ütles Bastian: «Minu pähe see ei mahu. Aktsia on ju osatäht 
mõnes suures ettevõtmises. Järjekordse aktsiakupongiga saadakse teatud kindlate ajavahemike 
järel teatud dividende, need makstakse välja vastavalt kasumiosale, mida ettevõte on 
teeninud.» 

«Ja siis, vanapoiss?» 

«Pagana pihta, kuid oma võltsitud aktsiate kuponge ei saa sina ju ometi kogu maailma mitte 
üheski pangas esitada! Numbrid, mis nendel seisavad — need seisavad ka ehtsatel aktsiatel, 
mis on kellegi omad. Pettus tuleb silmapilkselt avalikuks.» 

Thomas tõusis püsti. «Kuponge ei saa ma muidugi mitte kusagil esitada.» 

«Aga kus on siis trikk?» 

«Lase ennast üllatada,» ütles Thomas, astus seinaseifi juurde ja avas kombinatsioonluku. 
Raske terasuks liugles valla. Seifis leidus sularalia, paar tinatuumikuga (ja lustaka looga) 
kullakangi ja kolm laegast raamistatud ja raamistamata kalliskividega. Esiplaanil oli terve 
hunnik passe. Thomas ütles mõtlikult: 

«Kindluse mõttes on mul siiski etem mõne teise nime all Šveitsi reisida. Vaatame järele, mis 
meil Saksa passidest siin veel on?» Muheldes luges ta nimesid: «Mu Jumal, kui palju 
mälestusi on nendega seotud: Jakob Hauser... Peter Scheuner... Ludwig vabahärra von 
Trendelenburg... Wilfried Ott...» 

«Trendelenburgina smugeldasid sa Cadillace Riosse. Mina jätaksin selle vabahärra küll 
vähekeseks ajaks rahule. Samuti Hauseri. Teda otsitakse. veel ikka Prantsusmaal taga,» ütles 
Bastian mõtlikult. 


4 
«Võtke istet, härra Ott. Millega saame teile kasulikud olla?» küsis vallasvaraosakonna 
juhataja ja laskis lauale vajuda lihtsa visiitkaardi, millel seisis «Wilfried Ott, tööstur, 
Düsseldorf». 


Vallasvaraosakonna juhataja nimi oli Jules Vermont. Tema büroo asus Šveitsi Keskpanga 
teisel korrusel Zürichis. Thomas Lieven, kes end parajasti Wilfried Otiks nimetas, küsis: 

«Kas te olete prantslane, monsieur?» 

«Ema poolt.» 

«Rääkigem siis prantsuse keeles,» tegi Thomas alias Wilfried ettepaneku, ning hakkas seda 
keelt siis kohe ka ilma aktsendita kõnelema. 

Jules Vermonti nägu lõi särama. 

«Kas ma saan teie pangas endale numbrideposiidi .avada?» 

«Enesestmõistetavalt, monsieur.» 

«Ma sain just endale Deutsche Stahlunioni paar uut aktsiat muretseda. Tahaksin need 
meelsasti siia Šveitsi jätta. Nagu öeldud, numbrideposiidina, mitte minu nime peale...» 

«Ma mõistan. Need kurjad Saksa maksud, eks?» Vermont pilgutas silma. Et välismaalased 
siia varandusi deponeerisid, polnud talle mingi uudis. 1957 asus Šveitsis ühtekokku sada 
viiskümmend miljardit franki, mis kuulusid välismaalastele. 

«Et ma ära ei unustaks,» ütles Thomas Lieven, «palun laske 1958. ja 1959. aasta kupongid ära 
lõigata. Kuna ma ei tea, millal ma jälle Zürichisse tulen, siis hoian need kupongid oma taskus 
ja lunastan nad õigel ajal välja. See säästab teid vaevanägemisest.» Ning mõtles samas: ja 
mind säästab see vanglast... 

Veidi hiljem oli kõik kombes. Thomas Kteveni rinnataskus oli Šveitsi Keskpanga 
deposiittõend, et härra Wilfried Ott, tööstur Düsseldorfist Lääne-Saksamaal, on deponeerinud 
DESU-Werke uusi aktsiaid nominaalväärtuses üks miljon Saksa marka. 

Oma sportautoga, mis isegi Zürichis suurt tähelepanu äratas, sõitis ta tagasi hotelli Baur au 
Lae. Siin armastas teda kogu personal. Maailma kõikides hotellides, mida ta külastas, armas- 
tas teda kogu personal. See oli tingitud ühtekokku tema päikeselisest iseloomust, 
demokraatlikust mõttelaadist ja jootrahadest. 

Ta sõitis liftiga üles oma apartementi. Siin läks ta kõigepealt vannituppa ja uhtis 1958. ja 
1959. aasta kupongid veega alla, et nendega poleks võimalik mingit ulakust toime panna! 
Salongil oli ka rõdu. Thomas võttis istet kirju päikesepurje all, silmitses rahulolevalt väikseid 
laevu, mib ujusid Zürichi" järve sillerdaval veepinnal, ja mõtles ivake aega järele. Siis koostas 
ta kuldse pliiatsiga hotelli kirjapaberil järgmise kuulutuse: 

SAKSA TÖÖSTUR 

pakub kõrgeid intresse ja esmaklassilist tagatist äripartnerile kaheks aastaks Šveitsis. Arvesse 
võetakse ainult tõesti tõsiseid pakkumisi koos pangatõendiga. 

Seesama kuulutus ilmus kahe päeva pärast silmapaistval kohal ajalehe Neue Zürcher Zeitung 
kuulutuste leheküljel. Sellele oli lisatud šifr. Kolme päeva'jooksul tuli selle šifri peale 
nelikümmend kuus kirja. 

Päikesepaistelisel päeval rõdul istudes sorteeris Thomas kohusetruult pakkumisi. Need sai 
jagada nelja rühma: 

Seitsmeteistkümne kirja saatjad omasid kas kinnisvarabürood või antiikesemete kauplust, nad 
olid kas juveliirid või automüüjad; raha neil küll ei olnud, kuid see-eest kiitsid nad oma 
omandit. 

Kümme kirja pärinesid härradelt, kellel polnud küll raha, kuid kes pakkusid vahetalitust 
selliste härradega, kellel pidi seda nodi olema. 

Üksteist kirja, mõned koos fotoga, mõned ilma, olid sellistelt daamidelt, kellel polnud küll 
raha, kuid kes osalt sarmiga, osalt ilma, pakkusid iseennast. 

Ja kaheksa kirja pärinesid lõpuks inimestelt, kes pakkusid raha. 


Esimesse kolme rühma kuuluvad kolmkümmend kaheksa kirja rebis Thomas Lieven 
väikesteks tükkideks. Ülejäänud pakkumistest äratasid Thomas Lievenis erilist huvi kaks oma 
absoluutse vastandlikkuse tõttu. 
Esimene neist oli kirjutatud mitte just väga hea masinaga mitte just väga heale paberile —ja 
mitte just heas saksa keeles. Saatja pakkus: «...mind rahuldava intressi puhul kuni ühe miljoni 
Šveitsi frangini ulatuvaid summasid». Pakkuja oli alla kirjutanud: «Pierre Muerrli, 
kinnisvaramaakler». Teine kiri oli kirjutatud käsitsi, väikeses peenes käekirjas. Kollane 
kirjapaber (käsitsi valmistatud paberisordist) kandis ülaserva keskel väikest viiesakilist 
kuldkrooni. 
Tekst kõlas: 
Chäteau Montenac, 8. mai 1957 
Väga austatud.-Jkärral 
Ühenduses Teie kuulutusega ajalehes Neue ZürchSr Zeitung palun ma — etteteatamise järel 
telefoni teel — Teid mulle külla tulla. 
H. de Couville 

Mõtlikult asetas Thomas need nii erinevad kirjad teineteise kõrvale, mõtlikult silmitses ta 
neid. Mõtlikult tõi ta vestitaskust lagedale kullast repetiirkella ja laskis hõbedastel löökidel 
kõlada — üks, kaks, kolm... ja veel kaks lööki: kell oli pool neli. 

Pierre Muerrli, mõlgutas Thomas mõtteid, oli kindlasti väga rikas mees, kuigi ka väga 
ihne. Ta ostis kehva paberit ja kirjutas vanal masinal. 

See H. de Couville kirjutas küll käsitsi, kuid parimale paberile. Kas ta oli krahv? Parun? 

Küll näeme — 


Chäteau Montenac asus vägevas pargis Zürichi mäe lõunanõlval. Serpentiinidena viis lai 
kruusatee üles väikese, kollaseks värvitud palee juurde, millel olid rohelised aknaluugid. 
Thomas parkis oma auto laia trepi ees. 

Korraga seisis tema ees ebatavaliselt upsakas teener: «Mon-sieur Ott? Palun mulle 
järgneda.» Ta viis Thomase majja, nad läbisid palju luksuslikke ruume ja jõudsid viimaks 
luksuslikku töötuppa. 

Peene kirjutuslaua tagant tõusis püsti süNakas, elegantne noor daam, umbes 
kakskümmend kaheksa aastat vana. Pehmete lainetena langesid tema kastanpruunid juuksed 
peaaegu õlgadeni. Suur suu helkis heleroosalt. Pruunid viltused silmad, kõrged põsesarnad, 
pikad siidised ripsmed, sametpehme kuldse jumega nahk. 

Thomas tundis pistet. Viltuste silmade ja kõrgete põsesarnadega daamid olid tema elus 
suuri rüüstamisi toime pannud. See tüüp, mõtles Thomas, käitub alati ühtviisi. Tõrjuvalt. Jahe- 
dalt. Upsakalt. Kui teda aga lähemalt tundma õppida — siis hoia alt! 

Noor daam silmitses teda tõsiselt. «Tere päevast, härra Ott. Meie rääkisime teineteisega 
telefoni teel. Palun võtke istet.» 

Daam võttis samuti istet ja pani jalad ristamisi. Kleit libises veidi ülespoole. Ja kui ilusad 
pikad jalad! mõtles Thomas. 

«Härra Ott, teie otsite äripartnerit. Te rääkisite esmaklassilisest tagatisest. Kas ma tohin 
teada, millega on siin tegemist?» See läheb siiski veidi liiale, mõtles Thomas. Jahedalt ütles 
ta: 

«Ma arvan, et ma ei pea teid sellega tülitama. Kui te võiksite 

18 

lahkesti härra de Couville'ile ütelda, et ma olen siin. Tema kirjutas mulle.» 

«Mina kirjutasin teile. Minu nimi on Helene de Couville. Mina ajan kõiki äriasju oma onu 
eest,» seletas noor daam lausa jäiselt. «Niisiis, härra Ott, mida te nimetate esmaklassiliseks 
tagatiseks?» 


Thomas noogutas naeratades. «DESU-Werke äsja turule lastud aktsiaid, mis on 
deponeeritud Šveitsi Keskpanka. Nominaalväärtusega üks miljon. Vanade aktsiate 
börsikursiga kakssada seitseteist...» 

«Millist intressi te pakute?» 

«Kaheksa protsenti.» 

«Ja millist summat te silmas peate?» 

Issand Jumal, need jahedad silmad, mõtles Thomas, ja ütles: «Seitsesada viiskümmend 
tuhat Šveitsi franki.» 

«Vabandust?» 

Oma hämmastuseks nägi Thomas Lieven, et Helene de Couville muutus äkitselt 
närviliseks. Keeleots libises üle helepunaste huulte. Ripsmed värisesid veidi. «Kas see ei ole 
— hmm, nagu liiga suur summa, härra Ott?» 

«Kuidas palun? Aktsiate sellise börsiväärtuse juures?» 

«Muidugi... ja... kuid...» Daam tõusis püsti. «Mul on kahju, kuid ma arvan, et pean siiski 
oma onu siia tooma. Palun vabandage mind silmapilguks.» 

Thomas tõusis püsti. Daam kadus. Thomas võttis jälle istet. Ta ootas oma vana 
repetiirkella. informatsiooni kohaselt tervenisti kaheksa minutit. Instinkt, mille ta oli 
omandanud palju aastaid kestnud anarhilise elu jooksul, ütles talle: midagi siin ei klapi! Aga 
mis? 

Uks avanes, Helene tuli tagasi. Temaga koos ilmus nähtavale suur kõhn mees, päevitunud 
näo ning laiade lõuapäradega, lühikeste jäähallide juustega; tal oli seljas valge nailonsärk ühe- 
realise kuue all. Helene esitles: 

«Parun Jacgues de Couville, minu onu.» 

Härrad kätlesid. Alati umbusklik Thomas mõtles: käpp on tal nagu kauboil. Ja aktsent... 
Kui see on prantsuse päritoluga aristokraat, siis ma söön oma mütsi ära! 

Ta oli otsustanud sellele loole siin lühikese lõpu teha. «Parun, ma kardan, et ma olen teie 
võluva vennatütre ära ehmatanud. Unustame kogu selle asja. Mul oli au teid tundma õppida.» 

«Üks hetk, monsieur Ott, ärge ometi nii hirmsasti kiirustage. Võtame istet.» Ka parun oli 
närviline. Ta helistas kella. «Meie räägime sellest asjast rahulikult. Paari dringi juures.» 

Kui upsakas teener oli dringid kohale toonud, siis selgus, et see polnud Golden Scotch 
Whisky, vaid Bourbon. 

See parun Couville meeldib mulle üha vähem ja vähem, mõtles Thomas. Parun võttis 
jutulõnga uuesti üles. Ta tunnistas, et oli tegelikult mõtelnud osaleda oluliselt väiksema 
summaga. 

«.. Võib-olla sada tuhat?» 

«Parun, jätame selle asja,» ütles Thomas. 

«Või sada viiskümmend tuhat...» 

«Tõepoolest, parun, tõepoolest...» 

«Võib-olla ka kakssada tuhat...» See kõlas peaaegu anuvalt. 

Äkitselt sisenes upsakas teener ja teatas, et on tulnud kaugekõne. Seepeale kadus parun 
koos oma vennatütrega. 

Thomas hakkas vähehaaval selle aristokraadiperekonna arvel lõbu tundma,. Kui parun 
umbes kümne minuti pärast üksi tagasi tuli, rjjäbst hall ja üleni higine, oli Thomasel vaesest 
mehest peaaegu kahju. Kuid ta jättis järsult hüvasti. Hallis kohtas ta Helmit. * 

«Teie lähete juba, monsieur Ott?» A 

«Ma olen teid niigi liiga kaua tülitanud,» ütles Thomas ja suudles tal kätt. Thomasele 
tõusis ninna daami parfüüm ja tema naha lõhn ning nii ta ütleski: «Te teeksite mind 
õnnelikuks, kui õhtustaksite täna koos minuga Baur au Lacis või kus teile ainult meeldib. 
Palun tulge.» 


«Härra Ott,» ütles Helene ja see kõlas nõnda, nagu kõneleks marmorkuju, «ma ei tea, kui 
palju te olete joonud, kuid ma pean seda asjaolu teie ettepaneku põhjuseks. Elage hästi.» 


5 


Nii viljatuks kui oligi osutunud vestlus parun de Couville'iga, nii ladusalt kulgesid kohe 
seepeale äriasjad kinnisvaramaakler Pierre Muerrliga. Naasnud hotelli, helistas Thomas talle 
otsekohe ja seletas lühidalt, mida ta soovib: nimelt tagatise vastu, mille moodustasid 
deponeeritud DESU aktsiad, 750 000 frangi-suurust summat. 

«Nii vähe?» küsis Pierre Muerrli kurguhäälses šveitsisaksa keeles. 

«Jah, mulle piisab sellest,» ütles Thomas ja mõtles: ei maksa pilli lõhki puhuda. 

Maakler saabus hotelli — punase näoga jässakas mees. Tempokas mees! Järgmisel päeval 
pandi ühe notari lauale järgmine leping: 

«Härra Wilfried Ott, tööstur Düsseldorfist, kohustub maksma kaheksa protsenti laenuks 
saadud kolmveerand miljoni frangi suuruselt summalt. Laen tuleb tagasi maksta hiljemalt 9. 
mai keskööl 1959. Kuni selle ajani kohustub härra Pierre Muerrli, kinnisvaramaakler Zürichis, 
puutumata jätma deponeeritud aktsiad, mis härra Ott on talle tagatisena loovutanud. 

Kui siiski laenu pole kokkulepitud tähtajaks tagasi makstud, tohib härra Muerrli toimida 
väärtpaberitega oma äranägemise järgi.» 


Leping taskus, sõitsid Thomas ja Muerrli Keskpanka. Deponeerimistõendi ehtsus leidis 
kinnitamist. 

Pierre Muerrli maakleribüroos leidis aset ka sularahatšeki loovutamine; kui maha olid 
arvestatud kõik kulud ning ühtlasi kaheksaprotsendilised intressid kahe aasta eest, jäi üle 717 
850 Šveitsi franki. 

Sellisel moel, nii-ütelda välkkiirelt, oli Thomas muretsenud endale 717 850 Šveitsi franki! 
Kahe aasta jooksul tahtis ja võis ta nüüd selle kapitaliga töötada; mais 1959 selle tähtajaliselt 
ja korrektselt tagasi maksta; võltsaktsiad deposiidist ära tuua, puruks rebida ja vannitoas 
veega alla lasta. Kõik oleksid siis teeninud, keegi poleks kahju saanud, veelgi enam: keegi ei 
märkaks iialgi, millise asjaga siin tegemist on. Nojah, nii lihtsalt funktsioneerib vahel midagi, 
kui see midagi funktsioneerib... 


Kui Thomas Lieven alias Wilfried Ott tund aega hiljem oma hotelli halli astus, nägi ta 
Helene de Couville'i tugitoolis istumas. 

«Hallo, missugune rõõm!» 

Lõpmatult aeglaselt kiskus Helene oma pilgu moeajakirjalt lahti. Lõpmatult igavledes 
ütles ta: «Oh, tere päevast.» 

Ta kandis sellel jahedal päeval pepitakleiti ja kanada ehtsast 

naaritsanahast jakki. Hotelli hallis polnud ühtegi meest, kes poleks ikka ja jälle pead 
pööranud, et seda daami silmitseda. 

Thomas ütles: «Te olete veidi hiljaks jäänud, kuid ma olen väga õnnelik, et te siiski 
tulite.» 

«Härra Ott, võtke teadmiseks: ma ei tulnud teie juurde, vaid ühe sõbranna juurde, kes siin 
elab.» 

Thomas ütles: «Kui täna teile ei sobi, siis vahest homme hommikupoolikul aperitiiviks — 
2» 

«Homme reisin ma Rivierasse.» 


Thomas lõi käsi kokku. «On see alles juhus! Kas teate, et ka mina sõidan Rivierasse? Ma 
tulen teile järele. Ütleme umbes kell üksteist?» 

«Loomulikult ei sõida ma koos teiega. Sealt tulebki mu sõbranna.» Helene tõusis püsti. 
«Elage hästi — kui suudate.» 

Järgmise päeva hommikupoolikul kell üksteist ja seitse minutit sõitis Helene de Couville 
väikese sportautoga Chäteau Mon-tenaci pargiväravast .välja — ja Thomasest mööda. 
Thomas kummardas, Helene vaatas kõrvale. Thomas istus oma autosse ja sõitis talle järele. 
Kuni Grenoble'ini ei juhtunud midagi mainimisväärset. Veidi maad pärast Grenoble'it jäi 
Helene'i auto seisma. Naine tuli autost välja. Thomas peatus tema kõrval. 

«Midagi on mootoriga lahti,» ütles Helene. Thomas uuris mootorit, kuid ei suutnud mingit 
viga leida. Helene oli juba läheduses asuvasse majja läinud, et mõnele mehaanikule 
telefoneerida. Too tuligi varsti kohale ja seletas, et bensiinipump olevat «täielikult mokas»; 
auto tulevat ära vedada, parandamine kestvat vähemalt kaks päeva. 

Thomas oli veendunud, et mehaanik valetab, kuna tahab niiviisi suuremat arvet esitada, 
kuid ta oli üliõnnelik, et oli sellise luiskaja peale sattunud. Ta kutsus Helene'it oma autos reisi 
jätkama. 

«Te olete väga lahke, härra Ott,» vastas Helene pika kõhklemise järel. Pagas laaditi 
ümber. Luiskaja sai Thomaselt salaja aristokraatliku jootraha. 

Saja kilomeetri jooksul ei lausunud Helene ainsatki sõna. Kui Thomas korra aevastas, 
ütles ta: «Terviseks!» 

Järgmise saja kilomeetri jooksul tegi ta teatavaks, et tal on Monte Carlos kohtumine oma 
kihlatuga. 

«Vaene mees,» ütles Thomas. «Tal saab teiega raske olema.» 

Monte Carlos viis ta Helene'i soovikohaselt Hõtel de Parisi. 

Siin ootas Helene'it juba uudis. Tema kihlatut pidasid asjatoimetused Pariisis kinni, ta ei 
saanud tulla. 

«Ma võtan tema apartemendi,» teatas Thomas. «Hea küll, monsieur,» ütles 
peaadministraator ja pistis taskusse viiesajafrangise rahatähe. 

«Kui minu kihlatu aga siiski veel tuleb...» 

«Siis vaadaku ise, kus peavarju leiab,» ütles Thomas, viis Helene'i kõrvale ja sosistas: «Ta 
pole üldse mingi mees teie jaoks. Kas te ei näe, et siin on saatuse käsi mängus?» 

Seepeale puhkes noor daam äkitselt naerma. 

Nad jäid kaheks päevaks Monte Carlosse, ning sõitsid siis edasi Cannes'i. Siin sai nende 
peatuspaigaks Hõtel Carlton. Thomas lubas endale paar ilusat päeva. Ta sõitis koos Helene'iga 
Nice'i, St. Rafaeli, St. Maximi ja St. Tropezi. Ta ujus koos Helene'iga meres. Ta üüris 
mootorpaadi, nad sõitsid kahekesi veesuuskadega. Thomas lamas plaažil Helene'i kõrval. - 
Helene'it ajasid naerma samad asjad mis Thomastki, Helene'ile maitsesid samad toidud, 
ta armastas samu raamatuid, samu pilte. 

Kui Helene'ist sai seitsme oivalise päeva pärast Thomase armuke, tegi viimane kindlaks, 
et nad teineteist tõesti igas valdkonnas mõistavad. Ja siis' see juhtus: kaheksanda päeva 
esimesel tunnil... Silmad säravniisked, lebas Helene de Couville oma magamistoas voodil. 
Thomas istus tema kõrval. Nad mõlemad suitsetasid. Thomas silitas Helene'i juukseid. Toas 
kõlas vaikne muusika. Põles üksainus väike lamp. 

Helene ohkas ja ringutas. «Ah, Will, ma olen nii õnnelik...» Ta nimetas Thomast Williks. 
Wilfried meenutavat talle liiga palju Richard Wagnerit. 

«Ka mulle, minu armas, ka mulle.» 

«Kas tõesti?» 

Helene'i viltustes silmades oli jällegi see kummaline juurdlev pilk, mida Thomas endale 
ära seletada ei osanud. «Tõesti, cherie.» 


Korraga viskus Helene küljeli, nii et Thomas nägi tema imeilusat kuldpruuni jumega 
selga. Hirmuäratava meeletusega nuuksus ta patja: «Ma valetasin sulle! Ma olen halb — ah, 
ma olen nii halb!» 

Thomas laskis tal natuke aega nuuksuda ning ütles siis tagasihoidlikult: «Kui see on sinu 
kihlatu tõttu...» 

Helene viskus jälle selili ja hüüdis: «Tühi lori — kihlatu! Mul ei ole üldse mingit kihlatut! 
Oh, Thomas, Thomas!» 

Thomas tundis, kuidas käsi, külm nagu jää, tema selga silitas. «Mida sa praegu ütlesid?» 

«Et mul pole üleüldse mingit kihlatut.» 

«Ei, ma ei pea seda silmas.» Thomas kugistas natuke. «Kas sa ei ütelnud äsja «Thomas»?» 

«Jah,» nuuksus Helene ja nüüd veeresid suured pisarad üle tema põskede kaelale ja 
rinnale. «Jah, loomulikult ütlesin ma «Thomas». Nii sinu nimi ju on, minu armastatud vaene 
Thomas Lieven... Ah, miks pidin ma sind kohtama? Kogu oma elu jooksul pole ma nii 
armunud olnud...» Uus visklemine, uus pisaratevool. «Ja just sulle pean ma seda tegema, just 
sulle!» 

«Tegema? Mida tegema?» 

«Ma töötan Ameerika salateenistuses,» hädaldas Helene ahastuses. 

Thomas ei märganudki, et tema hõõguv sigaret aina lühenedes sõrmeotstele lähenes. Ta 
vaikis kaua. Viimaks ta ohkas sügavalt: «Oh Jumal, kas see hakkab siis jälle peale?» 

Helene pahvatas traagiliselt: «Ma ei tahtnud seda sulle ütelda... Ma ei tohtinud seda sulle 
ütelda... Mind vallandatakse — kuid ma pidin sulle tõtt tunnistama päriftfc sellist õhtut... 
Muidu oleksin ma lämbunud...» 

«Räägi aeglaselt ja otsast peale,» ütles Thomas, kes pikkamisi oli hingelise tasakaalu 
tagasi saanud. «Niisiis oled sa Ameerika agent.» 

«Jah.» 

«Ja sinu onu?» 

«Ta on minu ülemus, kolonel Herrick.» 

«Ja Chäteau Montenac?» 

«Üüritud. Meie inimesed Saksamaal teatasid, et sul on kavas suur ettevõtmine. Siis tulid 
sa Zürichisse. Kui ilmus sinu kuulutus, saime täisvolituse sulle kuni saja tuhande frangi 
ulatuses laenu pakkuda...» 

«Mispärast siis seda?» 

«Sinu kuulutusega oli ju ometi sootud mingi trikk. Me ei teadnud, milline. Kuid oleksime 
selle välja uurinud. Ja siis oleksid sa meil peos olnud. FBI tahab sind iga hinna eest tööle 
värvata. Nad on sinu järele päris hullud!» 

Helene hakkas jälle nutma. Thomas kuivatas tema pisaraid. 

«Siis aga nõudsid sa 750 000. Võtsime välkkõne Washingtoni 

ja teatasime sellest! Kas sa usud, mida nad meile pajatasid! 750 000! Hullumeelsus! Nad 
ei tahtnud nii suure summaga riskeerida! Ja siis määrisid nad mind sulle kaela...» 

«Sind mulle kaela,» kordas Thomas idiootlikult, «...ja nõnda ma võtsin ette selle reisi. See 
kõik oli ainult teater. Mehaanik Grenoble'is...» 

«Jumal küll, see kah veel. Ja mina, tohman, andsin talle veel jootraha!» 

«...kihlatu, kõik, Tommy. Ja nüüd —ja nüüd olen ma sinusse armunud, ja ma tean, et kui 
sa meie heaks töötama ei hakka, siis nad teevad su tümaks!» 

Thomas tõusis püsti. 

«Jää minu juurde!» 


«Ma tulen tagasi, kallim,» ütles ta hajameelselt. «Ma pean ainult põhjalikult järele 
mõtlema — täielikus rahus, kui sa lubad. Sest see kõik, võta teadmiseks, on minuga kord juba 
juhtunud...» 

Thomas lahkus nuuksuva Helene'i juurest ja läks salongi kaudu oma magamistuppa. Siin 
võttis ta istet akna all ning vahtis kaua öhe. Haaras siis telefonitoru, kuulas, kuni keskjaam 
vastas, ja ütles: «Andke mulle köögiülem... See on ükstapuha, äratage ta...» 

Viie minuti pärast helises telefon. Thomas võttis toru hargilt: "«Gaston? Siin räägib Ott. 
Mind tabas just äsja kuri saatuselöök. Ma vajan midagi kerget, ergutavat. Tehke mulle 
tomatikokteil ja paar sardiinikroketit... Tänan.» 

Ta pani toru hargile. 

Niisiis pole mingit pääsu, mõtles ta. 1957 on nad mind kinni nabinud, nagu nad mind 
1939 kinni nabisid! 

Avatud rõduukse kaudu langes Thomas Lieveni pilk hüljatud Corniche d'Or'ile ja tõusis 
sealt üles ligipääsmatute, osavõtmatute tähtedeni, mis särasid Vahemere kohal. Äkitselt näisid 
sametisest pimedusest esile kerkivat mehed ja naised tema minevikust, nad tulid lähemale, 
laskusid alla: veetlevad iludused, jääkülmad naisagendid, vägevad kontsernivürstid, 
rafineeritud äriinimesed, jõhkrad mõrtsukad, roimarijõukude pealikud, väejuhid. 

Ning siis tuli tema vaimusilma ette kogu see metsik seiklusrikas elu, mis oli hoo sisse 
saanud tollel soojal maipäeval 1939, mil kõik oli alanud... 


ESIMENE RAAMAT 


1. peatükk 


24. mail 1939, hommikupoolikul kaks minutit enne kella kümmet peatus must Bentley- 
kabriolett maja number 122 ees Lombard Streetil Londoni südalinnas. 

Autost tuli välja noor elegantne mees. Tema päevitunud nahk, sundimatult lohakas 
kõnnak, must lustakas juustepööris — see kõik oli silmatorkavas vastuolus tema pedantliku 
riietusega. Härra kandis mustjashalle triibulisi pükse, mille viigid olid teravad nagu nuga, 
lühikest musta kuube, musta vesti kuldse uuri-ketiga, valget särki, kõrget kõvakraed, pärlhalli 
lipsu. Enne kui ta autoukse kinni lõi, pistis ta veel kord käe kabrioletti. Noorsand tõi nähtavale 
kõvakübara, vihmavarju ja kaks ajalehte: Timesi ja roosale paberile trükitud Financial Timesi. 

Nii sisenes kolmekümne aasta vanune Thomas Lieven pangahoonesse ja möödus mustast 
marmortahvlist, millel seisis kuldtähtedega: 

MARLOCK %£ LIEVEN DOMINION AGENCY 

Thomas Lieven oli Londoni kõige noorem erapankur — kuid üks edukamaid. Sellise 
välkkiire karjääri eest oli ta tänu võlgu oma intelligentsusele, võimekusele endast tõsist muljet 
jätta ja andekusele paralleelselt kaht täiesti erinevat elu elada. Börsil oli Thomas Lieven 
korrektsus ise. Väljaspool seda püha saali aga oli ta kõige Šarmantsem südametemurdja. Mitte 
keegi, kõige vähem asjaosalised ise, ei aimanud, et ta sellistel puhkeperioo-didel tuli 
mängeldes toime üheaegselt nelja sõbratariga, sest ta oli niisama reibas nagu vaikivgi. 

Thomas Lieven võis olla jäigem kui City kõige jäigem džentel-men — kuid kord nädalas 
läks ta salaja jalga keerutama Soho kõige kärarikkamasse klubisse, ja kaks korda nädalas. 
võttis ta salaja džudžitsutunde. 

Thomas Lieven armastas elu ja ka elu näis teda armastavat. Kõik langes talle sülle, kui ta 
vähegi varjas, kui noor ta veel oli... 

Rober E. Marlock, tema seeniorpartner, seisis panga operatsioonisaalis, kui Thomas Lieven 
sisse tuli ja väärikalt oma «melonit» kergitas. Marlock oli viisteist aastat vanem, kogukas ja 


kõhn. Mitte just sümpaatsel viisil ei vaadanud tema vesihallid silmad otsa sellele, kes temaga 
suhelda tahtis. 

«Hallo,» ütles ta ja vaatas harjumuse kohaselt Thomasest . mööda. 

«Tere hommikust, Marlock,» ütles Thomas tõsiselt. «Tere hommikust, minu härrad!» 

Kuus teenistujat kirjutuslaudade taga vastasid sama tõsise tervitusega. Marlock seisis 
metallsamba kõrval, mille otsas asus klaasist juustukuppel. Selle all tiksus väike 
messingtelegraaf, mis kitsastel, näiliselt lõpututel paberiribadel tegi teatavaks kõige uuemaid 
börsikursse. 

Thomas astus oma partneri kõrvale ja silmitses noteeringuid. Marlocki käed värisesid veidi. 
Umbusklikud oleksid võinud ütelda, et need on tüüpilised valemängija käed. Kuid esialgu ei 
pesitsenud Thomas Lieveni heldes hinges umbusku. Närviliselt küsis Marlock: 

«Millal te Brüsselisse lendate?» 

«Täna õhtul.» 

«Viimane aeg. Vaadake ainult, kuidas hinnad liugu lasevad! Selle neetud «Natsi-Teraspakti» 
tagajärg! Kas olete juba ajalehti lugenud, Lieven?» 

«Muidugi,» ütles Thomas. Ta ütles meelsasti «muidugi»; see kõlas väärikamalt kui «jah». 
Sellelsamal 24. mai hommikul 1939 olid ajalehed teatanud, et on sõlmitud liiduleping 
Saksamaa ja Itaalia vahel. Lepingut ennast nimetati «Teraspaktiks». 

Thomas läbis hämara vanamoelise operatsioonisaali ja astus hämarasse vanamoelisse 
privaatbüroosse. Kõhetu Marlock jiüg: nes talle ja vajus nahktugitooli, mis seisis ühes teiste 
omasugustega kõrge kirjutuslaua ees. 

Alustuseks laskuti arutellu, missugused pabereid peaks Thomas kontinendil ostma ja 
missugused tagasi lükkama. Pangal Marlock £ Lieven oli harukontor Brüsselis. Peale selle oli 
Thomas Lieven veel osanikuks ühes erapangas Pariisis. 

Pärast seda kui härrad olid äriasjadega ühele poole jõudnud, murdis Robert E. Marlock 
aastatepikkust tava: ta vaatas oma juuniorpartnerile otse silma sisse. «Hmm, Lieven, mul on 
teile veel üks üsna isiklik palve. Te mäletate kindlasti Lucie't...» 

Thomas mäletas Lucie't hästi. Ilus blond tüdruk Kölnist oli aastaid Marlocki sõbratarina 
Londonis elanud. Siis pidi olema juhtunud midagi väga raskekaalulist — mitte keegi ei 
teadnud ütelda, mis just —, sest Lucie Brenner oli päevapealt Saksamaale naasnud. 

«Inetu minust, teid sellega koormata, Lieven,» kurtis nüüd Marlock nooremale, tegi seda küll 
pingutades, kuid siiski ikka veel Thomasele otse silma vaadates. «Ma ainult arvasin, et kui te 
juba kord Brüsselis olete, siis võiksite teha vahest kiiresti ka hüppe üle piiri Kölni ja Lucie'ga 
rääkida.» 

«Kölni? Mispärast te ise ei sõida? Teie olete ometi ka sakslane...» 

Marlock kostis: «Ma sõidaksin väga meeleldi Saksamaale, kuid rahvusvaheline olukord... 
Pealegi, ma solvasin tookord Lucie't rängalt, ma olen täiesti aus...» — Marlock ütles meelsasti 
ning sageli, et tema on täiesti aus — «...täiesti aus, jah. Mängus oli üks teine naine. Lucie'l oli 
täielik õigus mind maha jätta. Ütelge talle, et ma palun mulle andestada. Ma teen kõik jälle 
heaks. Tulgu ta ainult tagasi...» Tema häälde sigis nüüd samasugune heldimus, nagu sigib 
poliitikute häälde, kui nad kõnelevad oma igatsusest rahu järele. 

26. mai hommikul 1939 saabus Thomas1 Lieven Kölni. Dom-hotellil lehvis haakristilipp. 
Kõikjal linnas lehvisid haakristi-lipud. Pühitseti «Teraspakti» sõlmimist. Thomas nägi palju 
mundrimehi. Hotellihalli vaibal plaksusid kokku saapakontsad nagu püssipaugud. Hotellitoas 
seisis kirjutuslaual füüreri pilt. Thomas seadis selle najale oma tagasilennupileti. Ta võttis 


kuuma vanni. Siis ta riietus ja helistas Lucie Brennerile. Kui teises otsas kuuldetoru hargilt 
tõsteti, kostis kahtlane 

naksatus, mis jäi Thomas Lievenil siiski tähele panemata. 1940. aasta superagendile oli 1939. 
aastal pealtkuulamis-aparaatide olemasolu veel täielikult teadmata. 

«Brenner!» 

Seal kostiski jälle too erutav, suitsetamise tagajärjel kähisevaks muutunud hääl, mida Thomas 
veel nii hästi mäletas. 

«Preili Brenner, siin räägib Lieven, Thomas Lieven. Ma jõudsin just äsja Kölni ja...» Ta 
katkestas. Ta polnud küll tähele pannud äsjast naksatust telefonis, küll aga kuulis ta Lucie 
summutatud karjatust. Šarmantselt naeratades küsis Thomas: «Kas see oli rõõmuhõise?» 
«Oh, Jumal,» kuulis ta Lucie't ütlevat. Jälle käis naksatus. 

«Preili Brenner, Marlock palus mind teid külastada...» «Lurjus!» 

«Aga ometi mitte...» 

«Vilets lurjus!» 

«Preili Brenner, kuulake ometi! Marlock tahab minu kaudu teilt andestust paluda. Kas ma 
tohin teie juurest läbi astuda?» 

«Ei!» 

«Kuid ma lubasin Marlockile...» 

«Kaduge, härra Lieven! Järgmise rongiga! Teie ju ei tea, mis siin lahti on!» 

Telefonis kostis naksatus, ilrna et Thomas Lieven oleks seda märganud. 

«Ei, ei, preili Brenner, see olete teie, kes ei tea, mis on lahti...” 

«Härra Lieven...» 

«Olge kodus, ma olen kümne minuti pärast teie pool!» Ta pani toru hargile ja tõmbas 
lipsusõlme kõvasti kinni. Teda oli haaranud sportlik hasart. 

Takso viis Thomase — loomulikult koos kõvakübara ja hoolikalt kokkurullitud vihmavarjuga 
— Lindenthali. Siin elas ühe villa kolmandal korrusel Beethoveni pargi lähedal Lucie 
Brenner. 

Thomas helistas uksekella. Seestpoolt kostis summutatud sosistamist. Tüdruku häält. 
Mehehääli. Thomas pani seda imeks, kuid ainult õige pisut. Sest tema helges hinges ei elanud 
veel umbusku. 

Uks lükati valla. Lucie Brenner tuli nähtavale. Ta kandis 'hommikumantlit ja selle all ilmselt 
suurt ei midagi. Ta oli erakordselt erutatud. Kui ta Thomase ära tundis, ägas ta: «Hul- 
lumeelne!» 

Seepeale kulges kõik väga kiiresti. 

Lucie selja tagant tulid nähtavale kaks meest. Nad kandsid mõlemad nahkmantlit ja nägid 
välja nagu lihunikud. Üks neist lükkas Lucie kõrvale, teine haaras kinni Thomase 
kuuerevääridest. Ununesid nii enesevalitsemine, rahu kui ka tagasihoidlikkus. Kahe käega 
kahmas Thomas kinni lihuniku rusikast ja keeras ennast, tehes väga veetleva tantsulise 
liigutuse. Äkitselt rippus lihunik, kes oli täiesti pahviks löödud, Thomas Lieveni paremal 
puusal. Meie sõber sooritas väikese nõksutava kummarduse. Kostis liigese naksatus. Lihunik 
pistis kimedalt kisendama, lendas vuhinal läbi õhu ja maandus mürtsatades põrandale. Sinna 
jäi ta lebama, olles end valu tõttu kerra kiskunud. Minu džudžitsutunnid on end ära tasunud, 
mõtles Thomas. 

«Ja nüüd on teie kord,» ütles Thomas ja astus teise lihuniku ligi. 

Blond Lucie pistis kriiskama. Teine lihunik hakkas taganema ja kokutas: «E-ei, mit-mitte, 
härra. Ärge tehke selliseid asju...» Ta tõi õlal rippuvast kabuurist välja revolvri. «Ma hoiatan 
teid. Olge mõistlik.» 


Thomas jäi seisma. Ainult idioot läheb paljakäsi lihuniku 

vastu, kellel on peos revolver. 

«Seaduse nimel,» ütles arglik lihunik. «Teie olete arreteeritud!» 

«Arreteeritud, kelle poolt?» 

«Gestapo poolt.» 

«Oh sa poiss!» ütles Thomas Lieven, «kui ma seda alles 

klubis jutustan!» 

Thomas Lieven armastas oma Londoni klubi, ja tema klubi armastas Thomas Lievenit. 
Viskiklaas käes, piip suus, leegitseva kaminatule ees istudes, nõnda kuulasid klubiliikmed igal 
nel-japäevaõhtul pööraseid lugusid, mida ridamisi pajatati. Kui ma seekord tagasi lähen, 
mõtles Thomas, siis viin ma kaasa 100, mis pole sugugi halb. 

Ei, lugu polnud sugugi halb, ja see pidi üha paremaks minema. Siiski — millal oleks 
Thomasel võimalik seda lugu oma klubis jutustada, millal näeks ta jälle oma klubi? Ta oli 
ikka veel väga heas tujus, kui ta tollel maipäeval 1939 istus Kölnis Gestapo Peakorteri D- 
osakonna büroos. See kõik on ju ainult suur arusaamatus, mõtles ta, poole tunni pärast olen 
ma siit läinud... 

Haffner oli selle komissari nimi, kes Thomase vastu võttis, paks mees seasilmadega. Puhtust 
armastav mees! Lakkamatult v puhastas ta oma sõrmeküüsi ikka uue hambaorgiga. 

«Ma kuulen, et te olete ühe kamraadi hunnikusse löönud,» ütles Haffner kurjalt. «See võib 
teile veel neetult palju maksma minna, Lieven!» 

«Teile olen ma endiselt härra Lieven! Mida te minust tahate? Miks mind arreteeriti?» 
«Deviisipettuse pärast,» ütles Haffner. «Ma olen küllalt kaua Meid siia oodanud.» 

«Mind?» 

«Või teie partnerit Marlockit. Sellest alates, kui Lucie Brenner pjondonist tagasi tuli, lasksin 
ma tal silma peal hoida. Ma mõtlesin: kord kerkib nendest häbematutest koertest üks siin jälle 
pinnale. Noh, ja siis hopsti!» Haffner lükkas ühe toimiku üle kirjutuslaua. «Kõige parem on, 
kui ma näitan teile, mis materjal teie vastu olemas on. Siis panete oma ninaka suumulgu 
kinni.» 

Nüüd olen ma tõesti uudishimulik, mõtles Thomas. Ta hakkas mahukat toimikut lehitsema. 
Ivakese aja pärast puhkes ta naerma. 

«Mida koomilist te sealt leiate?» küsis Haffner. 

«Noh, kuulge ometi, see on lausa pöörane lugu!» 

Dokumentide põhjal selgus, et Londoni erapank Marlock £ Lieven oli paari aasta eest 
Kolmandale Riigile kurja vembu mänginud, kasutades ära asjaolu, et Saksa pantkirjad Zürichi 
börsil olid maksnud poliitilise olukorra tõttu ainult ühe viiendiku oma nominaalväärtusest. 
Marlock 8 Lieven — või kes iganes ka selle firma nimega opereeris — oli jaanuaris, 
veebruaris ja märtsis 1936 ostnud endale selliseid pantkirju Zürichis riigimarkade eest, mis 
olid illegaalselt kohale smugeldatud. Seepeale oli ühele Šveitsi riigi kodanikule kui variisikule 
antud korraldus kokku osta niinimetatud «mandunud kunsti» valdkonda kuuluvaid maale, mis 
olid Saksamaal väärtusetud, mujal maailmas aga seda väj*. tuslikumad. Natsi-ametiasutused 
lubasid lahkesti selliseid maale välja vedada. Esiteks said nad «soovimatust» kunstist lahti, 
teiseks said nadima relvastusprogrammi jaoks nii hädavajalikke deviise. Šveitsi variisik pidi 
nimelt kolmkümmend protsenti ostusummast tasuma Šveitsi frankides. Kuid ülejäänud 
seitsekümmend protsenti — seda märkasid natsid alles palju hiljem — 

tasus variisik Saksa pantkirjadega, mis sellisel moel nägid jällegi kodumaad, kus neil oli oma 
nominaalväärtus — niisiis viis korda suurem sellest hinnast, mille eest Marlock £ Lieven oli 
nad Zürichis hankinud. 


Sellal kui Thomas Lieven dokumente uuris, mõtles ta: mina pole seda tobedat sulitempu 
teinud. Järelikult sai see ainult Marlock olla. Temal pidi teada olema, et sakslased teda taga 
otsivad, et Lucie Brenneril silma peal hoitakse, et mind arre-teeritakse, et mitte ühtki minu 
sõna ei usuta. Et ta niimoodi minust lahti saab. Et seega kuulub pank ainuüksi temale. Oh, 
Jumal küll. Oh, armas Jumal taevas... 

«Nõndaks,» ütles komissar Haffner rahulolevalt, «nüüd on siis lõugade loksutamisel viimaks 
ometi lõpp, eks?» Ta võttis uue hambaorgi ja tegeles ivake aega oma hammastega. 

Neetud lugu, mida ma küll nüüd teen, mõtiskles Thomas. Talle tuli üks mõte. Mitte just kõige 
parem. Aga midagi paremat ka ei tulnud. «Kas ma tohin telefoneerida?» 

Haffner surus oma seasilmad kitsasteks piludeks. «Kellega te rääkida tahate?» 

Nüüd tuleb muudkui peale minna, mõtles Thomas, jääb üle ainult otse edasi põgeneda. «Parun 
von Wideliga.» 

«Pole iialgi kuulnud.» 

Ning siis põrutas Thomas äkitselt: «Tema Ekstsellents Bodo parun von Wiedel, 
eriülesannetega saadik välisministeeriumis! Pole sellest härrast iialgi kuulnud, mis?» 

«Mina — mina —»> 

«Võtke lahkesti hambaork suust, kui te minuga räägite!» 

«Mida — mida te siis tahate härra parunist?» kogeles Haffner. Tema tavaliseks toiduks olid 
ärahirmutatud kodanikud. Vangidega, kes möirgasid, ja suurte ülemustega ei suutnud ta hak- 
kama saada. 

Thomas raevutses edasi: «Parun on minu parim sõber!» 

Thomas oli kohtunud endast palju vanema Wiedeliga 1929 ühes tavalises üliõpilasühenduses. 
Wiedel oh viinud Thomase aristokraatlikesse ringkondadesse. Thomas oli välja ostnud veks- 
leid, mida parun aeg-ajalt laskis protesti minna. Nii olid nad inimlikult teineteisele lähenenud 
kuni selle päevani, mil Wiedel parteisse astus. Siis oli Thomas vägeva riiuga ennast temast 
lahti ütelnud. 

Kas Wiedelil oli hea mälu? kaalutles meie sõber nüüd, mil 

ta edasi karjus: «Kui te mind silmapilkselt temaga ei ühenda, siis võite endale homme uue 
töökoha otsida!» Tejefonipreili pidi selle eest vastutama. Äkitselt kiskus ka komissar Haffner 
telefonitoru oma kõrva juurde ja möirgas omalt Hoolt: «AA Berliin! Kuid veidi kiiremini, 
teie, unimütsi» 

Fantastiline, absoluutselt fantastiline, mõtles Thomas, kui i kohe seejärel oma kunagise semu 
häält kuulis: «Siin von Wiedel...» 

«Bodo, siin räägib Lieven! Thomas Lieven, kas sa mäletad veel mind?» 

Tema kõrva tungis mürisev naer: «Thomas! Inimene! See on alles üllatus! Tookord tegid sa 
mulle maailmavaatelist peapesu, ja praegu oled sa ise Gestapos!» 

Selle suure arusaamatuse ees pidi Thomas küll silmad sulgema. Paruni hääl lärmas lustakalt 
edasi: «Koomiline, Ribbentrop või Schacht ütles mulle hiljuti täiesti tõsiselt, et sul olevat 
Inglismaal pank!» 

«Mul ongi. Bodo, kuula mind...» 

«Ah, välisteenistus, saan aru! Maskeering, eks? Ma naeran end puruks! No kas nägid nüüd, 
kui õigus mul tollal oli?» 

«Bodo —»> 

«Kui kõrgele sa oled juba jõudnud? Kas ma pean sind komissariks kutsuma?» 

«Bodo...» 

«Kriminaalnõunikuks?» 

«Taevas küll, kuula, mind ometi! Mina ei tööta Gestapos! Ma olen Gestapo poolt 
arreteeritud!» 


Seepeale jäi Berliinis ivakeseks ajaks vaikseks. Haffner matsutas rahulolevalt, surus teise 
telefonitoru õlaga vastu kõrva ja jätkas oma vasaku pöidlaküüne puhastamist. 

«Bodo! Kas -sa said minust aru?» 

«Siiski, siiski, kahjuks. Mida — mida sulle siis süüks pannakse?» 

Ning Thomas ütles, mida talle süüks pannakse. 

«Nojah, vanapoiss, see on muidugi halb. Mul on võimatu sellesse sekkuda. Meie elame 
Õigusriigis. Kui sa tõesti süüdi ei ole, siis selgitatakse see ju välja. Kõike head. Heil Hitler!» 
«Teie parim sõber, eks?» pobises Haffner. 

Nad võtsid talt ära püksitraksid, lipsu, kingapaelad, rahatasku ja tema armastatud repetiirkella 
ja pistsid ta üksikkongi luku taha. Siin saatis Thomas mööda ülejäänud päeva ja öö takkaotsa. 
Tema pea töötas palavikuliselt. Väljapääs pidi ju olema, pidi, pidi. Kuid ta ei leidnud seda... 
27. mai hommikul viidi Thomas Lieven jälle ülekuulamisele. Kui ta Haffneri tuppa astus, nägi 
ta, et komissari kõrval seisis ka Wehrmachti major, kahvatu murelik mees. Haffner näis olevat 
ära pahandatud. Paistis, et tal oli äsja olnud mingi kokkupõrge. 

«See ongi see mees, härra major. Käsukohaselt jätan ma teid temaga kahekesi,» ütles 
gestaapolane ja kadus. 

Ohvitser tervitas Thomast kättpidi: «Major Loos Kölni sõjaväeringkonna komandost. Parun 
von Wiedel helistas mulle. Ma pean teie eest hoolt kandma.» 

«Hoolt kandma?» 

«Nojah, teie ei ole ju üldsegi süüdi. Teie partner on teid sisse vedanud, see on mulle selge.» 
Kergendatult hingates ütles Thomas: «Ma tunnen rõõmu, et te sellise kavatsusega olete siia 
tulnud, härra major. Niisiis, kas ma võin lahkuda?» 

«Kuidas lahkuda? Teie lähete vangimajja!» Thomas võttis istet. «Kuid ma ei ole ju süüdi!» 
«Tehke see Gestapole selgeks, härra Lieven. Ei, ei, teie partneril oli kõik juba põhjalikult läbi 
mõeldud.» 

«Hmm,» ütles Thomas. Ta silmitses majorit ning mõtles: sel on veel midagi varuks... 

See midagi tuligi otsekohe: «Vaadake, härra Lieven, üks väljapääs on teil siiski olemas. Teie 
olete Saksa riigi kodanik. Teie tunnete maailma. Teie olete haritud inimene. Teie kõnelete 
vabalt inglise ja prantsuse keelt. Niisuguseid inimesi otsitakse praegusel ajal.» 

«Kes otsivad?» 

«Meie. Mina. Mina töötan ohvitserina Abwehris, härra Lieven. Mina saan teid siit välja ainult 
sel juhul, kui te teatate, et olete valmis sõjaväeluure kasuks töötama. Muide — me maksame 
hästi...» 

Major Fritz Loos oli esimene liige tolle salateenistuse koosseisus, kellega Thomas Lieven 
kohtus. Järgnes loendamatul hulgal teisi: inglased, prantslased, poolakad, hispaanlased, 
ameeriklased ja venelased. 

Kaheksateist aastat pärast kõnealust esimest kohtumist, niisiis 18. mail 1957 mõtles Thomas 
Lieven Cannes'is, luksus-. apartemendi öises vaikuses: põhilises olid kõik need inimesed 
"üksteisega lõpmatult sarnased. Nendest kõikidest jäi mulje kui kurbadest, kibestunud ja 
pettunud inimestest. Nad kõik olid normaalse arengu teelt kõrvale paisatud. Nendest kõikidest 
jäi mulje kui haigetest inimestest. Nad kõik olid kuidagi pelglikud ]ja seepärast ümbritsesid 
nad end pidevalt võimu, saladuste ja hirmutamise naeruväärsete atribuutidega. Nad kõik tegid 
lakkamatult teatrit, nad kõik kannatasid sügava alaväärsuskompleksi all. 

Seda kõike teadis Thomas Lieven sel ilusal maiööl 1957. aastal. 27. mail 1939 ta seda veel ei 
teadnud. Tollal oli ta lihtsalt vaimustatud, kui major Loos tegi talle ettepaneku Saksa Abwehri 

heaks tööle hakata. Sel kombel saan ma ometi kord sõnniku seest välja, mõtles ta ega 
teadnudki, kui sügavalt ta juba selles kinni istus... 

Kui Lufthansa lennuk murdis läbi madalast pilvevaibast, mis asus Londoni kohal, hakkas 
reisija, kes istus kohal number 17, kummaliselt itsitama. 

Stjuardess ruttas tema juurde. «Kas tunnete ennast halvasti, jjnu härra?» küsis ta osavõtlikult, 
kuid siis ta nägi, et reisija naeris. 

«Ma tunnen ennast suurepäraselt,» ütles Thomas Lieven. «Andestage, mulle tuli just äsja 
midagi koomilist meelde.» Ta mõtles asservat-asjadevalitseja näole Kölni Gestapo 
peakorteris, kui too talle tema asju tagasi andis. Kuldsest repetiirkellast mi tahtnud mees mitte 
kuidagi lahkuda. 

Thomas võttis selle armastatud eseme taskust välja ja silitas õrnalt kaunistatud kapslikaant. 
Seejuures avastas ta trükimusta manuseid oma nimetissõrme küüne all. Ja teda ajas jälle 
naerma mõte, et tema sõrmejäljed on nüüd salajases kartoteegis ja foto personaalkaardil. 

Keegi härra nimega John Smythe (y- ja th-ga) peaks ülehomme tema juurde koju tulema, et 
vannitoas gaasiahju kontrollida. Härra Smythe'ile tuli vastuvaidlematult kuuletuda, seda oli 
major Loos rõhutatult ütelnud. 

Härra Smythe, y- ja th-ga, saab alles imestada, mõtles Thomas. Kui ta peaks tõesti välja 
ilmuma, siis ma viskan ta tänavale! 

Lennuk kaotas kõrgust. Edelakursiga tüüris ta üle Themse'i Croydoni lennuvälja poole. 
Thomas peitis oma taskukella ära ja hõõrus käsi. Ta ringutas mõnusalt. Aah — jälle 
Inglismaal! Vabaduses! Turvalisuses! Nüüd ainult Bentleysse hüpata! Kuum vann! Ning siis 
klaas viskit! Piip! Sõbrad klubis! Suured kõnelused... 

Nojah, ja pärast seda loomulikult Marlock. Thomas Lieveni rõõm kojujõudmise üle oli nii 
suur, et tema vihast oli pool juba hajunud. Kas ta peaks tõesti Mar-lockist lahti ütlema? Võib- 
olla leidub seletus, mida saaks aktsepteerida. Võib-olla oli Marlockil muresid. Igal juhul 
tuleks ta kõigepealt ära kuulata... 

Seitsme minuti pärast sammus meie sõber uljalt alla trepist, mis oli lennuki juurde veeretatud, 
ja astus vihmamärjale platsile neljakorruselise lennujaamahoone ees. Vihmavari pea kohal, 
marssis ta vilistades saabumishalli juurde. Siin oli nööridega eraldatud kaks koridori. 
Parempoolse kohal seisis «British Subjects», vasakpoolse kohal «Foreigners». 

Ikka veel vilistades keeras Thomas vasakule ja astus Immigration Officer' kõrge puldi ette. 
Ametnik, vanem mees, nikotiinist kollaseks värvunud merihobuvuntsidega, võttis vastu 
reisipassi, mille Thomas talle sõbralikult naeratades ulatas. Ta lehitses seda ning tõstis siis 
pilgu. «Mul on kahju, kuid teie ei tohi enam Inglismaa pinnale astuda.» 

«Mida see peab tähendama?» 

«Teie olete tänasest saadik välja saadetud, mister Lieven. Palun järgnege mulle, teid ootab 
kaks härrat.» Ja ta hakkas juba ees astuma... 

Mõlemad härrad tõusid püsti, kui Thomas sisenes väiksesse büroosse. Nad nägid välja nagu 
murelikud ametnikud, maohai-ged ja välja magamata. 

«Morris,» ütles üks. 

«Lovejoy,» ütles teine. 

Keda need mulle küll meenutavad? murdis Thomas pead, kuid talle ei meenunud kedagi. 
Nüüd sai ta pahaseks, hirmus ' pahaseks. Ta võttis end kõvasti kokku, et vähemalt teatud mää- 
ralgi viisakaks jääda. «Minu härrad, mida peab see tähendama? Mina elan juba seitse aastat 
sellel maal. Ma ei ole mitte milleski süüdi.» 

Mees nimega Lovejoy tõstis ajalehe kõrgele ja osutas üle kolme veeru ulatuvale pealkirjale: 

LONDONI PANKUR KÖLNIS ARRETEERITUD! 

«Ja mis siis? See oli üleeile! Täna olen ma siin! Sakslased lasksid mind jälle vabaks!» 

«Ja mispärast küll?» küsis Morris. «Mispärast laseb Gestapo vabaks mehe, kelle ta on äsja 
arreteerinud?» 

«Sest selgus, et ma ei olnud süüdi.» 

«Ahaa,» ütles Lovejoy. 

«Ahaa,» ütles Morris. Härrad vaatasid teineteisele tähendusrikkalt otsa. Siis ütles Morris 
klassikalise üleolekuga: «Meie oleme Secret Service'ist, mister Lieven. Meil on Kölnist oma 
informatsioon. Täiesti asjatu on meile valetada.» 

Nüüd ma tean, keda need mõlemad mulle meenutavad, mõtles Thomas äkitselt. Kahvatut 
major Loosi! Seesama teater. Needsamad allüürid. Ta ütles vihaselt: «Seda parem, kui te olete 
Secret Service'ist, mu härrad. Siis pakub teile muidugi huvi järgmine asjaolu: Gestapo laskis 
mind vabaks ainult seetõttu, et ma teatasin oma valmisolekust töötada Saksa Abwehri 
kasuks.» 

«Mister Lieven, kui naiivseks te meid õige peate?» 

Thomas muutus kannatamatuks. «Ma räägin puhast tõtt. Saksa Abwehr šantažeeris mind. Ma 
ei tunne, et minu lubadus mind millekski kohustaks. Ma tahan siin rahus elada!» 

«Teie ise ei usu ometi ka seda, et me teid pärast sellist 

ülestunnistus veel maale laseme! Te olete ametlikult välja saadetud, sest iga välismaalane 
saadetakse meie maalt minema, kui ta satub seadusega konflikti.» 

«Kuid ma ei ole mitte milleski süüdi! Minu partner on mind petnud! Laske mind vähemalt 
tema juurde! Siis näete, et ma räägin tõtt!» 

Morris ja Lovejoy vaatasid teineteisele tähendusrikkalt otsa. 

«Mispärast te vaatate teineteisele nii tähendusrikkalt otsa, mu härrad?» 

Lovejoy ütles: «Teie ei saa oma partneriga rääkida, mister Lieven.» 

«Ja miks ei?» 

«Kuna teie partner on Londonist kuueks nädalaks lahkunud,» ütles Morris. 
«Lo-Lo-Londonist?» Thomas läks näost valgeks. «Lah-ku-ku-nud?» 

«Just nii. Öeldavasti reisis ta Šotimaale. Kuhu täpselt, seda ei tea keegi.» 

«Kurat võtaks, mida ma pean siis nüüd tegema?» «Pöörduge tagasi oma isamaale.» 

«Et mind seal vangi pandaks? Mind lasti vabaks ainult selleks, et ma Inglismaal 
spioneeriksin!» 

Mõlemad härrad vaatasid jälle teineteisele otsa. Thomas teadis, et nüüd tuleb veel midagi. Ja 
sealt see tuligi. 

Morris rääkis rahulikult ning asjalikult: «Nii palju kui ma aru saan, on teil veel ainult üks 
väljapääs, mister Lieven: töötage meie kasuks!» Sa armas taevas, mõtles Thomas Lieven, kui 
ma seda klubis jutustan! Mitte ükski hing ei usu mind. 

«Osalege koos meiega mängus sakslaste vastu, ja me laseme teid maale ning aitame teid 
Marlocki asjus. Me kaitseme teid.» 

«Kes mind kaitseb?» 

«Secret Service.» 

Thomast tabas kerge naerukramp. Siis muutus ta tõsiseks, sikutas sirgeks oma vesti ja lipsu 
ning ajas end täies pikkuses püsti. Hämmeldus- ja masendushetk olid möödas. Ta teadis nüüd, 
et teda on mässitud mingisse päratusse vempu, et tõenäoliselt see vemp nii päratu ei olegi. 
Nüüd pidi ta võitlema. Ta võitles meelsasti. Mees ei lase oma elu ometi nii lihtsalt kihva 
keerata. Thomas Lieven ütles: «Ma lükkan teie pakkumise tagasi, mu härrad, ma lähen Pariisi. 
Prantsusmaa parima advokaadi abil alustan ma kohtuprotsessi oma partneri vastu — ja Briti 
valitsuse vastu.» 

«Seda mina ei teeks, mister Lieven.» «Just nii ma siiski teen.» «Seda te veel kahetsete.» 

«Küll me näeme. Ma lihtsalt ei suuda uskuda, et kogu maailmast on saanud hullumaja,» ütles 
Thomas Lieven. 

38 

Aasta hiljem ta juba uskus seda. 

Ja kaheksateist aastat hiljem, kui ta ühel ööl Cannes'i lüksushotellis oma elu üle järele mõtles, 
oli ta selles veendunud. Kogu maailmast on saanud hullumaja — see näis olevat ainuke sügav 
tõde, millesse sellel hullumeelsuse sajandil võis veel uskuda. Ja pidigi uskuma! 

28. mail 1939, veidi pärast keskööd, andis elegantne noorsand Grailloni väljakul Pariisis 
maiasmokkade armastatud kuulsas lokaalis Chez Pierre järgmise tellimuse: «Emile, me 
võtame veidi suupistet, seepeale vähilakasupi, ning siis fileelõigud Šampinjonidega. 
Magussöögiks — kuidas oleks Coupe Jacgues'iga?» 

Vana valgejuukseline ülemkelner Emile silmitses külalist naeratades ja jäägitu sümpaatiaga. 
Ta tundis Thomas Lievenit juba palju aastaid. 

Noorhärra kõrval istus helkivate mustade juustega tütarlaps, kelle ovaalses näos särasid 
lõbusad nukusilmad. Noore daami iilmi oli Mimi Chambett. 

«Me oleme näljased, Emile! Me olime teatris. Shakespeare, mängis Jean Louis Barrault...» 
«Siis soovitaksin ma külmade suupistete asemel sooje lõheleivakesi; monsieur Shakespeare 
väsitab.» 

Nad naersid, ja vana maitre d'hotel kadus kööki. Lokaal oli spikk hämar saal, vanamoelises 
stiilis, kuid väga õdus. Noor daam näis olevat tunduvalt vähem vanamoeline. Tema valge 
siidkleit oli sügava dekolteega ja tihkelt ümber vöökoha. Kasvult habras ja väike oli see noor 
näitlejanna — ja alati heas tujus, isegi hommikul vahetult pärast ärkamist. 

Thomas tundis teda juba kaks aastat. Ta naeratas Mimile, tõmbas sügavalt hinge. «Ah, Pariis! 
Ainuke linn, kus veel elada võib, mon petit chou. Me teeme siin endale paar ilusat nädalat...» 
«Ma olen nii rõõmus, et sa jälle heas tujus oled, cherü Täna öösel olid sa nii rahutu... Sa 
rääkisid kolmes keeles läbisegamini, ma sain ainult prantsuse keelest aru... Kas sinu passiga 
on midagi lahti?» 

«Kuidas nii?» 

«Sa rääkisid pidevalt passist ja elamisloast... Praegu on Pariisis palju sakslasi, kes on oma 
passi pärast mures...» 

Thomas suudles neiu sõrmeotsi. «Ära tunne vähimatki muret. Minuga juhtus rumal lugu. Ei 
midagi tõsiseltvõetavat.» Ta rääkis rahuliku veendumusega, uskudes ise oma sõnu: «Mulle 
tehti ülekohut, kas mõistad, mon chou? Mind peteti. Ülekohus püsib vahel kaua — kuid mitte 
igavesti. Nüüd on mul oivaline advokaat. Ja selle lühikese aja, mis vältab hetkeni, kuni minult 
vabandust palutakse, tahan ma sinu juures veeta...» 

Sisenes kelner. «Monsieur Lieven, seal on kaks härrat, kes soovivad teiega rääkida.» 

Paha aimamata tõstis Thomas pilgu. Sissepääsu juures seisid kohmetult tervitades kaks meest, 
seljas mitte just ülemäära puhtad vihmamantlid. Thomas tõusis. «Ma tulen kohe tagasi, ma 
petite.» Ta läks sissepääsu juurde. 

«Minu härrad, millega võin teile kasulik olla?» Mõlemad mehed, seljas kortsunud 
vihmamantlid, tegid kerge kummarduse. Siis ütles üks: «Monsieur, me tuleme mademoiselle 
Chambert”i korterist. Me oleme kriminalistid. Meil on kahju, kuid me peame teid 
arreteerima.» 

«Mida ma olen teinud?» küsis Thomas tasa. Tegelikult oli tal tahtmine naerma hakata... 

«Te saate seda kõike teada.» 

Niisiis jätkub see paha unenägu, mõtles Thomas. Ta ütles sõbralikult: «Minu härrad, te olete 
prantslased! Te teate, milline patt on head söömaaega häirida. Kas tohin teid paluda, et 
ootaksite minu arreteerimisega niikaua, kuni olen söömise lõpetanud?» 

Mõlemad kriminalistid kõhklesid. «Kas me võime oma šefile 

helistada?» küsis üks. 

Thomas lubas neil seda teha. Mees kadus telefonikabiini ja tuli väga kiiresti tagasi. «Korras, 
monsieur šefil on ainult üks palve.» 

«Nimelt milline?» 

«Kas ta võiks ehk siia tulla ja koos teiega süüa. Ta ütleb, et hea söögi juures saab kõike 
hoopis kergemini arutada.» 

«Tore, olen nõus. Aga kes on teie šeff, kui ma küsida tohin?» Nad ütlesid talle seda. Thomas 
läks laua juurde tagasi ja kutsus käeviipega kohale vana kelneri. «Emile, ma ootan veel. üht 
külalist. Palun katke ka kolmandale.» 

«Kes siis veel tuleb?» küsis Mimi naeratades. 

«Keegi kolonel Simeon.» 

«Oh,» ütles Mimi. Täielikult vastu oma tavalist harjumust ütles ta üheainsa sõna. 

Kolonel Simeon osutus sümpaatseks härraks. Hoolitsetud mokahabeme, roomaliku nina ja 
vaimukas-irooniliste silmadega meenutas-ta näitleja Adolphe Menjoud, kuigi oli tollest 
suurem. Thomas tervitas teda suurima austusega. Mimi nagu vana tuttavat, mis tegi meie 
sõpra veidi rahutuks. 

Simeoni tumesinine ülikond oli kahtlemata esmaklassilise rätsepa töö, kuid läikis juba natuke 
küünarnukkide kohalt ja selja pealt. Kolonel kandis kuldset lipsunõela pärliga ja väikseid 
kuldseid mansetinööpe, kuid tema kingakontsad olid viltu sõtkutud. 

Supi ja eelroa juures vesteldi Pariisist. Fileelõikude juures muutus kolonel täpseks: «Monsieur 
Lieven, palun vabandage ' mind, et me teid keset ööd häirime ning lisaks veel söögilauas. 
Need krõbekartulid, pommes chips, on lihtsalt oivalised, kas ka teie olete samal arvamusel? 
Mina sain kõrgemalt poolt käsu. Me otsime teid juba terve päev.» 

Thomas uskus kaugusest kuulvat Jean Louis Barrault' häält, kes oli mänginud samal õhtul 
Shakespeare'i näidendis «Richard Kolmas». Ebamääraselt jõudis temani üks värss. Kuid ta ei 
saanud sellest aru. «Nii,» ütles ta. «Jah, oivalised krõbekartulid, pommes chips, kolonel. Seda 
trikki siin tuntakse. Kaks kgrda õlivannis keeta — see on kõik. Ahjaa, prantsuse köök...» 
Thomas pani käe Mimi käsivarrele. Kolonel naeratas. See kolonel hakkab mulle üha rohkem 
meeldima, mõtles Thomas. 

Kolonel ütles: «Kuid teie ei ole Pariisis mitte ainult hea köögi pärast. Ka meil on" oma 
inimesed Kölnis ja Londonis. Me teame, mida teil lugupeetud major Loosi juures — kas ta ön 
veel ikka hädas sapipõiega? — tuli läbi elada...» 

Jälle uskus Thomas, et kuuleb Jean Louis Barrault' häält, jälle arvas ta S[jikespeare'i üht 
surematut värssi kuulvat, kuid ikkagi ei suutnud ta sellest aru saada. Ja mispärast naeratab 
Mimi? Mispärast naeratab ta nii magusalt? 

«Monsieur Lieven,» ütles kolonel, «ma kindlustan teile oma poolehoiu. Teie armastate 
Prantsusmaad. Teie armastate tema kööki. Kuid mulhfc on antud käsk. Ma pean teid välja 
saatma, monsieur Lieven; teie olete liiga hädaohtlik minu vaesele ohustatud maale. Meie 
viime teid veel täna öösel piirile. Ja mitte kunagi ei tohi teie enam Prantsusmaa pinnale 
astuda...» 

Menüü *» 28. mai 1939 

Vähilakasupp * Soojad lõheleivakesed Fileelõigud Šampinjonidega Pommes chips * Coupe 
Jacgues 


Selle menüü juures saab Thomas Lievenist salaagent 

Vähilakasupp. Kõigepealt keeta hea loomalihapuljong. Siis võtta nelja inimese tarvis tosin 
suurt vähki ning lasta neid veerand tundi keeda. Seejärel eemaldada sõrgadelt ja lakalt liha; 
kõik koorikud tampida müüsris keskmiselt peeneks ja panna need koos liha ja veerandi naela 
võiga tulele. Segada niikaua, kuni mass kerkima hakkab ja punaseks muutub. Nüüd lisada 
supilusikatäis jahu, valada juurde liiter lihapuljongit ja kallata see kõik läbi marliga varustatud 
jõhvsõela. Veidi aega enne lauale andmist lasta supp veel kord keema ja panna sisse 
vähilakad. 

Supp ei tohi olla liiga paks. Viimast tuleks seltskonnasuppide puhul üldiselt vältida. 

Soojad lõheleivakesed. Kasta õhukesed saiaviilukad jifrma sisse ja katta parajaks lõigatud 
ning pehmitatud suitsulõheviilukatega; need omakorda katta piima sisse kastetud 
saiaviilukatega. Viimastele puistata riivitud juustu ja võihelbeid ning küpsetada rasvatatud 
plaadil praeahjus. Fileelõigud Šampinjonidega. Fileelõigud küpsetada tulise rasva sees 
mõlemalt poolt ära ning anda lauale alljärgneva šampinjoniroa juurde: Hautada või sees üks 
sibul, ajada keema veerand liitrit valget veini ning segada see kolme munakollase, 
supilusikatäie või, poole sidruni mahla, soola ja pipraga. Seejärel lisada veel veini ja panna 
see mass veevanni sees tulele, kuni ta paksuks muutub. Hautada eraldi šam-pinjonid ja noored 
sibulad või ja klaasi valge veini sees. Vahepeal valmistada veel väike segu teelusikatäiest 
võist, supilusikatäiest jahust ja poolest liitrist-puljongist, ning lisada see šampinjonidele ja 
kastmele. Nüüd lasta kõik veel kord keema. 

Coupe Jacgues. Katta portsjon vaniljejäätist vahukoorega. See omakorda puuviljasalatiga 
(värske või konserveerituga), mida on enne pool tundi maraschinos (kirsilikööris) leotatud. 
Peale panna kiht maasikajäätist ning garneerida jäätisepokaal vahukoore ja suhkrusiirupis 
leotatud kirssidega. 

Thomas hakkas naerma. Mini vaatas talle otsa. Ja esimest korda sestsaadik, kui ta Mimid 
tundis, ei hakanud neiu kohe kaasa, naerma. Siis jäi ka Thomas vait. 

«...ehk olgu siis,» ütles kolonel ja kuhjas oma taldrikule uue portsu šampinjone, «ehk olgu 
siis, monsieur Lieven, kui te lasete end ümber pöörata ja töötate meie heaks, Deuxieme 
Bureau heaks.» 

Thomas ajas end püsti. Nii purjus ma nüüd kah veel ei ole! mõtles ta. Ta ütles tasa: «Teie 
teete mulle mademoiselle Chamberfi juuresolekul ettepaneku töötada Prantsuse salaluure 
heaks?» 

«Aga miks siis mitte, mon cheri?» ütles Mimi hellalt ja suudles Thomast põsele. «Mina olen 
ju kah selles seltsis!» 

«Sina oled...» Thomas neelas sõna alla. 

«Väikselt, ainult väikselt — ent siiski. Ma teenin endale veidi lisaraha. On see halb?» 
«Mademoiselle Chambert on kõige Šarmantsem patrioot, keda ma tunnen,» teatas kolonel. 
Ning korraga muutus hääl, mis oli Thomas Lievenit kaua piinanud, näitleja Jean Louis 
Barrault' hääl, tema kõrvus arusaadavaks, ja Thomas mõistis nüüd sõnu, kuningas Richard 
Kolmanda sõnu: 

Seepärast, et ei saa kui armastaja 

ma õrna jutuga häid päevi veeta, 

nõuks võtsin näidata end lurjusena...* 

«Monsieur Lieven,» uuris, kolonel, käes klaas punase veiniga, «kas te tahate meie heaks' 
töötada?» 

Thomas vaatas otsa Mimile, magusale õrnale Mimile. Ta vaatas otsa kolonel Simeonile, 
seltskondliku käitumisoskusega mehele. Ta vaatas ka head toitu. 

Niisiis pole mul mingit muud teed, mõtles Thomas Lieven. Ma olen endale sellestsinasest 
maailmast vale pildi loonud. Ma pean oma elu muutma, ja seda otsekohe, kui ma selles hullu“ 
meelsuse hoovuses ei taha põhja minna! 

Mimi hääl helises tema kõrva ääres: «Ah, cheri, ole ometi kena ja tule meie" juurde. Meil 
tuleb ilus elu!» 

*Georg Meri tõlge. 

Simeoni hääl helises tema kõrva ääres: «Monsieur, kas olete otsustanud?» 

Näitleja Jean Louis Barrault' hääl kõmises: «...nõuks võtsin näidata end lurjusena...» 

«Ma võtsin nõuks», ütles Thomas Lieven leebelt. 

Esiteks Saksa Abwehr. Siis Secret Service. Nüüd Deuxieme Bureau. Ja seda üheksakümne 
kuue tunni jooksul. Nelja päeva eest, mõtles Thomas, elasin ma veel Londonis kui lugupeetud 
kodanik, kui edukas erapankur. Kes peab mind edaspidi selliseks? Kes usub seda kõike minu 
klubis? 

Thomas Lieven sõitis oma kitsa, peenekondilise käega läbi lühikeseks pöetud mustade juuste 
ja ütles: «Minu olukord näib olevat lootusetu, kuid mitte tõsine. Kõht meeldivat täis, nõnda 
istun ma oma väikekodanliku eksistentsi varemetel. Voilä, ajalooline silmapilk. Emile!» Vana 
ülemkelner tõttas ligi. «Meil on põhjust pühitseda. Šampanjat palun!» Õrnalt suudles Mimi 
oma sõpra. «Kas ta pole meeldiv?» küsis Mimi kolonelilt. 

«Monsieur, ma olen vaimustatud teie suhtumisest,» ütles Simeon. «Ma olen õnnelik, et te 
olete valmis meie heaks töötama.» 

«Ma ei ütle, et ma olen selleks valmis, mul lihtsalt ei jää muud üle.» 

«See on üks ja seesama.» 

«Loomulikult võite teie minuga arvestada ainult niikaua, kuni käib minu kohtuprotsess. Kui 
ma olen selle võitnud, tahan ma jälle Londonis elada. Kas on selge?» 

«Täiesti selge, monsieur,» ütles kolonel Simeon ja naeratas, nagu oleks ta selgeltnägija ja 
teaks juba, et Thomas Lieveni kohtuprotsess pole ka pärast maailmasõda veel läbi ja et ta ei 
hakka enam mitte kunagi Londonis elama. 

«Muide,» ütles Thomas, «mulle on täiesti ebaselge, missuguses valdkonnas ma võiksin teile 
kasulik olla.» 

«Teie olete pankur.» 

«Noh, ja siis?» 

Simeon pilgutas silma. «Madame on mulle rääkinud, kui tubli te olete!» 

«Aga Mimi,» ütles Thomas väikesele näitlejannale, kellel olid 

mustad läikivad juuksed ja lõbusad silmad, «see oli sinust väga ebadiskreetne!» 

«Madame tegi seda rahvuslikes huvides. Ta on võluv isiksus.» 

«Olen teiega nõus, teie suudate seda hästi hinnata, härra kolonel!» 

Seepeale kostsid Mimi ja Simeon ühekorraga: «Kui ohvitser annan ma teile oma ausõna.» — 
«Aga cheri, see oli ometi kaua aega enne sinuga kohtumist.» 

Siis jäid mõlemad vait ja hakkasid naerma. Mini liibus vastu Thomast. Ta oli tõesti armunud 
sellesse mehesse, kes mõjus nii tõsiselt ja võis ise seejuures nii ebatõsine olla; kes nägi välja 
nagu inglise džentelmenist pankuri arhetüüp ja oli seejuures armastusväärsena ning vaimukam 
kui ükski härra, keda Mimi tundis. Ja tema tundis neid suurel hulgal. 

«Kaua aega enne meie kohtumist,» ütles Thomas Lieven. «Ahaa. Nii-nii. Noh, kena... Härra 
kolonel, otsustades teie sõnade põhjal, tohin ma ennast pidada Prantsuse salateenistuse 
finants-konsultandiks?» 

«Täiesti õigus, monsieur. Teile antakse spetsiaalsed ülesanded.» 

«Lubage mul,» ütles Thomas, «enne kui Šampanja saabub, kiiresti veel paar avameelset sõna 
lausuda. Oma suhtelisest noorusest hoolimata on mul olemas juba teatud põhimõtted. Kui te 
peaksite leidma, et need ei ole kooskõlas minu uue tegevusega, siis ma palun teid mind parem 
maalt välja saata.» 

«Voilä, teie põhimõtted, monsieur?» 

«Ma keeldun mundrit kandmast, härra kolonel. Võib-olla tundub see teile arusaamatu olevat, 
kuid mina ei tulista inimese pihta. Ma ei hirmuta kedagi, ma ei arreteeri kedagi, ma ei piina 
kedagi.» 

«Aga ma palun teid, monsieur, selliste pisiasjade puhul teie kasutamine — me teeksime 
iseendale ju kahju!» 

«Mina ei tee kellelegi liiga ega röövi kedagi paljaks — kui, siis ainult oma elukutse lubatud 
piirides. Aga ka sel juhul Üksnes siis, kui olen veendunud, et vastav isik on sellise karistuse 
ära teeninud.» 

«Monsieur, ärge tundke muret, te saate oma põhimõtetele truuks jääda. See on üksnes teie aju, 
mida me vajame.» 

Emile tuli šampanjaga. Nad jõid, ning siis ütles kolonel: «Ma pean siiski nõudma, et te 
teeksite läbi salaagendi koolituskursuse. Nii nõuab meie salateenistuse eeskiri! On palju 

rafineeritud trikke, millest te veel mitte midagi ei tea. Ma kannan hoolt, et te kõige kiiremas 
korras mõnda meie spet- 

siaallaagrisse satuksite.» 

«Kuid mitte veel täna öösel, Jules,» ütles Mimi ja silitas hellalt Thomas Lieveni kätt. «Täna 
ööseks teab ta juba piisavalt...» 

30. mai varahommikul 1939 viisid kaks härrat Thomas Lieveni tema sõbratari juurest ära. 
Härrad kandsid odavaid poeülikondi, mille püksipõlved olid välja veninud. Need olid 
kehvapalgalised alamagendid. 

Thomas kandis üherealist, mustjashalli, pepitamustriga ülikonda, valget särki, musta lipsu, 
musta kübarat, musti kingi ja loomulikult oma armastatud repetiirkella. Ta võttis kaasa 
väikese kohvri. Tõsised härrad laadisid Thomase veoautole. Kui ta tahtis välja vaadata, tegid 
nad kindlaks, et laadimisavaust katvad telgiriided oleks kõvasti kinni seotud, ja sulgesid 
avause tihedalt. 

Viie tunni pärast olid tal kõik kondid kanged. Kui veoauto viimaks peatus ja härrad lasksid tal 
maha tulla, nägi Thomas end erakordselt nukras paikkonnas. Künklik nJUa-ala täis kivi- 
kamakaid oli ümbritsetud kõrge okastraattaraga. Tagaplaanil, sünge metsatuka ees märkas 
Thomas ajahambast puretud halli hoonet. Sissepääsuväraval seisis raskelt relvastatud sõdur. 
Mõlemad kehvalt riietatud härrad läksid vaenulikult vahtiva postilseisja juurde ja esitasid talle 
loendamatu hulga isikutunnistusi, mida sõdur tõsiselt uuris. Vahepeal tuli mööda teed vana» 
talumees puukoormaga. 

«Kas sul on veel palju maad minna, kulla taat?» küsis temalt Thomas. 

«Kurat võtku. Tuleb veel kolm kõva kilomeetrit Saint Nicolas'ni!» 

«Kus see siis asub?» 

«Noh, seal all. Otse Nancy külje all.» 

«Ahaa,» ütles Thomas Lieven. 

Tema mõlemad saatjad pöördusid tagasi. Üks seletas talle: «Te peate meid vabandama, et me 
teid veoautokasti kinni panime. Range käsk. Muidu oleksite vahest paikkonna ära tundnud. 
Kuid teie ei tohi mingil juhul teada, kus te viibite.» 

«Ahaa,» ütles Thomas. 

Vana hoone oli sisse seatud nagu kolmanda klassi hotell. Ilmselt kitsilt, mõtles Thomas 
Lieven. Palju raha ei paista siin-: setel ülemustel olevat. Loodetavasti ei ole siin lutikaid! 
Igasuguseid olukordi tuleb ette! 

Peale Thomase võtsid uuest kursusest osa veel kakskümmend seitse agenti, peamiselt 
prantslased, kuid siin oli ka kaks austerlast, viis sakslast, üks poolakas ja üks inglane. 
Kursusejuhataja oli kõhetu, kahvatu mees ebaterve jumega, niisama salapärane ja 
masendatud, niisama upsakas ja ebakindel nagu tema sakslasest kolleeg major Loos, keda 
Thomas oli Kölnis tundma õppinud. 

«Minu härrad,» ütles see mees kokkutulnud agentide rühmale, «mina olen Jupiter. Kursuse 
ajaks võtab teist igaüks endale valenime. Teil on aega pool tundi, et endale paslik fiktiivne 
elulugu välja mõtelda. Seda uut identsust tuleb teil nüüdsest peale igas olukorras kaitsta. Mina 
ja minu kolleegid, meie teeme edaspidi kõik, et teile tõestada, et teie ei ole need, kellena te 
ennast siin esitlete. Niisiis mõelge endale välja selline isiksus, keda te suudate ka meie 
rünnakute eest kaitsta.» 

Thomas otsustas endale võtta proosalise nime Adolf Meier. Tema ei investeerinud iialgi oma 
fantaasiat perspektiivitutesse üritustesse. 

Õhtupoolikul sai ta halli treeningülikonna. Selle rinnale oli 

tikitud valenimi. Teised kursuslased kandsid samasugust tööriietust. Toit oli vilets. Tuba, mis 
Thomasele anti, oli jube, voodi niiske. Enne uinumist laskis meie sõber nukralt oma 
tepetiirkellal lüüa, sulges seejuures silmad ja kujutles, et lamab oma ilusas voodis Londonis: 
Kell kolm hommikul kiskus metsik möirgamine Thomase unehõlmast. 

«Lieven! Lieven! Raporteerige viimaks ometi, Lieven.» 

Higist nõretades virgus Thomas äkitselt unest ja puhkis: «Siin!» 

Järgmisel hetkel sai ta kaks kõlavat kõrvakiilu. Voodi ees seisis Jupiter, irvitas deemonlikult 
ja ütles: «Mina arvasin, «tr-teie nimi on Meier, härra Lieven! Kui teiega peaks selline asi 
praktikas juhtuma, siis olete surnud mees. Head ööd. Magage rahus edasi.» 

Thomas ei maganud edasi. Ta mõtles selle üle järele, kuidas uusi kõrvakiile vältida, ning 
leidis varsti õige nipi. Järgmistel öödel võis Jupiter möirata nii metsikult, kui tahtis. Alati 
VIIGUS 

Thomas aeglaselt, toibus ja jäi siis kindlalt oma võltsidentsuse juurde: «Mida te minust 
tahate? Minu nimi on Adolf Meier!» 

Jupiter sattus vaimustusse: «Teil on fantastiline enesevalitsemine!» Ta ei teadnud; et Thomas 
oli edaspidi ööseks küllaldaselt vatti kõrvadesse toppinud... 

Kursuslased õppisid mürgi, lõhkeainete, automaatpüstolite ja revolvritega ümber käima. 
Kümnest kuulist, mis Thomas välja tulistas, istusid kaheksa tema jahmatuseks absoluutselt 
täpselt märklaua südames. Ta ütles vabandavalt: «Juhus. Ma ei oska üldse lasta!» 

Jupiter kõõksus naerda: «Ei oska lasta, Meier? Teie olete loomupärane talent!» 

Järgmisest kümnest kuulist istus seal koguni üheksa, ja Thomas mainis vapustatult: «Inimene 
on ka iseendale mõistatus!» 

See äratundmine ei lasknud teda järgmisel ööl magada. Ta 

mõtles. Mis on minuga lahti? Mees, kes on nii nagu mina 

harjumuspärasest eluroopast välja paisatud, peaks tegelikult olema meeleheitel, purjutama, 
tülitsema Jumalaga, sooritama enesetapu. Jah, just nõnda käituma! Kas mina olen meeleheitel, 
kas ma purjutan, kas ma käin põhja, kas ma tülitsen, kas ma mõtlen vabasurmale? 

Laku panni! 

Iseendale ma võin ju seda kohutavat tõde tunnistada: kogu see seiklus hakkab mulle 
meeldima, teeb mulle nalja, lõbustab mind. Ma olen veel noor. Mul ei ole perekonda. Kellel 
veel õnnestub läbi elada midagi nii hullumeelset? 

Prantsuse salateenistus. See tähendab, et ma töötan oma maa. Saksamaa vastu. Pea kinni! Kas 
Saksamaa vastu — või Gestapo vastu? Noh, olgu. 

Et ma tulistada oskan... Ma ei mõista! Ma tean juba, mispärast see kõik mind pigem lõbustab 
kui kohustab: kuna ma olen pidanud nii ülitõsist ametit. Seal on mul tulnud ju pidevalt 
teeselda. Nähtavasti sobib see praegune jama siin hoopis rohkem kokku minu tõelise 
loomusega. Ptüi, kurat, on mul alles iseloom! 

Ta õppis ära morse. Ta õppis salakoodis kirjutama ja salakoodi dešifreerima. Selleks 
otstarbeks jagas Jupiter laiali romaani «Krahv Monte-Cristo» köitest lahti võetud eksemplari, 
ning seletas: «Süsteem on äärmiselt lihtne. Kui asute praktiseerima, on teil kaasas üks raamat. 
Nüüd saate koodivõtme. 

Selle alguses on kolm arvu, mida iga kord vahetatakse. Esimene arv nimetab teie kasutuses 
oleva romaani lehekülje, teine arv selle lehekülje rea ja kolmas selles reas leiduva tähe. See 
täht ongi teie lähtepunkt. Sellest hakkate antud koodinumbrite järgi teisi tähti välja otsima...» 
Jupiter jagas sedelid laiali. Nendel seisid šifreeritud sõnumid. Pool kursust dešifreeris need 
õigesti, teine pool ei tulnud sellega toime. Nende hulgas ka Thomas Lieven. Tema 
vaevanägemine lõppes järgmiselt: «Twmxdtrrre illd m ionteff...» ; 

«Veel kord,» ütles Jupiter. 

Nad üritasid veel kord, kuid tulemus oli sama: 50:50. 

«Ja kui me peaksime seda ka öö otsa harjutama,» ütles Jupiter. 

Nad harjutasid seda öö otsa. 

Hommikuhämaruses hakkas Jupiterile koitma, et ta eksikombel oli õpilastele välja jaganud 
romaani kahe erineva trüki leheküljed, nimelt teise ja neljanda omad. Mõningate kärbete tõttu 
neljandas trükis raamatud erinesid. Kärped olid põhjustanud lehekülgede kerge 
edasinihkumise. ... 

«Midagi seesugust,» ütles Jupiter kahvatult, kuid fanaatiliselt, praktikas muidugi juhtuda ei 
saa.» 

«Muidugi,» ütles Thomas Lieven. 

Siis korraldas Jupiter suure peo, kus oli väga laialt joodavat. Leegitsevate silmade ja pikkade 
ripsmetega õpilane nimega Hans Holle — ta oli ka õitsva näojumega — jõi end purupurju. 
Järgmisel päeval visati ta koolist välja. Koos temaga lahkusid laagrist inglane ja üks 
austerlane. Öö jooksul oli selgunud, et nad polnud väärilised saama salaagentideks... 
Neljandal nädalal viidi kursus külalislahkusetusse metsa. Siia jäid härrad koos õpetajatega 
kaheksaks päevaks. Nad magasid köva maa peal, neil tuli taluda ilmastiku kapriise ja õppida 
ennast toitma — kui proviant plaanikohaselt kolme päeva pärast otsa oli saanud - marjadest, 
puukoorest, lehtedest ja jälkidest loomadest. Thomas Lieven viimast ei teinud, sest ta oli 
seesugust olukorda ette näinud ja mõned konservid kaasa smugeldanud. Neljandal päeval 
nautis ta veel Belgia hanemaksapasteeti. Sel- 

leks ajaks, mil kaasõpilased metshiireneljandiku pärast kaklesid, säilitas tema stoilise rahu, 


mille tõttu Jupiter teda kiitis: «Võtke eskuju härra Meierist, minu härrad. Mina ütlen ainult: 
Voilä, un homme!» 

Kuuendal nädalal viis Jupiter nad sügava kuristiku servale, seisti järsul kaljul ja vaadati alla 
kohutavasse sügavikku, mille õhi oli kaetud mingi marlitaolise kudumiga. 

«Alla hüpata!» karjus Jupiter. Värisedes rüselesid õpilased tagaspidi — kuni Thomaseni. Oma 
kolleege kõrvale lükates tormas ta minema, hüüdis hurraa ja hüppas sügavikku. Ta oli 
älkkiirelt otsusele jõudnud, et Prantsuse riik vaevalt küll annaks välja sellisel hulgal raha tema 
füüsilise ja vaimse tubliduse tõhustamiseks, kui selle kõige lõppeesmärgiks oleks teda 
enesetapuni viia. Ja tõepoolest oligi nende marliribade all hunnik lastseid kummimadratseid, 
mis tema kukkumise ettevaatlikult neutraliseerisid. Jupiter kinnitas ekstaatiliselt: «Teie olete 
minu parim mees, Meier! Teist hakkab kord kogu maailm rääkima!» 

Ja selles asjas oli tal õigus. 

Ainult ühe laituse teenis Thomas oma õpetajalt, ja nimelt siis, kui õpiti kirjutamist nähtamatu 
tindiga, milleks muud ei ajatudki kui sulge, sibulamahla ja toorest muna. Siis küsis Thomas 
teadmishimuliselt: «Palun väga, kelle poole oleks Ges-apo vanglas kõige parem pöörduda, kui 
on vaja sibulaid, sulgi ja tooreid mune.» 

Kursus lõpetati «suure ülekuulamisega». Kesköisel tunnil löödi õpilased brutaalselt maast 
lahti ja veeti Saksa Abwehri tribunali ette. See oli moodustatud siinsetest õppejõududest 
Jupiteri eesistumisel. Instruktorid, kes olid kursuse jooksul õpilastele äga hästi tuttavaks 
saanud, kandsid Saksa mundreid ja istusid pika laua taga. Jupiter kehastas ooberstit. 
Kostümeeritud õpetajad möirgasid õpilaste peale, lasksid neid eredalt põlevasse irožektorisse 
vahtida ega andnud neile öö otsa süüa ega juua, ais polnud iseendast halb, sest kõigil oli 
kõhus tubli õhtusöök. 

Thomasega käis Jupiter eriti karmilt ümber. Ta kostitas Thomast paari kõrvakiiluga, pani ta 
seisma näoga vastu seina ja surus talle külma püstolisuudme kuklasse. «Tunnistage üles!» 
karjus ta seejärel. «Teie olete Prantsuse spioon!» 

«Mul ei ole mitte midagi ütelda,» vastas Thomas sangarlikult. Niisiis kinnitati tema pöialde 
külge kruvid ja keerati neid. Niipea kui Thomas tundis esimest kerget valu, poetas ta: 
«Alaiai!» Ja 

otsekohe lasti kruvid lõdvemaks. Kell kuus hommikul mõistis tribunal Thomase spionaaži 
eest surma. Jupiter nõudis temalt viimast korda sõjaliste saladuste reetmist, sest siis kingitakse 
talle elu. Thomas sülitas eesistuja jalge ette ja hüüdis: «Pigem juba surm!» Niisiis viisid nad 
Thomase tema soovi kohaselt räpasele õuele, seadsid ta hommikuhämaruses külma müüri 
äärde ja lasksid ta maha ilma sõjaväeliste auavaldusteta, see-eest aga paukpadrunitega. Siis 
läksid kõik üheskoos hommikueinele. 

"Thomas Lieven — seda polegi ilmselt vaja eriti rõhutada — lõpetas kursuse kiitusega. 
Jupiteril olid pisarad silmis, kui ta ulatas Thomasele vastava tunnistuse ja Prantsuse passi Jean 
Leblanci nimele. «Õnn kaasa, kamraad! Ma olen teie üle uhke!» 

«Öelge mulle, Jupiter, kui te lasete mul praegu niiviisi ära minna, kas te ei karda, et ma võin 
kord sakslaste kätte kukkuda ja kõik selle reeta, mida ma olen siin õppinud?» 

Jupiter vastas naeratades: «Teil oleks vähe reeta, vana sõber. Salaagentide koolitusmeetodid 
sarnanevad kogu maailmas üksteisega! Nad on kõikjal ühel ja samal tasemel. Nad kõik kasu- 
tavad meditsiini, psühholoogia ja tehnika viimaseid saavutusi!» 


16. juulil 1939 pöördus Thomas Lieven tagasi Pariisi ja siin võttis teda vastu Mimi, kes 
luiskas, et on Thomasele tõepoolest kuus nädalat truu olnud. 

1. augustil sai Thomas Lieven kolonel Simeoni vahetalitusel mugava korteri Sguare du Bois 
de Boulogne'il. Siit võis ta autoga viieteistkümne minutiga jõuda oma panka Champs- 
Elysees'. 

20. augustil palus Thomas Lieven kolonelilt nõusolekut, et ta pärast kõiki jõupingutusi, 
hoolimata pinevast rahvusvahelisest olukorrast, võijas koos Mimiga sõita puhkama 
Chantilly'sse, ratsaspordikeskusesse ja pariislaste väljasõidupaika. 

30. augustil kuulutasid poolakad välja üldmobilisatsiooni. 

Järgmise päeva õhtupoolikul tegid Thomas ja Mimi jalutuskäigu CommehVi tiikide ja 
kuninganna Blanche'i lossi juurde. Kui nad vastu õhtut linna tagasi pöördusid, nägid nad 
päikest veripunasena läände vajumas. Käsikäes sammudes jätsid nad selja taha 
sajandivahetusel püstitatud unelmvillad, läksid mööda kulunud munakivisillutist oma Hõtel 
du Parci juurde Avenue 

du Marechal Joffre'il. Kui nad halli sisenesid, viipas neile portjee: «Eelteade Belfortist, 
monsieur Lieven!» 

Veidi hiljem kuulis Thomas kolonel Simeoni häält: «Lieven, kas olete viimaks ometi seal?» 
Kolonel rääkis saksa keeles ja selgitas kohe, mispärast: «Ma ei või riskida, et keegi seal 
hotellis minust aru saab. Võtke teadmiseks, Lieven, nüüd läheb lahti.» 

«Sõda?» 

«Jah.» 

«Millal?» 

«Eelseisva neljakümne kaheksa tunni jooksul. Teie peate homme esimese rongiga Belforti 
tulema. Registreerige ennast* Hõtel du Tonneau d'Oris. Portjee on asjaga kursis. Tegemist 
ON...» 

Sel hetkel ühendus katkestati. 

Thomas vajutas hargile. «Hallo! Hallo!» 

Range naisehääl vastas: «Monsieur Lieven, teie kõne lahutatakse. Te rääkisite võõrkeeles.» 
«Kas see on keelatud?» 

«Aga muidugi. Täna kella kaheksateistkümnest alates. Kaugekõnesid tohib pidada ainult 
prantsuse keeles.» Hääl jäi vait. Telefon oli tumm. 

Kui Thomas Lieven kabiinist väljus, mõõtis portjee teda kummalise pilguga. Thomas ei 
pööranud sellele erilist Tähelepanu. See pilk meenus talle uuesti siis, kui hommikul kell viis 
tema hotellitoa uksele klopiti... 

Mimi magas, kerratõmbunult nagu väike kass. Ta polnud söandanud Mimile õhtul ütelda, 
mida ta teada oli saanud. Väljas oli juba valge, vanade puude otsas laulsid linnud. 

Klopiti uuesti, sedapuhku õige ägedalt. See pole ometi võimalik, et sakslased juba kohal on, 
mõtles Thomas ja otsustas jätta reageerimata. Kõlas hääl: «Monsieur Lieven, avage. Kui te ei 
ava, siis murrame ukse maha.» 

«Kes seal on?» 

«Politsei.» 

Ohates ajas Thomas end püsti. Mimi ärkas kerge karjatusega. «Mis on, cheri?» 

«Ma arvan, et mind vahistatakse taas,» ütles Thomas. Tema oletus osutuski õigeks. Ukse taga 
seisid sandarmeeriaohvitser ja kaks maasandarmit. «Pange end riidesse ja tulge kaasa.» 
«Mispärast?» 

«Te olete Saksa spioon.» 

«Millest te seda järeldate?» 

«Te pidasite eile kahtlase telefonikõne. Järelevalve andis sellest meile teada. Portjee hoidis 
teil silma peal. Ärge püüdkegi midagi maha salata.» 

Thomas ütles sandarmeeriaohvitserile: «Saatke oma mehed välja, ma pean teile midagi 
teatama.» 

Politseinikud kadusid. Thomas näitas tunnistust ja passi, mille ta oli Jupiterilt saanud, ning 
ütles seejuures: «Ma nimelt töötan Prantsuse salaluure heaks.» 

«Kas teile midagi paremat pähe ei turgatanud? Pealegi veel nii halvasti võltsitud paberitega! 
Laske käia, pange end riidesse!» 

Kui Thomas Lieven 31. augusti hilisel pärastlõunal Savoureuse'i juurde kunagisse Belforti 
kindlusesse saabus, oli ta juba sõitnud taksoga läbi väikese vanalinna, mööda Place de la 
Republigue'ist ja mälestusmärgist «Kolm piiramist», otse Hõtel du Tonneau d'Ori ette. Ta oli 
korrektselt riides nagu alati. Vestil helkis vana repetiirkella kuldkett. 

Kolonel Simšon ootas teda hotellihallis. Ta kandis nüüd mundrit, ent nägi sellest hoolimata 
niisama sümpaatne välja nagu erariieteski. 

«Minu vaene Lieven,, mul on nii kahju, mida see idiootlik sandarmeeria teiega tegi. Kui Mimi 
mind lõpuks telefonitsi kätte sai, siis ma lihtsalt teghvnood, kes selle asja eest vastutasid, oma 
möirgamisega pihuks ja põrmuks. Kuid nüüd tulge kaasa, kindral Effel juba ootab. Me ei tohi 
aega kaotada. Minu sõber, teie tuleristsed seisavad ees.» 

Veerand tundi hiljem istus Thafias Lieven kindrali kabinetis, Prantsuse Kindralstaabi hoones. 
Spartalikult sisseseatud büroo kõik neli seina olid kaetud Prantsusmaa ja Saksamaa 
kindralstaabi kaartidega. Valgejuukseline, suur ja sale, nõnda sammus Louis Effel Thomas 
Lieveni ees edasi ja tagasi, käed selja peal. Thomas oli ühe kaardilaua ääres istet võtnud. 
Simeon istus tema kõrval. Kindrali hääl kõlas sonoorselt: «Monsieur Lieven, kolonel Simeon 
on mulle teist rääkinud. Ma tean, et näen enda ees üht meie parimatest.» 

Kindral jäi akna alla seisma ja heitis pilgu meeldivasse orgu Vogeeside ja Juura mäestiku 
vahel. «Käes on aeg, mil tuleb tõtt tunnistada. Niisiis on härra Hitler juba sõda alustanud. 
Mõne tunni pärast avaldame meie oma sõjakuulutuse. Kuid...» Kindral pöördus ümber. 
«Prantsusmaa, monsieur Lieven, ei ole selleks sõjaks ette valmistunud. Ja meie siin 
salateenistuses hoopiski mitte... Tegemist on probleemiga teie elukutse alalt. Laske käia, 
kolonel.» 

Simeon neelatas ning ütles: «Nimelt oleme meie peaaegu puupaljad, vana sõber.» 
«Puupaljad?» 

Kindral noogutas rõhutatult. «Just nii, minu härra. Peaaegu ilma rahata. Sõltuvuses 
sõjaministri naeruväärsetest rahalistest toetustest. Võimetud suuri operatsioone ette võtma, 
nagu see nüüd vajalik oleks. Ära nullitud. Teovõimetud.» 

«Kuid see on ju halb,» ütles Thomas Lieven, kusjuures talle kippus kangesti naer peale. 
«Vabandage, aga kui riigil raha ei iie, siis ei peaks ta vahest endale ka salateenistust lubama!» 
«Meie riigil oleks piisavalt raha olnud, et Saksamaa rünnaku ;õrjumiseks valmistuda. 
Kahjuks, monsieur, leidub aga Prantsusmaal ringkondi, kes omakasupüüdlikult ning 
egois“kult hoiatad kõrvale lisamaksude tasumisest ja ahnitsejad ning langeldavad isegi 
praeguses olukorras, rikastuvad meie isamaa ünnetuse arvel.» Kindral ajas end tikksirgeks: 
«Ma tean, et ma pöördun teie poole kolmeteistkümnendal tunnil. Siiski küsin ma: kas te usute, 
et on olemas abinõu, kuidas meid kõige kiiremas korras — ma ütlen, kõige kiiremas korras — 
suurte — ma ütlen, suurte — rahasummadega varustada, nii et me saaksime tööd teha?» 

«Ma pean selle üle järele mõtlema, härra kindral. Aga mitte siin.» Thomas silmitses 
sõjakaarte. «Siin ei turgata mulle midagi lutikat pähe.» Tema nägu selgines. «Kui härradel 
midagi selle rastu ei ole, siis ma läheksin nüüd hotelli väikest õhtusööki ;tte valmistama, mille 
juures me võime kõik läbi arutada.» 

Louis Effel ütles hämmastunult: «Kas te tahate nüüd toitu valmistama minna?» 

«Kui te lubate, härra kindral. Köögis tulevad mulle alati jarimad mõtted.» 

Mälestusväärne söömaaeg leidis niisiis aset 31. augusti õhtul L939 esimese väljakuäärse maja 
eraldiseisvas toas. 

«Ainulaadne,» ütles kindral pärast põhiroogasid ja pühkis salvrätikuga suud. 
«Fantastiline,» ütles kolonel. 
«Kõige parem oli teosupp. Nii maistvat pole ma veel iialgi söönud,» ütles kindral. 
«Väike näpunäide,» ütles Thomas, «kasutage ainult suuri, halli kojaga tigusid, härra kindral! 
Kojad peavad olema suletud.» 
Kelner tõi järelroa. Thomas tõusis püsti. «Tänan, selle teen ma nüüd ise valmis.» Ta süütas 
väikese piirituskeetja ja teatas: «Nüüd tuleb sidrunivahukreem koos flambeeritud 
delikatessiga.» 
Ta võttis kausist sissetehtud kirsse, pani need väikesele vask-pannile ja kuumutas neid 
piiritusleegil. Seepeale piserdas ta kirssidele prantsuse konjakit ja mingit vesiselget vedelikku. 
Kõik vahtisid võlutult. Kolonel Simeon ajas end koguni poolenisti toolilt üles. 
«Mis see on?» küsis kindral, osutades vesiselgele vedelikule. 
«Kõrgeprotsendiline alkohol, keemiliselt puhas, apteegist pärit. Seda on vaja, et kogu segu 
põlema hakkaks!» Osava liigutusega lähendas Thomas leegi kirssidele. Sisisedes ja sädemeid 
pildudes kerkis sinakas leek kõrgele, vappus, võbises, kustus. Elegantselt jaotas meie sõber 
kuumad marjad kreemi peale ära. 
«Ja nüüd,» ütles Thomas Lieven, «võtame käsile meie probleemi. Ma arvan, et lahendus on 
olemas.» 
Kindral klõbistas lusikaga. «Mu Jumal, rääkige!» 
«Te kurtsite õhtupoolikul — tõesti head, need kirsid, eks ole? — teatud ringkondade 
käitumise üle, kes isegi Prantsusmaa õnnetuse arvel tahavad rikastuda. Ma võin teid 
rahustada: selliseid kildkondi leidub igal maal. Härrad tahavad teenida. Kuidas, see on neile 
ükskõik. Kui midagi viltu läheb, siis võtavad nad oma raha ja pistavad plehku. Kannatavad 
väikesed inimesed.» Thomas võttis lusikatäie kreemi. «Võib-olla ivake liiga hapu. Ei? See on 
maitseküsimus. Nojah, minu härrad, ma arvan, et me saame nende isamaatute 
omakasupüüdlike sellide kyj,uj Prantsuse salateenistust saneerida.» 
«Aga kuidas siis ometi? Mida teil selleks vaja läheb?» 
«Üht Ameerika diplomaadipassi, üht Belgia passi ja härra rahandusministri kiiret 
reageerimist,» ütles Thomas Lieven tagasihoidlikult. 
Ta ütles seda 31. augusti õhtul 1939. 

Menüü + 31. august 1939 


Teosupp 
Hapukapsad faasani ja austritega Sidrunivahukreem flambeeritud kirssidega 


See menüü paiskab uppi Prantsusmaa rahanduspoliitika 

Veosupp. Tigude puhastamine. Keeta tigusid tund aega soolvees, tõmmata seejärel kahvliga 
kojast välja, eemaldada must nahk, puistata neile peotäis soola, et lima lahti tuleks, siis uhta 
nad kolm-neli korda üle ja pressida nii kuivaks, et neisse tilkagi vett ei jääks. — Nüüd võtta 
umbes 40 sel moel puhastatud tigu, keeta nad lihapuljongi sees pehmeks, tõsta välja, hakkida 
nendest pooled peeneks ning panna või sisse hauduma; kallata üle nii suure hulga 
lihapuljongiga, kui supiks vaja, lasta koos muskaatpähklitega veel kord keema, lisada kolm 
munakollast ja serveerida siis supp koos röstitud saiaviilukate ja ülejäänud tigudega. 
Hapukapsad, faasan, austrid. Töödelda faasanit nii, et teda saaks praalida. Seejärel pressida 
kahest naelast hapukapsastest osa vedelikku rälja ja panna siis kapsad kastrulisse. Lisada tükk 
seapekki ja riivitud libul. Nüüd lasta kapsastel tund aega keeda; pärast seda panna kastrulisse 
faasan ja moorida teda tund aega. Kui ta on pehme, tõsta ta rälja, lisada hapukapsastele veidi 


33 


Bechamel-kastet (koorekastet). — Eemaldada austritelt büssused, kuivatada neid rätikuga ja 
puistata gaühele eraldi soola ning pipart. Edasi veeretada neid jahu sees, paneerida muna ja 
riivsaiaga, küpsetada või sees kiiresti helepruuniks. — Faasan lõigata tükkideks, paigutada 
plaadi keskele ja ümbritseda iii hapukapsastest kui ka austritest pärjaga. 


tidrunivahukreem. Võtta nelja inimese tarvis neli sidrunit, lõigata neist jämedad viilukad ja 
keeta neid suhkruga. Valminud ekstraktile lisada tatuke mondamiini. Kui kõik on jahtunud, 
lasta mass läbi sõela. Sinna hulka segada viis vahule klopitud munavalget. Selle kreemiga 
täita siis šampanjaklaasid. — Seejärel võtta sissetehtud kirsid, kuumutada neid, valada üle 
kirsilikööri või konjakiga. Nüüd süüdata kirsid alkoholi abil põlema ja pista nad pärast tule 
kustumist kreemi sisse. 

10. septembril 1939 tehti ajakirjanduse ja raadio kaudu teatavaks järgmine määrus: 


PRESIDENCE DU CONSEIL 


Decret prohibant ou reglementant en temps de guerre Vexportation des capitaux, les 
operations de change et le commerce de I'or... 

Tõlkes: 

Dekreet, mis keelab või reglementeerib sõja ajal kapitali väljaveo, kõik vahetusoperatsioonid 
(deviisivahetus) ja kullaga kaubitsemise. 

Artikkel 1 


Kapitali väljavedu (ükskõik millises vormis) on keelatud, välja arvatud rahandusministri loal. 
Artikkel 2 

Kõik lubatud deviisioperatsioonid tuleb sooritada eranditult Bangue de France'i kaudu või 
mõne, teise, rahandusministri poolt selleks volitatud panga kaudu... 

Järgnesid edasised tingimused kulla ja deviiside suhtes, ning dekreedi lõpetas ähvardus 
drakooniliste trahvidega, juhul, kui seda määrust peaks rikutama. 

Dekreedile olid alla kirjutanud: 


Albert Lebrun, president 

Edouard Daladier, peaminister 

Paul Marchendeau, pitsatihoidja 
Georges Bonnet, välisminister 
Albert Sarraut, siseminister 

J Paul Reynaud, rahandusminister 
Fernand Gentin, kaubandusminister 
Raymond Patenotre, majandusminister 
Georges Mandel, kolooniateminister 
Jules Julien, posti- ja telefoniminister 

Plaanikohase kiirrongiga, mis lahkus Pariisist kell 8.35, sõitis 2. septembril 1939 noor 
Ameerika diplomaat Brüsselisse. Ta oli riides nagu Inglise erapankur ja tal oli kaasas suur 
must seanahkne kohver. 

Kontroll mõlemal pool Prantsusmaa-Belgia piiri oli väga range. Mõlemal pool 
i1dentifitseerisid ametnikud korrektset noorsandi tema diplomaadipassi põhjal, mida sai 

lõõtsmoonikuna lahti venitada; tegemist oli William S. Murphyga, Pariisi Ameerika 
saatkonna ametliku kulleriga. Tema pagasit ei kontrollitud. 

Jõudnud Brüsselisse, läks Ameerika kuller, kes oli tegelikult akslane ja kelle nimi oli Thomas 
Lieven, Hõtel Royali. Registratuuris esitas ta Belgia passi, mis oli välja antud Armand 
Deekeni nimele. 

Järgmisel päeval ostis Deeken alias Murphy alias Lieven kolme miljoni Prantsuse frangi eest 
Brüsselis dollareid. Kolm miljonit tõi ta lagedale mustast seanahksest kohvrist, ja pani inna 
nende asemele dollarid. 

Kolm miljonit franki põhikapitali pärines Thomas Lieveni enda väiksest pangast. Ta oli 
sunnitud ette nägema, et niiviisi saab Deuxieme Bureaule avanssi anda... 

Poliitiliste sündmuste tagajärjel oli frangi rahvusvaheline väärtus langenud umbes 
kakskümmend protsenti. Prantsusmaal püüdsid eraisikud osta eeskätt dollareid, nad kartsid 
paaniliselt frangi väärtuse edasist vähenemist. Seetõttu oli dollari kurss nõne tunniga 
astronoomilisse kõrgusesse tõusnud. Brüsselis nii ei olnud. Siin võis dollareid omandada 
oluliselt odavama kursiga, sest belglasi ei olnud prantslaste sõjahirm haaranud. Nad uskusid 
veendunult: «Meie jääme neutraalseks; mitte mingil juhul ei tungi sakslased meile teist korda 
kallale.» 

Prantsuse valitsuse kiire otsuse tõttu keelata kapitali väljavedu ei tekkinud ka välismaal 
mingit frankide uputust. Ja seepärast säilitas frank — täpselt nii, nagu Thomas oli oodanud — 
kõigest hoolimata enam-vähem stabiilse kursi. See stabiilne airss oligi kogu operatsiooni 
teljeks... 

Kohvritäie dollaritega sõitis Thomas Lieven kui William S. Murphy tagasi Pariisi. Paari tunni 
jooksul olid tal väärtuslikud deviisid käest kistud, ja nimelt nende rikaste inimeste poolt, kes 
katsusid nii ruttu kui võimalik oma isamaad hädas maha 

jätta ja tahtsid oma varandust kindlasse kohta toimetada. Sellise alatu mõtteviisi eest laskis 
Thomas Lieven neil kahe- ja kolmekordselt maksta. 

Oma esimese reisiga oli Thomas teeninud endale 600 000 franki puhast. Nüüd sõitis William 
S. Murphy tagasi Brüsselisse, kulleripagasis viis miljonit franki. Kõik kordus. Puhaskasu suu- 
renes. Nädala pärast pendeldasid neli härrat diplomaadipassiga Pariisi ja Brüsseli ning Pariisi 
ja Zürichi vahet. Nad vedasid franke välja ja dollareid sisse. Kahe nädala pärast oli neid 
härrasid juba kaheksa. 

Aktsiooni ülemjuhatajaks oli Thomas Lieven. Oma sidemete abil hoolitses ta selle eest, et nii 
Brüsselis kui ka Zürichis oleks piisavalt dollareid. Üritus oli nüüdseks juba miljoneid franke 
kasu andnud. Prantsuse salateenistuse ohvitseride silmadesse tekkis niiske lootusesära, 
uskumatu tänulikkuse avaldus, kui Thomas Lieven aina suuremaid summasid üle kandis. 
Alates 12. septembrist 1939 kuni 10. maini 1940, päevani, mil ( Saksamaa Belgiale kallale 
tungis, ulatus Thomas Lieveni käive 80 miljoni frangini. Kuna ta kuludeks ja oma töötasuks 
arvestas 

10 protsenti ja võttis selle summa endale dollarites, jäi talle 27 730 dollarit. Ainsatki äpardust 
ei tulnud ette, ainult üks väike vahejuhtum... 


2. jaanuaril 1940 pöördus Thomas Lieven õhtuse rongiga Brüsselist tagasi Pariisi; kui mitmes 
kord see oli, seda ei teadnud ta ka enam ise. Feignies's, piirijaamas, peatus rong kauem kui 
tavaliselt. Kerget rahutust tundes tahtis Thomas parajasti selle viivitamise põhjust uurima 
minna, kui avanes kupeeuks ja pea pistis sisse Prantsuse piiripolitsei šeff, suur mees, keda 
Thomas oli juba sageli näinud. Ta rääkis väga asjalikult: 

«Monsieur, te*õiksite parem maha tulla, koos minuga pudel veini juua ja järgmisele rongile 
istuda.» 

«Ja miks ma peaksin seda tegema?» 

«See rong ootab Pariisi Ameerika saadikut. Tema Ekstsellentsil oli siin kandis autoavarii, kus 
tema limusiin sai viga. Talle on reserveeritud kõrvalkupee. Ta tuleb kolme saatkonna-härra 
saatel... Nagu näete, monsieur, teil tuleb tõesti järgmise rongiga edasi sõita. Lubage mul teie 
rasket kohvrit kanda...» 

«Kust te teadsite?» küsis Thomas Lieven viie minuti pärast, uur politseinik viskas käega: 
«Kolonel Simeon teatab meile ju alati teie reisimisest ja paneb seda meile eriliselt südamele!» 
Thomas avas oma rahatasku. «Mida ma tohin teile pakkuda?» 

«Ah ei, monsieur! See oli sõbrateene! Selle eest ei nõua ma lidagi! Kuid võib-olla... Meid on 
siin kuusteist meest, ja viimasel ajal sigarette ja kohvi sama hästi kui polegi...» 

«Järgmine kord, kui ma sõidan Brüsselisse...» 

«Üks hetk, monsieur, see ei ole nii lihtne! Me peame tähele panema, et tollijõmmid asju 
juhuslikult ei tabaks. Kui te järgmine kord tulete — aga ainult siis, kui kasutate öist kiirrongi 
—, siis tulge esimese klassi vaguni platvormile. Esimesele platvormile, hoidke pakk valmis. 
Keegi minu meestest hüppab teie juurde...» 

Nii juhtus nüüd kaks kuni kolm korda nädalas. Kogu Prantsusmaal ei olnud nii hästi 
varustatud piiripolitseijaoskonda kui Feignies' oma. «Väikesed inimesed, head inimesed,» 
märkis Thomas Lieven... 

ündral Effel pakkus talle aumärki, kuid Thomas lükkas selle ;agasi: «Mina olen veendunud 
tsivilist, härra kindral. Ma ei taha sellist asja.» 

«Siis soovige endale midagi, monsieur Lieven!» 

«Kui ma võiksin saada teatud hulga Prantsuse passiformulare, härra.kindral. Ja vastavaid 
templeid. Praegu elab Pariisis iii palju sakslasi, kes peavad põranda alla minema, kui natsid 
tulevad. Neil pole raha, et põgeneda. Ma tahaksin neid vaeseid vendi meelsasti aidata.» 
Kindral vaikis silmapilgu, ning ütles siis: «Kui see peaks ka raske olema, monsieur, ma 
respekteerin teie soovi ja täidan selle.» 

Nüüd külastas palju inimesi Thomas Lievenit tema ilusas korteris Sguare du Bois de 
Boulonge'il. Ta ei võtnud kelleltki raha. Kõik said valepassi tasuta. Eeltingimuseks oli ainult, 
et neil on tõepoolest natside poolt vangipõlve või surma oodata. Thomas nimetas oma 
tegevust «konsulaadi mängimiseks». Ta 

mängis meelsasti konsulaati, ta oli rikastelt võtnud varanduse ja aitas nüüd natuke vaeseid. 
Sakslased andsid neile aega. Drõle de guerre — prantslased nimetasid seda kummaliseks 
sõjaks. 

Thomas Lieven reisis ikka veel Brüsseli ja Zürichi vahet. Kord märtsis 1940 tüli ta koju päev 
varem, kui oli ette näinud. Mimi elas juba ammu tema juures. Ja Mimi teadis alati täpselt 
Thomase tagasijõudmise tundi. Seekord oli Thomas unustanud talle oma varasemast 
saabumisest teatada. 

Ma üllatan pisikest, mõtles Thomas. Ning üllatas teda tõepoolest — Šarmantse koloneli Jules 
Simeoni käte vahel. 

«Monsieur,» ütles kolonel, askeldades oma mundri paljude nööpidega, «see kõik on minu süü. 
Ma võrgutasin Mimi. Ma olen teie usaldust petnud, monsieur. Seda ei saa mitte kuidagi 
vabandada. Valige relvad.» 

«Tehke et minu korterist minema saate, ja ärge siin enam iialgi oma nägu näidake!» 

Simeoni nägu värvus punaseks nagu maasikas, ta hammustas huulde ja läks. Mimi ütles 
arglikult: 

«Sa olid tõesti väga jõhker!» 

«Kas sa armastad teda, mis?» 

«Ma armastan teid mõlemaid. Tema on nii vapper ja romantiline, ja sina, sina oled osav ning 
lustlik!» 

«Ah, Mimi, mida ma küll sinuga teen?» küsis Thomas masendatult ja võttis voodiveerel istet. 
Ta oli äkitselt teadlikuks saanud asjaolust, et armastab Mimid väga... 

10. mail alustas Saksamaa pealetungi. Belglased olid end petnud; neid rünnati teist korda. 
Sakslased panid liikuma 190 diviisi. Nende vastas seisid 12 Hollandi diviisi, 23 Belgia, 10 
Briti, 78 Prantsuse ja üks Poola oma. Liitlastel oli ühtekokku 850 lennukit — osalt vana 
konstruktsiooniga — , mis pidid võitlema sakslaste 4500 masinaga. 

Häving tuli hingematva kiirusega. Puhkes paanika. Kümme miljonit prantslast asusid kurvale 
rännakule. 

Pariisis likvideeris Thomas Lieven rahulikult oma majapidamist. Ta jagas kaasmaalastele ka 
siis veel valepasse, kui võis juba kuulda kahurikõminat. Ta sidus oma frangid, dollarid ja 
naelad korralikult kimpu, pani neile panderollid peale ja hoidis neid oma topeltpõhjaga 
kohvris. Mimi oli talle seejuures abiks. Naine nägi nendel päevadel halb välja. Thomas oli 
sõbilik, 

kuid jahe. Ta polnud koloneli löödud haavast veel paranenud. 

Väliselt oli Thomas heas tujus. «Viimaste teadete järgi liiguvad sakslased põhjast itta. Niisiis 
võtame meie veel üht-teist nipet-näpet kaasa ja lahkume siis Pariisist edela suunas. Bensiini 
on meil küllalt. Me sõidame Le Mansi kaudu. Pärast seda Bordeaux' peale ja...» Ta katkestas 
ja ütles: «Sa nutad?» 

Mimi nuuksus: «Kas sa võtad mind kaasa?» 

«Nojah, loomulikult. Ma ei saa sind ometi siia maha jätta.» 

«Kuid ma ju petsin sind... » 

«Kallis laps,» ütles Thomas väärikalt, «et mind petta, oleksid sa pidanud vähemalt Winston 
Churchilliga hullama!» 

«Ah, Thomas — sa oled imetore! Ja — ja kas sa andestad ka temale?» 

«Kergemini kui sulle. Et ta sind armastab, seda suudan ma mõista.» 

«Thomas...» 

«Jah?» 

«Ta on aias.» 

Thomas ägestus: «Mis talle pähe tuleb?» 

«Ta on täiesti meeleheitel. Ta ei tea, mida ta peab tegema. Ta tuli komandeeringust, tema 
inimestest pole siin enam mitte kedagi. Nüüd on ta ihuüksi, ilma autota, ilma bensiinita... » 
«Kust sina seda tead?» 

«Ta — ta rääkis seda mulle... Ta tuli tunni aja eest... Ma ütlesin talle, et ma räägin sinuga... » 
«See on arusaamatu,» ütles Thomas. Siis hakkas ta naerma, kuni talle tulid pisarad silma. 

13. juuni õhtupoolikul 1940 sõitis raske must Chrysler läbi Pariisi Saint-Cloud' eeslinna edela 
suunas. Ta liikus edasi aeglaselt, sest koos temaga, samas suunas, kolistasid ja müristasid 
sõita loendamatud teised sõidukid — põgenikekolonnid Pariisist. Musta Chrysleri 
parempoolsel porilaual hiilgas Ameerika Ühendriikide standart. Terve autokatus oli kaetud 
mõõdukalt suure tähelipuga. Varraste otsas asuvatel kilpidel, mis olid läikima poleeritud, 
ilutsesid tähed CD. 

62 


37 


Autoroolis istus Thomas Lieven. Mimi Chambert istus tema kõrval. Tagaistmel, 
kübarakarpide ja kohvrite vahel, istus kolonel Jules Simeon. Ta kandis nüüd jälle oma 
kunagist elegantset, veidi kulunud sinist ülikonda, kuldseid mansetinööpe ja kullast 
lipsunõela. Simeon silmitses Thomast pilguga, milles olid koos tänulikkus, häbi ja suur 
kimbatustunne. 

Thomas püüdis pingelist õhkkonda julgustavate sõnadega leevendada: «Meie hea täht kaitseb 
meid.» Ta vaatas kapotil asuvat standarti: «Täpsemalt öeldes, meie nelikümmend kaheksa 
head tähte!» 

Kolonel tagaistmel ütles nürilt: «Põgeneda argpüksi kombel. Oleksime pidanud siia jääma ja 
võitlema!» 

«Jules,» ütles Mimi sõbralikult, «sõda on juba ammugi kaotatud. Kui nad su tabavad, siis 
panevad nad su seina äärde.» 

«See oleks auväärsem,» ütles kolonel. 

«Ja nõmedani,» ütles Thomas. «Ma olen põnevil, mis kogu sellest hullumeelsusest edasi saab. 
Tõepoolest põnevil!» 

«Kui sakslased teid tabavad, lähete ka teie seina äärde,» tähendas kolonel. 

«Sakslased,» seletas Thomas, samal ajal vähesõidetavale kõrvalteele pöörates ja väikesesse 
metsatukka sõites, «on rõnga Pariisi ümber kolme neljandiku ulatuses sulgenud. Lahtine vee- 
rand paikneb Versailles' ja Corbeil' vahel. See on just see veerand, kus meie praegu viibime.» 
«Ja kui sakslased on hõivanud juba ka selle veerandi?» 

«Usaldage mind. Sellel tähtsusetul kõrvaltänaval, selles neljandikus sakslasi ei ole. Mitte 
ühtegi.» Nad jõudsid metsast välja ning nende pilgu ees laius lame maa. Mööda tähtsusetut 
kõrvaltänavat liikus pika kolonnina Saksa luuresoomusautosid, millele olid maalitud 
haakristid. 

Mimi karjatas. 

Kolonel Simeon ägas. 

Thomas Lieven ütles: «Mida need siin teevad? Need peavad olema ära eksinud... » 

«Kõik on kadunud,» ütles kolonel, näost vahakahvatu. 

«Ärge hakake jälle peale, te ajate mind lõplikult närvi!» 

Jules Simeon seletas lämbuval häälel: «Minu portfellis on salajased toimikud ja nimestikud, 
kus on kirjas kõikide Prantsuse agentide nimed koos aadressidega.» 

Thomas ahmis õhku. «Kas te olete päris hulluks läinud? Milleks te sellist asja endaga kaasa 
veate?» 

Kolonel karjus: «Kindral andis mulle käsu need nimekirjad tingimata Toulouse'i viia ja seal 
ühele kindlale isikule üle anda, maksku see mis maksab!» 

«Kas te poleks saanud seda varem ütelda?» möirgas Thomas talle näkku. 

«Kui ma oleksin seda varem ütelnud, siis ei oleks te mind kaasa võtnud.» 

Thomas puhkes naerma: «Teil on õigus!» 

Minut hiljem kohtusid nad Saksa kolonniga. 

«Mul on püstol,» sosistas kolonel, «nii kaua kui ma elan, ei kipu mitte keegi mu portfelli 
kallale.» 

«Paar minutit ootavad härrad meeleldi,» ütles Thomas ja pani mootori seisma. Tolmused 
Saksa sõdurid tulid uudishimulikult lähemale. Maastikuautost astus välja blond sihvakas 
vanemleitnant. Ta tuli Chrysleri juurde, tõstis käe mütsi juurde ja ütles: «Tere päevast. Kas 
tohin teie dokumente paluda?» 

Mini istus nagu halvatud. Ta ei saanud sõna suust. Sõdurid ümbritsesid nüüd Chryslerit igast 
küljest. 

«Ifs okay,» ütles Thomas Lieven ülbelt. «We are Americans, see?» 

«I can see the flags,» ütles blond vanemleitnant parimas inglise keeles. «And now 1 want to 
see yOur papers!» 

«Here you are,» ütles Thomas Lieven ja ulatas dokumendi. 

Vanemleitnant Fritz Egmont Zumbusch tõmbas Ameerika dip-lomaadipassi lahti nagu 
lõõtsmooniku, silmitses laupa kortsutades paberit, siis elegantset noorhärrat, kes istus 
lõpmatult blaseerunult ning igavledes raske musta limusiini rooli taga. Punakasblond 
Zumbusch ütles: 

«Your name is William S. Murphy?» 

«Yes,» vastas noorsand, haigutas, kuid hästi kasvatatuna tõstis siiski käe suu ette. 

Kui ei olda William S. Murphy, vaid Thomas Lieven, kui ollakse Prantsuse salateenistuse 
agendina Saksa salateenistuse mustas nimekirjas ja kui ollakse üksipäini maabunud otse keset 
Saksa Wehrmachti luuresoomusautode kolonni, kui peale selle on autos väike prantslannast 
sõbratar ja Deuxieme Bureau kõrge ohvitser erariietes, ja kui lõppude lõpuks on teada, et 
sellel ohvitseril on mustas nahkportfellis salajased toimikud ja nimes- 

tikud, kus on kõikide Prantsuse agentide nimed ja aadressid — nojah, siis tehakse ilmselt 
kõige paremini, kui ollakse lõpmatult blaseerunud ja igavlev! 

Sunnitud viisakusega ulatas vanemleitnant Zumbusch dip-lomaadipassi tagasi. Igatahes olid 
Ameerika Ühendriigid sellel tulikuumal 13. juunil 1940 erapooletud. Igatahes ei tahtnud 
Zumbusch, kakskümmend üks kilomeetrit enne Pariisi, mingeid pahandusi. Kuid ta oli 
õnnetus abielus ja seepärast meelsasti sõdur. Nii ütles ta kohusetundlikult: «Palun daami 
pass!» 

Mustajuukseline ilus Mini ei saanud küll aru, kuid aimas ära, mida vanemleitnant tahtis, avas 
käekoti ja andis talle soovitud eseme. Autot ümbritsevatele sõduritele kinkis Mimi naeratuse, 
mis silmapilkselt tekitas imetleva kõnekõmina. 

«My secretary,» seletas Thomas vanemleitnandile. Asi kulgeb priimalt, mõtles ta. Nüüd veel 
Simeon, ja siis olemegi omadega mäel. Kuid järgmisel silmapilgul juhtus katastroof. 
Vanemleitnant Zumbusch pistis pea autoaknast sisse, et Mimile tema passi tagasi anda. 
Seejärel pöördus ta Simeoni poole, kes istus kübarakarpide ja kohvrite vahel tagaistmel, must 
nahkportfell põlvedel. Võib-olla tegi Zumbusch liiga kiire liigutuse, kui ta käe välja sirutas. 
Kolonel Simeon põrkas tagasi teutooni käe ees, mis talle lähenes, ja surus portfelli kristliku 
märtri fanaatilise näoilmega vastu rinda. 

«Nonoh,» ütles Zumbusch, «mis siis selle sees on? Näidake aga siia!» 

«Non, nori, non*» hüüdis kolonel. 

Thomas, kes tahtis seletama hakata, tundis korraga, et tal on suus Zumbuschi küünarnukk. 
Limusiin ei ole ju ometi mingi laadaplats. Mimi hakkas kriiskama. Zumbusch lõi oma kiiruluu 
vastu autolage ära ning pistis kiruma. Ja kui Thomas ümber pöördus, tabas käigukang teda 
tundlikku kohta. Põlve pihta. 

See sangarist lollpea, mõtles Thomas vihaselt. Siis nägi ta oma kirjeldamatuks õuduseks 
Prantsuse armeepüstolit Simeoni peos ja kuulis teda kähistavat: «Ande fort oder isch 
schiessen!» 

«Teie, eesel!» karjus Thomas. Ta väänas endal peaaegu käe välja, kui ta Simeoni käe 
ülespoole lõi. Kõmatas lask. Kuul läbistas autokatuse. Thomas kiskus Simeonil relva käest ja 
ütles vihaselt prantsuse keeles: «Temaga ei olegi muud kui ainult pahandused!» 

Vanemleitnant Zumbusch kiskus autoukse lahti ja möirgas Thomasele: «Välja!» 
Viisakalt naeratades ronis Thomas lagedale. Nüüd hoidis ka vanemleitnant püstolit peos. 
Liikumatult seisid tankikütid ringina, relvad tulistamisvalmis. Vaikseks, väga vaikseks oli 
korraga ümberringi jäänud. 

Thomas virutas Simeoni relva viljapõllule ning vaatas seejärel kergitatud kulmudega 
viieteistkümnesse püstolisuudmesse. Nüüd ei aita enam miski muu, mõtles Thomas; ma pean 
apelleerima meie autoriteetsusele. Niisiis tõmbas ta kopsud õhku täis ja möirgas Zumbuschile 
näkku: «See härra ja see daam on minu kaitse all! Minu auto kannab United Statesi lippu.» 
«Välja tulla, või ma tulistan!» käratas Zumbusch erariides kolonel Simeonile, kes istus 
kahvatuna tagaistmel. 

«Nad jäävad autosse!» karjus Thomas. Talle ei turgatanud mitte midagi paremat pähe. «See 
auto on eksterritoriaalne! Kes istub selles autos, see istub Ameerika pinnal!» 

«See on mulle ükstapuha... » 

«Okay, okay. Niisiis tahate teie rahvusvahelist vahejuhtumit provotseerida! Ühe sellise 
vahejuhtumi tõttu astusime meie Esimesse maailmasõtta!» 

«Mina ei provotseeri üldse mitte midagi! Mina täidan oma kohust! See mees võib Prantsuse 
agent olla!» 

«Kas te usute, et agent käituks nii nõmedalt nagu see siin?» 

«Portfell, olgu olla, ma tahan teada, mis on selles portfellis!» 

«See on tema diplomaadipagas, rahvusvaheliselt kaitstud! Ma kaeban teie ülemusele!» 
«Seda võite kohe teha!» 

«Mida see peab tähendama?» 

«Te tulete kaasa!» 

«Kuhu?» 

«Meie korpuse komandopunkti. Et siin on midagi mäda, seda näeb isegi pime! Istuge rooli 
taha. Keerake auto ümber. Esimesel katsel põgeneda saate tuld. Ja mitte kummide pihta,» 
ütles vanemleitnant Zumbusch. Ta ütles seda väga tasa. 


2. peatükk 
1 


Thomas Lieven ohkas melanhoolselt ja vaatas ringi puna-valge-kuldselt dekoreeritud 
magamistoas. Magamistuba kuulus apartemendi 107 juurde. Apartement 107 kuulus nelja 
kõige luksuslikuma hulka hotellis George V. Hotell George V oli üks Pariisi neljast kõige 
luksuslikumast. Selle katusel lehvis juba mitu tundi haakristi kandev Saksa sõjalipp. Tema 
portaali eest möödusid müristades juba mitu tundi rasked tankid. Tema õuel seisis must 
Chrysler. Ja apartemendi 107 magamistoas istusid Thomas Lieven, Mimi Chambert ja kolonel 
Jules Simeon. 

Neil oli seljataga kakskümmend neli hullumeelset tundi. Üks luuresoomusauto ees, teine 
luuresoomusauto taga, must Chrysler nende vahel, nõnda olid nad kihutatud korpuse 
komandopunkti. Raadio kaudu oli punakasblond vanemleitnant Zumbusch katsunud oma 
kindralit kätte saada. Aga Saksa edasimarss oli olnud nii kiire, et ilmselt polnud enam üldse 
mingit kindlat peakorterit olemas. Alles seejärel, kui Pariis" oli ilma võitluseta okupeeritud, 
paistis ka kindral olevat leidnud rahu — hotellis George V. 

Koridoris trampisid rasked sõdurisaapad. Hotellihallis vedelesid kastid, automaadid ja 
telefonikaablid. Veeti juhtmeid. Valitses vägev virvarr. 

Veerand tundi tagasi oli vanemleitnant Zumbusch viinud oma kolm vangi apartemendi 107 
magamistuppa. Seejärel oli ta kadunud. Kahtlemata esitas ta oma kindralile raportit. Must 
nahkportfell lebas nüüd Thomase* põlvedel; ta oli selle endale võtnud, kui ta auto lukustas. 
Ta leidis, et tema juures oli see siiski paremini hoitud. 

Kõrge, kunstipäraselt kaunistatud salongiukse kaudu tungis apartementi äkitselt vihast 
röökimist. Pikk tugev ohvitser seisis uksel ja teatas: «Härra kindral von Felseneck laseb 
paluda, mister Murphy.» 
Mind peetakse veel järelikult Ameerika diplomaadiks, mõtles Thomas. Olgu pealegi... Ta 
tõusis aeglaselt, portfell kaenla all. Väärikal ilmel sammus ta adjutandist mööda ja sisenes 
salongi. 
Kindral Erich von Felseneck oli jässakas mees, lühikeseks pöetud jäähallide juuste ja 
kuldraamiliste prillidega. 
67 

Menüü * 15. juuni 1940 


Ühepajatoit mitut = moodi 
Ühepajatoidu juures «vallutab» Thomas Lieven Saksa kindrali 


Kartuliguljašš. Võtta sibulad ning hautada rasva sees läbipaistvateks; seejuures tuleb neid 
tublisti soolata ning paprikaga maitsestada. Edasi lõikuda nende hulka loomalihast väiksed 
kuubikud. Veidi enne seda kui liha on pehme, panna potti ka väiksed kartulikuubikud. 
Tähelepanu: sibulaid ja liha peab olema ühepalju! Päris lõpuks lisada veel majoraani ja 
peeneks hakitud magushapusid kurke. 

Risi-Bisi. Lisada keedetud riisile rohelisi herneid (kas konserveerituid või värskeid — 
viimased tuleb ka muidugi ära keeta). Moorida seda segu väikesel tulel rasva või või sees ning 
täiendada järelejäänud praetükkide või viineritega (loomulikult peeneks lõigatuna). — Vürtsi 
panna maitse järgi, kõige parem oleks karri, ning lauale andes puistata praad üle 
parmesaanjuustuga. 

Irish-Stew. Selle nime all tuntakse mitut erinevat retsepti, kuidas valmistada ühepajatoitu 
lambalihast ja valgest peakapsast. Mecklen-burgi retsept on üks paremaid. 

Lõigata lambaliha neljakandilisteks tükikesteks, soolata ning keeta tund kuni poolteist. 
Seejärel eemaldada peakapsal pealmised lehe.d ja vars, kapsas ise lõigata neljaks tükiks, mida 
keeta veerand tundi ning pigistada seejärel rätiku sees hästi kuivaks. Nüüd panna suurde kee- 
dunõusse õhukesed pekiviilukad, nende peale kapsalehed, kumerus ülespoole, siis mõned 
lihatükikesed, peeneks hakitud sibul, harakputke, soola ja pipart, samuti natuke nelki. Nüüd 
laduda ikka ja jälle vaheldumisi kiht kapsaid ja kiht liha koos vürtsidega. Kõige viimaseks 
kihiks keedunõus on kapsad. Lõpuks lisada lambaliha keetmisest jäänud puljongipära ja lasta 
kogu segu veel tund aega keeda. Lauale andmisel kallata roog liuale. 


Thomas nägi väikesel laual hotelli lauanõude seas kaht plekk-nõu. Ilmselt oli kindralit 
häiritud kiire lõunastamise juures. Seda asjaolu kasutas Thomas ettekäändeks, et 
rahvusvahelist 

viisakust üles näidata: «Kindral, ma kahetsen sügavalt, et häirisin teid söömise juures.» 
«Mina pean vabandama, mister Murphy,» ütles kindral von Felseneck, kui ta Thomase kätt 
SUTUS. 

Thomas tundis äkilist peapööritust, kui kindral talle võltsitud diplomaadipassi ja Mimi ning 
Simeoni valepassid tagastas. «Teie dokumendid on korras. Andestage vanemleitnandile tema 
agarus. Teie reisikaaslase käitumise tõttu muutus ta arusaadavalt umbusklikuks. Kuid 
kahtlematult astus ta üle oma võimupiiride.» 

«Kindral, sellist asja võib ette tulla... » pomises Thomas. 

«Sellist asja ei tohi ette tulla, mister Murphy! Saksa Wehrmacht on korrektne. Meie 
respekteerime diplomaatilisi tavasid. Meie ei ole mingid röövrüütlid!» 

«Certainly - not...» 

«Mister Murphy, ma olen täiesti aus. Alles eelmisel nädalal oli mul kohutav pahandus. Asi 
oleks ulatunud äärepealt füürerini. Paar üliagarat meest olid seal Amiensi juures kaks härrat 
Rootsi sõjaväemissioonist kinni võtnud ja läbi otsinud. Õudne krahh! Ma pidin isiklikult 
vabandama. Võib-olla oli see mulle hoiatuseks. Sellist asja minuga teist korda enam ei juhtu. 
Kas olete juba söönud, mister Murphy?» 

«E-ei...» 

«Kas tohin teid enne teie ärasõitu lauda paluda? Lihtne sõdu-rieine. Hotelliköök ei tööta veel. 
Ja küllap on Prunier'gi täna veel suletud, hahahaa!» 

«Hahahaa!» 

«Niisiis — väike mürsk saksa guljašikahurist?» 

«Kui ma ei häiri?» 

«See teeb mulle ometi rõõmu! Kögge, veel ühed nõud! Ja laske ka härrastele kõrvaltoas 
midagi viia... » «Just nii, härra kindral!» Viis minutit hiljem... 

«Veidi üksluine see ninaesine, eks, mister Murphy?» 

«Oh ei, arvestades asjaolusid maitseb see oivaliselt... » ütles Thomas Lieven, kes leidis järk- 
järgult jälle oma hingelise tasakaalu. 

«Mina ei tea, mis see on: poisid ei oska korralikku ühepajatoitu teha,» ägestus kindral. 
«Kindral,» ütles Thomas Lieven leebelt, «ma tahaksin meelsasti revanši teie sõbralikkuse eest 
ning annaksin teile väikese näpunäite... » 

«Donnerwetter, mister Murphy, te räägite fantastiliselt saksa keelt!» 

See on eluohtlik kompliment, mõtles Thomas, ja alandas kiiresti oma keeleoskuse taset: 
«Thank you, kindral. Minu lapsehoidjaks oli keegi amm Mecklenburgist. Tema speciality olid 
mecklenburgi ühepajatoidud... » 

«Huvitav, mis, Kogge?» ütles kindral oma adjutandile. 

«Just nii, härra kindral!» 

«Täiesti ülekohtuselt,» dotseeris Thomas Lieven ja pööras tähelepanu oma ameerika 
aktsendile, «on ühepajatoit langenud halba kuulsusesse. Ma tahan meelsasti seletada, kuidas 
valmistatakse originaalset Mecklenburgi ühepajatoitu. Kuid ka kartuliguljašši saab valmistada 
nagu delikatessi!» Thomas madaldas häält: «Kõigepealt üks küsimus, mis mind juba kaua 
aega häirib. Härra kindral, kas see on õige, et Saksa sõduritele pannakse toidu hulka — hm — 
sooda t?» 

«See on kuulujutt, mida kangekaelselt kinnitatakse. Mina ei oska selle kohta mitte midagi 
ütelda, mina ei tea mitte midagi. Igal juhul on mehed sageli kuude kaupa teel, oma naistest 
eemal, eemal... Mul pole vaja edasi rääkida.» 

«Mitte mingil juhul, härra kindral! Olgu asi ka kuidas tahes: igal juhul aitavad sibulad.» 
«Sibulad?» 

«A ja O kartuliguljaši puhul, härra kindral: sibulad! Prantsusmaal, jumala eest, teatakse seda 
hästi! Trikk on väga lihtne: võetakse nii mitu naela sibulaid, kui mitu on loomaliha, siis 
majoraani, peeneks hakitud magushapusid kurke ja... » 

«Uks moment palun, mister Murphy! Kogge, pange see kirja, ma tahan selle 
peakortermeistrile saata!» 

«Just nii, härra kindral!» 

«Niisiis,» ütles Thomas Lieven, «lastakse sibulad rasva sees läbipaistvateks haududa, 
soolatakse tublisti ja vürtsitatakse paprikaga... » Ta dikteeris, kuni koputati ja ilmus 
ordonnants. Sosistamine ordonnantsi ja kindrali vahel — siis kadusid mõlemad. 

Thomas jätkas oma ühepajatoidu retsepti dikteerimist. 

Kahe minuti pärast pöördus kindral tagasi. Ta rääkis tasa ning jäiselt: «Ma tegin enne 
vanemleitnant Zumbuschile peapesu. See ei andnud talle rahu. Ta oli helistanud Ameerika 
saatkonda. Mister Murphy on seal täiesti tundmatu. Kas oskate seda seletada, mister 
Murphy?» 

Hotelli eest veeresid endiselt mööda rasked tankid ja sõjaväeautod. Nende roomikute ragin ja 
mootorimürin tungisid hirmus valjusti Thomas Lieveni kõrvu. 

Ta sooritas refleksliigutuse, pani mängima oma repetiirkella ja laskis löögimehhanismil 
kõlada: kaksteist lööki pluss kaks. Kindral seisis liikumatult. Sellal kui kõlasid hõbedased 
löögid, kaalutles Thomas mõttes hullumeelse kiirusega. Ei aita midagi, mõtles ta, ma pean 
äärmisele riskile minema... 

«Noh, olgu. Mul ei jää muud üle. Kuigi ma toimin sel juhul kõige rangema käsu vastaselt... 
Ma palun, härra kindral, et me saaksime vestelda nelja silma all.» Ta rääkis nüüd saksa keelt 
ilma aktsendita. 

«Kuulake mind hetkeks, mister Murphy, või kuidas teie nimi ongi, ma hoiatan teid. Välikohus 
moodustatakse väga kiiresti.» 

«Viis minutit nelja silma all, härra kindral!» Thomas Lieven nägi vaeva, et tähtsana paista. 
Kindral kaalutles kaua. Siis saatis ta pealiigutusega oma adjutandi minema. Vaevalt oli too 
salongist lahkunud, kui Thomas hakkas põrutama nagu kuulipildujast: «Härra kindral, nüüd 
teen ma teid saladuse kaasteadjaks. Kui ma olen lahkunud, peate teie silmapilk unustama, et 
olete mind kunagi kohanud... » 

«Kas te olete aru kaotanud?» 

«...ma paljastan teile «suure riigisaladuse». Te annate mulle oma ausõna kui ohvitser, et te 
sellest ühtegi sõna ei poeta... » 

«Sellist häbematust pole mulle veel mitte iialgi... » 

«...mul on otsene käsk admiral Canariselt... » 

«Ca-Canariselt?» 

«...Canariselt isiklikult, vankumatult kindlaks jääda sellele, et ma olen Ameerika diplomaat. 
Asjaolud sunnivad nüüd mind teile tõtt rääkima. Palun väga.» Laia liigutusega nööpis Thomas 
Lieven oma vesti lahti ja koukis sisetaskust lagedale tõendi. «Lugege, härra kindral!» 
Felseneck luges. Dokument, mida ta käes hoidis, oli Saksa Abwehri ehtne tõend, mille oli 
väljastanud keegi major Loos, Abwehri kuuluv ohvitser Kölni sõjaväeringkonna komandost. 
Thomas oli selle tõendi alles hoidnud veendumuses, et seda võiks kord veel vaja minna... 
Kindral ütles löödult: «Teie... teie olete Abwehrist?» 

«Nagu näete!» Thomas oli nüüd sõiduvees. «Kui härra kindral minu sõnades kahtleb, siis 
palun teil otsekohe võtta välkkõne Kölni!» — Kui ta helistab, olen ma surnud mees. Kui ta ei 
helista, olen ma päästetud, käis Thomasel läbi pea. 

«Kuid te peate ometi mõistma... » 

Näib, et ma olen päästetud, mõtles Thomas ja karjus: «Kas te teate, kes on need inimesed, kes 
kõrvaltoas ootavad? Kõige tähtsamad Prantsuse salaagendid! Valmis meie heaks töötama!» 
Ta avas musta portfelli. «Siin on Deuxieme Bureau toimikud ja registrid koos kõikide 
agentide nimedega. Võib-olla saate te alles nüüd aru, mis siin mängus on?» 

Kindral von Felseneck oli vapustatud. Närviliselt trummeldas ta lauaplaati. Thomas Lieven 
mõtles: toimikud, nimestikud, agentide nimed. Kui minu kaasmaalased sakslased need nime- 
kirjad endale saavad, siis tapavad nad Prantsuse agendid. Verd, palju verd hakkab voolama. 
Aga kui nad neid enda kätte e 1 saa? Siis teevad need Prantsuse agendid kõik, et sakslasi 

surmata. Mulle ei meeldi üks ega teine. Mina vihkan vägivalda ja sõda. Järelikult pean ma 
väga täpselt läbi mõtlema, mida selle musta portfelliga ette võtta. Hiljem mõtlen selle üle 
järele. Nüüd aga pean ma ometi kord siit välja saama... 

Kindral kogeles: «Sellest hoolimata — sellest hoolimata ei saa ma aru ühest asjast. Kui need 
inimesed tahavad meie heaks töötada, milleks siis see salatsemine?» 

«Härra kindral, kas te siis tõesti ei taipa? Prantsuse Abwehr ajab meid taga! Iga minut võib 
järgneda kallaletung! Seepärast tuligi admiral mõttele transportida mõlemaid härraseid 
neutraalse riigi diplomaatilise kaitse all ja peita nad Bordeaux' läheduses ühte lossi, kuni 
vaherahu on sõlmitud!» Thomas naeris kibedalt. «Kahjuks polnud meil võimalik oma 
plaanides kalkuleerida seda, et kohusetruu Saksa vanemleitnant tõmbab meie arvestustele 
kriipsu!» Ta noogutas tõsiselt. «Aeg on kaduma läinud, kõige väärtuslikum aeg! Härra 
kindral, kui need kaks inimest prantslaste kätte langevad, siis on tagajärjed — 
rahvusvahelised tagajärjed — äraarvamatud... ja nüüd helistage ometi Kölni!» 

«Kuid ma usun ju teid!» 

«Teie usute mind? Kui meeldiv! Siis lubage vähemalt, et mina Kölni helistan ja sellest jandist 
teatan!» 

«Kuulge, mul oli alles äsja taoline pahandus. Peab see jälle korduma?» 

«Mis tähendab: peab see jälle korduma? Kuidas see peab siis jätkuma? Kui ma nüüd viimaks 
ometi tohin ära minna, siis riskin ma ikkagi sellega, et teie üliagarad härrad meid järgmisel 
tänavanurgal jälle arreteerivad!» 

Kindral ägas: «Ma annan teie läbipääsuloa... Teid ei peeta enam kinni — mitte iialgi enam... » 
«Noh, kena,» ütles Thomas. «Veel üks asi, härra kindral: ärge tehke vanemleitnant 
Zumbuschile enam ühtki etteheidet. Tema täitis ainult oma kohust. Kujutage ette, et mina 
oleksin olnud Prantsuse agent, ja tema oleks mul minna lasknud... » 

Kui must Chrysler, tähelipp katusel, hotelli George V õuelt sõitma hakkas, saluteerisid kaks 
Saksa vahisõdurit. Thomas Lieven ahas William S. Murphy tõstis käe oma viltkübara äärde ja 
vastas viisakalt nende tähelepanelikkusele. Pärast seda polnud Thomas enam väga viisakas. 
Ta tegi Jules Simeonile vägeva peapesu. Too talus seda vastu vaidlemata. Peaaegu 46 tundi 
kestnud katkestuse järel jõudsid nad jälle oma kavandatud põge-nemismarsruudile. Thomas 
küsis: «Kes peab tegelikult selle musta portfelli saama?» 

«Major Debras.» 

«Kes ta on?» 

«Tähtsuselt teine mees Deuxieme Bureaus. Tema viib need paberid Inglismaale või 
Aafrikasse.» 

Ja siis, mõtles Thomas murelikult, ja siis? Ah, küll oleks maailm ilus, kui poleks olemas 
salateenistusi! 

«Kas major asub Toulouse'is?» 

«Pole mul aimugi, kus ta praegu peatub,» vastas kolonel. «See pole kindlaks määratud, millal 
ta saabub — ja kuidas. Mul on käsk meie kirjakast Toulouse'is üles otsida.» 

«Missugune kirjakast?» küsis Mimi. 

«Kirjakastiks nimetatakse inimest, kes teateid vastu võtab või edasi annab.» 

«Ahaa.» 

«Mees on absoluutselt usaldusväärne. Tema nimi on Gerard Perrier, ta on garaažiomanik...» 
Mööda teid, mida ummistasid põgenikud ja sõjaväeosad, kestis nende reis palju päevi. 
Läbipääsuluba, mille Thomas oli kindral von Felseneckilt saanud, tegi imet. Saksa kontrollid 

näitasid üles eeskujulikku viisakust. Tagatipuks sõitis Thomas koguni Saksa 
sõjaväebensiiniga. Keegi kapten Toursis oli andnud talle seda viis kanistrit. 

Enne Toulouse'i tegi Thomas peatuse ja muutis mõnevõrra oma auto välimust: ta kruvis maha 
CD-kilbid ja eemaldas Ameerika standardi ning katuselt lipu. Need atribuudid hoidis ta 
hilisemaks vajaduseks alal pagasiruumis, kust ta tõi lagedale kaks Prantsuse 
tundemärkidega tahvlikest. 

«Ma palun teid meeles pidada, et nüüdsest peale ei ole minu nimi enam Murphy, vaid Jean 
Leblanc,» ütles ta Mimile ja Simeonile. Sellele nimele oli välja antud valepass, mille oli talle 
ulatanud spioonikoolis Nancy lähedal tema õpetaja Jupiter... 

Toulouse oli 250 000 elanikuga linn — rahu ajal. Nüüd elas siin üle miljoni inimese. Linn 
sarnanes hektilis-traagilise laadaplatsiga. Hiiglasuured põgenikerühmad olid laagris lageda 
taeva all, vanade puude all Rue des Changes' ja Saint-Sernini väljakute juures. Thomas nägi 
siin autosid tundemärkidega kogu Prantsusmaalt — ja poolest Euroopast. Ta märkas Pariisi 
linnaliini autobussi, mille lõpp-peatus oli ikka veel Are de Triomphe, ja kaubaautot 
reklaamkirjaga «Sodawasser- und Kracherlfabrik Alois Schildhammer £ Söhne, Wien XIX, 
Krottenbachstrasse 32». 

Sellal kui kolonel oma «kirjakasti» otsis, nägid Mimi ja Tho-mas vaeva toa leidmisega. Nad 
üritasid leida seda hotellides, pansionaatides ja reisijate kodudes. Nad üritasid seda leida kõik- 
jal. Toulouse'is polnud ainsatki vaba tuba. Hotellides elasid perekonnad hallides, 
söögisaalides, baarides ja pesuruumides. Toad olid kahe- ja kolmekordselt ülerahvastatud. 
Valutavate jalgadega jõudsid Mimi ja Thomas mitme tunni pärast jälle sinna, kus seisis nende 
auto. Kolonel istus Chrysleri porilaual. Ta näis olevat üsna löödud. Musta portfelli hoidis ta 
kaenla all. 

«Mis on juhtunud?» küsis Thomas. «Kas te ei leidnud garaaži?» 

«Leidsin küll,» ütles Simeon väsinult. «Kuid monsieur Perrier'd 

mitte. Mees on surnud. Elus on veel ainult tema poolõde Jeanne Perrier. Too elab Rue des 
Bergeres 16.» 

«Sõidame sinna,» ütles Thomas. «Võib-olla on major Debras temale endast teatanud.» 

Rue des Bergeres asus vanalinnas, mis oma munakivisillutisega, kitsaste tänavate ja maaliliste 
majadega oli 18. sajandist saadik vaevalt muutunud. Lapsed kriiskasid, raadiod mängisid, üle 
tänavate pingule tõmmatud nööridel lehvis kirju pesu. 

Rue des Bergeres'il tema bistroode, väikeste restoranide ja pisikeste baaridega oli väga palju 
ilusaid tüdrukuid. Nad polnud liiga kriiskavalt mingitud ega löönud liiga avalikult külge, ning 
tippisid edasi-tagasi, nagu ootaksid kedagi kindlat isikut. Maja number 16 osutus väikeseks 
vanamoeliseks hotelliks, mille alumisel korrusel asus ajahambast puretud restoran. Sissepääsu 
kohal rippus naise silueti kujuline messingsilt ja selle peal seisis: 

CHEZ JEANNE 

Kitsas hämaras loožis leidsid nad briljantiinist läikivate juus> tega portjee. Järsk trepp viis 
hotelli teisele korrusele. Portjee ütles, et madame ilmub otsekohe. Kui härrased vahepeal 
tahaksid salongis istet võtta... 

Salongis olid kroonlühter, plüüs ja jaanalinnusuled, potililled, mis näisid, olevat tolmunud, 
grammofon ja kogu seina kattev suur peegel. Lõhnas parfüümi, puudri ja külma sigaretisuitsu 
järele. Veidi rõhutult ütles Mimi: «Oh, Jumal, usud sa, see on siin üks... » 

«Mhm,» ütles Thomas. 

Puritaanlikult piinatuna kostis kolonel: «Me läheme ju kohe 

jälle minema!» 

Sisse astus ilus kolmekümne viiene naine. Ta kandis lühikeseks lõigatud lõvikollaseid 
juukseid ja ta oli väga rafineeritult mingitud. Ta nägi välja energiline — naine, kes tundis elu 

ja leidis selle — per saldo — olevat väga koomilise. Daami kehavormid äratasid Thomas 
Lievenis otsekohe huvi. Daami hääl kõlas veidi kähisevalt: 

«Tere tulemast, härrased. Oh, koguni kolmekesi! Veetlev. Mina olen Jeanne Perrier. Kas tohin 
teile oma paari väikest sõbratari esitleda?» Ta plaksutas käsi. 

Punase siidiga kaetud tapeetuks avanes ja kolm noort tüdrukut sisenesid, nende + hulgas ka 
mulatitar. Kõik kolm olid 

ilusad ja alasti. Naeratades marssisid nad suure peegli juurde ja keerlesid seal ringis. 
Lõvikollaste juustega huvitav daam rääkis samal ajal: «Kas tohin tutvustada? Vasakult 
paremale: Sonja, Bebe, Jeanette... » 

«Madame,» katkestas kolonel nõrgalt. 

«.. Jeanette tuleb Sansibarist, tal on... » 

«Madame,» katkestas kolonel tungivamalt. 

«Monsieur?» 

«Siin on tegemist arusaamatusega. Meie tahame ainuüksi teiega rääkida, madame!» Kolonel 
tõusis püsti, astus Jeanne Perrier' juurde ja küsis tasa: «Mida ütles sipelgas rohutirtsule?» 
Jeanne Perrier' silmad tõmbusid kitsasteks piludeks, kui ta tasa vastas: «Tantsi ainult, tantsi, 
talvel tuleb sul kibedat nälga kannatada.» Seepeale plaksutas ta jälle käsi ja ütles iludustele: 
«Teie võite minna!» Kõik kolm kadusid naeru kihistades. 

«Te peate mind vabandama, mul polnud õrna aimugi...» Jeanne naeris ja vaatas Thomasele 
otsa. See mees näis talle meeldivat. Mimi laubale ilmus äkitselt pahur korts. Jeanne ütles: 
«Kaks päeva enne oma surma pühendas minu vend mind sellesse saladusse. Ta nimetas mulle 
ka tunnuslaused.» Ta pöördus Simeoni pole. «Niisiis olete teie see härra, kes pidi tooma port- 
felli. Kuid see härra, kes peab portfelli ära viima, pole endast veel elumärki andnud.» 
«Järelikult pean ma teda ootama. See võib veel tükk aega võtta, kuni ta tuleb. Tema olukord 
on hädaohtlik.» 

Thomas mõtles: ja muutub veelgi hädaohtlikumaks, kui see härra nähtavale ilmub. Sest tema 
ei pea seda musta portfelli saama. Simeoni käes on see praegu. Tema kätte ei pea see jääma. 
Selle eest kannan mina hoolt. Mina takistan uue hukatuse sündi, et veelgi rohkem verd ei 
voolaks... Te oleksite pidanud mind rahule jätma, teie kõik! Nüüd on liiga hilja, nüüd mängin 
ma kaasa — kuid omal viisil! Ta ütles Jeanne'ile: «Madame, teie teate, et Toulouse on 
ülerahvastatud. Kas te võite meile kaks tuba üürida?» 

«Siin?» Mimi hüppas püsti. 

«Kallis laps, see on ainus võimalus, mida ma näen... » Thomas kinkis Jeanne'ile kosiva 
naeratuse. «Palun, madamel» «Mina annan oma tube tegelikult üürile ainult tunniviisi... » 
«Madame, kas te lubate, et ma annan teie südamele üsna õrna patriootliku müksu?» päris 
Thomas järele. 

Jeanne ohkas unistavalt. «Šarmantne üüriline — olgu siis.» 

Major Debras laskis ennast oodata. Möödus, nädal, teine — teda ei ilmunud nähtavale. Küll 
oleks kena, mõtles Thomas alias Jean, kui ta üleüldse enam tialgi nähtavale ei ilmuks! 

Ta hakkas ennast Chez Jeanne'is koduselt sisse seadma. Millal tal iganes aeg lubas, läks ta 
lõvikollaste juustega isuäratavale hotellipidajannale abiks. 

«Minu kokk on jalga lasknud, Jean,» kurtis Jeanne oma saksa soost üürnikule, keda ta pidas 
pesuehtsaks pariislaseks ja keda ta oli juba teisel päeval pärast saabumist hakanud kutsuma 
tema ilusa eesnimega. «Ja toiduaineid jääb aina vähemaks. Mida ma võiksin teie arvates 
teenida, kui restoran funktsioneeriks... » 

«Jeanne,» vastas Thomas, kes oli hakanud oma võõrustajannat juba teisel päeval kõnetama 
tema ilusa eesnimega, «ettepanek sõbralikuks kokkuleppeks: mina teen süüa, mina 
organiseerin toiduained. Ja teenistuse teeme pooleks. Nõus?» 

«Kas te olete alati nii tormiline?» 

«Kas see häirib teid?» 

«Hoopis vastuoksa, Jean, hoopis vastuoksa! Ma põlen uudishimust, et teie teisigi varjatud 
talente tundma õppida... » 

Püüdes Jeanne'i restoranile jälle hoogu sisse saada, tõestas ka kolonel Simeon oma sobivust 
salateenistuseks. Ta oli kaks päeva kadunud, ent naasmise järel teatas ta Thomasele ja Mimile 
uhkelt: «Kumbki mehaanik ei tahtnud mulle sõnakestki ütelda, kuid ma tuhnisin garaaži läbija 
leidsin seejuures kõikvõimalikke vihjeid. Ühe võtme. Ühe maakaardi. Jooniseid. Voilä! Vana 
Per-rier on rajanud bensiinilao!» 

«Donnerwetter! Kus?» 

«Metsas Villefranche-de-Laragais' juures. Viiskümmend kilomeetrit siit. Vähemalt sada 
kanistrit. Ma tulen just sealt.» 

Mimi hüppas püsti ja andis Simeonile pika väljakutsuva suudluse... Nüüd saan rasvase suutäie 
Jeanne'ile viia, mõtles Thomas ja ütles tunnustavalt: «Ma õnnitlen, härra kolonel!» 

«Ah,» vastas Simeon, kui ta jälle rääkida suutis, tagasihoidlikult ning armastusväärselt, «te 
teate, mu sõber, ma olen nii rõõmus, et sain viimaks ometi hakkama millegi mõistlikuga!» — 
Annaks Jumal, et kõik salaagendid oleksid nii arusaajad, mõtles Thomas. 

Niisiis tõid nad bensiini metsast ära. Thomas viis musta 

Chrysleri garaaži ja ostis endale mõne dollari eest (need võttis ta oma 27 730 dollarist) 
väikese Peugeot'. See kulutas vähem bensiini. 

Varsti oli Thomas Toulouse'i ümbruse auklikel maanteedel tuntud tegelane. Kõik talupojad 
tervitasid teda, irvitasid ja pidasid suu. Kellele maksis Thomas alati head hinda, kellele muret- 
ses linnast defitsiitkaupa... 

Thomas praadis, küpsetas ja keetis, nii et lust näha. Jeanne oli talle seejuures abiks. Mis 
puutub riietusse, siis kaitses Jeanne end kuumuse vastu nii põhjalikult, nagu see üldse oli 
võimalik. See oli õnnelik partnerlus: Jeanne imetles Thomast, Thomas imetles Jeanne'i. Mimi 
tegi pikki jalutuskäike Simeoniga. 

Restoran oli nüüd iga päev viimse kohani täis. Siin käisid peaaegu eranditult meeskülalised, 
põgenikud kõikidest maadest, kellega Hitler seni oli tegemist teinud. Nii osutus Thomas 
Lieveni köök väga vaheldusrikkaks. Põgenikud olid vaimustuses. Mitte viimases järjekorras 
ka tõeliselt inimlike hindade tõttu. 

Veel suuremas vaimustuses olid majas teenivad tüdrukud. Noor šarmantne kokk veetles neid 
kõiki oma elegantsuse ja jultumusega, oma armastusväärsuse ja tarkusega. Tüdrukud tundsid 
pidevalt, et neid koheldakse kui daame, sest Thomas ei tikkunud neile ligi. Varsti oli Thomas 
juba ametis pihiisana, rahalaenutajana, nõuandjana juriidilistes ja meditsiinilistes küsimustes 
ning väsimatu kuulajana, kui talle avati naisesüdamete kõige salajasemad kambrid. 
Jeannette'il oli maal väike laps. Talupojaperekond esitas aina häbematumaid nõudmisi. 
Thomas lõi asjas korra majja. . 

Sonjal oli saada pärandus, mida kelmist advokaat talle kätte ei andnud. Thomas tegi 
advokaadi viguritele lõpu. 

Bebel oli brutaalne sõber, kes teda pidevalt pettis ja talle ühtevalu meelehärmi valmistas. Õrna 
vihjega teatud politsei-määrustele ja karmi džudžitsuvõttega sai Thomas poisi nii kaugele, et 
too hakkas korralikult käituma. 

Selle sõbra nimi oli Alfonse. Ta pidi Thomasele kord veel palju muret valmistama... 

Restorani alaliste külastajate hulgas oli pankur nimega Walter Lindner. Tema oli Hitleri eest 
algul Viinist ning siis ka Pariisist põgenema pidanud. Põgenemise käigus oli ta oma 
naisest 

lahku läinud ja ootas nüüd, et too jälle nähtavale ilmuks. Nad olid kokku leppinud, et 
kohtuvad Toulouse'is. 

Walter Lindner tundis Thomase vastu suurt sümpaatiat. Kui ta teada sai, et ka Thomas on 
pankur, tegi ta talle järgmise ettepaneku: «Tulge minuga Lõuna-Ameerikasse. Niipea kui mu 
naine siia jõuab, lähen ma üle ookeani. Mul on seal varandus. Teist saab minu partner... » Ja 
ta näitas väljavõtet Rio de la Plata pangast. See kandis üsna äsjast daatumit ja kinnitas, et 
Lindneri hoius ulatub üle miljoni dollari. See oli silmapilk, mil Thomas Lieven, hoolimata 
kõigest senisest läbielatust, veel kord südame rindu võttis ja inimmõistusesse ning helgesse 
tulevikku otsustas uskuda. 

Ta tahtis ainult afääri «musta portfelliga» veel väärikalt joonde ajada, nii hästi, kui ta suutis. 
Ei Saksa Abwehr ega Prantsuse salateenistus pidanud neid toimikuid saama. Aga siis 
muudkui minema sellest sõjahimulisest, pehkinud, vanast Euroopast! Ära Uude Maailma! 
Olla jälle pankur, soliidne kodanik, inimene erariides! Ah, millist igatsust ta selle järele 
tundis! 

Täitumatuks pidi see igatsus jääma. Juba varsti pidi Thomas vabanema süümepiinast, et ta oli 
töötanud prantslaste heaks sakslaste vastu. Juba varsti pidi ta töötama sakslaste heaks 
prantslaste vastu. Ja siis jälle prantslaste heaks. Ja inglaste vastu. Ja inglaste heaks. Ja kõigi 
kolme heaks. Ja kõigi kolme vastu. Hullumeelsus oli alles alanud. Hea inimene Thomas Lie- 
ven, kes armastas rahu ja vihkas vägivalda, ei teadnud veel, mis tal ees seisis... 

Möödus juuni, juuli. Nii istusid nad juba peaaegu kaks kuud Toulouse'is. Ühel palaval 
hommikul pidasid Simeon, Jeanne ja Thomas väikest sõjanõu. Simeon paistis olevat veidi 
erutatud, kuid see turgatas Thomasele alles tagantjärele pähe. Kolonel seletas: «Meie peame 
oma tegevusraadiust laiendama, minu sõber. Madame'i[ on teile uus aadress.» Ta kummardus 
maa-kaardi kohale. «Vaadake hetkeks, siin, umbes sada viiskümmend kilomeetrit Toulouse'ist 
loodes, Dordogne'i orus Sarlati lähedal.» 

«Seal asub väike loss,» seletas Jeanne närviliselt suitsetades — ka see tuli Thomasele alles 
hiljem meelde — «Castelnau-Fayraci asula serval. Seda kutsutakse Les Milandes. Sealsed 
elanikud peavad farmi, neil on sea- ja lehmakari, kõik... » 

Kolm tundi rappus väike Peugeot tolmustel maanteedel aina 

lääne poole. Dordogne'i kallastel muutus maastik romantiliseks ja ka loss Les Milandes nägi 
välja romantiline — kõrge valge müür 15. sajandist kahe suure ja kahe väikese vahitorniga, 
mis valitsesid kogu mäeahelikku; lossi ümbritses vana park, millega liitusid aasad ja põllud. 
Thomas jättis auto lahtise pargivärava juurde seisma ja hüüdis paar korda valjusti. Ei mingit 
vastust. Ta jõudis suurele platsile, millele oli puistatud kruusa. Tugev, vana tammepuust uks 
oli praokil. Üles viis paraadtrepp. 

«Hallo!» hüüdis Thomas jälle. 

Seejärel kuulis ta kõrget kriiskavat naeru, mis pani ta kohkuma, sest see ei olnud inimese 
naer. Järgmisel silmapilgul sööstis väike pruun ahvike läbi ukseprao, hüples kimedalt kriisates 
astmetest alla ja ronis mööda Thomas Lievenit üles. Enne kui Thomas jõudis ehmatusest 
toibuda, istus ahv juba tema vasakul õlal ja suudles teda pideva kriiskamise saatel. Kõlas 
naisehääl: «Glou-Glou! Glou-Glou, kus sa oled? Mida sa seal jälle teed?» 

Tammepuust uks avanes. Silmipimestavalt ilus tõmmunahkne naine seisis ukselävel. Ta 
kandis kitsaid valgeid pükse ja lahtist valget pluusi. Tema peentel randmetel kõlisesid 
kuldkäevõrud. Tema mustad juuksed olid kammitud keskelt lahku ning ligi pead. 


48 


Thomasel jäi hing kinni, sest ta tundis seda naist, ja austas teda juba aastaid. Ta ei leidnud 
sõnu. Ta oli kõigeks valmis olnud, ainult selleks mitte — keset hullumeelset aega,- keset 
sõjast ning kaotusest purustatud Prantsusmaad seista äkitselt silm silma vastas kogu maailma 
iidoliga, eksootilise ilu perfektse kehastusega, kuulsa neegertantsijanna Josephine Bakeriga. 
Imetlusväärselt leebe naeratuse saatel ütles tantsijanna: 

«Tere päevast, monsieur, vabandage seda tormilist tervitust. Paistab et te meeldite Glou- 
Gloule.» 

«Madame... Te olete... Teil on... Kas te elate siin?» 

«Üürnikuna küll. Mida ma saan teie heaks teha?» 

«Minu nimi on Jean Leblanc. Ma usun, et tulin siia mõttega mõningaid toiduaineid osta... 
Teid nähes, madame, ei suuda ma seda enam päris kindlalt öelda,» ütles Thomas. Siis astus ta 
paraadtrepist üles, ja väike ahv endiselt õlal, suudles ta sügavat kummardust tehes Josephine 
Bakeri kätt. «See on ka 

täiesti tähtsusetu, mispärast ma just tulin. Ma olen õnnelik, et seisan teie ees, meie aja ühe 
suurima kunstniku ees.» «Te olete väga kena, monsieur Leblanc.» 

«Mul on kõik teie plaadid olemas! «J'ai deux amours'i» on mul isegi kolm eksemplari! Ma 
olen nii paljusid teie revüüsid... » Sügava austusega vaatas Thomas Mustale Venusele otsa. Ta 
teadis, et see hispaanlasest kaupmehe ja neegritari tütar oli sündinud St. Louis' linnas 
Ameerikas. Ta teadis, et tantsijanna oli alustanud puruvaesena oma muinasjutulist karjääri. 
Maailmakuulsaks oli Josephine Baker saanud Pariisis, kus ta oli ajanud publiku marru, 
esitades ekstaatilisi tantse, ainsaks kehakatteks banaanipärg. 

«Kas te tulete vahest Pariisist, monsieur?» 

«Jah, ma põgenesin sealt... » 

«Te peate mulle kõigest jutustama. Ma armastan Pariisi nii väga. Kas seal värava juures 
seisab teie auto?» 

«Jah.» 

«Kas te tulite üksi?» 

«Muidugi, miks te küsite?» 

«Ah niisama. Palun, monsieur Leblanc, järgnege mulle... » 

Loss oli sisustatud antiikmööbliga. Thomas tegi kindlaks, et seal oli leidnud ulualust terve 
loomaaed. Peale emaahv Glou-Glou õppis ta siin tundma veel äärmiselt tõsist kuldpea- 
lakkahvi Micat, väikest välkkiiret valgete vurrudega kuningtamariini, keda kutsuti Gugusseks, 
hiiglaslikku taani dogi nimega Bonzo, laiska püütonmadu Agathet, kes lesis mõnuledes hallis 
külma kamina ees, papagoi Hannibali ja kahte väikest hiirt, keda Josep-hine Baker talle esitles 
kui preili Lokirulli ja preili Küsimärki. Kõik need loomad elasid üksteisega suurimas 
üksmeeles. Bonzo lamas vaibal ja laskis preili Küsimärgil sõna otseses mõttes oma ninal 
tantsu lüüa. Mica ja Hannibal mängisid väikese hõbe-paberist kuuliga jalgpalli. «Õnnelik 
maailm,» ütles Thomas. 

«Loomad mõistavad rahus elada,» ütles Josephine Baker. 

«Inimesed kahjuks mitte.» 

«Ka inimesed hakkavad seda kord mõistma,» ütles tantsijanna. «Kuid jutustage nüüd 
Pariisist!» 

Ja Thomas Lieven jutustas. Ta oli sellest kohtumisest nii võlutud, et unustas täielikult aja. 
Viimaks heitis ta oma süüst teadlikuna pilgu kuldsele repetiirkellale. «Jumala pärast, kell on 
kuus!» 

«Õhtupoolik oli võluv. Kas te ei tahaks veel jääda ja koos minuga einestada? Aga mul on siin 
vähe toiduaineid, kuna ma ei oodanud külastust. Ka minu teenijatüdrukut pole majas... » 

Thomas lõi poisilikult särama. «Kui ma tõesti tohin veel jääda? Aga siis te peate lubama, et 
mina teen toidu! Ka vähesest on võimalik hõrgutavaid palasid valmistada!» 

«Olen nõus,» ütles Josephine Baker. «See ei pruugi alati kaaviar olla.» 

Köök oli suur ja vanamoeliselt sisustatud. Särgiväel, käised üles kääritud, tegutses Thomas 
Lieven õhinal. Väljas vajus päike jõeäärse künkaaheliku taha, varjud venisid pikemaks, 
saabus õhtu. Naeratades vaatas Josephine Baker pealt. Kõige rohkem huvitasid teda pikantsed 
munad, mida Thomas valmistas. 

«Madame, tegemist on minu enda kompositsiooniga! Teie auks ristin nad käesolevaga: munad 
Josephine'i moodi!» 

«Suur tänu. Ma jätan teid nüüd üksi ja lähen ümber riietuma. Niisiis peatse kohtumiseni... » 
Josephine Baker kadus. Parimas tujus jätkas Thomas keetmist-küpsetamist. Missugune naine, 
mõtles ta... 

Kui Thomas oli oma töö lõpetanud, pesi, ta vannitoas käed puhtaks ja läks söögituppa. Siin 
põlesid kaks lühtrit, kummaski kaksteist küünalt. Josephine Baker kandis kehale liibuvat rohe- 
list kleiti. Tema kõrval seisis suur tugev mees, seljas tume ülikond. Mehe nägu oli väga 
pruuniks päevitunud, tema lühikestesse juustesse segunes meelekohtadel halli. Mehel olid hea 
inimese silmad ja suu. Josephine Baker hoidis kõvasti tema kätt ning ütles: «Monsieur 
Leblanc, andestage mulle see üllatus, kuid ma pean olema väga ettevaatlik.» Ta vaatas hallide 
meelekohtadega mehele otsa pilgul, mis oli täis armastust. 

«Maurice, ma tahaksin sind ühe sõbraga tuttavaks teha.» 

Tumedas ülikonnas mees sirutas Thomasele käe. «Ma olen siiralt rõõmus, et saan viimaks 
teiega tuttavaks, Thomas Lieven. Ma olen teist juba palju kuulnud!» 

Thomas tardus, kui kuulis nii ootamatult oma õiget nime. Mis hullumeelsus see küll on, 
mõtles ta, nüüd olen ma järelikult veel lõksu kah langenud! 

«Oh,» hüüdis Josephine Baker, «kui rumal minust, teie ei tunne ju veel Maurice'i! See on 
Maurice Debras — härra Lieven — major Debras Deuxieme Bureaust!» 82 

Ah, kurat võtaks, mõtles Thomas Lieven, kas ma siis enam mitte kunagi sellest nõiaringist 
välja ei pääse? Adjöö, magus õhtu kahekesi! 

«Major Debras on minu sõber,» teatas Josephine. 

«Õnnelik inimene,» ütles Thomas tusaselt. Ta vaatas majorile otsa. «Toulouse'is ootab teid 
juba mitu nädalat kolonel Simeon!» 

«Ma jõudsin siia alles eile. Mul on vaevarikas põgenemine seljataga, monsieur Lieven.» 
«Maurice ei või ennast Toulouse'is näidata. Tema nägu on liiga tuntud. Linn kubiseb Saksa 
agentidest ja Prantsuse nuhkidest,» teatas Josephine. 

«Madame,» ütles Thomas, «te puistate mind üle rõõmustavate uudistega.» 

Liigutatult rääkis major: «Ma tean, mida te sellega öelda tahate, monsieur Lieven. Vähesed on 
end Prantsusmaa ürituse eest suuremasse hädaohtu asetanud kui teie. Kui ma jõuan 
Londonisse, tahan kindral de GauhVile teada" anda, millise hulljulgusega te kaitsesite ühe 
Saksa kindrali ees musta portfelli!» 

Must portfell... Juba päevi ei saanud Thomas Lieven selle tõttu enam korralikult magada! 
«Portfell on Toulouse'is kolonel Simeoni käes.» 

«Ei,» ütles Debras sõbralikult, «portfell asub teie auto pagasiruumis tööriistakasti all.» 
«Minu...» 

«Teie väikeses Peugeot*s, mis seisab pargivärava juures. Tulge, härra Lieven, lähme toome 
enne sööki veel kiiresti selle ära... » 

Nad on mind alt vedanud, mõtles Thomas Lieven vihaselt. Simeon ja Mimi ja Jeanne on mind 
alt vedanud. Mida ma nüüd teen? See on tõsi, ma ei tahtnud, et Saksa salateenistus selle 
portfelli enda kätte saaks. Kuid ma ei taha ka, et selle saaks Prantsuse, salateenistus. Ainult 
veri hakkaks voolama, prantsuse või saksa veri... Ma ei taha üleüldse, et veri voolaks... Ma 


50 


olin rahulik inimene. Teie olete mind salaagendiks teinud. Oleksite teie mind rahule jätnud... 
Sööge nüüd suppi, mille olete kokku keetnud! 

Improviseeritud menüü * 19. august 1940 


Vorstipesad 
Munad Josephine'i moodi Rootsi puuviljad 


Thomas Lieveni munaroog võlub ära Musta Venuse 


Vorstipesad. Kasutada vorstisorti, millest saab lõigata jämedad viilukad. Lõigata sellest 
sentimeetripaksused viilukad millelt jäetakse nahk eemaldamata. Ajada rasv pannil tuliseks, 
panna vorstilõigud pannile ja lasta neid lühikest aega küpseda, nii et nad muutuvad 
«pesadeks». Siis võtta viilukad kiiresti pannilt ja asetada serveerimisliuale; seejärel täita 
mõned pesad õunakreemiga (riivitud mädarõigas ja riivitud õunad, natuke veintäädikat ja 
soola), teised pesad täidisega, mis koosneb hautatud sibulast, tomatist ja kapsast või 
petersellist, murulaugust ja oliiviõlist. Selle juurde pakkuda jämedat taluleiba. 


Munad Josephine'i moodi. Kõigepealt valmistada 110 grammist võist, 50 grammist jahust ja 
veerandist liitrist piimast valge kaste, mille sisse vispeldada hiljem 2 munakollast. (Seejuures 
on tähtis, et kõigepealt sulatataks või, siis lisataks jahu; seda tuleb aga segada nõnda, et 
mõlemad värvilt heledaks jääksid.) Piima valada juurde, massi pidevalt segades. Kaste peab 
tulema paks, ja seepärast lüüa munakollased sisse alles siis, kui kaste on tulelt tõstetud. 
Natuke muskaati muudab maitse paremaks. 


Seda valget kastet — sobib ka teiste roogade puhul — võib,käesoleval juhul täiendada 
peeneks hakitud singi ja parmesaanjuustuga. Lõpuks lisada «kadunud munad» — need peavad 
olema üleni kastmega kaetud —, puistata kõik veel kord üle parmesaanjuustu ja võitäpetega 
ning lasta roal vormi sees 5 minutit küpseda. 


Väike trikk «kadunud munade» valmistamiseks. Õige «kadunud muna» peab olema pehme 
nagu ploom ja sellest hoolimata ilma kooreta oma kuju säilitama. Selle saavutamiseks lasta 
munad koore seest ettevaatlikult keevasse äädikasse. Tubli kolme minuti pärast võtta nad 
välja (kõige parem on seda teha sõelaga), panna külma vette — ja pärast täielikku jahtumist 
— tupsutada neid ja pühkida ettevaatlikult kuivaks. 

Ikka ja jälle mainitud muskaatpähklite ostmisel tuleb teada, et head pähklid peavad olema 
ümmargused, rasked ning sisaldama õli: nad ei tohi hõõrumisel puruneda. Suhteliselt kerged 
pähklid on enamasti ilma lõhnata ja sageli ussiauke täis. Kerge jahune kiht pähkli ümber 
pärineb lubjaveest, mille sisse pähklid enne teelesaatmist kastetakse, et neid putukate eest 
kaitsta. 


Rootsi puuviljad: konservtoositäis külmkapis hästi jahutatud segakom-potti, millele on 
pritsitud veidi rummi ja mis on seejärel suure hulga vedela vahukoorega üle valatud. 
Hädakorral võib kasutada ka konserv-koort. 


Sellistele mõttekäikudele andus Thomas Lieven söögilauas, kus ta istus Josephine Bakeri 
vasemal käel ja major Debras' vastas, ning sonkis tujutult hõrgutavaid vorstipesi, mis ta ise oli 
valmistanud. Must portfell lebas nüüd antiikpuhvetil akna kõrval. See oligi tõepoolest 
olnud tema auto pagasiruumis. 


51 


Isukalt süües seletas Debras, kuidas must portfell oli siia sattunud: «Mä helistasin eile 
Simeonile ning) ütlesin talle: «Kuidas saan ma kätte musta portfelli?» Tema vastas: «Teie ei 
või Toulouse'i tulla, teid tuntakse ära. Kuid see fantastiline Lieven, see täiesti erakordne 
inimene, tiirutab juba nädalaid ümbruskonnas ringi ja ostab toiduaineid. Tema nägemine ei 
tekita mitte kelleski imestust. Tema võib portfelli ära tuua.»» Debras nuusutas: «Täidis on 
oivaline. Millest see koosneb?» 

«Hautatud sibulad, tomatid ja kapsad. Milleks see salatsemine, major? Simeon oleks pidanud 
mind informeerima.» 

«Ma tegin sellise korralduse. Ma ju ei tundnud teid veel... » 

«Palun veel paar pesa, monsieur Lieven!» Josephine kinkis Thomasele särava naeratuse. 
«Niiviisi oli parem. Te näete, portfell on õnnelikult sihtkohta jõudnud.» 

«Jah, seda ma näen,» ütles Thomas. Ta silmitses seda tobedat portfelli nende tobedate 
nimekirjadega, mis võisid veel sadade inimeste elu maksma minna. Seal see portfell seisis. 
Sakslastelt suure vaevaga ära kistud. Prantslaste juures maabunud. Kahju, mõtles Thomas. 
Ilma poliitikata, ilma salatee-nistusteta, ilma vägivalla ja surmata oleks võinud sellest nii ilus 
õhtu kujuneda!. 

Talle meenus stroof «Kolmekrossiooperist»: 

Kuid nimelt siin planeedil miskipärast 

on kalgid südamed ja kitsad teed. 

Kes meist ei ihkaks ära tülist-kärast? 

Kuid olud paraku ei ole need... 

Ei, mõtles Thomas, olud paraku ei ole need. Ja seejuures mõtles ta nüüdsest peale igale 
lausele, mida ta kuuldavale tõi, kuid tema mõtetel polnud nende lausetega vähimatki 
pistmist... «Nüüd serveerin ma erilise roa, millele ma madame'i auks olen andnud nimeks 
«Munad Josephine'i moodi»,» ütles Thomas Lie-ven ja mõtles seejuures: portfell ei tohi 
Debras' kätte jääda. Major on mulle sümpaatne. Josephine on mulle sümpaatne. Kuid ma ei 
või, ma ei tohi, ma ei taha neile kasulik olla! 

Major oli Thomas Lieveni valmistatud munadest vaimustuses. «Hõrgutav, monsieur; teie 
olete tõesti suurmees.» 

«Kas muskaati on ka sees?» tundis Josephine huvi. 

«Natuke, madame. Kõige tähtsam on, et esiteks lastakse või ära sulada ja siis segatakse jahu 
sisse, kuid nõnda, et mõlemad säilitavad heleda värvi,» ütles Thomas Lieven, ise seejuures 
mõeldes: ma saan aru Josephine'ist, ma saan aru Debras'st. Nende maa on hädaohus, meie 
oleme neile kallale tunginud, nad tahavad end kaitsta, nad tahavad Hitlerile vastu seista. Kuid 
mina, mina ei taha oma käsi verega määrida! 

«Alles pärast jahu lisatakse piim, sealjuures pidevalt segades, kuni kaste muutub paksuks,» 
ütles Thomas, ja mõtles samas: tolles idiootlikus spioonidekgolis Nancy lähedal pisteti mulle 
kord ka üks raamat pihku. Sifreerimiseks. Tolle romaani kangelase käsi käis sarnaselt minu 
omaga. Kuidas tema nimi nüüd oligi? Ahjaa, krahv Monte-Cristo... 

Ingli keeli rääkis nüüd Thomas Lieven: «Te tahate Inglismaale minna, major Debras. Millist 
marsruuti mööda?» 

«Madridi ja Lissaboni kaudu.» 

«Kas see pole ülimalt hädaohtlik?» 

«Mul on veel üks valepass.» 

«Sellest hoolimata. Nagu madame ütles, siin lausa kubiseb nuhkidest. Kui portfell teie juurest 
leitakse... » 

«Ma pean sellega riskima. Simeoni vajatakse Pariisis, ta peab tagasi minema. Mul ei ole mitte 
kedagi.» 

* Jaan Krossi tõlge. 

«Siiski!» 

«Kes?» 

«Mina!» 

«T e1e?» 

Võtaks kurat maailma kõiki salateenistusi, mõtles Thomas ja vastas õhinal: «Muidugi mina. 
Mulle on talumatu mõte, et sakslased saavad portfelli enda kätte!» — Ja täpselt niisama 
talumatu on mõtelda, et see on teie käes! — «Teie tunnete mind nüüd, teie teate, et ma olen 
usaldusväärne.» — Kui te teaksite, kui mitteusaldusväärne ma olen! — «Pealegi teeb see 
mulle nalja. Mind on vallanud sportlik hasart!» — Ah, kui ma ainult saaksin jällegi rahulik 
kodanik olla! 

Josephine tõstis pilgu taldrikul asuvatelt munadelt ja ütles: «Monsieur Lievenil on õigus, 
Maurice. Sina oled sakslastele ja nende nuhkidele nagu punane lina sõnnile.» 

«Loomulikult, cherie! Aga kuidas me saame portfelli Saksa Abwehri eest kindlasse kohta 
toimetada?» 

Saksa Abwehri ja kõikide teiste salateenistuste eest, mõtles Thomas ja ütles: «Mina kohtasin 
Toulouse'is pankurit nimega Lindner. Tema ootab seal ainult veel oma naist, seejärel läheb ta 
Lõuna-Ameerikasse. Ta tegi mulle ettepaneku oma partneriks hakata. Meie tee läheb 
Lissaboni kaudu.» 

«Te võite Lissabonis kohtuda,» ütles Josephine Debras'le. 

«Ja mispärast te tahate seda kõike teha?» küsis Debras. 

Veendumusest, mõtles Thomas Lieven ja vastas: «Veendumusest.» 

Mõtlikult lausus Debras: «Ma oleksin teile lõpmatult palju tänu võlgu... » Ootame ära, ootame 
ära, mõtles Thomas. «Peale selle pakub see kahekordne reis meile veel erilisi võimalusi.» 
Mulle kindlasti, mõtles Thomas. — «Mina tõmban jälitajate tähelepanu endale. Seega olete 
teie ja must portfell kaitstud.» 

Täiesti õige, mõtles Thomas. — «Niisiis on selge, mina sõidan rongiga Madridi kaudu. Teie, 
monsieur Lieven, saate oma tran-siitviisat kasutades veel lennukiga MarseihVsse... » 

Te olete nii kenad oma julguse ning plaanidega. Loodetavasti ei ole te hiljem minu peale 
kurjad. Kuid kas saab korralik inimene minu olukorras teisiti toimida? No ma ei taha, et 
Prantsuse agendid surevad. Kuid samuti ei taha ma, et sureksid 

Saksa sõdurid! Minu maal ei ela ainult natsid! mõtles Thomas, kuid ütles: «See on täielikult 
mõistlikkuse küsimus, monsieur Debras. Teie olete tulest ja veest läbi käinud mees. Mina olen 
Saksa Abwehrile endiselt puhas paberileht... » 

Tunnetamatu juhuse kummaline mäng tahtis, et samal õhtul umbes samal ajal tõstis kindral 
Otto von Stülpnagel, sõjavägede ülemjuhataja Prantsusmaal, Hõtel Majesticus, Saksa 
peakorteris Pariisis, oma Šampanjaklaasi, et kahe härraga kokku lüüa. Üks nendest oli Saksa 
Abwehri šeff, admiral Wilhelm Canaris, teine oli väike hallipäine tankikorpuse kindral Erich 
von Felseneck. Hõbedaselt kõlisesid kristallklaasid. Napoleon Esimese suure maali ees ütlesid 
härrad üksteisele proosit! Kirevalt hiilgasid kõikide relvaliikide mundrid. Ordenipandlad 
helkisid. 

«Teie organisatsiooni tundmatute, nähtamatute kangelaste saavutuste terviseks, härra 
Canaris!» ütles kindral von Stülpnagel. 

«Teie sõdurite võrreldamatult suurema saavutuse terviseks, minu härrad!» vastas admiral 
Canaris. 

Kindral von Felseneck oli juba veidi rohkem trimbanud, ta naeris kelmikalt: «Ärge olge nii 
tagasihoidlik, admiral! Teie poisid on juba kord neetult rafineeritud!» Ta tundis lõbu. 
«Kahjuks ei tohi ma teile sellest rääkida, Stülpnagel. Mind tehti nimelt saladuse kaasteadjaks. 
Kuid: on alles nupp sellel meie Canarisel!» 

Nad jõid. Kindralid Kleist ja Reichenau tulid nende juurde ja viisid kolleeg Stülpnageli 
minema. Canaris silmitses kindral von Felsenecki äkitselt ärganud huviga. Ta pakkus sigarit 
ja küsis nagu muuseas: «Millest te just äsja rääkisite, härra von 

Felseneck?» 

Felseneck kihistas naerda. «Mina olen saladuse kaasteadja, härra Canaris! Minu suust ei kuule 
teie mitte ühtegi sõna!» 

«Kes on teile siis sellise absoluutse vaikimise kohustuseks teinud?» tahtis admiral teada. 
«Üks teie mehi — pöörane poiss, tõepoolest, müts maha!» 

Canaris naeratas, kuid tema silmad jäid tõsiseks. «Noh, jutustage 

siis juba! Ma tahaksin siiski teada, missugune meie väikestest trikkidest on teile sellist muljet 
avaldanud!» 

«Noh, olgu, see oleks ju tobe, kui ma teiega sellest ei tohiks rääkida! Niisiis, ma ütlen ainult: 
must portfell!» 

«Ahaa!» Canaris noogutas sõbralikult. «Jajaa, must portfell!» 

«See oli alles poiss, härra Canaris! Kuidas ta minu ees esines kui Ameerika diplomaat! 
Enesekindlus! Rahulikkus, pärast seda kui minu meestest üks vanemleitnant oli ta 
arreteerinud!» Von Felseneck naeris südamest. «Ta toob kaks Prantsuse spiooni j a Deuxieme 
Bureau kõik toimikud meie jaoks kindlasse kohta ja võtab endale veel aega, et mulle seletada, 
kuidas kartuli-guljašši keedetakse! Ikka ja jälle pean ma sellele noormehele mõtlema. Ma 
tahaksin tõesti, et mul oleks staabis üks selline!» 

«Jah,» ütles Canaris, «sellel erialal on juba paar viksi poissi. Mulle tulebki see lugu meelde... 
» Loomulikult polnud tal sellest loost aimugi. Kuid instinkt ütles talle: siin pidi midagi hir- 
muäratavat juhtunud olema! Heatahtlikkust teeseldes arutles ta: «Oodake veidi, kuidas selle 
mehe nimi nüüd oligi...?» 

«Lieven, Thomas Lieven! Kölni sõjaväeringkonnakomando oli ta värvanud. Ta näitas mulle 
oma tõendit., Thomas Lieven! Seda nime ei unusta ma iialgi!» 

«Lieven, loomulikult. See on ka nimi, mida maksab meeles pidada!» Canaris kutsus 
käeviipega kohale ordonnantsi ja võttis raskelt hõbekandikult kaks šampanjaklaasi. «Tulge, 
armas kindral, rüüpame veel paar lonksu. Võtame istet tolles alkoovis seal. Jutustage mulle 
rohkem oma kohtumisest sõber Lieveniga. Mina tunnen meeleldi oma inimeste üle uhkust... » 

Telefon helises halastamatult. Higist nõretades hüppas major Loos oma voodis istukile. Alati 
need erutused, mõtles ta unise peaga. Koeraamet on see minu oma! 

Viimaks leidisata öölaualambi lüliti, viimaks oli tal kuuldetoru kõrva ääres. Ta kraaksatas: 
«Loos!» 

Mikrofonis krõbises ja krabises. «Välkkõne Pariisi peakorterist. Ühendan härra admiral 
Canarisega... » 

Viimase sõna juures läbis majori keha valu. Sapp, mõtles 

ta. Noh, tore. Niisiis see ka veel. Siis kuulis ta tuttavat häält: 

«Major Loos?» 

«Härra admiral?» 

«Kuulake nüüd, siin on juhtunud kohutav sigadus...» 

«Sigadus, härra admiral?» 

«Kas te tunnete kedagi Thomas Lievenit?» 

Telefonitoru libises majori peost ja kukkus voodivaibale. Membraan prääksus. Erutatult tõstis 
major Loos toru jälle kõrva juurde ja kogeles: «Just nii, härra admiral, tunnen seda — seda 
nime... » 

«Niisiis te tunnete seda selli? Kas te olete talle andnud Abwehri tõendi?» 

«Just nii, härra admiral?» 

«Mispärast?» 

«Tema... Ma värbasin Lieveni, härra admiral. Aga see — see ei funktsioneerinud... Ta on 
kadunud. Ma tundsin juba muret...» 

«Ja õigusega, major Loos, õigusega! Võtke istet lähimas rongis, lähimas lennukis. Ma ootan 
teid Hõtel Lutetias. Nii ruttu kui võimalik, saite aru?» Hõtel Lutetia Boulevard Raspail'l oli 
sõjaväelise Abwehri peakorter Pariisis. 

«Just nii, härra admiral,» ütles major Loos alandlikult. «Ma tulen nii ruttu, kui saan. Mida —- 
kui tohin härra admiralilt küsida — mida on see sell korda saatnud?» 

Canaris teatas, mida see sell oli korda saatnud. Major Loos oli kahvatu ja muutus aina 
kahvatumaks. Viimaks sulges ta silmad. Ei, ei, ei, see pole ometi võimalik! Ja mina olen 
kõiges süüdi... Hääl Pariisist müristas nagu Jeeriku pasun: 

«...Selle mehe käes on nimestikud kõikide Prantsuse agentide nimede, aadresside ja 
tunnusmärkidega! Kas te teate, mida see tähendab? See mees on meile elutähtis ning 
eluohtlik! Me peame ta kätte saama, maksku see mis tahes!» 

«Just nii, härra admiral, ma võtan oma kõige tublimad mehed...» Major Loos võttis voodis 
valvelseisangu. Öösärk ähmastas seda mõjuvõimsat poosi. «Me saame nimestikud kätte. Me 
teeme mehe kahjutuks. Ja kui ma ka isiklikult peaksin ta maha kõmmutama...» 

«Te olete vist hulluks läinud, major Loos!» ütles hääl Pariisist väga tasa. «Ma tahan seda 
meest elusalt! Mahalaskmiseks on ta liiga hea!» 

20. august 1940 kell 02.15: 

— tähelepanu SSG — tähelepanu SSG — kiireloomuline rooma üks — abwehri šefilt — 
kõikidele sõjaväe salapolitsei ametiasutustele prantsusmaal — otsitakse taga saksa riigi koda- 
nikku thomas lievenit — 30 aastat vana — sihvakas — kitsa näoga — tumedate silmadega — 
lühikeseks lõigatud mustade juustega — elegantses tsiviilriietuses — räägib vabalt saksa 
inglise prantsuse keelt — omab saksa abwehri ehtsat tõendit välja andnud major fritz loos 
kölni sõjaväeringkonnakomandost — saksa riigi ehtsat välispassi nr 5432311 seeria c —- 
võltsitud ameerika diplomaadipassi william s murphy nimele — tagaotsitav lahkus pariisist 
15. juunil 1940 musta chrysleriga millel SD-tunnus ja katusel ameerika lipp — omas 
läbipääsuluba välja andnud kindral erich von felseneck — reisis ühe noore prantslanna ja 
prantslase saatel — tagaotsitava valduses tähtsad vaenlase dokumendid — alustada otsekohe 
jälitamist — informatsioon ja teated äpardumistest edastada otsekohe major loosile erirühma z 
juhile sõjaväelise salapolitsei peakorter pariis — lieveni arreteerimisel kasutada relva ainult 
äärmise häda korral — lõpp — 


Sellal kui tagaotsimiskiri ehmatas sõjalist salapolitseid ja paljusid Saksa sõjaväelasi — näiteks 


kaptenit, kes 16. juunil Toursis oli andnud kellelegi Murphyle viis kanistrit Saksa sõjaväe 
bensiini —, ronis see nii tungivalt tagaotsitav Thomas Lieven Rue des Bergeres'il Toulouse'is 

rahulolevalt välja oma väikesest Peugeofst. Rahulolevalt surus ta musta portfelli kaenla alla ja 
lükkas autoukse kinni. 

Chez Jeanne'i lõbusad tüdrukud magasid juba. Väike restoran oli suletud. Ainult hiigelpeegli 
ja punase plüüsmööbliga vanamoelises salongis põles veel tuli. Siin ootasid Thomast Mimi, 
Simeon ja lõbustusasutuse lõvikollaste juustega erutatud omanik. 

Kui Thomas sisenes, kostis vali kergendusohe. «Me tundsime nii suurt muret!» teatas Jeanne. 
«Kas tõesti?» ütles Thomas. «Ka siis juba, kui te mind teele saatsite?» 

«See toimus käsu korras!» hüüdis Simeon. «Kuid ma ei saa enam üleüldse aru! Kuidas on 
portfell teie käes?» 

Thomas võttis pihku Remy Martini pudeli, mis seisis laual, ja kallas kõhukasse klaasi tubli 
portsu. «Ma joon meie kõikide tuleviku terviseks,» ütles ta. «Kätte on jõudnud lahkumistund, 
minu armsad. Ma veensin major Debras'd, et on parem, kui mina viin dokumendid Lissaboni. 
Teie, härra kolonel, pöördute tagasi Pariisi ja teatate seal endast Lootoslill neljale — kes see 
iganes ka oleks.» 

«See tähendab põranda alla minekut,» ütles kolonel tähendusrikkalt. 

«Head lõbutsemist seal,» ütles Thomas. Ta vaatas otsa ilusale hotelliomanikule. «Ja ka teile 
palju lõbutsemist, Jeanne, õitsegu ja edenegu teie lokaal.» 

«Ma hakkan teist suurt puudust tundma,» ütles Jeanne kurvalt. Thomas suudles tema kätt. 
«Lahkumine teeb alati valu,» ütles ta. 

Mimi, alati lõbus, alati muretu väike Mimi Chambert hakkas äkitselt kohutavalt nutma. Ta 
kugistas ja neelatas ja ägas ja hüüdis kõrge kähiseva häälega: «See on ülimalt rumal... Anna 
mulle andeks — ma ei taha ju hoopiski nutta... » 

Mitu. tundi hiljem, kui Mimi lamas Thomas Lieveni kõrval — väljas oli juba valgeks läinud 
ja vihma sadas —, kuulis Thomas vihmapladinat ja Mimi häält: «...Ma olen selle üle järele 
mõtelnud, ikka ja jälle. Ma olen sellega ennast kõvasti piinanud...» 

«Ma saan juba aru,» ütles Thomas tagasihoidlikult. «Sa mõtled Simeonile, eks ole?» 
Korraga viskus Mimi Thomase rinnale. Tema pisarad tilkusid mehe huultele, ja need olid 
palavad ning maitsesid soolaselt. «Ah, cheri, ma armastan sind, armastan tõesti kohutaval t... 
Kuid just viimased nädalad selles — selles majas siin on mulle näidanud, et sina ei kõlba 
abielumeheks... » 

«Kui sa Jeanne'i silmas pead...» alustas Thomas, kuid Mimi katkestas teda: «Mitte ainult 
Jeanne'i, vaid üleüldse! Sina oled naistemees — mees kõikidele naistele, mitte ühele. Sina ei 
suuda truu olla... » 

«Ma võiksin seda püüda, Mimi.» 

«Mitte nii truu kui Jules! Tema ei ole nii tark kui sina! Kuid ta on palju romantilisem, palju 
idealistlikum.» 

«Mon petit chou, seepärast ei pea sa ometi vabandust paluma! Ma olen seda juba kaua 
oodanud. Te mõlemad olete prantslased. Te mõlemad armastate oma maad, oma kodumaad. 
Minul — minul pole esialgu enam üldse kodumaad. Ja teie tahate siia jääda...» 

«Ja sa suudad mulle andestada?» «Siin pole mitte midagi andestada.» 

Mini liibus tema vastu. «Ah, palun, palun ära ole nii kena, cheri, muidu pean ma kohe jälle 
töinama hakkama... Ah kui hirmus, et ei tohi kahe mehega abielluda!» 

Thomas naeratas ning liigutas siis oma pead. Must portfell rõhus teda, see asus tema padja all. 
Thomas oli otsustanud, et kuni äralennuni ei anna ta seda enam käest. Seda, mis tal plaanis 
oli, ei saanud ta Toulouse'is joonde ajada, tal polnud selleks aega. Kuid Lissabonis tahtis ta 
selle eest hoolt kanda, et portfell enam mingit õnnetust ei tekitaks. 

«Tänan, cheri —» kuulis ta Mimid uniselt sosistavat. «Ma tänan sind.» 

«Mille eest?» 

«Ah, kõige eest... » Mimi tahtis teda tänada, Mimi pidi teda veel kord tänama, seda tundis ta 
väga tugevasti! Tänan Thomast tema lõbususe ja suurejoonelisuse eest, lühikeste õnnetundide, 
säravate tulede ja oivalise hotelli eest, magamisvagunikupee, vaikse muusikaga baaride ja 
imetlusväärsete roogadega restoranide eest. Ja nõnda tänas Mimi Thomast veel kord sellel 
hämaral hommikutunnil, kui vihm väljas trummeldas vastu Rue des Bergeres'i musta 
munakivisillutist; nad lõpetasid oma seikluse nii, nagu nad olid seda ka alustanud ja nagu 
peaksid kõik armastajad oma seiklust lõpetama — armastuses. 

Et Suur-Saksa riigi Abwehr ja Wehrmacht otsisid taga Thomas Lievenit nagu nööpnõela, 
sellest ei teadnud tema ise mitte midagi. Seepärast oli ta kaks päeva hiljem ka äärmiselt 
rõõmus, kui emigrant Walter Lindner, näost tulipunane ja täiesti hingetu, tormas restoran 
Jeanne'i kööki, kus Thomas parajasti sibulasuppi 

keetis. Lindner kukkus taburetile, ajas ümber kurgipurgi ja hüüdis: «Minu naine — minu 
naine... Ma leidsin oma naise!» 

«Kus? Kuidas?» 

«Siin Toulouse'is!» Lindner naeris ja nuttis ühekorraga; tegemist näis olevat hea abieluga. 
«Ma lähen väikesesse kohvikusse Place du Capitole'il ja tahan just istet võtta Brünnist pärit 
maletajate juures — kui ütleb üks naisehääl minu selja taga: «Vabandage, kas te tunnete 
vahest härra Lindnerit?» ja järgmisel hetkel ta hüüab: «Walter!» Ja mul ongi mu oma naine 
käte vahel!» 

Lindner sooritas koos Thomasega väikese rõõmutantsu, mille lõppedes tuli leinata üht 
salatikaussi. 

«Hüppa püsti, marss, marss — konsulaati!» hüüdis Lindner. «Nüüd me võime sõita, härra 
Lieven. Ah Jumal, millist rõõmu ma tunnen meie uuest elust!» Ja veel mina, mõtles Thomas. 
Siis sukeldusid alles asutamisjärgus Lõuna-Ameerika panga tulevased partnerid 
reisiettevalmistustesse. Mitte ükski Prantsusmaa piiririik ei andnud tollal sissesõiduviisasid. 
Toredaim ja parim, mida oli võimalik saada, oli läbisõiduviisa. Selle saamise eeltingimuseks 
aga oli sissesõiduviisa ookeanitagustesse maadesse. 

Pärast seda kui Walter Lindner oli esitanud Argentiina konsulile MarseihVs tõendi, et temal 
on Rio de la Plata Bankis ühe miljoni dollari suurune hoius, sai ta otsekohe viisad nii endale 
kui ka oma naisele. Lindner seletas, et tema tahab viia Buenos Airesesse ka monsieur Jean 
Leblanci kui oma partneri. Seepeale anti ka sellele monsieur Jean Leblancile ehtne sisse- 
sõiduviisa, kui ta oli esitanud valepassi, mille ta oli saanud omal ajal spioonidekoolis Nancy 
lähedal mehe käest, kes nimetas end Jupiteriks. 26. augustil said kõik kolm siis ka Portugali 
läbisõiduviisa. Nüüd ei seisnud nende teel enam ühtki takistust. Selle kohta, mis Thomas 
Lievenil veel tuli korda ajada, koostas ta täpse ajakava, millest kinnipidamine tähendas 
paljudele inimestele ellujäämist — nende hulgas ka Thomas Lievenile endale. Pärast seda kui 
ta oli veel kord helistanud major Debras'le Les Milandes'i, nägi see tähtajakalender välja 
järgmine: 

august: Thomas Lieveni ja abielupaar Lindneri sõit Mar-seille'sse. 

august: major Debras ärasõit rongiga marsruudil Per-pignan — Barcelona — Madrid — 
Lissabon. 

30. august: Thomas Lieveni ja abielupaar Lindneri äralend Marseille'st lennukiga Lissaboni. 
10. september: Thomas Lieveni ja abielupaar Lindneri lahkumine Lissabonist Portugali 
reisiauriku General Carmona pardal Buenos Airesesse. 

3. septembrist alates oli major Debras'1 ja Thomas Lievenil kokku lepitud, et nad kohtuvad 
igal õhtul alates kella 22-st mängukasiinos Estorial selle pahaendelise musta portfelli 
üleandmise eesmärgil. 

30. augusti ja 3. septembri vahel lootis Thomas piisavalt aega leida, et portfelli sisus teatud 
muudatusi ette võtta... 

29. augusti ennelõunal sisenes elegantselt rõivastatud noorsand, näol kõikevõitev naeratus, 
Ameerika eratšarteriühingu Rainbow Airways büroosse Rue de Rome'il Marseille's. Oma 
viltkübarat kergitades astus ta eelmüügikassa juurde ja ütles ladusas prantsuse keeles: «Tere 
hommikust, monsieur, minu nimi on Leblanc. Ma soovin lunastada Lissaboni lennupiletid 
abielupaar Lindneri ja minu nimele.» 

«Üks moment palun.» Ametnik lehitses nimekirju. «Jah, siin. Homme kell 15 ja 45 minutit... 
» Ta hakkas pileteid välja kirjutama. Büroo ees peatus väike autobuss. Sisenesid kaks pilooti 
ja stjuardess. Nende vestluse põhjal taipas Thomas, et nad olid äsja maandunud ja lendavad 
homme kell 15 ja 45 minutit Lissaboni. Siis tuli talle hea mõte. 

Kõige rohkem kahekümne viie aastane stjuardess minkis ennast. Tal oli võidusõidujahi 
kuju, viltused silmad, kõrged põsesarnad, kuldpruun nahajume ja imetlusväärsed 
kastanpruunid juuksed, mis pehme lainena tema otsmikule langesid. Ta mõjus jaheda ning 
ujedana. Metskitseke... Thomas tundis seda liiki. Ta teadis täpselt, mis tal täna ees seisab. 
Kui selline kõndiv jääpurikas sulama hakkas, siis polnud enam mingit pidamist. 
Kolmkümmend tundelist sekundit pühendas Thomas Lieven veel mälestusele sellest, kuidas ta 
jättis hüvasti Mimiga, Simeoniga, Jeanne'iga ja tema daamidega Rue des Bergeres'il. Nad 
kõik olid teda suudelnud, ka kolonel: «Elagu vabadus, minu kamraad!» Ja Jeanne oli kibedasti 
nuuksunud, kui takso treppi sõitis. Ah, see oli olnud nii ilus liigutav perekonnastseen. 
Möödus kolmkümmend sekundit. Räägi mida tahes, mõtles Thomas, «kuid olud paraku ei ole 
need!b». 

Metskitseke minkis end ikka veel. Metskitseke pillas huulepulga. 

Mina tegutsen õilsatel motiividel, kinnitas endale Thomas Lieven, tsementeerides eetiliselt 
eesmärki, milleni ta kavatses välja jõuda. Siis võttis ta huulepulga üles ja ulatas selle ujedale 
metskitsekesele, kelle pruunides silmades sädelesid kuldsed tulukesed. 

«Palju tänu,» ütles metskitseke. 

«Kas me võime lahkuda?» küsis Thomas. 

«Mida see peab tähendama?» 

«Või on teil siin veel midagi teha? Ma ootan meelsasti. Ma arvan, et läheme kõigepealt Grand 
Hõteli — seal ma elan — ja võtame ühe aperitiivi. Sööma oleks meil küll kõige parem minna 
Guidosse Rue de la Paix'1. Ja pärast sööki läheme suplema.» 

«Lubage ometi...» 

«Ei lähe suplema? Palun, jääme siis hotelli ja puhkame end välja.» 

«Midagi niisugust pole ma veel varem läbi elanud!» 

«Minu preili, ma tahan pingutada kogu oma jõudu selle saavutamiseks, et te ka homme 
sedasama ütleksite!» Thomas tõmbas vestitaskust oma armastatud repetiirkella ja laskis sellel 
lüüa. Üksteist pluss kaks lööki kõlasid puhtalt ning mahedalt. 

«Pool kaksteist. Ma näen, et teen teid närviliseks. Ma tean, et ma avaldan naistele väga 
tugevat mõju. Voilä, ma ootan teid Grand Hõteli baari juures. Ütleme, kell kaksteist?» 
Metskitseke viskas pea selga ja astus uhkelt minema. Kõrged kontsad vasardasid nördinult 
kivipõrandal. 

Thomas läks Grand Hõteli, võttis baaris istet ja tellis viskit. Metskitseke tuli kolm minutit 
pärast kahtteist. Tal oli supel-trikoo kaasas. 

Täidlase abielupaari Lindneri kõrval marssis Thomas Lieven — hall flanellülikond, valge 
särk, sinine lips, mustad kingad, viltkübar, vihmavari — teiste reisijate hulgas mööda 
maandumisrada ootava lennuki poole. Ta näis rahulolev, kuigi magamata öö tõttu roidunud. 

Ligiveeretatud trepi ülemisel astmel, lennuki sissepääsu ees seisis Mabel Hastings, stjuardess. 
Ta näis rahulolev, kuigi magamata öö tõttu roidunud. 

«Hallo,» ütles Thomas, kui ta treppi mööda üles läks. 

«Hallo,» ütles Mabel. Kuldsed sädemed helkisid tema ilusates silmades. 

Midagi seesugust nagu Thomas Lieven polnud Mabel tõesti veel mitte kunagi läbi elanud. 
Pärast lõunasööki Guidos polnud nad siiski suplema läinud, vaid hotellis — juhuslikult elasid 
nad mõlemad ühes ja samas — end välja puhanud. 

Kui Thomas aitas Mabel Hastingsil 30. augusti hommikul tema kohvrit pakkida, osutas 
stjuardess, ometi ise seda aimamata, Thomasele meeldiva teene, mis oli tihedalt seotud musta 
portfelliga... 

Lennuk veeres lennujaamahoonest mööda stardikohale. Tho-mas nägi kabiiniaknast pöetud 
muru ja suurt lambakarja, kes rahulikult rohtu sõi. Lambad toovad õnne, mõtles ta. Siis nägi ta 
autot, mis peatus lennujaamahoone ees. Autost hüppas välja mees. Ta kandis sinist kortsunud 
ülikonda ja kollast kortsunud vihmamantlit. Mehe nägu läikis higist. Ta vehkis kahe käega. 
Thomas mõtles kaastundlikult: on see alles ebaõnn. Lennuk stardib otsekohe, ja vaene mees 
jääb maha. 

Tegelikult panigi piloot mõlemad mootorid veel kord täistuuridel mürisema — viimane 
kontroll enne starti. 

Jäine käsi tõmbas Thomas Lievenil üle selja: see vehkiv mees seal lennujaamahoone juures... 
See nägu — seda ta ometi tundis — seda nägu oli ta ometi kord varem näinud... 

Ja korraga Thomas Lievgn teadis, kus ta seda nägu juba kord oli näinud: Gestapo peakorteris 
Kölnis! Seda meest seal kutsuti major Loosiks, ta oli Saksa Abwehri ohvitser! Sobib kokku, 
mõtles Thomas Lieven, nad jälitavad mind. Ah, kuid paistab, et armas Jumal on siiski olemas! 
Major Loos jääb minu puhul nüüd kohe teistkordselt pika ninaga. Sest meie lennuk stardib 
lähima viie sekundi jooksul, ja siis... 

Lennuk ei startinud. Täistuuridel töötavate mootorite mürin vaibus. Piloodikabiini uks lendas 
valla. Ilmus jahe Mabel Has-tings ja ütles sametisel häälel: «Minu daamid ja härrad, äre- 
vuseks pole mingit põhjust. Meile teatati just praegu raadio teel, et on saabunud üks hilinenud 
reisija, kes peab tingimata 

lennukile jõudma. Me võtame ta peale ja veereme mõne minuti pärast uuesti stardipaika.» 
Veidi hiljem tuli major Loos pardale, palus inglise keeles reisijatelt vabandust ebameeldivuse 
pärast, mida ta oli neile põhjustanud, ja tegi kerge kummarduse ka Thomas Lieveni ees. 
Viimane vaatas temast läbi, nagu oleks major olnud klaasist... 

Lissabon! Rahu ja vabaduse kitsas rõdu üha enam sõjast ja barbaarsusest laastatud 
Euroopas. 

Lissabon! Rikkuse, külluse, ilu ja elegantsi paradiis keset maailma, mis on täis häda ning 
viletsust. 

Lissabon! Salateenistuste eldoraado, koletuslike ja koletult naeruväärsete intriigide 
näitelava. 

Maandumishetkest peale oli Thomas Lieven juba sügavasti viimastesse mässitud. Jälitatuna 
ning luuratuna kurnatud major Loosi poolt — too oli lennu kestel isegi maganud, suu lahti, 
vaikselt korisedes —, võttis nüüd toll Thomas Lieveni silmatorkavalt põhjaliku kontrolli alla. 

Ta võeti särgiväele, soriti läbi tema pagas, pöörati pahupidi kõik taskud. Portugali julgeole- 
kuteenistusele oli antud ilmselt mingi vihje. 

Kuid kummalisel kombel ei leidnud nad tema küllaltki prisket dollaripakki ega ka Thomas 
Lieveni valduses olevat musta portfelli. Kombepärase viisakusega lasksid tolliametnikud tal 
minna. Abielupaar Lindner oli juba ammugi hotelli sõitnud. 

Thomas marssis passiluugi juurde. Major Loos tema kannul. Thomas marssis lennujaama 
taksojärjekorda. Major Loos talle järele. Ikka veel polnud nad vahetanud ühtki sõna. 

Nüüd ma muretsen sulle pisut motsiooni, vanapoiss, mõtles Thomas taksosse hüpates. Ka 
Loos hüppas taksosse. Kaks taksot tormasid minema, seitsme künka linna tsentrumi poole. 
Kuue siinveedetud oivalise puhkusenädala tõttu tundis Thomas Portugali imposantset 
pealinna päris hästi. 

Praca Dom Pedro juures laskis ta taksol peatuda ja läks maha. Tema taga peatus ka majori 
takso. Suurt väljakut ümbritsevad kohvikud oma tänavaaedadega olid puupüsti täis 
portugallasi ja emigrante, kes üksteisega kirglikult vaidlesid. Neist möödudes kuulis Thomas 
kõiki Euroopa keeli. Ta laskis inimtulval 

end lihtsalt edasi viia, nagu see juhtus ka majoriga, kes meeleheitlikult püüdis teda mitte 
silmist kaotada. Nüüd, ütles Thomas oma sisimas majorile, tahame meie ka natuke joosta, 
vanapoiss; motsioon on tervisele hea. 

Ja nõnda marssiski Thomas kiiresti mööda kitsaid käänulisi tänavaid alla mere äärde, ja jälle 
üles mööda järsult tõusvaid peatänavaid; ta kasutas läbikäike ja arkaade, keeras ootamatult 
ümber nurga, kuid hoolitses alati selle eest, et ta majorilt üleinimlikku pingutamist ei nõuaks. 
Major pidi teda kiruma — kuid mitte kaotama. 

Üle tunni harrastas Thomas Lieven sellist püüa-mind-mängu, siis võttis ta jälle takso ja sõitis 
— major tema kannul — Cascaisi kalurikülla Estoriali luksuskuurordi lähedal. Siin teadis ta 
üht elegantset terrassirestorani. 

Päike vajus veripunaselt merre, õhtu saabus koos leige tuulega. Väike kaluriküla Tejo suudme 
lahes oli Lissaboni ümbruskonna kõige maalilisem paik. Thomas Lieven tundis rõõmu, et ta 
võis siin nautida igaõhtust vaatemängu, kalurite laevastiku kojupöördumist. Restorani ees 
astus ta taksost maha. Tema taga pidurdas majori vana kolisev auto. Saksa Abwehri ohvitser 
ronis õhku ahmides lageda taeva alla. Ta nägi armetu välja. 

Thomas otsustas julma mängu lõpetada. Ta läks Loosi juurde, kergitas . viltkübarat ja ütles 
lahkelt nagu kadunud lapsele: «Nüüd tahame meie kõigepealt natuke puhata. Viimased 
päevad on teile kindlasti väga pingutavad olnud.» 

«Seda võiks küll ütelda.» Major katsus oma elukutse nimbust säilitada. Ta vuristas: «Ja kui te 
ka maailma otsa sõidaksite, minu käest te enam ei pääse, Lieven!» 

«Muidugi, kulla vanakene, muidugi mitte! Meie ei ole enam Kölnis. Saksa major ei maksa 
siin kuigi palju, minu kallis Loos!» 

Erariietes major neelatas raskelt. «Kui te võiksite mind sõbralikult Lehmanniks kutsuda, 
monsieur Leblanc.» 

«Noh näete! See toon meeldib mulle juba tunduvalt rohkem. Võtke istet, härra Lehmann. 
Vaadake korraks alla, kas see pole imeväärne?» 

Al sügaval naasis Tejo suudmesse kalurite laevastik, ladina purjedega paatide rägastik, mis 
sarnanes vägeva liblikaeskaad-riga. Nagu tuhande aasta eest, nii tõmbasid kalurid ka nüüd 
oma paadid mööda puitrullikuid maale, karjudes ja lauldes. 

Naised ja lapsed aitasid kaasa, ja kõikjal hämarusse uppunud rannikul süüdati väikestes 


saviahjudes tuli. Randa vahtides küsis Thomas: 
«Kuidas te mind tegelikult üles leidsite?» 

«Me suutsime teie jäljed kuni Toulouse'ini kindlaks teha. Au ja kiitus igatahes! Madame 
Jeanne'i daamid käitusid suurepäraselt. Ei ähvarduste ega lubadustega suudetud nende käest 
midagi teada saada.» 

«Kes mind siis reetis?» 

«Üks tavaline subjekt... Alfonse oli tema nimi... Te olite talle kunagi midagi teinud.» 
«Vaese Bebe tõttu, ja-jaa.» Thomas meenutas seda unistavalt. Ta vaatas majorile siiralt silma. 
«Portugal on neutraalne maa, härra Lehmann. Ma tahaksin teid hoiatada. Ma hakkan ennast 
kaitsma.» 

«Aga armas härra Lieven... pardon, monsieur Leblanc, teil on olukorrast absoluutselt vale 
ettekujutus. Mul on admiral Canariselt korraldus tagada teile täielik karistamatus, kui te 
Saksamaale tagasi pöördute. Ja siis on mul veel korraldus see teatud must portfell teie käest 
ära osta.» 

«Oh.» 

«Kui palju te selle eest nõuate?» Major kallutas end üle laua ettepoole. «Ma tean, et 
nimekirjad on veel teie käes.» 

Thomas langetas pilgu. Siis tõusis ta püsti ja vabandas lühidalt. «Ma pean helistama.» 

Kuid ta ei läinud restorani telefoni juurde. Praeguses olukorras ei paistnud see talle küllalt 
turvaline olevat. Ta läks paar sammu mööda tänavat ühe telefoniputka juurde ja helistas 
hotelli Palacio do Estoril-Pargue. Ta küsis miss Hastingsit. Ameerika stjuardess vastas 
otsekohe. «Oh, Jean, kuhu sa küll jääd? Ma tunnen sinu järele nii suurt igatsust!» 

«Mul läheb veel hea tükk aega, hmm-hmm. Ärilised läbirääkimised. Mabel, täna hommikul, 
kui ma sul Marseille's pakkida aitasin, pistsin ma hajameelsuses ilmselt ühe musta portfelli 
sinu kohvrisse. Ole kullatükk ja vii see alla portjee kätte. Las ta paneb selle tresoori.» 
«Meelsasti, darling... Ja palun, palun vaata, et see asi liiga hilja peale ei jää. Ma pean ju 
homme Dakarisse lendama!» 

Sellal kui Thomas Lieven veel neid sõnu kuulis, tajus ta äkitselt surmkindlalt, et keegi seisis 
telefoniputka juures ja 

kuulas pealt. Ta lükkas ukse ropsuga lahti. Karjatades taarus keegi kõhetu mees tagurpidi ja 
hoidis kätt obaduse saanud laubal. 

«Oo pardon,» ütles Thomas Lieven. Siis kergitas ta kulme ja naeratas Jumala tahtele 
alistunult. Ta tundis seda meest, kes nägi välja nagu major Loosi lähedane sugulane. Londoni 
lennujaamas oli Thomas teda kohanud, tollal, 1939. aasta mais, kui ta maalt välja saadeti. 
Selle mehe kaasabil. 


3. peatükk 
1 


Nüüd on siis asi nii kaugel, mõtles Thomas Lieven: ma olen mõistuse kaotanud! Ma usun 
selles mehes, kellele ma äsja Portugali telefoniputkauksega muhu otsmikule lõin, uuesti ära 
tundvat mister Lovejoy Secret Service'ist. Sellist asja saab loomulikult ainult täielikuks 
hullumeelsuseks pidada. Sest see mees ei saa Lovejoy olla. Kuidas tuleks Lovejoy Londonist 
küll siia Lissaboni perifeeriasse? Mida oleks tal küll siit otsida? 

Thomas otsustas minna äärmisele eksperimendile. Ta arutles: ma kõnetan seda fantoomi, 
minu ebanormaalse fantaasia sün-nitist nimega Lovejoy. Siis on paugupealt selge, kas ma 
olen tõesti hulluks läinud. Thomas Lieven kergitas kulme ja ütles: 

«Kuidas käsi käib, mister Lovejoy?» 

«Halvemini kui teil, mister Lieven,» vastas kõhetu mees otsekohe. «Kas te arvate, et «li suur 
nauding joosta teile järele läbi kogu Lissaboni? Ja nüüd veel see uks!» Lovejoy pühkis 
taskurätikuga kaelalt higi. Tema laubale kasvas aeglaselt, ent visalt muhk. 

Niisiis ei ole mina hull, vaid hull on maailm, milles ma elan! Ja see hullumeelsus jätkub! Ja 
nähtavasti saab ta ka veel meetodi, mõtles Thomas. Ta tõmbas sügavasti hinge, naal-dus vastu 
telefoniputkat Ja ütles: «Kuidas te Lissabonis olete, mister Lovejoy?» 

Suurbritannia huvide esindaja krimpsutas nägu ja lausus: «Ma oleksin teile tänulik, kui te 
mind Ellingtoniks nimetaksite. Nõnda kutsutakse mind Portugalis.» 

«Käsi peseb kätt. Sel juhul nimetage mind Leblanciks. Nõnda kutsutakse nimelt mind 
Portugalis. Muide, te ei vastanud veel minu küsimusele.» 

Mees, kes oli end äsja Ellingtoniks nimetanud, päris ärritatult: «Kas te peate ikka veel meie 
salateenistuse inimesi idiootideks, mis?» 

Mees, kes oli end äsja Leblanciks nimetanud, vastas viisakalt: «Ma palun südamest, säästke 
mind vastuse andmisest sellele sugestiivsele küsimusele.» 

Briti agent astus päris Thomase ligi. «Kas te arvate, et meie ei tea, et admiral Canaris 
isiklikult peab teile jahti? Kas te arvate, et meie Londonis ei kuula Saksa raadiosaateid?» 
«Mina mõtlesin, et sõnumeid saadetakse šifreeritult.» 

«Meil on nende dešifreerimiseks kood.» 

«Ja sakslastel on kood teie omade jaoks,» ütles Thomas korraga lõpmata lõbusalt. «Miks te 
tegelikult ühe laua ümber ei istu ega Musta Peetrit ei mängi?» 

Inglane ütles vihaselt: «Ma tean, te olete küünik, ja südametu selline. Ma tean, teile ei ole 
mitte midagi püha. Ma nägin teid otsekohe läbi — juba tollal Londoni lennujaamas. Teie olete 
subjekt, kel pole autunnet, moraali, intelligentsust, iseloomu... » 

«Meelitaja!» 

«Ja seepärast ütlesin ma otsekohe: laske mul selle selliga asju ajada! Tema saab aru ainult 
ühest keelest — sellest!» Lovejoy hõõrus pöialt ja nimetissõrme vastamisi. 

«Üks moment, ikka ilusasti järjekorras! Ütelge mulle nüüd viimaks ometi, kuidas te siia olete 
jõudnud!» 

Lovejoy tegi seda. Kui tema juttu uskuda — aga paraku tuli seda teha —, siis oli Briti 
salateenistus tõesti pealt kuulanud kõiki raadiotelegramme, mis käsitlesid seda, kuidas major 
Loos jälitas Thomas Lievenit. Viimane radiogramm oli toonud rõõmsa uudise, et Loos 
järgneb tagaotsitavale Lissaboni. 

«... Lissaboni!» lõpetas Lovejoy oma aruande. «Ma hakkasin otsekohe kurjeerlennukiga 
lendama. Ma jõudsin teist kaks tundi varem kohale. Ma olen teid jälitanud lennujaamast 
alates. Teid ja teist härrat, kes istub praegu seal restorani terrassil. Ma arvan, et see on major 
Loos.» 

«Missugune teravmeelsus! Kas te majortt isiklikult veel ei tunne?» 

«EI.» 

«Mu Jumal, siis tulge ometi restorani. Ma tutvustan teid teineteisele. Me sööme koos, tigusid 
loomulikult, Cascaisis peab tigusid sööma... » 

«Jätke juba see jama! Me teame, et te olete topeltagent!» 

«Ahaa.» 

«Teie valduses on Prantsusmaal ja Saksamaal tegutsevate kõige tähtsamate Prantsuse agentide 
nimekirjad. Mina ei lase seda juhtuda, et te need nimekirjad suurepärasele major Loosile 
maha sahkerdaksite! Ta pakub teile muidugi raha, palju raha... » 

«Tahaksin seda tõesti loota!» 

«..kuid mina pakun niisama palju, mina pakun rohkem!» Lovejoy naeris põlastavalt. «Sest 
mina tean, teid huvitab ainult raha! Teie jaoks pole olemas au ega usku, südametunnistust ega 
kahetsust, idealismi ega sündsustunnet... » 

«Nõnda,» ütles Thomas Lieven väärikalt, «nüüd aitab, nüüd pange oma nokk kärmelt kinni. 
Kes takistas mind tollal Inglismaale naasmast ja rahuliku kodanikuna edasi elamast? Kes kõik 
on selleks kaasa aidanud, et minu eksistentsile lõpp teha? Teie ja teie kolm korda neetud 
salateenistus. Kas te usute, et ma leian teid-väga sümpaatse olevat, sir?» Ja ta mõtles: nüüd 
tuleb teil midagi läbi elada, teil, neetud sellid. Kõigil üheskoos! 


«Vabandage selle katkestuse pärast,» ütles Thomas Lieven, kui ta kolm minutit hiljem naasis 
major Loosi juurde, keda oleks võidud tema anglosaksist ametivenna lähedaseks sugulaseks 
pidada. 

«Kohtasite seal üht tuttavat, mis? Ma nägin teid seal tele-foniputka juures seismas.» 

«Vana tuttavat, ah jaa! Ja üht teie konkurenti, härra Leh-mann.» 

Restorani terrassil põles nüüd tosin tormilaternat, ja alt sügavusest kostis ikka veel kalurite 
kurguhäälset pidulikku laulu. Mahe edelatuul puhus Tejo suudme poolt, jõgi ise oli hämaruses 
läinud suitsuse pärlmutri karva. Loos kordas närviliselt: 

«Konkurenti?» 

«Too härra töötab Secret Service'ile.» 

Loos lõi rusikaga vastu lauda ja hüüdis talitsematult: «Teie, neetud koer!» 

«Mitte sugugi,» ütles. Thomas laitvalt, «mitte sugugi, Lehmann. 

Kui te ei suuda viisakalt käituda, siis jätan ma teid üksi!» 

Major võttis ennast kokku. «Teie olete sakslane. Ma apelleerin teie isamaatundele... » 
«Lehmann, viimast korda: te peate viisakalt käituma!» 

«Tulge koos minuga tagasi kodumaale. Teil on minu kui Abwehri ohvitseri ausõna: teiega ei 
juhtu midagi! Abwehri ohvitseri ausõna puhul pole mingit keerutamist ega targutamist... » 
«Vaid kõige parem on algusest saadik seda mitte uskuda,» ütles Thomas leebelt. 

Major neelatas raskelt. «Siis müüge mulle must portfell. Ma pakun kolm tuhat dollarit.» 
«Härra Londonist pakub nüüd juba selle summa kahekordselt.» 

«Ja kui palju te tahate?» 

«Tobe küsimus. Nii palju kui suudan saada.» 

«Te olete iseloomutu lurjus.» 

«Jah, seda konstateeris äsja ka teie kolleeg.» 

Majori nägu muutis pidevalt ilmet. Ta pomises imetlevalt: «Mees, et me sind ei või käsile 
võtta... » 

«Kui palju, Lehmann, kui palju?» 

«Ma tohin... Ma pean kõigepealt Berliinist järele pärima, uusi juhtnööre paluma... » 

«Paluge neid, Lehmann. Paluge neid, ja kiirustage. Minu laev asub paari päeva pärast teele.» 
«Ütelge mulle ainult üht: kuidas te saite portfelli maale tuua? Portugali tolliametnikud võtsid 
teid ju särgiväele ja otsisid-põh-jalikult läbi.» 

«Ma tagasin endale võõra abi.» Thomas Lieven mõtles tänulikult oma ujedale 
metskitsekesele... «Kas teate, Lehmann, sellisteks trikkideks vajatakse pisiasja, mis on teile 
kättesaamatu.» 

«Mida nimelt?» 

«Nimelt sarmi.» 

«Te vihkate mind, jah?» 

«Härra Lehmann, mina elasin õnnelikku elu, ma olin rahulolev kodanik. Teie ja teie kolleegid 
Inglismaalt ja Prantsusmaalt on selles süüdi, et ma praegu siin istun. Kas ma pean teid selle 

eest armastama? Mina ei tahtnud teiega mingit tegemist teha. Nüüd vaadake ise, kuidas te 
minuga toime tulete. Kus te elate?» 

«Casa Senhora de Fatimas.» 

«Mina elan Palacio de Estoril-Pargue'i hotellis. Härra Londonist muide samuti. Küsige oma 
šefilt, kui palju see must portfell talle väärt on. Teie kolleeg küsib seda täna öösel oma šetfilt... 
Nii, ja nüüd tahan ma viimaks ometi sööma hakata!» 

Oö oli soe. 

Lahtise taksoga sõitis Thomas Lieven Lissaboni tagasi. Ta nägi, kuidas vahused merelained 
kuuvalgel rannale pahisesid, nägi luksusvillasid laia autotee serval, nägi tumedaid piinia- 
salusid, palme ja madalatel küngastel romantilisi lokaale, kust tungis talle kõrva naiste naeru 
ja tantsumuusikakatkeid. 

Ta sõitis mööda moekuurordist Estorialist, mööda tuledes säravast mängukasiinost ja 
mõlemast suurest hotellist. Euroopa muutus üha rohkem varemeteks ja tuhaks — siin aga elati 
veel nagu paradiisis. 

Mürgitatud paradiisis, mõtles Thomas Lieven, surmatoovas Eedeni aias, mis oli paksult täis 
paljude rahvuste reptiile, kes üksteist jälitasid ja ähvardasid. Siin Portugali pealinnas oli nende 
kohtumispaik. Siin tegid nad end jälle tähtsaks ja saatsid korda palju pahandusi, need 
niinimetatud viienda kolonni härrad, need kuradi arlekiinid... 

Lissaboni südames, mustvalge mosaiiksillutisega uhkel Praca Dom Pedrol, väljus Thomas 
Lieven taksost. Tänavaaedadega suured kohvikud, mis hiiglaslikku väljakut ääristasid, olid 
ikka veel täis nii kohalikke kui ka külalisi. 

Ümberringi paiknevate kirikute tornikellad kuulutasid vägevate löökidega üheteistkümnendat 
öötundi. Sellal kui kellad veel kaikusid, nägi Thomas oma jahmatuseks, kuidas portugallased 
ja põgenikud Austriast, Saksamaalt, Poolast, Prantsusmaalt, Belgiast; Tšehhoslovakkiast, 
Hollandist ja Taanist sadade kaupa toolidelt üles hüppasid ja Praga Dom Pedro alumise otsa 
poole tormasid. Thomas laskis ennast inimkehade merel kaasa kiskuda. 

Väljaku lõpus asus vägev pressikeskuse hoone. Selle katuse all jooksis tulekiri, mis tegi 
teatavaks värskeid uudiseid. Tuhanded 

silmad jõllitasid võlutult ülal jooksvat tulikirja, mis lugematutele inimestele võrdus oma 
tähenduselt otsusega — kas elu või surm. Thomas luges: 

... (DNB): Saksa välisminister von Ribbentropja Itaalia välisminister Ciano on Viinis 
Belvedere lossis Saksa-Itaalia vahekohtu otsusega lõplikult selgitanud Ungari-Rumeenia uue 
piiri probleemi... 

(United Press): Saksa õhujõud jätkavad massirünnakuid Briti saartele — Raskeid kahjustusi ja 
palju inimohvreid Liverpoolis — Londonis — Weybridge'is ja Felixtownis... 

(International News Service): Itaalia raskepommitajate massi-rünnak Maltale — 
Koondrünnakud Briti sõjaväeladudele Põhja-Aafrikas... 


Thomas Lieven pöördus ümber ja vaatas inimeste nägusid. Ta nägi ainult väheseid 
ükskõikseid, kuid loendamatul hulgal piinatud, ahistatud, jälitatud ja lootuse kaotanud 
inimesi. 

Teel hotelli kõnetati Thomas Lievenit neli korda, need olid noored ilusad naised: viinlanna, 
prahalanna, pariislanna. Kõige nooremale, poolenisti lapsele, kes nägi välja nagu madonna, 
andis Thomas raha ja soovis talle kõike head. Tütarlaps ütles, et on põgenenud Hispaaniast, 
Franco eest. 

Kuuekorruselise Pargue hotelli aias lõhnasid uimastavalt lilled. Ka hall sarnanes eksootilise 
õiemerega. Kui Thomas Lieven läbi halli sammus, jälgisid teda kümned tähelepanelikud, luu- 
ravad, umbusklikud ja alarmeerivad pilgud. 

Ka siin kuulis ta peaaegu kõiki Euroopa keeli. 

Kuid siin ei istunud piinatud, ahistatud, lootuse kaotanud inimesed. Siin istusid nad 
trobikonnana — mees- ja naisagendid, kes luksuses ning hüveolus tegelesid oma võrdselt 
alatu ja idiootliku ametiga — parajasti olemasoleva isamaa nimel. 

Kui Thomas oma apartementi astus, põimusid pehmed käsivarred tema kaela ümber ja ta 
haistis Mabel Hastingsi parfüümi. Noor stjuardess kandis valget pärlikeed ja kõrgekontsalisi 
kingi — see oli ka kõik. 

«Ah, Jean, viimaks — viimaks ometi... Kuidas ma sind küll ootasin!» Neiu suudles teda 
hellalt, tema aga päris asjalikult: 

«Kus on must portfell?» 

«Deponeeritud hotelli tresoori — nagu sa mulle ülesandeks tegid...» 

«Nii on hästi,» ütles Thomas Lieven. «Nüüd aga tahame meie veel üksnes armastusest 
rääkida.» 

Järgmisel hommikul kell 8 ja 30 minutit lendas väsinud, kuid heatujuline Mabel Hastings 
Dakarisse. Järgmisel hommikul kell 10 asus Thomas Lieven, heatujuline ja mitte põrmugi 
väsinud, pärast tõhusat hommikueinet, enne ärasõitu Euroopast, põhjalikult kätte maksma 
oma piinajatele Saksa, Inglise ja Prantsuse salateenistusest... 

Linna suurimast raamatukauplusest Avenida da Indial otsis 31. augusti hommikul 1940 
elegantselt riietatud härra Saksa ja Prantsuse linnade plaane. Mida ta ka leidis, muu hulgas 
isegi beedekeri aastast 1935. Siis siirdus Thomas Lieven peapostkontorisse. Oma sarmi ja 
veenmiskunstiga võlus ta ära vanema naisametniku. Tund aega olid tema käsutuses viie Saksa 
ja neljateistkümne Prantsuse linna telefoniraamatud. Maailmalinna Lissaboni peapostkontoril 
oli olemas täielik raamatukogu Euroopa kõikidest telefoninimestikest. Nendest telefoniraama- 
tutest kirjutas Thomas välja ühtekokku 120 nime ja aadressi. Rua Augustal ostis ta 
kirjutusmasina ja paberit. Siis pöördus ta hotelli tagasi, tõi tresoorist ära musta portfelli ja läks 
oma meeldivalt jahedasse apartementi teisel korrusel, kus akende taga laius muinasjutuliste 
taimede ja puudega, purskkaevude ja kirjude papagoidega park. 

Et võimalikult tasakaalustatud hingeseisundit saavutada, laskis ta korrusekelneril ennast 
kiiresti veel tomatikokteiliga kostitada, ja asus siis tööle. 

Ta avas musta portfelli. See sisaldas kogu tema sularaha. See sisaldas kuut tihedasti 
täiskirjutatud lehte, samuti raske-tankide, leegiheitjate ja ühe pommituslennuki uusi 
konstruktsiooniplaane. 

Kõige meelsamini viskaksin ma kogu selle sõnniku otsemaid klosetti, mõtles Thomas, kuid 
kindlasti teab major Debras nendest plaanidest ja ta leiaks need puudu olevat. Härrad Lovejoy 
ja Loos ei tea nende olemasolust mitte kui midagi, nemad tahavad ainult nimekirju. Ja 
nimekirjad peavad nad saama... 

Ta tutvus kuue masinakirjalehega. Nendel olid kirjas Deuxieme Bureau ohvitseride ja 
tsiviilliikmete nimed, Prantsuse agendid Saksamaal, usaldusisikud Saksamaal ja Prantsusmaal 
— ühtekokku 

sada seitseteist nime. Nimede taga seisid aadressid. Ja iga aadressi taga kaks lauset. 
Esimesega neist tuli agenti kõnetada. Teisega pidi agent vastama. Alles siis sai olla kindel, et 
tegemist on temaga isiklikult, mitte kellegi teisega. 

Thomas Lieven luges: Willibald Lohr, Düsseldorf, Sedan-strasse 34; 1. «Kas te olete vahest 
juhtunud nägema väikest halli kääbuspuudlit punase kaelarihmaga?» 2. «Ei, kuid väljas 
metsalagendikul müüakse veel mett.» 

Adolf Kunze-Wilke, Berliin-Grünewald, Bismarckallee 145; 1. «Kas need on teie tuvid 
aiamajakese vaskkatusel?» 2. «Ärge kalduge kõrvale. Teie garderoob ei ole korras.» 

Ja nõnda edasi. 

Thomas raputas pead ja ohkas. Siis keeras ta paberilehe uude kirjutusmasinasse ja voltis lahti 
Maini-äärse Frankfurdi kaardi. Müncheni telefoniraamatust oli ta muude hulgas välja valinud 
ka Friedrich Kesselhuthi nime. Selle nime toksis ta paberilehele, ning kummardus siis 
Frankfurdi linnaplaani kohale. Võtame õige Erlenstrasse, mõtles ta. See tänav asus Mainzi 
maantee juures. See oli lühike tänav. Thomas heitis pilgu kaardimõõdule — 1:16 000. Kui 
palju maju võib sellel tänaval asuda? kaalutles ta. Kolmkümmend. Nelikümmend. Aga mitte 
iialgi kuuskümmend. Sellest hoolimata. Mis kindel, see kindel. Ta toksis: Friedrich 
Kesselhuth, Frankfurt am Main, Erlenstrasse 77, ja selle järele: 1. «Kas väikesel müüjannal 
Fechenheimi poes on blondid või mustad juuksed?» 2. «Harzi rulaadi peate kiiresti sööma, ta 
saastab õhku.» 

Nii, nüüd järgmine! 

Kellegi härra Paul Giggenheimeri Hamburg-Altonast transportis Thomas Düsseldorfi, majja 
number 51 äärmiselt lühikesel Rubensstrassel. 1. «John Galsworthy elas 66 aastat vanaks.» 2. 
«Meie peame oma kolooniad tagasi saama.» 

See oli alles number kaks, mõtles Thomas Lieven. Nüüd on mul vaja veel sada viisteist 
seesugust. Ja kogu selle sõnniku pean ma masinal kolm korda ümber kirjutama. Lovejoyle. 
Loosile. Debras'le. Päris tubli tükk tööd. Kuid selle eest makstakse ka hästi! Ta toksis edasi. 
Poole tunni pärast tabas teda äkitselt halvav masendus. Ta läks akna juurde ja hakkas parki 
vahtima. 

Kurat võtaks, mõtles ta, niimoodi ei lähe see asi üleüldse! Ma olen nõuks võtnud ehtsad 
nimekirjad ära hävitada, kuna nad tekitaksid aina uut häda, ükstapuha, kes nad endale saab, 

kas sakslased, prantslased või inglased. Ma ei taha, et nende nimekirjade tõttu peaks veel 
inimesi surema. 

Teiselt poolt aga tahan ma kätte maksta neile idiootidele, kes on minu elu kihva keeranud. 
Kas ma niiviisi neile tegelikult kätte maksan? Kas ma niiviisi tõepoolest takistan uue häda 
tekkimist? Kui prantslased ja inglased minu võltsitud nimekirjadega tööle hakkavad, teevad 
nad kindlaks, et mitte midagi ei klapi. Ja see oleks hea! Aga sakslased! 

Oletame, et Müncheni Friedrich Kesselhuthil on Frankfurdis nimekaim, ainult tal ei ole 
telefoni. Või oletame, et Erlenstrasset Frankfurdis on vahepeal pikendatud, nüüd on seal tõesti 
maja number 77 — Gestapo arreteerib kõik Kesselhuthi-nimelised mehed. Neid hakatakse 
piinama, vangi panema, surmama... Ja see on kõigest üks nimi ja üks aadress. Kuid sada 
kuusteist ülejäänut on veel nimekirjas! 

Võib-olla märkavad kolme salateenistuse härrad, et ma olen neid ninapidi vedanud ja 
viskavad nimekirjad minema. Võib-olla on nad vähemalt n ii intelligentsed. Ah, otsustades 
kõige järgi, mida ma seni olen kogenud, ei tohi ma küll sellele lootma jääda! Kuid pagana 
pihta, 3. septembril tuleb- Debras ja tahab portfelli saada. Mida ma küll teen? 

Kui lihtne on inimesi reeta ja surmata. Ja kui tülikas ning vaevaline pn ometi inimest hoida 
ning kaitsta valu, jälitamise ja surma eest... 

Telefon helises. 

Thomas Lieven kohkus oma mõtetest üles ja tõstis kuuldetoru kõrva äärde. Ta sulges silmad, 
kui kuulis tuttavat häält: «Siin Lehmann. Mul oli teatud härraga telefonikõne. Niisiis — kuus 
tuhat dollarit.» 

«Ei,» ütles Thomas. 

«Mis, ei?» Kölni majori hääles kõlas paanika. «Kas olete nad juba ära müünud?» «Ei.» 

«MIS siis?» 

Masendatult heitis Thomas pilgu paberilehele kirjutusmasinas. «Ma pean veel läbirääkimisi. 
Ma võtan teie pakkumise 

teadmiseks. Helistage homme jälle.» Ta pani ühtki sõna lisamata toru ära. 

Fritz Loosi peaksin ma ühe semuna oma nimekirjadesse pistma, mõtles ta vihaselt. Siis pakkis 
ta kõik paberid musta portfelli ja viis selle vanemportjee kätte, kes pani portfelli hotelli- 
tresoori luku taha. Thomas kavatses väikese jalutuskäigu sooritada ja järele mõtelda. Tema 
probleemile pidi lahendus leiduma, pidi, pidi... 

Hallis istus agent Lovejoy. Tema laubal kõrgus endiselt vägev muhk. 

Lovejoy hüppas jalule ja tuli ligi, silmad ahnelt põlemas. «Portfell, kuidas on? Ma olen seda 
selgesti näinud. Niisiis, mis on?» 

«Ma pean veel läbirääkimisi. Pärige minu käest homme.» 

«Kuulge, ma pakun rohkem kui see nats, ma pakun igal juhul rohkem!» 

«Ja-jaa, väga hea,» ütles Thomas Lieven ja jättis inglase seisma. Sügavasti mõtetes, nõnda 
astus ta päikesepaistelisele tänavale. Sügavasti mõtetes, nõnda lonkis ta läbi linna. Avenida da 
Liberdadel ta peatati. Palmide all liikus matuserong. Politseinikud sulgesid liikluse. Keegi 
tuntud portugallane pidi surnud olema, sest sajad mehed ja naised, kes kandsid musti riideid, 
saatsid teda liigutatult tema viimsel teekonnal. Paljud nutsid. Möödakäijad võtsid kübarad 
peast. Palvetati valjusti ja lõhnas viiruki järgi. 

Kuula vaid! Leinajate pominasse lõikus käre naerupahvatus. See oli elegantne noorhärra, kes 
seal nii kohutavalt taktitult rahu rikkus. 

«Räpane välismaalane,» ütles keegi vana naine ja sülitas tema poole. 

«Jah, emake, jah,» ütles Thomas Lieven. Ja siis tõttas ta, vihmavari õlal, lähima raudteejaama 
poole, nii kiiresti nagu suutis. 

Hallis oli suur kiosk ajalehtede ja pildiajakirjadega kogu maailmast. Churchill ja Hitler, 
Göring ja Roosevelt rippusid siin sõbralikult kõrvuti; neid ümbritsesid pin-up-girlid, alasti- 
kultuuripoisid ja sõjakad lööklaused paljudes keeltes. 

«Ajalehti, palun,» ütles Thomas Lieven hingeldades vanale kortsulisele müüjale. «Kõik 
Prantsuse, kõik Saksa ajalehed.» 

«Kuid need on üleeilsed.» 

«Sel pole tähtsust! Andke mulle kõik, mis teil on. Ka eelmise nädala omad. Ja veelgi 
varasemad.» «Kas te olete purjus?» «Täiesti kaine. Lase käia, papa!» 

Vana mees kehitas õlgu. Ja siis müüs ta maha ajalehtede Reich, Völkischer Beobachter, 
Berliner Zeitung, Deutsche All-gemein Zeitung, Münchener Neuesten Nachrichten kõik 
vanad numbrid ja ajalehtede Le Matin, L'Oeuvre, Le Petit Parisien, Paris Soir ja üheksa 
Prantsuse provintsilehe vanad numbrid. 

Selle vanade ajalehtede pakiga pöördus Thomas Lieven hotelli tagasi ja sulges end oma 
apartement. Ja siis tudeeris ta vanu tolmunud seitungeid, kuid ikka ainult viimaseid lehekülgi, 
niisiis ikka ja ainult neid veerge, kus olid — surmakuulutused. Palju inimesi suri iga päev 
Pariisis ja Kölnis, Toulouse'is ja Berliinis, Le Havre'is ja Münchenis. Gestapo ei saanud 
surnutele enam mitte midagi teha. Thomas Lieven hakkas toksima. Töö kulges tal ladusalt. 
Sest nüüd võis ta puhta südametunnistusega isegi õigeid aadresse kasutada... 


2. septembril 1940 ostis meie sõber ühest galanteriikauplusest Avenida Duarte Pachecol kaks 


musta portfelli. Varasel pärastlõunal ilmus ta ühe sellise portfelliga härra Gomes dos Santose 
elegantsetesse ruumidesse. 

Härra dos Santos, Lissaboni parimaid rätsepaid, raputas tal isiklikult ning truusüdamlikult 
naeratades kätt. Naer andis talle jõuka välimuse. Härra Santosel oli suus väga palju kulda. 
Õrnade roosavärviliste tapeetidega ümberriietumistoas kohtas Thomas Lieven major Loosi, 
kes kandis uut šikki tumedast flanellist ülikonda. 

«Jumal tänatud,» ütles Loos kergendustundega, kui nägi Lie-venit. Juba kolm päeva oli see 
mees tal lõputult närve närinud. Ikka ja jälle oli ta teda kohanud baarides, hotellihallis, supel- 
rannal. Ikka ja jälle oli see mees teda teadmatuses hoidnud: «Ma ei suuda ikka veel otsustada. 
Ma pean veel kord inglasega rääkima.» 

Samasugust mängu oli Thomas Lieven mänginud ka Love-joyga. Ka toda oli ta ikka ja jälle 
lohutanud ja viidanud sellele, et tema konkurent pakub rohkem, ikka veel rohkem. Sellisel 

moel oli mõlema härra pakkumine lõpuks juba kümne tuhande dollarini jõudnud. Thomas 
tahtiski sellega piirduda. Mõlemale härrale oli ta tõsiselt seletanud: «Kuni teie ärasõiduni peab 
see absoluutselt saladuseks jääma, et ma olen portfelli teile müünud, sest vastasel juhul satub 
teie elu hädaohtu. Seepärast peab üleandmine aset leidma silmatorkamatus kohas.» 

Loos oli teinud otsuse ümberriietumistoa kasuks härra dos Santose riigis. Ta seletas 
Thomasele: «Pöörane semu, see rätsep! Õmbleb teile kolme päevaga mõõdu järgi laitmatu 
ülikonna parimast Inglise riidest.» Ta koputas oma varrukale: «Katsuge korraks!» 
«Tõepoolest, suurepärane.» 

«Meie kõik laseme endale siin õmmelda.» 

«Kes on need kõik?» 

«Kõik agendid, kes Lissabonis elavad.» 

«Ja siis nimetate teie seda silmatorkamatuks kohaks?» 

Loos oli vaimustatud omaenda kavalusest: «Just! Kas te aru ei saa? Mitte ühelegi härradest 
kolleegidest ei tule unes ka pähe, et ma viibin siin ametiasjus!» 

«Ahaa.» 

«Peale selle andsin ma Josele sada eskuudot.» 

«Kes on Jose?» 

«Juurdelõikaja. Meid ei häiri siin mitte keegi.» 

«Kas teil raha on kaasas?» 

«Loomulikult. Selles ümbrikus. Ja nimekirjad?» 

«Selles portfellis.» 

Seepeale silmitses major kuut lehte saja seitsmekümne aadressiga ja Thomas Lieven 
ümbrikku kahesaja viiekümnedollarilise rahatähega. Mõlemale näis see meeldivat, mida nad 
nägid. Major raputas Thomase kätt. «Minu lennuk läheb tunni aja pärast. Palju õnne, vana 
lurjus. Teie olete mulle päris armsaks saanud. Võib-olla kohtume jälle.» 

«Loodetavasti mitte.» 

«Noh, siis — Heil Schicki!» Loos tõstis parema käe. «Kuidas palun?» 

«Nii ütlevad meie missiooni härrad siin. Seda vennast oli ju omal ajal Schicklgruberiks 
kutsutud. Kuid siin Lissabonis on meil täiesti priimad kamraadid, tõepoolest. Te peaksite neid 
lähemalt tundma õppima.» 

«Ah ei, tänan.» 

«Nad pole üldse natsid!» 

«Loomulikult mitte,» ütles Thomas Lieven. «Head reisi, härra Lehmann. Ja tervitage 
tundmatuna härra admirali minu poolt.» 

Arvesse võttes Portugali erilist poliitilist olukorda, ei näita me nädalaringvaadet, teatas tahvel 
Lissaboni kino Odeon fuajees. 

Kuid Saksa filmi «Tuleristsed» Odeon näitas! 

Kella neljase seansi ajal kohtus Thomas Lieven ühes loožis Inglise agendi Lovejoyga. Sellal 
kui ekraanil Saksa Stukad Vars-savit ründasid, vahetasid veel kord üks must portfell ja 
kümme tuhat dollarit omanikku. Sellal kui pommid lõhkesid, majad õhku lendasid ja kõlas 
uljas marsimuusika, möirgas Lovejoy, et lahingumürast üle kosta, Thomas Lievenile kõrva 
sisse: «Mina otsisin spetsiaalselt selle kino välja. Siin võime rahulikult juttu ajada, sellest ei 
saa mitte ükski inimene aru. Arukas, mis?» 

«Väga arukas!» 

«Nats läheb vihast lõhki!» 

«Millal te Londonisse lendate?» 

«Veel täna õhtul.» 

«Noh, siis head reisi.» 

«Kuidas palun?» 

«Ma ütlesin: head reisi!» karjus Thomas talle kõrva sisse. 


Ehtsad nimekirjad oli ta loomulikult ammugi väikesteks tükkideks rebinud ja oma 
apartemendi vannitoas veega alla lasknud. Mustas originaalportfellis, mis Pargue hotelli 
tresooris puhkas, ootas major Maurice Debras'd kolmas eksemplar võltsitud nimestikke, kus 
olid kirjas saja seitsmeteistkümne kalli kadunukese nimed. 

Debras oli Madridis. 3. septembril tahtis ta Lissaboni tulla. Ta oli Thomasega kokku leppinud: 
«3. septembrist alates ootame meie teineteist igal õhtul kella 22 alates Estorili mängusaalis.» 
Nüüd veel majoriga sotid klaariks, mõtles Thomas Lieven, 

kui ta 3. septembri õhtul elektrirongiga Estoriali poole sõitis, ja siis kaduda mõnda väikesesse 
pansioni kuni 10. septembrini! 

10. septembril pidi lahkuma sadamast tema laev General Carmona. Oleks parem, kaalutles 
Thomas, kui mind tolle ajani võimalikult vähe nähtaks. Sest võis arvata, et tolleks ajaks on 
vähemalt härradel Berliinis selge, millise vembu ta oli neile mänginud. Et Debras midagi 
märkab, oli ilmselt ebatõenäoline. Major tahtis ju jalamaid Dakarisse edasi minna. Thomas 
mõtles: kunagi lähemas tulevikus tuleb ka temal minus väga pettuda. Vaene vennas! Ta on 
mulle nii sümpaatne. Aga käsi südamele: mida ma oleksin pidanud tegema? Kindlasti oleks ta 
minu olukorras samale mõttele tulnud. Josephine on naine. Tema mõistab mind... 

«Mesdames, messieurs, faites vos jeux!» 

Krupjee viskas elegantse liigutusega väikese valge kuuli aeglaselt keerlevasse katlasse. 
Hämmeldust tekitava vastuliikumisega hakkas kuul veerema. 

Punase õhtukleidiga daam jälgis nagu hüpnotiseeritult kuuli jooksu. Ta istus otse krupjee 
kõrval. Tema käed värisesid paari väikese žetoonidest koosneva torni kohal. Ta oli väga 
kahvatu ja väga ilus, võib-olla kolmkümmend aastat vana. Mustad juuksed olid tal keskelt 
lahku kammitud, need katsid tal pead nagu müts. Daamil olid erutavalt meeleline suu ja 
mustad säravad silmad. Temast jäi tasakaalukas ning aristokraatlik mulje. Ja ta oli ruletist 
täielikult kaasa kistud. Thomas Lieven jälgis teda juba tund aega. Thomas sõi hiiglasliku 
mängusaali kiiskavas baaris ja jõi viskit. Lühtrite valgus langes seinal asuvatele 
kallihinnalistele maalidele, valkjaskuldsele hiigelpeeglile, paksudele vaipadele, vihaseis 

tuhvleis teenritele, smokingis härradele, naiste paljastele õlgadele, keerlevale rattale, 
veerevale kuulile... 

Klõksti! 

«Zero!» hüüdis krupjee punase kleidiga daami kõrval. Too oli kaotanud. Daam kaotas juba 
tund aega. Thomas silmitses teda mängu juures. Daam kaotas muidugi kõvasti raha, kuid ta 
kaotas pikkamisi ka meelekindluse. Värisevate sõrmedega 

läitis ta sigareti. Tema ripsmed vabisesid. Ta avas kullaga tikitud nessessääri. Tõi nähtavale 
rahatähed. Viskas need krupjeele, kes vahetas need žetoonideks. Daam punases tegi jälle 
panuse. 

Paljude laudade ümber mängiti, ka Chemin-de-feri. Saalis oli palju ilusaid naisi. Thomas 
Lieven nägi ainult üht: daami punases. See segu tasakaalukusest ning erutusest, headest 
maneeridest ning mängukirest erutas Thomast — ja oli teda alati erutanud. 

«27, rouge, impair et passe!» hüüdis krupjee. 

Daam punases oli jälle kaotanud. Thomas nägi, et mikser vangutas pead. 

Ka mikser jälgis daami mängu. «Tal ei vea üldsegi,» ütles ta kaastundlikult. «Kes ta on?» 
«Tõeline mänguhull. Te ei usuks, kui palju ta juba on kaotanud!» 

«Kuidas on tema nimi?» «Estrella Rodrigues.» «Kas ta on abielus?» 

«Lesk. Mees oli advokaat. Meie kutsume teda konsuli-prouaks .» 

«Mispärast?» 

«Noh, kuna ta seda on. Mingisuguse banaanivabariigi konsuli.» «Ahaa.» 

«5, rouge, impair et mangue!» 

Konsuli proua oli jällegi kaotanud. Kõigest seitse üksikut žŽetooni lebas veel tema ees. 
Thomas kuulis korraga, kuidas teda tasakesi kõnetati: «Mon-sieur Leblanc?» 

Ta pööras end pikkamisi ümber. Tema ees seisis väike paks mees. Tollel väikesel mehel oli 
punane nägu, ta higistas ja oli väga erutatud. Ta ütles prantsuse keeles: «Teie olete ju 
monsieur Leblanc, eks ole?» 

«Jah.» 

«Tulge minu kannul tualetti.» «Mispärast?» 

«Kuna ma pean teile midagi ütlema.» 

Kurat võtaks, minu-nimekirjad... Nendest salateenistuse jõmmidest 

115 

on üks altvedamist haistnud. Aga kes? Lovejoy või Loos? Thomas raputas pead: «Rääkige 
siinsamas.» 

Väike mees sosistas Thomasele kõrva sisse: «Major Debras on Madridis raskustes. Temalt on 
pass ära võetud. Ta ei saa maalt lahkuda. Ta palub teid, saatke talle kibekiiresti valepass.» 
«Missugune pass?» 

«Teil oli neid Pariisis ometi terve virn!» 

«Ma olen kõik ära kinkinud!» 

Väike mees ei paistnud seda üldse kuulvat. Ta sosistas kähku: «Ma pistsin juba teile ümbriku 
taskusse. Ja selles ümbrikus on Debras' fotod ja minu aadress Lissabonis. Sinna pass toogegi.» 
«Kõigepealt peab see olemas olema!» 

Väike mees vaatas närviliselt ringi. «Mina pean siit lahkuma... Tehke, mida suudate. 
Helistage mulle.» Ta tõttas minema. 

«Kuulge ometi... » hüüdis Thomas. Väike mees oli kadunud. Issand Jumal, see pahandus veel 
puudus! 

Mida ma nüüd küll teen? Nii tore poiss, see Debras! Ma pean teda küll oma maailmavaate 
tõttu tüssama, kuid jätta ta hätta — see ei tule kõne allagi! Kuidas ma aitan Debras' 
Hispaaniast välja? Kust ma saan ahvikiirusel talle vale-passi? 


70 


Thomas Lieveni pilk libises daamile punases. Too tõusis parajasti püsti, segane ja kahvatu. 
Ilmselt oli ta kõik kaotanud. Akitselt tuli Thomasele idee... 


Kümne minuti pärast istus ta koos konsuliproua Estrella Rodriguesega nooblis kasiino 
restoranis kõige kaunimalt kaetud laua ääres. Väike naiskapell murdis endale teed läbi Verdi. 
Kolm kelnerit tantsisid esteetilist balletti Thomas Lieveni laua ümber. Nad serveerisid 
parajasti pearooga: maksa portugali moodi. 
«See paprikakaste on suurepärane,» kiitis Thomas. «Tõesti, täiesti suurepärane. Kas teie ei 
leia, madame!» 
«See maitseb väga hästi.» 
«Selle võlgneme mahlale, madame, tomatimahlale... Kas midagi on korrast ära?» 

Menüü + 3. september 1940 


Sardiinid röstitud — saiaviilukatel Maks portugali moodi Melon šampanjas 
Pärast seda söömaaega muutub ilus konsuliproua nõrgaks 


Sardiinid röstitud saiaviilukatel. Võtta kõige peenemad suured õlisar-diinid ilma naha ja 
luudeta, praadida neid mõlemalt poolt põgusalt selle õli sees, mille seest nad võeti. Siis 
asetada nad värskelt valmistatud, röstitud, kuumadele saiaviilukatele, ümbritseda 
sidrunilõikudega ja serveerida. Laual tilgutada neile sidrunimahla ja puistata peale pipart. 
Selle toidu kui eelroa puhul piisab ühele inimesele kahest röstitud saiaviilukast, sest need 
peavad üksnes isu äratama, mitte seda ära võtma. 

Maks portugali moodi. Veeretada sööjate arvule vastav hulk vasika-või veisemaksalõike jahu 
sees. (Pidada meeles: maksa soolatakse alati alles pärast praadimist.) Lõikuda peeneks kaks 
suurt sibulat. Võtta nael paprikakaunu, eemaldada neilt varred, puhastada nad valgest säsist 
ning lõigata seejärel lühikesteks kitsasteks ribadeks. Edasi purustada nael kooritud tomateid ja 
pressida nendest mahl välja. Pärast seda hautada sibulad poole tassi õli sees helekollaseks, 
lisada papri-karibad ja purustatud tomatid. Kui paprika on pehme, siis lisada väljapressitud 
tomatimabl ja lgfta kõike veel viis minutit keeda. Pärast seda kurnata mass läbi sõela, valada 
natuke koort juurde ja lasta kõik veel kord soojaks. Vürtsitada soola ja kange pipraga. See 
kaste kallata viimasel hetkel praetud maksale ja garneerida ümberringi kividest puhastatud 
oliivide õhukeste lõikudega. Juurde pakkuda kuivatatud riisi. 

Melon šampanjas. Lõigata ilusal küpsel melonil («Cantaloup») tükk pealt ära ja kasutada seda 
kaanena. Siis eemaldada meloni sisu, kuid jätta sentimeetripaksune kiht koore külge. 
Puhastada väljavõetud viljaliha seemnetest, * lõigata see keskmise suurusega tükkideks ja 
täita nendega melon. Täidetud melonisse kallata mõrkjat šampanjat — nii palju, et 
melonikuubikud oleksid kaetud, kuid ometi ei ujuks Šampanja sees. Seejärel panna «kaas» 
peale, pista melon külma ja serveerida jääkülmalt. 

Seda järelrooga võib pakkuda mitmel kujul, näiteks lisada likööris leotatud kirsse või muid 
puuvilju. Maiasmokad eelistavad ülalesitatud moodust, kuna sellisel juhul pääseb meloni 
naturaalne maitse kõige paremini maksvusele. 


«Mispärast?» 

«Te vaatasite mulle just nii kummaliselt otsa — nii — nii — rangelt!» 

Täis väärikust vastas konsuliproua: «Monsieur, ma ei tahaks, et teie anduksite mingisugustele 
väärkujutelmadele. Minu loomusele ei vasta hoopiski, et ma lasen ennast võõrastel härradel 
sööma kutsuda.» 

«Madame, siin pole vaja mitte ainsatki selgitavat sõna. Džentelmen teab, millal on tegemist 
daamiga. Ärgem unustagem, et see olin mina, kes teid tungivalt palus, jah, kes teid peaaegu 
sundis seda kerget õhtueinet võtma!» 

Konsuliproua ohkas ega vaadanud korraga Thomast enam rangel pilgul, vaid erakordselt 
sentimentaalselt. Kui kaua tema kallis mees juba surnud on, kaalutles Thomas, samal ajal kui 
ta ütles': «Suure närvipinge ja hingepiina silmapilkudel peaks alati sööma midagi sellist, mis 
on suure kalorsusega. Kas te — hmm — kaotasite väga palju?» 

«Väga-väga palju!» 

«Te ei peaks mängima, madame. Kas veel paar oliivi? Naine, kes näeb välja nagu teie, peabki 
kaotama. See on ainult õiglane.» 

«Ah... » Konsuliproua ilus dekoltee reetis tema sisemist rahutust. «Kas teie ei mängi üldse, 
monsieur Leblanc?» 

«Ruletti mitte, ei.» 

«Õnnelik inimene!» 

«Mina olen pankur. Mäng, mille kulgemist mina ei saa oma intelligentsusega mõjutada, 
tüütab mind.» 

Must Estrella ütles, äkitselt jällegi ehmatamapanevalt rangelt ning metsikult: «Ma vihkan 
ruletti! Ma vihkan seda, ja ma vihkan iseennast, kui ma mängin!» 

Thomas Lieven hakkas erutuma. See naine, kord vaga nagu lammas, siis ühe hooga kiskjalik 
ematiiger... Armas Jumal küll, sellest tuleb alles teatrietendus... Kuid ilus etendus! 

«Mina vihkan kahte asja siin maailmas, monsieur!» 

«Ja need oleksid?» 

«Rulett ja sakslased,» sisistas Estrella. «Ahaa.» 

«Teie olete prantslane, monsieur. Ma tean, et te vähemalt teises punktis minust aru saate... » 
«Täiesti, madame, täiesti. Hmm! Ja miks te sakslasi vihkate? 

«Minu esimene mees oli sakslane.» 

«Ma mõistan.» 

«Mängukasiino direktor! Mul pole vaja edasi rääkida!» 

See vestlus kaldub kõrvale, mõtles Thomas Lieven ja ütles seepärast: «Muidugi mitte. Kuid 
üks asi teeks mulle siiski suurt lõbu...» 

«Nimelt?» 

«Teie mängu ühel õhtul finantseerida.» «Minu härra?» 

«Kui te võidate, siis me poolitame.» 

«See ei lähe — see ei tule kõne allagi — ma ei tunne teid ju üleüldse... » alustas konsuliproua. 
Ning lisas pärast pikemat pausi: «Minu poolest olgu pealegi — kuid ainult sellel tingimusel, 
et me tõesti poolitame, kui ma võidan!» 

«Loomulikult.» 

Estrella silmad hakkasid särama, tema hingamine muutus kiiremaks, põsed lõid õhetama: 
«Kuhu jääb siis küll järelroog, ah, ma olen nii ärevil, ma tunnen päris selgesti: nüüd ma 
võidan — ja seda ma tahan, võita... » 

Tunni aja pärast oli temperamentne daam, kes vihkas sakslasi ja ruletti, kaotanud 
kakskümmend tuhat eskuudot, niisiis peaaegu kolm tuhat marka. Nagu tõeline Maarja- 
Magdaleena tuli ta vapustatult Thomase juurde, kes istus baaris: «Oh Jumal, mul on nii 
hirmus häbi.» 

«Aga mispärast siis?» 

«Kuidas ma saaksin teile raha tagasi anda? Mul — mul on momendil näpud põhjas... » 
«Suhtuge sellesse rahasse kui kingitusse.» 

«Võimatu!» Nüüd nägi ta jälle välja nagu kättemaksuingel, just nagu marmorist tahutud. 
«Kelleks te mind peate! Näib, et te olete minu suhtes põhjalikult eksinud, minu härra!» 

Buduaaris valitses poolhämarus. Punase sirmiga väikesed lam-bikesed põlesid. Ühel lauakesel 
seisis foto tõsisest härrast, kellel olid näpitsprillid ja suur nina. Aasta eest lahkunud advokaat 
Pedro Rodrigues, väikeses formaadis ja hõberaami sees, vahtis oma leske Estrellat. 

«Ah, Jean — Jean, ma olen nii õnnelik... » 

«Ka mina, Estrella, ka mina. Kas sigaretti?» 

«Las ma tõmban mahvi sinu omast... » 

Thomas laskis tal tõmmata mahvi ja silmitses mõtlikult ilusat naist. Kesköö oli ammugi 
möödas. Konsuliproua suures villas valitses vaikus. Personal magas. 

Naine liibus Thomase ligi ja silitas teda. 

«Estrella, kallim... » 

«Jah, minu kullake?» 

«Kas sul on palju võlgu?» 

«Meeletult palju... Maja peal on hüpoteegid... ma olen juba ehteid pantinud. Siiski loodan ma 
ikka, et suudan kõik tagasi võita...» 

Thomas silmitses fotot. «Kas ta jättis sulle suure päranduse?» «Väikese varanduse... Selle 
armetu, selle kuratliku ruleti; kuidas ma seda küll vihkan!» «Ja sakslasi.» «Ja sakslasi kah!» 
«Ütle õige, cherie, missuguse riigi konsul sa tegelikult oled?» «Costa Rica. Mispärast sa 
küsid?» 

«Kas sa oled juba mõne Costa Rica passi välja andnud?» 

«Ei, mitte ühtki... » 

«Aga sinu mees kindlasti andis?» 

«Jah, tema küll... Kas sa tead, et sõja algusest peale pole siia enam kedagi tulnud. Ma usun, et 
Portugalis pole enam ainsatki kostariikalast.» 

«Kallim, hm, aga kindlasti on majas veel paar passiformu-lari?» 

«Ma ei tea seda... Kui Pedro suri, pakkisin ma kõik formularid ja templid kohvrisse ja viisin 
pööningule... Miks see sind huvitab?» 

«Estrella, kallikene, kuna ma tahaksin meelsasti üht passi.» 

«Üht passi?» 

Ja arvesse võttes Estrella finantsilist armetust, lisas ta leebelt: 

«Või ka rohkem.» 

«Jean!» Estrella oli kohkunud. «Kas see on nali?» 

«Mul on sellega tõsi taga.» 

«Mis inimene sa küll üldse oled?» 

«Olemuselt hea.» 

«Aga — mida me peaksime nende passidega siis peale hakkama?» 

«Me saaksime neid müüa, ilus laps. Siin leiduks palju ostjaid. Ja nad maksaksid hästi. Ja 
rahaga saaksid sa... Mul pole vaja edasi rääkida... » 

«Oh!» Estrella tõmbas sügavasti hinge. Ta nägi veetlev välja, kui ta sügavasti hinge tõmbas. 
Estrella vaikis. Estrella mõtles järele — mõtles kaua järele. Siis hüppas ta jalule ja jooksis 
vannituppa. Kui ta naasis, oli tal kaasas supelmantel. 

«Pane end riidesse!» 

«Kuhu sa tahad minna, kullake?» 

«Loomulikult pööningule!» hüüdis Estrella ja kõrgekontsalistel siidtuhvlitel komberdades oli 
ta juba enne Thomast ukse juures. 

Pööning oli suur ja koristatud. Lõhnas laastvilla ja naftaliini järgi. Estrella hoidis taskulampi, 
sellal kui Thomas kokkurullitud hiiglavaiba alt vana puitkohvrit lagedale vinnas. Ta lõi oma 
pea vastu sarikat ära ja kirus. Estrella põlvitas tema kõrvale. Ühendatud jõududega sikutasid 
nad ragiseva kaane üles. Kohvris oli formulare, raamatuid, templeid ja passe. Passe tosina 
ringis! Nobedalt liikusid Estrella sõrmed; ta sirvis neid — seda, toda, viit, kaheksat, 
neljateistkümmet. Passid olid eranditult vanad ja ple-kilised. Nendesse oli kleebitud võõraste 
inimeste fotosid, nende lehti katsid loendamatud templid. Puha kehtivuse kaotanud passid. 
Kehtetu... Kehtetu... Maksvusetu... 

Sügavasti pettununa ajas Estrella end jalule. «Mitte ühtegi uut passi, puha vanad... Nendega 
pole meil mitte midagi peale hakata...» 

«Hoopis vastuoksa,» ütles Thomas Lieven tasa ja suudles Estrellat. 

«Vanad kehtetud passid on kõige paremad!» «Ma ei saa sellest aru... » 

«Sa saad sellest kohe aru,» tõotas Thomas Lieven alias Jean Leblanc lõbusalt. Ta ei tundnud 
Saatuse jäist hingust, kes tema kannul astus ja ennast püsti ajas nagu pudelivaim idamaistest 
muinasjuttudest, valmis uut hoopi andma ja Thomast uute seikluste ning hädaohtude, 
keerisesse paiskama. 

Mõõdetud sammul, peas viltkübar, käes suur nahkportfell, kõndis 4. septembri 
keskpäevatunnil 1940 äärmiselt kauni välimusega elegantne noorhärra läbi Lissaboni 
vanalinna, läbi Alfama tänavalabürindi. 

Väikestel kitsastel kõveratel tänavatel, mida ääristasid ajahambast puretud rokokoopaleed ja 
kirjude kahhelkividega kaetud kodanikumajad, mängisid paljasjalgsed lapsed, vaidlesid tõm- 
munahksed mehed, ruttasid turule naised, pea peal korv täis puuvilju või kalu. Lumivalge 
pesu rippus loendamatutel nööridel. Mustad raudvõred helkisid mauri arhitektuurile 
iseloomulike kõrgete akende ees. Veidralt sandistunud puud kasvasid pragunenud 
kivitreppidel. Ja ikka ning jälle katkesid müürid ja lasksid vabalt pilku heita lähedasele jõele. 
Elegantne noorhärra astus lihapoodi. Siit ostis ta suure tüki vasikafileed. Kõrvalkauplusest 
ostis ta pudeli madeirat, mõned pudelid punast veini, oliiviõli, jahu, mune, suhkrut ja 
igasuguseid vürtse. Tuhandetes värvides hõõguvalt turuplatsilt ostis ta viimaks naela sibulaid 
ja kaks ilusat salatipead. 

Turunaise ees kergitas ta kübarat ja tegi lahkudes kõikevõitva naeratuse saatel kummarduse. 
Nüüd rühkis ta kitsale hämarale Rua do Poco des Negrosele, kus keeras poollagunenud maja 
õuele. 

Talle torkasid silma müüristiku sanitaarseadmed oma paljude lagunenud puitlatritega, mis 
asusid kitsastel rõdudel. Nende juurde kuuluvad torud laskusid võrguna müüri mööda alla. 
Nagu aarialase tõupuhtust tõendav sugupuu, mõtles Thomas Lieven. 

Pime rauk istus õue päikesepaistelises nurgas, näppis kitarri ja laulis seejuures peene kõrge 
häälega: 

«Mis saatus määrand mulle, minust see ei lahku. Ainult kurbust tunnen ma, see antud osaks 
mulle ja mina osaks talle... » 

Thomas Lieven pani laulja mütsi raha ja kõnetas teda portugali keeles: «Diga-me, por favor, 
kus elab Reynaldo, maalikunstnik?» 

«Te peate teisest trepikojast sisse minema; Reynaldo elab päris üleval, katuse all.» 

«Muito obrigado,» ütles Thomas Lieven ja kergitas jälle viisakalt viltkübarat, ehkki pime seda 
kuidagi ei võinud näha. 

Tolles teises trepikojas valitses pimedus. Mida kõrgemale Thomas läks, seda valgemaks 
muutus. Ta kuulis igasuguseid hääli. Ta haistis oliiviõli ja vaesust. Kõige ülemisel korrusel oli 
ainult kaks ust. Üks viis pööningule, teisele oli suurte punaste tähtedega veetud: 
REYNALDO PEREIRA 
Thomas koputas. Vaikus. Ta koputas kõvemini. Ei kippu ega kõppu. Ta vajutas ukselingi alla. 
Uks avanes raginal. Hämara eeskoja kaudu sisenes Thomas Lieven suurde maalikunstniku 
ateljeesse. Siin oli väga valge. Hiiglasuur aken laskis eredal päikesevalgusel langeda enam kui 
tosinale kaunis metsikule pildile, lauale, mis oli koormatud värvide, tuubide, pintslite ja 
pudelitega, paksult täis tuhatoosile ja umbes viiekümne aasta vanusele mehele, kes oli täies, 
riides ja magas diivanil. 
Mehel olid paksud mustad juuksed. Tumedad habemetüükad katsid tema kahvatuid aukus 
põski. Ta norskas valjusti ja rütmiliselt. Diivani kõrval seisis tühi konjakiklaas. 
«Pereira!» hüüdis Thomas Lieven. Habemik ei reageerinud. «Pereira, hei!» Habemik norskas 
valjusti ja keeras teise külje. «Egas midagi,» torises Thomas Lieven, «nüüd tahame meie lõu- 
nasöögi eest hoolt kanda... » 
Tund aega hiljem ärkas maalikunstnik Reynaldo Pereira. Tema ärkamiseks oli kolm põhjust: 
päike paistis talle otse näkku. Köögis kolistati ja lärmati. Ja ateljees levis tugev sibulasupi 
lõhn. 
Ta hüüdis kareda häälega: «Juanita?» Ikka veel uimasena ajas ta end jalule, sikutas püksid 
kõrgemale, toppis särgi pükstesse ja komberdas kööki. «Juanita, mu kullake, mu elu, kas sa 
oled tagasi tulnud?» 
Ta avas köögiukse. Mees, keda ta polnud veel kunagi elus näinud, seisis pliidi juures, vana 
põil ees, ja keetis suppi. 
«Bom dia,» ütles võõras ja naeratas kõikevõitvalt. «Kas viimaks ometi välja magatud?» 

Menüü + 4. september 1940 


Supp praetud sibulatest Vasikalõigud madeirakastm.es Põlevad munakoogid 
See söömaaeg viib passivõltsija tippvormi 


Supp praetud sibulatest. Lõikuda suur hulk sibulaid õhukesteks rõngasteks ja praadida nad või 
või õli sees helepruuniks. Siis valada neile kuuma vett — mõnevõrra rohkem, kui on plaanis 
keeta suppi — ja lasta seda kõike viisteist minutit keeda; soola panna maitse järgi. Võib 
kasutada ka lihapuljongit. Vahepeal lõigata õhukesi saia-viilukaid, puistata neile paksult 
riivitud juustu ja panna nad seniks kuuma küpsetusahju, kuni juust on kergelt pruuniks 
tõmbunud. 

Husam on, kui igaühele serveerida toit eraldi tulekindlas nõus. 

Vasikalõigud madeirakastmes. Lõigata vasikafilee küljest ilusad jämedad viilud, kloppida 
neid kergelt ja praadida põgusalt mõlemalt poolt, nii et nad seest veel mõnevõrra roosaks 
jäävad. Soolata tohib neid alles pärast praadimist. Enne seda lõigata pool sibulat, viis mandlit 
ja peotäis seeni peeneks ja praadida neid kergelt õli või või sees. Siis valada nad üle suure 
klaasitäie madeiraga ja lasta kõike viisteist minutit väikesel tulel keeda; maitsestada soola ja 
pipraga. Seda kastet pakutakse äsjapraetud vasikalõikude juurde ning praadi täiendatakse 
rikkalikult friikartulite ja rohelise salatiga. 


Põlevad munakoogid. Küpsetada tavalised, mitte liiga õhukesed muna-koogid, mille suurus 
vastab taldrikule, millel neid serveerida tahetakse, ning puistata nad paksult suhkruga üle. 
Lauas valada neile korralik sorts rummi ja süüdata põlema. Siis veeretada põlevaid 
munakooke taldrikul ja tilgutada neile sidrunimahla. 

Maalikunstnik hakkas äkitselt kogu kehast värisema, vedas end tugitooli juurde ja räntsatas 
raskelt sinna istuma. Ta ägas. «Neetud naps... Nüüd on asi nii kaugel, et läheb lahti... » 

Thomas Lieven täitis klaasi punase veiniga, ulatas selle vapustatud mehele ja pani käe 
isalikult talle õlale. 

«Ei mingit pabistamist, Reynaldo, see ei ole veel delirium tremens — mina olen lihast ja 
luust. Mind kutsutakse Jean Leblanciks. Võtke rüübake väike lonks, tugevdage veidi oma 
armetut toonust. Ja siis peame korraliku söömaaja.» 

Maalikunstnik jõi, pühkis huuled kuivaks ja ägas: «Mida te teete minu köögis?» 

«Suppi praetud sibulatest, vasikalõike madeirakastmes... » 

«Kas te olete hulluks läinud?» 

«... Ja järelroaks on kavas munakoogid. Ma tean ometi, et teil on kõht tühi. Ja te vajate kindlat 
kätt.» 

«Milleks?» 

«Et mulle pärast söömaaega üht passi võltsida,» ütles Thomas leebelt. 

Reynaldo tõusis püsti ja haaras raske praepanni. «Välja, nuhk, või ma löön su kolu lömmi!» 
«Mitte sugugi, mitte sugugi, siin on teile kiri.» Thomas pühkis käed põlle sisse kuivaks, 
kahmas oma jaki rinnataskust lagedale ümbriku ja ulatas selle Reynaldole. Too käristas 
ümbriku valla, tõmbas välja paberilehe ja jäi seda vahtima. Tüki aja pärast tõstis ta pilgu. 
«Kust te Luis Tamirot tunnete?» 

«Meie eluteed ristusid eile õhtul Estoriali mängusaalis. Väike paks Luis tõi mulle teate, et üks 
minu vana sõber on Madridis hätta jäänud. Temalt on pass ära võetud. Seepärast vajab ta uut. 
Ja muidugi kiiresti. Luis Tamiro arvab, et teie olete õige mees. Tõeline kunstnik. Esimene 
klass. Aastatepikkune kogemus.» 

Reynaldo raputas pead. «Mul on kahju, kuid see ei tule enam kõne allagi. Seda ma ütlesin ka 
Juanitale. Juanita on minu naine, te teate... » 

«.. ja ta jättis teid maha, kuna teie käsi käib halvasti. Luis rääkis mulle kõik ära. Ärge selle 
naise pärast pisaraid valage. Naine, kes jätab mehe siis maha, kui tolle käsi käib halvasti, pole 
mitte midagi väärt. Pange tähele, kuidas ta tagasi tuleb, kui teil on jällegi raha.» 

«Raha, ja kust see tuleb?» 

«Teiste hulgas ka minu käest.» 

Reynaldo silus habet ja raputas pead. Ta rääkis nagu kooliõpetaja idioodist lapsele. «Kuulake 
mind: käib sõda. Passi saab 

järele teha ainult siis, kui teil on vesimärkidega paberit. Selle aga peate iga kord näppama 
sellelt maalt, kellele pass on määratud...» 

«Seda kõike tean ma isegi.» 

«Siis teate sedagi, et sõja ajal niisugust paberit enam sisse ei veeta. Järelikult ei ole võimalik 
ka passe järele teha. Järelikult on neid võimalik veel ainult võltsida. Ja kuidas see toimub?» 
Madeirakastet mekkides vastas Thomas: «Enamasti nii, et inimene joodetakse täis või lüüakse 
maha, ja siis võetakse temalt pass, et seda ümber teha.» 

«Väga õige! Ja vaadake nüüd ise — seda mina ei tee. See on minu puhul välistatud. Kui ma 
enam ausalt võltsida ei saa, siis ma ei tegele sellega üldse. Mina olen patsifist!» 

«Täpselt nagu minagi. Vaadake korraks aknalauale, seal on teile kingitus.» 

Reynaldo tõusis ja tuikus akna juurde. «Mis see on?» 

«Need on neli Costa Rica passi, kehtetud ja templeid täis taotud. Kolm kuuluvad teile, kui te 
neljanda mulle ümber teete.» 

Võltsija võttis ühe passi pihku, tõmbas sügavasti hinge ja vaatas Thomasele otsa, pilgus uje 
imetlus: «Kust te olete need passid saanud?» 

«Leidsin. Täna öösel.» 

«Või teie leidsite täna öösel neli Costa Rica passi?» 

«Ei.» 

«Ahaa.» 

«Ma leidsin täna öösel mitte neli, vaid nelikümmend seitse Costa Rica passi,» ütles Thomas 
Lieven ja tõstis seejuures sibu-lasupi pliidi pealt ära. «Söök on valmis, Reynaldo.» 

Ja ta mõtles: milline õnn, et minu ilus noor konsuliproua on nii palju ilusaid vanu passe alal 
hoidnud! 

Ja veel: niisiis olen ma nüüd maandunud härra Pereira juurde Rua do Poco des Negrosel. 
Nüüd hakkan ma siis õppima, kuidas asjatundlikult passe võltsitakse. Mina — hiljuti veel 
Londoni kõige noorem erapankur. Ah sa armas aeg, ja ma ei saa ega saa ega saa seda kõike 
klubis jutustada! 

Lahtilöödult lebasid neli passi suurel töölaual akna juures. Nendes asuvad fotod kujutasid 
nelja Costa Rica kodanikku: paksu vanameest, nooremat saledat, ühte prillidega, ühte 
vurrudega. 

Nelja passi kõrval lebasid neli fotot Prantsuse salateenistuse major Debras'st, kes Madridis 
ootas kannatamatult abi. Väike Luis Tamiro oli need fotod Thomas Lievenile Estoriali 
mängusaalis üle andnud. 

Lõunasöök oli lõppenud. Valges töökitlis jäi Reynaldo Perei-rast mulje nagu kuulsast 
kirurgist, ta oli passivõltsimise Sauer-bruch, kes keskendunult ning asjalikult valmistus 
raskeks operatsiooniks. Ta ütles tasa: «Te tunnete seda meest Madridis isiklikult. Te teate, 
kuidas ta välja näeb. Vaadelge neljas passis leiduvaid fotosid. Lugege isikukirjeldust. Ütelge 
mulle, missugune kõige paremini teie sõbraga kokku sobib. Sest loomulikult tahan ma võtta 
selle passi, mida ma kõige vähem pean ümber tegema.» 

«Sel juhul kõlbab see.» Thomas osutas vasakult teisele passile. Vasakult teine pass oli välja 
antud Rafaelo Puntarerase nimele. Pass oli välja antud 8. veebruaril 1934 ja kehtivuse 
kaotanud 7. veebruaril 1939. See sisaldas palju viisasid ja piiripolitsei-templeid, ainult 
vähesed lehed olid veel tühjad. Seepärast polnud kaupmees Puntareras ilmselt ka enam 
pikendanud seda kehtetuks muutunud passi, vaid oli vahepeal surnud konsul Pedro 
Rodriguesel lasknud endale uue väljastada. 

«Isikukirjeldus klapib minu sõbra omaga, ainult tal on pruunid juuksed ja sinised silmad,» 
ütles Thomas. 

«Siis peame nii juuste värvi kui ka silmade värvi muutma, fotod välja vahetama, teie sõbra 
fotol olevat templit täiendama, passi väljaandmise ja kehtetuks muutumise kuupäeva korrigee- 
rima, ja õigeks rihtima kõik templites ning viisades asuvad daatumid, pärinevad varasemast 
ajast.» 

«Mis saab nimest?» 

«Kas teie sõber tahab pikemat aega Lissabonis peatuda?» 

«Ei, ta lendab kohe edasi Dakarisse.» 

«Siis võib ta Puntareraseks jääda.» 

«Kuid ta vajab ometi läbisõiduviisat Lissaboni ja sissesõiduviisat Dakarisse.» 

«Köömes! Mul on terve kapp templeid täis. Euroopa suurim kollektsioon tõenäoliselt. Ei, ei 
see on väike asi!» 

«Aga missugune siis suur asi oleks olnud?» 

«Pass, milles tuleb muuta kõik ja mille foto kannab vermitud templit. Jah, sellise puhul oleks 
mul puhtalt kaks päeva ära läinud.» 

«Ja härra Puntarerase puhul?» 

«Te peate arvesse võtma minu halba hingelist seisundit, minu praegust tasakaalutust, minu 
õnnetut abielu — kurat võtaks, kuid kõigest hoolimata jõuan ma selle asjaga mäele kõige 
rohkem seitsme tunni jooksul!» 


Pingevabalt ning tasa ümisedes alustas Reynaldo Pereira tööd. Ta võttis koonilise metalltorni, 
mis oli pistetud puitpidemesse — omalaadse kingsepanaaskli —, surus selle fotopoolselt 
küljelt läbi passipildi esimese öösi nii kaugele, et too seal kindlalt paigal püsis. Siis hakkas ta 
ettevaatlikult peenikese sulenoaga öösi tagaküljelt lahti kangutama. 

Meister rääkis: «Alati tuleb kõigepealt eemaldada foto, et töö juures mõne kohmakuse 
tagajärjel ei saaks kummitempel viga.» Ta kergendas ennast kerge röhatusega. «Teie 
sibulasupp oli tõesti fantastiline!» 

Thomas istus liikumatult akna all. Ta ei vastanud, et keskendunud meistrit mitte häirida. 
Kaks öösi hoidsid Rafaelo Puntarerase fotot kinni. Kolmveerand tunni pärast oli meister nad 
mõlemad lahti kangutanud. Ettevaatlikult keeras ta naaskliga metalltorukesed välja. 

Nüüd pistis ta elektripliidi stepslisse, pani plaadile vana raamatukaane ja selle peale passi. 
Meister rääkis: «Kümme minutit soojendamist. Meie kutsume seda passi elluäratamiseks. 
Paber muutub pehmemaks, elastsemaks, on vedelikele vastuvõtlikum, laseb ennast igas suhtes 
kergemini töödelda.» 

Sigaretipausi järel võttis Pereira passi jälle käsile. Pintsetiga haaras ta kinni härra Puntarerase 
portree sellest nurgast, millel ei olnud templit, ja kergitas seda äärmiselt ettevaatlikult mil- 
limeetri võrra. Siis niisutas ta seda pintsli abil, kasutades ühe väikese pudeli tugevahõngulist 
Sisu. 

Meister ütles: «Pintslina kasutatakse ainult kõige peenematest mägra- või nugisekarvadest 
fabrikaati suurusega null.» 

Ta tupsutas õrnalt vedelikku foto ja passilehe vahele, seejuures pilti pintsetiga kergitades. 
Liim lahustus. Viie minuti pärast eemaldas meister foto ja viis selle raamaturiiulile. «Et ma 
seda kogemata ei kahjustaks.» 

Ta tuli laua äärde tagasi, sulges silmad, lõdvestas sõrmi 

ilmselt keskendus. 

Meister ütles: «Et saavutada üldse suhet oma passiga, alustan ma üsna kergest muudatusest: 
ma kõrvaldan ühe punkti.» 

Ta paigutas dokumendi suure, alusele kinnitatud luubi alla. Uue peenikese pintsliga niisutas ta 
seda vesiselge vedelikuga. Samal hetkel, mil ta asus ühe tindiga tehtud punkti kallale käsitsi 
kirjutatud isikukirjelduses, vajutas ta käima stopperi. Ta ootas, kuni tindipunkt oli peaaegu 
täiesti kahvatuks muutunud ning imas siis ülejäänud vedeliku välkkiirelt kuivatuspaberisse, 
mille serv oli lõigatud teravaks. 

«Kolm sekundit. Nüüd on meil alusväärtus olemas. Punktile kulutatud aega võrdluseks võttes 
võiksime juusjoonte kallale asuda.» 

Ta eemaldas ühelt küljelt kõik juusjooned, tupsutades neid kui punktidest koosnevat rida. Siis 
võttis ta käsile jämedamad jooned: ta võõpas neid mõlemalt poolt salapärase vedelikuga, 
liikudes joone keskkoha poole. «Erialaliselt nimetame meie seda tuumani töötlemiseks.» 

Kui ta oli kaks tundi ühtejärge «tuumani töödelnud» ja punk-timeetodil jooni pleegitanud, olid 
kõik sobimatud andmed kadunud, samuti ka varem viisades ja piiripolitseitemplites leidunud 
daatumid ja passi väljastamise ning kehtetuks muutumise ajad. 

Nüüd lubas meister endale pooletunnist lõdvestust. Ta tantsis natuke, et lihaseid lõdvaks lasta. 
Thomas keetis kohvi. Enne kui Pereira seda jooma hakkas, lõi ta kanamuna katki ja valas 
munavalge lamedale taldrikule: «Et õhul oleks suurem pind ründamiseks. Meie ütleme: ta 
peab üles tunnistama!» 

Kümne minuti pärast täitis meister hoolikalt kõik vaokesed ja orukesed, mis 
pleegitamisvahend kogu ettevaatusest hoolimata oli paberisse söövitanud, veniva, kiiresti 
kuivava munavalgega, nii et tekkisid taas absoluutselt tasased pinnad. Nendele puhus ta peale 
läbipaistvat maalifiksatiivi. 

Nüüd tõi ta kaupmees Puntarerase eemaldatud foto jälle lagedale, mässis selle õhkõrna 
siidpaberi sisse ja kleepis selle foto tagaküljele, nii et paber paigal püsis. Ahhaatpliiatsiga 
vedas ta siidpaberile fotol oleva templiosa kontuurid. 

Seejärel lõikas ta major Debras' neljast fotost ühe niimoodi sobivaks, et see osutus 
Puntarerase pildist ivake suuremaks, ja asetas sellele tükikese kopeerpaberit, mille värv vastas 
täpselt templivärvile. Nüüd eemaldas ta vana foto küljest siidpaberi, asetas selle Debras' foto 
peal asuvale kopeerpaberile ja kleepis uuesti kinni. Veel kord vedas ta ahhaatpliiatsiga 
templikontuurid üle. Siis päästis ta ettevaatlikult kattepaberid valla. Debras' pildil oli nüüd 
tempel. 

Teraselt silmitses meister oma loometeost. 

Teravate tangidega augustas ta nüüd Debras' foto eelnevalt täpselt kindlaksmääratud kohtades 
ja kinnitas selle kummiaraabiku ja kahe kingaöösiga passi. Teiste tangidega vajutas ta Öösid 
kinni. Seejärel täitis ta tušiga uuesti kõik need kohad, mis ta oli enne kustutanud. 

Meister ütles: «Kus on võimalik, seal muudetakse vanad numbrid uuteks, kuid vanadega 
sarnaseks — niisiis 3 asemele tuleb 8, numbrist 1 tehakse 4... » 

Kuus. ja pool tundi kestnud pingutava töö järel lõi Pereira templiga passi Portugali 
läbisõiduviisa ja sissesõiduviisa Daka-risse, ning täitis ka need ära. 

«Valmis!» 

Thomas aplodeeris vaimustatult. Meister kummardas väärikalt. «Alati meelsasti valmis 
sedalaadi teenet osutama.» 

Thomas surus tal kätt. «Mina ei ole enam siin, et teie ainulaadsest talendist edaspidi kasu 
saada. Kuid olge rõõmus, Rey-naldo, ma saadan teile siia ilusa naiskunde. Ma olen kindel, te 
mõistate teineteist imetlusväärselt... » 

Dom Pedro Neljanda väljakul asuva suure pressikeskuse hoone katuse all jooksid tulikirjas 
viimased päevauudised. Tuhanded silmapaarid olid täis pinevust ning hirmu, kui nad sihtisid 
vilkuvaid kirjatähti. Nii kohalikud kui ka sissesõitnud tunglesid sellel ilusal mustvalge 
mosaiiksillutisega platsil, istusid kohvikute 

tänavaaedades, mis ääristasid väljakut, jõllitasid ülal jooksvat tulikirja, ning lugesid... 
(United Press): Madrid — kuulujutud Saksa-Hispaania salajastest läbirääkimistest püsivad 
kangekaelselt — Saksa Wehrmacht pidavat nõudma vaba läbimarssi, et rünnata Gibraltarit ja 
niiviisi Vahemeri sulgeda — Franco on otsustanud neutraalseks jääda — Briti saadik hoiatab 
tõsiselt Hispaaniat — Briti-vastased demonstratsioonid Barcelonas ja Sevillas... 

Kaks meest istusid tänavaäärses kohvikus, mõlema ees absin-diklaas. Väike paks Luis Tamiro 
lehitses sellel õhtupoolikul võltsitud passi. Ta pomises imetlevalt: «Priima töö, no tõepoo- 
lest!» 

«Millal stardib teie lennuk?» «Kahe tunni pärast.» 

«Tervitage Debras'd minu poolt. Vaadaku, et ta siia jõuab. Minu laev sõidab välja viie päeva 
pärast.» 

«Loodetavasti tuleb ta sellega õigeks ajaks toime!» 

«Mida see tähendab?» küsis Thomas Lieven. 

Luis Tamiro suitsetas murelikult oma brasiilia sigarit: «Hispaanlased on ametlikult küll 
neutraalsed. - Kuid nad lasevad Saksa agentidel üsna vabalt töötada. Kolm Saksa «turisti» val- 
vavad Madridis päevad ja ööd majori iga sammu. Kordamööda kaheksa tunni kaupa. Major 
teab seda. Neid selle pole võimalik maha raputada. Nende nimed on Löffler, Weise ja Hart. 
Nad elavad Palace hotellis nagu majorgi.» 

«Milles see konks siis on?» 

«Sellest saadik kui majoril enam passi pole, ei tohi ta Madridist lahkuda. Nood kolm sakslast 
teavad, kes ta on, kuid nad pole suutnud seda seifi veel tõestada. Nad tahavad teada saada, 
mida ta Madridis teeb. Peale selle: niipea kui ta linnast lahkub, annab see Hispaania politseile 
põhjuse tema vangistamiseks. Ja kui ta juba vanglasse satub, siis võidakse teda ilma suuremat 
tähelepanu äratamata Saksamaale viia.» 

«Niisiis peab ta need kolm maha raputama.» 

«Jah, aga kuidas? Nood seal ootavad nagu jahikoerad ainult seda hetke, mil major katsuks 
põgeneda, et talle siis kallale karata!» 

Thomas Lieven silmitses väikest meest uudishimulikult. «Ütelge õige, Tamiro, mis elukutse 
teil päriselt on?» 

Väike paks ohkas, siis krimpsutas nägu. «Mina tegelen kõige 

sellisega, mis on keelatud. Inimeste ja relvade salajane üle piiri toimetamine. Salakaubandus. 
Kõik raha eest. Omal ajal olin ma juveliir Madridis.» «No ja siis?» 

«Kodusõda tegi mulle lõpu. Kauplus pommitati puruks. Kaup rööviti ära. Ning mul oli ka 
poliitilisi pahandusi. Ei, ei, mul on sellest kõigest enam kui küllalt. Nüüd on minu jaoks igal 
asjal kindel hind! Minul pole idealismiga mingit pistmist.» 

Thomas Lieven küsis tasa: «Kas tunnete Madridis veel härrasid, kes mõtlevad nii nagu teie?» 
«Paljusid!» 

«Ja teie ütlete, et kõigel on oma kindel hind?» «Selge!» 

Naeratades vahtis Thomas vilkuvat tulikirja. Leebelt pomises ta: «Kuulge, Luis, kui palju 
läheks maksma — sõprade puhul — väike spontaanne rahvaülestõus?» 

«Mida te silmas peate?» 

Ja Thomas Lieven ütles, mida ta silmas peab. 

«Aaaaaahhhhh!!!» 

Karjatades ärkas mustajuukseline täidlane konsuliproua Est-rella Rodrigues unest, kui 
Thomas hilisel öötunnil tema magamistuppa astus. Värisedes pani naine põlema punase 
sirmiga väikese lambi voodi peatsis. Käe oli ta surunud südamele. 

«Issand Jumal, kuidas sa mind ehmatasid!» 

«Andesta, kallim, asi jäi hilja peale — ma pidin selle passiga mehe teele saatma... » Thomas 
vajus voodiservale; Estrella viskus tema käte vahele. 

«Suudle mind... » Naine liibus tema vastu. «Et sa siin oled! Et sa viimaks ometi siin oled! Ma 
ootasin sind tundide kaupa — ma arvasin, et pean surema — ma arvasin, et pean surema... » 
«Igatsusest minu järele?» küsis Thomas meelitatult. 

«Seda ka.» 

«Ja veel?» 

«Ma lootsin kogu õhtu, et sa tuled ja kingid mulle veel natuke raha, millega ma saaksin 
Estorili sõita! 

«Hr-rm!» 

«Ma helistasin sinna! Kõikides laudades võidutsesid number üksteist ja selle naabrid! Kas sa 
suudad seda ette kujutada? Need on ju minu numbrid! Ma oleksin täna võitnud terve varan- 
duse!» 

«Estrella, ma tutvustan sulle homme täiesti esmaklassilist võltsijat. Talle võid sa oma passid 
komisjoni peale anda. Ta on valmis sinuga jagama fifty-fifty.» 

«Oo Jean, kui oivaline.» Thomas läks vannituppa. Estrella hüüdis talle järele: «Kas sa tead, 
mida ma ennist unes nägin?» 

«Mida?» päris Thomas vannitoast. 

«Ma nägin unes, et sa oled sakslane — ja minu kallim! Sakslane! Kui ma ometi sakslasi nii 
väga vihkan! Ma mõtlesin, et ma suren; ma mõtlesin, et ma suren — Jean, kas sa suudad mind 
mõista?» 

«Iga sõna.» 

«Miks sa siis midagi ei ütle?» 

Estrella kuulis teda puristamas. «Ehmatusest neelasin ma pool klaasi suuvett alla!» 

See lõbustas konsuliprouat. «Ah, sa oled kullatükk! Tule ruttu oma õrna Estrella juurde... » 
Hiljem ärkas veetlevate kehavormidega sakslaste vihkajanna selle peale, et Thomas unes 
valjusti naeris. Närviliselt raputas Estrella ta ärkvele. 

«Jean, Jean, mis on lahti?» 

«Kuidas? Oh, ma nägin koomilist unenägu.» 

«Millest?» 

«Väikesest spontaansest rahvaülestõusust,» ütles ta. Ja naeris taas. 

Madrid, 5. september 1940. 

Riigi salapolitsei komissari Filippo Aliadose konfidentsiaalne raport oma ülemustele: 
ÄÄRMISELT KIIRELOOMULINE! 

Täna kell 14.03 helistas mulle 14. politseiringkonna korrapidaja. Mulle teatati, et Briti 
saatkonnahoone ette Calle Fernando el 

Santol oli kogunenud umbes 16 inimest, kes tegid demonstratsiooni Inglismaa vastu. 

Ma läksin koos viie mehega otsekohe saatkonna juurde ja tegin kindlaks, et demonstrandid 
kuulusid elanikkonna kõige vaesemate kihtide hulka. Kooris karjusid nad teotussõnu Ing- 
lismaa kohta. 4 (neli) aknaruutu löödi puruks ja 3 (kolm) lil-lekasti kisti maha. Tema 
Ekstsellentsi härra Briti saadiku korraldusel tõttas tänavale härra kaubandusatašee, et 
demonst-rantidega läbirääkimisi pidada. 

Kui ma kohale jõudsin, teatas mulle härra Briti kaubandus-atašee erakordselt erutatult: «Need 
mehed siin kinnitavad, et neile maksavad Saksa agendid selle ülestõusu korraldamise eest.» 
Sellal kui suurem osa demonstrante välkkiirelt sekkunud politseisalga eest plehku pistis, 
õnnestus meil kinni võtta kolm persooni, kelle nimed on: Luis Tamiro, Juan Mereira ja 
Manuel Passos. Kinnivõetud kordasid mulle väidet, et Saksa agendid on nad kinni maksnud. 
Nad teatasid ka nende agentide nimed: 1. Helmut Löffler, 2. Thomas Weise, 3. Jakob Hart. 
Kõik kolm elavad Palace hotellis. Härra Briti kaubandusatašee nõudis juhtumi kohest uurimist 
ja esines ka oma valitsuse diplomaatilise protestiga. 

Kuna minu ametiasutusele on alati südamele pandud meie maa kõige rangemat neutraliteeti 
tähele panna, siis läksin ma kohe Palace hotelli ja võtsin ülalmainitud kolm saksa turisti kinni, 
kes avaldasid kinnivõtmisel vastupanu ja seepärast tuli nad käeraudades ära viia. 

Kolm sakslast eitasid ülekuulamisel nördinult demonstrantide finantseerimist. Vastastamine 
kolme demonstrandiga kulges tagajärjetult, mistõttu ma lasksin demonstrandid vabaks. Süü- 
distus avaliku rahu rikkumise kohta on esitatud. 

Meie salateenistus tunneb neid kolme sakslast. Tegemist on Saksa Abwehri kolme agendiga, 
ja neid võib pidada võimeliseks ülalesitatud aktsiooni korraldama. 

Kolm sakslast on ikka veel minu juures vahi all. Palun kõige kiiremat otsust selle kohta, mida 
nendega ette võtta, sest härra Briti kaubandusatašee pärib telefoni teel iga tunni tagant, 
milliseid abinõusid olen mina kasutusele võtnud. 


Filippo Aliados, komissar 

Saksa rusikas virutas mürtsti saksa tammepuust kirjutuslaua pihta. Kirjutuslaud seisis ühes 
majas Berliinis Tirpitz-Uferil. Rusikas kuulus admiral Canarisele. Ta seisis kirjutuslaua taga. 
Kirjutuslaua ees seisis sapipõiehaige major Fritz Loos Kölnist. 

Majori nägu oli väga kahvatu. Admirali nägu oli väga punane. Major oli väga vaikne. Admiral 
oli väga valjuhäälne: 

«Kuid nüüd mulle aitab, härra major! Kolm meie meest Hispaaniast välja saadetud! Briti 
valitsuse protest! Vaenlase ajakirjandusel on kont hammaste vahel. Ja teie peenikene härra 
Lieven naerab ennast Lissabonis kõveraks!» 

«Härra admiral, ma ei saa tõesti aru, mis sellel vennaksel juba jälle mainitud asjaga pistmist 
oli!» 

Canaris ütles mõrult: «Sellal kui meie mehi Madridis tundide kaupa vahi all peeti, lahkus 
major Debras maalt. Kahtlemata valepassiga. Ta jõudis õnnelikult Lissaboni. Ja kas teate, 
keda ta Estorili söögisaalis kõikide nähes embas ning põsele suudles? Teie sõpra Lievenit! Ja 
kas teate, kellega koos ta seejärel vägeva pidusöömingu korraldas? Teie sõbra Lieveniga!» 
«Ei... Oo Jumal, ei... See ei saa võimalik olla!» 

«Just nii see oli. Meie mehed jälgisid seda liigutavat jälle-nägemisstseeni. Mida võisid nad 
teha? Mitte kui midagi!» 

Major Loos tundis, et tema keha läbisid kohutavad tõmblused ning kõrvetised. Loomulikult 
minu sapp, mõtles ta meeleheites. See krants, see vilets krants Thomas Lieveni kujul! Miks 
tõin ma tookord Kölnis küll selle mehe Gestapo vanglast välja? 

«Härra major, kas te teate, kuidas teid juba kutsutakse? Hädavares Loos!» 

«Härra admiral, pardon, ma leian selle väga ülekohtuse olevat!» 

«Ülekohtuse? Kui te maksite tollele sellile kümme tuhat dollarit nimekirja eest, mis pidi 
sisaldama Prantsuse kõige tähtsamate salaagentide nimesid — ja meie tegime kindlaks, et 
tegemist oli ainult surnutega? Teil oli käsk see mees kaasa tuua!» 

«Portugal on neutraalne maa, härra admiral... » «See on ükstapuha! Mulle aitab juba! Ma 
tahan seda härra Lievenit siin näha! Selles toas! Ja elusalt! Kas saite aru?» «Just nii, härra 
admiral.» 

6. september 1940 kell 18.47. 

Secret Service'i raadiovalve raporteerib oma šefile M 15 Londonisse: 

Kella 15.15 alates toimub erakordselt elav radiogrammide vahetamine Berliini Abwehri ja 
Lissaboni Saksa saatkonna vahel. Radiogramme ei Šifreerita, vaid antakse edasi ilmselt 
eksiteele viivas tavalises tekstis. Berliini radiogrammid on adresseeritud Lissaboni Saksa 
saatkonna kaubandusatašeele, kellel kästakse selle eest hoolt kanda, et «kaupmees Jonas» nii 
ruttu kui võimalik koju tagasi pöörduks. Kahtlemata on ettevalmistamisel suur 
inimröövimanööver. «Kaupmees Jonas» peab olema tegelane, kes on Berliini Abwehrile 
ülimalt tähtis... 

6. september 1940 kell 22.30. 

Casa Senhora de Fatimas, Lissaboni Saksa saatkonna pres-sišefi mugavas majas leiab aset 
nõupidamine. Pressišeff on minema saatnud oma veetleva sõbratari, pikakoivalise kastan- 
pruuni tantsijanna Dolorese. Šampanja juures istuvad koos maja-härra, Saksa saatkonna 
mereväeatašee ja lennuväeatašee. Mõlemad viimati mainitud härrad on oma sõbrataridele 
selle õhtu vabaks andnud. 

Pressišeff ütleb: «Minu härrad, aeg ei oota. Berliin tahab Lievenit — ja muidugi kiiresti. 
Palun ettepanekuid.» 

Lennuväeatašee ütleb: «Mina teen ettepaneku mees uimastada ja lennukiga Madridi viia. Sealt 
juba kurjeermasinaga Berliini.» 

«Mina olen vastu,» ütleb mereväeatašee. «Meil oli juba Madridis äpardus. Me teame, et 
sealne lennujaam kubiseb Inglise ja Ameerika agentidest. Me teame, et seal iga reisijat 
fotografeeritakse. Me ei saa endale seda lubada, et meil tekiksid Madridis jällegi 
diplomaatilised pahandused.» 

«Täpselt minu arvamus,» ütleb pressišeff. 

Mereväeatašee ütleb: «Seepärast teen ma ettepaneku kasutada tema röövimiseks allveelaeva, 
minu härrad! Ma soovitan otsekohe võtta raadio teel ühendust blokaadimurdja Werneriga 

Madridis. Blokaadimurdja Werner töötab koos allveelaevade ülemkomandöriga ja võib 
kõikide üksuste asupaigad ilma pikemata kindlaks teha. Tema võib ka igal ajal ja kõige 
kiiremini kamandada allveelaeva kindlaksmääratud kaardikvadraati väljaspool Portugali 
territoriaalvett.» 

«Kuidas me saame kaupmees Jonase merele allveelaeva juurde viia?» 

«Me üürime kalakutri.» 

«Ja kuidas me ta sinna kalakutrisse saame?» «Mul on selle kohta ettepanek olemas.» Ja 
mereväeatašee ütleb, missugune see tema ettepanek on. 

Keegi vana mees kõndis ringi lennujaama restoranis ja üritas müüa suveniirnukke, suuri 
nukke, väikseid nukke. Tal ei olnud õnne. Kätte hakkas jõudma sellesama 8. septembri 1940 
südaöö, ja kõigest paar tosinat väsinud reisijat ootas" oma väljalendu. 

Vana mees astus akna all asuva laua juurde. Siin istusid kaks härrat, kes jõid viskit. 
«Suveniirnukud — mustlane, hispaanlane, portugallane... » 

«Ei, tänan,» ütles Thomas Lieven. 

«Veel ehtne rahuaja kaup!» 

«Sellest hoolimata ei, tänan,» ütles major Debras, kes end nüüd Rafaelo Puntareraseks 
nimetas. 

Vana mees läks edasi. Väljas, prožektoritest valgustatud maandumisrajal tangiti lennökit, mis 
pidi viima major Debras' Lissabonist Dakarisse. 

Major vaatas Thomas Lievenile sentimentaalselt otsa. «Ma ei unusta iialgi, mida te teinud 
olete!» 

«Ärge sellest rääkige!» ütles Thomas ja mõtles: kui sa kord sotti saad, et ma olen sinu 
salateenistuse agentide nimekirja tuksi pannud, siis sa seda kindlasti ei unusta! 

«Te päästsite mulle nimekirjad — ja aitasite mul Madridist lahkuda.» 

See on õigus, mõtles Thomas. Ja seepärast sa vahest andestad mulle kord selle 
ninapidivedamise. Ta küsis: «Kus nimekirjad on?» 

Major kissitas silmi. «Ma järgisin teie eeskuju ja sõbrunesin meie stjuardessiga. Nimekirjad 
on tema pagasis.» 

«Palun tähelepanu,» kostis valjuhääldist. «Pan American World Airways palub kõiki reisijaid, 
kes siirduvad lennuga 324 Dakarisse, läbida passi- ja tollikontroll. Minu daamid ja härrad, me 
soovime teile meeldivat lendu.» 

Debras tegi oma klaasile põhja peale ja tõusis püsti. «Lugu läheb tõsiseks, mu sõber. Veel 
kord suur tänu! Ja jällenägemiseni.» 

«Palun andke madame Josephine Bakerile edasi minu parimad tervitused ning soovid,» ütles 
Thomas Lieven. «Ja elage hästi, major. Sest meie ei kohtu enam iialgi.» 

«Kes teab?» 

Thomas raputas pead. «Ülehomme hakkab minu laev LõunaAmeerika poole sõitma. Ma ei 
tule enam iialgi Euroopasse tagasi,» ütles ta ja laskis sündida, et major teda veel kord embas 
ja põsele suudles. 

Veidi hiljem nägi ta majorit üle maandumisraja lennuki poole minemas. Thomas lehvitas ja ka 
major lehvitas, kuni kadus kabiini. Thomas tellis veel ühe viski. Kui lennuk stardipaika 
veeres, tundis ta ennast äkitselt väga hüljatuna. Mõne aja pärast maksis ta arve, tõusis püsti ja 
läks minema. 

Väljakul lennujaamahoone ees võimutses pimedus. Ainult paar lampi põles. Suur auto jõudis 
Thomasele järele ja peatus. Sohver vaatas aknast välja. «Takso, senhor?» 

Mitte kusagil polnud näha ühtki hingelist. 

«Jah,» ütles Thomas hajameelselt. Sohver tuli autost välja, avas ukse ja tegi kummarduse. 

Sel hetkel märkas Thomas Lieven, et takso oli kuidagi kahtlane. Väga kahtlane. Ta pöördus 
kohkunult ümber, kuid oli juba hilja. Sohver andis talle tugeva hoobi põlveõndlasse. Thomas 
paiskus tagaistmele. Siin haarasid temast kohe neli jõulist kätt ja rebisid ta autopõrandale. Uks 
lendas kinni. Sohver räntsatas istmele rooli taha ja sõit läks lahti. 

Suur märg lapp, mida oli immutatud vastikult magusa vedelikuga, suruti Thomase näole. 
Kloroform, mõtles ta. Suure vaevaga ahmis ta õhku. Üliselgesti kuulis ta hamburgi aktsendiga 
häält ütlevat: «Noh, priima, priima. Ja nüüd padavai alla sadamasse.» 

Siis hakkas veri Thomase meelekohtades kohisema, tema kõrvus helisesid kirikukellad, ja ta 
langes minestusse, aina sügavamale ja sügavamale, nagu alla pimedasse sametisse kaevu. 

Aeglaselt tuli meie sõber jälle teadvusele. Tema pea kumises. Tema süda läikis, tal oli külm. 
Ta mõtles: surnul ju süda ei läigi, surnul ju pea ei valuta, surnud ju külma ei tunne. Järelikult 
olen ma veel elus. Ettevaatlikult avas Thomas parema silma. Ta lebas vastikult haisva 
kalakutri vööris; paadimootor tagus närviliselt. 

Tüüri juures seisis väike kortsusnäoline portugallane, seljas nahkjakk ja peas nokatsmüts, 
kustunud piibutobi hammaste vahel. Laevniku taga tantsisid rannatuled üles ja alla. Meri oli 
rahutu. Kutter rullas avamerele. Ohates avas Thomas Lieven vasaku silma. 

Pingil tema kõrval istusid kaks jõulist jommi. Mõlemad kandsid musta nahkmantlit, ja nende 
näod olid vihased. Mõlemad hoidsid rasket revolvrit oma suures inetus kämblas. 

Thomas Lieven ajas end istukile ja ütles, küll vaevaliselt, kuid siiski ladusalt: «Kallist ja 
kaunist õhtut, härrased. Mul polnud enne lennujaamas võimalust teid tervitada. Selles olete ka 
teie omajagu süüdi! Te poleks pidanud mind nii ruttu lömmi lööma ja siis kloroformiga 
uimastama.» 

Esimene sell rääkis hamburgi aktsendiga: «Ma hoiatan teid, Thomas Lieven. Vähimagi 
põgenemiskatse puhul käib pauk!» 

Teine sell rääkis saksi aktsendiga: «Mäng on läbi, Thomas Lieven. Nüüd läheb reis 
kodumaale.» 

Huvitatult päris Thomas: «Kas te olete pärit Dresdenist?» 

«Leipzigist. Miks te küsite?» 

«Puhtast uudishimust. Mul pole mitte midagi selle kutri vastu, minu härrad, kuid reis 
kodumaale meritsi — sinna on hea tükk maad. Kas me tuleme sellega toime?» 

«Ikka veel laiutab lõugu,» ütles hamburglane. «Ärge tundke mingit muret, härra Lieven. 
Kutriga viime teid ainult kolme-miilitsoonist välja.» 

«Kaardikvadraati 135 Z,» ütles leipziglane. 

Thomas märkas, et kutter sõitis ilma kiiluveetuleta. Meri muutus aina rahutumaks. Thomas 
samuti. Kuid ta katsus seda mitte välja paista lasta. «Ja mis juhtub kaardikvadraadis 135 Z, 
minu härrad?» 

«Seal kerkib veerand tunni jooksul pinnale allveelaev. Kõik läheb nagu nööri mööda, küll 
näete. Ühe silmapilguga.» 

«Saksa organisatsioon,» tähendas Thomas viisakalt. 

Väike tüürimees ütles portugali keeles: «Meie oleme territoriaalvetest väljas. Kus on minu 
raha?» 

Leipziglane tõusis püsti, läks tuikudes tüürimehe kõrvale ja andis talle ümbriku. Laevnik 
pigistas kõvasti tüüri ja loendas pangatähti. Seepeale käis kõik väga kiiresti. 

Thomas oli esimene, kes nägi suurt varju üles kerkimas, sest tema oli ainuke, kes ahtrit silmas 
pidas. Korraga oli must viirastus seal, ähvardavalt paiskus ta ööst esile, tuli otseteed rulluva 
kutri peale. Thomas tahtis karjuda, kuid hammustas endale viimasel hetkel keelde. Ei, mõtles 
ta. Mitte karjuda. Nüüd vait olla, vait... 

Prožektorid süttisid. Laevasireen huilgas, korra, kaks, kolm. Siis muutus see vari äkitselt 
võidusõidujahiks, lähedal, üsna lähedal, eluohtlikult lähedal. Portugallasest tüürimees 
röögatas metsikult ja keeras rooliratast. Liiga hilja. Vastiku raginaga rammis jaht terava nurga 
all väikese paadi pakpoordi. Hamburgi härral lendas revolver peost. Leipzigi härra kukkus 
pikali. Ja siis oli kõik pahupidi, kutter läks kummuli, sellal kui jahi vöör krigisedes tema külge 
kaevas. Nähtamatu hiiglarusikas kiskus Thomase üles ja virutas ta musta jääkülma vette. 
Ta.kuulis lärmakat häältekaost, karjeid, vandesõnu, käsklusi, ja ikka veel huilgas jahi sireen. 
Thomas neelas soolast vett, vajus korraks vee alla, tuli jälle pinnale, ahmis õhku ja nägi, 
kuidas jahitekilt lennutati talle nööri külge seotud päästerõngas. Laksatades kukkus valge rõn- 
gas vette. Thomas kahmas sellest kinni. Järgmisel hetkel tõmmati nöör pingule ja Thomas 
sikutati jahi juurde. 

Silmi kissitades vahtis ta rõngal asuvaid kirjatähti, mis moodustasid laeva nime. Thomas 
luges: BABY RUTH. 

Helde taevas, mõtles ta, kui ma seda klubis jutustan, siis nad ütlevad mulle, et ma valetan... 

«Viskit või rummi?» 

«Viskit, palun.» 

«Kas jää või soodaga?» 

«Ainult jääga, palun. Ja valage klaas rahulikult poolenisti täis, ma saan nii kergesti nohu,» 
ütles Thomas Lieven. Möödunud oli veerandtund, erakordselt sündmusrikas veerandtund. 
Viieteistkümne minuti eest veel Saksa Abwehri vang, siis merehädaline Atlandi ookeanis, 
nüüd aga istus Thomas soojadesse vaipadesse mähitult unelmkauni luksuskabiini unelmpeh- 
mel voodil. Härra, keda ta polnud iialgi varem näinud, seisis seinabaari ees ja valmistas talle 
drinki. Thomas mõtles kergelt uimasena: nii see elu juba kord on... 

Härra tõi Thomasele viskit. Ta oli ka endale tublisti valanud. Nüüd tõstis ta naeratades klaasi: 
«Cheeriol» 

«Cheerio,» ütles Thomas ja võttis vägeva sõõmu. Nüüd saan ma viimaks ometi lahti sellest 
vastikust kloroformimaitsest kõris, mõtles ta. Väljast tungis kabiini metsik möirgamine. «Kes 
see on?» 

«Meie tüürimees ja teie oma. Ekspertide vestlus teemal, kes on süüdi,» vastas võõras härra, 
kes kandis laitmatut üherealist palitut ja intelligendi sarvraamidega prille. «Loomulikult oli 
süüdi teie tüürimees. Ilma kiiluveetuleta ei sõideta. Kas veel natuke iääd? » 

«Tänan, ei. Kus on need mõlemad — minu saatjad?» «Teki all. Ma oletan, et teile meeldib 
kuulda, et nad on just seal.» 

Ei aita midagi, mõtles ThoWs. Mis seal ikka, kõige parem on, kui võtan härjal kohe sarvist. 
Seepärast ütles ta: «Ma tänan teid. Te päästsite mu elu. Ja ma ei pea silmas mind ähvardanud 
uppumissurma.» 

«Proosit, kaupmees Jonas!» 

«Kuidas palun?» 

«Meile olete teie kaupmees Jonas. Me ei tea veel teie tõelist nime.» — Jumal .tänatud, mõtles 
Thomas. — «Ja kindlasti ei taha te seda mulle ka ütelda... » 

«Kindlasti mitte!» — Missugune õnn, et ma deponeerisin kõik oma paberid ilusa 
konsuliproua seifi. Ma ei saanud ega saanud lahti tundest, et minuga võiks kord midagi taolist 
juhtuda. 

«Ma mõistan seda suurepäraselt. Mulle on selge, et teie võite alles kõige kõrgematele 
meestele rääkida. Mees nagu teie! V.I.P.!» 

«Vabandage, kes?» 

«Very Important Person)» 

«Kas mina olen väga tähtis isik?» 

«Noh, kuulge ikka, kaupmees Jonas, kui Saksa Abwehr katsub teid allveelaevaga Portugalist 
ära toimetada! Te ei suuda ette kujutada, mida nad teie tõttu viimase neljakümne kaheksa 
tunni jooksul on korda saatnud! Need ettevalmistused! Monstroossed! Abwehr Berliin! 
Abwehr Lissabon! Allveelaev kaardikvadraadis 135 Z! Nii hullumeelset radiogrammide 
vahetamist pole sakslaste juures juba mitu kuud nähtud. Kaupmees Jonas... Kaupmees Jonas... 
Kaupmees Jonas tuleb iga hinna eest Berliini toimetada... Ja nüüd küsite teie minult, kas teie 
olete V.I.P. — suurepärane! Mis on, kaupmees Jonas?» 

«Kas ma võiksin — kas ma võiksin veel ühe viski saada, palun?» 

Thomas Lieven sai veel ühe — ja suure. Sarvraamprillidega härra tempis endale ka veel ühe 
ja mõtiskles seejuures valjusti: «Viie tuhande dollari eest võib Baby Ruth rahulikult pudeli 
viskiga kostitada!» 

«Vabandage, milline baby? Mis viis tuhat dollarit?» 

Prillidega härra naeris. «Kaupmees Jonas, teile on see ometi selge, et minu näol on teil 
tegemist Secret Service'i mehega?» 

«See on mulle selge küll.» 

«Kutsuge mind Rogeriks. See ei ole muidugi minu õige nimi. Kuid vale nimi on niisama hea 
nagu iga teinegi — kas mul on õigus?» 

Armas Jumal taevas, juba jälle läheb lahti! mõtles Thomas Lieven. Ole valvel, nüüd peab 
valvel olema. Sakslaste küüsist olen ma pääsenud. Nüüd pean veel inglastest lahti saama. Ma 
pean aega võitma. Järele mõtlema. Ettevaatlik olema. Ta ütles: 

«Teil on täiesti õigus, mister Roger. Ma kordan oma küsimust: mis viis tuhat dollarit? Milline 
Baby Ruth?» 

«Kaupmees Jonas, kui meie — ja «meie» all pean ma silmas meie poisse Briti salateenistusest 
Lissabonis — konstateerisime sakslaste hüsteerilist radiogrammide vahetamist, siis me infor- 
meerisime sellest otsekohe M 15 Londonis... » 

«Kes on M 15?» 

«Meie vastuluure šeff.» 

«Ahaa,» ütles Thomas. Ta võttis sõõmu ja mõtles: Euroopa lasteaed. Mõrtsukalik Euroopa 
lasteaed. Ah, armas Jumal, küll ma olen rõõmus, kui selle naeruväärselt eluohtliku kontinendi 
selja taha jätan. 

«Ja M 15 saatis radiogrammi: Avada tuli!» 

«Ma mõistan.» 

«Meie reageerisime välkkiirelt... » «No selge.» 

«...seda kaupmees Jonast ei pidanud natsid endale saama! Ha-ha-haa! Võtke veel viskit Baby 
Ruthi terviseks!» 

«Ehk tahate viimaks ometi mulle ütelda, kes on too Baby Ruth?» 

«Missis Ruth Woodhouse, kuuskümmend viis aastat vana. Kolm neljandikku kurt. Ta on kaks 
infarkti ja viis meest üle elanud.» 

«Kompliment.» 

«Kas teile ei ütle midagi: Woodhouse'i teras? Woodhouse'i tank? Woodhouse'i kuulipildujad? 
Ameerika vanimaid sõjatöös-tusdünastiaid! Pole iialgi kuulnud?» 

«Ma kardan, et ei.» 

«Halb lünk hariduses, pean ma sel juhul ütlema.» «Te olete selle likvideerinud. Tänan.» 
«Võtke heaks. Niisiis, see jaht kuulub sellele daamile. Käesoleval ajal peatub ta Lissabonis. 
Kui me selle allveelaeva-asja olime välja uurinud, siis me rääkisime temaga. Ta andis 
jalamaid viie tuhande dollari eest oma laeva meie käsutusse.» Mees, kes nimetas end 
Rogeriks, läks jälle baari juurde. «Kõik käis nagu nööri mööda, kaupmees Jonai! Ühe 
silmapilguga!» 

Seda olen ma täna õhtul juba korra kuulnud, mõtles Thomas Lieven ja ütles viisakalt: «Briti 
organisatsioon.» 

Roger tungis Ameerika sõjatööstusmiljonäri alkoholivarudesse nagu näljane hunt lambakarja 
kallale. Seejuures lõbustas ta ennast: «Me jälgisime iga teie sammu, kaupmees Jonas. Teid 
valvati lakkamatult! Mina luurasin siin, kaardikvadraadis 135 Z. Ma sain radiogrammi, et 
sakslased olid teid lennujaamas rünnanud ja ära röövinud. Ma sain radiogrammi, et kalakutter 
seati mereleminekuks valmis. Ha-ha-haa!» 

«Ja mis edasi saab?» 

«Ühe silmapilguga! Kõik läheb nagu nööri mööda. Loomulikult 

kaebame selle portugallasest tüürimehe kohtusse. Kuritahtliku hooletuse pärast. Tema on 
selles õnnetuses kahtlematult süüdi! Me saatsime juba vastava radiogramni teele. Varsti 
hakkab siin ristlema patrullpaat, mis võtab pardale tüürimehe ja teie mõlemad sakslastest 
sõbrad.» «Mis nendest saab?» 

«Mitte midagi. Nad seletasid juba, et nad tahtsid ainult väikest lõbusõitu teha.» «Ja mis saab 
minust?» 

«Mul on korraldus, kui vaja, siis isegi oma elu kaalule pannes viia teid vigastamatult 
Portugalis töötava Briti pressišefi villasse. Või tahate meelsamini minna koos oma sakslastest 
sõpradega?» 

«Mitte mingil juhul, mister Roger, mitte mingil juhul,» ütles Thomas Lieven ja naeratas 
virilalt, ise seejuures kaalutledes: kas katab minu laupa ikka veel merevesi — või juba jälle 
hirmuhigi? 

Sakslased olid Thomas Lieveni Lissabonist ära toimetanud igivana limusiiniga, britid tõid ta 
Lissaboni tagasi uue Rolls-Royce'iga. Noblesse oblige. 

Ta istus tagaistmel, seljas sinisest siidist hommikukuub, millele olid tikitud kuldsed 
draakonid, ja jalas nendega kokkusobivad tuhvlid. Rohkem riideesemeid polnud Baby Ruthi 
pardalt võimalik leida. Thomas Lieveni märg ülikond ja aluspesu asusid ees sohvri juures. 
Thomase kõrval istus Roger, automaatpüstol põlvedel. Ta ütles läbi hammaste: «Ärge kartke, 
kaupmees Jonas, teiega ei juhtu midagi. Autoseinad on pantserdatud, aknad kuulikindlast 
klaasist. Ükski kuul ei võta neist läbi.» 

«Ja kuidas, palun, saate teie siis vajaduse korral siit välja tulistada?» küsis Thomas. Sellele 
küsimusele jäi Briti agent vastuse võlgu. 

Nad kihutasid magavast Estorili luksuskuurordist mööda ida suunas, vastu toredale 
päikesetõusule. Taevas ja meri hiilgasid pärlmuttervärvides. Sadamas oli palju laevu. Täna on 
9. september, mõtles Thomas Lieven. Homme asub General Carmona Lõuna-Ameerika poole 
teele. Kas ma jõuan tema pardale, armas Jumal! 

Briti pressišefi mugav villa asus palmiaias. Villa oli sisustatud mauri stiilis ja kuulus 
Alvarezi-nimelisele rahalaenutajale, kellel oli veel kaks samasugust villat. Ühe oli endale 
üürinud Saksa saatkonna pressišeff, teise Ameerika pressišeff... 

Inglaste villa sissepääsu kohal seisis kuldtähtedega CASA DO SUL. Teener, kes kandis 
triibulisi pükse ja rohelist samet-vesti, hoidis rasket separauast ust valla. Valged 
puhmaskulmud oli ta kõrgele kergitanud. Tummalt tegi ta Thomasele kummarduse. Seepeale 
lukustas ta ukse ja sammus mõlema külastaja ees läbi vägeva halli, mööda kaminast, 
paraadtrepist ja härra Alvarezi esivanema portreest, raamatukogu juurde. 

Selles ruumis ootas kirju raamaturiiuli ees vanem džentelmen, kes nägi välja nii oivaliselt 
inglaslik nagu ainult need härrad, keda võib kohata briti moeajakirjade lehekülgedel. Tema 
hoolitsetud elegantsus, laitmatult istuv tumehall flanellülikond, hoolitsetud 
koloniaalohvitserivurrud ja džentelmenlik sõjaväeliselt sirge rüht tekitasid Thomas Lievenis 
siirast imetlust. «Ülesanne täidetud, söör,» ütles talle Roger. «Hästi tehtud, Jack,» ütles 
tumehallis ülikonnas härra ja surus Thomase kätt. «Tere hommikust, kaupmees Jonas. Tere 
tulemast Suurbritannia territooriumile. Ma ootasin teid kannatamatult. Kas soovite üht viskit 
nende vintsutuste peale?» «Mina ei joo iialgi enne hommikueinet, söör.» «Ma mõistan. 
Põhimõtetega mees. On mulle meele järele. On mulle ülimalt meele järele.» 

Tumehallis ülikonnas härra pöördus Rogeri poole. «Minge üles Charley juurde. Ta peab 
raadio teel ühendust võtma M 15-ga. Kood Cicero. Sõnum: Päike tõuseb läänekaarest.» 
«Just nii, söör.» Roger kadus. Tumehallis ülikonnas härra ütles Thomasele: «Kutsuge mind 
Shakespeare'iks, kaupmees Jonas.» 

«Meeleldi, mister Shakespeare.» — Miks mitte? Prantsusmaal oli mul kord kolleeg, keda tuli 
kutsuda Jupiteriks, mõtles Tho-mas. Kui midagi sellist teile lõbu pakub... 

«Teie olete prantslane, kaupmees Jonas, eks ole?» «Seda küll.» . 

«Ma arvasin seda otsekohe! Mul on silma selliste asjade peale. Eksimatu inimesetundmine! 
Vive la France, monsieurl» «Tänan, mister Shakespeare.» «Monsieur Jonas, kuidas on teie 
õige nimi?» 

Kui ma talle seda ütlen, ei jõua ma iialgi oma laevale, mõtles Thomas ja vastas seepärast 
nõnda: «Mul on kahju, kuid minu seisund on liiga tõsine. Ma pean oma õiget identsust 
varjama.» 

«Monsieur, ma garanteerin oma auga, et viime teid igal ajal ohutult Londonisse, kui olete 
valmis minu maa heaks töötama. Meie päästsime teid natside küüsist, ärge seda unustage!» 

See on elu, mõtles Thomas. Ja ta ütles: «Ma olen kurnatud, mister Shakespeare. Ma — ma ei 
suuda enam. Enne kui ma mingi otsuse langetan, pean ma magama.» 

«Täiesti selge, monsieur. Võõrastetuba on teile valmis seatud. Pidage ennast minu 
külaliseks.» 

Pool tundi hiljem lamas Thomas Lieven pehmes mugavas voodis, vaikses hubases toas. Päike 
oli tõusnud, pargis laulsid linnud. Kuldsed valguskiired langesid läbi võretatud akna. Uks oli 
väljastpoolt lukustatud. Inglise külalislahkus, mõtles Thomas Lieven, kuulus kogu maailmas. 
Seda ei ületa tõesti miski... 

«Tähelepanu, õige aeg: gongilöögil on kell kaheksa! Tere hommikust, minu daamid ja härrad. 
Raadio Lissabon edastab teile teise varahommikuse uudistesaate. London. Ka möödunud ööl 
jätkasid Saksa õhujõudude tugevad lennueskadrillid kontsentreeritud rünnakuid Briti pealinna 
pihta... » 

Erutatult hingates, käsi teineteise vastu hõõrudes käis sihvakas mustajuukseline konsuliproua 
Estrella Rodrigues rutakalt oma magamistoas edasi-tagasi. Ta näis kurnatuna. Tema meeli- 
erutavalt võlvuv ülahuul värises. 

Estrella oli närvišoki äärel. Möödunud ööl polnud ta silma-täitki maganud, tal olid seljataga 
kohutavad tunnid. Jean, tema armastatud Jean ei olnud koju tulnud. Estrella teadis, et tema 
salapärane sõber oli selle Prantsuse majori lennujaama viinud. Estrella oli lennujaama 
helistanud. Kuid seal ei teatud monsieur Jean Leblancist mitte kui midagi. 

Oma vaimusilmas nägi Estrella oma kallimat röövituna, vangistatuna, piinatuna, sakslaste 
käes, surnuna! Estrella rind tõusis ja vajus ühes tema mäslevate tunnetega. Ta uskus, et ta 
sureb, heidab hinge... 

Äkki tuli talle meelde, et raadio ikka veel töötas. Ta jäi seisma ja hakkas tähele panema, mida 
diktor räägib: 

«... täna hommikutundidel rammis Ameerika jaht Baby Ruth kolmemiilitsooni ees üht 
Portugali kalakutrit, mis läks ümber. Jahi meeskond võttis merehädalised pardale. Samal ajal 
määrasid meie rannakaitseüksused kindlaks ühe allveelaeva asupaiga õnnetuskoha läheduses; 
laev sukeldus otsekohe ja põgenes. 

Kapten Edward Marks, Baby Ruthi komandör, süüdistab kala-kutri tüürimeest sõiduohutuse 
jämedas rikkumises. Kutri kolm reisijat, kaks sakslast ja üks prantslane... » 

Estrella karjatas. 

«...keeldusid igasugustest kommentaaridest. Paratamatult tekib kahtlus, et siin oli tegemist 
nurjunud inimröövimanöövriga, millesse oli segatud vähemalt kaks välismaist salateenistust. 
Asja hakati uurima. Baby Ruth ei tohi edasise korralduseni merele minna. Jaht kuulub 
Ameerika miljonärile Ruth Wood-house'ile, kes resideerib mõnda aega hotellis Aviz. Te 
kuulsite uudiseid. Ilmaprognoos tänaseks ja homseks... » 

Konsuliproua ärkas tardumusest. Ta lülitas raadio välja. Ülikiiresti pani ta end riidesse. Jean... 
Tema aimus polnud teda petnud, midagi oli juhtunud, midagi kurja, midagi õudset... Kuidas 
selle miljonäri nimi oligi? Woodhouse. Ruth Woodhouse. Hotell Aviz. 

Valged puhmaskulmud kõrgele tõstetud, nõnda astus teener luksusliku Casa do Suli 
raamatukogusse. Sonoorselt kõlas tema hääl, kui ta teatas Briti sideteenistuse šefile: «Senhora 
Rodrigues on äsja kohale jõudnud, söör.» 

Nõtkelt tõusis mees, kes nimetas end Shakespeare'iks. Nõtkel sammul läks ta vastu 
konsuliprouale, kes kandis nüüd kehale liibuvat valget linast kleiti, millele oli käsitsi maalitud 

ereda-värvilisi lilli ja linde; näo jumestamisega oli ta veidi liiale läinud ja temast jäi mulje kui 
tagaaetavast täidlasest hirvest. 

Shakespeare suudles tal kätt. Teener tõmbus tagasi. 

Briti sideteenistuse šeff pakkus Estrellale istet. 

Hingeldades ning tugevasti lainetades matsatas ta kallihinnalisse 

tugitooli. Erutus oli röövinud temalt kõnevõime — haruldane nähtus. 

Kaastundlikult ütles mees, kellele meeldis kasutada Inglismaa suurima poeedi nime: «Mul oli 
poole tunni eest telefonikõne missis Woodhouse'iga. Ma tean, et te otsisite ta üles, senhora... » 
Ikka veel keeletu Estrella noogutas. 

«...Missis Woodhouse on... hmm... meie väga hea sõber. Ta ütles meile, et teie tunnete muret 
— hmm — oma väga hea sõbra elu pärast?» 

Estrella ei aimanud, mida ta järgnevate sõnadega korda saatis: «Ma tunnen muret Jeani pärast, 
mu Jumal küll, oma vaese õnnetu Jeani pärast... » 

«Jeani?» 

«Jean Leblanc — prantslane. Ta on eilsest saadik kadunud... Ma olen hirmust juba pooleldi 
hulluks läinud. Kas te võite mind aidata... Kas te teate temast midagi? Ütelge mulle tõtt, ma 
anun teid!» 

Shakespeare vangutas paljuütlevalt pead. 

«Te varjate minu eest midagi!» prahvatas konsuliproua. «Ma tunnen seda. Ma tean seda! Olge 
armuline, senhor, rääkige! Kas minu vaene Jean on viletsate hunnide küüsi langenud? Kas ta 
on surnud?» 

Shakespeare tõstis käe, mis oli kitsas ja õilis ja valge nagu piim. «Mitte sugugi, kõige 
austatum senhora, mitte sugugi. Ma usun, et mul on teile häid uudiseid... » 

«Kas tõesti, püha Madonna Bilbaost, kas tõesti?» 

«See on kokkusattumus, hmm, hmn.. Paari tunni eest tuli meie juurde keegi härra, kes võiks 
väga hästi olla just see, keda teie otsite... » 

«Oh Jumal, oh Jumal, oh Jumal!» 

«Teener äratab ta kohe. Ta peaks iga silmapilk...» — koputati — «seal ta juba ongi. Sisse!» 
Uks avanes. Ilmus kõrk teener. Tema järel sammus raamatukogusse Thomas Lieven, tuhvlid 
paljaste jalgade otsas, keha ümber tõmmatud Baby Ruthi tagavaradest pärinev orientaalne 
hommikukuub. 

«Jean!» 

Estrella karjatus lõhestas õhku. Ta tormas komberdades üle põrandavaiba oma kallima juurde, 
viskus tema rinnale, klammerdus paigale tardunud Thomase külge, kallistas ja suudles 

teda hingematvalt ja tunnistas kogeldes: «Oh Jean, Jean — minu ainuke, minu kullake... Et sa 
vaid elad, et sa vaid siin oled — see teeb mind maailma kõige õnnelikumaks naiseks!» 
Shakespeare tegi arusaava naeratuse saatel kummarduse. «Ma jätan teid senhoraga kahekesi,» 
teatas ta tagasihoidlikult.» Hiljem näeme, monsieur Leblanc.» 

Thomas Lieven sulges silmad. Sellal kui Estrella suudlused nagu raheterad teda tabasid, 
mõtles ta meeleheites: läbi! Lõpp! Nüüd olen ma kadunud. Ela hästi, vabadus! Ela hästi, 
General Carmona. Ela hästi, ilus Lõuna-Ameerika... 

Radist Charley istus Casa do Suli mansardkorrusetoas, mille akende taga lainetasid 
hommikutuules palmilehvikud. Radist Charley tegi endale maniküüri, kui Shakespeare 
tormates tuppa tuli. 

«Lase käia. M 15-le. Kaupmees Jonase õige nimi on Jean Leblanc. Stopp. Palume 
korraldust.» 

Charley šifreeris sõnumi, lülitas saatja sisse ja hakkas mor-semärke edasi andma. 

Vahepeal oli Shakespeare istet võtnud suure valjuhääldi ees ja vajutanud seitsme klahvi 
hulgas sellele, mille kohalt võis lugeda: 

MIKROFON RAAMATUKOGU 

Kostis raginat ja naksumist. Siis hakkas Shakespeare pealt kuulama alljärgnevat dialoogi 
Thomase ja ilusa Estrella vahel: 

«...aga kuidas olen ma sind hädaohtu saatnud, kallim? Kuidas?» 

«Sa poleks tohtinud siia tulla!» 

«Kuid ma olin juba hirmust ja murest poolsegane — ma mõtlesin, et suren... » 

«Sa poleks tohtinud iialgi minu nime nimetada!» (Shakespeare'i kitsastele huultele kerkis 
naeratus.) «Kuid miks ei?» 

«Kuna minu nime ei tohi mitte keegi teada!» 

«Kuid sa oled ju prantslane! Inglaste sõber — liitlane... » 

«Sellest hoolimata.- Ole nüüd vait...» Kostsid sammud, «...kindlasti 

peab siin kusagil lutikas peidus olema... Ah, seal see ongi, laua all.» 

Valjuhääldist tuli kriiskavat vilistamist, kohutavat raginat, siis katkes ühendus. 

Imetlevalt ütles Shakespeare: «Kaval krants. Avastas mikrofoni ja rebis juhtme puruks!» 
Mõne minuti pärast nägi ta, et radist võttis nobedate näppudega vastu läkituse. «Kas juba 
vastus M 15 käest?» 

Charley noogutas. Ta dešifreeris Londonist tulnud vastuse. Seejuures muutis tema tervisest 
õhetav noormehenägu värvi. Kähvatades ütles ta: «Issand Jumal!» 

«Mis on?» Shakespeare kiskus tal sedeli peost. Ta luges: 

M 15-lt shakespeare'ile lissabon — mainitud jean leblanc on tegelikult thomas lieven ja ta on 
saksa abwehri agent — ta on meid äsja prantsuse salateenistuse võltsitud nimekirjadega alt 
vedanud — hoidke seda meest igal tingimusel kinni — spetsiaalne agent lendab otsekohe 
kurjeerlennukiga teie juurde — tema korraldusi tuleb üksteise järel täita — lõpp — lõpp — 
Vänge vandumisega viskas Shakespeare sedeli põrandale ja sööstis mansardkorruselt minema. 
Ta tormas trepist alla raamatukogu poole, võttes kaks astet korraga. 

Hallis avanes talle vapustav pilt. Raske välisuks seisis niisama valla nagu raamatukoguukski. 
Nende vahel lebas liikumatu inimkuju näoli luksuslikul idamaisel põrandavaibal — see oli 
suursugune teener. 

Shakespeare sööstis raamatukogutuppa. See oli tühi. Õhus hõljus veel parfüümihõngu. 
Shakespeare sööstis välja parki. Tänaval startis suure ulgumisega parajasti punane takso. Sha- 
kespeare sööstis halli tagasi. Suursugune teener oli juba toibunud. Ta istus vaibal, ägas ja 
masseeris kaela. 

«Kuidas oli see võimalik?» 

«See mees on meister džudžitsukunstis, söör. Ma nägin teda, kui ta koos daamiga 
raamatukogust välja tuli. Ma astusin talle vastu, et teda kinni pidada. Seepeale käis kõik 
välkkiirelt. Ma lendasin põrandale — kaotasin teadvuse, söör... » 

Telefon kriiskas — kriiskas — kriiskas. 

Jalas endiselt tuhvlid ja seljas hommikukuub, nõnda astus Thomas Lieven lohiseval sammul 
Estrella magamistuppa. Punase takso sohver ja suur hulk möödakäijaid olid viimase 
veerandtunni jooksul pannud imeks tema kummalist riietust, ja sedasama oli teinud ka Estrella 
toatüdruk, kuid Thomasele, kes kogu eluaja oli kõige elegantsemalt riietunud, oli see üks- 
tapuha. Talle oli nüüd kõik ükstapuha! Ta teadis: nüüd oli mängus tema elu! 

Ta tõstis kuuldetoru kõrva äärde. «Hallo?» 

Siis naeratas ta kergendatult, sest tundis ära hääle, mis torust kostis. Ta kuulis sõpra, ainukest 
sõpra, kes talle veel oli jäänud. 

«Leblanc, siin on Lindner... » 

«Jumal tänatud, Lindner, ma tahtsin ka teile just helistada. Kus te asute?» 

«Hotellis. Kuulge, Leblanc, ma püüan juba mitu tundi teid kätte saada.» 

«Ja-jaa, väga hea. Mul-oli ebameeldiv elamus — mitu ebameeldivat elamust... Lindner, te 
peate mind aitama... Ma pean ennast varjama, kuni meie laev teele läheb... » 

«Leblanc!» 

«...mind ei tohi keegi näha, ma... » 

«Leblanc! Laske mind viimaks ometi rääkida!» 

«Palun.» 

«Meie laev ei välju.» 

Thomas vajus konsuliproua voodile. Estrella oli tema kannul tuppa tulnud ja surus oma 
väikest rusikat hirmunult kohkunud suule. Thomas ägas: «Mida te ütlesite?» 

«Meie laev ei välju!» 

Thomas Lieveni laup läks higiseks. «Mis on juhtunud?» 

Viini pankuri hääl kõlas peaaegu hüsteeriliselt: «Mul oli juba mitu päeva selline halb tunne. 
Meie laevaühing käitus nii kummaliselt — ma ei rääkinud teile sellest, et teid mitte 
närveerima panna. Täna hommikul sain ma teada... » 

«Mida?» 

«Sakslased on meie laeva ära kaaperdanud!» 

Thomas sulges silmad. 

Sampinjonid saiaviilukatel * Ungari letšo Värsked pirnid juustuga 


Thomas Lieven keedab ungari rooga. Seejuures tuleb talle päästev idee 

Šampinjonid saiaviilukatel. Võtta väikesed kõvad šampinjonid, pesta nad puhtaks, kõrvaldada 
igasugune mustus ja lõikuda siis viiludeks. Seejärel hautada nad või sees pehmeks, soolata ja 
pipardada kergelt ning kuhjata õhukestele saiaviilukatele, mis on mõlemalt poolt või sees 
kollaseks praetud. Nüüd tilgutada neile sidrunimahla ja puistata üle hakitud peterselliga. 
Lauale anda taldrikutel, mis on eelnevalt hästi kuumaks aetud. 

Väga peen on, kui koos seentega hautada peenestatud šalotte; seejuures kasutada rõõska või 
hapukoort. Valmis viilukatele puistata riivitud juustu ning küpsetada neid veel natuke aega 
ahjus. 

Märkus: Thomas Lieven otsustas esimesena kasutada mainitud valmistamisviisi, kuna ta tahtis 
enne mõnevõrra massiivset pearooga pakkuda ainult kerget isuäratavat eelrooga. 

Ungari letšo. Lõikuda kõigepealt pool naela sibulaid sõõrideks, siis sada grammi läbikasvanud 
pekki ja sada grammi kõva küüslauguvorsti väikesteks kuubikuteks ning nael lambaliha 
mõnevõrra suuremateks tükkideks. Kõdritseda kaks naela rohelisi paprikakaunu, lõikuda need 
sõrmepikkusteks ja -laiusteks ribadeks, ning eemaldada koor naelalt tomatitelt. Moorida 
sibulad, pekk ja vorst üheskoos. Seejärel lisada praetud liha, paprikaribad ja pisut hiljem 
tomatid. Hautada rooga kaanega kaetud nõus väikesel tulel aeglaselt, kuni kõik on täiesti 
pehme. Pool tundi enne laualeandmist lisada pool tassitäit riisi, mille ülesandeks on mahla 
kergelt siduda. Kui riisi saab liiga palju, tuleb välja kliistrine puder. Maitsestada soola ja 
punase paprikaga. Letšo juurde pakkuda saiaviilukaid. 

Värsked pirnid juustuga. Võtta küpsed ja kõvad, kuid siiski mahlased pirnid ning nende 
kõrvale juustu, mis pole eriti rasvane. Kõige paremini sobivad sordid «Gervais» ja «Bei 
Paese». Pirn koorida ära alles laua ääres, lõigata see parajateks suutäiteks ja süüa iga tükki 
koos juus- 

152 

tuliistakuga. Niisugune kombinatsioon värskest puuviljast ja juustust on eriti meeldiv ja 
tervisele kasulik lõpetus pärast rasket ja teravamaitselist sööki. 


«Mis on — mis on...?» hüüdis vaene konsuliproua värisedes. 

Thomas oigas telefonitorusse: «Ja — ja teine laev?» 

«Võimatu! Kõik on kuuks ajaks ette tellitud! Me ei tohi endale illusiooni luua, Leblanc, me 
istume Lissabonis nagu naelutatult — hallo — Leblanc, kas saite minust aru?» 

«Igast sõnast,» ütles Thomas Lieven. «Te kuulete minust kindlasti, Lindner. Elage hästi — 
kui te praegustes tingimustes seda teha suudate.» Ta pani toru ära ja võttis pea käte vahele. 
Äkitselt haistis ta jälle kloroformi. Tal käis pea ringi ja ta tundis end surmväsinuna. 

Mis nüüd? 

Nüüd istus ta lõksus. Nüüd ei saanud ta enam sellega arvestada, et pääseb nende käest, 
sakslaste, inglaste, prantslaste käest — kõikide käest, keda ta oli alt vedanud. 

«Jean! Jean!» Ilusa konsuliproua hääl tungis talle kõrvu. Ta tõstis pilgu. Estrella oli tema 
kõrvale põlvili langenud, nuuksudes ja värisedes. «Räägi ometi! Ütle üksainus sõnagi! Räägi 
oma vaesele Estrellale, mis on juhtunud!» 

Thomas vaatas talle vaikides otsa. Siis selgines Thomase nägu ja tema hääl kõlas leebelt. 
«Saada toatüdruk ära, kallim.» 

«Toatüdruk...» 

«Ma tahan sinuga kahekesi olla.» «Aga lõunasöök...» 

«Ma valmistan selle ise,» ütles Thomas Lieven ja tõusis püsti nagu poksija, kes on küll uhta 
saanud, kuid nokaudist on asi veel kaugel, ja ta jätkab võistlemist järgmises ringis. «Ma pean 

nüüd kõik väga täpselt järele mõtlema. Ja söögikeetmise ajal tulevad mulle alati kõige 
paremad mõtted.» 

Ta valmistas ungari letšot. Mõttesse vajunult lõikus ta pool naela sibulaid sõõrideks, leebelt ja 
vaikides kõdritses ta puhtaks kaks naela rohelisi paprikakaunu. 

Konsuliproua silmitses teda selle tegevuse juures. Estrella oli närviline, mistõttu ta keerutas 
pidevalt oma käevõru, äärmiselt kallihinnalist raskest kullast ehet, mis oli kaunistatud 

säravate briljantidega. Pead vangutades hüüdis Estrella: «Sinu rahulikkus — sinu 
tasakaalukus! Et sa suudad praegu veel lõunat keeta... » 

Thomas naeratas tagasihoidlikult. Tema pilk langes laiale käevõrule, mille kivid sätendasid 
valguse käes valgelt, siniselt, roheliselt, kollaselt ja punaselt. Ta lõikas paprikakaunu sõr- 
mepikkusteks ribadeks. 

«Miks sa midagi ei räägi, Jean?» 

«Kuna ma mõtlen, minu kullakene.» 

«Jean, kas sa ei taha mulle südant puistata? Kas sa ei taha mulle tõtt rääkida? Miks tunned sa 
ennast pidevalt ohus olevat? Miks tunned sa hirmu inglaste ees?» 

Thomas hakkas tomateid koorima. «Tõde, minu kullake, on nii kohutav, et ma ei saa seda 
isegi sinule usaldada.» 

«Oh!» Estrella keerutas nüüd oma käevõru; see hiilgas ja lõõmas nagu tuli. «Kuid ma tahan 
sind ometi aidata, ma tahan sind ometi kaitsta — usalda mind, Jean. Ma teen sinu heaks 
kõik.» 

«Kõik? Kas tõesti kõik?» «Tõesti kõik, minu elu!» 

Thomas laskis käe koos tomatiga alla vajuda. Tema näole kerkis sisemise helluse ja vaikse 
lootusrikkuse ilme. «Noh, hästi,» ütles Thomas Lieven sõbralikult, «siis tahame meie pärast 
lõunasööki veel tunnikese puhata, ja siis annad sa mind üles.» 

Mis seal imestada, et need sõnad avaldasid vapustavat mõju. Estrella, kaunitar, jäi tummaks. 
Suurte silmade ja ammuli suuga jõllitas ta Thomas Lievenit. 

«Mida sa ütlesid?» hingeldas ta, kui oli kõnevõime tagasi saanud. «Mida ma pean tegema? 
Sind üles andma? Kus? Kellele?» 

«Politseile, minu kullatükk.» 

«Aga mispärast siis, tule Jumal appi?» 

«Kuna ma olen sinult varastanud, kallim,» vastas Thomas Lieven. «Kus on siis küll see 
küüslauguvorst?» 


TEINE RAAMAT 


1. peatükk 

9. september 1940. 

Lissabonis Avenida E. Duarte Pachecol asuva 17. politseijaoskonna tegevusaruandest: 
Kell 15.22: Telefonikõne majast number 45 Rua Margues da Fronteiral. Naisehääl palub 
tungivalt abi varga vastu. Seersandid Alcantara ja Branco politseiautoga sinna saadetud. 
Kell 16.07: Seersandid Alcantara ja Branco jõudsid tagasi, kaasas: 

a) Estrella Rodrigues, roomakatoliku usku, lesk, sündinud 

27.3.1905, Portugali kodanik, Costa Rica konsuliprouä, elukoht: 

Rua Margues da Fronteira 45. ' 

b) Jean Leblanc, protestant, vallaline, sündinud 2.1.1910, 

, Prantsuse kodanik, pankur, praegu ilma kindla elukohata (põge- 

nik, Portugali läbisõiduviisa). 

Estrella Rodriguese asjakohane seletus: «Ma nõuan Jean Leblanci arreteerimist, kuna ta on 
minult varastanud. Ma tunnen Leblanci kaks nädalat. Ta külastas korduvalt migu villat. Viie 
päeva eest läks mul kaduma raske kuldkäevõru Tkaheksateist-karaadiline, peen, 150 grammi, 
väikeste ja suurte briljantidega), mille on valmistanud juveliir Miguel da Foz, asukoht Rua 
Alexandre Herculano.*Ostuhind: umbes 180 000 eskuudot. Ma ütlesin vargusesüüdistuse talle 
otse näkku ja ta võttis selle omaks. Minu omanduse tagasiandmise viimaseks tähtajaks 
määrasin ma talle tänase päeva kell 13. Ta ei ole sellest kinni pidanud.» 

Välismaalane Jean Leblanc, kes selle asjaga seotud: «Mina ei ole seda käevõru Varastanud, 
vaid senhora Rodriguese ülesandel enda kätte võtnud, et seda maha müüa. Mina andsin talle 
käevõru juba ammu tagasi, kuna ma öi leidnud sellele ostjat.» 

KÜSIMUS: «Senhora Rodrigues ütleb, et tema valduses seda 

enam ei ole. Kas te võite käevõru kohale tuua või teate selle ehte asukohta?» 

VASTUS: «Ei, sest senhora Rodrigues on selle ära peitnud, et mulle kahju teha. Ta tahab, et 
mind arreteeritaks.» 

KÜSIMUS: «Mispärast?» 

VASTUS: «Armukadedus.» 

MÄRKUS: Välismaalane Leblanc jätab endast ülekuulamisel läbinähtamatu, häbematu ning 
ülbe inimese mulje. Sobival juhul lubab endale ähvardavaid vihjeid. Ta solvab hagejat tolle 
naiselikus väärikuses ja sõimab ülekuulajast komissari ropul kombel. Tagatipuks mängib ta 
hullu, naerab, räägib tobedusi ja 

laulab prantsuse lorilaule. 

Seersandid Alcantara ja Branco seletavad: «Kinnivõtmisel avaldas välismaalane vastupanu. 
Tema käed tuli raudu panna. Tema siia transportimisel tegime kindlaks, et tänaval villa ees 
liikus ringi palju kahtlasi subjekte, kes meie tegevust hoolikalt jälgisid.» 

MÄRKUS: Peab arvama, et välismaalasel Leblancil on sidemeid Lissaboni allilmaga. Ta 
võetakse vahi alla ja paigutatakse ööseks politseitürmi. Varahommikul viiakse ta 
vangitranspordiga politseipresiidiumi ning antakse varguste osakonna käsutusse. 

Kell oli peaaegu kuus õhtul, kui ilus, ehkki mitte eriti intelligentne konsuliproua ja sakslaste 
vihkajanna Estrella Rodrigues, ühtviisi kurnatud ning erutatud, pöördus tagasi Rua Margues 
da Fronteirale. Ta kasutas taksot. 

Ägedasti hingates, palavikuliselt läikivate silmade ja tugevasti õhetavate põskedega istus ta 
tagaistmel. Kõik oli läinud nõnda, nagu Jean oli soovinud ja ette näinud. Aga, minu Jumal, 
missugustesse olukordadesse veab mind see pöörane, imepärane, mõistatuslik mees... 

Nad panid Jeani kinni. Vanglas on ta oma jälitajate eest kaitstud. Kuid miks teda jälitatakse? 
Ta ei öelnud seda mulle, ta suudles mind ja palus, et ma teda usaldaksin. 

Ah, mida muud mul üle jääb? Ma armastan teda nii väga! Ta on vapper prantslane! Jumal 
teab, missugune salajane missioon teda siin kinni hoiab! Jah, ma tahan teda usaldada ja 

toimida vastavalt tema soovile: jätan kuldkäevõru keldrisse peidupaika; sõidan iga päev 
sadamasse ja katsun talle laevareisi kinni panna, ning ei räägi temast mitte kellelegi. Kui mul 
õnnestub Lõuna-Ameerika reisile koht kinni panna, siis tõttan ma kohtu-uurija juurde, näitan 
talle käevõru, seletan, et olin selle hajameelsuses teise kohta pannud, ja võtan oma süüdistuse 

tagasi... Ah, kui kohutavaks kujunevad nüüd küll päevad ja ööd ilma temata, ilma Jeanita, 
minu magusa kallimata! 

Takso peatus. Konsuliproua väljus ja tasus sohvrile arve. Kui ta oma valduste sissepääsu 
poole sammus, astus ühe palmi tagant välja kahvatu äravaevatud mees, kes kandis marengo- 
riidest kulunud ülikonda. Mees võttis Estrella ees peast oma vana kübara ja kõnetas teda 
vigases portugali keeles: «Senhora Rodrigues, ma pean tungivalt teiega vestlema, olge nii 
hea.» 

«Ei, ei,» ütles upsakas konsuliproua tõrjuvalt. 

«Kuid siiski,» vaidles mees vastu, ja Estrellale järgnedes tasandas ta häält, «tegemist on Jean 
Leblanciga.» 

«Kes te olete?» 

«Minu nimi on Walter Lewis,» vastas mees. «Ma tulen Londonist.» Et ta tuli Londonist, see 
oli õige. Ta oli tunni aja eest maandunud. Aga et tema nimi on Walter Lewis, see ei olnud 
õige. Tema nimi oli Peter Lovejoy, ja ta oli seesama Lovejoy, kelle oli siia saatnud tema šeff 
M 15, et selle armetu vennikese 

Thomas Lieveni kahjulikule tegutsemisele viimaks ometi lõpp teha. 

«Mida te minust tahate, mister Lewis?» 

«Kas te teate, kus on monsieur Leblanc?» 

«Mis see teile korda läheb?» 

Mees, kes end parajasti Lewiseks kutsus, nägi vaeva, et võluda Estrellat pilkudega, milleks 
olid võimelised tema kehva palga ja kehva toitumise tagajärjel läiketuks ning melanhoolselt 
kurvaks muutunud silmad. «Ta on mind petnud, ta on minu maad petnud. Ta on lurjus...» 
«Vaikige!» 

«...subjekt, kellel pole autunnet, iseloomu ega moraali...» 

«Kaduge siit või ma hakkan appi karjuma!» 

«Kuidas te võite Saksa agenti aidata? Kas te tahate, et Hitler võidaks sõja?» 

«Hit...» Sõna jäi kinni valges luigekaelas sellel raevusel rule-timängijannal, keda õnn polnud, 
parajasti soosinud. 

«Mida te ütlesite?» 

«Kuidas te võite üht sakslast aidata?» 

«Üht sakslast? Ei! Ei!» Kahe luikvalge käega haaras konsuliprouä oma peast. «Te valetate!» 
«Ma ei valeta! Thomas Lieven on selle näruse fašisti nimi!» 

Sellal kui Estrellat vaevas äge peapööritus, kaalutles ta: Jean on sakslane? Võimatu. 
Kujuteldamatu. Pärast seda kõike, mida ma temaga olen läbi elanud. See sarm. See hellus. 
See... Ei, ta peab olema prantslane! 

«Võimatu!» ägas Estrella. 

«Ta on teid petnud, senhora, nagu ta on petnud mind, nagu ta on petnud meid kõiki. Teie Jean 
Leblanc on Saksa agent!» 

«Kohutav!» 

«See madu tuleb kahjutuks teha, senhoral» 

Konsuliprouä viskas pea selga, tema ilus keha tõmbus pingule. «Järgnege mulle majja, mister 
Lewis. Näidake mulle oma tõendeid! Ma tahan näha fakte, paljaid, karme fakte! Kui te need 
mulle esitate, siis...» 

«Siis, senhora, siis?» 

«Siis ma maksan kätte! Mitte ükski sakslane ei pea Estrella Rodriguese üle naerma! Mitte 
ükski, mitte iialgi!» 

«Manha» — nõnda kõlas sõna, mida Thomas Lieven oma vangistusnädalatel pidi kõige 
sagedamini kuulma. «Manha», see tähendab «homme»... «Homme,» lubasid valvurid, 
«homme,» lubas kohtu-uurija, «homme,» lohutasid üksteist vangid, kes ootasid juba kuude 
kaupa, et nendega midagi, et üldse midagi juhtuks. 

Mitte midagi ei juhtunud. Aga võib-olla juhtub homme! Valvurid, kohtu-uurija ja vangid 
kehitasid fatalistlikult õlgu, naeratasid paljulubavalt ja võtsid appi vanasõna, mis võinuks 
juhtlausena iseloomustada kogu lõunamaist karistuste täideviimist: «Eh-eh, ate o manha!» 
Mõttele vastav tõlge kõlaks umbes nii: «Homme on homme, ja homme — ah, sa armas Jumal 
küll, mida kõike võib selle ajani juhtuda, niisiis laskem ennast üllatada!» 

Vahistamise järel maandus Thomas Lieven kõigepealt kriminaalpolitsei eeluurimisvanglas, 
mis asus Torelil, ühel künkal 

seitsmest, millele Lissabon on rajatud. Torel aga oli vange paksult täis kiilutud. Seepärast 
viidi Thomas Lieven mõne päeva pärast üle Aljubesse, keskaegsesse viiekorruselisse paleesse 
linna vanimas osas. Portaali kohal asus peapiiskop Dom Miguel de Castro vapp, kes, nagu 
kõik haritud inimesed teavad, viibis meie maises hädaorus ajavahemikus 1568—1625 ja 
laskis selle vana koleda kasti ehitada vanglaks sellistele vaimulikele, kes olid toime pannud 
karistust väärivaid tegusid. 

Kui Thomas Lieven kohale jõudis, järeldas ta, et 16. sajandil pidi Portugali kleeruse hulgas 
olema suur protsent karistusväärseid vaimulikke, sest Aljube oli hiiglasuur vangla! 

Nüüd paigutas siia oma vangid politsei, ja nende hulgas oli palju soovimatuid välismaalasi. 
Kuid siin oli vähemalt sama palju ka neid härrasid, kes olid lihtsalt eksinud Portugali kri- 
minaalkoodeksi täiesti apoliitiliste paragrahvide vastu. Osalt istusid nad eeluurimisvanglas, 
osalt — need, kes olid juba süüdi mõistetud — ühiskongides, üksikkongides ja niinimetatud 
«jõukate vangide kongides». Viimatimainitud asusid kõige ülemisel korrusel ja olid kõige 
mugavamalt sisustatud. Kõik aknad vaatasid õue poole. Õuega külgnes kellegi härra Teodoro 
dos Repose kohvri- ja portfellivabrik, kust leyis teatud ebameeldivat lehka, mille käes 
kannatasid kõvasti madalamatel korrustel asuvad vaesed vangid, eriti palavate ilmadega. 
Üleval, jõukate juures, võis ka paremat elu nautida. Seal maksti nädala kaupa toaüüri — nagu 
korralikus hotellis. Üüri suurus arvutati kautsjoni suuruse põhjal, mida kohtu-uurija oli 
nõudnud. See oli üsna soolane. Nagu korralikus hotellis, nii teenindati jõukaid ka siin kõige 
kõrgemal tasemel. Personal püüdis neil iga soovi juba silmist lugeda. Loomulikult olid siin 
ajalehed ja sigaretid, loomulikult võisid kinnipeetavad lasta endale süüa tuua läheduses 
asuvatest sööklatest, mida valvurid olid neile soovitanud. 

Thomas, kes seesuguste armastusväärsete kpmmete ootuses oli suurema summa sularaha 
vanglavalitsuse juurde deponeerinud, toimis söögikordade küsimuses nõnda: igal hommikul 
kutsus ta enda juurde Francesco, paksu koka, ja arutas temaga päeva söögisedeli üksipulgi 
läbi. Seepeale saatis Francesco oma abilise sisseoste tegema. Kokk oli «senhor Jeanist» suures 
vaimustuses: härra kongist 519 õpetas talle aina uusi retsepte ja kulinaarseid trikke. 

Thomas Lieven tundis end suurepäraselt. Vanglas viibimisse suhtus ta kui väikesesse, 
ärateenitud sanatoorsesse puhkusesse enne merereisi Lõuna-Ameerikasse. 

Et ta Estrellast midagi ei kuulnud, see ei teinud teda vähimalgi määral rahutuks. Kindlasti oli 
magus kullake innukalt reisilaeva otsimas... 


Nädal aega pärast vanglasse jõudmist sai Thomas Lieven endale kongikaaslase. 21. septembri 
hommikul 1940 tõi sõbralik valvur Juliao, kelle Thomas oli ülirikkalike pististega ära ostnud, 
talje kongi kaaslase. 

Thomas hüppas oma koikult üles. Mitte kunagi elus polnud ta näinud inetumat inimest! 

See kaaslane nägi välja nagu Pariisi Jumalaema kiriku kunagine kellalööja. Ta oli väike. Ta 
oli küürakas. Ta lonkas. Ta oli täiesti kiilakas. Tal oli surnukahvatu nägu, kuid seejuures 
lopsakad hamstripõsed, ja tema suu tõmbles närviliselt. 

«Bom dia,» ütles küürakas irvitades. 

«Bom dia,» pomises Thomas sumbunult. 

«Minu nimi on Alcoba. Lazarus Alcoba.» Ja ta sirutas Thomasele küünistega sarnaneva, 
mustade karvadega kaetud käe. Thomas raputas seda kätt, tundes suurt hirmu ja vastumeel- 
sust. Ta ei aimanud, et Lazarus Alcoba näol oli tema ellu astunud tõeline sõber — südame 
poolest truu ning puhas nagu kuld. 

Sellal kui Lazarus Alcoba ennast teisel voodil mugavalt sisse seadis, kõneles ta kähiseval, 
roostesse läinud häälel: «Mind nabisid need sead kinni smugeldamise pärast — kuid 
sedapuhku ei suuda nad seda tõestada. Nad peavad mind välja laskma, millalgi. Mul ei ole 
kiiret... Eh-eh, ate a manha.» Ta irvitas jälle. 

«Ka mina olen siin täiesti süütult,» alustas Thomas, kuid Lazarus katkestas tema jutu 
armastusväärse käeliigutusega: «Ja-jaa, sina olevat briljantkäevõrule pihta pannud. Puhas 
laim, eks? Tss, tss, tss — kurjad, kurjad inimesed!» 

«Kust te teate...» 

«Ma tean sinust kõik, väikemees! Võid mulle rahulikult «sina» ütelda.» Küürakas kratsis 
ennast põhjalikult. «Sa oled prantslane. 

Sa oled pankur. See kullakene, kes sind sisse vedas, on konsuliproua Estrella Rodrigues. Sulle 
meeldib süüa teha...» 

«Kust sa seda tead?» 

«Väikemees, ma otsisin sind endale välja!» 

«Otsisid välja?» 

Lazarus säras, seejuures muutus tema kole lõust topeltlaiaks. «Selge! Kõige huvitavama mehe 
selles kastis. Lõppude lõpuks tahetakse pogris istudes ka mõningaid vaimseid impulsse saada, 
või mis?» Ta kallutas end usalduslikult ettepoole ja koputas Thomas Lievenile kergelt põlve 
pihta: «Väike näpunäide tulevikuks, Jean. Kui sind jälle türmi tuuakse, siis teata oma tulekust 
otsekohe peavahtmeistrile. Mina teen alati niiviisi!» 

«Mispärast?» 

«Mina teatan endast alati sellele laisale seale, peavahtmeistrile, kes peab raportiraamatuid. Nii 
saan ma heita pilgu ametlikesse toimikutesse. Juba mõne päeva pärast on mul kõikide 
kaasvangide kohta iga üksikasigi teada. Niisiis saan ma endale kõige meeldivama 
kongikaaslase välja otsida.» 

Thomasele hakkas küürakas juba meeldima. Ta pakkus Lazarusele sigaretti. «Ja mispärast 
valisid sa välja just minu?» 

«Sa oled peenike sell, kahjuks küll veel algaja, kuid see-eest heade maneeridega. Siit võib 
midagi õppida. Pankur. Sa võid mulle börsi suhtes paar näpunäidet anda. Küpsetamine- 
keetmine meeldib sulle. Sellest võib ka midagi õppida. Sa ju tead, et elus ei õpita mitte midagi 
ilmaaegu...» 

«Jah,» ütles Thomas mõtlikult, «see klapib.» Ja ta mõtles: mida mina olen juba õppinud 
sestsaadik, kui saatus mind mu rahulikult eluteelt kõrvale paiskas! Kes teab, mis mul veel ees 
seisab. Kaugele, kaugele teadmatuse udumerre on libisenud minu turvalisus ja kodanlik 
eksistents, minu klubi Londonis ja minu ilus korter Mayfairis... 

«Ettepanek,» ütles Lazarus. «Me lööme kampa. Sina õpetad mulle kõike, mida sa tead — ja 
mina õpetan sulle kõike, mida, mina tean. Kuidas see kõlab?» 

«See kõlab priimalt,» ütles Thomas vaimustatult. «Mida sa tahad lõunasöögiks, Lazarus?» 
«Mul oleks küll üks soov, kuid ma ei tea, kas see on sulle tuttav... See lollakas köögijõmm ei 
tea seda kindlasti.» 

«Noh, ütle aga!» 
161 
Menüü » 21. september 1940 


Švaabi maksaklimbisupp Vestfaali täidetud ribitükk Kastanid vahukoorega 


Majahoidja toit: parim kosutus enne jultunud trikkide tegemist 

Švaabi maksaklimbisupp. Hõõruda 50 grammi võid vahule, segada see 200 grammi 
hakkmasinast läbiaetud veisemaksaga, lisada leotatud ja kuivaks pressitud prantssaia, 50 
grammi riivsaia, segada sinna hulka 5 grammi majoraani, soola ja pipart. See mass suruda läbi 
klimbisõela keevasse vette ja lasta klimpe 10 kuni 15 minutit keeda, kuni nad kerkivad 
pinnale. Võtta nad vahukulbiga välja, lasta kuivaks tõmbuda ja anda lauale koos tugeva 
lihapuljongiga. 

Vestfaali täidetud ribitükk. Kõige parem on, kui lasta lihunikul kohe ilusast värskest sealiha 
seljatükist kõik kondid ja ribid kõrvaldada. — Lõikuda värsked õunad liistakuteks, segada 
need kuivatatud ploomidega, mida on enne kergelt hautatud, lisada õige vähe riivitud 
sidrunikoort, sorts rummi ja natuke riivsaia. Kogu selle massiga täita laialitõmmatud, soolatud 
ja pipardatud lihatükk, ja õmmelda see servadest kokku. 

Täidetud ribitükk praadida algul igast küljest kenasti pruuniks, siis lasta tal praeahjus lõplikult 
küpseda. Juurde pakkuda kartuliputru. 

Kastanid vahukoorega. Lõikuda ilusad kõvad kastanid sälguliseks ja röstida neid siis natuke 
aega praeahjus, nii et neilt on võimalik kõva koorik eemaldada. Siis panna nad keevasse vette, 
kuni ka sisemise kile eemaldamine kergesti korda läheb. Seejärel keeta kastaneid magusas 
piimas, kus on ka tükk vanillikauna, kuni nad on pehmed, kuid mitte puruks keenud. Nüüd 
ajada nad läbi hakkmasina — võimaluse korral kohe sellele liuale, mille peal neid serveerida 
tahetakse, et säiliks nende kohevus. Nüüd pritsida sellele «kastaniriisile» vahukoort, 
garneerida sissetehtud kirssidega, aroomi mõttes lisada pisut konjakit. 

«Sa mõistad, mul on tööotsi olnud peaaegu kõikides Euroopa riikides. Ma olen täitmatu, ma 
tunnistan seda. Kõige armsam on mulle prantsuse köök. Kuid mul pole mitte midagi ka saksa 
köögi vastu! Saksamaal tühjendasin ma kord Münsteris mõningate härrade taskuid, ent enne 
seda sõin ma täidetud ribitükki, soolatud ribitükki, ma ütlen sulle niisiis: seesugust, millest ma 
veel praegugi mõnikord unistan!» Ta pööritas silmi ja matsutas suud. 

«Ja see oli kõik?» ütles Thomas Lieven leebelt. «Kas sa tead retsepti?» 

«Ka mina töötasin kord Saksamaal,» vastas Thomas ja koputas kongiuksele. «Niisiis täidetud 
ribitükk, noh, kena. Teeme endale täna kord ka saksa päeva. Alustuseks, ma arvan, võtame 
švaabi maksaklimbisupi ja järelroaks — hmm — kastanid vahukoorega...» 

Sõbralik valvur nimega Juliao pistis pea sisse. 

«Saada mulle peakokk siia,» ütles Thomas %a surus Juliaole pihku sajaeskuudose rahatähe. 
«Ma tahan temaga tänase menüü kokku seada.» 

«Noh, kuidas maitseb? Kas niisama hästi nagu tollal Münsteris?» küsis Thomas Lieven neli 
tundi hiljem. Ta istus oma kongis hoolikalt kaetud laua taga küüraka vastas. Too pühkis suud 
ja ägas vaimustusest: 

«Paremini, minu väikemees, paremini! Pärast sellist ribitükki usaldaksin ma isegi austatud 
peaministrilt Salazarilt rahataskut näpata!» 

«Veel sortsu rummi oleks pidanud kokk lisama.» 

«Poisid lakuvad alati kõik ise nahka,» ütles Lazarus. «Et selle söömaaja eest kohe 
revanšeerida, minu väikemees, siis annan ma sulle esimese näpunäite.» 

«See on sinust kena, Lazarus. Veel natuke putru?» 

«Jah, palun. Vaata, meie oleme jõukad, meil on raha. Siis pole mingi kunsttükk head ninaesist 
hankida. Aga mida teed sa siis, kui oled pokri pistetud ja puupaljas? Vanglas on kõige tähtsam 
hea toit, ja. sa saad seda, kui sa oled suhkruhaige.» 

«Aga kuidas ma suhkruhaigeks jään?» 

«Selle ma tahan sulle kohe paljastada,» seletas Lazarus, põsed pungil nagu hamstril. 
«Kõigepealt hakkad sa pidevalt vanglaarsti juures käima. Sul on lihtsalt halb olla. Õnnelikul 
hetkel näppad doktorilt süstla. Siis sõbrustad sa kokaga. Koka käest palud natuke äädikat. Sa 
ütled, et tahad äädikaga oma toitu maitsestada. Ja siis küsid veel tükikese suhkrut. Kohvi 
jaoks.» 

«Saan aru.» Thomas koputas. Ilmus valvur. «Võiks laua ära koristada,» ütles Thomas. «Palun 
magussöök.» 

Lazarus ootas, kuni Juliao oli koos toidunõudega kadunud, ning jätkas siis: «Nüüd segad 
kokku äädika ja vee vahekorras üks kahele ja küllastad seda lahust suhkruga. Siis süstid kaks 
kuubikut seda lahust reide.» 

«Kas musklisse?» 

«Jah. Kuid aeglaselt, jumalapärast üsna aeglaselt, muidu saad vägeva flegmooni!» «Saan 
aru.» 

«Süsti teed endale poolteist tundi enne arsti juurde minekut. Selle aja jooksul pead sa väikese 
valu maha suruma. Selge?» «Selge.» 

Valvur Juliao tõi magussöögi, sai kätte oma osa ja kadus rahulolevalt. 

Vahukoorega kastanite juures jõudis Lazarus oma jutuga lõpule: «Arstile kaebad sa, et tunned 
öösel piiritut janu. Otsekphe tekib kahtlus, et sa võid olla suhkruhaige. Arst palub sinult 
uriiniproovi. Sina annad talle selle meeleldi. Uurimine näitab: tõepoolest kõvasti suhkrut. 
Seejärel on hea toit — praed, või, piim ja sai — sulle tasuks selle väikese vaevanägemise 
eest...» 

Seda sai Thomas Lieven teada esimesel päeval, kui ta oli tutvunud Lazarusega, küürakaga. 
Järgmistel päevadel ja nädalatel sai ta teada üha enam. Ta tegi läbi vanglaelu ja kuritegevuse 
korrapärase kursuse. Matemaatilise täpsusega registreeris tema aju iga näpunäite, iga retsepti. 
Näiteks: Kuidas ma saaks nii kõrge palaviku, et mind viidaks haiglasse, kust saab kergemini 
plehku panna? 

Vastus: 

Võta tavaline lõhnaseep ja kaabi õhukesteks helvesteks. Tund aega enne visiiti neela seda 
kolm teelusikatäit. Selle tagajärjel tekib äge peavalu, palavik tõuseb tunni aja jooksul 41 
kraadini, kuid siiski püsib see nii kõrgel ainult tund aega. Pikema pala-vikuperioodi 
saavutamiseks neela seebikuulikesi. 

Või: Kuidas simuleerida kollatõbe? 

Võta teelusikatäis nõge ja kaks teelusikatäit suhkrut, sega kokku ja vala peale äädikat. Lase 
segu Öö otsa seista ja joo järgmisel hommikul tühja kõhuga. Päeva või kahe pärast ilmuvad 
kollatõve sümptomid. 

«Meie elame sõjakal ajal, sa tead ju, Jean. Võib-olla tahad sa ennast kord ka sangarisurma 
eest hoida. Kas ma pean edasi rääkima?» uuris Lazarus. 

«Ei mingil juhul,» ütles Thomas Lieven. 

Need olid õnnelikud nädalad. Lazarus õppis täiuslikult toitu valmistama, Thomas õppis 
täiuslikult haigusi simuleerima, rahvusvahelist sulide argood ja kümneid trikke, nagu «Valge 
vest», «Laenuandmine», «Autoost», «Sirmilehv», «Briljantide ostmine», «Kahjutasu», 

«Rätsepaülikond», «Intelligentspagu», «Sleppivõt-misteenistus» ja palju muud. Tal oli tunne 
— mu Jumal, kui sügavale ta oli juba langenud! —, et tal võib kord kõiki neid trikke veel vaja 
minna. Tema tunne pidi sajaprotsendiliselt tõeks osutuma! 

Thomas ja Lazarus, mõlemad nii õppija kui õpetaja üheaegselt, elasid rahus ja üksmeeles kuni 
tolle jubeda, tolle õudse 5. novembri hommikuni 1940... 


5. novembri hommikul 1940 viidi Thomas Lieven — jälle kord pärast pikka vaheaega — 
kohtu-uurija juurde. Selle härra nimi oli Eduardo Baixa, ta kandis alati musta ülikonda ja 
ninal näpitsprüle musta siidpaela otsas. Kohtu-uurija Baixa oli haritud mees. Ta rääkis 
Thomasega alati prantsuse keelt. Nii ka täna: «Niisiis, monsieur, mis on teiega lahti, et te ei 
taha üles tunnistada?» 

«Mul ei ole midagi üles tunnistada. Ma ei ole süüdi.» 

Baixa puhastas oma näpitsprüle. «Nojah, siis jääte küll veel kauaks, kauaks Aljubesse, 
monsieur. Vahepeal bn teie isikukirjeldus Portugali kõikidele politseiametkondadele edasi 
antud. Me peame ära ootama.» 

«Mida nimelt?» 

«Noh, kõikide nende ametkondade vastused. Meie ju ei tea, missuguseid kuritegusid te meie 
maal olete veel toime pannud.» 

«Ma pole üldse mitte ühtegi kuritegu toime pannud! Ma ei ole süüdi!» 

165 

«Nojah, muidugi, loomulikult... Kuid sellest hoolimata, monsieur Leblanc. Me peame ära 
ootama. Peale selle olete teie välismaalane...» 

Baixa lehitses üht toimikut. «Kummaline daam, hmm, seda pean ma ütlema.» 

«Kes, palun?» 

«Süüdistaja senhora Rodrigues.» 

Thomas Lieven tundis äkitselt, kuidas piki selgroogu jooksid jubedad judinad. Ta küsis 
kuivava suuga: «Kuidasviisi kummaline, härra kohtu-uurija?» 

«Ta ei tule.» 

«Ma ei saa aru.» 

«Ma olen teda kohtusse kutsunud. Aga tema ei tule.» 

«Oh Jumal,» ütles Thomas, «ega temaga viimati midagi juhtunud ole!» See veel puuduks, 
mõtles ta. 

Jälle kongis, laskis Thomas otsekohe kohale kutsuda Francesco, paksu koka. 

Särades teatas too oma saabumisest. «Mida siis täna valmistame, senhor Jean?» 

Thomas raputas pead. «Ei mingit lõunasööki. Sa pead mulle teene osutama. Kas sa saad 
tunniks ajaks köögist ära minna?» 

«Muidugi.» 

«Lase vanglavalitsusel endale minu hoiuarvelt raha anda. Osta kakskümmend roosi, võta 
takso ja sõida sellel aadressil, mille ma olen sulle kirja pannud. Seal elab senhora Estrella 
Rodrigues. Ma olen tema pärast suures mures. Võib-olla on ta haige. Päri järele, küsi, kas sa 
saad kuidagi aidata!» 

«Saab tehtud, senhor Jean!» Paks kokk kadus. 

Tubli tund aega hiljem jõudis Francesco tagasi. Temast jäi rusutud mulje. Kui ta kahekümnest 
veripunasest roosist koosneva buketiga kongi astus, teadis Thomas paugupealt, et oli juhtunud 
midagi kohutavat. 

«Senhora Rodrigues on läinud,» ütles kokk. 

Thomas potsatas koikule. 

«Mida tähendab läinud?» päris Lazarus. 

«Tähendab seda, mida tähendab, tohman,» andis kokk vastu. «Läinud. Ära. Minema reisinud. 
Kadunud. Pole enam seal.» 

«Mis ajast peale?» küsis Thomas. 

«Viie päeva eest, senhor Jean.» Kokk silmitses Thomast kaastundlikult. 

«Paistab, et daam ei taha ka tagasi tulla, vähemalt, hmm, mitte niipea.» 

«Miks sa seda arvad?» 

«Ta on kaasa võtnud kõik riided, ehted, sularaha.» «Tal polnud ju üleüldse sularaha!» «Seif 
oli valla...» 

«Seif?» Thomas lõi tuikuma. «Kuidas sa seifi juurde pääsesid?» 

«Toatüdruk näitas mulle kogu maja. Nägus segavereline, kohe tõesti, minu härrad! Esimene 
klass! Missugused silmad!» Ilbkk sooritas vastava liigutuse rinna ees. 

«See on Carmen,» pomises Thomas. 

«Carmen, jah. Ma lähen täna õhtul temaga kinno. Ta viis mu riietustuppa — kõik kapid tühjad 
— magamistuppa — seif tühi...» 

Thomas ägas. «Täiesti tühi?» 

«Tõesti täiesti tühi. Armsad mustad siidipüksikud rippusid lahtise seifiukse peal — see oli 
kõik. Oh Jumal, kas teil nakkas halb, senhor Jean? Vett... Jooge lonks vett.» 

«Pikali heita, rahulikult selili lamada,» andis Lazarus nõu. 

Tegelikult vajuski Thomas oma asemele siruli. Ta lalises: «Seifis oli minu raha, kõik, mis mul 
on, kogu minu varandus...» 

«Naised. Naistega pole kunagi muud kui ainult pahandused,» torises Lazarus õelalt. «Ja ei 
mingit lõunasööki!» 

«Aga mispärast?» sosistas Thomas. «Mispärast küll? Ma ei ole ometi sellele naisele mitte 
midagi teinud... Mida ütles Carmen? Kas ta teab, kus on senhora?» 

«Carmen ütles, et ta on Costa Ricasse tagasi lennanud.» 

«Taevane Jumal,» ägas Thomas. 

«Carmen ütles, et villa läheb müügile.» 

Thomas möirgas nagu hullumeelne: «Ära vehi pidevalt nende neetud roosidega minu nina 
all!» Ta võttis end kokku. «Vabanda, Lazarus. Puhas närvide värk. Ja — mulle mitte ühtegi 
teadet? Ei ühtegi kirja? Mitte midagi?» 

«Siüski, senhor.» Kokk võttis taskust kaks ümbrikku. Esimene kiri oli Thomase sõbralt, Viini 
pankurilt Walter Lindnerilk 


Lissabon, 29. oktoober 1940 

Armas härra Leblanc! 

Ma kirjutan neid ridu suure kiiruga ja sügavaima rahutusega. Kell on praegu 11. Kahe tunni 
pärast väljub minu laev, ma 

pean selle pardale minema. Ja ikka veel pole Teist vähimatki elumärki! Mu Jumal, kus Te küll 
peitute? Kas Te olete ikka elus? 

Ma tean ainult, mida Teie õnnetu sõbratar, konsuliproua, mulle jutustas: Teie olevat 9. 
septembril pärast telefonikõnet minuga ära läinud ega ole enam iialgi tagasi tulnud. 

Vaene Estrella Rodrigues! Siin on Teil tegemist inimesega, kes Teid kogu südamest armastab. 
Kuidas on ta Teie pärast kurvastanud, kuidas on ta Teie pärast muretsenud! Ma olin temaga 
iga päev koos, kuni mul õnnestus meile kinni panna laevareis Lõuna-Ameerikasse. Me 
lootsime päevast päeva, et leiame Teist ainsa jäljegi — ilmaaegu. 

Neid ridu kirjutan ma Teie ilusa, meeleheitesse langenud sõbratari villas. Nuttes seisab ta 
minu kõrval. Ka täna — viimasel päeval — pole Teist elumärki. Ma kirjutan neid ridu ikka 
veel lootuses, et Te olete vähemalt elus, ja ühel päeval siia, sellesse majja, Teid kõigest 
südamest armastava naise juurde tagasi pöördute. Kui taevas annab, siis leiate eest minu kirja. 
Ma palvetan Teie eest. Ikka veel jällenägemisele lootes 

Teie väga ustav 

Walter Lindner 

See oli esimene kiri. 

Thomas laskis selle põrandale kukkuda. Ta ahmis õhku. Tema pea valutas äkitselt nii 
ägedasti, nagu tahaks lõhkeda. 

Mispärast polnud Estrella minu sõbrale ütelnud, kus ma viibin? Mispärast polnud Estrella siia 
tulnud ja mind välja lunastanud, nagu meil oli kokku räägitud? Mispärast oli ta selle tegemata 
jätnud? Mispärast, mispärast? Sellele andis vastuse teine kiri. 


Lissabon, 1. november 1940 

Vilets lurjus! 

Nüüd on Sinu sõber Lindner maalt lahkunud. Nüüd pole siin enam mitte kedagi, kes saaks 
Sind aidata. Nüüd tahan ma oma kättemaksu lõpule viia. 

Sa ei näe mind enam iialgi. Mõne tunni pärast viib lennuk mind Costa Ricasse. 

Sinu sõber kirjutas Sulle kirja. Mina asetan oma kirja selle 

kõrvale. Ühel päeval hakkab kohtu-uurija mind taga otsima. Siis saad Sa mõlemad kirjad 
kätte. 

Juhuks, kui kohtu-uurija, mis on väga tõenäoline, mõlemad kirjad enne läbi loeb, siis ma 
kinnitan veel kord: Sina varastasid minu käevõru, Sina, närukael! 

Ja ma selgitan ka (kindlasti huvitab see Teid, härra kohtu-uurija!), mispärast ma Sind nüüd 
jäädavalt hülgan: kuna ma olen teada saanud, et Sa oled sakslane, Saksa salaagent, alatu, 
südametunnistuseta, jõhkralt hoolimatu, rahaahne, küüniline sakslasest lurjus! Oh, kuidas ma 
Sind vihkan, Sa krants! E. 

«Oh, kuidas ma sind ikka veel armastan, sa krants!» ägas kirglik täidlane Estrella Rodrigues. 
Samal ajal kui Thomas Lieven Lissabonis Aljube kongis luges Estrella hüvastijätukirja, 
tajudes arktilist külma kõhukoopas, istus mustajuukseline kütkestava kehaehitusega 
konsuliproua teisel pool maakera, Costa Rica, Vabariigi pealinna San Jose kõige kallima 
hotelli kõige kallima apartemendi salongis. ++ Estrella silmad olid punased. Lehvikuga lõi ta 
enda ümber jahedust. Tema süda põksus rahutult, tema hingamine kulges rahutult. Jean, Jean, 
lakkamatult pean ma sulle mõtlema, sa vilets krants, kellel nimeks Thomas Lieven, sa vilets 
valetaja, kes on mind petnud... Mu Jumal, ja ma armastan teda nii väga! 

Konsuliproua, seatud silm silma vastu sellise traagilise asjaoluga, kummutas topeltportsu 
Costa Rica konjakit surmapõlga-valt oma ilusasse kurku. Judisedes sulges ta siis silmad, 
judisedes meenutas ta kõige lähemat minevikku. 

Veel korraks nägi ta enda ees seismas Inglise agenti, kes oli talle rääkinud tõtt, tõtt Thomas 
Lievenist. Ja Estrella nägi iseennast seejärel, kui inglane oli lahkunud. Nägi iseennast — 
hävitatud, purustatud, kokkuvarisenud naist... 

Kokkuvarisenuna oli Estrella Rodrigues end 9. septembri õhtul 1940 vedanud suure seifi 
juurde oma magamistoas. Nuttes oli ta numbrikombinatsiooni käiku pannud. Värisedes raske 
ukse avanud. Seal lebas ühe lurjuse varandus sularahas tema ees. 

Riigimargad, eskuudod, dollarid. Pisarate tõttu peaaegu pime, nõnda tegi see reedetu, sügavalt 
õnnetu, inventuuri. 

Sellel õhtul elasid Estorili mängupõrgu külastajad läbi tõelise sensatsiooni! 

Umbes kahekümne tuhande dollari suuruse kapitaliga ilmus kohale Estrella Rodrigues, ilusam 
kui iganes, kahvatum kui iganes, dekolteeritum kui iganes. Tema, keda personal ja krupjeed 
tundsid kui kurikuulsat kaotajat, tema, keda krupjeed ja personal viimaks juba haletsesid, 
võitis sellel õhtul, võitis, võitis! 

Ta mängis nagu transis Thomas Lieveni rahaga. Ta mängis ainult maksimumpanustele. Ta 
mängis 11 peale. 11 tuli kolm korda järjest. Ta mängis 29 peale en plein et chevaux. 29 tuli 
välja. Ta mängis keskmisel tosinal punasele impair et passe ja 23 peale en plein et chevaux, 
kõik ainult maksimun.. Tuli välja 23! Estrella mängis. Estrella võitis, ta võis panustada, kuhu 
ainult tahtis. 

Tema ilusatesse silmadesse kerkisid pisarad. Uudishimulikult vahtisid smokingit kandvad 
härrad ja naaritsanahkadesse mähkunud daamid seda kummalist võitjannat, kes iga võidu 
puhul nuuksatas. 

Teises saalis, kus olid sätendavad lühtrid, valkjaskuldsed hiigelpeeglid ja kallihinnalised 
maalid, tõusid mängijad laudade tagant. Igast küljest tuli neid siia, nad rüselesid ja vahtisid 
ainiti punases õhtukleidis ilusat naist, kes võitis ja võitis» ja langes seejuures aina suuremasse 
meeleheitesse. 

«Teie olete liiga ilus. Teil on liiga palju õnne armastuses! See oleks kurjast, kui teil oleks 
õnne ka mängus!» Need Thomas Lieveni sõnad, mida ta oli ütelnud nende tutvumise õhtul, 
põlesid nagu tuli Estrella mälus. Liiga palju õnne armastuses, seepärast oli ta alati kaotanud, 
ja nüüd — ja nüüd... 

«27, rouge, impair et passel» 

Rahvahulk karjatas. 

Estrella nuuksus. Sest ta oh jällegi võitnud, nii palju, nagu Estorili mängusaalis ühe hoobiga 
võis üleüldse võita, kui panus oli tehtud nõnda — 27, rouge, impair et passe. 

«Ma — ei — suuda — enam,» ägas kaunitar. Läks vaja kaht teenrit villaste tuhvlitega, et teda 
baari saata. Ja läks vaja veel kaht teenrit puitkastikesega, et seda žetoonimäge, mille ta oli 
mänguga võitnud, kassa juurde vedada, kus see 

välja maksti. Ümberarvestus andis järgmise summa: 82 724 dollarit ja 26 senti. No tõepoolest, 
ülekohus ei seisa kotis! — 

Estrella laskis endale tšeki kirjutada. Tema kullaga tikitud nessessääris leidus veel üks kümne 
tuhande eskuudo žetoon. Ta viskas selle baarist üle mängijate peade mängulaua rohelisele 
kalevile. Žetoon langes punasele. Estrella hüüdis nuuksudes: «Reedetud armastuse puhul!» 
Tuli välja punane... 

Tuli välja punane, meenutas Estrella pisarniiskete silmadega 5. novembril 1940 San Jose 
kõige kallima hotelli kõige kallima apartemendi salongis. Costa Rica aja järgi oli San Joses 
pool kümme hommikul. Portugali aja järgi oli Lissabonis pool üks keskpäeval. Lissabonis jõi 
Thomas Lieven oma koleda kohkumise peale esimest topeltportsu konjakit. San Joses jõi ilus 
konsuliprouä sellel päeval juba teist topeltportsu. Esimese oli ta kohe pärast hommikueinet 
kurku kummutanud. 

Ta kummutas viimastel päevadel aina sagedamini, aina varem, aina meelsamini. Ta kannatas 
kohutava südamepekslemise käes. Ta lihtsalt pidi jooma! 

Sest kui ta ei joonud, siis ei suutnud ta enam üleüldse taluda mälestust Jeanist, ainulaadsest, 
magusast, imepärasest Jeanist — sellest krantsist, sellest barbarist! Konjakiga läks see veel 
kuidagi. Iialgi ei näe ta enam oma armsamat. Häbi, dt ta oli Jeanile andunud, oli maha pestud. 
Värisevate sõrmedega tõi Estrella oma krokodillinahksest ridi-külist välja kuldse 
klaaspudelikese ja kruvis sellel korgi pealt. Värisevate sõrmedega täitis ta uuesti oma klaasi. 
Ja sellal kui tal pisarad uuesti voolama hakkasid, hüüdis ta luksuslikus, tühjas salongis: «Mitte 
kunagi, mitte kunagi ei unusta ma seda meest!» 

«Mitte kunagi,» ütles Thomas Lieven, «mitte kunagi ei unusta ma seda naist!» 
Pärlmutrivärvilisena laskus õhtuhämarus Lissabonile. 

Nagu vihaleaetud tiiger jooksis Thomas Lieven kongis edasi-tagasi. Ta oli Lazarusele puhast 
veini sisse kallanud. Lazarus teadis nüüd, kuidas oli Thomase õige nimi, mida ta oli korda 

saatnud, mis teda ees ootaks, kui teda tabaks Saksa või Briti või Prantsuse salateenistus. 
Sigaretti suitsetades vaatles küürakas muretsevalt oma sõpra ja ütles: «Selline hüsteeriline 
naine on ju kohutav! Ja seejuures ei või mitte keegi iialgi teada, mis kõik talle veel pähe 
turgatab!» 

Thomas tegi oma reipas jooksmises ajutise vaheaja. 

«Just nii see ongi! Homme kirjutab see daam võib-olla kirja politseiprefektile ja määrib mulle 
kaela ühe lahendamata mõrva!» 

«Või mitu.» 

«Kuidas palun?» 

«Või mitu lahendamata mõrva.» 

«Ah soo, jah. Ei, ei, minu olukord on täiesti meeleheitlik! Selle neetud käevõru on ta 
loomulikult kah kaasa võtnud! Seda ei leita enam iialgi! Ma võin siin istuda, kuni ma ära 
hallitan.» 

«Jah,» ütles Lazarus, «ja seepärast pead sa siit nii kiiresti kui võimalik välja pääsema.» 

«Siit välja?» 

«Enne kui see naine sulle veel midagi keerab.» 

«Lazarus, see siin on ometi vangla!» 

«Noh, ja mis siis!» 

«Trellide ja müüride ja raskete raudustega! Kohtunike ja valvurite ja verekoertega!» 
«Klapib. Seepärast ei ole sul siit väljapääsemine nii kerge, 

nagu oli siia sissepääsemine.» 

Thomas seadis end voodiveerele istuma. «Aga kas see on võimalik?» 

«Muidugi on see võimalik. Me peame ainult ennast pingutama. Sa rääkisid, et oled võltsimist 
õppinud!» 

«Ja kuidas veel!» 

«Hmm. Meil on keldris trükikoda. See valmistab kohtule kõiki formulare. Õiged templid me 
juba muretseme. Nojah, see kõik sõltub nüüd ainult sinust, väikemees.» 

«Minust? Mismoodi?» 

«Sa pead ennast muutma.» 

«Missuguses suunas?» 

Lazarus naeratas melanhoolselt. «Minu suunas. Sa pead end väiksemaks kokku tõmbama. Sa 
pead lonkama. Sa pead küüru turjale saama. Sa pead hamstripõsed muretsema. Sinu suu peab 
tõmblema. Ja loomulikult peab sinu pea olema nagu kaalikas. Kas ajasin sulle hirmu nahka, 
väikemees?» 

«Mit-mitte sugugi,» valetas Thomas Lieven vapralt. «Mida kõike ei teh-tehta oma vabaduse 
saavutamiseks.» 

«Vabadus on suurim eluhüve,» seletas Lazarus. «Nüüd kuula hoolikalt, mida ma sulle 
räägin.» 

Ta hakkas rääkima. 

Ja Thomas Lieven kuulas hoolikalt. 

«Loomulikult on siia alati kergem sisse saada, kuid hoopis raskem on siit välja saada,» ütles 
küürakas Lazarus Alcoba. «Kuid see pole ometi ületamatult raske!» 

«See teeb mulle suurt rõõmu!» 

«On õnn, et me istume kinni Portugalis ja mitte sinu isamaal. Sinu kodumaal ei lähe trikid 
läbi, seal on kõik hästi korraldatud.» 

«Nii, nii. Saksa vanglad on parimad maailmas, eks ole?» 

«Ma olen ise kaks korda Moabitis olnud!» Lazarus laksas endale põlve pihta. «Ma ütlen sulle, 
seda ei saa portugallased lihtsalt endale lubada! Nad on liiga muhedad; neil puudub preisilik 
kohusetäitmisevaim, saksa distsipliin!» 

«Jah, see on õige.» 

Küürakas koputas kongiuksele. Otsekohe ilmus sõbralik, Tho-mase ülirohkete pististega 
äraostetud valvur Juliao — nagu korrusekelner heas hotellis. 

«Kutsu kokk korraks siia, va*napoiss,» ütles talle Lazarus. Juliao tegi kummarduse ja kadus. 
Lazarus ütles Thomasele: «Sinu põgenemine algab nimelt köögist...» 

Natuke hiljem ütles küürakas Francescole, lihavale kokale: «Kuule, meil on ometi all keldris 
trükikoda, eks ole?» 

«Jah. Seal trükitakse kõik formularid, mida õigusemõistmine vajab.» 

«Ka riigiprokuratuuri vabastamiskäsud?» 

«Kindlasti.» 

«Kas sa tunned mõnda vangi, kes trükikojas töötab?» 

«Ei, misjaoks?» 

«Me vajame vabastamiskäsku.» 

«Ma võin korraks järele kuulata,» ütles kokk. 

«Noh, siis kuula korraks järele,» ütles nüüd Thomas Lieven. «Sellele isikule, kes meile 
mainitud väikese teene osutab, on terveks nädalaks tagatud hea ninaesine.» 

Kaks päeva hiljem teatas kokk: «Üks selline oleks, kuid tema tahab tasuks head ninaesist 
kogu kuu jooksul.» 

«Ei tule kõne allagi,» ütles Lazarus külmalt. «Kaks nädalat. Mitte rohkem.» 

«Ma pean järele küsima,» ütles kokk. 

Kui ta oli kadunud, ütles Thomas küürakale: «Ära ole ometi nii kitsi! Lõppude lõpuks on see 
minu raha.» 

«Põhimõtteline asi,» vastas küürakas. «Sa ei tohi hinda ära rikkuda. Muide, loodetavasti peab 
see paika, mida sa oled mulle rääkinud, et sa oskad templit võltsida?» 

«Templit, mida mina võltsida ei oska, pole olemas. Mina olen selle riigi parima võltsija juures 
õppust saanud,» vastas Thomas ja mõtles: lihtsalt kole, kui sügavale võib inimene langeda — 
ja ma olen selle üle koguni veel uhke! 

Järgmisel päeval tuli kokk ja teatas, et trükkija olevat nõustunud. 

«Kus on formular?» 

«Trükkija ütleb, et tema tahab kõigepealt kahe nädala jooksul head ninaesist saada.» 
«Usaldus usalduse vastu,» urises Lazarus. «Kas me saame formulari otsekohe või unustagu ta 
see äritehing.» 

Tunni aja pärast oli neil formular käes. 

Vanglasse jõudmisest alates teatas Lazarus iga päev pea-vahtmeistrile, et tema tahab 
raportiraamatuid pidada ja asjatoimetustega seotud kirjadele vastata. Päevast pägva tippis ta 
kirjutusmasinal kümneid kirju. Peavahtmeister luges ajalehte ega pööranud talle mingit 
tähelepanu. Nõnda võis küürakas täita täielikus rahus enda nimele vabastamiskäsu. Ta tipjris 
sellele oma nime, isikuandmed ja toimiku numbri. Kuupäevaks pani ta kirja 15. novembri 
1940, kuigi praegu oli alles 8. november. Tublisti nädal aega vajasid veel Lazarus ja Thomas 
selleks, mis neil kavas oli. Ja peale selle vajas kiri üht päeva, et vanglas kõik instantsid läbida. 
— Thomast võidi niisiis, kui kõik korda läks, vabastada alles 16. novembril, mis oli laupäev, 

ja laupäev oli sõbralikul valvur Juliaol alati vaba päev, ja... Kuid me peame siiski järjekorras 
jutustama! 

Vabastamiskäsu kaunistas Lazarus lõpuks veel riigi peaprokuröri allkirjaga, mille ta sai 
kergesti kopeerida ühelt büroos leiduvalt kirjalt. 

Kui ta oli naasnud kongi, küsis ta Thomaselt: «Kas ka sina 

olid virk?» 

«Ma harjutasin kogu pärastlõuna.» 

Oli kokku lepitud, et Thomas teatab endast Lazaruse asemel otsekohe, kui võltsitud 
vabastamiskäsk jõuab vanglakantseleisse 

ja «vang Alcoba» sinna kutsutakse. Selleks oli tingimata vaja, et Thomas möönduks 
välimuselt oma kongikaaslase sarnaseks nii palju kui võimalik — raske ülesanne, kui järele 
mõtelda, et Lazarus Alcoba oli küürakas ja tal polnud juuksekarvagi pealael, et tal olid 
hamstripõsed, et ta oli Thomasest väiksem ja kannatas suu närvilise tõmblemise all. Seepärast 
nõudis küürakas, et Thomas iga päev harjutaks... 

Thomas toppis nüüd leivakuulikesi põske ja igemete ümber, nii et talle tekkisidki tõepoolest 
hamstripõsed. Siis hakkas ta suuga närvilisi tõmblusi harjutama. Leib suus, katsus ta küüraka 
häält matkida. 

«Mitte sellist pudikeelt kõnelda, väikemees! Ja mis tõmblemine see siis on? Sul käib see kõik 
liiga kõrgel!» Lazarus kiskus suu viltu. «Mina tõmblen allpool! Madalamalt, noormees, mada- 
lamalt!» 

«Madalamalt enam ei saa!» Thomas tõmbles kõigest jõust. «Neetud leivakuulid segavad!» 
«Ilma leivata pole hamstripõski! Näe ainult vaeva, juba lähebki madalamalt!» 

Thomas pühkis laubalt higi. «No on alles häda selle sinu lõustaga.» 

«Ega see saa igaühel nii ilus olla nagu sinul. Ja see on ülepea .alles algus! Oota aga, kuni ma 
sul pea paljaks kõrvetan.» «Paljaks kõrvetad?» 

«Selge! Kas sa arvad, et nad annavad meile siin habemenuga ja kääre?» 

«Seda ei kannata ma iialgi välja,» ägas Thomas. 

«Ära plära, parem harjuta. Tõmba ennast kokku. Pane minu mantel selga, siis näed, kui palju 
sa pead end põlvedest nõt-kutama. Võta padi. Tee sellest endale korralik küür! Ja ära mind 
sega, ma pean nüüd veel majas ringküsitluse tegema.» 

«Mis asjus.?» 

«Kellel on tallel riigi peaprokuröri kiri, millel asub ka tempel. Et sa saaksid seda järele teha.» 
Sellal kui Thomas Lieven küüraka vana mantli selga pani ja nõtkulastud pplvedega kongis 
ringi komberdas, hakkas Lazarus kingaga vastu seina kopsima. Seejuures kasutas ta kõige 
lihtsamat kopsimisalfabeeti: a=kolm korda, b=kaks korda, c= üks kord; ja d=kuus korda, 
e=viis korda, f=neli korda; ning 

g=üheksa korda, h=kaheksa korda, i=seitse korda. Ja nõnda edasi. 

Lazarus kõpsis küsimuse valmis, siis ootas vastust ja jälgis Thomast, kes tõmbles, rääkis 
pudikeelt ja õppis nõtkus põlvedega kõndima. 

Tunni aja pärast hakkas naaberkongi vang kopsima. Lazarus kuulas pikalt ning siis noogutas. 
Seejärel ütles ta: «Kolmandal korrusel istub vang nimega Maravilha. Tal on kiri riigi pea- 
prokurörilt, milles too lükkab tagasi Maravilha taotluse vangistusest vabaks saada. Kiri 
mälestuseks. Kuid sellel on tempel.» 

«Noh, hästi. Paku talle nädal aega head ninaesist,» rääbis Thomas pudikeelselt ja kiskus 
ägedasti suud viltu. 

1940. aasta november oli väga soe. Võis veel Atlandi ookeanis ujuda või Estorili rannal 
päikest võtta — kuid Portugali eeskirjade järgi tohtis seda teha ainult erakordselt kombelises 
riietuses. Härradelt nõudis politsei täielikku supelülikonda, ja daamide puhul olid 
ametivõimud veelgi rangemad. 

9. novembril umbes kell kaksteist südapäeval üüris keegi hapu ilme ning kõverate jalgadega 
härra mererannal paadilae-nutaja käest niinimetatud gaivola, vanamoelise vesijalgratta, mis 
koosnes kahest puitjalasest, nende vahel asuvast omalaadsest lamamistoolist ning pedaalide ja 
kühvlitega vesirattast. Siis sõitis ta pedaale sõtkudes avamerele. 

Härra oli umbes viiskümmend aastat vana, kandis pruuni supelülikonda ja õlgkübarat. 
Veerand tunni pärast nägi ta teist gaivolat, mis kiikus ihuüksi kaugel eemal Atlandi ookeani 
leebes lainetuses. Ta võttis kursi sellele. Järgmise veerandtunni pärast oli ta juba küllalt 
lähedale jõudnud, et ära tunda 'teise vesijalgratta toolil istuvat härrat, kes näis talle olevat 
nagu lähisugulane — kibestunud ja ületöötanud. 

Teine härra kandis musta supelülikonda ja hüüdis: «Jumal tänatud, mul oli juba hirm, et te ei 
tulegi!» 

Pruunis ülikonnas härra libises teise vesijalgratta kõrvale. «Te vihjasite telefonis, et see on 
mulle eluküsimus — niisiis ma muidugi tulin.» 

Must ütles: «Ärge tundke mingit muret, major Loos, siin 

väljas ei saa mitte keegi meid pealt kuulata. Siin ei ole ainsatki mikrofoni. — Minu geniaalne 
idee, mis?» 

Pruun silmitses teda ebasõbralikult. «Geniaalne, jah. Mida te minust tahate, mister Lovejoy?» 
Briti salateenistuse agent ohkas. «Teha teile ettepanekut sõbralikuks kokkulep-peks, major. 
Tegemist on selle Thomas Lie-veniga...» 

«Seda ma arvasingi!» Saksa Abwehri ohvitser noogutas vihaselt. 

Lovejoy ütles sapiselt: «Teie jälitate ju teda. Teid vedas ta ninapidi. Mind vedas ta ninapidi... 
Meie oleme vaenlased, noh, olgu pealegi. Me peame teineteist vihkama. Ja sellest hoolimata, 
major, hakakem antud juhtumi puhul koostööd tegema.» 

«Koostööd tegema?» 

«Major, meie oleme ju ametivennad. Ma apelleerin teie kollegiaalsusele. See läheb juba liiale, 
kas pole tõsi, et meie erialal laiutab keegi verisulis võhik, häbematu autsaider, kes rikub ära 
autasude võimaluse, naeruvääristab meid ja tegutseb niiviisi, nagu me oleksime idioodid.» 
Major Kölnist ütles kumedalt: «Selle selli tõttu olen ma vallandamise äärel.» 

«Ja mina?» kõmistas vihaselt Lovejoy. «Kas ma toimetan ta Londonisse — või mind 
pistetakse rannakaitsesse! Teate, mida see tähendab? Mul on naine ja kaks last, major. Teil 
tõenäoliselt ka.» 

«Minu naine laskis end lahutada.» 

«Seda ei ole ju palju, mida me teenime, kuid kas me tahame sellel semul oma eksistentsi 
hävitada lasta?» 

«Oleksin ma ta tookord Kölnis Gestapo hoolde jätnud! Nüüd on ta kadunud.» 

«Ei, ta ei ole kadunud.» 

«Mis?» 

«Ta istub vanglas.» 

«Aga...» 

«Ma selgitan teile kõik. Tema igavesti sinna istuma ei jää. Ma andsin kellelegi 
vanglavalitsuses altkäemaksu, kes informeerib mind otsekohe, kui ta vabaneb.» Lovejoy tõstis 
käed. «Aga mis juhtub siis? Siis läheb teie ja minu vahel taas teater lahti, jälle jaht ja 
allveelaev, kloroform ja revolver! Major, major, ma olen täiesti aus: mina ei pea seda enam 
lihtsalt vastu!» 

«Kas arvate, et see valmistab minu sapile rõõmu?» 

«Sellepärast mul ongi ettepanek: töötame koos. Kui ta vanglast välja tuleb, juhtub temaga 
midagi. Mul on käepärast mees, noh, teate ju küll, räpaste tööde tarvis. Siis võin ma koju 
teatada, et sakslased on ta tapnud — ja teie võite oma admiralile rääkida, et seda tegid 
inglased. Teie ei pea minema rindele, mina ei pea minema rannakaitsesse. Kas pole hea 
ettepanek?» 

«See kõlab liiga ilusasti, et tõsi olla...» Majori ohe oli sügav nagu kuristik. Äkitselt ütles ta 
kõlatult: «Haid!» 

«Ei!!!» 

«Seal eespool.» Loos kangestus. Läbi sinise vee tulid kaks püstist sabauime otse nende poole. 
Siis kolm. Siis. viis. «Me oleme kadunud,» ütles Lovejoy. 

«Külma verd. Tuleb teeselda surnut!» käskis major. Esimene loom oli nende juurde jõudnud, 
ta libises mõlema vesijalgratta alt läbi ja kergitas neid mänguhoos. Gaivolad hüppasid õhku, 
latsatasid merepinnale ja kõikusid metsikult. Siis sööstis ligi uus loom ja tõstis nad jälle õhku. 
Major lendas vette. Ta vajus vee alla, tõusis pinnale ja seadis end otsekohe kangelt kui pulk 
selili. Hiiglaloom libises temast mööda, ilma talle tähelepanu pööramata, suu laialt ammuli. 
Major, kellel oli zooloogiaalaseid teadmisi, tegi kindlaks rahustava asjaolu. Siis kuulis ta 
kohutavat röögatust ja nägi, kuidas tema inglasest kolleeg õhus keerles ja tema kõrvale 
maandus. 

«Lovejoy, kuulge ometi, need ei ole haid — need on delfiinid!» 

«De-de-de....» 

«Jah. Me oleme sattunud parve sekka... Delfiinid ei tee inimesele mitte kui midagi, nad ainult 
mängivad nendega.» 

Seda delfiinid tõesti ka tegid. Ikka ja jälle tiirutasid ja ujusid nad mõlema härra ümber, aeg- 
ajalt hüppasid neist üle ja purskasid vett nagu fontäänist kõrgele. 

Vaenulikud agendid klammerdusid nüüd Lovejoy kummuliläinud gaivola jalase külge. Nad 
katsusid seda kaadervärki ranna poole tõugata. Lovejoy hingeldas. «Mul ei ole õhku... Mida te 
nüüdsama ütlesite — Loos?» 

Hiigladelfiin oli just majori taga end püsti ajanud, hüppas elegantselt temast üle ja kostitas 
teda väikese veeuputusega. Major sülitas välja hulga merevett, ning karjus siis Lovejoyle 
kõrva sisse: «Ma ütlesin: kõige meelsamini kõmmutaksin ma selle lurjuse oma käega maha, 
kui ta vanglast välja tuleb!» 

Portugalis süüakse väga vähe kartuleid. Sellest hoolimata hankis Francesco, vanglakokk, eriti 
ilusaid kartuleid, kui jõukad vangid Leblanc ja Alcoba 15. novembril lõunasöögiks «mundris 
tuhleid» tellisid. 

Nagu kästud, nii keetiski Francesco kartulid anumas ainult pooltooreks ja tõi need siis veel 
üsna tulistena üles viiendale korrusele, kus ta serveeris need härradele Leblancile ja Alcobale 
koos äädika ning õliga sissetehtud portugali sardiinidega. Jõukate vangide soovil lõikas valvur 
Juliao pooltoored kartulid terava noaga pooleks. 

Jäänud üksi, jätsid mõlemad härrad toidu sinnapaika. Thomas hakkas tegutsema. Akna all 
asuvale lauakesele seadis ta üksteise kõrvale vabastamiskäsu, kus Lazarus oli kirjutusma- 
sinaga lüngad täitnud, ja kirja, milles riigi peaprokurör lükkas tagasi vang Maravilha taotluse 
vanglast vabaneda. See kiri kandis riigi peaprokuröri templit. 

Meelde tuletades maalikunstniku ning passivõltsija Reynaldo Pereira väärtuslikke õpetusi, 
asus Thomas tööle, küürakas Lazarus huvitundva pealtvaatajana kõrval. 

Thomas võttis veel kuuma kartulipooliku ja surus selle lõi-kepinna riigi peaprokuröri 
templile. Veerand tunni pärast tõstis ta pooliku kartuli üles. Lõikepinnal oli tagurpidi 
templijäljend. 

«Nüüd tuleb peatrikk,» ütles Thomas. Harjumuse jõud põhjustas seda, et ta rääkis pudikeeles. 
Seejuures tõmbles ka tema suunurk natuke. Juba kaks päeva polnudki seda enam võimalik 
tahtmise järgi täiesti välja lülitada. Ei saa ometi karistamatult nädal otsa varahommikust 
hilisõhtuni tõmmelda ja pudikeelt rääkida. 

«Anna küünal siia, Lazarus!» 

Oma madratsi seest tõi küürakas lagedale küünla ja tikud, mis ta oli peavahtmeistri büroos 
pihta pannud. Neid mõlemaid kavatses ta veel Thomase juuste eemaldamisel kasutada. 
Lazarus süütas küünla. Thomas hammustas ettevaatlikult pooliku kartuli kumeralt küljelt tüki 
ära. Seejärel hoidis ta hammustatud tükki küünlaleegi kohal, et kartulit uuesti soojaks ajada. 
«Spetsialist nimetab seda kirikukella tegemiseks,» teatas ta aupaklikult Lazarusele. — Helde 
taevas, kas ma ikka saan 

seda kõike kord oma klubis jutustada? — «Kartul soojeneb. Sa näed, kuidas jäljend jälle 
niiskeks läheb. Selle kohta öeldakse: ta ärkab ellu. Veel paar sekundit, ja nüüd...» Elegantselt 
vajutas Thomas «kirikukella» märja sooja templijäljendiga vabastamis-käsule, sinna, kus 
tempel istuma pidigi. Tasase surve all laskis ta kartulit veerand tundi jahtuda. Siis tõstis ta 
selle üles. Vabas-tamiskäsku kaunistas originaaltempli täpne koopia. «Fantastiline!» ütles 
Lazarus. 

«Nüüd aga tahame meie kiiresti sööma hakata,» ütles Thomas. «Ülejäänu viime pärast seda 
lõpule.» 

Ülejäänu nägi välja järgnevalt. Ennelõunal oli Lazarus avanud peavahtmeistri büroos suurel 
hulgal riigi peaprokuratuurist tulnud kirju. Ta avas selliseid ümbrikke iga päev. Sellel enne- 
lõunal oli ta vaevaks võtnud ühe halvasti kleebitud ümbriku eriti hoolikalt avada. See oli tal 
ka õnnestunud. Ta oli ümbriku ning ka liimituubi ühes toonud. 

Pärast sööki voltis Thomas Lazarus Alcoba täiusliku vabas-tamiskäsu hoolikalt kokku, pistis 
selle ümbrikusse, mis kandis eelmise päeva postitemplit, ja liimis ümbriku jälle kinni. Ja 
õhtupoolikul pani Lazarus ümbriku peavahtmeistri pärastlõunase posti hulka... 

«Nüüd on käes otsustav moment,» ütles küürakas kõnesoleval õhtul Thomas Lievenile. 
«Peavahtmeister viis juba minu vabastamiskäsu administratsioonibüroost üles 
vabastamisametisse. Seal kirjutavad nad varahommikul valmis nõuetele vastava 
vabastamistunnistuse, ja siis tulevad nad minu kogemuse põhjal kella üheteistkümne paiku 
mulle kongi järele. See tähendab: sul tuleb juuksed täna maha võtta.» 

Pea paljakskõrvetamine kestis napilt pool tundi — siiski oli see kõige halvem pooltund 
Thomas Lieveni elus. Langetatud peaga istus ta Lazaruse ees, kes tegi talle seda, mida tehakse 
siis, kui kõrvetatakse paljakskitkutud kodulindu. Paremas käes hoidis Lazarus küünalt, mille 
leek õgis Thomas Lieveni juuksesalku päris peanaha lähedalt. Vasakus käes hoidis ta niisket 
lappi. Sellega tupsutas ta ikka ja jälle välkkiirelt Thomase koljut, et nahk viga ei saaks. Kuid 
sellest hoolimata ei tupsutanud ta mõnikord küllalt välkkiirelt... 

Thomas ägas valust. «Ole ometi hoolikas, neetud idioot!» 

Sellele vastas Lazarus vihjega portugali iidsele vanasõnale: 

«Kes ihkab vabadust, peab kannatama valu, nii on ja jääb, kas nuta siin või palu!» 

Viimaks sai see tortuur läbi. 

«Kuidas ma välja näen?» küsis Thomas kurnatult. 

«Kui sa leiva põske topid ja kenasti tõmbled, siis oled sa nagu minu suust kukkunud,» vastas 
Lazarus uhkelt. 

Nad mõlemad magasid öösel erakordselt halvasti. 

Järgmisel hommikul tõi võõras valvur neile hommikueine, sest oli laupäev, kuueteistkümnes, 
ja laupäev oli, nagu me juba ütlesime, sõbralikul Juliaol alati vaba päev. See oli Lazarusele 
loomulikult juba siis selge olnud, kui ta vabastamiskäsule daatumit trükkis. Küürakas võttis 
võõra valvuri käest hommikueine uksel vastu. Thomas Lieven norskas veel oma koikul, tekk 
üle pea tõmmatud. 

Pärast hommikusööki neelas Lazarus kolm valget tabletti ja heitis Thomas Lieveni koikusse. 
Thomas tõmbas küüraka lühikese mantli selga ja korraldas kella kaheksa ja kümne vahel veel 
kord privaatse peaproovi. Siis jättis ta leivakuulid põske ja paksu padja turja ning särgi 
vahele. Ta sidus selle kinni, et küür paigast ei nihkuks. Jumala tahtele alistunult tõmbles ta 
endamisi... 

Kella üheteistkümne paiku tuli võõras valvur tagasi. Lazarus magas, tekk üle pea tõmmatud. 
Võõras valvur hoidis käes vabas-tamistunnistust. «Lazarus Alcoba!» 

Nõtkulastud põlvedega ajas Thomas end püsti ja vahtis silmi pilgutades ning suuga 
tõmmeldes valvurit. «Just nii,» pudistas ta. 

Valvur silmitses teda tähelepanelikult. Thomas läks üleni higiseks. 

«Kas teie olete Lazarus Alcoba?» «Jah muidugi!» 

«Mis selle teisega siis lahti on, ta põõnab ju ikka veel!» «Ta magas öösel väga halvasti,» 
teatas Thomas ebamääraselt. «Mida te siis minust tahate, härra vahtmeister?» 

«Teid lastakse vabaks.» 

Thomas haaras südamest kinni, oigas ja vajus voodile. Ta mängis vapustatud meest. «Ma olen 
alati teadnud, et õigus võidab,» pudistas ta. 

«Ärge jahvatage, tulge kaasa!» Valvur tõmbas ta püsti — peaaegu liiga püsti. Thomas vajus 
jälle põlvili. — Neetud, küll 

teeb alles valu! Noh, see ei kesta kaua. — Ta järgnes võõrale valvurile mööda pikka koridori 
vangla administratsioonikompleksi. Rasked raudvõred avati tema ees — ja suleti jälle tema 
järel. — Tõmblemisel pole väga vigagi, see läheb juba peaaegu iseenesest. Kuid see 
nõtkulastud põlv... Kui ma ainult krampi ei saa, kui ma ainult pikali ei kuku... 

Treppidest üles, treppidest alla — seda ei pea ma iialgi vastu. Mitte iialgi! 

Jälle koridor. Võõras valvur silmitses teda tähelepanelikult. «Kas teil on palav, Alcoba? Te 
higistate nii tugevasti. Võtke mantel maha!» 

«Ei. Ei, tänan. See — see tuleb ainult erutusest... Tegelikult — ma — ma külmetan... » 

Siis jõudsid nad vabastamisbüroosse. Siin jagas puitbarjäär ruumi kaheks. Ühel pool barjääri 
töötas kolm ametnikku. Teisel pool seisid ülejäänud kaks vangi, kes pidid vabaks saama. 
Kahte asja nägi Thomas otsekohe: ametnikud olid laiskvorstid ja barjääri ees polnud ainsatki 
tugitooli. See asi võib siin põrguks minna, mõtles ta ähmaselt. Kell seinal näitas kümme 
minutit kaheteistkümnel. 

Viis minutit enne kahtteist polnud ametnikud kahe teise vangiga ikka veel valmis jõudnud. 
Thomas Lieveni silmade ees keerlesid juba põlevad rattad; ta arvas iga hetk teadvuse kao- 
tavat, nii pööraselt valutas põlv, ja mitte ainult põlv, valutasid ka sääremarjad, reied, 
pahkluud, puusad. Silmatorkamatult naaldus ta ühe küünarnukiga barjäärile, seejärel 
mõlemaga. Oh taevas, milline kergendus, milline magus õndsus...” 

«Hei! Teie seal!» klähvis kõige väiksem ametnik. «Võtke lahkesti käed barjäärilt! Kas te ei 
võiks vahest paari minutitki korralikult seista? Laisad kaabakad!» 

Alandlikult tõmmeldes ütles Thomas: «Andestage, härrad,» ja võttis käed barjäärilt. Järgmisel 
hetkel ta kukkus lihtsalt pikali. Ta ei suutnud enam. Meeleheitlikult mõtles ta: mitte 
minestusse langeda. Ainult mitte minestusse langeda. Siis nad võtavad mul mantli seljast. Ja 
näevad, kuidas lood on. Minu jalgadega, minu küüruga... 

Ta ei langenud minestusse, ja nüüd kui oli selge, et vaest vangi oli erutuse tõttu tabanud 
nõrkushoog, anti talle koguni tugitool. Vaevalt oli ta istet võtnud, kui ta mõtles: ma olen 
idioot, sest tooli võinuksin ma juba varem saada! 

Kell pool üks tegid kaks ametnikku lõunavaheaja. Kolmas hakkas viimaks ometi Thomasega 
tegelema. Ta pistis formulari kirjutusmasinasse. Ta ütles leebelt: «Puhas formaalsus. Ma pean 
teie isikukirjelduse veel kord üles tähendama. Et ei juhtuks mingit arusaamatust.» 

Jah, siin te peate küll neetult tähelepanelikud olema, mõtles Thomas. Sestsaadik kui ta võis 
istuda, tundis ta end jälle suurepäraselt. Ta vuristas maha oma sõbra andmed, mis ta oli 
põhjalikult pähe õppinud. «Alcoba Lazarus, vallaline, roomakatoliku usku, sündinud 
Lissabonis 12. aprillil A905...» 

«Viimane elukoht?» 

«Rua Pampulha 51.» 

Ametnik võrdles andmeid teise formulari andmetega ja toksis edasi: «Juuksed hallisegused, 
hõredad. — Te olete varakult kiilaks jäänud!» 

«Minu raske saatus.» 

«Hrm! Silmad mustad. Pikkus? Tõuske püsti!» Thomas tõusis püsti ja laskis põlve nõtku. 
Ametnik simitses teda hoolikalt. «Erilised tundemärgid?» «Küür ja siis näos... » «Jajaa, juba 
selge. Hrm! Võtke istet.» 

Ametnik toksis ja kirjutas. Siis viis ta Thomase kõrvalruumi ja andis ta üle hoiule võetud 
asjade hooldajale. Eeluurimise all oleva vangina oli ta tohtinud oma ülikonna, pesu ja armas- 
tatud kuldse repetiirkella endale hoida. Nüüd sai ta sõbra passi ja isiklikud dokumendid, sai 
Lazaruse raha, taskunoa ja väikese pesukohvri. 

«Kviteerige kättesaamine,» ütles hoiule võetud asjade hooldaja. 

Thomas kritseldas kohmakalt allkirja: «Alcoba Lazarus». 

Minu viimane raha ja ilus Prantsuse salateenistuse võltspass Jean Leblanci nimele on 
järelikult läinud kus kurat, mõtles ta nukralt. Minu sõber, maalikunstnik, peab mulle kiiresti 
uue tegema. 

Kui Thomas oli lootnud, et kell 14.15 on ta viimaks, viimaks ometi need kohutavad 
jõupingutused selja taha jätnud, siis osutus see eksituseks. Ta viidi mööda lõputuid koridore 
vangla-vaimuliku juurde. See vanem härra kõneles Thomasega väga südamlikult ja oli 
sügavasti liigutatud, kui vabastatav äkitselt 

— ilmselt vapustatuna — palus luba põlvili olles vaimuliku manitsusi kuulata... 

Vankudes, pigem vaarudes kui kõndides vedas Thomas Lieven end viimaks kümme minutit 
enne kolme Portugali aja järgi 16. novembril 1940 üle vanglaõue — kõrvalasuva nahavabriku 
tõttu lehkas siin parkaine järele — värava juurde. Viimast korda pidi ta oma 
vabastamispaberid ette näitama. Tema suu tõmbles hirmuäratavalt ja küür kerkis õhukese 
mantli all vildakalt ülespoole. 

«Ela hästi, vana,» ütles mees, kes avas musta raudukse. Siitkaudu vankus Thomas Lieven 
välja, vastu enam kui ebakindlale tulevikule. Ta jõudis veel ümber lähima tänavanurga. Seal 
kukkus ta korraks pikali ja ronis siis neljakäpakil ühest väravast sisse, võttis majatrepil istet 
ning hakkas raevust ja kurnatusest ulguma. Tema pass oli läinud. Tema raha oli läinud. Tema 
omand oli läinud. Tema laev oli läinud. 


9 
Vang Jean Leblanci põgenemine avastati veel samal päeval. Tema kongist leidis valvur ainult 
vang Lazarus Alcoba, ja see oli tinaraskes poolunes. 

Jalamaid kohale kutsutud arst konstateeris, et Alcoba ei simuleeri, vaid on kõige mõjuvamate 
uimastitega uimastatud. Diagnoos oli õige, ainult Lazarus oli ennast ise uimastanud, ja nimelt 
kolme tabletiga, mis olid näpatud vanglaarstilt ühe haige visiteerimise ajal... 
Süstide ja musta kohviga õnnestus vang poolenisti ärkvele ajada ja üle kuulata. Et see, kellega 
siin tegeldi, oli Alcoba ja mitte keegi teine, sai kohe selgeks, kui väike mees oli alasti võetud: 
tema küüru polnud võimalik turjalt maha raputada! 
Alcoba ütles: «See neetud Leblanc pidi mulle kindlasti midagi hommikueine sisse sokutama. 
Kohvi maitses nii mõrult. Mul hakkas pea valutama ja ringi käima — ja siis kaotasin ma 
teadvuse. Ma rääkisin talle, et peaksin täna vabaks saama. Seda sain ma teada 
peavahtmeistrilt, kelle juures ma töötan.» 
Kui täna teenistuses olev valvur Alcobaga silm silma vastu seati, hüüdis too talle: «Kuid ma 
rääkisin ometi teiega veel täna hommikul, kui ma pruukosti tõin! Ja hiljem võtsin ma teid 
kongist kaasa!» 

Menüü +* 16. november 1940 


Mosaiikleib Täidetud tomatid 
Külmad road kuuma raevu puhul 


Mosaiikleib. Lõigata kaaviarleival või prantsuse saial mõlemad otsad maha, uuristada 
koorikut vigastamata kahvliga sisu välja. 


Täidiseks läheb vaja 125 grammi võid, 100 grammi sinki, 100 grammi keedetud loomaliha, 
üks kõvakskeedetud munakollane, 75 grammi juustu, pool teelusikatäit kapparit, 25 grammi 
pistaatsiapähkleid, natuke anšoovist, sinepit, soola ja pipart. 


Hõõruda või vahule, murendada munakollane, hakkida pähklid ja kap-par, kõik ülejäänu 
lõikuda väikesteks kuubikuteks ja segada kergelt vürtsidega. Suruda kogu see mass tühjaks 
õõnestatud leivakoorikusse ning panna siis mitmeks tunniks tugeva külma kätte. Alles seejärel 
saab seda õhukesteks viiludeks lõigata. Viilud asetada lamedale vaagnale. Et vaagen veel 
kirevam paistaks, garneerida lahtilõigatud mosaiik-leib täidetud tomatitega. 


Täidetud tomatid. Õõnestada ilusad kõvad tomatid tühjaks, puistata nende sisse riivitud juustu 
ja panna igaühesse risti pooleks lõigatud muna, lõikepind ülespoole. Peale raputada soola ja 
paprikat ning rohkesti peeneks hakitud peterselli ja murulauku. 


Selle peale vastas Alcoba niisuguse loogikaga, mis sai jagu teda üle kuulavatest ametnikest: 
«Kui te oleksite mind täna hommikul kongist kaasa võtnud, siis ei istuks ma praegu enam 
SIIN.» 

Juurdlust teostavatele härradele sai selgeks, et Jean Leblanc oli põgenenud Lazarus Alcobana. 
Ikka rangelt loogiliselt, ise seejuures kõvasti haigutades ja endiselt väga uimasena kons- 
tateeris Alcoba: «Kuid vabastamiskäsk käis minu kohta. Järelikult peate teie mind kibekiiresti 
vabaks laskma.» — «Noh, hmm, seda muidugi — kuid siiski, nii kaua kui juurdlus... » 

«Kuulake nüüd korraks ka mind: kas ma olen homme varahommikul vabaks lastud või teatan 
ma härra peaprokurörile, missugune kena korralagedus siin valitseb!» hüüdis Alcoba. 
«Pereira! Hei, Pereira!» hüüdis samal ajal Thomas Lieven. Ta koputas oma sõbra, võltsija 
korteriuksele. Kuid ta ei saanud vastust. 

Kas ta on jälle purjus või pole teda kodus, mõtiskles Thomas, kes pärast nõrkushoogu oli 
mõnevõrra kosunud. Siis turgatas talle pähe, et allakäinud maalikunstnik ei lukustanud iialgi 
oma korteriust. Ta surus lingi alla; uks avanes. Pimeda esiku kaudu sammus Thomas Lieven 
suurde ateljeesse, mille hiiglaslikust aknast imbus veel ruumi viimast päevavalgust. Kõikjal 
seisid ja vedelesid needsamad koledad maalid, korter oli niisama koristamata nagu varemgi. 
Konisid täis tuhatoos, tuubid, pintslid, suled, paletid erutasid silma oma värviküllusega. 
Thomas vaatas kööki. Ta ei leidnud oma habemikust sõpra ka sealt. Niisiis pole kodus, vaid 
kusagil purjutamas. 

See oli loomulikult totter. Kui kaua tavatses Pereira purjutada? Üks öö? Kaks päeva? Kolm? 
Thomase kogemuste põhjal tuli arvestada kõige halvemaga. Hea mõnutunde saavutamine 
võtab tükk aega. 

Ma pean Pereira ära ootama, kaalutles Thomas. Minu põgenemine on võib-olla juba 
avastatud, ma ei tohi ennast tänaval näidata. Siis pani ta käe oma kõhule. Tohoh! Ta tundis 
nälga; kõige sügavam depressioonihetk näis olevat möödas. Ta naeris veidi iseenda üle. 
Seejuures märkas ta, et tema suu tõmbleb endiselt. Ka põlv tegi talle endiselt valu. Mitte 
sellele mõtelda, ainult mitte sellele mõtelda. 

Vaatame kõigepealt, mida Pereira köögis leidub. Tomateid, mune, juustu, sinki ja keelt, 
pistaatsiapähkleid, kapparit, paprikat, pipart, anšooviseid. 

Värvikirevus mõjus Thomasele virgutavalt. Ma valmistan endale mosaiikleiva ja täidetud 
tomatid. Ühtlasi ka Pereirale. Ta vajab midagi rammusat, kui ta koju tuleb... 

Thomas hakkas toitu valmistama. Kui ta pistaatsiapähkleid ja kapparit peeneks hakkis, virutas 
ta äkitselt noaga lõikelauale nagu hullumeelne. Tema mõtteid oli haaranud Estrella. See 
tõbras. See nõid. See saatan. Thomas lõikus pistaatsiapähklitelt värsi maha — oma mõtetes 
raius ta Estrellal pea maha. 

Punane paprika ajas Thomase veel rohkem raevu. Kogu 

maailm on ühel nõul minu vastu! Kõik on minu vaenlased! Mida ma olen teinud? Ma olin 
austusväärne inimene, korralik kodanik. Ja nüüd... 

Veel pipart! Korralikult pipart. See peab põletama nagu raev minu sees! 

Teie, salateenistuse neetud krantsid. Kui kaugele te olete mind viinud? Ma olin vanglas. Ma 
murdsin vanglast välja. Ma oskan dokumente võltsida, mürki ja revolvrit kasutada, samuti 
lõhkeainet ja nähtamatut tinti. Oskan tulistada, morsemärke klõbistada, džudžitsut rakendada, 
poksida, maadelda, joosta, hüpata, mikrofone sisse monteerida, ma oskan kollatõbe, palavikku 
ja suhkruhaigust simuleerida. Kas need on oskused, mille üle erapankur peaks uhkust 
tundma? 

Ei mingit kaastunnet enam millegi või kellegi vastu. Nüüd on lõpp! Nüüd on mul mõõt täis! 
Nüüd peate teiegi midagi tunda saama! Kõik! Kogu maailm! 

Nüüd ma hakkan teid ründama oma kriminaalsete oskustega nagu näljane hunt. Nüüd hakkan 
mina võltsima, morsemärke klõbistama, simuleerima, mikrofone sisse monteerima. Nüüd 
hakkan mina teid ähvardama ja petma, nii nagu teie olete mind ähvardanud ja petnud. Nüüd 
algab minu sõda. See on ühemehesõda teie kõigi vastu. Ja siin ei sõlmita ühtki relvarahu, 
ühtki pakti, ühtki liitu — mitte kellegagi. 

Veel rohkem pipart. Veel rohkem paprikat. Ja soola. Ja see mass kokku lüüa vormituks 
kamakaks — nii nagu ma meeleldi lööksin kämbuks teid, teie krantsid... 

Korteri välisuks kääksus. 

See oli Pereira, mõtles Thomas, ja virgudes ehmunult oma piiritutest kujutelmadest, hüüdis ta: 
«Tulge edasi! Ma olen köögis!» 

Järgmisel hetkel astus keegi avatud köögiukse lävele. Kuid see polnud habemega purjus 
maalikunstnik Reynaldo Pereira. See polnud üleüldse mees. See oli naine. 

See naine kandis punast nahkmantlit, punaseid kingi ja punast baretti, mille alt tungisid esile 
mustjassinised juuksed. Noore naise suu oli suur ja punane, silmad suured ja mustad. 
Näonahk 

väga valge. Tema käed olid mantlitaskutes ja ta vaatas Thomas Lievenile läbitungivalt otsa. 
Tema hääl kõlas metalselt ja veidi tavaliselt: «Tere õhtust, Pereira. Teie ei tunne mind.» 
«Mina... » alustas Thomas, kuid naine katkestas teda käskiva pealiigutusega, mis pani tema 
ilusad pikad juuksed lendlema: «Olge rahulik, mina ei ole politseist. Hoopis vastuoksa.» 

Ta peab mind Reynaldo Pereiraks, mõtles Thomas. Selge! Thomas kogeles: «Kes — kes andis 
teile aadressi?» 

Naine punases silmitses teda teraselt pilukile pigistatud silmadega. «Mis on teiega lahti? 
Närvid? Kokaiin? Naps?» 

«Kuidas palun?» 

«Mis toimub teie näoga? Kas te ei saa oma suud paigal hoida? See tõmbleb ju pidevalt.» 

«See läheb mööda. Seda esineb mul — esineb mul mõnikord õhtuti. Ma küsin teilt: kes andis 
teile aadressi?» 

Naine punases astus päris tema ligi. Naine lõhnas oivaliselt. Ja ta oli väga ilus. Tasase häälega 
ütles ta: «Aadressi sain ma kellegi monsieur Debras' käest.» 

Major Maurice Debras Prantsuse salateenistusest, mõtles Thomas Lieven jahmunult. See ka 
veel. Kolmas, keda ma ninapidi vedasin. Loomulikult, nii pidigi ju minema. Nüüd peavad nad 
kolmekesi mulle jahti. Prantslane, inglane, sakslane. Nüüd võib siin tegemist olla ainult 
tundidega, ja ma olengi surnud mees... 

Thomasele tundus, nagu esitaks naine punases oma järgmise küsimuse otsatust kaugusest, ja 
naist ennast nägi ta äkitselt ainult veel ähmaselt ning viirastuslikult. Naise järgmine küsimus 
kinnitas Thomase kõige halvemaid kartusi. 

«Kas te tunnete kedagi Jean Leblanci?» 

Kõigepealt kolistas Thomas väga valjusti panni ja sööginõudega, alles siis pomises ta 
ebaselgelt: «Jean Leblanc? Pole iialgi kuulnud!» 

«Ärge ajage udujuttu, Pereira, te tunnete kindlasti seda meest!» 

Ilus metskass võttis istet köögitaburetil ja asetas oma pikad saledad jalad risti. «Ärge nüüd siis 
kohe pükse täis tehke!» 

Kuidas see naine mind kohtleb, mõtles Thomas. Ebaväärikalt, absoluutselt ebaväärikalt minu 
olukorras. Millega olen ma selle kõik ära teeninud? Mina, Londoni kõige noorem erapankur. 
a, Londoni ühe kõige eksklusiivsema klubi liige. Mina, 

parima kasvatusega, džentelmenliku aumõistega, seltskondlike kommetega mees... Ja nüüd 
seisan ma räpases portugali köögis ja pean ühelt äärmiselt ilusalt naiselt kuulma, et ärgu ma 
pükse täis tehku. Noh, see naine peab selle eest maksma! 

Hästikasvatatud Thomas Lieven andis vastulöögi: ANüüd aga pea suu kinni, nukuke, ja aura 
ära, muidu läheb asi kurjaks!» 

Järgmisel silmapilgul olukord muutus. Kostsid sammud, ja juba seisis köögis habemega mees, 
kes kandis määrdunud kord-sametist pükse ja väljaveninud musta pulloveri. Mees oli puru- 
purjus. Sellest hoolimata valgustas tema laia joodikunägu lahke irvitus, kui ta nägi Thomast, 
ning ta torises: «Tere tulemast minu viletsasse ulualusesse! Kuid, meu amigo, mida oled sa 
küll oma juustega teinud?» 

Reynaldo, maalikunstnik, oli koju tagasi jõudnud... 


Äkitselt rääkisid kõik kolm inimest väikeses köögis ühekorraga. Naine punases hüppas püsti, 
jõllitas Thomast ja hüüdis: «Mis, teie ei ole üldse Pereira?» 

«Muidugi ei ole ta Pereira,» hüüdis purjus maalikunstnik. «Mida siis teie joonud olete? Mina 
olen Pereira! Tema on...» 

«Pea lõuad!» 

«...minu vana sõber Leblanc!» 

«Oh!» 

«Ja kes — hõkk — kaunis daam, olete teie?» 

«Minu nimi on Chantal Tessier,» ütles noor naine, ilma pilku Thomaselt pööramata. Tema 
kassinäole ilmus näljane ilme. Aeglaselt ütles ta: «Monsieur Leblanc isiklikult? Missugune 
õnnelik juhus!» 

«Mida te minust tahate?» 

«Teie muretsesite ju kord oma sõbrale Debras'le valepassi. Debras ütles mulle: kui sa ise kord 
peaksid valepassi vajama, siis mine Reynaldo Pereira poole Rua do Poco des Negrosel ja küsi 
Jean Leblanci... » 

«Nii ütles teie sõber Debras?» 

«Nii ütles minu sõber Debras.» 

«Kas ta muud midagi ei ütelnud?» 

«Ainult seda, et te olete osav sell, kes on tema elu päästnud.» 

Thomas mõtles: niisiis polegi asi päris hull! Sõbralikult ütles 

ta: «Kas tahaksite meiega koos einestada? Kas tohin teil mantli seljast aidata, mademoiselle 
Tessier?» 

«Teile olen ma Chantal!» Kassinägu naeratas ja paljastas seejuures oma kiskjahambad. 
Chantal Tessier oli iseteadev, oli rafineeritud, oli muutumatult jääkülm. Kuid ta ei paistnud 
sellega harjunud olevat, et mehed tal mantlit seljast võtta aitavad. 

Kiskja kandis kitsast musta seelikut ja valget siidpluusi. Pagana pihta, mõtles Thomas, 
missugune figuur! See tüdruk tuleb kindlasti ka veest kuivana välja... 

Hädaohuhetk oli möödas. Thomas võis jälle olla tema ise. Hästikasvatatud ning rüütellik 
daamide vastu. Igasuguste daamide vastu! 

Nad võtsid istet purjus maalikunstniku kõrval, kes oli juba sööma hakanud. Ta haaras 
sõrmedega toitu ja rääkis, suu sööki täis: «Kui mina oskaksin nõnda maalida, nagu teie oskate 
süüa teha, siis oleks vana Goya minuga võrreldes ümmargune null!» Ta kergendas ennast 
kerge röhitsusega. «Kas siin sees on ka pi-pistaatsiaid?» 

«Ja kapparit. Hoidke ometi käsi suu ees! Niisiis vajate teie passi, Chantal?» 

«Ei.» Tema silmad muutusid veidi häguseks. Ja tema vasak ninasõõre värises. Tal oli selline 
harjumus. 

«Ma ei vaja üht passi, ma vajan seitset. » 

«Kas mina tohin ka midagi ütelda?» päris raseerimata lõustaga maalikunstnik, suu ikka sööki 
täis. 

Thomas ütles pahaselt: «Sööge suu tühjaks, enne kui rääkima hakkate. Ja ärge sekkuge 
pidevalt. Vaadake parem, kuidas te veidikenegi kainemaks saate.» Ja ilusale kiisule: «Kellele 
te seitset passi vajate, Chantal?» 

«Kahele saksa, kahele prantsuse ja kolmele ungari härrale.» 

«Nagu näha, on teil väga internatsionaalne tutvusringkond.» 

Chantal naeris: «Pole ime minu elukutse puhul — olen reisijuht.» 

«Kuhu te siis oma kliente juhite?» 

«Prantsusmaalt Hispaania kaudu Portugali. Täiesti tulutoov äri.» 

«Ja kui sageli see reis toimub?» 

«Kord kuus. Alati on need suuremad seltskonnad. Valepas-sidega. Või hoopis ilma, kuidas 
kunagi... » 

«Kuna me juba passidest räägime,» alustas maalikunstnik jälle, kuid Thomas pani ta 
käeviipega vaikima. 

Chantal teatas: «Mina tegelen ainult rikaste inimestega. Mina olen kallis. Kuid see-eest ei ole 
minuga keegi veel iialgi sisse kukkunud. Ma tunnen iga sentimeetrit piirist! Ma tunnen iga 
piiriametnikku! Nojah, ja viimase satsiga tõin ma kaasa täpselt seitse härrat, kes vajavad uusi 
passe.» Neiu müksas maalikunstnikku. «Sa võid pururikkaks saada, minu vanahärra.» 

«Mina vajan ka passi,» ütles Thomas. 

«Oh püha Neitsi,» ütles habemik. «Nüüd kui mul enam mitte ühtegi passi ei ole!» 

Thomas ütles ärritatult: «Neljakümne seitsmest vanast passist, mis ma teile tõin... » 

«Millal te tõite? Kuue nädala eest! Kas te teate, kuidas mul nendega äri õitses! Kahe nädalaga 
olid kõik läinud! Mul on tõesti kahju — ent mul pole enam ainsatki alles! Mitte ainsatki! Seda 
ma tahtsingi teile kogu aeg selgeks teha!» 

Ümber Largo de Chiado, igipõliste puudega vaikse väljaku, asusid Pasteleria Margues'd, 
väikesed daamide kohvikud, mis olid kuulsad oma hõrgutiste poolest. Kondiitri toodete 
kaupluse Cara-vela ühes nišis istusid 1940. aasta 16. novembri õhtul kaks härrat. Üks jõi 
viskit, teine sõi jäätist vahukoorega. Viskitrim-paja oli Briti agent Peter Lovejoy. 
Jäätiselimpsija, paks heasüdamlik hiiglane lõbusate seasilmadega roosas beebinäos, kandis 
nime Luis Guzmao. 

Peter Lovejoy ja Luis Guzmao tundsid teineteist juba kaks aastat, nad olid juba paar korda 
edukalt koostööd teinud... 

«Nõndaks, asi on nüüd nii kaugel,» ütles Lovejoy. «Ma sain teate, et ta on täna vanglast 
põgenenud.» 

«Siis peame kiirustama, et saaksime ta veel Lissabonis kätte,» ütles Guzmao. Ta laskis lusikal 
käia ja matsutas. Ta armastas jäätist vahukoorega. Tal ei saanud sellest iialgi isu otsa. 

«Just,» ütles Lovejoy summutatult. «Kuidas te tahate selle asja joonde ajada?» 

«Ma arvan, et summutiga püstoli abil. Kuidas on rahaga? Kas tõite selle kaasa?» 

«Jah. Te saate viis tuhat eskuudot nüüd ja viis tuhat, kui te... niisiis pärast seda.» 

Lovejoy rüüpas suure sõõmu viskit ja mõtles ärritunult: ta andis mulle viis tuhat eskuudot, 
rahaga tahab ta sellest asjast osa võtta, see peenike härra major Loos — kuid läbirääkimistest 
selle Guzmaoga on ta kõrvale hoidnud, selleks oli ta 111 ga peen! 

Oma pahameele tolle õrnahingelise sakslase üle uhtis Lovejoy alla järjekordse viskilonksuga. 
Siis ta ütles: «Nüüd kuulake tähelepanelikult, Guzmao: Leblanc põgenes nõnda, et maskeeris 
ennast Lazarus Alcobaks. See Alcoba on küürakas, väike, peaaegu kiilaspea.» Lovejoy 
kirjeldas Alcobat nii täpselt, nagu oli seda teinud tema usaldusmees vanglas. Siis ütles ta: 
«Leblanc teab, et inglased ja sakslased teda jälitavad. Järelikult poeb ta kindlasti kuhugi 
peitu.» 

«Kuhu?» 

«Tal on sõber, joomahaige maalikunstnik vanalinnas, Rua do Poco des Negros 16. Ma vean 
kihla, et ta jookseb nüüd sinna. Kas ta mängib endiselt küürakat — hirmust meie ees, või 
muudab ta ennast jällegi Jean Leblanciks — hirmust politsei ees.» 

«Kuidas Jean Leblanc välja näeb?» 

Lovejoy kirjeldas ka Thomas Lievenit täpselt. 

«Ja tõeline küürakas?» 

«Tema istub veel kinni! Ärge tundke mingit muret. Kui te Rua do Poco des Negros 16 satute 
küürakale, kellel pole peaaegu üldse juukseid peas ja kes reageerib nimele Leblanc, siis pole 
teil vaja rohkem küsimusi esitada... » 

Mõned minutid pärast kella kaheksat hommikul, 17. novembril 1940, toodi vangla Aljube 
direktori kabinetti üksteist korda varem kohtulikult karistatud Lazarus Alcoba, vallaline, 
sündinud Lissabonis 12. aprillil 1905. Direktor, suur kõhetu mees, ütles talle: «Mulle teatati, 
et olite eile õhtul mitmesuguseid metsikuid ähvardusi lendu lasknud, Alcoba.» 

Väikese küüraka suu tõmbles ka rääkimise ajal. «Härra direktor, ma ainult kaitsesin ennast, 
kui mulle öeldi, et mind ei saa vabaks lasta, kuna minul olevat midagi pistmist selle Jean 
Leblanci põgenemisega.» 

«Mina olen selles veendunud, et teil on sellega pistmist, Alcoba. Te olevat väljendanud 
kavatsust härra riigi peaprokuröri poole pöörduda.» 

«Härra direktor, loomulikult pöördun ma härra riigi peaprokuröri poole ainult siis, kui mind 
kohe vabaks ei lasta. Mina ei saa ju lõppeks sinna midagi parata, et see Leblanc minu nime all 
ära põgenes!» 

«Kuulake nüüd, Alcoba, meie laseme teid täna vabaks... » 

Alcoba irvitas laialt. «Niisiis ikkagi.» 

«...kuid mitte seepärast, et me teid kardaksime, vaid seetõttu, et selleks on siin tegelikult käsk 
olemas. Teie peate ennast iga päev kohalikus politseijaoskonnas näitamas käima ja te ei tohi 
Lissabonist lahkuda.» 

«Jah, härra direktor.» 

«Ärge irvitage nii lollakalt, Alcoba! Teie puhul pole midagi parata. Ma olen kindel, et te 
varsti jällegi meie juures maandute. Kõige parem oleks teil kohe siia jääda. Selline mees nagu 
teie säilib kõige paremini trellide taga!» 

Vanalinna kitsastel kõveratel tänavatel, mida ääristasid ajahambast puretud rokokoopaleed ja 
kirevate kahlitega kaetud kodanikumajad, lasus keskpäevase siestatunni vaikus. 

Lumivalge pesu rippus loendamatutel nööridel. Kidurad puud kasvasid kivitreppide lõhedes, 
ja ikka ning jälle avanesid müürid ja võimaldasid pilku heita läheduses voolavale jõele. Alla 
jõele suunas oma pilgu ka Thomas Lieven. Ta seisis oma joomahaige sõbra ateljee suure akna 
all. Chantal Tessier seisis tema kõrval. Neiu oli tulnud veel kord Rua do Poco des Negrosele, 
et hüvasti jätta. Ta pidi Marseille'sse tagasi minema. Ja ta käis Thomasele peale, et tulgu too 
temaga kaasa. Chantal oli kummaliselt rahutu, tema vasak ninasõõre värises jällegi. Ta pani 
oma peo Thomas Lieveni käsivarrele. «Tulge minuga kaasa, hakake minu partneriks. Mul 
oleks teie jaoks mõningaid ettevõtmisi, mis pole seotud reisijuhi tööga. Siin olete teie 
teovõimetu. Marseille's aga — mu Jumal küll — me suudaksime minu äritegevust tohutult 
laiendada!» 

Thomas raputas pead ja vahtis alla Tejo voogudesse. Vesi 

voolas Atlandi ookeani poole, aeglaselt ning laisalt. Ja seal all, Atlandi ookeani 
suubumiskohas, asusid mõned laevad, valmis välja sõitma kaugete sadamate poole, valmis 
viima kaugetesse vabadesse maadesse jälitatavaid, alandatavaid ja ahistatavaid. Seal all seisid 
ankrus laevad inimestele, kellel oli pass, sissesõiduviisa, raha. Thomasel polnud enam passi. 
Tal polnud sissesõiduviisat. Tal polnud raha. Ülikond, mis tal oli seljas — ainult see tal veel 
oli, muud ei midagi. Korraga tundis ta end surmväsinuna. Tema elu keerles nõiaringis, kust 
polnud pääsu. «Teie pakkumine teeb mulle au, Chantal. Te olete ilus naine. Te olete kindlasti 
ka suurepärane kamraad.» Ta vaatas Chantalile otsa ja naeratas, ja naine, kes nägi välja nagu 
metskass, punastas nagu armunud kooliplika. Ta lõi nördinult jalga vastu maad ja pomises: 
«Jätke see lollakas möga... » 

Thomas ütles siiski: «Kindlasti on teil hea süda. Aga vaadake, kord olin ma pankur. Ma 
tahaksin jälle pankur olla!» 

Laua taga, mis oli tihedasti täis värve, tuube, pintsleid, pudeleid ja pilgeni tuhatoose, istus 
Reynaldo Pereira. Ta oli nüüd kaine ja maalis ilmselt jõhkrat pilti. Ta ütles: «Jean, mida 
Chantal sulle pakub, selles on tuumakas tera. Koos temaga jõuate kindlasti MarseihVsse. Ja 
MarseilkVs saate kergemini valepassi kui siin, kus politsei teid otsib. Teie teisest sõbrast 
hoopiski rääkimata.» 

«Issand Jumal, kuid ma ju ometi tulen Marseille*st! Kas peab siis kõik ilmaaegu olema 
toimunud?» 

Chantal rääkis brutaalselt ning agressiivselt: «Teie olete sentimentaalne ohmu, kui te ei näe, 
mis on lahti. Teil on viltu vedanud. Noh, olgu pealegi! Meil kõigil on elus kord viltu vedanud! 
Kuid kõigepealt on teil nüüd jällegi vaja plekki-plekki ja selga korralikke sulgi.» 

Kui ma poleks vangikongis Alcoba privaatseid õppetunde nautinud, siis ma ei teakski, mida 
daam silmas peab, mõtles Thomas. Kurvalt ütles ta: «Pereira abiga saan ma ka Lissabonis uue 
passi. Ja mis puutub rahasse, siis on mul Lõuna-Ameerikas sõber, kellele ma kirjutan. Ei, ei, 
jätke juba, küll ma hakkama saan, ma... » 

Ta ei jõudnud enam lauset lõpetada, sest sellel silmapilgul lõhestasid keskpäevast vaikust 
summutatud püstolipaugud. Chantal karjatas tasa. Pereira kargas püsti ja ajas värvitotsiku 

ümber. Kohkunult jõllitasid nad üksteisele otsa. Möödus kolm sekundit... 

Siis kostsid alt ärritatud meeste hääled, seejärel naiste kriis-kamine ja laste ulgumine. 
Thomas tormas kööki ja kiskus akna valla. Ta vaatas alla vanasse õue. Mehed, naised, lapsed 
sööstsid seal all kokku ümber ühe kogu, kes lebas räpasel munakivisillutisel, piinatult 
kõveras, küürakas ning pisikene. 

«Lazarus, Lazarus, kas sa kuuled mind?» 

Thomas põlvitas sillutisel lebava väikese mehe kõrvale, tema selja taga rüselesid ja tunglesid 
võõrad inimesed. Alcoba haavadest immitses lakkamatult verd. Mitu kuuli olid teda tabanud 
rinda ja kõhtu. Ta lamas nüüd liikumatult, silmad suletud. Närviline suu ei tõmmelnud enam. 
«Lazarus... » ägas Thomas Lieven. 

Väike küürakas avas silmad. Pupillid olid juba hägused, kuid sellest hoolimata tundis Lazarus 
veel ära mehe, kes tema üle kummardus. Ta oigas: «Aura ära, Jean, aura kiiresti ära, see oli 
sulle määratud... » Tema suust tulvas verd. 

«Ära räägi, Lazarus,» palus Thomas oma sõpra. Kuid küürakas sosistas: «See sell hüüdis 
Leblanci, enne kui ta... Ta pidas mind sinuks... » 

Thomasele tõusid pisarad silma — viha- ja leinapisarad. «Ära räägi, Lazarus... Kohe tuleb 
arst... Sind opereeritakse... » 

«Liiga... liiga hilja... » Küürakas vaatas Thomasele otsa, ja korraga ta irvitas — kavalalt ning 
kelmikalt, ning tõi suure vaevaga kuuldavale: «Kahju, väikemees... Me oleksime võinud veel 
paar vahvat vempu kokku keerata... » Siis kadus irvitus tema näolt. Silmad kustusid. 

Kui Thomas Lieven end oma surnud sõbra kõrvalt püsti ajas, tõmbusid inimesed tema ees 
kahele poole ja lasksid sõnatult tal endi keskelt-läbi minna. Sest nad nägid, et ta nuttis. 

Läbi pisarateloori nägi Thomas Chantali ja Pereirat, kes seisid erutatud rahvasummast eemal. 
Tuikudes läks ta nende poole. Ta komistas ja oleks pikali kukkunud, kui maalikunstnik poleks 
teda kinni püüdnud. 

195 


119 


Tänavalt tulid joostes õuele kaks politseinikku ja arst. Sellal kui arst surnut läbi vaatas, 
keelitasid kõik kohalolijad politseinikke. Üha rohkem uudishimulikke voolas kokku, kriiskav 
häältemelu täitis vana õue. 

Thomas pühkis silmad kuivaks ja vaatas Chantalile otsa. Ta teadis: kui ta nüüd silmapilkselt 
ei tegutse, siis oleks juba liiga hilja. Sekundi murdosa vältel, silmalau tõstmise ja langetamise 
jooksul, otsustas ta oma saatuse... 

Kaks minutit hiljem olid politseinikud erutatud tunnistajate kirjelduste põhjal taibanud, et 
keegi võõras mees oli surija eest hoolitsenud ja viimase inimesena temaga rääkinud. 

«Kus see mees on?» 

«Ta läks sinna!» hüüdis keegi vana naine. Ta osutas kondise sõrmega hoovipealse maja ukse 
poole. Seal seisis Pereira, maalikunstnik. Ta seisis nüüd üksi. 

«Hei, teie seal!» hüüdis üks politseinik. «Kus on mees, kes rääkis surijaga?» 

«Pole aimugi,» ütles Pereira. 

Samal ajal vajutas arst mahalastu silmad kinni. Surmas kiirgas Lazarus Alcoba inetust näost 
suurt väärikust. 


14 


Püreneedes oli külm. Läbilõikav idatuul vuhises üle kehva puna-muldse mäeaheliku, mis 
eraldab Hispaania Aragooniat Lõuna-Prantsusmaast. Hommikuhämaruses, 23. novembril 
1940, liikusid kaks üksikut matkajat põhja suunas Roncesvalles'i mäekuru poole, noor naine 
ja noor mees. Mõlemad kandsid mägi-ronijasaapaid, viltmütsi ja vooderdatud tuulejakki. 
Mõlemad tassisid rasket seljakotti. Naine läks ees. Mees järgnes talle läbi tiheda metsa ning 
võsa ülesmäge. 

Mitte kunagi varem oma elus polnud Thomas Lievenil raskeid mägironijasaapaid jalas olnud, 
mitte iialgi varem polnud ta kandnud vooderdatud tuulejakki. Ta polnud ka kunagi varem vae- 
valistel ning eluohtlikel mäestikuradadel ringi tuianud. Unenäoline ja ebareaalne nagu kõik 
viimase viie päeva jooksul, näis talle ka see hommikutund oma udujoomede ja hallide var- 
judega, mille sees ta Chantal Tessier' kannul kõmpis 

Prantsusmaa piiri poole, veriseks hõõrdunud kandade ja ville täis taldadega. 

Suurepärane inimene oli see Chantal Tessier, tõeline kamraad — seda oli ta nende viie päeva 
jooksul kogenud. Neiu tundis Portugali ja Hispaaniat tõesti nagu oma taskut; ta tundis tol- 
liametnikke, politseipatrulle rongides, talupoegi, kes võimaldasid võõral öömajale jääda ja 
andsid talle süüa, ilma ühtki küsimust esitamata. 

Püksid, mida Thomas kandis, saapad, tuulejakk, müts — kõik oli Chantalilt, kes oli need talle 
ostnud. Ka raha Thomase taskus pärines neiult. Chantal oli andnud selle — «avansina», nagu 
ta seda nimetas. 

Lissabonist olid nad sõitnud raudteega Valenciasse. Kaks korda tuli tegemist teha 
kontrollidega. Mõlemal korral oli Tho-mas Chantali abiga pääsenud. Öösel olid nad üle piiri 
Hispaaniasse tulnud, ning siis Vigo, Leoni ja Burgose kaudu edasi sõitnud. Hispaanias oli 
palju rohkem kontrolle ja palju rohkem politseinikke. Sellest hoolimata oli kõik läinud hästi 
— tänu Chantalile... 

Nüüd tuli viimane piir, siis olidki nad Prantsusmaal. Selja-kotirihmad lõikasid Thomas 
Lievenile õlgadesse, iga kont tema kehas tegi talle valu. Ta oli väsimusest ümber kukkumas. 
Kergelt ja segiläbi uitasid tema mõtted, sellal kui ta järgnes Chantalile. 

Vaene Lazarus Alcoba... Kes oli ta maha kõmmutanud? Kes oli lasknud vaese küüraka maha 
nottida? Inglased? Sakslased? Kas mõrvar üldse saadakse kätte? Kas mõni järjekordne mõrvar 
leiab mu üles? Kui kaua on mulle antud veel elada? Mulle, kes ma siin hiilin läbi hämara 

metsa nagu salakaubavedaja, nagu kurjategija... Hullumeelsus, hullumeelsus, see kõik, luu- 
painajalik unenägu, ebareaalne ja groteskne, palavikus jampsimine ja siiski verine tõde... 
Teerada muutus nüüd tasasemaks, mets taandus, nad jõudsid lagendikule. Siin seisis 
ajahambast puretud küün. Ilmselt väsimatu Chantali kannul vedas Thomas ennast mööda 
suurest katustatud heinakuhjast, kui väga lähedal kõlas kiiresti üksteise järel kolm püssipauku. 
Välkkiirelt pöördus Chantal ringi, välkkiirelt oli ta Thomase kõrval. Neiu hingeõhk pahises 
Thomasele näkku: «Küüni!» 

Neiu kiskus Thomase endaga kaasa küüni katuse alla, ja 

nad langesid heintesse. Hingeldades vaatasid nad teineteisele otsa. 

Jälle kõmatas lask, siis veel üks. Seejärel kuulsid nad meeste hääli, mida tuul siia kandis, kuid 
nad ei saanud sõnadest aru. 

«Rahu,» sosistas Chantal. «Täiesti rahulikult lebama jääda. Need võivad olla piirivalvurid.» 
Kuid see võib ka keegi muu olla, mõtles Thomas mõrult. Jakü11ap see keegi muu ongi! 
Härradel Lissabonis ei kulunud just väga kaua aega selle kindlaks tegemiseks, et on juhtunud 
kahetsusväärne eksitus. Heakstehtav eksitus... 

Thomas tundis Chantali enda kõrval. Neiu lamas täiesti rahulikult, kuid Thomas tajus pinget, 
ponnistust, millega Chantal end rahulikuks sundis. 

Sel momendil oli Thomasel otsus tehtud. Tema ei tohi veel üht inimelu hädaohtu seada! 
Vaese Lazarüse surm, seda ta teadis, koormab teda elupäevade lõpuni. 

Nüüd aitab, mõtles Thomas Lieven. Mina enam kaasa ei mängi. Parem õudne lõpp kui see 
lõputu õudus. Ärge otsige mind rohkem, teie mõrvarlikud idioodid. Ärge jälitage mind 
rohkem, teie idiootlikud mõrvarid. Mina annan alla, kuid jätke süütu neiu sellest mängust 
välja... 

Kähku libistas Thomas seljakotirihmad õlgadelt ja tõusis püsti. Chantal hüppas jalule. Tema 
kahvatus näos põlesid silmad, ta sisistas: «Jää lamama, hullumeelne...» Kogujõust tahtis ta 
Thomast pikali tõmmata. 

«Mul on kahju, Chantal!» pomises Thomas ja kasutas džudžitsuvõtet, mille kohta ta teadis, et 
selle tagajärjel kaotab Chantal mõneks sekundiks teadvuse. Oiates vajus noor naine maha. 
Thomas astus küünist välja. 


Sealt nad tulidki, kaks meest, püssid käes. Sealt nad tulid üle metsalagendiku tema poole, üle 
koltunud rohu, läbi udujoomede; sealt nad tulid. 

Thomas läks neile vastu. Arutu triumfitundega mõtles ta: vähemalt ei saa te mulle 
«põgenemiskatse tõttu» selga tulistada. 

Nüüd on nad mõlemad teda märganud, nad panevad püssi palge. Thomas astus veel ühe 
sammu. Ja veel ühe. 

Mehed lasksid oma püssid jälle alla. Nad tulid kiiresti lähemale. 

Thomas polnud neid mitte kunagi varem näinud. Mõlemad kandsid pesusametist pükse, 
tuulejakki ja mägironijasaapaid nagu temagi. Mõlemad olid jässakad ja väikesepoolsed. Ühel 
oli mokahabe, teine kandis prille. 

Nüüd olid nad jõudnud ligidale. Nüüd jäid nad seisma. Prillipapa kergitas kübarat ja ütles 
viisakalt hispaania keeles: «Tere hommikust.» 

«Kas te olete teda vahest nägema juhtunud?» küsis mokahabe. Thomase ümber hakkas kõik 
keerlema, mehed, metsalagen-dik, aas, puud, kõik. Ta küsis kõlatult: «Keda?» «Hirve,» ütles 
prillipapa. 

«Ma sain talle pihta,» ütles mokahabe. «Ma tean seda täpselt, et ma sain talle pihta. Ma nägin 
teda kokku varisemas. Siis ta vedas end minema.» 

«Ta peab siin läheduses olema,» ütles tema sõber. 

«Ma ei ole mitte kedagi näinud,» ütles Thomas halvas hispaania keeles. 

«Oh, välismaalane...! Arvatavasti põgenete sealt teiselt poolt,» ütles prillipapa. 

Thomas suutis ainult noogutada. 

Hispaanlased vahetasid pilgu. «Me unustame, et teid näinud oleme,» ütles mokahabe. «Tere 
hommikust — ja head reisi.» Mõlemad kergitasid kübarat. 

Kübarat kergitas ka Thomas. Kütid läksid edasi ja kadusid metsa. Thomas tõmbas ivake aega 
sügavasti hinge, ning läks siis küüni tagasi. Chantal istus heintel ja hõõrus oiates kaela. Sellel 
oli näha punaseid triipe. 

Thomas võttis tema kõrval istet ja ütles: «Andestage, kuid ma ei tahtnud... teie poleks pidanud 
mitte... » Ta hakkas kokutama ja lõpetas abitult: «Need' olid ainult kütid.» 

Äkitselt lõi Chantal käed Thomase ümber ja surus end metsikult tema vastu. Nad vajusid 
heintesse. 

Thomase kohale kummardunult sosistas Chantal: «Sa tahtsid mind kaitsta, sa ei tahtnud mind 
hädaohtu saata, sa mõtlesid minule...» Tema käed silitasid õrnalt Thomase nägu. «Seda pole 
varem ükski mees teinud — mitte ükski mees minu elus... » 

«Mida?» 

«Mõtelnud minule,» sosistas Chantal. 

Tema jõuliste suudluste magususse uppusid Thomase kõik mured ja kogu hirm, tume minevik 
ja tume tulevik... 

Aastal 1942 piirasid kuus tuhat Saksa sõjaväelast ümber Marseille' vana sadamakvartali ning 
sundisid elanikke — umbes kahtkümmend tuhandet inimest — kahe tunni jooksul oma elu- 
paigast lahkuma, kusjuures kaasa tohtis võtta pakke ainult kolmekümne kilogrammi ulatuses. 
Üle kolme tuhande kriminaalkurjategija vahistati. Kogu vana sadamakvartal lasti õhku. 
Sellisel moel kadus pahe kõige värvikirevani haudumiskolle Euroopas, kuritegelike 
ettevõtmiste kõige hädaohtlikum lähtepunkt. 

Kuid aastatel 1940/41 elas vana sadamakvartal läbi oma suurima õitseaja. Süngetes majades 
raekoja taga elas kõikide rahvaste esindajaid — põgenikke, spekulante, tagaotsitavaid 
mõrvareid, võltsijaid, poliitilisi vandeseltslasi, kergemeelseid tüdrukuid — terve leegion. 
Politsei oli võimetu ja vältis, nii kaua 

kui see oli üleüldse kuidagi võimalik, Vanasse kvartalisse ilmumist. Seda sünget riiki 
valitsesid paljude bandede juhid, kes üksteisega halastamatult ning armutult sõdisid. Need 
banded koosnesid prantslastest, põhja-aafriklastest, armeenlastest, palju oli ka korsiklasi ja 
hispaanlasi. 

Bandejuhte tundis kogu linn. Nad liikusid alati Ihukaitsjate saatel mööda kitsaid kirevaid 
tänavaid. Kaks-kolm härrat sammusid hanereas paremal pool, kaks-kolm härrat vasemal pool 
bossi, parem käsi taskus, nimetissõrm revolvripäästikul. 

Riik oli siia tööle pannud Contrõle economigue'i, majanduskomisjoni ametnikud, kelle 
ülesandeks oli õitseva seadusvastase kaubitsemise vastu võitlemine. Kuid nood komissarid 
olid suuremalt jaolt äraostetavad ja ülejäänud enamasti arad. Pärast pimeduse saabumist ei 
julgenud nad enam tänavale tulla. Siis aga hakkasid tantsima juusturattad, mis ühest majast 
teise veeresid, ja lihatükid, mis salajastest tapamajadest restoranidesse toimetati. 

Tumedatest allikatest olid pärit ka see ilus, noore lamba kints, või, rohelised oad ja kõik muu, 
millest Thomas Lieven 25. novembri õhtul 1940 valmistas maitsvat rooga Chantal Tessier' 
köögis. 

Chantal elas Rue Chevalier ä la Rose'il. Kui end aknast välja kallutati, võis näha täisnurkse 
Vana sadama räpast vett ja kirevates tuledes loendamatuid kohvikuid, mis ümbritsesid 
sadamat. 
200 
Thomast oli üllatanud Chantali korteri suurus, ent ka selle sisustus. Palju oli barbaarset, nagu 
näiteks kallihinnalise super-moodsa valgusti kokkusobitamine ehtsa antiikmööbliga. Kaht- 
lemata oli Chantal üles kasvanud läbi ja lõhki metslasena, harimatuna ja kultuurist lõhnagi 
tundmata. 
Sellel õhtul kandis Chantal rafineeritud, tikitud hiina siidist, kehale liibuvat kõrge kaelusega 
kleiti, ent selle peal rasket, kämblalaiust nahkvööd. Üleüldse eelistas ta toornahka ja selle 
hõngu. 
Thomas surus viisakalt maha igasuguse kriitika Chantali maitsevääratuste suhtes. Thomas 
kandis — esimest korda elus — võõrast ülikonda, mis talle siiski istus nagu valatud. 
Chantal oli kohe pärast saabumist avanud suure kapi, mis oli täis meestesärke, meestepesu, 
lipse ja ülikondi. Chantal oli ütelnud: «Võta, mida sa vajad. Pierre oli sinuga ühte kasvu.» 
Vastumeelselt oli Thomas võtnud, mida ta vajas, ja ta vajas tegelikult kõike, et ennast 
korralikult riidesse panna, sest tal endal ei olnud enam mitte kui midagi. 
Kui ta Pierre'ist rohkem teada oli tahtnud, oli Chantal pahaselt ütelnud: «Ära küsi nii palju. 
Üks minu armastusi. Me läksime lahku. Juba aasta tagasi. .Ta ei tule enam iialgi siia...» 
Üleüldse — Chantal oli möödunud tundidel end väga jahedalt ülal pidanud. Just nagu poleks 
toda metsikut tundi piiril kunagi olnudki. Ka nüüd, õhtusöögi ajal istus ta seal sõnatult, 
rasketest mõtetest koormatud. Sellal kui ta austreid hävitas, vaatas ta Thomasele ikka ja jälle 
otsa. Ilusa, noore lamba kintsu juures hakkas neiul vasak ninasõõre jälle värisema. Kui 
Thomas serveeris talle puuvilju karamellis, lõi tornikell läheduses kümme korda. Chantal 
mattis korraga näo käte vahele ja hakkas midagi endamisi pomisema. 
«Mis on lahti, cherie?» küsis Thomas, segades puuviljakom-potti. 
Neiu tõstis pilgu. Ninasõõre värises ikka veel, kuid muidu oli ilus nägu maskiks tardunud. Ta 
ütles nüüd täiesti rahulikult ning väga selgelt: «Kell on kümme.» 
«Jah, ja mis siis?» 
«Nüüd seisavad nad all trepikojas. Kui ma panen grammofoni mängima ja plaadilt kõlab «Jai 
deux amours», siis tulevad nad siia üles.» 
Thomas pani hõbelusika käest ja päris: «Kes siia tulevad?» 

Menüü + 25. november 1940 


Moules Mariniere 
Praetud lambakints ja selle juurde Haricots Verts ja Pommes Dauphine Puuviljad karamellis 
Lambakintsu abil päästab Thomas Lieven valla ühe naise keelepaelad... 


Moules Mariniere. Võtta värsked austrid, pesta ja harjata neid väga põhjalikult ning panna siis 
tasaselt keevasse vedelikku, mis koosneb võrdsetes osades veest ja valgest veinist. Keeta neid 
kaane all aeg-ajalt segades, kuni austrikarbid on avanenud. Nüüd raputada nad sõelale ja võtta 
avanenud karpidest liha välja. — Vahepeal on valmistatud võist ja jahust valge kaste, mis 
nüüd läbi teise, puhta sõela austri-keedusele tuleb valada ja seejärel kõik hästi läbi keeta. 
Lisada veel natuke valget veini, maitsestada soola, pipra ja sidrunimahlaga ja tõmmata 
munakollasekastmega üle. — Nüüd panna austfjliha ja peeneks hakitud petersell kastme sisse 
ja lasta seal tõmmata, ilma et kaste keema läheks. 


Praetud lambakints lisanditega. Võtta ilus, noore lamba kints, teha kondi kohalt lihasse väike 
sisselõige ja torgata sinna küüslauguküüs. — Valada pannile asetatud kintsule ohtrasti 

pruunistatud võid, praadida kintsu enne igast küljest tublisti ja lisada alles siis soola ja pipart. 
Lükata see kõik siis ahju ja küpsetada kõvas kuumuses, usinasti kastes. 


Võtta värsked rohelised oad, puhastada need ja keeta väheses vees pehmeks. Kui kasutada 
konservube, siis valada need sõelale, lasta vesi täielikult ära nõrguda ja kallata seejärel üle 
keeva veega. Nii kaotavad oad vähimagi konservtoosimaitse. Nüüd panna täielikult kuivaks 
nõrgunud Haricots-oad sulatatud või sisse ja lasta neil seal kuumaks minna. Serveerimisel 
raputada neile veidi peenikest soola. 


Suruda keedetud soolakartulid läbi purustaja, lisada üks muna ja teha peenike pudru, mida 
maitsestada kergelt muskaadiga. Pudrust vormida väikesed pallikesed ja keeta neid tulises 
särisevas rasvas, kuni nad kohevaks muutuvad ja ilusa pruuni värvuse omandavad. 

Puuviljad karamellis. Võtta peensuhkrut ja lasta sellel pidevalt segades kastrulis ära sulada ja 
helekollaseks tõmbuda. Jahutada veega, lasta tekkinud heledal karamellil hästi läbi keeda. — 
Võtta kooritud ja neljaks lõigatud virsikuid ja pirne, samuti värskeid viinamarju, ning lasta 
need karamellis pehmeks haududa. Jahtunud kompott panna kausikestesse, kaunistada 
vahukooretupsudega ja puistata üle hakitud mandlitega. 


«Kolonel Simeon ja tema mehed.» 

«Kolonel Simeon?» kordas Thomas nõrgalt. 

Üksnes neiu ninasõõre värises. «Jah, Deuxieme Bureaust. Ma reetsin su, Jean. Ma olen 
maailma kõige alatum sitaratas.» Siis valitses toas ivakest aega vaikus. 

Viimaks ütles Thomas: «Kas tahaksid vahest veel üht virsikut?» 

«Jean! Ära käitu niimoodi! Ma ei talu seda! Miks sa ei möirga? Miks sa mulle vastu vahtimist 
ei tõmba?» 

«Chantal,» ütles Thomas ja tundis, kuidas teda tohutu väsimus üle ujutas, «Chantal, mispärast 
sa seda tegid?» 

«Siinsed ametivõimud hoiavad' mind natist kinni. — See on üks väga halb asi, mis puudutab 
ka Pierre'i. Raske pettus ja hii... Siis kerkib äkitselt esile see kolonel, see Simeon, ja ütleb: 
«Kui te toote meile Leblanci, saab asja joonde ajada!» Mida oleksid sina minu asemel teinud, 
Jean? Ma ei tundnud ju sind!» 

Thomas mõtles: nii see elu on. Ja nii see läheb edasi, aina edasi. Üks peab teisele jahti. Üks 
reedab teise. Üks tapab teise, et teda ennast ei tapetaks. 

Thomas küsis vaikselt: «Mida Simeon minust tahab?» 

«Tal on oma korraldused... Sa oled inimesi mingisuguste nimekirjadega alt vedanud — kas 
see klapib?» - «Jah, see klapib,» ütles Thomas. 

Neiu tõusis püsti, astus Thomase ette ja pani käe tema õlale. «Ma tahaksin töinata. Kuid minu 
silmist ei tule pisaraid*. Löö mind. Tapa mind. Tee midagi, Jean! Ära vaata mulle niiviisi 
otsa.» 

Thomas istus täiesti vaikselt ja mõtles järele. Siis küsis ta tasa: «Missugust laulu sa pead 
mängima?» 

«Sai deux amours»,» vastas Chantal. 

Äkitselt valgustas Thomase nägu iseäralik naeratus. Ta tõusis püsti. Chantal taganes. Kuid 
Thomas ei puudutanud teda. Thomas läks kõrvaltuppa. Siin seisis grammofon. Ta naeratas 
jälle, kui ta nägi heliplaadil asuvat tiitlit. Ta lülitas aparaadi sisse. Ta pani nõela esimesse 
helivakku. Kõlama hakkas muusika. 

Ja Josephine Bakeri hääl laulis: «J'ai deux amours» — see oli laul kahest armastusest... 

Nüüd tulid sammud väljas lähemale. Veel lähemale. Päris lähedale. Chantal seisis otse 
Thomase ette. Pahinal tungis hingeõhk tema avatud suust, kiskjahambad helkisid niiskelt. 
Kiirelt tõusis ja vajus tema rind õhukesest rohelisest siidist kehale liibuva hiina kleidi all. 
Neiu sisistas: «Lase jalga, veel on aega... Magamistoa akna all on lame katus...» 

Thomas raputas naeratades pead. Chantal sai vihaseks. 

«Idioot! Nad teevad sust sõelapõhja! Kümne minuti pärast oled sa laip Vana sadama räpases 
vees!» 

«Sinust oleks ilus olnud, kui sa oleksid selle üle veidi varem järele mõtelnud, minu kullake,» 
ütles Thomas sõbralikult. 

Neiu võttis ägedasti hoogu, nagu tahtnuks ta Thomast lüüa, ja puhkis: «Ära aja ometi nii 
tobedat jama, eriti praegu...» 

Kuid kohe seepeale hakkas ta nuuksuma. 

Uksele koputati. 

«Tee lahti,» ütles Thomas rangelt. Chantal surus rusika suule ega liigutanud ennast. Koputati 
uuesti, sedapuhku ägedamalt. Josephine Baker laulis ikka veel. 

Mehehääl, mida Thomas tundis, hüüdis: «Avage, või me tulistame ukseluku puruks!» 

«Vana hea Simeon,» pomises Thomas, «endiselt seesama tuisupea!» 

Ta jättis väriseva Chantali seisma ja läks esikusse. 

Korteriuks juba värises rusikahoopide all. Kaitsekett oli ette pandud. Thomas vajutas lingi 
alla. Uks avanes niivõrd, kuivõrd seda lubas terasketi pikkus. Ukse vahele lükati saabas, ja ka 
püstol. 

Thomas astus nii tugevasti nagu suutis saapale ja lükkas relvaraua tagasi. «Kui ma teid paluda 
tohiksin need mõlemad esemed veel korraks tagasi tõmmata, härra kolonel,» ütles ta 
SeEJUUTES. 

«See teile juba sobiks!» karjus Simeon ukse tagant. «Kui te otsekohe ei ava, siis läheb 
kõmmutamiseks!» 

«Siis peabki kõmmutamiseks minema,» arvas Thomas leebelt. «Sest niikaua kui te kätt ja 
jalga ukse vahel hoiate, ei saa ma kaitseketti lahti võtta.» 

Mõningase kõhklemise järel tuli kolonel Thomas Lieveni soovile vastu. Saabas ja relv 
kadusid. Thomas avas ukse. Järgmisel hetkel oli püstolitoru talle vastu kõhtu surutud, ja 
sangarlik Jules Simeon seisis otse tema ees, vurrukarvad püsti, roomlase riinaga õilis pea 
kuklasse heidetud. 

Thomas mõtles: vaene mees, ta pole ka viimastel kuudel raha saanud — kannab ikka 
sedasama vana kulunud vihmamantlit. 

Thomas ütles: «Missugune rõõm, härra kolonel. Kuidas käib teie käsi? Ja mida teeb meie ilus 
Mimi?» 

Põlastusega ütles kolonel peaaegu mokaotsast: «Teie mäng on läbi, teie, räpane reetur!» 
«Kas teil oleks midagi selle vastu, et suruda püstolitoru kuhugi mujale. Näiteks vastu minu 
rinda? Võtke teadmiseks: ma sõin just äsja.» 

«Poole tunni pärast pole teil enam ühtki seedeelundit, teie siga,» vastas Simeon vihaselt. 
Teine mees astus tuppa, suur, elegantne, hallide meelekohtade ja tarkade silmadega, 
mantlikrae üles tõmmatud, käed taskus, sigaret suunurgas — Maurice Debras. 

«Tere õhtust,» ütles Thomas. «Ma aimasin, et teie peaksite läheduses viibima, kui Chantal 
mulle heliplaadi tiitli nimetas. Kuidas käsi käib, major Debras?» 

Simeon sisistas: «Kolonel Debras!» 

Debras ise ei vastanud. Ta pööras ainult kiiresti ning käskivalt pea ukse poole. 


Järgmisel hetkel pani raevukas röögatus neid kõiki end kohkunult ümber pöörama. Küüru 
tõmbunult nagu tiigerkass enne hüpet seisis Chantal elutoauksel, kõver malai pistoda paremas 

käes. Metsikus raevus puhkis ta: «Välja! Või ma tapan teid, teid mõlemaid. Jätke Jean 
rahule!» 

Kohkunult taganes Simeon kaks sammu. 

Thomas mõtles: selline puruloll kangelane nagu tollal Pariisi 

vallutamise ajal — Jumal tänatud — sa enam ei ole! Siis ütles ta teravalt: «Jäta jama, Chantal. 
Sa oled ju ometi härra kolonelile tõotanud, et reedad mu.» 

Chantal tõmbus veel rohkem küüru, sosistas veel tulisemalt: «See on mulle ükstapuha... Ma 
olen käitunud comme une salope — kuid ma võin kõik veel heaks teha...» 

«Tuhkagi sa teha võid!» ütles Thomas. «Nad panevad su ainult vangi, sa rumal rabakarask!» 
«Pangu nad pealegi mind vangi... Mulle on kõik ükstapuha — mina ei ole veel iialgi ühtki 
inimest reetnud. Tule minu selja taha, Jean, kiiresti, jookse magamistuppa...» 

Nüüd seisis neiu otse tema ees. Thomas ohkas ja raputas pead. Siis heitis ta oma parema jala 
kõrgele. King tabas Chantali paremat rannet. Neiu karjatas valust. Pistoda lendas minema ja 
jäi vabisedes uksepiita kinni. 

Thomas võttis kübara ja mantli, tõmbas pistoda piida seest välja ja ulatas selle Debras'le. «Te 
ei suuda aimatagi, kui piinlik on mul naist rünnata,» ütles ta. «Kuid mademoiselle Tessier' 
puhul paistab brutaalsus olevat vältimatu... Kas hakkame minema?» 

D6bras noogutas tummalt. Simšon lükkas Thomase enda ees koridori. 

Uks langes lukku. Chantal jäi üksi. Teda haaras kramp. Jõuetult vajus ta vaibale. Seal vähkres 
ta nuuksudes ja karjudes. Viimaks ta tõusis ja tuikus elutuppa. Heliplaat oli lõpuni mängitud, 
nõel kriiksus rütmiliselt. Chantal tõstis grammofoni kõrgele ja virutas vastu seina, kus see 
raginal purunes. 

Ta ei saanud sellel ööl, oma elu kõige halvemal ööl sõba silmale. Ta vähkres voodis, rahutu ja 
meeleheites, oma süüst teadlik. Ta oli reetnud oma kallima. Ta oli süüdi tema surmas. Sest 
neiule oli selge, et Simeon ja Dobras teevad nüüd kindlasti Thomasele lõpu peale. 
Hommikuvideviku ajal vajus ta kergesse kaootilisse unne. 

Teda äratas vali improviseeriv laulmine. Pea valutamas ja jäsemed nagu tinast, hüppas 
Chantal püsti. Selgesti oli kuulda mehe häält: «J'ai deux amours...» 

Hullumeelsus, ma olen hulluks läinud, mõtles ta kohkunult. Ma kuulen tema häält — surnu 
häält — oh Jumal, ma olen kaotanud mõistuse... 

«Jean!» karjatas ta. 

Ei mingit vastust. 

Tuikudes püsis ta jalul. Öösärgi väel jooksis ta magamistoast välja. 

Ära — ära siit... 

Jahmunult jäi ta seisma. Vannitoa uks oli lahti. Ja vannis istus Thomas Lieven. 

Chantal sulges silmad. Siis avas ta need taas. Thomas istus endiselt vannis. Chantal ägas: 
«Jean...» 

«Tere hommikust, sa tõbras,» ütles Thomas. 

Rohkem vaarudes kui kõndides vedas neiu end Thomase juurde ja vajus vanniveerele. Ta 
lalises: «Kuidas — mida — sa siin teed?» 

«Ma katsun oma selga vee ja seebiga puhtaks küürida. Kui sa selle töö lahkesti minu eest 
lõpule viiksid.» 

«Aga — aga — aga...» 

«Kuidas palun?» 

«Aga nad lasksid su ju ometi maha... Sa oled ju surnud...» 

«Kui ma surnud oleksin, siis ei küüriks ma enam oma selga vee ja seebiga; mis tobedus see 
siis nüüd on,» ütles Thomas laitvalt. «Tõepoolest, Chantal, sa pead ennast veidi kokku võtma. 
Sa ei ela hullumajas ega džunglis. Enam mitte.» 

Ta ulatas neiule seebitüki. Viimane kahmas selle ja pillas vette. Seejuures karjus ta 
kriiskavalt: «Ütle mulle silmapilk, mis on juhtunud!» 

Hädaohtlikult tasa vastas Thomas: «Too seep välja. Otsekohe. Pärast saad sa nagunii oma 
nahatäie kätte. Jumal teab, Chantal, ma ei ole seniajani veel ühtki naist löönud. Kuid sinu 
puhul pean ma oma kõige pühamast põhimõttest loobuma. Pese mul selg puhtaks, lase käia, 
kas saad varsti valmis?» 

Chantal pistis käe vette, võttis seebi välja ja tegi, mida Thomas nõudis. Seejuures vahtis ta 
Thomast pelgliku imetlusega. 

«Pikkamisi hakkab mulle koitma, kuidas sind tuleks kohelda,» ütles Thomas vihaselt. 

«Mis on juhtunud, Jean?» küsis neiu kähiseva häälega. «Räägi mulle...» 

«Öeldakse: palun räägi mulle.» 

«Palun, Jean, palun...» 
«Juba parem,» mörises Thomas, vääneldes mõnutundest. «Kõrgemalt. Rohkem vasakult. 
Kõvemini. Niisiis, kui nad olid mind siit minema viinud, küüditasid nad mind sadamasse...» 


17 


Simeon ja Debras sõitsid koos Thomas Lieveniga sadamasse. Vana Kvartali kitsastel 
tänavatel lõõtsus jäine tuul. Koerjad ulusid täiskuu poole. Mitte ühtki hingelist polnud näha. 
Debras istus logiseva Fordi roolis, Simeon tagaistmel Thomase kõrval, püstol ikka veel peos. 
Juttu ei aetud. 

Auto jõudis Vanasse sadamasse. Ouai du Portil asuvas spekulantide kohvikus põles veel tuli. 
Intendance Sanitaire'i juures keeras Debras paremale Ouai de la Tourette'ile ja kihutas 
auväärsest katedraalist mööda põhja suunas kuni Place de la Joliette'ini. Ta sõitis ümber 
hiiglasuure musta Gare Maritime'i hüljatud Boulevard de Dunkergue'ile; siis olid nad jälle vee 
ääres, sedapuhku Bassin de la Gare Maritime'i juures. Ford rappus üle raudteeroobaste ja - 
liiprite ning peatus vihaks sünge A-muuli juures. 

«Välja!» ütles Simeon. 

Thomas Lieven väljus sõnakuulelikult autost. Teda võttis vastu vinge sügistorm. Lehkas kala 
järele. Muulil asuvad vähesed lambid tantsisid metsikult üles ja alla. Kusagil ulgus lae- 
vasireen. Nüüd oli ka Debrasl äkitselt raske püstol peos. Ta astus edasi, käsi ette sirutatud. 
Thomas, Jumala tahtele alistunud, hakkas liikuma ja marssis piki hüljatud muuli. Ikka veel 
püsis tema näol naeratus, kuid pikkamisi see tardus. 

Vesi helkis kahvatus kuuvalguses, väikestel lainetel tantsisid valged vahukroonid. Lehkas 
ikka tugevamalt kala järele. Thomas sörkis edasi. Ta kuulis Simeoni enda järel komberdamas 
ning kirumas. Thomas mõtles: õudne, õudne, tema sõrm on kindlasti päästikul. Loodetavasti 
ei koperda ta enam. Kui kergesti võiks seal suurim õnnetus juhtuda... 

Ikka veel polnud kolonel Debras sõnagi lausunud, mitte ainsatki sõna. Kaugel, väga kaugel 
olid nad nüüd igast hingavast rinnast, igast inimhingest. 

Kes siin vette kukub, see jääb kauaks-kauaks leidmata, mõtles Thomas. Eriti, kui tal on paar 
kuuli kõhus. Viimaks ometi lõppes muul. Ja seal see korraga oligi: betoonserv ja selle taga 
vesi, süsimust vesi. 

«Seis!» kamandas Simeon. 

Thomas jäi seisma. 

Nüüd ütles Debras esimest korda: «Ümberpöörd.» 

Thomas pööras ümber. Ta vaatas Debras'le ja Simeonile otsa, ta kuulis, kuidas Marseille' 
kirikute tornikellad lõid kolmveerand, siit kaugel, hajutatult ning nõrgalt. Ja järgmisel hetkel 
kuulis ta Simeoni häält, muretsevat ning innukat: «Juba kolmveerand üksteist, šeff. Me peame 
kiirustama. Kell üksteist tuleb meil juba koos temaga madame'i juures olla!» 

Thomas pidas hinge kinni, tema tardunud naeratus muutus jälle leebeks ja ta köhis 
diskreetselt, kui kuulis üht koloneli teisele ütlevat: «Teie igavene idioot!» 

Muheldes ütles Thomas Debras'le: «Ärge olge tema peale kuri; ta keeras teie mängu kihva. 
Nojah! Mind ajas ta kord ühe Saksa ülemleitnandi ees ka kohutavasse kimbatusse... Sellest 
hoolimata on ta tubli poiss!» Ja ühtlasi patsutas ta kohutavalt kimbatust tundvale Simeonile 
õlale. 

Dšbras pistis relvolvri kabuuri ja vaatas kõrvale, kuna tal kippus naer peale, kuid ta ei tahtnud, 
et Thomas või Simšon seda näeksid. 

Thomas jätkas: «Peale selle, mu härrad — mulle tuli otsekohe mõte, et te tahate mind ainult 
kohutavalt hirmutada ja soovite tõenäoliselt mind nii kaugele viia, et ma teie kasuks 
hakkaksin töötama.» 

«Kuidas te niisugusele arvamusele jõudsite?» kogeles Simeon. 

«Kui ma kuulsin Josephine Bakeri heliplaati, aimasin ma, et läheduses viibib monsieur 
Debras. Ja ma ütlesin endale: kui major — pardon, kolonel — soovin teile muide ülenduse 
puhul õnne — niisiis, kui ta ekstra Casablancast siia tuleb, siis kindlasti mitte ainult seepärast, 
et minu kuulsusetu lõpu juures, viibida. Kas klapib?» 

Debras pöördus ümber ja noogutas. Ta ütles: «Teie, kolm korda neetud Bdehe!» 

«Niisiis peaksime sellest külalislahkusetust paigast lahkuma. Lehk piinab mind. Pealegi ei 
tohi me madame'i oodata lasta. Ja ma tahaksin meeleldi veel raudteejaamast läbi sõita.» 

«Mispärast raudteejaamast?» küsis Simeon ja põrnitses teda. «Seal asub lillekauplus, mis on 
ka öösel avatud,» õpetas Thomas teda sõbralikult. «Ma pean veel paar orhideed ostma...» 


Josephine Baker näis Thomas Lievenile nii ilus nagu ei iialgi varem. Ta võttis Thomase vastu 
oma apartemendis Hõtel de Noailles's Cannebiere'il, Marseille' peatänaval. 

Oma sinkjasmustad juuksed oli Josephine pea kohale helkivaks krooniks seadnud, kõrvades 
rippusid suured valged Rõngad. Tema tume nahk helkis sametiselt. Kui Thomas Lieven tolle 
austusväärse naise kätt suudles, torkas talle silma suur sõrmus, millel sillerdas 
vikerkaarevärvides briljantidest roos. 

Tõsiselt võttis Josephine vastu tsellofaankartongi kolme roos-punase orhideega. Tõsiselt ütles 
ta: «Ma tänan teid, härra Lieven. Võtke istet. Maurice, ehk avaksid šampanjapudeli, palun?» 
Nad viibisid siin kolmekesi, sest läbematu Debras oli kolonel Simšoni tema korterisse 
saatnud. 

Thomas Lieven vaatas salongis ringi. Siin oli suur peegel ja tiibklaver, millel lebasid noodid. 
Thomas silmitses ka plakatit: 

Marseille Ooperiteater 

JACOUES OFFENBACHIi ooper kolmes vaatuses 

KREOOLITAR 

JOSEPHINE BAKERiga peaosas Esietendus 24. detsembril 1940 

Kolonel Debras valas kristallklaasid täis. Ta ütles: «Joogem selle naise terviseks, kellele te 
võlgnete oma elu, härra Lieven!» 

Thomas tegi Josephine'ile sügava kummarduse. «Ma olen alati lootnud, et teie minu 
toimimisviisi mõistate, madame. Teie olete naine. Kindlasti vihkate teie vägivalda ja sõda, 
verevalamist ja mõrvu veelgi rohkem kui mina.» 

«Kindlasti,» ütles see ilus naine. «Kuid ühtlasi armastan ma ka oma maad. Teie olete teinud 
meile suurt kahju nende ehtsate nimekirjade hävitamisega.» 

«Madame,» vastas Thomas, «kas ma ei oleks teie maale veelgi suuremat kahju teinud, kui ma 
poleks neid nimekirju hävitanud ja oleksin need sakslastele üle andnud?» 

Debras sekkus: «See on õigus, mitte ühtki sõna sellest enam. Lõppude lõpuks aitasite teie mul 
Madridist lahkuda. Teie olete 

siiski äärmuslik juhtum, Lieven. Kuid ma vannun teile: kui te meid veel kord ninapidi veate, 
siis pole enam mingit šampanjat, ükskõik kui väga ka Josephine teie toimimisviisi mõistaks. 
Järgmisel korral te muulilt tagasi ei tule!» 

«Kuulge, Debras, ma armastan teid! Tõesti, siiralt. Ma armastan ka Prantsusmaad. Kuid mina 
vannun teile juba praegu: kui te mind edaspidi sunnite jälle enda heaks töötama, siis vean ma 
teid jälle ninapidi, sest mina ei taha mitte ühelegi maale kahju teha — ka omaenda maale 
mitte.» 

Vaikselt küsis Josephine: «Ja Gestapole?» 

«Vabandust?» 

«Kas te kõhklete ka Gestapo kahjustamise puhul?» 

«Nende kahjustamine, madame, valmistaks mulle eriti suurt naudingut.» 

Kolonel Debras tõstis käe. «Teie teate, et me oleme praegu inglaste abiga loomas nii 
okupeeritud kui ka okupeerimata Prantsusmaal uut salateenistust ja vastupanuliikumist.» 
«Jah, seda ma tean.» 

«Oma uutelt ülemustelt Pariisis sai kolonel Simeon korralduse teid Marseille'sse meelitada ja 
likvideerida. Tema aga rääkis teist esiteks Josephine'ile. Josephine informeeris mind ja palus 
sekkuda...» 

«Madame,» ütles Thomas kummarduse saatel, «kas ma tohin teile veel šampanjat valada?» 
«Lieven, mina pean Casablancasse tagasi minema. Josephine tuleb mulle järgmisel nädalal 
järele. Meieni on jõudnud käsud Londonist. Simeon jääb üksi siia maha. Mida te Simeonist 
arvate?» 

Thomas vastas viisakalt: «Siis ma peaksin küll valetama.» Debras ohkas. «Simeon on 
heasüdamlik inimene. Tuline patrioot.» 

«Sangarlik sõdur!» assisteeris Thomas. «Julge uljaspea!» assisteeris Josephine. 

«Jah, jah, jah,» ütles Debras, «kuid kahjuks puudub tal midagi. Me kõik teame, mis tal 
puudub, mul pole vaja seda ütelda.» 

Thomas noogutas kahetsevalt. 

«Julgust ei näidata ainult rusika abil,» ütles Josephine. «Selle juurde vajatakse ka pead. Teie, 
härra Lieven, ja kolonel Simeon ehk pea ja rusikas: see oleks alles meeskond!» 

«Üksipäini ei tule ta oma ülesandega iialgi toime,» ütles Debras. 

«Missuguse ülesandega?» 

Debras hammustas endale huulde. «Olukord on tõsine, Lieven. Ma ei taha oma kaasmaalasi 
paremaks teha, kui nad on. Ka meie hulgas leidub sigu.» 

«Sigu leidub kõikjal,» ütles Thomas. 

«Meie prantsuse sead — nii okupeeritud kui ka okupeerimata territooriumil — töötavad 
käsikäes natsidega. Nad reedavad meie inimesi. Nad müüvad maha oma maad. Prantsuse sead 
on G's-tapo palgal. Ma ütlesin Gestapo, härra Lieven...» 

«Kuulsin küll,» ütles Thomas. 

«Teie olete sakslane. Teie oskate sakslastega suhelda. Ja teie võite igal ajal ka sündinud 
prantslast mängida.» 

«Oh Jumal, niisiis läheb jälle lahti —!» 

«Need inimesed ei piirdu oma maa mahamüümisega, nad röövivad selle ka paljaks,» ütles 
Debras. «Vaadake, alles mõne päeva eest tuli siia kaks meest Pariisist — kulla ja deviiside 
ülesostjad.» 

«Prantslased?» 

«Prantslased, kes töötavad Gestapo ülesandel!» 

«Kuidas olid nende nimed?» 

«Üks reetur on Jacgues Bergier ja teine Paul de Lesseps.» 

Thomas Lieven vahtis kaua mõtlikult enda ette... Siis ta ütles: «Hästi, Debras, ma aitan teil 
mõlemat reeturit leida. Kuid tõotage, et te mul pärast seda minna lasete.» 

«Kuhu te tahate minna?» 

«Te teate seda ometi. Lõuna-Ameerikasse. Seal ootab mind sõber, pankur Lindner. Minul ei 
ole enam raha, kuid temal on küllaldaselt...» 

«Härra Lieven...» 

«...tal on miljon dollarit. Kui ma teie käest uue passi saan, siis saan ma teie toetusel ka 
viisa...» 

«Härra Lieven, kuulake ometi...» 

«... Ja kui mul on viisa olemas, siis leian ma laeva...» Thomas katkestas. «Mis teil on?» 
«Mul on kahju, härra Lieven, mul on tõesti väga kahju, kuid ma kardan, et te oma sõpra 
Lindnerit enam ei näe.» 

«Mida see peab tähendama? Rääkige mulle kõik, ärge midagi maha vaikige. Ma tundun 
endale juba pikemat aega justkui õnnis Iiob. Mis on lahti minu sõbra Lindneriga?» 

«Ta on surnud,» ütles Debras. 

«Surnud?» kordas Thomas. Korraga läks ta näost halliks. Walter Lindner surnud. Minu 
viimane lootus. Minu viimane sõber. Minu viimane šanss selle hullumeelse kontinendi hülga- 
miseks... 

«Te istusite kinni, teie ei võinudki seda teada,» ütles Debras. «Lindneri laev jooksis 3. 
novembril 1940 Bermuda saarestiku lähedal ujuvmiini otsa. Laev vajus põhja umbes 
kahekümne minutiga. Ainult paar inimest pääses eluga. Lindner ja tema naine ei kuulunud 
nende hulka...» 

Thomas Lieven istus seal masendunult. Ta keerutas oma sektiklaasi edasi-tagasi. 

«Kui te oleksite laevale jõudnud, siis oleksite tõenäoliselt nüüd samuti surnud,» lausus 
Debras. 

«Jah,» ütles Thomas Lieven, «see on igatahes äärmiselt lohutav mõte.» 

1940. aasta 26. novembri esimestel hommikutundidel naasis vaikne, endasse tõmbunud 
Thomas Lieven Hõtel de Noailles'st .Marseille' Vanasse kvartalisse juba tuttavasse korterisse 
kolmandal korrusel majas, mis asus Rue Chevalier ä la Rose'il. Ta oli Josephine Bakeri ja 
kolonel Debras' seltsis veel palju joonud ja paljude asjade üle, mis peaks lähemas tulevikus 
juhtuma hakkama, nõu pidanud. 

Mõne sekundi jooksul-oli ta peaaegu järele andmas kiusatusele äratada segipööratud voodis 
magav Chantal tubli nahatäiega. Aga ta otsustas esiteks kuuma vanni võtta. Sealt siis leidiski 
Thomase — laulujoru tõttu — lõppude lõpuks tema ilus sõbratar. 

Sellal kui Chantal küüris ning hõõrus, rääkis Thomas talle oma imepärasest pääsemisest — 
mitte just palju, piirdudes ainult kõige hädavajalikumaga, sest tal polnud nüüd enam Chantali 
suhtes täielikku usaldust. 

Lõpetuseks lausus Thomas: «Nad lasksid mul minna, sest nad vajavad mind. Ma pean nende 
heaks ühe asja joonde ajama. Ja selles asjas vajan ma jällegi sind. Sellisel pinnal võiks minu 
arvates meie leppimine teoks saada.» 

Chantali silmad, mis olid veel praegugi alandlikud, lõid särama. «Kas sa suudad mulle 
andestada?» 

«Ma pean seda tegema, sest ma vajan sind...» 

«Mulle on see ükstapuha, kas sa pead, kui sa ainult seda teed,» sosistas Chantal ja suudles 
teda. «Ma teen sinu heaks kõik. Mida sa tahad?» 

«Paari kullakangi.» 

«Kullaka...ka? Kui palju?» 

«Noh, vahest nii viie või kümne miljoni frangi väärtuses.» 

«Kas ehtsaid kange?» 

«Loomulikult selliseid, millel on tinatuumik.» 

«Ja ei midagi rohkemat?» 

«Sina rafineeritud, jultunud tüüp,» ütles Thomas. «Sa viimane raisk, kelle tõttu ma olen jälle 
selle supi sisse sattunud. Ära nühi nii kõvasti!» 

Neiu nühkis veelgi kõvemini ja hüüdis: «Ah, ma olen nii rõõmus, et nad sind külmaks ei 
teinud, minu kallis!» 

«Jäta nüüd järele!» 

Neiu kuristas naerda ja hakkas Thomast kõditama. «Jäta järele, või ma tõmban sul püksid 
maha ja annan sulle kere peale.» 

«See tekitaks sulle raskusi, sest mul polegi pükse jalas.!» 

«Noh, oota sa!» Thomas haaras temast kinni, neiu kriiskas, vesi pritsis kõrgele, ja siis lamas ta 
mehe peal, soojas seebises vannivees ning karjus ja kriiskas ja naeris ja puristas ja jäi siis 
Thomase käte vahel vaikseks. 

Äkitselt meenusid Thomasele vaene Lazarus Alcoba, vaene Walter Lindner ja tema naine, 
põhjaläinud laeva reisijad, madrused, vaesed sõdurid kaitsekraavides, üleüldse kõik vaesed 
inimesed. Kui vähe aega oli neile elada antud. Kui raske oli nende elu. Kui sünge oli nende 
surm. Ja kui vähe oli õnne sellessinases maailmas. 

Kolmapäeval, 4. detsembril 1940 kohtusid Cannebiere'l Hõtel Bristoli separees 
taimetoitlastele kaetud lõunalaua ääres kolm härrat. Üks neist oli selle lõunasöögi rafineeritud 
maiasmoka ettenägelikkusega kokku seadnud ning hotelliköögis selle valmistamist ka hoolega 
valvanud. 

Need kolm härrat olid Jacgues Bergier, Paul de Lesseps ja Pierre Hunebelle. 

Paul de Lesseps oli kinnine kõhetu tüüp teravate näojoontega, umbes kolmkümmend seitse 
aastat vana. 

Jacgues Bergier oli vanem, roosapõskne, paksem, mõnevõrra liiga elegantselt riides, 
peenutsevate liigutustega, kõrge hääle ja tippivate sammudega. Ta kandis tumesinise ülikonna 
juures tumepunast sametvesti ja oli end veidi pealetükkivalt parfümeerinud. 

Ja lõpuks Pierre Hunebelle, härra, kes oli hoolitsenud lõunasöögi eest ja nägi välja täpipealt 
nagu meie kangelane Thomas Lieven — see polnud ka mingi ime, sest Thomas Lieven see 
tegelikult oligi, kelle nimi oli nüüd Hunebelle - ja mitte enam Leblanc. Heasoovlikule lugejale 
on selge, mispärast. Thomasel oli taskus Prantsuse salateenistuse uus valepass... 

See oli härrade Bergier' ja de Lesseps' esimene kohtumine monsieur Hunebelle'iga, ja eriti 
Bergier silmitses võluvat noort meest üha kasvava heameelega. Tema sentimentaalsed plika- 

silmad vahtisid Thomast ühtevalu. Thomas neid sellele lõunasöögile kutsuski, pärast seda kui 
oli end advokaat Bergierle tutvustanud kui äripartnerit. 
«Võib-olla räägime sellest hea toidu juures,» oli olnud tema ettepanek. 
«Rõõmuga, monsieur Hunebelle — kuid palun mitte mingil tingimusel liha,» oli esteetiline 
Bergier kõrge häälega vastanud. 
«Kas te olete taimetoitlane?» 
«Sajaprotsendiliselt. Ma ei suitseta ka. Ja ma ei j00.» 
Ja paistab, et sa ka daamidega suuremat ei sehkenda, minu väikemees, oli Thomas mõtelnud. 
Ainult Gestapo heaks pead sa töötama, sa puhas hing... 
Eelroa juures — seller Genfi moodi. — hakkasid härrad üksteisega vestlema. Bergier, see 
peenutseja, ütles: «Oivaline, monsieur Hunebelle, lihtsalt oivaline. Viilud lausa sulavad 
keelel." 
«Nõnda see peabki olema,» vastas Thomas tõsiselt. «Alati tuleb võtta ilusaid, kuid mitte liiga 
suuri sellerimugulaid.» 
«Mitte liiga Suuri, ahaa,» ütles Bergier ja õgis Thomast silmadega. 
«Neid tuleb hoolikalt pesta ja harjata ja siis kohe soolvees pehmeks keeta — kuid mitte liiga 
pehmeks.» 

Menüü + 4. detsember 1940 


Seller Genfi moodi Seenesnitsel Poire Belle Helene 


Haruldane šnitsel toob kaasa palju miljoneid franke... 

Seller Genfi moodi. Võtta keskmise suurusega sellerimugulad, pesta ja harjata neid tublisti 
ning keeta siis soolvees keskmiselt pehmeks; seejärel koorida ja lõikuda nad õhukesteks 
viiludeks. Nüüd panna sügavasse portselannõusse natuke värsket võid, selle peale kiht 
selleriviilusid, millele on puistatud riivitud Emmentali juustu ja võitükke, siis jälle kiht 
selleriviilusid ja nõnda edasi. Viimane kiht puistata veel üle juustu ja võiga, siis katta nõu 
kaanega ja asetada vaikselt keeva veega täidetud anuma kohale, kus roog peab vähemalt tund 
aega hauduma. Lauale tuua sellessamas nõus, ilma et toitu oleks vahepeal segatud. 


Seenesnitsel. Võtta nael värskeid kukeseeni, puhastada need hoolikalt ja lõigata neljaks 
tükiks. Lõikuda kaks suurt sibulat kuubikuteks ja hakkida peeneks ohtrasti peterselli. Hautada 
sibulaid, peterselli fä seeni pannil või sees, kuni seened särisema hakkavad. Nüüd panna ka 
kaks läbileo-tatud, ent kuivaks pressitud ilma koorikuta väikest saia lühikeseks ajaks 
moorima. Edasi lasta kogu see mass läbi hakkmasina, samuti kuivatatud kartulid. — Segada 
mass põhjalikult läbi, ja kui see on küllaldaselt jahtunud, siis lisada üks muna. Riivsaia 
kasutada ainult sellisel juhul, kui mass on liiga pehme. — Maitsestada pikantse 
anšoovisepasta ja paari tilga sojavürtsiga või mõne muu ekstraktiga. Lõpuks lisada soola ja 
pipart. — Mitte vormida lamedaid šnitsleid, vaid veeretada neid järgemööda jahu, klopitud 
muna ja riivsaia sees ning praadida seejärel või sees ilusasti kuldpruuniks. — Kaunistada 
sidrunilõikudega, millele on puistatud kapparit. 

Poire Belle Helene. Võtta keskmise suurusega jäätisepeekrid või kom-potikausid, panna 
nendesse vanillijäätise kera. Katta see paari konserveeritud pirnipoolikuga, peale valada 
paksu, tulikuuma šokolaadikastet; serveerida otsekohe. — Sokolaadikastme valmistamiseks 
võtta 100 grammi peent mõru šokolaadi ja lasta see koos vähese veega ära sulada nõus, mis 
on pandud suuremasse, keeva veega täidetud nõusse. Mitte hõõruda ega segada. 
Šokolaadipudrule lisada nii palju piima või koort, et tekiks paks kaste. 

«Kuid mitte liiga pehmeks,» kajas vastu advokaadilt, kelle parfüüm Thomasele ninna tõusis. 
«Teie peate mulle selle retsepti üles kirjutama, monsieur.» Tema hoolikalt maniküüritud sõr- 
medel sätendas neli kirevate kividega sõrmust, ja tema pilk puhkas aina melanhoolsemalt 
Thomas Lievenil. 

See mees on selge juhtum, mõtiskles meie sõber samal ajal, temaga on mul kerge mäng. 
Rohkem tähelepanu pean ma pöörama Lesseps'le. 

Lesseps küsiski siis ilma sissejuhatuseta: «Ja millega võime teile kasulikud olla, monsieur?» 
«Minu härrad, Marseille on väike linn. Siin käib ringi kuulujutt, et teie olete tulnud Pariisist 
siia teatud äritehinguid sõlmima.» 

Sel hetkel tõi vana kelner lauale pearoa, ja Thomas katkestas jutu. Taldrikuid silmitsedes 
hüüdis advokaat kaeblikult: «Kuid ma palusin ju selge sõnaga: mitte liha!» 

Lesseps lõikas tema jutu läbi: «Missuguseid äritehinguid, monsieur Hunebelle?» 

«Noh — hmn, deviisid ja kuld. Räägitakse, et need huvitavad teid.» 

Lesseps ja Bergier vaatasid teineteisele otsa. Ivakest aega valitses separees vaikus. Viimaks 
ütles Lesseps — 1947 süüdistas Prantsuse valitsus teda koostöös natsidega ja kohus mõistis ta 
süüdi — külmal toonil: «Kuidas räägitakse?» 

«Lihtsalt räägitakse. Kas te võtate sojavürtsi, monsieur Bergier?» 

«Minu sõber,» vastas advokaat ja vaatas Thomasele sügavasti silma, «ma olen liigutatud. See, 
mida ma pidasin lihaks, ei ole hoopiski liha ja ometi on tema maitse formidable. Millega on 
siin tegemist?» 

Lesseps ütles pahaselt: «Monsieur Hunebelle, teie räägite kullast ja deviisidest. Ja kui need 
meile tõesti huvi pakuksid?» 

Thomas pöördus Bergier' poole ja ütles: «Siin on tegemist seenešnitsliga. Delikaatne, eks 
ole?» Ja Lesseps'le: «Mul oleks kulda müüa.» 

«Teil on kulda?» küsis Lesseps aeglaselt. 

«On küll.» 

«Kust see pärineb?» 

«See ei paku küll mingit huvi,» tähendas Thomas upsakalt. 

«Ka mina ei tunne selle vastu huvi, kelle nimel te seda tahate osta.» 

Lesseps vahtis teda haikalasilmadega. «Kui palju kulda te võite meile anda?» 
«Oleneb sellest, kui palju te soovite saada.» 

«Ma hästi ei usu,» arvas Lesseps, «et teil seda nii palju on.» 

Korraga teatas siidpehme advokaat itsitades: «Meie nimelt 

ostame seda kuni kahesaja miljoni eest!» — ] 

Tuhat ja tuline, mõtles Thomas Lieven, siin läheb lahti ju kolossaalne afäär! 

Tuhat ja tuline, mõtles ka vana kelner, kes separee seina taga pealt kuulas, siin läheb lahti ju 
kolossaalne afäär! Keelt loksutades sammus ta hotelli väikesesse baari, mis sellel tunnil oli 
peaaegu tühi. Leti ääres istus jässakas siilisoenguga mees ja jõi pernod'd. 

«Hei, Bastian,» ütles talle kelner. 

Mees tõstis pilgu. Tal olid väikesed silmad nagu elevandil ja suured kämblad nagu 
mööblipakkijal. «Millest nad räägivad?» küsis ta. 

Kelner seletas talle, millest härrad separees rääkisid. Mees, keda kutsuti Bastian Fabrelks, 
vilistas läbi hammaste. «Kakssada miljonit! Kõikväeline Jumal!» Ta pistis kelnerile raha 
pihku. «Kuula edasi. Pane iga sõna kõrva taha. Ma tulen tagasi.» 

«Hea küll, Bastian,» ütles vana kelner. 


133 


Bastian — ta kandis nahktagi, baskimütsi ja halle pükse — lahkus baarist, hüppas vana 
jalgratta sadulasse ja väntas mööda Ouai des Belges'i Vana sadama poole. Siin asusid linna 
kaks kõige kuulsamat kohvikut — Cintra ja Le Brüleur de Loup. Mõlemas sooritati 
illegaalselt igasuguseid transaktsioone. Cintra oli moodsam ja seal oli ka parem klientuur: 
rikkad kreeklastest kaupmehed, türklased, hollandlased ja egiptlased. 

Bastian läks vanamoodsasse, väiksemasse Le Brüleur de Loup'sse. Siin, tumeda 
seinatahveldisega ruumis, mille suured pinnad tuhmilt ning häguselt peegeldasid halli 
tänavavalgust, 

218 

istusid peaaegu eranditult kohalikud elanikud. Sellel lõunatunnil jõid nad enamasti Pastist, 
magusat aperitiivi, mis oli veel 1939 maksnud kaks franki ja nüüd maksis kümme — see oli 
kõikide patriootide meelekibeduse allikas. 

Veinikaupmehed, võltsijad, salakaubavedajad, emigrandid ja spekulandid istusid Le Brüleur 
de Loup's. Bastian tundis neist paljusid; ta teretas ja teda teretati. Lokaali tagaseinas oli uks, 
mille lingi küljes rippus tahvel pealiskirjaga KINNINE SELTSKOND. Hiiglane koputas neli 
korda pikalt, kaks korda lühidalt. Seepeale tehti uks lahti ja Bastian astus ruumi. Siin põles 
elektrilamp, sest aknaid polnud. Ruum oli nii paksult tubakasuitsu täis, et lõika noaga. Pika 
laua ümber istusid viisteist meest ja üksainuke naine. Mehed näisid uljad, osa neist olid 
habemesse kasvanud, osa lömmilöödud nina ja haavaarmidega. Nende hulgas aafriklasi, 
armeenlasi ja korsiklasi. 

Naine istus laua otsas. Tal oli peas punane barett, mille alt tikkusid esile sinkjasmustad 
juuksed. Tal olid jalas pikad püksid ja seljas toornahast tagi. Selle kummalise lauaseltskonna 
neutraalsele vaatlejale oli esimesest pilgust selge, et Chantal Tessier oli selle sulijõugu 
käskijanna, absoluutne käskijanna, üksik emahunt, halastamatu kuninganna. 

«Miks tuled sa alles nüüd?» nähvas ta kohe Bastianile, kes vahtis teda paluvate silmadega. 
«Me ootame sind siin juba pool tundi!» 

«Need kolm viitsid aega... Advokaat tuli liiga hilja...» 

Teraval häälel katkestas Chantal tema jutu: «Kas sa ei tahaks endale lõpuks ometi uut baretti 
muretseda? Te ajate ju lihtsalt öökima! Kas peab siis igaüks nägema, et te tulete keldrist?» 
«Anna andeks, Chantal,» ütles Bastian heasüdamlikult ja peitis kohmetult ära oma võidunud 
bareti. Siis tegi ta teatavaks, mida oli kuulnud Hötel Bristoli kelnerilt. Kui ta mainis kahtsada 
miljonit, käis erutuslaine läbi ruumi. Paar härrat vilistasid, 

üks lõi rusikaga vastu lauda, kõik rääkisid läbisegi. . 

Üle kõige kõlas Chantali jäine hääl: «Vahest peaksid härrad lahkesti moka maas!» 

Tekkis vaikus. 

«Siin räägib ainult see, kellelt küsitakse, kas on selge?» Chantal naaldus tooliseljale. Ta 
käsutas: «Sigaret.» Kaks suli kiirustasid teda teenindama. 

Chantal laskis lendu suitsupilve. «Nüüd kuulake kõik täpselt. Nüüd tahan ma teile selgitada, 
mida tuleb teha.» 

Chantal Tessier, jõugu juht ja toornaha-armastaja, asus selgitama. Ja kõik kuulasid teda 
tähelepanelikult... 

Oli neljapäev, 5. detsember 1940. Marseille's oli ilm juba väga külm. Kaks härrat viibisid 
ühes majapidamistarvete kaupluses Rue de Rome'il. 

Esimene härra ütles: «Ma palun neli kastikujulist koogivormi.» 

«Ja teile?» küsis müüjanna teiselt härralt. 

Teine härra ütles: «Mina palun kolm kastikujulist koogivormi, ilus laps, kui on võimalik.» 

Esimene härra, punaka siilisoenguga lihaseline hiiglane, nimetas end Bastian Fabre'iks ja nii 
tema nimi oligi. 

Teine härra oli elegantselt riides ja hästikasvatatud. Tema nimetas end parajasti Pierre 
Hunebelle'iks, kuid see tema nimi küll ei olnud. Ta oli veel üsna hiljuti nimetanud end Jean 
Leblanciks ja tegelikult oli tema nimi Thomas Lieven. 

Mõlemad härrad ostsid, sõjast tingituna hirmus kalli hinna eest, seitse raudplekist vormi. Kuid 
kavatsus nende sees kooke küpsetada näis nendest kaugele jäävat. Nimelt ei ostnud nad 
järgnevalt võid, suhkrut, safranit ega jahu, vaid kahasse hoopis ühe vanakraamikaupmehe 
käest lühikesel Rue Mazagranil üheksa kilogrammi tina, suure tahvli tulekindlat Šamotti ja 
hõlpsasti käsitsetava teraspudeli propaangaasiga. 

Seepeale seadsid nad oma sammud Vana kvartali poole. Nad peaaegu ei rääkinudki 
teineteisega, sest olid alles äsja tuttavaks saanud. 

Thomas Lieven mõtles: niisiis lähen ma nüüd koos selle orangutangiga võltskullakange 
valmistama; koletuslik mõte! Kuid kõige halvem: ma olen tõesti uudishimulik, kuidas midagi 
sellist asjatundlikult tehakse! 

Mida Thomas ei mõistnud, oli Chantali käitumine. Kui ta oli neiule rääkinud kahest luurajast, 
siis oli Chantal esmajoones ütelnud: «Noh, priima, priima. Minu organisatsioon seisab sinu 
käsutuses. Viisteist esmaklassilist spetsialisti. Meie veame alt 

mõlemaid Gestapo-sigasid ja sinu kolonel Simeoni ja parseldame need nimekirjad maha 
sellele, kes kõige rohkem maksab!» 

«Ei, koloneli mitte. Ma tõotasin teda aidata.» 

«Sa oled peast põrunud! Saksa idealism, mis? Hakka või ulguma. Palun mässa selle asjaga 
siis ka üksipäini! Tee endale ise see kuld valmis, tohman; minu inimestest ei aita sind mitte 
keegi!» 

Nojah, selline oli olnud olukord kolme päeva eest. Vahepeal näis siiski Chantal 
põhimõtteliselt kõik ringi mõelnud olevat. Ta oli nii õrn ning kirglik nagu ei kunagi varem. 
Möödunud öö vähestel vaiksetel minutitel oli ta Thomas Lieveniga nõustunud: «Sul on täiesti 
õigus, sa pead tõotust pidama...» Suudlus. «Ah, ma armastan sind veel rohkem sinu 
ausameelsuse pärast...» Kaks suudlust. «Sa võid saada Bastiani... Sa võid saada kelle II tahes 
minu inimestest...» 

Hiiglasliku Bastian Fabre'i kõrval, kes lükkas käru koos ostetud tarbeesemetega, kõndis nüüd 
Thomas mööda Vana kvartali räpaseid tänavaid ja mõtles: kas ma võin Chantali, seda tõbrast, 
usaldada? Kas ta pole mulle juba kord valetanud ja mind petnud? Tal on midagi plaanis. Aga 
mis nimelt? 

Sellele oleks võinud Bastian, Fabre ammendavalt vastata. Lükates käru sihvaka elegantse 
Thomas Lieveni kõrval mööda Vana kvartali räpaseid kõveraid tänavaid, mõtiskles Bastian: 
see noor härra ei meeldi mulle mitte üks raas. Ta elab Chantali juures. Päevselge, mis seal 
lahti on. Juba mitugi härrat on Chantali juures elanud. Kuid selle Pierre Hunebelle'i puhul 
peab.. tegemist olema sügavama kiindumusega. Tema puhul avab meie šeff Chantal end 
rohkem kui iganes varem. Pagan võtku! ! 

Bastianile meenusid ka sõnad, mida Chantal oma jõugu tootmisnõupidamisel kohvikus Le 
Brüleur de Loup oli noore mehe kohta pillanud: «Geniaalne pea. Mitte ükski teist, tolvanitest, 
ei saa kaugeltki talle vastu.» 

«Nonoh,» oH julgenud Bastian tähendada. 

Nagu rakett oli Chantal tema kallale sööstnud. «Ta gueulei Homsest peale teed sa kõike, mida 
ta sul käsib teha!» 

«Niisiis, üks hetk, Chantal...» 

«Lõuad pidada! See on käsk, said aru? Sa lähed koos temaga Boule'i juurde ja hakkad 
võltskullakange valmistama! Ja teie, teised, teie seate kohe tema üle sisse pideva 
valveteenistuse. Ma pean teadma, mida ta teeb nii päeval kui ka öösel.» 

«Öösel — seda peaksid ju sina ise kõige paremini teadma.» 

«Veel üks sõna, ja ma virutan sulle vastu vahtimist! See on minu armastus, kas on selge? 
Noormees on ainult liiga viisakas. Kui ta nüüd peab mõlema Gestapo-seaga tegelema, siis 
peame meie tema eest mõtlema. Tema ei tea, mis talle hea on...» 

Niiviisi oli Chantal kõnelnud. 

Thomase kõrval läbi Vana kvartali kõmpides mõtles Bastian nördinult: mul on tunne, et 
noormees teab täpselt, mis talle hea on. 

Nõnda mõtles Bastian. Kuid ta ei ütelnud, mida ta mõtles. Ta ütles hoopis: «Me oleme kohal.» 
Ja jäi seisma maja number 14 ees Rue d'Aubagne'il. Uksest paremal pool oli vana murenenud 
emailsilt pealiskirjaga: 

DR. RENE BOULE 

HAMBAARST 

kell 9—12 ja 15—18 

Nad läksid majja ja helistasid uksekella. Uks tehti lahti. 

«Siin te siis viimaks ometi olete,» ütles doktor Rene Boüle. Ta oli kõige väiksem ning kõige 
elegantsem mees, hpda Thomas Lieven iganes oli näinud. Ta kandis valget kitlit, 
kuldraamidega näpitsprille ja sätendavaid, ainulaadselt ilusaid hambaproteese. «Tulge sisse, 
poisid.» Doktor riputas ukselingi külge sildi, millel seisis: 

TÄNA KÕNETUNDE EI OLE! 

Siis sulges ta ukse ja läks ravikabineti kaudu — siin olid pöördtool ja helkivad arstiriistad — 
laboratooriumi, mis asus väikese köögi kõrval. Sealsamas tegi Bastian härrad põgusalt 
teineteisega tuttavaks. Ta seletas Thomasele: «Doktor töötab meile pidevalt. Tal on šefmnaga 
eksklusiivleping sõlmitud.» 

«Jah, ent ainult võltskulla suhtes. Kui tema vendadel on hammastega midagi lahti, siis 
lähevad nad kuhugi mujale,» torises väike mees ja silmitses Thomast. «Naljakas, et me pole 
seni veel kohtunud. Kas te olete jõugus uus?» 

Thomas noogutas. 

«Ta tuleb otseteed vanglast,» seletas Bastian tundeliselt. «Šefinna on temasse kiindunud 
ahviarmastusega. Ka töö läheb tema eraarvele.» 

«Korras. Kas tõite vormid kaasa? Tore, tore. Siis võin ma kohe ühe joonega seitse kangi 
valmis teha ega pruugi iga kord oodata, kuni see rämps ära jahtub.» Doktor Boule pakkis koo- 
givormid välja ja asetas need üksteise kõrvale. «Pikkus klapib,» arvas ta. «Te tahate ju 
kilogrammiraskusi kange, eks? Ma mõtlesin nii.» Ta pöördus Thomase poole. «Kui see teid 
huvitab, siis võite pealt vaadata, noor mees. Ei tea ju iialgi, milleks sellist asja veel võib vaja 
minna.» 

«Selles on teil õigus,» ütles Thomas, ja tõstis enesesüüdistuste saatel silmad taeva poole. 
Bastian torises: «Mina olen seda juba sada korda näinud, ma lähen ja toon midagi hamba 
alla.» 

«Kuid palun midagi jõuduandvat,» ütles hambaarst, «sulatamine on väsitav töö.» 

«Sefinna maksab kõik kinni. Mis see peaks siis olema?» 

Väike mees matsutas suud. «Siitmaja Henri on saanud maalt altkäe paar kena parti; ta 
sahkerdab need mustal turul maha, enne kui Contrõle economigue'i semu neile peale satub. 
Väikesed magusad pardid. Palju rasva, ja õrnad kondid. Üks kaalub kõige rohkem kolm 
naela.» 

«Noh, siis ma lähen kaksan kaks tükki naela otsast meile,» ütles Bastian ja kadus. 

Doktor Rene Boule seletas: «Võltskullakangide valmistamise raskus seisneb selles, et kulla ja 
tina sulamispunktid on väga erinevad ja mõlemad on ka väga erineva spetsiifilise kaaluga. 
Tina sulab juba 327 kraadi Celsiuse juures, kuld alles 1063 kraadi juures. Nii kõrget 
temperatuuri ei kannata koogivormid välja. Seepärast peame need Šamotiga vooderdama.» 
Väike mees mõõtis vormid täpselt välja, joonistas siis šamott-plaadile koogivannide põhja- ja 
küljekujulised nelinurgad, ras-peldas neile viiliga jooned sisse ja murdis tükid ilma vaevata 
lahti. Sellal kui ta töötas, dotseeris ta: «Nüüd valmistame kipsist tellisekujulised vormid, mis 
on täpselt nii suured, et nad mahuvad Šamotiga vooderdatud koogivormidesse ja seejuures 
jõäb veel igast küljest kolm millimeetrit vaba ruumi. Niikaua kui kips on veel pehme, seame 
lamedale põhjale alla neli jalakest, torkame kipsi sisse neli tuletikku. Need pulgakesed 
seisavad siis alumise šamotipinna peal, nii et ka siin jääb kipsi ja šamoti vahele kolm 
millimeetrit vaba ruumi... Kas te ei taha seda üles märkida?» 

«Mul on hea mälu.» 

«Ah nii? Noh, kena... Kui kipstellised Šamotivooderduses puhkavad, siis võime pihta hakata 
ja asuda tiiglis kulda sulatama.» 

«Kuidas te saavutate nii kõrge temperatuuri?» 

«Keevituspõleti ja selle propaangaasipudeli abil, mille te kaasa tõite, noor mees.» 

«Ja missugust kulda te kasutate?» 

«Loomulikult kahekümne kahe karaadilist.» A 

«Kust te seda saate?» 

«Igast väärismetalle töötlevast töökojast. Mina kogun kulla-puru, ja siis vahetan selle 
kahekümne kahe karaadilise, tüki vastu. Kui kuld on sulaks muutunud, siis valame selle 
vabasse ruumi šamottplaatide ja kipsi vahel ja laseme sellel loomulikul teel ära jahtuda. 
Veega ei tohi seda küll ehmatada. — Te peaksite siiski üles märkima. — Viimaks võtan ma 
kipssüdamiku välja ja mul on nüüd õhukesest kuldplekist vann, mis mõõtmetelt vastab ühe 
kilogrammi raskusele kullakangile. Ja selle vormi täidan ma tinaga.» 

«Veel üks hetk,» ütles Thomas, «aga tina on ometi kergem kui kuld.» 

«Noor mees, kaalu põhjal jääb kilogramm kilogrammiks. Ainult maht muutub. Ja ma lubangi 
endale väikeSt muudatusi kangi laiuses. See ei torka silma ka nende kangide puhul, mis 
tulevad väärismetallide töötlemise töökojast...» 

Bastian tuli tagasi. Ta tõi kaks väikest tihket parti ja kaks naela kastaneid ning läks kööki. 
Thomas jälgis veel natuke aega andekat hambaarsti, kuidas too kipstellist valmistas. Siis läks 
ta ka kööki, et siin ringi vaadata. Seejuures tardus ta vastikustundest. Kullakangidest ei 
mõistnud ta mõhkugi. Partidest aga mõistis liigagi palju. Ja mis siin ühe pardiga tehti, see pani 
tema maiasmokauhkuse mässu tõstma. Pead vangutades astus ta Bastiani kõrvale, kes 
üleskääritud käistega akna juures töötas. Ta oli pardil sisikonna välja võtnud ja hõõrus nüüd 
lihakeha seest- ja väljastpoolt soolaga. 

«Mis see siis tahab olla?» küsis Thomas rangelt. 

«Mis mõttes?» urises Bastian ärritatult. «Ma töötlen parti. Kas see ei kõlba teile?» «Barbar.» 
«Mida te ütlesite?» Hiiglane neelatas. 

«Ma ütlesin «barbar». Ma eeldan, et tahate parti röstida.» 

«Igatahes!» 

«Just seda ma nimetangi barbaarsuseks.» 

«Kas sa näed!» Bastian lõi käed puusa, unustas Chantali manitsused, läks viha tõttu näost 
punaseks ja möirgas: «Mida mõistate teie toidutegemisest, teie, väike targutaja?» 

«Natuke ikka,» vastas Thomas kenasti. «Igal juhul nii palju, et ma võin ütelda, et te sooritate 
siin roima.» 

«Mina olin laevakokk. Ja ma olen kogu oma elu jooksul parte ainult röstinud!» 

«Siis olete teie kogu oma elu jooksul roimasid sooritanud. Muudest asjadest hoopiski 
rääkimata.» 

Viimasel hetkel meenusid Bastianile Chantali manitsused. Ta võttis end ülima pingutusega 
kokku. Ta pani oma mõlemad kämblad seljale, et nad iseseisvalt tegutsema ei hakkaks ega 
millegi järelemõtlematuga toime ei tuleks. Tema hääl kõlas surutult: 

«Ja kuidas, hmm, siis teie üht parti valmistaksite, monsieur Hunebelle?» 

«Loomulikult ainult hiina moodi...» 

«Haa!» 

«...sest üksnes ananassi ning vürtside kasutamine säilitab ehtsalt peene pardimaitse, ja enamgi 
veel — see alles toob selle selgesti esile ja rõhutab seda!» 

«Naeruväärt,» ütles hiiglane. «Röstitult ikka, see on ainuõige!» 

«Teie ei tunne söömiskultuuri,» ütles Thomas. «Džentelmenid eelistavad parti hiina moodi.» 
«Kuulge nüüd, teie peenike ninatark, kui te sellega ütelda tahate...» alustas Bastian, kuid tema 
jutu katkestas väike hambaarst, kes teda käisest sikutas. 

«Mis on lahti, Bastian? Mispärast tülitseda? Meil on ju ometi kaks parti! Proovige mõlemat, 
röstimist ja hiina moodi! Mul jätkub veel mitmeks tunniks tööd.» 

Bastian urises: «Kas sa ärgitad meid võistlema toiduvalmistamise vallas?» 

«Just nii,» ütles väike arst ja matsutas jälle suud, «mina hakkan teile vahekohtunikuks!» 
Bastian pistis korraga irvitama. Ta küsis Thomaselt: «Kas olete nõus?» 

«Loomulikult. Kuid siiski vajan ma teatud lisandeid. Seeni, tomateid. Ananassi. Riisi.» 
Hambaarst itsitas: «Minge alla Henri juurde. Henril on kõike.» Ta plaksutas rahulolevalt käsi. 
«Nüüd läheb mõnusaks! Mina teile! Teie mulle! Relvade juurde, kaaskodanikud!» 


Seejärel arenes doktor Rene Boule'i köögis ja laboratooriumis toimekas askeldamine. 

Sellal kui Bastian oma parti küüslauguga hõõrus, vürtse lisas ja linnu siis, rind allapoole, 
ahjurestile küpsema pani, eemaldas Thomas Lieven oma pardilt luud, hakkis need peeneks ja 
valmistas nendest ja sisikonnast ning rupskitest hea rammusa puljongi. Seni kui ta ootas, et 
puljong keema hakkaks, läks ta väikese kunstniku juurde, kes töötas laboris, ja jälgis tema 
tegevust. 

Doktor Boule oli vahepeal seitse koogivormi juha seitsmeks õhukeseks kullavanniks 
muutnud. Nüüd täitis ta esimese neist sulatinaga. Hambaarst rääkis: «Tina tuleb jahtuda lasta. 
Nüüd on sellest kullapakendist veel üksainus külg lahti. Selle peale pannakse šamottplaat, et 
tina uuesti sulama ei hakkaks, kui ta puutub kokku sulakullaga. See viimane Šamottplaat on 
väga tähtis. Nii välditakse kullakangi pealispinna värvuse muutumist, mis teeks iga asjatundja 
kohe umbusklikuks.» 

Thomas kõmpis kööki tagasi, et oma supi järele vaadata, lõikas pardiliha tükkideks ja kõmpis 
tagasi laborisse, et oma kange näha. 

Doktor Boule oli vahepeal kulla jällegi tiiglis sulaks teinud ja kallas seda nüüd üle 
šamottplaadi koogivormi. Ta rääkis: «Oodatakse, kuni vahukroon on kadunud. Kuld võtab ise 
vajaliku kuju. Pealispinnal peab väike kõrgem rant olema — nagu maja-pidamisseebitükil. 
Nüüd, enne kui metall on jahtunud, kiiresti kõige tähtsam: tempel.» 

«Vabandust, mis asi?» 

«Tempel. Vermimistempel, mis kinnitab kullasisalduse 

ehtsust.» Doktor Boule hõikas kööki: «Missuguse templi ma pean võtma, Bastian?» 

«Lyoni väärismetallide töökoja oma!» hüüdis hiiglane vastu. Ta pintseldas parajasti oma lindu 
praerasvaga. 
«Olgu nii,» ütles doktor Boule. «Mul on nimelt terve kollektsioon väärismetallide töökodade 
ja pankade vermimistempleid.» Ta näitas neid Thomasele. «Ma olen nad negatiividena 
linoleumisse lõiganud ja linoleumitükid puitklotsidele kleepinud. Nüüd pange tähele!» 
Ta võttis vastava vermimistempli ja määris linoleumi kokku oliiviõliga. Kärmelt surus ta 
templi esimese kangi veel pehmesse kuldpealispinda. Sisisedes põles õlikirme ära. Välkkiirelt 
tõstis doktor Boule templi jälle üles, enne kui tuline metall suutnuks linoleumi hävitada. 
Hetkelisest vajutamisest oli piisanud. Kang kandis nüüd templit, just nagu oleks see sinna 
sisse löödud. Hambaarst ütles: «Konarused, tuhk, higi — kõik jäetakse kangile külge. Ka 
ehtsaid kange ei puhastata.» 
«Ja pettuse avastamine?» 
«Praküliselt välistatud.» Doktor Boule raputas pead. «Tina-südamikku ümbritseb igast küljest 
kolme millimeetri paksune kullakiht. Ostja testib kangi ränikilda ja soolhappega. Ta kraabib 
kiviga kangiserva ja seepeale jääb tema kivile kuldne triip. . Seda tupsutab ta nüüd üksteise 
järel erineva kontsentratsiooniga hapetega, mis vastavad karaadisisaldusele. Kui kuldne triip 
jääb püsima, siis on tegemist kahekümne kahe karaadilise kullaga. Noh, ja sellisega see 
kaubitsemine ju käibki!» Järsku hakkas hambaarst nuusutama. «Armas neitsi Maarja, lõhnab 
see alles hästi! Kas see on nüüd teie part või tema oma?» 
Tund aega hiljem sõid härrad vaikides ümber laua. Nad pistsid esiteks nahka röstitud pardi ja 
siis pardi hiina moodi. Siinsamas jahtusid kolm esimest kangi. Ja valitses vaikus, harras 
vaikus doktor Rene Boule'i väikeses söögitoas. Viimaks pühkis Bastian suu puhtaks ja vaatas 
kississilmi hambaarstile otsa. 
«Nõndaks, lase kuulda, Rene, kumb oli parem?» 
Doktor Boule vaatas õnnetu näoga üht kokka ja teist, Thomast ja Bastiani, Bastiani ja 
Thomast. Bastiani hiiglakämblad tõmbusid kramplikult rusikasse ja avanesid jällegi. 
Väike doktor kogeles: «Seda on võimatu kolme sõnaga ütelda, armas Bastian... Ühelt poolt on 
sinu part... kuid teiselt poolt loomulikult...» 
DAT 

Menüü *» 5. detsember 1940 


Part hiina moodi, keedetud riisiga Praetud part aurutatud maroonidega Ambroosia 


Thomas Lieveni part paneb aluse legendaarsele sõprusele 

Part ananassiga hiina moodi. Valmistada keskmiselt rasvane lihapart ette nagu tavaliselt, muu 
hulgas eemaldada kondid. Keeta hakitud kontidest ja sisikonnast ning rupskitest hea rammus 
puljong. — Lõikuda pardiliha tükkideks, moorida need kastrulis kuldpruuniks ja raputada üle 
jahuga. Seejärel küpsetada veel nii kaua, kuni jahu muutub kollaseks. Nüüd lisada potti 
kondipuljong, kooritud värske tomat, mõned hakitud seened ja neli grammi glutamatti ning 
moorida taas seda kõike pool tundi tasasel tulel. — Lõikuda mõned ananassiviilud kaheksaks 
tükiks, segada need liha hulka ja lasta roal veel veerand tundi haududa. — Juurde pakkuda 
kohedat ning sõmerat keedetud riisi. 

Praetud part. Valmistada noor, mitte liiga rasvane part ette nagu tavaliselt ning hõõruda teda 
seest- ja väljastpoolt soolaga. Soovi korral võib teda seestpoolt ka küüslauguga hõõruda ning 
talle mitmesuguseid vürtse kõhtu pista. — Nüüd panna part, rind allapoole, grillahju ja valada 
grillpannile natuke vett. Grillida keskmises kuumuses, pintseldada parti sageli praerasvaga, 
mis on nõrgunud pannile. — Praadimine kestab, olenevalt pardi suurusest, tund kuni poolteist. 
Viimaseks 20 minutiks pöörata part nõnda, et tema rind vaatab ülespoole..— Pintseldada hästi 
pruunistunud nahaga ning igati valmis parti veel külma veega ja panna viieks minutiks kõva 

kuumuse kätte, et tema nahk veel muredamaks muutuks. — Kõrvalroaks on aurutatud 
maroonid. 

Võtta kõrvalroaks täpselt nii palju maroone nagu tavaliselt. soolakar-tuleid; kõrvaldada neilt 
lüdi ja nahk ning aurutada nad soolvees pehmeks, kuid nii, et nad pudruks ei muutuks. Nüüd 
kasta nad või sisse ja anda lauale. 

Ambroosia. Võtta jämedalt riivitud tume leib — kõige parem on pum-pernikkel — ja katta 
sellega suure klaasnõu põhi; niisutada seda siis vähese konjaki või kirsilikööriga. Selle peale 
panna kiht hästi kuivaks nõrgunud, sissetehtud hapukirsse ning seejärel kiht vahukoort. Siis 

uuesti leiba, ja nii edasi, kuni kõige viimasena kiht vahukoort. — Sellele raputada riivitud 
šokolaadi; garneerida kirssidega. Roog panna külma seisma ja lasta hästi läbi imbuda. 
«Jah-jah-jah,» ütles Bastian. «Sul sõeluvad püksid püüli, et ma võin'sulle kere peale anda, 
mis? Niisiis tahan ma ise vahekohtuniku ossa asuda. Part hiina moodi oli parem!» Ta irvitas ja 
patsutas Thomasele turjale, nii et too kõõksatas. «Ma usun, et mina olen vanem. Ma ütlen 
sulle sinu pardi eest edaspidi «sina». Minu nimi on Bastian.» 

«Kutsu mind Pierre'iks.» 

«Mina olen elu aeg tohman olnud oma pardipraadimisega! Pierre, poiss, et ma sinuga ka 
varem kokku ei juhtunud! Kas sa tead veel mõnda retsepti?» 

«Mõningaid küll,» vastas Thomas tagasihoidlikult. 

Bastian säras. Äkitselt silmitses ta Thomast suure sümpaatia ning lugupidamisega. Tema 
täitmatus oli saavutanud võidu tema kiivuse üle: «Pierre, kas tead, mida ma usun? Ma usun, et 
see on ühe priima sõpruse algus!» 

Bastian uskus seda õigusega. Aastal 1957, ühes villas Ceci-lien-Allee lähedal Düsseldorfis, 
osutus see sõprus veel niisama värskeks ning tugevaks nagu 'esimesel päeval. 
Seitsmeteistkümne aasta jooksul, mis selle vahele jäid, pidid meie maakera paljud 
prominendid seda tunda saama ja selle sõpruse ees värisema... 

«Kuid sinu part polnud ju ka halb, Bastian,» ütles Thomas. «Tõepoolest. Peale selle tegin ma 
veel ambroosiat. Tõstke endale ise ette. Mina rohkem ei suuda. Kui ma veel suutäie võtan, siis 
kukun pikali ja olen surnud!» 

A propos surnud... 

Köln, 4. detsember 1940 

SAATJA: ABWEHR KÖLN 

SAAJA: ŠEFF ABWEHR BERLIIN ' ' 

SALAJANE 135892/VC/LU 

Jõudnud tagasi Lissabonist, luban endale alandlikult raporteerida, härra admiral, et 
kaksikagent ning reetur Thomas Lieven alias Jean Leblanc on surnud. 

Ta lasti maha 17. novembril 1940 kell 9.35 (kohalik aeg) Rua do Poco des Negros 16 õues. 
Mõrvamise ajal kandis Lieven kellegi Lazarus Alcoba riietust ning maski, kellega ta oli 
üheskoos vanglas kinni istunud. 

Ehkki Portugali ametivõimud tegid arusaadavalt kõik, et seda juhtumit surnuks vaikida ja 
sellega seotud lähemaid asjaolusid mitte päevavalgele tuua, õnnestus mul siiski 
ümberlükkamatult kindlaks teha, et Lieveni laskis maha äraostetud palgamõrvar Briti 
salateenistuse ülesandel. Nagu härra admiral teab, oli ju Lieven ka inglastele maha müünud 
võltsitud nimekirjad Prantsuse agentide nimede ja aadressidega. 

Mul on kahju, et mul polnud võimalik Lievenit — nagu oli käsk — elusalt meie kätesse 
saada. Teiselt poolt tähendab tema ärateenitud surm, et meil on teenistuskohustuste täitmisel 
vähem muret. 

Heil Hitler! Fritz Loos, 


140 


Major und Kommando-Führef 


2. peatükk 


1 


6. detsembri õhtupoolikul 1940 külastasid härrad Hunebelle ja Fabre Hõtel Bristolit ja roosat 
paksu advokaati Jacgues Bergier', kes võttis nad vastu oma apartemendi salongis. Prantsuse 
ülesostja Gestapo teenistuses kandis sinisest siidist hommiku-kuube, siidrätikut rinnataskus, ja 
lõhnas värskendava parfüümi järele. 

Ta protesteeris kõigepealt Bastiani kohaloleku vastu: «Mida see peab tähendama, monsieur 
Hunebelle? Ma ei tunne seda härrat! Ma tahan ainult teiega tegemist teha!» 

«See härra on minu sõber. Mina toon endaga kaasa ilmselt kallihinnalist kaupa, monsieur 
Bergier. Ma tunnen ennast niimoodi kaitstumana!» 

Advokaat andis järele. Solvunult puhkasid nüüd tema 

plikasilmad elegantsel Thomasel. Siis tegi taimetoitlane, mittesuitsetaja ning naistevaenlane 
Bergier teatavaks: «Minu sõpra Lesseps'd ei ole kahjuks siin, väga ebameeldiv.» 

Väga meeldiv, mõtles Thomas ja küsis: «Kus ta siis on?» 

«Sõitis Bandolisse.» Bergier ajas oma roosisuu torusse, nagu tahaks ta vilistada. «Ta ostab 
seal kandis kokku veel väga suure partii kulda, te mõistate. Ja deviise.» 

«Ma mõistan.» Thomas andis Bastianile märku, too vibutas lauale väikese kohvri ja laskis 
lukud plaksatades valla. Kohvris oli seitse kullakangi. 

Bergier uuris neid hoolikalt. Ta luges templit. «Hmm. Hmm. Lyoni väärismetallide töökoda. 
Väga kena.» 

Thomas andis salaja Bastianile teise märguande. Bastian ütles: 

«Kas ma saaksin korraks käsi pesta?» «Vannituba on seal teisel pool.» 

Bastian läks vannituppa, kus oli tohutul hulgal pudeleid ja tiigleid. Rafineeritud härra oli see 
monsieur Bergier! Bastian keeras veekraani lahti, ning astus siis käratult koridori, tõmbas 
toavõtme lukuaugust, võttis taskust mesilasvahaga täidetud vana plekk-karbi, vajutas võtme 
mõlemalt poolt vaha sisse, pistis selle jälle tagasi lukuauku ja karbi jälle taskusse. 

Salongis oli Bergier vahepeal hakanud kullakange testima. Seejuures tegutses ta täpselt nii, 
nagu väike hambaarst oli ennustanud: ta kasutas ränikilda ja erineva kontsentratsiooniga 
soolhappeid. 

«Korras,» ütles ta pärast seitsme kangi testimist. Siis vaatas ta Thomasele unistavalt otsa. 
«Mida ma teiega peale hakkan?» 

«Kuidas palun?» Thomas hingas kergendatult, kuna Bastian tuli parajasti salongi tagasi. 
«Vaadake, ma pean oma tellijatele iga üksiku ostu kohta loomulikult aru andma. Meie — 
meie peame nimekirju oma kundede kohta...» 

Nimekirjad! Thomas Lieveni süda hakkas kiiremini tuksuma. Siin olidki nimekirjad, mida ta 
otsis! Nimekirjad kollaborantide nimede ja aadressidega okupeerimata Prantsusmaal; need 
inimesed müüsid oma maad Gestapole ja sageli pealekauba ka oma kaasmaalasi. 

Bergier rääkis väga leebelt: «Meie loomulikult ei sunni mitte kedagi meile andmeid andma... 
kuidas me võiksimegi!» Bergier 

naeris. «Kui te aga tahate meiega ka tulevikus äri ajada, siis oleks vahest ikkagi otstarbekas, et 
te mulle teatud notiitse... loomulikult absoluutselt konfidentsiaalselt...» 

Absoluutselt konfidentsiaalselt Gestapo ees, mõtles Thomas ja ütles: «Nagu soovite. Ma 
loodan, et saan teid veel paar korda kaubaga varustada. Ka deviisidega.» 

«Vabandage mind hetkeks,» palus Bergier ja kadus naiselikult 

afekteeritud kõnnakul magamistuppa. 

«Kas said jäljendi?» küsis Thomas. 

«Käes.» Bastian noogutas. «Kuule, kas see vend on noh nii...» 

«Kõike sa ka tähele paned,» ütles Thomas. 

Bergier tuli tagasi. Tal oli käes nelja lukuga mapp. ja ta tegi need pikkamisi lahti. Siis tõi ta 
lagedale hulganisti nimekirju, kus leidus hulganisti nimesid ja aadresse. Ta tõmbas välja 
kuldse täitesulepea. Thomas Lieven ütles oma valenime ja ühe valeaadressidest. Bergier 
märkis mõlemad üles. 

«Ja nüüd raha,» ütles Thomas. 

Bergier naeris. «Ei mingit kartust, see on kohe kohal. Kas tohin teid paluda mulle 
magamistuppa järele tulla...» 

Magamistoas seisis kõrvuti kolm hiiglasuurt kappkohvrit. Ühest sellisest tõmbas advokaat 
välja õhukese laeka. See oli pilgeni täis 1000- ja 5000-frangiste rahatähtede pakke. Thomasele 
oli selge, et härrad Bergier ja de Lesseps pidid suurel hulgal sularaha kaasas vedama. 
Kahtlemata olid ka kohvrite teised laekad raha täis. Ja nõnda jälgis Thomas äärmiselt teraselt, 
kuhu paigutas Bergier mapi nimekirjadega... 

Kangi eest maksis Bergier 360 000 franki, mis vastas umbes 18 000 Saksa riigimargale, niisiis 
seitsme kangi eest ühtekokku 2 520 000 franki... 

Viimaks ütles Bergier: «Millal me jälle teineteist näeme, minu sõber?» 

Hämmastunult küsis Thomas: «Kuidas nii? Kas te Pariisi tagasi ei sõida?» 

«Oh ei, ainult Lesseps sõidab. Ta tuleb homme õhtupoolikul kell 15.30 ekspressiga siit läbi.» 
«Läbi?» 

«Jah, ta sõidab kaubaga Bandolist Pariisi. Mina viin talle teie kulla vagunisse. Aga pärast seda 
võiksime ju koos einestada, kuidas oleks, minu sõber?» 

«Kell 15.30 St. Charlesi raudteejaamas,» ütles Thomas tunni aja pärast raamatukogus, mis 
asus vanas ruumikas korteris Boulevard de la Corderiel. Korter kuulus Jacgues Cousteau 
nimelisele mehele, kes palju aastaid hiljem sai kuulsaks süvamere-uurijana ja oma raamatu 
ning filmiga «Vaikuse maailmas». Aastal 1940 oli see endine mereväe-artilleeria major tähtis 
mees taastekkivas Prantsuse salateenistuses: noor, energiast pakatav mees mustade juuste ja 
mustade silmadega, treenitud kehaga ning sportlik. 

Cousteau istus vanas tugitoolis raamaturiiuli ees, mille värviküllus võttis silmad kirjuks, ja 
suitsetas vana piipu, mida ta — faute de mieux — oli napilt tubakaga täitnud. 

Kolonel Simeon istus tema kõrval. Haletsusväärselt läikisid tema musta ülikonna küünarnukid 
ja püksipõlved. Kui ta tõstis jala teisele, võis näha, et tema vasakus kingatallas haigutas auk. 
Naeruväärne, vaene, haletsusväärne Prantsuse salateenistus, mõtles Thomas. Mina, autsaider, 
kes on sunnitud töötama agendina, olen momendil rikkam kui' kogu Deuxieme Bureau! 
Elegantselt ning hoolitsetult seisis ta seal, see Thomas Lieven, Ja tema.kõrval seisis kohvrike, 
mille sees oli kullakange monsieur Bergier'le viidud. Nüüd asus kohvrikeses 2 520 000 
franki... 

Thomas Lieven ütles: «Te peate väga valvsad olema, kui ekspress saabub. Ma vaatasin järele: 
rong peatub siin ainult kaheksa minutit.» 

«Me olemegi valvsad,» ütles Cousteau. «Ärge tundke muret, imonsieur Hunebelle.» 

Simeon sikutas oma Menjou-vurre ja päris näljaste silmadega: «Ja teie usute, et Lesseps'1 on 
palju kaupa kaasas?» 

«Bergierlt pärit andmete põhjal tohutul hulgal kulda, deviise ja muid väärtusi. Ta oli päevade 
kaupa Lõunas kõike kokku ostnud. Tal peab palju kaasas olema, muidu ei sõidaks ta otseteed 

Pariisi. Bergier annab talle üle minu seitse kangi. Ma usun, et on kõige parem, kui te lasete 
mõlemad silmapilkselt arreteerida...» 

«Kõik on juba ette valmistatud. Me andsime oma sõpradele politseis märku,» ütles Cousteau. 

Simeon küsis Thomaselt: «Aga kuidas te nimekirjade ligi pääsete?» 

Muheldes vastas Thomas: «Ärge selle pärast pead murdke, Simšon. — Muide, te võiksite 
mind aidata. Ma vajan kolme majateenrit, kes kannavad Hõtel Bristoli univormi.» 

Simšon pigistas suu ja silmad kinni. Oli näha, et ta mõtles pingeliselt järele. Aga enne kui 
talle midagi pähe turgatas, ütles Cousteau: «See ei ole probleem. Bristol laseb oma pesu 
Salomoni pesumajas pesta. Ka univorme puhastada. Pesumaja asedirektor on üks meie mehi.» 
«Noh, tore,» ütles Thomas. 

Ta vaatas otsa kõhetule Simeonile, kes kandis kulunud ülikonda ja kelle kingatallad olid 
auklikud. Ta vaatas otsa Cous-teaule, kes kokkuhoidlikult äranätsutatud piipu imes ja kellel 
oli vähe tubakat kotis. Ta vaatas ka oma kohvrikest. Ja siis sooritas meie sõber liigutava teo, 
mis näitas, et ta polnud ikka veel õppinud elama südametute mängureeglite järgi selles süda- 
metus maailmas, kuhu julm saatus oli ta paisanud... 

Kui Thomas Lieven poole tunni pärast lahkus Boulevard de la Corderiel asuvast majast, nägi 
ta, et ühest müüriorvast väljus vari ja järgnes talle pimeduses. Thomas pöördus ümber täna- 
vanurga ja jäi äkitselt seisma. Mees, kes talle järgnes, jooksis talle otse sülle. 

«Oh, pardon,» ütles ta viisakalt ja kergitas vana võidunud kübarat. Thomas tundis mehe ära. 
See oli keegi Chantali jõugust. Mees pomises midagi arusaamatut ja loivas minema. 

Oma korteris Rue Chevalier ä la Rose'il ründas Thomas Lieveni mustajuukseline kassilik 
armuke oma sõpra tormiliste embuste ning suudlustega. Chantal oli end Thomase jaoks eriti 
ilusaks teinud. Küünlad põlesid, šampanjapudel seisis jäänõus. «Viimaks ometi, cheril Ma 
tundsin sinu järele juba nii suurt igatsust.» 

«Ma olin veel...» 

«Oma koloneli pool, ma tean, Bastian rääkis mulle.» 

«Kus Bastian siis on?» 

«Tema ema jäi äkitselt haigeks, ta pidi ema poole sõitma, ta on homme jälle tagasi.» 
«Homme, ahaa,» ütles Thomas paha aimamata ja avas väikese kohvri, mis oh ikka veel päris 
täis, kuid mitte enam nii täis, nagu see oli olnud algul, mil Bergier oli selle täitnud. Chantal 
vilistas rõõmsalt läbi hammaste. 

«Ära liiga vara vilista, chšrie,» ütles Thomas. «Siit puudub pool miljonit.» 

«Mis?» 

«Jah. Ma kinkisin selle Cousteaule ja Simeonile. Nad on puupaljad. Kurat võtaks, mul hakkas 
neist kahju, tead ju... Ütleme nii, et see pool miljonit oli minu osa. Nii, see kopsakas jääk, 
kaks miljonit ja kakskümmend tuhat franki, on sulle ja sinu kaastöölistele...» 

Chantal suudles teda ninaotsale. Naine oli kahtlustäratava kergusega võitu saanud oma 
kallaletungidest inimarmastusele. «Minu džentelmen! Sa oled armas... Nüüd ei jäänud sulle 
sellest noosist mitte kui midagi!» 

«Mulle jäid sina,» ütles Thomas sõbralikult. Ja lisas kohe: «Chantal, miks lased sa mind 
jälitada?» 

«Jälitada? Mina? Sind?» Ta ajas oma kassisilmad pärani. «Cheri, mis loba see on?» 

«Üks sinu semusid jooksis mulle otseteed sülle.» 

«Oh, see oli kindlasti ainult juhus — mu Jumal, mispärast oled sa küll nii umbusklik? Mida 
peaksin ma veel tegema, et sa viimaks ometi usuksid, et ma sind armastan?» 

«Kord ka tõtt rääkima, sa mait. Kuid ma tean, see on läbi-lõhki teostamatu nõudmine,» kostis 
Thomas. 


Kui Pariisi ekspress sõitis 7. detsembril 1940 täpselt kell 15.30 kolmandale teele St. Charlesi 
raudteejaamas, vaatas üks kolmekümne seitsme aastane mees välja esimese klassi kupee alla- 
lastud aknast. Paul de Lesseps'1 oli kõhn nägu teravate joontega, külmad haikalasilmad ja 
tuhkblondid hõredad juuksed. 

Otsivalt libises tema pilk üle jaamaperrooni. Siis nägi ta ümmargust, silmatorkavalt riietatud 
advokaat Bergier'd, kes seisis väikese kohvri kõrval. 

Paul de Lesseps tõstis käe. 

Jacgues Bergier tõstis käe. 

Rong peatus. Bergier tõttas oma sõbra vaguni poole. Seepeale käis kõik väga kiiresti. Enne 
kui ükski reisija jõudis maha tulla, astusid rahvahulgast välja kolmkümmend erariides 
politseinikku, läksid mõlemalt poolt vagunite juurde ja tõstsid mõlemalt poolt üles kaks pikka 
köit, mis olid asetatud rööbastele. 

Nii ei saadud kogu rongi ulatuses enam ainsatki ust avada, 

kui ametnikud seda ei tahtnud. 

Kriminaalkomissar kõnetas Bergier'd ja arreteeris kriitvalgeks muutunud advokaadi ilmse 
kahtluse tõttu, et tegemist on kulla ja deviiside smugeldamisega. Kohver seitsme kullakangiga 
oli Bergier'l endiselt käe otsas. 

Vahepeal olid kaks ametnikku mõlemast otsast vagunisse tormanud ja võtsid Paul de Lesseps' 
tema kupees kinni. 

Samal ajal sammus kolm majateenrit, seljas seisusele vastav roheline univorm, Hötel Bristoli 
neljandal korrusel mööda koridori. Kaks neist nägid välja nagu semud Chantal Tessier' 
jõugust, kolmas nägi välja nagu Thomas Lieven. Univormid ei istunud neile eriti hästi. 
Raskusteta avas majateener, kes nägi välja nagu Thomas Lieven, teatud apartemendi ukse. 
Selle seisuse liikmete puhul harvanähtava nobedusega tõid kolm härrat hiiglasuured kohvrid 
apartemendi magamistoast välja, vedasid need personalile mõeldud lifti juurde, sõitsid oma 
lastiga alla õuele, vinnasid kohvrid pesumaja Salomon kaubaauto pakiruumi ja sõitsid 
takistamatult minema. Muidugi mitte mainitud pesumaja poole, vaid ühte majja Rue 
Chevalier ä la Rose'il... 


Tund aega hiljem astus rõõmust särav Thomas Lieven, jällegi normaalselt riides, Jacgues 
Cousteau korterisse Boulevard de la Corderiel. Cousteau ja Simeon ootasid teda. Armsa härra 
Bergier' portfellist tõmbas Thomas välja nimekirjad, kus olid kenasti kirjas nuhid, 
kollaborandid ja hingemüüjad koos nende täpsete nimede ja aadressidega. Ta lehvitas neid 
lehti triumfeerivalt pea kohal. Arusaamatul viisil jäid Cousteau ja Simeon üsna osavõtmatuks. 
Erutatult küsis Thomas: «Mis on lahti? Kas teil on mõlemad käes?» 

Cousteau noogutas. «Politseivalitsuses.» 

«Seitse kangi?» 

«Samuti käes.» 

«No ja siis?» 

«See on kõik, monsieur Hunebelle,» ütles Cousteau aeglaselt. Ta ei pööranud enam 
Thomaselt oma pilku. Ka kolonel Simeon vahtis teda väga kummaliselt. 

«Mida see tähendab: see on kõik? Lesseps'l pidi ometi kaasas olema terve varandus kullast, 
deviisidest ja muudest väärtesemetest!» 

«Jah, seda peaks tõesti uskuma, eks ole?» Cousteau näksis oma alahuult. 

«Kas tal polnud siis midagi?» 

«Mitte grammigi kulda, monsieur Hunebelle. Mitte ühtki dollarit ega väärteset. Kas see pole 
veider?» 

«Aga — aga — ta on need ära peitnud! Vagunisse või kuhugi mujale selles rongis. Ta 
tegutses mestis raudteelastega. Te peate rongi läbi otsima! Kõik reisijad!» 

«Seda me oleme juba teinud. Me lasksime isegi söe tendrist välja kühveldada. Mitte kui 
midagi ei tulnud nähtavale.» 

«Kus rong praegu on?» 

«Sõitis edasi, me ei võinud seda enam kauem kinni pidada.» 

Simeon ja Cousteau märkasid, et Thomas hakkas äkitselt vihaselt irvitama, ta vangutas pead 
ja liigutas hääletult huuli. Oleksid Cousteau ja Simeon huulte pealt lugeda osanud, oleksid nad 
mõistnud, mida Thomas vaevukuuldavalt sosistas, nimelt: «Sa igavene raisk!» 

Simeon ei saanud midagi aru. Ta sirutas ennast, ajas rinna ette ja küsis süngelt, irooniliselt 
ning ähvardavalt: «Noh, Lieven — kas teil on võib-olla aimu, kus kuld võiks olla?» 

«Jah,» ütles Thomas Lieven aeglaselt, «ma arvan, et mul on aimu.» 


4 


Lõuapärad kokku surutud ja õlad ette aetud, nõnda rühkis tulivihane Thomas Lieven läbi 
jääkülma kirdetormi 1940. aasta 7. detsembri videvikutunnil Marseille's Rue de Paradis'le. 
Igavene raisk, see Chantal! 

Igavene lurjus, see Bastian! 

Torm muutus aina ägedamaks. Ta kõmistas tänavatel orelit 

ning vilistas, ta oigas ning müristas — just õige ilm Thomas Lieveni süngele meeleolule. 
Vana Börsi kõrval Rue de Paradis'l asus mitmekorruseline räpane maja. Selle maja esimesel 
korrusel oli külalislahke asutus, mis nimetas ennast Chez Papaks. Chez Papa kuulus härrale, 
kelle perekonnanime mitte ükski inimene ei teadnud ja keda kogu linn kutsus Olive'iks. Olive 
oli niisama roosa ning rasvane nagu need sead, keda ta salaja tappis ja mustal turul maha 
müüs. 

Chez Papa ruumides hõljusid paksud suitsupilved, helendavalt küütles lambivalgus. Sellel 
varajasel õhtutunnil arutasid Olive'i külalised aperitiivi juures oma äriasju ja valmistusid 
hingeliselt ette mustaturu-õhtusöögiks. 

Sigaret suunurgas, nõnda seisis Olive märja leti taga, kui Thomas Lieven sisse astus. Tema 
väikesed silmad pilkusid heatahtlikult. «Bonsoir, monsieur. Mis läheb? Üks väike Pastis?» 
Thomas Lieven oli kuulnud, et Olive valmistas oma napsi ise, ja pealegi küllalt jubedast 
lähteainest, nimelt anatoomiainstituudist pärinevast piiritusest! Kuid kuuldavasti oli tegu 
sellise piiritusega, mis oli seal juba käigus olnud laibaosade konserveerimise eesmärgil, enne 
kui see sealt sisse vahiti. Räägiti, et Olive'i Pastis oli mõnel tarbijal akuutseid 
hullumeelsushooge esile kutsunud. 

Nii Thomas ütleski: «Andke mulle topeltkonjak, kuid ehtne!» Ta sai, mis tahtis. «Kuulge, 
Olive, ma pean Bastianiga kõnelema.» 

«Bastianiga? Ma ei tunne teda.» 

«Muidugi tunnete teie teda. Tal on korter teie lokaali taga. Ma tean, et tema juurde saab minna 
ainult teie kõrtsi kaudu. Ma tean ka, et ta laseb teil igast külalisest endale ette teatada.» 

Olive puhus oma hamstripõsed punni, tema silmad muutusid äkitselt tigedaks. «Sa oled vist 
küll väike sitavares võmmide juurest, mis? Aura ära, juntsu, mul on siin käepärast tosin 
kamraadi, kes hakkavad su lõusta masseerima, kui ma ainult vilistan.» 

«Mina ei ole võmmide juurest,» ütles Thomas ja võttis sõõmu. Siis tõi ta lagedale oma 
armastatud repetiirkella. Ta oli selle kõikidest hädaohtudest, isegi Costa Rica konsuliproua 
käest ära päästnud, ning Portugalist Hispaania kaudu õnnelikult Mar-seille'sse toonud. Ta 
laskis kellal lüüa. 

Peremees silmitses teda hämmastunult. Siis ta küsis: «Kust sa tead, et ta siin elab?» 

«Tema enda käest. Mine ütle talle, et tema armas sõber Pierre tahab temaga rääkida. Ja kui ta 
oma armast sõpra Pierre'i otsekohe vastu ei võta, siis läheb siin viie minuti pärast põrguks...» 

Väljasirutatud käsivarte ja särava naeratusega tuli Bastian Fabre Thomas Lieveni juurde. 
Nüüd seisid nad vastamisi kitsas koridoris, mis ühendas kõrtsikööki Bastiani korteriga. Oma 
karu-käppadega lõi ta Thomasele õlale. «On see alles rõõm, minu väikemees! Ma tahtsin just 
sind otsima asuda!» 

«Võta oma loivad otsekohe ära, sa suli,» ütles Thomas kurjalt. Ta lükkas Bastiani kõrvale ja 
astus korterisse. 

Eestoast jäi üsna metsik mulje. Siin vedelesid autokummid, 'bensiinikanistrid ja sigaretikastid. 
Järgmises toas oli suur laud Jja sellel elektriline mänguasi: raudtee koos looklevate rööbaste, 
Ülesõidukohtade, mägede, orgude, tunnelite ja sildadega. 

Pilkavalt küsis Thomas: «Kas sul on siin lasteaed?» » 

«See on minu hobi,» ütles Bastian solvunult. «Palun ära nõjatu sellele väikesele kastile, sa 
teed transformaatori katki... Ütle parem, mispärast sa nii tulivihane oled?» 

«Sa veel küsid! Eile olid sina kadunud. Täna on Chantal kadunud. Kahe tunni eest arreteeris 
politsei need mõlemad Gestapo ülesostjad, härra Bergier' ja härra de Lesseps'. Härra de 
Lesseps oli kulla, ehete, müntide ja deviisidega Badolist sõitma akanud. Kuid Marseille'sse 
jõudis ta ilma deviiside, müntide, hete ja kullata. Politsei pööras kogu rongi pahupidi, kuid 
päevavalgele ei tulnud mitte kui midagi.» 

«Kas sa näed, vaat kus lugu!» Bastian irvitas endamisi ja ajutas käivitusnupule. Rong hakkas 
liikuma ja sööstis tunneli poole. 

Thomas kiskus pistiku seinakontaktist välja. Rong jäi seisma, üks vagunit vahtisid veel 
tunnelist välja. Bastian ajas end sirgu, ta nägi nüüd välja nagu ärritatud orangutang. «Kohe 
saad sa ühe tou vastu hambaid, väikemees, mida sa üldse tahad?» 

239 

«Ma tahan teada, kus on Chantal! Ma tahan teada, kus on kuld!» 

«Noh, siin kõrval loomulikult. Minu magamistoas.» 

«Kus?» Thomas neelatas raskelt. 

«Mida sina siis mõtlesid, mees? Et Chantal laseb kogu noosiga jalga? Tema tahtis seda asja 
ainult veidi ilusamini korraldada, küünalde ja muu sellisega, et sa eriliselt suurt rõõmu 
tunneksid.» Bastian tõstis häält ja hüüdis: «Kas sa oled valmis, Chantal?» 

Uks läks valla. Ilusamana kui iganes varem seisis seal Chantal Tessier. Ta kandis rohelisest 
toornahast liibuvaid pükse, valget pluusi, musta vööd. Tema kiskjahambad helkisid keset 
kiirgavat naeratust. «Moens, mu kallis,» ütles ta ja võttis Thomasel käest kinni. «Tule kaasa. 
Nüüd saab väikepoiss kingituse kätte!» 

Tahtetult järgnes Thomas talle kõrvaltuppa. Siin põles viis küünlajuppi, mis Chantal oli 
alustassidele kinnitanud. Neglde pehme valgus muutis helendavaks vanamoodsa magamistoa 
vägeva kaheinimesevoodiga. 

Kui Thomas seda puhkeaset lähemalt silmitses, neelatas ta vaevaliselt ja kuiva kurguga. Sest 
voodil lebasid valguse käes hiilates ning sätendades vähemalt kaks tosinat kullakangi, loen- 
damatul hulgal kuldmünte ja sõrmuseid, kette, käevõrusid, nii moodsaid kui ka antiikseid, 

iidne kividega kaunistatud krutsifiks väikese kuldraamis ikooni kõrval ja lisaks veel pakkide 
viisi dollareid ja naelaseid rahatähti. 

Thomas Lievenit valdas tunne, nagu oleksid tema jalad süldiks muutunud. Nõrkushoos 
potsatas ta vanasse kiiktooli, mis otsekohe koos temaga ka liikuma hakkas. 

Bastian oli Chantali kõrvale astunud, ta hõõrus käsi, müksas oma šefinnat ja urises rõõmust: 
«See tabas märki! Vaata teda ainult! Väikemees on täiesti küps!» 

«Ilus päev meile kõigile,» ütles Chantal. 

Jahmatusega nägi Thomas mõlemat nägu enda ees nagu valget palli lainetaval veel. Nad 
tantsisid üles ja alla. Ta surus jalad vastu põrandat. Tool jäi seisma. Nüüd nägi ta selgesti 
Chantali ja Bastiani nägu, kaht üliõnnelikku lapsenägu ilma valskuse, ilma teeskluse, ilma 
salakavaluseta. Ta ägas: «Niisiis oli mul õigus. Teie panite sellele noosile käpa peale.» 

Bastian hirnus ja lõi endale vastu kõhtu. «Sinu ja meie kõigi jaoks! Seega oleme kogu talveks 
muredest priid! Poiss, poiss, selle peale maksaks küll plaskust rüübata!» 

Chantal ruttas Thomase juurde ja külvas ta üle väikeste, ent tuliste suudlustega. «Ah,» hüüdis 
ta, «kui sa teaksid, kui hõrgutav ša praegu paistad! Lihtsalt imekena! Ma olen täiesti hull sinu 
järele!» Ta istus mehe põlvele, tool hakkas jälle kiikuma ja Thomasest uhkas üle uus 
nõrkushoog. 

Nagu läbi vatikuhja tungis talle kõrvu Chantali hääl: «Ma ütlesin poistele: selle asja peame 
üksipäini joonde ajama, sest minu armsam on selleks liiga moraalne, tema tunneks liiga suuri 
süümepiinu! Meie ei hakka teda sellega üldse koormama. Kui me kogu selle kupatuse tema 
ette laotame, siis rõõmustab ta koos meiega!» 

Pead raputades ja ikka veel nõrkustundega võideldes uuris Thomas: 

«Kuidas te selle kupatuse — hmm — noosi ligi pääsesite?» 

Selle kohta pajatas Bastian: «Noh, kui ma eile koos sinuga selle lilla... selle koomilise Bergier' 
pool olin, siis ta ometi ütles, et tema kambajõmm Lesseps istub hiiglasuure laadungiga all 
Bandolis. Niisiis panin mina koos kolme kamraadiga padavai alla Bandolisse! Mul on seal 
sõbrad, kas mõistad? Ma sain teada, et Lesseps mehkeldab seal paari raudteelasega. Ta pelgas 
kontrolle. Tahtis kogu kupatuse sinna vedurisse sokutada, millega ta Pariisi sõidab. Tendrisse 
söe alla, taipad?» 

Bastian nägi vaeva, et kähisevat naeruhoogu tagasi hoida. Siis ta jätkas: «Selle me lasime tal 
ära teha. Siis sokutasime talle õhtuks ühe ägeda nukukese — seda kikast, jumal tänatud, on ju 
kergem teenindada kui tema sõpra Bergier'd. Noh, ja see linnuke oligi korralduse kohaselt 
teda kõvasti väntsutanud. Nii kõvasti, et ta järgmisel hommikul oli veel purjus ja põlvedest 
nõrk, kui ta raudteejaama jõudis!» 

«Ah!» ütles Chantal ja tõmbas oma punaste kulliküüntega kirglikult läbi Thomas Lieveni 
juuste. 

«Kadestusväärne,» kommenteeris Bastian kurvalt seda stseeni. Ta võttis ennast kokku. 
«Nojah, ja sejlal kui härra de Lesseps oli mujaP*tegevuses, mängisin mina koos 
kamraadidega natuke raudteel. Ma ütlesin juba, et see on minu hobi. Raudteejaamas on ju nii 
palju tendreid. Kõik näevad välja ühtmoodi.» 

«Kas Lesseps oma tendrit siis valvata ei lasknud?» 

«Laskis küll. Kahel raudteelasel.» Bastian tõstis käed ja laskis need jälle langeda. «Ta oli 
kinkinud kummalegi kullakangi. Siis kinkisime meie mõlemale veel kaks — meil neid ju oli 
— jaasi oligi kombes...» 

«Kulla võim,» ütles Chantal ja hammustas Thomase vasakut kõrvalesta. 

«Chantal!» 

«Jah, armsam?» 

«Tõuse korraks püsti,» palus Thomas. Chantal tõusis hämmeldunult ja astus Bastiani kõrvale. 
Viimane pani käe tema õlgade ümber. Nii nad seisid liikumatult, kaks ikka veel rõõmsat, ent 
juba kohkunud last. Ja kullakangid sätendasid, mündid särasid, ketid, sõrmused ja kalliskivid 
helkisid. 

Ka Thomas tõusis püsti. Ääretult kurvalt ütles ta: «Mu Jumal, minu süda kisub rinnus kokku, 
kuna ma pean nüüd teie rõõmu ära rikkuma ja teie üllatuse kihva keerama. Sest nii see 
loomulikult ei lähe.» 

«Mis ei lähe loomulikult nii?» küsis Bastian. Tema hääl kõlas tasaselt ning kuivalt. 

«Et me selle noosi endale jätame. Meie peame selle Cousteaule ja Simeonile üle andma.» 
«Hul-hul-hullumeelsus.» Bastiani lõug vajus rippu. Ta vaatas Chantalile otsa nagu nõutu 
bernhardiin. «Ta on hulluks läinud!» 

Chantal seisis ega liigutanud end. Ainult tema vasak ninasõõre värises... Thomas ütles 
rahulikult: «Mina tulen Simeoni ja Cous-teau juurest. Mul on mõlemaga selge kokkulepe. 
Nemad saavad nuhkide ja kollaborantide nimekirjad, neile lisaks kõik selle, mida Bergier ja 
Lesseps on siinkandis kokku röövinud, välja pressinud ja tühjaks riisunud. Meie saame raha 
kolmest kappkohvrist, mis me Bergier' magamistoast ära tõime. Ja seda on siiski peaaegu 68 
miljonit.» 

«68 miljonit franki!» karjatas Bastian ja ringutas käsi. «Frangid! Frangid! Kusjuures see 
paberfrank muutub iga päevaga aina odavamaks!» 

«Ja nende eest annad sa ära selle siin?» ütles Chantal üsna 

tasa, peaaegu sosinal, ja osutas voodile. «Siin lebab franke vähemalt saja viiekümne miljoni 
väärtuses, sa idioot!» 

Thomas sai vihaseks. «Kuid need on Prantsusmaa väärtused! Väärtused, mis kuuluvad 
Prantsusmaale, mis on Prantsusmaalt pihta pandud. See raha kohvrites on aga Gestapo raha, 
selle võime rahulikult endale jätta. Aga see siin: ehted, krutsifiks, riigipanga kuld... Helde 
taevas, kas mina pean teile meelde tuletama teie patriootlikke kohustusi, mina, boche?» 
Kähisevalt ütles Bastian: «See on meie kraam. Meie oleme sellele pihta pannud. Gestapo jääb 
pika ninaga. Mina leian, et meie oleme isamaa heaks küllaldaselt teinud!» 

Bastian ja Thomas tülitsesid edasi. Nad läksid aina ägedamaks. Chantal seevastu muutus aina 
rahulikumaks, hädaohtlikult rahulikuks. 

Käed puusa löödud, pöidlad nahkvöö vahel, nõnda kiigutas Chantal paremat kinga, ja tema 
vasak ninasõõre värises. Väga tasa sekkus ta viimaks Bastiani jutusse: «Ära aja ennast viha- 
seks. See on sinu korter. See väike idioot peab siit enne välja minema — ja alles siis tulevad 
siia Cousteau ja Simeon.» 

Thomas kehitas õlgu ja läks ukse poole. Ühe hüppega oli Bastian tema ees. Ta hoidis kägs 
rasket revolvrit. «Kuhu sa tahad minna?» 

«Chez Papasse. Telefoneerima.» 

«Veel üks samm, ja ma tapan su.» Bastian hingas raskelt. Klõksti! tegi relva kaitseriiv. 
Thomas astus kaks sammu edasi. Nüüd puudutas revolvritoru tema rinda. Ta astus veel kaks 
sammu. 

Bastian oigas ja taganes kaks sammu. «Väikemees — ole mõistlik — ma tapan su tõesti...» 
«Lase mul minna, Bastian.» Thomas tegi veel ühe sammu. Bastian seisis nüüd seljaga vastu 
ust. Thomas võttis lingist kinni. 

Bastian ägas: «Oota ometi! — Mida teevad need sead selle ilusa kupatusega? Raiskavad ja 
sahkerdavad ja pillavad tüh-/ jale-tähjale — politsei — riik — salateenistus — isamaa... Või 
veel, need on ju kõik ometi sulid!» 

Thomas vajutas lingi alla; Bastiani selja taga läks uks valla. Bastian oli nüüd kriitvalge. Ta 
vahtis ainiti Chantalile otsa ja ägas: «Chantal, tee ometi midagi — aita mind... Ma — ma ei 
saa teda ju ära tappa...» 

Thomas kuulis müra ja pöördus ümber. Chantal oli voodiservale vajunud. Oma väikeste 
rusikatega tagus ta kullakange, krutsifiksi, münte. 

Kõrge murdunud häälega ütles Chantal: «Lase tal minna, sellel idioodil, lase tal minna...» 
Pisarad voolasid üle tema ilusa kassinäo, ta nuttis meeleheitlikult. Nuuksudes vaatas ta “Tho- 
masele otsa. «Mine juba... Helista Simeonile... Ta võib kõik ära viia... Oh, sa lurjus, poleks 
ma sind mitte kunagi kohanud — ja ma tundsin nii kohutavalt suurt rõõmu...» 

«Chantal!» 

«...ma tahtsin kõigele lõpu teha — koos sinuga ära minna — väga kaugele, Šveitsi. Ma olen ju 
ainult sinule mõtelnud... Ja nüüd...» 

«Chantal, kallim...» 

«Ära nimeta mind kallimaks, sina sitavares!» karjus naine. Siis kukkus ta jõuetult kummuli. 
Tema laup tabas inetu mütsuga mündihunnikut. Niiviisi jäi Chantal lebama. Ta nuttis ja nuttis, 
nagu ei suudaks ta enam iialgi lakata. 

«Võtke riidest lahti,» ütles samal ajal ilus noor justiitsvahtmeister Louis Dupont. Ta seisis 
politseivangla vastuvõturuumis Marseille' prefektuuris. Just äsja oli tema juurde toodud kaks 
vangi: roosa, hästihoolitsetud ning hästiparfümeeritud Jacgues Bergier ja noorem, kõhetu Paul 
de Lesseps. 

«Mida me peame tegema?» küsis Lesseps kurjalt. Tema jääkülmad haikalasilmad tõmbusid 
kitsasteks piludeks, huuled olid kaks veretut kriipsu. 

«Te peate end riidest lahti võtma,» ütles Dupont. «Ma tahan näha, mida te riiete sees varjate. 
Ja keha ümber.» 

Bergier itsitas: «Mis siis teie arvates võiks meil keha ümber olla, noor sõber?» Ta astus ette ja 
avas oma vesti. «Tulge, otsige mind läbi, kas mul on relva!» Ta võttis lipsu kaelast ja nööpis 
särgi valla. Dupont aitas tal käed varrukatest välja. 

Bergier kriiskas: «Jätke järele, noor sõber, ma kardan hirmsasti kõdi!» 

«Nüüd aitab,» ütles Paul de Lesseps. 

«Mis?» Dupont pöördus ümber. 

«Nüüd mulle aitab. Kutsuge vangla direktor siia. Silmapilk.» 

«Kuulge, sellisel toonil...» 

Paul de Lesseps' hääl oli muutunud peaaegu sosinaks. «Lõuad pidada. Kas te lugeda oskate? 
Säh!» Ta ulatas noorele ametnikule tõendi. See tõend oli saksa ja prantsuse keeles ja kinnitas, 
et härra Paul de Lesseps töötas Saksa Riigi Julgeoleku Peaameti ülesandel. 

«Ah, sellisel juhul,» ütles Bergier ja tõi afekteeritud liigutusega oma pükste tagataskust 
lagedale lillat värvi rahakoti, mis lõhnas juhtnaha järele. Selle seest võttis ta samuti välja 
tõendi. Mõlemad dokumendid oli väljastanud keegi Walter Eicher, sturmbannführer, SD 
Pariis. 

Kõrgilt ütles de Lesseps: «Härra sturmbannführerile tuleb meie vahistamisest viivitamatult 
teatada. Kui te seda silmapilkselt ei tee, siis võite tagajärgedes ainult iseennast süüdistada.» 
«Ma — ma informeerin oma ülemust,» kogeles Louis Dupont. Sestsaadik kui ta oli tõendeid 
näinud, olid mõlemad semud talle veel vastikumaks muutunud. Marseille asus okupeerimata 
Prantsusmaal. Kuid siiski... SD... Gestapo... Dupont ei tahtnud pahandust. Ta haaras 
telefonitoru. 

7. dets 1940 — kell 17.30 — marseille prefektuur FS kriminaalpolitsei pariis — täna kell 
15.30 raudteejaamas saint charles kinni võetud 1) paul de lesseps ja 2) jacgues bergier 

kulla ja deviiside smugeldamise tõttu — 1) näitab saksa SD tõendit nr 456832 punane seeria 
ja 2) saksa SD tõendi” nr 11165 sinine seeria — mõlemad on väljastanud SD- 
sturmbannführer walter eicher — palun otsekohe kindlaks teha kas vahistatud ;tegelikult 
töötavad SD ülesandel — lõpp — lõpp — 

«De Lesseps? Bergier?» Sturmbannführer Walter Eicher naaldus oma kirjutuslauatugitooli 
seljatoele ja läks näost punaseks. Vihaselt möirgas ta telefonitorusse, mida ta kõrva ääres 
hoidis: «Just nii, ma tunnen mõlemat! Just nii, nad töötavad meie heaks! Teatage 
Marseille'sse, et nad hoidku seal noid härraseid vahi all. Me tuleme ja toome nad ära.» 
Prantsuse ametnik teises otsas tänas viisakalt informatsiooni eest. 

«Pole tänu väärt. Heil Hitler!» Eicher virutas kuuldetoru hargile ja möirgas: «Winter!» 
Kõrvaltoast tormas kohale tema adjutant. Härrad tegid oma jubedat tööd Pariisis Avenue 
Fochil asuva pompöösse villa neljandal korrusel. Mees, kelle nimi oli Winter, põristas: 
«Sturmbannführer?» 

«De Lesseps ja see vana tädi Bergier on Marseille's aisse kukkunud,» turtsus mees, kelle nimi 
oli Eicher. «Jumala pärast, mil kombel?» 

«Mina ka veel ei tea. See ajab meeleheitele. Kas me siis töötame siin tõepoolest ainult 
idiootidega? Kujutage ette, kui Canaris sellest teada saab! See oleks talle küll magus kont! SD 
hangeldab okupeerimata Prantsusmaal!» 

Riigi Julgeoleku Peaamet ja admiral Canarise Abwehr vihkasid teineteist, nii nagu kuri koer 
vihkab kurja kassi. Sturmbannführer Eicheri kartused olid põhjendatud. Ta torises: «Laske 
must Mercedes üle vaadata. Me sõidame Marseille'sse.» 

«Veel täna?» 

«Tunni aja pärast, mees. Et oleksime homme varakult seal! Me peame need idioodid välja 
tooma, enne kui nad lobisema hakkavad!» 

«Just nii, sturmbannführer!» möirgas Winter. Ta virutas ukse oma selja taga kinni. Ikka 
seesama jama. Sitt elukutse on see minu oma. Nüüd pean ma magusale Zouzoule jälle ära 
ütlema. Kaksteist tundi koos vanamehega autos. Sõit läbi öö. Pista või ulguma. 
Kakskümmend neli tundi hiljem pidas Chantal Tessier Marseille*, kohviku Brüleur de Loup 
tagatoas oma jõugu tootmis-nõupidamist, mis kulges leebelt väljendudes tormiliselt. 

Prantsuse salakaubavedajad ja hispaania passivõltsijad, lahked tüdrukud Korsikalt ja 
vandeseltslased ning tapjad Marokost, kes kõik eesruumides oma ettevõtmistega tegelesid, 
heitsid ikka ja jälle laitvaid pilke tagatoauksele, millel kõlkus tahvel kirjaga: 

KINNINE SELTSKOND 

Oli see vast kärarikas kinnine seltskond! Viimaks avanes uks ja kohvikukülastajad 
(tagasihoidlikult rehkendades oleks jäänud nende saldoks 500 aastat vangimaja) nägid Bastian 
Fabre'it, keda nad kõik hästi tundsid, leti kõrval asuvasse telefonikabiini astumas. Ta näis 
olevat tasakaalust väljas... 

Bastian valis restoran Chez Papa numbri. Olive, peremees ise, võttis kõne vastu. Bastian 
pühkis laubalt higi, mahvis närviliselt oma musta sigarit ja ütles rutakalt: «Siin Bastian. Kas 

sinu pool on see mees, kes mul eile õhtupoolikul külas käis?» Ta oli palunud Thomast oodata, 
kuni Brüleur de Loup's peetava koosoleku tulemused on teada. 

Olive'i hääl kõlas summutatult: «Ta on küll siin. Mängib alaliste külastajate lauas pokkerit. 
Võidab kogu aeg.» 

«Kutsu see mees korraks aparaadi juurde.» Bastian tõmbas sigarist sügava mahvi ja avas 
kabiiniukse, et suitsu välja lasta. See neetud Pierre — ta polnud'seda lihtsalt ära teeninud, et 
«tema pärast veel muret tunti. 

Kahekümne nelja tunni eest oli see poiss salateenistuse vendadele helistanud ja kogu ilus 
kupatus oli ära viidud. Jumal tänatud, mitte kogu ilus kupatus, mõtles Bastian. Sellal kui 
Thomas telefoneerimas käis, oli tema koos Chantaliga kiiresti veel paar vääriseset ja hea 
hulga kuldmünte kõrvale toimetanud... Aga mis see ka oli, võrreldes miljoneid maksva 
ülejäägiga? Sellele ei tohtinud mõteldagi... 

«Hallo, Bastian! Noh, vanapoiss, kuidas käsi käib?» 

Bastian kuulas suure vihaga, kui ükskõikselt kõlas selle tohmanist semu hääl. Ta ütles: 
«Pierre, ma olen sinu sõber — kõigest hoolimata. Seepärast annan sulle nõu: lase jalga. Kuid 
silmapilk. Siin pole minutitki kaotada.» 

«Nonoh, mispärast siis?» 

«Siin tootmisnõupidamisel läheb kõik allamäge. Chantal teatas oma tagasiastumisest.» 
«Jumal hoidku!» 

«Ta nuttis...» 

«Ah, Bastian, kui sa teaksid, kui piinlik see kõik mulle on...» 

«Ära katkesta mind, lollpea. Chantal ütles, et ta armastab sind — et ta mõistab sind... 
Seepeale muutus suurem osa jõugust leebeks...» 

«Ah, 1'amour! Vive la FranceU 

«...aga mitte kõik. Seal on üks grupp lonkava Francois' ümber. Sa ju tead teda, me kutsume 
teda Hobusejalaks...» 

Thomas ei tundnud teda, kuid oli temast kuulnud. Hobušejalg oli jõugu vanim liige, kes 
hüüdnime eest võlgnes tänu võrdsel määral oma lonkamisele, vägivaldsusele ja meetoditele 
naisolevuse vallutamisel. 

«...Hobušejalg nõudis sinu tapmist...» 

«Charmant.» 

«...tal ei ole mitte midagi sinu vastu, ütleb ta, kuid sinu mõju Chantalile on laostav. Sa teed 
Chantali pehmeks...» «Nonoh!» 

«...sina oled meie jõugu hukatus. Et Chantali kaitsta, üfleb Hobušejalg, tuleb sind maha lüüa... 
Pierre, aura ära! Tee, et sa minema saad.» 

«Hoopis vastuoksa.» 

«Mis?» 

«Kuula nüüd hoolikalt, Bastian,» ütles Thomas Lieven. Ja seda tema sõber tegigi, esiteks pead 
vangutades, siis kaheldes, viimaks nõustudes. Ta torises: «Noh hästi, kui sa usaldad sellega 
lagedale tulla. Niisiis kahe tunni pärast. Kuid kõik käib sinu vastutusel!» 

Bastian pani toru ära ja läks tagasi täissuitsetatud tagatuppa, kus lonkav Francois, keda kutsuti 
Hobusejalaks, parajasti kirglikult kõiki veenis, et see Jean Leblanc või Pierre Hunebelle või 
ükskõik kuidas ta ennast ka nimetas, tuleb saata paremasse, teise ilma. 

«..meie kõikide huvides,» ütles ta parajasti ja torkas seejuures ebatavaliselt õhukese, 
ebatavaliselt terava liigendnoa otsapidi lauaplaati. Siis kõnetas ta Bastiani: «Kus sa olid?» 
«Ma helistasin Pierre'ile,» vastas too külmalt. «Ta kutsub meid sööma. Kahe tunni pärast. 
Minu juures. Ta arvab, et me võime seal kõik asjad rahulikult läbi arutada.» 

Chantal karjatas. Korraga rääkisid kõik läbisegi. «Rahu!» möirgas lonkav Francois. Tekkis 
vaikus. 

«Poiss pole argade killast,» ütles Francois, kellele see asi oli sügavat mõju avaldanud. 
Seejärel naeratas ta kurjalt. «Noh, olgu, kolleegid, läheme aga sinna...» 

«Minu härrad, ma tervitan teid,» ütles Thomas Lieven. Ta suudles kätt kahvatul Chantali], 
kelle närvid olid pingul nagu pillikeeled. Viisteist suli tungles Bastiani korteris, osa neist 
irvitas, teine osa oli vihane ning ähvardav. Nad silmitsesid pidulikult kaetud lauda. Olive'i 
abiga oli Thomas selle katnud — Bastiani suurele raudteelauale. Mäed, orud, sillad, jõed ja 
raudteejaamad olid eemaldatud, kuid üks rööpapaar jooksis veel valgel laudlinal laua ühest 
otsast teise, mööda klaasidest, taldrikutest ja nuga-dest-kahvlitest. 

«Hüva,» ütles Thomas käsi hõõrudes. «Kui tohiksin härraseid paluda istet võtta. Chantaljääb 
sinna laua otsa, mina pean teatud põhjustel laua teises otsas istuma. Palun, minu härrad, tehke 
oma elu mugavaks. Lükake mõrvaplaanid veel natukeseks ajaks edasi.» 

Isekeskis sosistades, pomisedes ja ikka veel väga umbusklikult võtsid mehed istet. Chantali 
kohta kaunistas vaas punaste triiphooneroosidega. Thomas oli kõigele mõelnud... 

Olive ja tema kaks kelnerit serveerisid esimese roa — juustusupi. Thomas oli selle 
valmistanud Chez Papa köögis. Ka toidunõud ja noad-kahvlid-lusikad pärinesid restoranist. 
«Head isu,» soovis Thomas. Ta istus laua otsas. Tema ees laual asusid salapärased esemed. 
Mitte keegi ei võinud neid ära tunda, kuna nad olid salvrätikutega kaetud. Sellesama räti- 
kukünka all lõppes ka rööpapaar. 

Vaikides sõid härrad suppi. Nad olid ju prantslased ja oskasid, heast toidust lugu pidada. 
Chantal ei lasknud Thomast sekundikski silmist. Terve tunnete skaala peegeldus tema 
silmades. Hobušejalg sõi langetatud peaga, kuri ning tumm. 

Menüü » 8. detsember 1940 


Juustusupp 
Küülikuraguu = jämedate = nuudlitega 
Ullatuspasteet Šampinjonikastmes 


Groteskne sööming päästab Thomas Lieveni elu 


Juustusupp. Võtta ohtrasti riivitud parmesaanjuustu, leotada seda piimas ja kloppida siis hästi 
vahule. — Puistata riivitud juust ettevaatlikult keevasse lihapuljongisse, seda kogu aeg 
hoolega segades, sest juust võib kergesti tükki minna; siis võtta supp tulelt ja lisada muna- 
kollane. 


Küülikuraguu. Võtta suur, noor, hästi paljaks nülitud küülik ja hakkida see keskmise 
suurusega portsjonitükkideks. — Nüüd panna kastrulisse 125 grammi kuubikuteks lõigatud, 
läbikasvanud pekki, praadida lihatükid igast küljest pruuniks, lisada maks, mõned väikesed 
šalotid ja peeneks lõigatud sibulad, samuti ka mõned purukspressitud küüslauguküüned. — 
Niipea kui kõik on pruuniks muutunud, puistata potti natuke jahu, segada hästi läbi ja valada 
seejärel peale pool liitrit keeva vett või lihapuljongit. Maitsestada soola, pipra, vürtsiterade, 
kadakamarjade ja sidrunikoortega, ja kallata lisaks pool pudelit punast veini. — Lasta rooga 
tasasel tulel moorida, kuni liha on päris pehme, siis valada potti ülejäänud punane vein ja lasta 
veel natuke aega haududa. — Kõrvale anda soolvees keedetud ja või sisse kastetud jämedaid 
nuudleid. 

Üllatuspasteet. Võtta sööjate arvule vastavalt suur tükk vasika-, sea-ja loomafileed, mis oma 
pikkuselt vastab suure tordivormi läbimõõdule. Nülgida liha hästi paljaks ja praadida seda siis 
kergelt igast küljest, maitsestada soola ja pipraga. Vooderdada tordivormi põhi ja külg lehe- 
taignaga ja paigutada jahtunud lihatükid nii, et nende teravad otsad vaataksid keskkoha poole. 
— Nüüd jaotada liha niiviisi, et ühe liha-sordiga oleks kaetud võimalust mööda kolmandik 
põhjast. — Märkida taignarandi serval ära koht, kust üks lihasort lõpeb ja teine algab, ning 
kanda see märk üle ka lihale laotatud lehetaignakaanele. Garneerida taignaleht nii, et tekiks ka 
väliselt pasteedi kolmikjaotus. — Nüüd lõigata taignast välja siga, vasikas ja veis ning 
kaunistada nendega 

250 

vastavad kolmandikud. — Lõpuks määrida pasteet munakollasega üle ja küpsetada seda 
keskmises kuumuses, kuni see omandab kuldkollase värvuse. Kõrvale pakkuda 
Šampinjonikastet, mida valmistada järgnevalt: 


Võtta mõned peeneks hakitud šalotid, hautada neid kergelt või sees, lasta siis moorida koos 
suure hulga õhukeste šampinjoniviiludega. Puistata neile natuke jahu, segada hästi läbi ja 
valada siis peale lihapuljongit. Lasta tasasel tulel haududa, kuni seened on pehmed, siis lisada 
kastmele ka koort, kuna kaste peab olema hele; maitsestada soola, pipra ja sidrunimahlaga 
ning lisada munakollane. — Soovi korral võib ka sortsu valget veini peale kallata. 


Seejärel pakuti küülikuraguud. Olive ja tema kelnerid vedasid suure vaevaga kohale roa, mis 
nägi välja nagu hiiglasuur, tohutu tort. See seati omaette asuvale lauale Thomas Lieveni 
kõrval. Nüüd haaras Thomas vägeva noa. Sellal kui ta seda teritas, ütles ta: «Minu härrad! Ma 
võtsin endale julguse pakkuda teile uudistoodet, nii-öelda omaenda leiutist. Mul on selge, et te 
kõik olete erineva temperamendiga. Mõned teie hulgast on pehme-loomulised ja nõus mulle 
andestama, teised aga koleerikud ja igatsevad minu surma.» Ta tõstis käe. «Palun, palun. 
Maitse üle ei vaielda. Kuna aga just seda ei saa teha, siis olen ma valmistanud sellise roa, mis 
vastab igale maitsele.» Ta osutas tordile. «Voilä, üllatuspasteet!» 

Ta pöördus Chantali poole: «Kallim, kas sa tahaksid veise-, sea- või vasikafileed?» 

«Va... va... vasikafileed,» kähistas Chantal. Ta köhis energiliselt ja ütles siis ülemäära 
valjusti: «Vasikafileed!» 

«Palun väga, otsekohe.» Thomas silmitses torti teraselt, keeras seda veidike, lõikas teatud 
kolmandikust ilusa viilu vasikafileed, mis oli pasteeditaignasse küpsetatud, ja asetas selle 
taldrikule. 

Nüüd eemaldas ta salvrätikud, paljastades enda kõrval asuvad esemed: Bastiani elektrilise 
mänguveduri ja söetendri, mille külge oli haagitud suur kaubavagun, ning lülituspuldi elektri- 
raudtee juhtimiseks. 

Thomas paigutas taldriku koos vasikafileega kaubavagunile ja lülitas voolu sisse. Sumisedes 
hakkas vedur sõitma ja vedas tendri, vaguni ja taldriku laua teise otsa, mööda viieteistkümnest 

hämmastunud sulist. Chantali ees jäi rong seisma. Naine tõstis taldriku vagunilt maha. Paar 
meest naeris jahmunult, keegi plaksutas käsi. Thomas laskis veduri koos tühja vaguniga tagasi 
veereda, ise samas rahulikult küsides: «Mida soovib härra Chantali vasemal käel?» 

Metsik sell, must side üle silma, vedas suu vägevaks irvituseks ja karjus: «Siga!» 

«Siga, olge lahked,» ütles Thomas. Jällegi vahtis ta ainiti hiiglapasteeti, keeras vaagnat, lõikas 
teisest kolmandikust tüki seafileed ja transportis selle samamoodi kohale. 

Nüüd muutusid mehed elavaks. See vigur lõbustas neid. Nad rääkisid läbisegi. Keegi karjus: 
«Mulle veist!» 

«Aga meeleldi,» ütles Thomas ja teenindas teda. Nüüd plaksutas käsi juba paar meest. 
Thomas vaatas Chantalile otsa, üht silma pilukile surudes. Chantal pidi tahtmatult naeratama. 
Laudkond muutus aina kärarikkamaks, aina ülemeelikumaks. Mehed aina tellisid üksteise 
võidu. Ja ikka ning jälle veeres väike vedur mööda lauda. 

Viimaks istus veel üksnes Francois, Hobusejalg, tühja taldriku juures. Thomas pöördus tema 
poole. «Ja teie, monsieur?» küsis ta, sellal kui ta vahepeal tranšeernuga teritas. 

Francois vaatas talle kaua mõtlikult otsa. Siis ta tõusis ja pistis käe taskusse. Chantal karjatas, 
ning Bastian tõmbas salaja püstoli välja, kui ta nägi, et Hobusejalg hoidis äkitselt käes oma 
kardetud nuga. Välkudes hüppas tera välja. Käratult astus Hobusejalg lonkava sammu 
Thomase suunas. Veel ühe. Ja veel ühe. Nii kaua kui läheb aega, et kümneni lugeda, vaatas 
Francois rahulikult seisvale Thomas Lievenile otsa. Siis irvitas ta äkitselt ja ütles: «Võtke 
minu nuga, see on teravam. Ja andke mulle siga, te vilets peni!» 

8. detsembril 1940 ilmusid sturmbannführer Eicher ja tema adjutant Winter — loomulikult 
tsiviilriietuses — Marseille'sse ja nõudsid, et härrad de Lesseps ja Bergier neile üle antaks. 
Nad viisid mõlemad otsekohe Pariisi. Alles siin kuulati need ülesostjad põhjalikult üle. 

10. detsembril 1940 väljastas Pariisi SD oma kõikidele allasutustele - tagaotsimisteadaande. 
13. detsembril toimusid siis ühes toas, Pariisi hotellis Lutetia, mis oli võetud Saksa Abwehrile 
asupaigaks, järgmised sündmused: 

Kapten Brenner III osakonnast luges Saksa konkureeriva astuse tagaotsimisteadaannet. Ta 
luges seda esiteks põgusalt, jahmus ja luges teist korda — tähelepanelikumalt. 

Otsiti taga kedagi Pierre Hunebelle'i; mispärast, selle kohta oli kirjutatud ähmaselt, et «reetis 
SD-mehi Prantsuse ametivõimudele». 

Ja kapten Brenner luges veel kord: Pierre Hunebelle. Kitsas nägu. Tumedad silmad. Mustad 
lühikesed juuksed. Pikkus umbes 1.75. Sale. Omab kuldset repetiirkella, mida sageli laseb 
mängida. Erilised tundemärgid: keedab meeleldi süüa. 

Hmm. 

Keedab meeleldi süüa. Hmm!!! 

Kapten Brenner hõõrus laupa... See oli ometi kord... See oli ometi kord juba... See oli ometi 
kord juba juhtunud, et kindrali tõmbas tibuks härra, kes armastas süüa keeta. Pariisi vallu- 
tamise ajal oli see juhtunud. Selle kohta oli ka toimik... 

Toimik selle kohta — toimik selle kohta... 

Tund aega hiljem oli kapten Brenner leidnud arhiivis selle, mida ta otsis. See oli õhuke 
toimik. Kuid mälu ei olnud kaptenit petnud. Seal seisis kirjas: Thomas Lieven alias Jean 
Leblanc. Pikkus umbes 1.75. Kitsas nägu. Tumedad silmad. Tumedad juuksed. Omab kuldset 
repetiirkella. Erilised tundemärgid: kirglik kokk. 

Kapten Brenneris 'ärkas jahipalavik. Tal olid isiklikud sidemed SD-ga. Kolm päeva kogus ta 
andmeid, ning siis ta teadis, mispärast sturmbannführer Eicher nii kibestunult härra Hune- 
belle'! alias Leblanci alias Lievenit taga ajas. Irvitades koostas Brenner raporti kõige 
kõrgemale ülemusele. 

Admiral Wilhelm Canaris luges kapten Brenneri ettekannet oma Berliini büroos Tirpitz-Uferil 
üha suuremaks muutuva muhelemisega. Lõbusus, mis oli vallanud juba tema alluvat Pariisis, 
haaras ka teda. Ennäe Riigi Julgeoleku Peaametit! Röövib okupeerimata Prantsusmaad. Seda 
tahan ma kord härra Himmlerile 

nina alla hõõruda! Ja sisse on neid vedanud keegi Hunebelle alias Leblanc alias... 

Admiral muutus tõsiseks. Ta luges viimase lõigu veel kord läbi. Ja kolmaski kord. Siis kutsus 
ta oma sekretärinna. «Armas preili Sistig, tooge mulle siia õige toimik Thomas Lieveni 
kohta.» 

Veerand tunni pärast lebas see tema ees, ja selle kaanele oli joonistatud suur must rist. 
Canaris avas toimiku. Ta luges, mis seisis esimesel lehel... 


Köln, 4. detsember 1940 

SAATJA: ABWEHR KÖLN SAAJA: ŠEFF ABWEHR BERLIIN 

SALAJANE 135892/VC/40/LV 

Jõudnud tagasi Lissabonist, luban endale alandlikult raporteerida, härra admiral, et 
kaksikagent ning reetur Thomas Lieven alias Jean Leblanc on surnud... 

Kaua aega istus Canaris liikumatult. Siis võttis ta hargilt telefonitoru, admirali hääl kõlas väga 
vaikselt, väga summutatult ja väga kurjakuulutavalt: «Preili Sistig, palun ühendage mind 
siiski Abwehr Kölniga. Major Fritz Loos... » 

Siinkohal peame meie õigeks täielikult tähtsusetutest päevadest üle hüpata, kuid siiski 
jutustada ühest õhtust, mis algas harmooniliselt ning silmatorkamatult, aga millel pidid ometi 
olema kõige rängemad tagajärjed. 

28. detsembri tormisel õhtul 1940 kuulas Thomas Lieven kell 22.30 Londoni Raadio 
päevauudiseid prantsuse keeles. Thomas kuulas igal õhtul Londoni Raadiot, tema olukorras 
mees pidi ju hästi informeeritud olema. 

Ta viibis Chantali magamistoas. Tema ilus sõbratar lebas juba voodis. Ta oli juuksed üles 
pannud ja tema nägu oli minkimata. Thomasele meeldis ta niiviisi kõige rohkem. Thomas 
istus tema juures ja Chantal silitas tal kätt, sellal kui nad mõlemad tähelepanelikult kuulasid 
uudiseid lugeva diktori häält: 

«... Prantsusmaal laieneb üha vastupanu natsidele. Eile õhtupoolikul lendas õhku Saksa 
sõjaväelasi vedav rong Nantes-Angers' raudteeliinil Varades*i lähedal. Vedur ja kolm vagunit 
hävisid täielikult. Surma sai vähemalt kakskümmend viis Saksa sõdurit, enam kui sada sai 
raskeid vigastusi.» 

Chantali sõrmed silitasid ikka veel Thomase kätt. 

«...kättemaksuks on sakslased lasknud otsekohe kolmkümmend prantslastest pantvangi maha 
lasta... » 

Chantali sõrmed peatusid. 

«...kuid võitlus jätkub, ja see on alles algus. Halastamatu põrandaalune liikumine jälitab ja 
jahib sakslasi nii päeval kui ka ööl. Nagu usaldusväärsest allikast teada saime, langes hiljuti 
Marseille's Resistance'i kätte väga suur kogus kulda, deviise ja väärtesemeid, mis pärinevad 
natside rööv- ja laastamisretkedelt. Neid vahendeid kasutatakse võitluse intensiivistamiseks ja 
laiendamiseks. Atentaat Varades'is ei jää ainukeseks... » 

Thomas oli muutunud kahvatuks. Ta ei talunud enam diktori häält; ta lülitas aparaadi välja. 
Chantal lebas selili ja vaatas talle otsa. Ja korraga ei suutnud Thomas ka Chantali pilku välja 
kannatada. Thomas ägas ja võttis pea "käte vahele. Ja tema kolbas kõmises: kakskümmend 
viis sakslast. Kolmkümmend prantslast. Üle saja haavatu. Alles algus. Võitlus jätkub. Seda 
finantseeritakse suure hulga natsi-kulla ja natsi-deviisi-dega. Sõjasaak Marseille'st... 
Õnnetus, veri ja pisarad. Finantseeritakse kelle tõttu? Kelle abiga? Thomas Lieven tõstis pea. 
Ikka veel vaatas Chantal liikumatult talle otsa. Siis ütles Thomas tasa: «Teil oli õigus — 
Bastianil ja sul. Me oleksime pidanud selle noosi endale jätma. Teie vaist osutus õigeks. 
Simeoni ja Prantsuse salateenistuse petmine — see oleks olnud kahest halvast palju väiksem.» 

«Kõige selle juures, mida meie oleme korda saatnud, pole iialgi keegi süütult oma elu 
kaotanud,» ütles Chantal tasa. 

Thomas noogutas. Ta ütles: «Ma näen, et ma pean oma elu muutma. Mul on vanamoodsad 
ettekujutused. Mul on vale ja hädaohtlik arusaam aust ja truudusest. Chantal, mäletad sa veel, 
mis ettepaneku sa mulle tegid tollal Lissabonis?» 

Chantal ajas end kiiresti püsti. «Hakata minu partneriks.» 

«Tänasest alates, Chantal, olen ma sinu partner. Ilma halastuseta, ilma kaastundeta. Minu 
mõõt on täis. Nüüd jätame kogu saagi alati endale!» 

«Armsam, sa räägid juba nagu mina!» 

Chantal lõi käed tema kaela ümber ja suudles teda kirglikult. Selle suudlusega loodi haruldane 
liit, tööühendus, millest Mar-seilleA veel praegugi räägitakse — ja põhjendatult. Sest jaa- 
nuarist 1941 kuni augustini 1942 vapustas Lõuna-Prantsusmaad tõeline maaväring, 
kriminaalsete juhtumite uputus, kusjuures nende kõikide puhul esines muinasjutulisel viisil 
üks ja seesama nähtus: mitte keegi ei tundnud kahjukannatajatele kaasa. 

Esimene ohver oli Marseille' juveliir Marius Pissoladiere. Kui 14. jaanuaril 1941 ei oleks 
MarseihVs sadanud vihma, poleks ta vahest ka traagilisel kombel üle kaheksa miljoni frangi 
kahju saanud. Kuid oh häda, hommikust õhtuni valas vihma nagu oavarrest, ja nõnda ei 
tõkestanud kurja saatust mitte miski. Marius Pissoladiere'i elegantne kauplus asus 
Cannebiere'il, Marseille' peatänaval. Monsieur Pissoladiere oli pururikas mees, viiekümnene, 
tüsedusele kalduv, alati viimase moe järgi riides. 

Varasematel aastatel oli Pissoladiere ajanud äri Riviera rahvusvahelise seltskonnaga. Viimasel 
ajal oli talle tekkinud uus kundede ring — samuti rahvusvaheline. Pissoladiere suhtles 
põgenikega kõikidest maadest, mida Hitler oli rünnanud. Pis-soladiere ostis põgenikelt kokku 
nende ehteid. Nood vajasid raha, et põgenemist jätkata, et ametnikele pistist anda, sissesõidu- 
viisasid hankida, valepasse tellida. 

Et põgenikele võimalikult vähe maksta, rakendas juveliir äärmiselt lihtsat süsteemi: ta venitas 
läbirääkimised müüjatega päevade ja nädalate pikkuseks. Venitas nii kaua, kuni meeleheitesse 
langenud inimesed pidid iga hinna eest raha saama. Olnuks see Pissoladiere'i teha, võinuks 
sõda rahulikult veel kümme aastat kesta! 

Ei, härra Mariusel polnud tõesti põhjust kurta. Äri õitses suurepäraselt. Ja küllap oleks kõik ka 
edaspidi hästi läinud, kui 14. jaanuaril 1941 poleks sadanud vihma... 


14. jaanuaril 1941, umbes kell üksteist ennelõunal, astus Marius Pissoladiere'i 
juveelikauplusesse neljakümne viiene härra. See härra kandis kitsa äärega kaabut, 
kallihinnalist kasukmantlit, kamasse, tagasihoidlikke hallikasmusti triibulisi pükse. Ah jaa, ja 
loomulikult vihmavarju! 

Pissoladiere leidis, et see kitsas kahvatu aristokraadinägu 

oli liigutavalt suursugune. Rikkusest tüdinud. Igipõlisest aadlisoost. Täpselt see, mida juveliir 
oma ostjate puhul armastas... 

Pissoladiere oli üksi kaupluses. Käsi hõõrudes, pilk täis alandlikkust, nõnda tegi ta kundele 
kummarduse ja ütles talle tere hommikust. 

Elegantne härra vastas Pissoladiere'i tervitusele tüdinud peanoogutusega ja riputas oma 
vihmavarju (merevaigust käepidemega) kaupluselett servale. 

Kui ta rääkis, osutus tema jutt veidi provintslikult aktsentueerituks. Aristokraadid teevad seda 
ikka, mõtiskles Pissoladiere, et oma sotsiaalset meelsust näidata. Sellised inimesed nagu sina 
ja mina. Suurepärane! Härra ütles: «Ma tahaksin teie käest — hmm, veidi ehteid osta. Mulle 
öeldi Bristolis, et teil olevat hea valik.» 

«Marseille' kõige ilusamad ehted, monsieur. Ja mida peab monsieur silmas?» 

«Nojah, tahaksin üht — hmm — käevõru briljantidega või midagi taolist... » 

«Meil on neid igas hinnas. Kui palju tahab monsieur umbes välja panna?» 

«Noh — hmm — nii kaks — hmm, kuni kolm miljonit,» vastas härra ja haigutas. 

Pagana, pihta, mõtles Pissoladiere. See on küll tulus äri! Ta läks suure tresoori juurde, valis 
vajaliku kombinatsiooni ja ütles seejuures: «Selle hinnaga on loomulikult juba väga ilusad 
eksemplarid.» 

Raske terasuks liugles valla. Pissoladiere valis üheksa bril-jantkäevõru ja asetas need musta 
sametiga kaetud kandikule. Sellega ta astuski kunde ette. 

Üheksa käevõru sätendasid ning helkisid kõikides vikerkaarevärvides. Härra silmitses neid 
kaua aega vaikides. Siis võttis ta ühe käevõru oma kõhetusse, hästimaniküüritud kämblasse. 
See oli eriti ilus eksemplar kallihinnaliste lamedate bagettidega ja kuue kahekaraadilise 
kiviga. 

«Kui kallis — hmm — on see siin?» 

«Kolm miljonit, monsieur.» 

Kolm miljonit franki vastas 1941. aastal umbes saja viiekümne tuhandele Saksa margale. 
Käevõru oli kuulunud ühe Pariisi juudist pankuri naisele. Pissoladiere oli selle neljasaja 
tuhande frangi eest ostnud, õigemini: välja pressinud. 

«Kolm miljonit on liiga palju,» ütles härra. 

Pissoladiere tundis kohe ära vilunud eheteostja. Ainult võhikud nõustusid otsekohe selle 
hinnaga, mida juveliir neile esimesena nimetas. Algas suur kauplemine, edasi ja tagasi 
sikutamine. Siis avanes poeuks. Pissoladiere tõstis pilgu. Sisse astus teine džentelmen. Ta 
polnud küll nii moekalt riides kui esimene — ent ikkagi, ikkagi. Tagasihoidlik. Detsentne nii 
riietuses kui ka käitumises. Kalasabamustriga mantel. Kamassid. Kübar. Vihmavari. Parajasti 
tahtis Pissoladiere teist härrat paluda, et too natuke ootaks, kui mees ütles: «Ma vajan ainult 
uut käevõru oma kellale.» Ja nende sõnadega riputas ta oma vihmavarju nii tihedasti nagu 
võimalik kasukmantlit kandva härra vihmavarju kõrvale, keda ta nähtavasti polnud oma elus 
mitte iialgi näinud. Ja sel hetkel oli Marius Pissoladiere nii-ütelda juba kadunud, reedetud ja 
maha müüdud... 

Mõlemad härrad, kes 14. jaanuari ennelõunal 1941 Pissoladiere*i juveelikaupluses esinesid 
teineteise suhtes võhivõõrastena, olid tegelikult põlised sõbrad. Nad olid end ainult kahe 
viimase nädala jooksul põhjalikult — nii väliselt kui ka sisemiselt — muutnud. 

Veel kahe nädala eest olid mõlemad härrad tavatsenud sõi-duvoorimehe kombel sõimata, 
põrandale sülitada, ülemääraselt vatti täis topitud õlgadega kuube ja erekollaseid kingi kanda. 
Kahe nädala eest olid nende sõrmeküüned alati mustad ja juuksed alati pikad olnud. Pool 
kuud tagasi olid mõlemad härrad elanud veel selgesti seda elu, mis iseloomustas tollesse sala- 
pärasesse asotsiaalsesse kasti kuulujaid ja mida hea purjel nimetab tavaliselt jubedustundega 
«allilmaks». 

Kelle teeneks küll oli nii lühikese ajaga ja mõistagi väga pingelise kiirkursuse raamides teha 
kahest vanast sulist kaks uut härrat — kelle teeneks küll? 

Heasoovlik lugeja on selle juba ära arvanud: see mees oli ei keegi muu kui Pierre Hunebelle 
alias Jean Leblanc alias Thomas Lieven. Et mõlemat suli kõigepealt hingeliselt ette val- 
mistada planeeritud noodapüügiks juveliir Pissoladiere'i kaupluses, oli Thomas Lieven kahe 
nädala eest andnud lõunasöögi. 

Sööming leidis aset Börsi kõrval, Rue de Paradis'l asuva kuulsa-kurikuulsa mustal turul 
lihaga hangeldava lokaali Chez Papa tagatoas. Peale Thomas Lieveni ja tema kallima, ilusa 

jõugušefinna Chantal Tessier, tulid lõunasöögile ainult mõlemad väljavalitud sulid — oma 
algupärasel kujul ja õigete nimede all: Fred Meyer ja Paul de la Rue. 

Nad kuulusid jõuku juba aastaid, kuid töötasid väljaspool, Toulouse'is. Chantali 
organisatsioonil oli ka filiaale. See oli asjalikult ülesehitatud ettevõte. 

Paul de la Rue, hugenottide järeltulija, oli suur ning sihvakas ja ameti poolest väljaõppinud 
maalidevõltsija. Ta rääkis lõunaprantsuse aktsendiga. Kogu hoolitsematusele vaatamata oli 
tema kitsas näos midagi aristokraatlikku. 

Fred Meyeri kätteõpitud ametiks oli rahakappide lõhkumine. Kuid asjaarmastajana oli ta 
tegelnud ka sellistes valdkondades, nagu murdvargused, näppamised hotellides ja 
tollipettused, ja ta kõneles samuti lõunaprantsuse murret. 

Käsi hõõrudes ja irvitades olid Paul ja Fred Thomase ja Chantali juurde tulnud. Hugenottide 
järeltulija rohitses: «Me tahaksime enne õgimist veel ühe väikese Pastise juua, mis?» 

«Enne sööki,» vastas Thomas Lieven jäiselt, «ei joo härrad mingit väikest Pastist, vaid 
lähevad alla frisööri juurde. Raseerida. Juukseid lõigata. Kael ja käed puhtaks pesta. Sellises 
seisundis ei istuta söögilauda.» 

«Ta gueule,» urises Fred, kes samuti nagu Paulgi toda Pierre Hunebelle'i veel lähemalt ei 
tundnud. «Sa õpid meid veel tundma, Chantal on siin pealik.» 

Seepeale vastas Chantal, huuled kriipsuks kokku pigistatud: «Teie teete seda, mida tema teile 
ütleb. Marss frisööri juurde. Lihtsalt jube, kuidas te välja näete.» Urisedes läksid mõlemad 
minema. 

Jäänud Thomasega kahekesi, näitas Chantal, et kuigi ta mehe meeleheaks oli oma riietuse 
teatud iseärasusest loobunud, oli ta sisemiselt endale truuks jäänud. Nagu metskass turtsus ta 
Thomase peale: «Ma ei tahtnud sind blameerida. Nimelt tähendaks see minu autoriteedi lõppu 
vendade silmis, kui läheks lahti jutt, et ma olen sinuga tülis! Aga see on ikka veel minu jõuk, 
mõistad?» 

«Mul on kahju, aga parem jätame selle asja siis katki.» 

«Mida see peab tähendama?» 

«Mina ei ole sinu teenistuses. Meie oleme kas võrdõiguslikud partnerid — või mitte midagi.» 
Chantal vahtis teda poolenisti suletud silmadega, pomisedes midagi arusaamatut. Siis andis ta 
rusikaga müksu Thomase õla pihta ja torises pooleldi ärritatult, pooleldi lõbustatult: «Olgu nü 
— sa neetud peni!» Ja lisas kiiresti: «Ära ainult tühje lootusi hellita — nagu oleksin ma 
sinusse armunud või nii! Siinkohal pean ma tõesti naerma. Ma vajan lihtsalt üht tublit meest, 
see on kõik. Selge?» 

«Selge,» ütles Thomas. Ja kissitas silmi. Ja siis jõid nad leppimise märgiks ehtsat, 
originaalset konjakit. 

Kolmveerand tundi hiljem tulid Paul ja Fred tagasi. Nad nägid nüüd palju viisakamad välja. 
Eelroa juures seletas Chantal: «Kuulake nüüd hästi. Kes Pierre'i vastu midagi ütleb, sellel 
tuleb minuga tegemist teha, saite aru.» 

«Mis siis, Chantal, sa ei ole ometi veel mitte iialgi... » 

«Lõuad! Pierre on minu partner.» 

«Oh helde taevas, nukuke, on sind alles sõgedus tabanud,» mainis kassalõhkuja. Järgmisel 
hetkel sai ta laksuva kõrvalopsu ja Chantal sisistas: «Hoia oma plära endale!» 

«Rääkida ikka veel tohib,» mossitas Fred. 

«Ei sa tohi iitsatadagi!» Chantal oli oma tõrksusest hoolimata juba üht-teist Thomaselt 
õppinud: «Parem söö viisakalt, sa põrsas! No mis sa ütled? See sell lõigub spagette noaga 
tükkideks!» 

«Kui nad mul ikka ja jälle neetud kahvli otsast maha libisevad!» 

«Lubage endale näpunäidet anda,» ütles Thomas sõbralikult. «Kui teil pole võimalik spagette 
kahvliga suhu keerutada, siis tõstke kahvliga esiteks üles ainult üks suutäis, võtke siis vasaku 

käega lusikas ja suruge kahvliharud selle vastu. Niiviisi.» Thomas demonstreeris. «Nüüd 
keerutage kahvlit. Kas näete, kui hästi see läheb?» 
Fred matkis teda. Asi toimis. 
«Minu härrad,» ütles Thomas, «tegelikult on täiesti hädavajalik, et me põhjalikult vestleksime 
headest maneeridest. Head maneerid on igasuguse pettuse A ja 0. Kas te olete kunagi näinud 
halbade maneeridega pankurit?» — Pankurit! Armas Jumal, ma ei tohi üleüldse sellele 
mõelda. Minu pank Londonis. Minu klubi. Minu ilus kodu. Möödas. Möödas. Tuulest viidud. 

Menüü » 3. jaanuar 1941 


Spaghetti Bolognese 
Roberti — kotletid praekartulitega 
Sacher-tort 


Koos söögikultuuriga «organiseerib» Thomas Lieven kalliskive ja plaatinat... 


Spaghetti Bolognese. Võtta nael spagette poole naela liha kohta — kõige parem on kokku 
segada looma-, sea- ja vasikaliha — ja lõikuda liha kuubikuteks. — Võtta niisama palju 
õhukesteks rõngasteks lõigutud sibulaid, hautada neid õli või või sees ja lasta siis lihal, 
purustatud küüslauguküüntel ja hakitud supijuurel koos küpseda. Kui kõik on kenasti kergelt 
praadinud, lisada seemnetest puhastatud tomatid ja lasta koike koos väga väikesel tulel 
võimalikult kaua haududa, kuni on tekkinud püdel kaste. — Siis maitsestada spagetid, mis on 
soolvees keskmiselt pehmeks keedetud, sõela peal külma veega üle valatud ja hästi kuivaks 
nõrguda lastud, soola ja pipraga ning ajada kastme sees kuumaks. — Selle roa juurde pakkuda 
riivitud parmesaanjuustu. 


Roberti kotletid. Võtta keskmiselt pehmed sealihalõigud, sälgustada nende rasvane äär ja 
kloppida need pehmeks. Siis asetada nad ilma rasva lisamata väga tuliseks aetud raudpannile. 
— Lasta kotlette mõlemalt poolt umbes kolm minutit praadida, lisada neile soola ja pipart, 
ning asetada seejärel pannile suur või tükk ning lasta selle sees kotlette veel mõlemalt poolt 
minut aega praadida. Siis võtta kotletid välja ja paigutada plaadile, mida on eelnevalt 
soojendatud. — Vahepeal on supilusika abil võrdsetes osades punast veini ja hapukoort 
segatud vänge sinepiga. Nüüd valada segu pannile ja lasta keema. — Valminud kaste kallata 
kotlettidele ja serveerida otsekohe koos praekartulitega. 


Praekartulid. Võtta toored kooritud kartulid, lõikuda need poole sõrme pikkusteks, 
pliiatsijämedusteks liistakuteks, pesta ning kuivatada rätikuga. Väike osa neist panna potti, 
milles on tuline rasv või või, ning võtta sõelaga otsekohe välja, kui nad värvi hakkavad 
muutma; lasta neid nõrguda ja jahtuda. — Otse enne serveerimist ajada rasv jälle tuliseks, 
panna kartuliliistakud veel kord potti ja lasta neil ilusasti kuldkollaseks küpseda. Pärast seda, 

kui nad on kuivatuspaberil kuivaks nõrgunud, riputada neile soola ja tuua nad lauale. 
Sacher-tort. Võtta 125 grammi võid ja ajada see vahule, lisada 150 grammi suhkrut, 150 
grammi sõelutud jahu, 5 munakollast, natuke vaniljet ja viimaks 150 grammi šokolaadi, mis 
on tulises vees üles sulatatud (anumat šokolaadiga hoida tulises vees). — Segada kõik hästi 
läbi, lisada 5 vahustatud munavalget, täita selle massiga tor-divorm ja küpsetada pool tundi 
keskmises kuumuses. — Tordivaabaks võtta 50 grammi sulatatud šokolaadi, 125 grammi 
tuhksuhkrut ja kaks supilusikatäit tulist vett, segada seda kõike potis tule peal tublisti. — 

Küpseks saanud torti võõbata aprikoosimarmelaadiga, valada peale glasuur ja lasta minut 
aega palavas ahjus tarretuda. Enne serveerimist jahutada tort maha. 


«Head maneerid, jah muidugi,» ütles Chantal käskivalt. «Siin puhub nüüd hoopiski teine tuul, 
kas on selge? Minu partner ja mina, meie oleme kõik läbi arutanud. Meie võtame nüüd matti... 
ma ütlen: meie aktsioonid pole enam suunatud suvalise inimese vastu... » 

«Vaid?» 

«Vaid ainult nende sigade vastu, kes on selle ära teeninud. Natside, kollaborantide, 
salaagentide — ükstapuha missuguste vastu. Ja esimesena võtame käsile niisiis selle 
Pissoladiere'i... » alustas Chantal ja katkestas, kuna Olive, paks peremees, tõi isiklikult kohale 
pearoa. 

Olive armastas Thomast tolle kokakunsti tõttu ja naeratas talle säravalt: «Praekartulid said 
loomulikult kaks korda õlisse visatud, monsieur Pierre!» 

«Selles olin ma juba ette kindel,» ütles Thomas südamlikult. — Suur Jumal, see allilm 
meeldib mulle aina rohkem ja rohkem. Mis peab minust saama, kui see asi niiviisi edasi 
kestab? — 

Thomas jagas kotletid laiali ja kergitas otsekohe kulme. «Mon-sieur de la Rue, teie kasutate ju 
tordikahvlit!» 

«Kes oskab siis õigesti ümber käia sellise hulga neetud nugade, kahvlite ja lusikatega!» 

«Mis puutub nugadesse, kahvlitesse ja lusikatesse, minu härrad,» ütles Thomas, «siis 
alustatakse alati kõige kaugemast. See söömarust, mida vajatakse viimase roa söömisel, asub 
taldrikule kõige lähemal.» 

«Ma tahaksin näha seda urgast, kus te olete üles kasvanud,» ütles Chantal väärikalt. Ja 
pöördus väga peenetundeliselt Thomase poole: «Palun räägi edasi, cheri.» 

«Minu härrad, muudetud statuute järgides oleme meie, nagu öeldud, esimesena juveliiri nii- 
ütelda kirbule võtnud. Väga paha tüübi... Monsieur Meyer — see on küll absoluutselt 
võimatu, et te kotleti näpu vahele võtate ja kondi paljaks närite! Kuhu ma jäin?» 
«Pissoladiere,» ütles Chantal ette. Nüüd vaatas ta Thomasele ülimalt armunud pilgul otsa. 
Mõnikord ta armastas Thomast, mõnikord vihkas teda. Tema tunded vaheldusid äkiliselt, ta 
ise ka ei tundnud ennast enam päris hästi. Päris hästi tundis ta ainult seda, et ta ilma selle 
penita, selle armetu penita enam ei tahtnud elada. 

«Pissoladiere, õigus.» Thomas seletas, missugune paha tüüp see juveliir on. Ta jätkas: «Mina 
vihkan vägivalda. Eitan verevalamist. Sissemurdmine lae kaudu, kallaletung püstoliga ähvar- 
dades ja nii edasi — need ei tule üleüldse kõne allagi. Uskuge mind, minu härrad: uus aeg 
nõuab uusi meetodeid. Ainult fantaasiarikkad jäävad vee peale. Konkurents on lihtsalt liiga 
suur. Monsieur de la Rue, praekartuleid ei võeta pihku, kasutatakse kahvlit.» 

Fred Meyer päris: «Ja kuidas me siis Pissoladiere'ilt selle noosi ära toome?» 

«Kahe vihmavarju abil.» 

Olive tõi magusroa. 

«Et härrad kohe sellega harjuksid,» ütles Thomas. «Torti süüakse väikese, kahvliga, mitte 
lusikaga.» 

Chantal ütles: «Eelseisvatel päevadel tuleb teil kahel pingeliselt õppida. Ei mingeid 
purjutamisi, õnnemänge ega naisi, kas on selge?» 

«Issand Jumal, Chantal, kui me kord juba Marseihlle*s oleme... » 

«Enne töö, siis lõbu, minu sõbrad,» ütles Thomas. «Teie peate õppima, kuidas härrad 
riietuvad, kuidas nad istuvad, kuidas astuvad, ja kuidas räägivad. Võimalikult ilma aktsendita! 
Ja te peate õppima, kuidas lasta asju nagu tina tuhka kaduda.» 

«Meelakkumine see ei ole, seda võin ma teile ütelda!» hüüdis Chantal. «Minu partner on teie 
käsutuses hommikust õhtuni... » 

«Ainult öösel mitte,» ütles Thomas ja suudles tal kätt. Otsekohe läks Chantal tulipunaseks ja 
vihaseks, vaatas Thomasele 

otsa ning hüüdis: «Ah, jäta ometi järele — inimeste ees, tohman! Väljakannatamatu on see 
käesuudlemine!» Ja kiskja Chantal välgutas Thomase poole silmi. 

Nojah, see olekski tegelikult kõik. Nüüd võime ilma pikemata tagasi pöörduda 1941. aasta 14. 
jaanuari, täpsemalt selle hetke juurde, mil tundmatuseni muutunud Fred Meyer riputas Marius 
Pissoladiere'i juveelikaupluses oma vihmavarju tundmatuseni muutunud Paul de la Rue 
vihmavarju kõrvale... 

Pärast seda käis kõik tegelikult väga kähku. 

Juveliir asetas kaupluseleti alumisele otsale Fred Meyeri ette terve rea kellakäevõrusid. 
Kaupluseleti ülemise otsa juures seisis Paul de la Rue, kes oli kummardunud üheksa sädeleva 
bril-jantkäevõru kohale. Mõlemad vihmavarjud rippusid tema kõrval. Nii nagu ta tundide 
kaupa oli Thomas Lieveni järelevalve all harjutanud, nii haaras ta nüüd käratult käevõru, mille 
omandamise eest oleks tulnud maksta kolm miljonit franki, kallutas end ettepoole ja laskis 
selle käratult oma sõbra Meyeri kergelt avatud vihmavarju sisse kukkuda. Vihmavarjuvarraste 
ümber oli eelnevalt muidugi vatti mässitud. Siis haaras ta veel kaks briljantkäevõru ja talitas 
nendega samal kombel. 

Seepeale jalutas ta vihmavarjudest eemale, läks kaupluse teise otsa, kus võis imetleda 
kuldseid kellakäevõrusid. Paul de la Rue juba tegigi seda. Seejuures tõmbas ta parema käega 
üle oma hiljuti friseeritud juuste. 

Selle kokkulepitud märguande peale otsustas Fred Meyer ebatavaliselt kähku omandada 
kellakäevõru, mille hind oli kakssada nelikümmend franki. Ta maksis viie tuhande frangise 
rahatähega. 

Juveliir Pissoladiere sammus kassa juurde. Ta registreeris hinna, otsis vahetusraha lagedale ja 
hüüdis seejuures Paul de la Ruele: «Ma olen otsekohe jälle teie teenistuses, monsieur!» 
Pissoladiere andis kellakäevõru ostjale vahetusraha tagasi, too võttis oma vihmavarju ja 
lahkus kauplusest. Oleks juveliir talle järele vaadanud, siis oleks ta märganud, et voolavast 
vihmast hoolimata ei löönud ta oma sirmi lahti. Vähemalt mitte jalamaid... 

Jooksujalu pöördus Pissoladiere oma aristokraatliku kunde juurde tagasi. Ta ütles: «Ja nüüd, 
monsieur... » Kuid ta ei rääkinud edasi. Ta nägi ainsa pilguga, et puudusid kolm kõige 
hinnalisemat käevõru. 

Esiteks uskus juveliir, et tegemist on naljaga. Degenereerunud aristokraatidel esines mõnikord 
selliseid perversse huumori ilminguid. Ta naeratas Paul de la Ruele virilalt, pahvatades: 
«Hahahaa,» ning ütles: «Monsieur, küll te alles ehmatasite mind!» 

Thomas Lieveni poolt oivaliselt treenituna kergitas Paul lausa jäljendamatult oma kulme ja 
küsis: «Mida te sellega mõtlete? Kas teil on halb?» 

«Mitte sugugi, monsieur, kuid te lähete naljaga liiale. Palun pange need kolm käevõru oma 
kohale tagasi.» 

«Ütelge ometi, kas te olete purjus? Teie arvate, et mina oleksin kolm käevõru... Ah nii, 
tõepoolest, kus siis on need kolm ilusat eksemplari?» 

Nüüd läks Pissoladiere näost lillaks. Tema hääl muutus kriiskavaks: «Minu härra, kui te neid 
käevõrusid otsekohe siia lauale ei pane, siis ma pean politseid alarmeerima!» 

Seepeale langes Paul de la Rue mõnevõrra osast välja. Ta hakkas naerma. 

Naerulagin pühkis juveliiri viimsed enesevalitsemisraasud minema. Ainsa käeliigutusega oli 
ta vajutanud kaupluseleti all asuvale nupule, mis vallandas alarmi: vargad! Kolinal langesid 
rasked terasvõred vaateakende, sissepääsu ja tagaukse ette. 

Marius Pissoladiere'il oli korraga suur revolver peos ja ta kriiskas: «Käed üles! Ei ühtki 
sammu... Ei ühtki liigutust!» 

Loiult vastas Paul de la Rue, käsi üle tõstes: «Te vaene hullumeelne, seda tuleb teil veel 
kahetseda.» 


Veidi hiljem ilmus politsei lendsalk. 

Suurima hingerahuga esitas Paul de la Rue Prantsuse reisipassi, mis oli välja antud vikont 
Rene de Toussanti nimele, elukohaga Pariis, Sguare du Bois de Boulogne. See oli laitmatult 
võltsitud pass, mille juures olid suurt vaeva näinud Vana kvartali parimad jõud. Sellest 
hoolimata võtsid kriminaalametnikud Paul de la Rue ihualasti, otsisid läbi tema riided ja 
harutasid üles mantliõmblused. Kõik oli asjatu. Mitte midagi ei tulnud lagedale, 

mitte ühtegi briljanti, mitte ainsat kildugi kolmest kadunud käevõrust. 

Ametnikud nõudsid valevikondilt tõendit, et ta oleks üleüldse võimeline kolme miljonit ära 
maksma. 

Kahtlusalune palus naeratades Hötel Bristoli direktorile helistada. Hõtel Bristoli direktor 
kinnitas, et vikont on kuue miljoni suuruse summa hotelliseifi deponeerinud! Paul de la Rue 
oli loomulikult ning tõepoolest Bristolis peatunud ja kuus miljonit jõugu kapitali seifi 
deponeerinud! 

Kriminaalametnikud muutusid nüüd juba tunduvalt viisakamaks. 

Kui viimaks Pariisi politsei vastava telegrammi peale vastas, et Sguare du Bois de Boulogne'il 
resideerib tõesti vikont Rene de Toussant, väga rikas mees, kellel on sidemeid natsidega ja 
Vichy valitsusega — momendil ei ole ta Pariisis, tõenäoliselt viibib ta Lõuna-Prantsusmaal — 
. siis laskis politsei paljude vabanduste saatel Paul de la Rue vabaks. 

Silmatorkamatu kellakäevõru-ostja, kellest Pissoladiere suutis ainult väga viletsa kirjelduse 
anda, oli kadunud ja jäigi kadunuks... 

Seda kõike oli Thomas Lieven ette näinud, kui ta Paul de la Rue mehe välimuse tõttu üles 
otsis ja vikondi nimele passi võltsis. Siiski oli siin kaasa aidanud ka Perpignani Kuller 1941. 
aasta 2. jaanuarist. Sest rubriigis «MAAKONDADEST>» oli Thomas leidnud natsisõbraliku 
aristokraadi pildi ja järgmise sõnumi: 

«Vikont Rene de Toussant, tööstur Pariisist, on tulnud ravikuuriks maalilisse väikelinna Font 
Romeusse Püreneede piiril... » 

Trikki vihmavarjudega ei saanud Marseille's loomulikult enam korrata. Lõppude lõpuks 
levivad ju linnas jutud. See-eest läks see nõks igati korda Bordeaux's, Toulouse'is, 
Montpellier's, Avignonis ja Beziers's. Järgnenud perioodil oli nendes linnades juveliiridel ja 
antikvaaridel kurbi ning kaotusrohkeid kogemusi vihmavarje kandvate härradega. Kuid 
märkimisväärsel kombel kannatasid alati need, kes oma momni ning näruse iseloomu poolest 
sarnanesid Marius Pissoladiere'iga. 

See, nagu juba öeldud, oli kõikide pihtapanemiste ühiseks sümptomiks: mitte ükski inimene ei 
tundnud kahjukannatajatele kaasa. Hoopis vastuoksa! Maa lõunaosas hakkas ringlema kuu- 
lujutt, et siin tegutsevat täiesti isesugune põrandaaluse liikumise haru, mida juhib omalaadne 
Robin Hood. 

Asjaolude kokkusattumise tõttu viidi politsei valejälgedele, milles oli ka Thomas Lievenil 
oma osa. Politsei uskus, et häbematute juveelivarguste algatajat tuleks otsida Kiilaspea-jõugu 

ridadest. Ühe igipõlise Marseille' organisatsiooni ninameheks oli keegi Dantes Villefort, 
korsiklane, kes arusaadavatel põhjustel oli saanud pilkenimeks Kiilaspea. 

Siis läks asi pingeliseks Portugali viidavate põgeniketransportidega. Ka Villefort ja tema 
mehed tegelesid kõnealuse äriga. Kuid nüüd muutis äkitselt Chantal oma 
«transpordiettevõtte» tohutult aktiivseks. Kuid see, mida ta tegi, käis risti vastu kõikidele 
tsunftireeglitele. Ta toimis täiesti ülekohtuselt iganenuks kuulutatud deviisi järgi: madalamad 
hinnad — suurem käive — hea kasum. Täpsemalt öeldes koguni: põgenege kohe — maksate 
hiljem. 

Võib igati aru saada, et Kiilaspea polnud just parimas tujus, kui Chantal tal äri täielikult kihva 
keeras. Sest nüüd voolasid kunded Chantali manu, Kiilaspea teeneid ei kasutanud enam keegi. 
Siis kuulis Kiilaspea korraga, et kõik need uuendused tuleb kirjutada Chantali kallima 
ettenägelikkuse ja intelligentsuse arvele. Chantal usaldavat toda meest täielikult. Too mees 
oligi kuuldavasti jõugu aju — oivaline aju, nagu oli näha. 

Kiilaspea otsustas selle mehe eest veidi hoolt kanda. 

Thomas Lieven jätkas resideerimist MarseihV1 Vanas kvartalis kuni tolle hukatusliku 
äikeselise õhtuni septembris aastal 1942. Ta elas Chantal Tessier' pool. Nende kummaline 
vihkamisar-mastus muutus aina kirglikumaks, aina intensiivsemaks. Kord, veebruaris 1941, 
viskus ilus kiskja oma kokakunstis vilunud sõbrale pärast õnnestunud tempu tormiliselt kaela 
— nad olid ühe ja sama hotelli kaks korda Saksa ülesostjatele maha müünud. Kuid ainult 
selleks, et järgmise hingetõmbega kinnitada: «Sa oled mulle vastik oma üleoleva naeratusega! 
Milline ülbus! Kas sa usud, et sa kõike üksi tegid, mis? Ja et meie oleme ainult väikesed 
idiootlikud lapsukesed! Ma tahan sulle midagi 

ütelda: mul on sinu irvitusest kõrini! Ma ei taha sind enam tialgi näha, mitte iialgi, lase jalga!» 
Jumala tahtele alistunult läks Thomas siis oma sõbra Bastiani juurde. Vaevalt oli ta kaks tundi 
seal viibinud, kui Chantal helistas. « Mul on siin käepärast sinihape, veronaal ja revolver. Kui 
sa otsekohe minu juurde ei tule, olen ma varahommikuks laip.» 

«Kuid sa ütlesid ometi, et sa ei taha mind enam iialgi näha!» «Sa peni — sa neetud peni, ma 
lämbun, kui sind siin ei ole...» 

Thomas pöördus viivitamatult tagasi koju Rue Chevalier ä la Rose'il. Järgnes leppimine, mille 
tagajärjel ta pidi kaks päeva ennast kosutama. Seejärel pühendus meie sõber kogujõuga enese 
ette seatud ülesande täitmisele, riigis tegutsevate kurjade inimeste kahjustamisele — ja 
seejuures hunniku, tõepoolest tubli hunniku raha teenimisele. 

Kuna Thomas Lieveni elu täitsid nii ülirikkalikud hädaohud, hulljulged vingerpussid ja ilusad 
naised, siis oleme paratamatult sunnitud ökonoomsuse mõttes ettepoole haarama. Tema väga 
paljudest ettevõtmistest aastail 1941—1942 olgu lubatud käsitleda ainult kolme, nimelt: 

lugu Tsaari-Venemaa plaatinaga, 

lugu mahasahkerdatud tööstusteemantidega ja 

lugu võltsitud Falangi-dekreetidega. 

Laseme käia! 

Augustis 1941 kerkis Toulouse'is esile keegi Wassili Maria Orlow vürst Lesskow. Nagu näis, 
ilmus see mees välja olematusest — oli lihtsalt võimatu leida mingitki märki tema mine- 
vikust. Kõhetu, erakordselt upsakas aristokraat avaldas otsekohe magneetilist 
külgetõmbejõudu Saksa, Inglise, Prantsuse ja isegi Nõukogude Venemaa salateenistustele, 
samuti ka Dantes Villeforti jõugu liikmetele. Sellal kui kõik need härrased Toulouse'is 
silmatorkavalt ning rumalasti eputades — küll vandeseltslaslike nägudega, salajaste 
kohtumistega ja kõrtsikaklustega — ennast paljastasid, hoidis kuues asjahuviliste grupp end 

silmatorkamatult tagaplaanil. Selle moodustasid paar härrat Chantal Tessier' jõugust. Thomas 
oli neid kõiki vahepeal niisama edukalt kasvatanud nagu härrasid de la Rued ja Meyerit... 
Vürst Lesskow ei äratanud asjatult sellist tähelepanu — oli 

tal ju kaasas ehtsat plaatinat. Ainult mõned proovikangid, nagu ta ütles, kuid tema valduses 
olevat terve plaatinakangidest aare. 

Nojah, plaatinat, seda väärismetalli, kasutati sõjatööstuses, ja see oli hädavajalik, eriti 
lennukite tootmisel, et valmistada katkesteid ja magnetsüüteid. 

Läks lahti vägev pakkumine. Saksa, Prantsuse ja Briti agendid tahtsid plaatinat oma 
valdusesse saada; nõukogulased pidasid seda automaatselt enda omanduseks. 

Dantes Villeforti meestel aga oli omandist veelgi lihtsam arusaam! 

Thomas Lieven seevastu kasutas omaenda äritegemisfilosoo-fiat. See kõlas: «Meie tahame 
oodata ja loota... » 

See lause röövis Chantalilt hingelise tasakaalu. Ta hüüdis: «Sa ajad mind jälle marru, sina 
külmavereline peni!» 

Nagu Thomas oli ette näinud, nii ilmutaski upsakas vürst ülemäärast võimekust. Ta mängis 
agente üksteise vastu välja ja oli kahtlematult süüdi selles, et üks Nõukogude ja üks Saksa 
salaagent said 24. augusti hommikul kell 0.30 1941 aasta tulevahetuses surma. 
Kakskümmend neli tundi hiljem leiti omakorda vürst mõrvatuna oma hotellitoas. 
Plaatinakangid, mida ta voodi all peidus hoidis, olid kadunud. Prantsuse politseid informeeriti 
sellest kiiresti. Politsei kahtlustas kaht meest, kes kandsid musta nahk-mantlit ja olid 
viimastena vürsti külastanud, et seejärel musta Peugeofga Toulouse'ist põhja suunas lahkuda. 
Needsamad mehed ilmusid mõne tunni pärast nähtavale Grisolles'i külas Montaubani lähedal. 
Nad olid auto ja kogu oma vara kaotanud. Nad kõndisid paljajalu ja aluspükste väel. Nad 
rääkisid veoautost, mis oli neile vastu sõitnud, neid tuledega pimestanud ja peatuma sundinud. 
Kuuest maskeeritud mehest koosnev jõuk oli nad paljaks röövinud. 

Plaatinakangid Prantsusmaal enam nähtavale ei tulnud. Kuid üsna pea asusid nad juba 
ruumikas terasseifis, mille oli endale üürinud keegi Eugen Wälterli, Šveitsi kodanik, 27. 
augustil 1941 Zürichi Rahvuspangas. 

Härra Wälterli oli tulnud okupeerimata Prantsusmaalt mööda mahajäetud salateid Šveitsi. 
Tema sõbratar Chantal Tessier, illegaalsetes piiriületamistes äärmiselt vilunud, oli talle tee 

selgeks teinud. Eugen Wälterli alias Thomas Lieven, oli lasknud Vana kvartali parimatel 
spetsialistidel endale valmistada võltsitud Šveitsi passi... 

Uks hetk! 

Meil on seda kergem jutustada, kui oli asjaosalistel sellest osa võtta. Enne plaatinakangide 
deponeerimist Šveitsis tuli Thomas Lievenil raskeid tunde üle elada — mitte politsei ega Vil- 
leforti meestega, vaid Chantaliga... 

Nagu fuuria tormas Chantal talle kallale, kui Thomas oli oma plaaniga lagedale tulnud: 
«Šveitsis? Ah, ma saan aru... Sa tahad jalga lasta! Sa tahad mind siia istuma jätta! Endale 
kellegi teise küljesoojendajaks võtta! Kas sa arvad, et ma ei tea, kelle?» Chantal vaikis ainult 
hetke, et hinge tõmmata, kuna ta muidu oleks lämbunud, ja karjus otsekohe edasi: «Selle 
litsaka YvonneH! Ma näen juba mitu nädalat, kuidas ta ennast sulle kaela määrib, ha!» 
«Chantal, sa oled meschugge, ei noh, puruhull. Ma vannun sulle...» 

«Pea lõuad! Mina ei ole ühtegi teist meest mitte vaada-nudki, sellest saadik kui ma sind 
tunnen! Ja sina — ja sina — ah, kõik mehed on sead! Ja pealegi veel niisugusega! 
Värvilisega!» 

«Ta ei ole ju värviline, minu kullake,» ütles Thomas leebelt. 

«Aaaahhh!» Nüüd läks Chantal küünte ja hammastega Tho-masele kallale. «Sa peni, kust sina 
seda tead?» 

Nad kolkisid teineteist. Nad leppisid ära. Thomasel kulus terve öö, et Chantalile tõestada, et 
tema pole blondi Yvonne'i iialgi armastanud ega hakka ka iialgi armastama. 
Hommikuhahetuses sai Chantal kõigest aru ja oli vagane nagu talleke ning hell nagu 
saunapiiga Hongkongis. Ja pärast hommikueinet läks Chantal Thomasele Šveitsi passi 
muretsema... 

Räägitakse, et riigimarssal Hermann Göringile olnud kibedaks pettumuseks, kui ta oma 
esimesel külaskäigul okupeeritud Pariisi oli muu hulgas ka maailmakuulsad juveliirid Cartier' 
ja Van Cleffi üles otsinud ja seejuures müüjatelt kuulma pidanud, et nad ei saa kuulsat kundet 
teenindada, kuna kaupluseomanikud kõik kallihinnalised väärtesemed enne sakslaste 
sissemarssi Londonisse üle viisid. 

Mis Pariisis õnnestus, ei õnnestunud Antverpenis hoopiski. Brüssel ja Antverpen on olnud 
aastakümneid kalliskivide lihvimise rahvusvahelised keskused. Sealsed teemandid ja briljan- 
did võtsid Saksa ametivõimud pärast maa okupeerimist oma valdusse osalt ostu teel, osalt 
lihtsalt konfiskeerides. Viimast eriti siis, kui omanikeks osutusid juudid, ja enamasti see 
nõnda oligi. 

Saksa riik vajas niinimetatud «tööstusteemante» sõjatööstuse tarbeks, et lihvida mootorite 
väntvõlle ja töödelda kõvasulameid. Selle väärtusliku materjali hankimine tehti ülesandeks 
ooberst Feltjenile - neliaastakuplaaniametist. 

Viimane püüdiski omandada kive ja kivikilde ka neutraalsetes riikides, nagu näiteks Šveits. 
Kuid suurem osa tema saksa üles-ostjatest olid korrumpeerunud. Härrad tegutsesid lihtsa 
süsteemi järgi: konfiskeerinud Belgias juutide valduses olevad teemandid, andsid nad neist 
ainult osa ooberst Feltjenile üle või ei andnudki midagi, vaid toimetasid need omaenda 
kulleritega läbi okupeeritud ja okupeerimata Prantsusmaa Šveitsi. Siin pakuti materjali uuesti 
müüa mõnele teisele täievolilisele saksa ülesostjale. Mees ostiski hirmkõrge hinna eest. 
Korrumpeerunud esmaostjad aga pidasid peenikest naeru. 

Septembrist 1941 kuni jaanuarini 1942 püüti neli niisugust «kullerit» kinni ja nende pagasit 
kergendati varastatud või konfiskeeritud teemantide võrra. Üsna varsti ilmusid need töös- 
tusteemandid ja briljandid jälle nähtavale Zürichis, Rahvuspanga ruumikas terasseifis, mille 
oli sealsamas endale üürinud keegi Eugen Wälterli... 

Mainitud Šveitsi kodaniku Eugen Wälterli kontolt kanti 22. jaanuaril 1942 kolmesaja tuhande 
Šveitsi frangi suurune summa Londonis asuva organisatsiooni Wannemeester kontole. See 
organisatsioon oli seadnud endale eesmärgiks altkäemaksude ja raha 

abil viia Hitleri poolt okupeeritud Euroopa riikidest välja inimesed, keda rassistlikel või 
poliitilistel põhjustel jälitati, ja toimetada nad ohutusse paika. 

Juulis 1942 kutsus Dantes Villefort hüüdnimega Kiilaspea Marseille*i kogu oma jõugu 
viimseni koosolekule, mis leidis aset tema korteris Rue Mazenod 4. 

«Minu härrad,» ütles Dantes Villefort oma kaastöölistele, «nüüd mulle aitab. Nüüd on mul 
Chantali organisatsioonist kõrini. Plaatina-värgi pani ta meil tuksi; me olime seal juba nii 
ilusasti löögile saanud. Portugali-sehvt on juba aasta otsa meil käest libisenud. Ja nüüd veel 
see lugu Falangi-dekreetidega.» 

Falangi-dekreetide asi oli ühelt poolt lihtsalt, teisalt imposantselt käima läinud. Meenutades 
geniaalselt portugali maalikunstnikult ning võltsijalt Reynaldo Pereiralt saadud õppetunde, oli 
Thomas Lieven Vana kvartali «talentide» abiga käima pannud dokumentide võltsimise 
töökoja. Seal käis töö päeval ja ööl. Sellega ei suutnud Kiilaspea samasugune ettevõte lihtsalt 
enam konkureerida. 

Chantal Tessier' organisatsiooni dokumendid olid odavamad ja paremad, ning nad toimetati 
kiiremini kätte. Viimasel ajal müüs organisatsioon veel üht uudisasja kõikidele huvitatud 
punahispaanlastele, kes olid pidanud omal ajal Franco eest põgenema ja tundsid nüüd igatsust 
vana kodumaa järele. Nendele inimestele anti koos võltsitud Hispaania passiga kätte ka veel 
laitmatult järeletehtud tänu-, tunnustus- ja kiituskirju, millega Franco riik tõendas teeneid, 
mida Falangi-parteile oli osutatud. 1942. aasta suvel oli see konkurentsitult kõige paremini 
minev kaup. 

«Minu härrad,» ütles Dantes Villefort oma tootmisnõupidamisel. «Chantal Tessier üksi oli 
juba igavene nuhtlus. Ta on meid alt vedanud. Ta on meile ikka ja jälle kahju toonud. Aga 
nüüd veel see sitavares Pierre või kuidas teda kutsutaksegi — see on liig!» 

Heakskiitev pomin. 

«Ma ütlen: Chantaliga tuleme siiski veel kenasti toime. Ta 

ei olegi ju kõige hullem! Ma kuulsin, et ta armastab toda selli. Mismoodi me saaksime talle 
hävitava matsu anda?» 

«Kui me tema kallima ära tapame,» ütles keegi. 

«Sa räägid nagu absoluutne idioot,» sai Villefort vihaseks. «Ära tapame, ära tapame. See on 
kõik, mis teile pähe turgatab. Ja mis edasi? Milleks on meil sidemed Gestapoga? Ma olen 
saanud teada, et seda meest kutsutakse muuseas ka Hunebelle'iks. Kuid üht Hunebelle'i otsib 
Gestapo. Me võime siin jõuda niikaugele, et käpp on kullas, kui me Kas ma pean edasi 
rääkima?» 

Ta ei pidanud seda tegema. 

17. septembri õhtul 1942 kõmises väljas kõu. Chantalil ja Thomasel oli olnud esialgu 
kavatsus kinno minna. Nüüd otsustasid nad koju jääda. 

Nad jõid kalvadost ja kuulasid heliplaate, ja Chantal oli peaaegu uskumatul viisil järeleandlik, 
sentimentaalne ja malbe. 

«Mis oled sa küll minust teinud...» sosistas ta. «Mõnikord ei tunne ma ise kah enam ennast 
ära... » 

Thomas ütles: «Chantal, meie peame siit ära minema. Ma sain halbu uudiseid. Marseille ei ole 
enam sakslaste eest kaitstud.» 

«Me läheme Šveitsi,» sõnas Chantal. «Raha on meil seal küllalt. Ja tunneme seal elust mõnu.» 
«Jah, kallim,» ütles Thomas ja suudles teda. 

Siis sosistas Chantal, silmis pisarad: «Ah, cheri... Ma olen nii õnnelik, nagu ei iialgi varem. 
See ei saa kesta igavesti — mitte midagi ei kesta igavesti — kuid mõnda aega siiski veel, 
ivakest aega... » 

Hiljem tuli Chantalil isu — viinamarjade järele. 

«Kauplused on juba suletud,» arutles Thomas. «Aga võib-olla ma saan neid veel 
raudteejaamast...» 

Ta tõusis püsti ja pani end riidesse. Chantal protesteeris: «Sellise koerailmaga — sa oled ju 
püstihull... » 

«Ei, ei, sa saad oma viinamarjad. Kuna sa armastad viinamarju, ja mina omakorda sind.» 
Korraga olid Chantalil jällegi pisarad silmis. Ta lõi oma väikese rusikaga endale põlve pihta ja 
kirus: «Neetud lollus, see on ju ülimalt tobe! Ma töinan siin, kuna ma sind nii väga armastan... 
» 

«Ma tulen kohe tagasi,» ütles Thomas ja tõttas minema. Ta eksis. Sest kakskümmend minutit 
pärast seda, kui ta oli majast Rue Chevalier ä la Rose'il lahkunud, et minna viinamarju ostma, 
oli Thomas Lieven alias Jean Leblanc alias Pierre Hunebelle alias Eugen Wälterli juba 
Gestapo küüsis. 

Naljakas, kui väga ma olen Chantaliga harjunud, mõtles Thomas. Ma ei suuda elu ilma temata 
endale enam ettegi kujutada. Tema narrused, kiskja-allüürid, soov meest nahka pista — see 
kõik hurmab mind ülimal määral. Niisamuti tema julgus, tema instinkt. Ja ta ei valeta. Või 
peaaegu mitte... 

Thomas sammus üle inimtühja Place Jules Guesde'i, mille asfaltkate vihmas läikis, ning 
pööras siis kitsasse Rue Bernard du Bois'sse. Siin asus väike vanamoodne, kitsa ekraaniga 
kino, mida ta sageli oli külastanud. 

Must Peugeot parkis kino ees; see ei torganud Thomasele silma. Ta läks edasi. Kaks varju 
järgnesid talle. Kui nad mustast Peugeofst möödusid, koputas üks neist lühidalt autoaknale. 
Seepeale lõid Peugeot' esilaternad põlema — üsna lühikeseks ajaks, ning kustusid taas. Kitsa, 
halvasti valgustatud tänava teisest otsast hakkasid liikuma veel kaks varju. 

Thomas ei märganud mitte kui midagi. Ta ei näinud mehi, kes talle vastu tulid, ega mehi, kes 
talle järgnesid. Ta oli mõtetesse vajunud... Ma pean kord Chantaliga rahulikult rääkima. Ma 
tean usaldusväärsetest allikatest: veel käesoleval aastal maabuvad Ameerika väeüksused 
Põhja-Aafrikas. Prantsuse vastupanuliikumine hakkab natse üha rohkem ja rohkem ahistama. 
Kõik algab maa lõunaosast. Kahtlemata okupeerivad sakslased ka Prantsusmaa siiani 
okupeerimata osa. Järelikult tuleb Chantalil ja mul Šveitsi minna, nii varsti kui võimalik. 
Šveitsis pole natse, pole sõda. Me saame rahus elada... 

Varjud tema ees tulid lähemale. Varjud tema taga tulid lähemale. Musta Peugeot' mootor 
hakkas mürisema. Pimedas veeres auto sammhaaval paigalt. Ja ikka veel ei märganud Thomas 
Lieven mitte kui midagi. 

Vaene Thomas! Ta oli intelligentne, õiglane ja armastusväärne, Šarmantne ja abivalmis. 
Kuid ta ei olnud Oid Shatterhand 

ega Napoleon, ei olnud ta ka Mata Hari mehe kujul ega mingi superman. Ta polnud nende 
kangelaste killast, kelle kohta loetakse raamatutest — kes iialgi ei tunne hirmu, kes tulevad 
alati võitjaks, kes on kangelaslikud kangelaste kangelased. Tema oli üksnes igavesti 
tagaaetav, igavesti jälitatav tasakaalukas inimene, keda hetkekski rahule ei jäetud, kes pidi 
lakkamatult püüdma veest kuiva nahaga välja tulla — nagu meie kõik. 

Ja seepärast ei märganud ta hädaohtu, milles ta viibis. Talle ei tulnud mõttessegi midagi halba, 
kui äkitselt seisid tema ees kaks meest. Nad kandsid vihmamantleid. Nad olid prantslased. 
Üks ütles: 

«Tere õhtust, monsieur. Kas te võiksite meile ütelda, palju kell on?» 

«Meeleldi,» vastas Thomas. Ühes käes hoidis ta vihmavarju. Teise käega tõi ta vestitaskust 
lagedale oma armastatud repe-tiirkella. Ta laskis kaanel valla hüpata. Selsamal silmapilgul 
jõudsid temani ka need kaks, kes olid tema kannul kõndinud. «Praegu on täpselt kaheksa ja... 
» alustas Thomas. Seepeale sai ta kohutava hoobi kuklasse. 

Vihmavari lendas eemale. Repetiirkell — õnneks rippus see keti otsas — kukkus Thomasel 
peost. Oiates langes ta põlvili. Ta avas suu, et karjuda. Nüüd torgati tema nina alla käsi. See 
hoidis hiiglasuurt vatitoppi. Vatt vajutati Thomasele näkku. Tal hakkas süda läikima, kui ta 
haistis vastikult magusat hõngu. Ta teadis juba seda kõike, ta oli seda kõike juba kord 

Lissabonis tunda saanud. Tollal oli kõik veel hästi läinud. Sedapuhku, nii ütles talle välkkiire 
tunne, kui ta hakkas juba teadvust kaotama, see asi enam nii hästi ei lähe... 

Ning siis ta kaotaski teadvuse, ja tema röövijatele valmistas veel üksnes tehnilisi raskusi, 
kuidas teda Peugeot' tagaistmele laadida. Puhtal kujul mööblipakkimisprobleem. 

«Bastian — hei, Bastian, ärka ometi üles, sa unekott!» karjus Olive, spekulantide lokaali Chez 
Papa paks peremees; tema trahteri taga hiiglaslik Bastian elaski. 

Chantali kõige ustavam kambajõmm ärkas ägisedes ja keeras 

215 


end selili. Siis ta oigas, hoides pead käte vahel: «Kas sa oled hull! Mis sulle pähe tuleb, et 
mind üles ajad?» Bastian oli mõne tunni eest võistelnud lonkava Francois'ga võidujoomises. 
Liiga vara äratatuna ägas ta nüüd: «Ma olen veel purjus. Mul on hirmus kassiahastus... » 
Olive raputas teda uuesti. 

«Chantal tahab sinuga rääkida, telefoni teel, tungivalt! Sinu sõber Pierre on kadunud!» 

Mõne sekundiga oli Bastian purukaine. Ta hüppas voodist välja. Seljas punane pidžaamakuub 
— Bastian kandis alati ainult selle riietuseseme ülemist osa — tormas ta kõrvaltuppa, tõmbas 
selga hommikumantli ja jalga tuhvlid. Siis komberdas ta ette lokaali, mis oli sellel hilisel 
tunnil juba suletud ja pimedusse mattunud. Toolid seisid laudadel. Telefonikabiinis kõlkus 
kuuldetoru. Bastian krahmas selle kõrva juurde: «Chantal — !» 

Tal hakkas süda valutama, kui ta kuulis Chantali häält, seda häält täis meeleheidet, täis hirmu. 
Veel mitte kunagi polnud Chantal sellises paanikas olnud. «Bastian — Jumal tänatud — ma 
— maei suuda enam... Ma jooksen juba mitu tundi linnas ringi... Ma olen omadega läbi — 
otsas... Oh Jumal, Bastian, Pierre on kadunud!» 

Bastian pühkis laubalt higi. Olive'ile, kes oli tema kõrvale tulnud, ütles ta: «Anna mulle üks 
konjak ja keeda türgi kohvi... » Ja kuuldetorusse: « Räägi aeglaselt, Chantal. Järjekorras. Sa 
pead rahunema... » 

Chantal rääkis, mis oli juhtunud. Praegu oli kell kaks öösel. Kella kaheksa paiku oli Pierre 
kodust lahkunud, et viinamarju osta. Chantal nuttis. Tema hääl värises ja võdises: «Ma käisin 
raudteejaamas. Kõikides trahterites. All sadamas. Ma käisin — ma käisin ka nendes 
majades... Ma mõtlesin, et võib-olla kohtas ta kedagi teie hulgast — ja on kõvasti võtnud, 
nagu vahel juhtub mõne mehega... » 

«Kus sa praegu oled?» 

«Brüleur de Loup's.» 

«Jää sinna. Ma äratan Hobusejala ja teised. Kõik. Poole tunni pärast oleme sinu juures.» 
Chantali hääl jõudis temani nii kehvasti ning nõrgalt, nagu tuleks see Kuu pealt. «Bastian — 
kui — kui temaga on midagi juhtunud, siis mina ei taha enam elada... » 

Viisteist vilunud suli kammisid sellel ööl läbi kogu Marseille". 

Polnud ainsatki baari, mida nad poleks läbi otsinud, ei ühtki hotelli, ühtki trahterit ega ühtki 
bordelli. Nad otsisid ja otsisid — ja nad ei leidnud ainsatki jälge Pierre Hunebelle'ist, oma 
sõbrast ning kamraadist. Hallilt hakkas koitma uus päev. Kell kaheksa katkestas jõuk ajutiseks 
kadunud Pierre'i otsimise. Bas-tian viis Chantali koju. Too laskis end tahtetult juhtida. Oma 
korteris tabas teda järjestikku mitu jubedat hüsteeriahoogu. Isegi nii kõva mees nagu Bastian 
ei näinud teist võimalust Chantali talitsemiseks, kui lõi naise raske rusikahoobiga kõigepealt 
nokauti. Siis jooksis Bastian telefoni juurde ja helistas doktor Boule'ile. Väike hambaarst ning 
võltskullakangide valmistamise ekspert tuli kohe. Kui ta sisse astus, oli Chantal jälle 
teadvusel. Ta lamas oma voodil, tema hambad plagisesid, tema jalad peksid vastamisi. Doktor 

Boule nägi otsekohe, mis oli Chantaliga lahti. Ta süstis naisele uimastit. Kui arst nõela tema 
ihust välja tõmbas, sosistas Chantal pisaraid valades: «Ta oli — ta oli ainus inimene minu 
elus, kes oli minu vastu hea, doktor... » 

Thomas Lieven jäigi kadunuks. Temast ei leitud ainsatki jälge, ehkki jõuk oma otsinguid 
intensiivistas. Chantal varises füüsiliselt kokku ja pidi nädalateks voodisse jääma. 

28. oktoobril olukord muutus. Cintras — see oli üks kahest kuulsast kohvikust Vanas sadamas 
— jõi keegi noorem mees juba südapäeval ennast ilmselt kurvastusest täis. Kui ta oli juba 
kõvasti purjus, andis ta oma keelele vaba voli ja kukkus praalima, et tema võiks «selle Pierre 
Hunebelle'i kohta nii mõndagi huvitavat lagedale tuua». 

Juhuslikult kohal viibiv Chantali jõugu liige alarmeeris Bastiani. Too võttis kaasa Francois". 
Kahekesi tõttasid nad Cintrasse, võtsid joobnu lauas istet, karistasid õlut välja ja teesklesid 
mehe vastu sümpaatiat. 

Mees muutus usaldavaks. Ta teatas, et tema nimi on Emile Mallot ja et ta on pärit 
Grenoble'ist. Ta lahutas: «Ta tõmbas meid tillist, see peni, see räpane peni — hõkk — ta lubas 
meile kakskümmend tuhat... » 

«Mille eest?» küsis Bastian ja lükkas uue napsi Mallot' ette. 

«Selle eest, et me selle Hunebelle'i Peugeofsse pistaksime. Ainult kümme meie saimegi... » 
«Kes teid siis tillist tõmbas, kamraad?» küsis Bastian ja pani käe tundeliselt joobnu ümber. 

Mees surus äkitselt silmad vidukile. «Mis see sulle korda läheb?» 

Bastian ja Francois vahetasid pilke. Bastian ütles: «See oli niisama üks küsimus, Emile. Mitte 
paha pärast. Tule rüüpame veel midagi...» 

Nad jootsid Grenoble'i mehe purupurju. Kui ta laua alla vajus, tõstsid nad ta üles, panid oma 
käed tema õlgade ümber ja vedasid ta minema — Chantali juurde. 

Too lamas veel voodis, tal oli palavik ja ta nägi halb välja. Bastian ja Francois lasksid joobnu 
elutoas kušetile kukkuda ja läksid magamistuppa Chantali juurde. Nad rääkisid talle, mis neile 
oli osaks saanud. 

Bastian ütles: «Kui ta teadvusele tuleb, siis jäta ta ainult minu hooleks. Poiss räägib kümne 
minuti pärast kõik ära.» 

Chantal raputas pead. Ta ütles seda, mida Thomas oli kord talle ütelnud: «Nüpeldamine ei too 
alati viimast tarkust lagedale. Viimase tarkuse toob lagedale sularaha.» 

«Mis?» 

«Mees on maruvihane, kuna talle maksti vähe. Niisiis maksame meie talle rohkem. Lase käia, 
too siia doktor Boule. Ta peab poissi süstima, et too kaineks saaks.» 

Saabus hambaarst. Tunni aja pärast oli Emile Mallot jälle teadvusel. Ta istus tugitoolis 
Chantali voodi ees. Francois ja Bastian seisid tema kõrval. Chantal lamas voodis ja lehvitas 
endale hiiglasuure frankide patakaga tuult. 

Mallot Grenoble'ist rääkis kõlatul häälel: «Nad — nad viisid ta ära põhja poole. Veel samal 
Ööl. Chalon-sur-Saõne'i suunas, demarkatsiooniliini äärde. Seal oli teda siis Gestapo... Ei!» 
möirgas ta läbilõikavalt, sest Bastian oli mehe toolist üles tõmmanud ja teda näkku löönud. 
«Bastian!» karjus Chantal. Ta oli näost surnukahvatu, ainult palavikulised silmad elasid. «Jäta 
ta rahule... Ma pean teadma, kes peitub selle sigaduse taga... » Ta karjus Mallofle: «Kes?» 
Mallot vingus: «See — see Kiilaspea!» 

«Dantes Villefort?» 

«Jah, tema andis meile selle ülesande... See Hunebelle oli talle liiga hädaohtlik... Ta tahtis 
temast lahti saada... » Mallot 

ahmis õhku. «Teie olite Kiilaspeal viimasel ajal naha üle kõrvade tõmmanud, eks? Noh, 
niisiis. See on tema kättemaks... » 

Chantalil voolasid pisarad üle põskede. Ta neelatas kaks korda, enne kui suutis rääkima 
hakata. Siis kõlas tema hääl jälle külmalt, hädaohtlikult ja kasutavalt: «Võta see plekk, Mallot. 
Lase jalga! Kuid ütle Kiilaspeale, et ta on oma surmaotsusele alla kirjutanud. Nüüd pole enam 
mingit halastust. Selle eest, mis ta on teinud, ma tapan ta. Oma käega. Otsekohe, kui ma 
suudan jälle kõndida. Ta pugegu peitu, kuhu tahab. Ta varjaku ennast ükskõik kus. Ma leian 
ta üles, ma vannun seda. Ja ma tapan ta.» 

Chantalil oli selle vandega tõsi taga. Kuid esialgu hakkasid kiiresti üksteisele järgnema 
sündmused, mis sundisid Chantali ja tema organisatsiooni teiste tõsiste probleemidega 
tegelema. 

8. novembril 1942 teatas Ameerika Ühendriikide sõjaministeerium: Ameerika ja Briti maa-, 
mere- ja õhujõud on alustanud neil tundidel pimeduse katte all maandumisoperatsioone 
mitmel pool Prantsuse Põhja-Aafrika rannikul. Liitlaste sõjajõudude ülemjuhatajaks on 
kindralleitnant Eisenhower. 

Ja 11. novembril teatas Saksa Sõjajõudude Ülemjuhatus: 

Et kaitsta Prantsusmaa territooriumi Ameerika-Briti eelseisva maandumisoperatsiooni eest 
Lõuna-Präntsusmaale, on Saksa väeüksused täna ületanud demarkatsiooniliini ja siirdunud 
okupeerimata Prantsusmaa alale. Saksa vägede liikumine kulgeb plaanipäraselt... 


3. peatükk 
1 


Fresnes'i keskvangla asus kaheksateistkümne kilomeetri kaugusel Pariisist. Kõrged müürid 
ümbritsesid seda räpast keskaegset ehituskompleksi, mis oli liigendatud kolmeks suureks 
hooneks koos arvukate tiibehitustega. Üksik ning kogukas, seisis vangla trööstitul tasandikul, 
kus leidus igerikke puid, kõdunenud aasasid ja harimata põlde. 

Esimeses hoones istusid Saksa vangid — poliitilised ja desertöörid. Teises hoones istusid 
Prantsuse ja Saksa vastupanuvõitlejad. Kolmandas hoones istusid ainult prantslased. 

Fresnes'i vangla direktoriks oli üks Saksa reservkapten. Personal polnud ühtne. Siin oli 
Prantsuse vangivalvureid ja Saksa omi — eranditult vanemad allohvitserid Baierist, 
Saksimaalt ja Tüüringist. 

Esimese hoone C-tiivas olid ainult Saksa vangivalvurid. See tiib oli reserveeritud Pariisi SD- 
le. Päeval ja öösel põles siinsetes üksikkongides elektrivalgus. Mitte kunagi ei pääsenud 
vangid õuele jalutama. Gestapo oli leiutanud lihtsa meetodi, kuidas muuta oma vangid 
kättesaamatuks ametivõimudele, kes olid temast veelgi vägevamad. Nimelt ei kantud C-tiivas 
istujaid lihtsalt registreerimisraamatutesse. Need olid surnud hinged, praktiliselt polnud neid 
enam üleüldse olemas... 

12. novembri hommikutundidel istus liikumatult oma naril C-tiiva kongis number 67 keegi 
noor mees, kellel olid targad mustad silmad ja kitsas nägu. Thomas Lieven nägi armetu välja. 
Tema nahk oli hall, tema põsed olid sisse langenud. Ta kandis vana vangiülikonda. Ülikond 
oli talle liiga suur. Thomas külmetas. Konge ei köetud. 

Üle seitsme nädala oli ta nüüd selles vastikus haisvas kongis istunud. 17. septembri ööl vastu 
18-ndat olid Thomase röövijad ta Chalon-sur-Saõne'i juures kahele Gestapo agendile üle and- 
nud. Nood tõid ta Fresnes'i. Ja sellest saadik ta ootas, et keegi tuleks teda üle kuulama. Ta 
ootas asjatult. Ootamine hakkas teda juba hingelisest tasakaalust välja viima. 

Thomas oli katsunud Saksa vangivalvuritega kontakti luua — asjatult. Ta oli katsetanud 
sarmikuse ja pistisega, et paremat toitu saada — asjatult. Päevast päeva üks ja seesama 

veesupp kapsalibledega. Ta oli püüdnud Chantalile salajast läkitust müüride vahelt välja 
sokutada. Asjatult. 

Miks nad siis viimaks ometi ei tulnud ega pannud teda seina äärde? Nad tulid igal hommikul 
kell neli ja viisid mehi kongidest ära, ja siis kuuldi saabastega trampimist ning käsklusi ja 
äraviidavate halamist ning jõuetuid karjeid. Ja pauke, kui vange maha lasti. Kuid siis, kui 
vange üles poodi, ei kuuldud mitte kui midagi. Enamasti ei kuuldudki mitte kui midagi. 
Thomas hüppas äkitselt püsti. Saapad tulid trampides lähemale. Uks lendas valla. Saksa 
veltveebel seisis ukse taga koridoris — ja tema kõrval kaks mehemürakat, kes kandsid SD 
mundrit. 

«Hunebelle?» 

«Just nii.» 

«Kaasa tulla ülekuulamisele!» 

Nüüd on asi nii kaugel, mõtles Thomas, nüüd on asi nii kaugel... 

Käed raudus, viidi ta õuele, kus seisis hiiglasuur ilma akendeta omnibuss. Üks SD-mees 
lükkas Thomase kitsasse süngesse koridori, mis kulges läbi bussi ja millel oli palju uksi. Uste 
taga olid pisikesed kongid, mille sees sai istuda ainult põlved lõua all. 

Ühte sellisesse kongi Thomas tõugatigi. Uks lendas kinni ja keerati lukku. Kära järgi 
otsustades olid ka kõik teised kongid hõivatud. Haises higi ja hirmu järele. 

Buss logistas mööda tänavat, mis oli täis auke. Sõit kestis pool tundi. Siis buss peatus. 
Thomas kuulis hääli, samme, vandesõnu. Siis tehti tema kong lahti. «Välja tulla!» 

SD-mehe kannul tuigerdas Thomas, nõrkuse tõttu pea ringi käimas, bussist välja. Ta nägi 
otsekohe, kus ta asus: suursugusel Avenue Fochil Pariisis. Thomas teadis, et SD oli siin palju 
maju konfiskeerinud. 

SD-mees viis Thomase maja number 84 halli kaudu büroosse, milleks osutus ümber 
kujundatud raamatukoguruum. 

Seal istusid kaks meest, mõlemad kandsid mundrit. Esimene oli jässakas, joviaalne ja punase 
näoga, teine nägi välja kahvatu ning põdur. Esimene oli sturmbannführer Walter Eicher, teine 
tema adjutant Fritz Winter. 

Tummalt astus Thomas nende ette.. SD-mees raporteeris ja kadus. 

Hirmus halvas prantsuse keeles hakkas sturmbannführer haukuma: «Noh, Hunebelle, kuidas 
oleks ühe konjakiga?» 

Thomase süda läikis. Kuid ta ütles: «Tänan, ei, kahjuks puudub mul kõhus selle jaoks vajalik 
alus.» 

Sturmbannführer ei saanud päriselt aru, mida Thomas oli prantsuse keeles ütelnud. Tema 
adjutant tõlkis selle ära. Eicher pahvatas naerma. Winter jätkas oma kitsaste huulte vahelt: 
«Ma usun, et me võime selle härraga ka saksa keeles vestelda, kas pole tõsi?» 

Thomas oli juba sisenemisel märganud laual toimikut pealiskirjaga HUNEBELLE. Eitamisel 
polnud mingit mõtet. «Jah, ma räägin saksa keelt.» 

«Noh, suurepärane, suurepärane. Võib-olla olete koguni kaasmaalane, mis?» Sturmbannführer 
ähvardas vallatult sõrmega. «Noh? Teie, väike kelm! Nüüd siis juba tunnistate seda!» 

Ta puhus Thomase poole terve pilve sigarisuitsu. Thomas vaikis. 

Sturmbannführer muutus tõsiseks. «Vaadake, härra Hune-belle — või kuidas te end nimetada 
tahate —, teie arvate vist, et meile pakub lõbu teid vangi panna ja üle kuulata. Õudus-lugusid 
on teile meist räägitud, eks ole tõsi? Meie ei täida oma teenistuskohuseid heameelega, seda 
võin ma teile kinnitada. Saksa inimesed, härra Hunebelle, ei ole selliseks tööks loodud.» 
Eicher noogutas nukralt. «Kuid rahvuse teenimine nõuab seda. Meie oleme oma füürerile 
vande andnud. Pärast lõplikku võitu hakkab meie rahvas maailma kõiki teisi rahvaid juhtima. 
Selleks tuleb end ette valmistada. Siis vajatakse iga meest.» 

«Ka teid,» torkas adjutant Winter vahele. 

«Vabandust?» 

«Te olete meid ju alt vedanud, Hunebelle. Marseille's. Kullaga, ehetega ja deviisidega.» 
Sturmbannführer naeris täiest kõrist. «Ärge vaielge vastu, me ometi teame seda. Ma pean 
ütlema, te tegite seda osavasti. Tark poiss.» 

«Ja kuna te nii tark poiss olete, siis te räägite meile nüüd, kuidas on teie tõeline nimi ja kuhu 
on sattunud Lesseps'lt ja Bergier'lt anastatud asjad,» ütles Winter tasa. 

«Ja kellega te olete koostööd teinud,» ütles Eicher, «seda loomulikult ka. Meie oleme 
Marseille' juba okupeerinud. Me võime teie kolleegid samuti kinni võtta.» Thomas vaikis. 
«Noh?» ütles Eicher. 

Thomas raputas pead. Ta oligi kõike just nõnda ette kujutanud. 

«Teie ei taha rääkida?» 

«EL.» 

«Meie juures räägib igaüks!» Hoobilt oli Eicheri näolt pühitud sõbralik heasüdamlikkus, 
hoobilt oli kadunud irvitus. Tema hääl kõlas kähisevalt: «Teie, sitavares, teie, kelm niisuke! 
Ma olen juba liiga kaua teiega aega viitnud!» Ta tõusis püsti, nõtkutas põlvi, viskas sigari 
kaminasse ja ütles Winterile: «Las käia, las võtavad ta käsile.» 

Winter viis Thomase ülemääraselt kuumaks köetud keldrisse. Siin kutsus ta kohale kaks 
erariides meest. Nüüd sidusid need Thomase keskküttekatla külge. Seejärel võtsid nad ta 
käsile. 

Nii toimus kolm päeva järjepannu. Bussisõit Fresnes'ist Pariisi. Ülekuulamine. Käsilevõtmine 
keldris. Sõit tagasi kütmata kongi. Esimesel korral tegid mehed vea: nad peksid Thomast liiga 
kiiresti ja liiga toorelt. Ta kaotas meelemärkuse. 

Teisel korral nad seda viga enam ei teinud. Ja ka kolmandal korral mitte. Kolmanda korra 
järel puudus Thomasel kaks hammast, ka tema keha oli mitmest kohast veriseks pekstud. Kol- 
manda korra järel pandi ta kaheks nädalaks Fresnes'i haiglasse. 

Siis hakkas kõik jälle otsast peale. 

Kui ilma akendeta buss Thomas Lieveni 12. detsembril jälle Pariisi viis, oli tema jõud otsas. 
Ta ei suutnud enam piinamist välja kannatada. Ta mõtles: ma hüppan aknast alla. Eicheril on 
tavaks mind üle kuulata kolmandal korrusel. Jah, ma hüppan aknast alla. Kui mul õnne on, 
siis saan surma. Ah, Chantal, ah, Bastian, ma tahaksin teid nii meeleldi jälle näha... 

Kella kümne paiku 12. detsembril 1942 viidi Thomas Lieven härra Eicheri büroosse. 
Sturmbannführeri kõrval seisis mees, keda Thomas polnud kunagi varem näinud: suur, 
kõhetu, valgete juustega. Mees kandis Saksa Wehrmachti oobersti mundrit, millel oli palju 
aumärke, ja kaenla all mahukat toimikut, mille kaanelt Thomas Lieven suutis dešifreerida 
sõna GEKADOS. 

Eicherist jäi mulje kui ärapahandatud inimesest. 

«Siin see mees ongi, härra ooberst,» ütles ta tusaselt ning köhis. 

«Ma võtan ta kohe kaasa,» ütles paljusid aumärke kandev ooberst. 

«Kuna ta on «Gekados», siis ei saa ma teid selles takistada, härra ooberst. Palun andke allkiri 
tema vastuvõtmise kohta.» 

Thomas Lieveni silmade ees hakkas kõik pöörlema, ruum, mehed, kõik. Tuikudes seisis ta 
seal, seljas vilets vangirüü. Ta vaarus ja neelatas ja ahmis õhku ja mõtles sõnadele, mida ta oli 
kord filosoof Bertrand Russelli raamatust lugenud: «Meie sajandil juhtub veel üksnes 
ettenähtamatut... » 

Käed raudus, istus Thomas Lieven valgejuukselise oobersti kõrval sõjaväelimusiinis. Nad 
sõitsid läbi Pariisi City, mis rahu-päevadest saadik polnud peaaegu üldse muutunud. 
Prantsusmaa näis okupatsiooni ignoreerivat. Tänavatel kihas palavikuline elu. Thomas Lieven 
nägi elegantseid daame, kiireid mehi, ja nende keskel kummaliselt kohmakaid ning hälbinud 
Saksa sõdureid. 
Ooberst vaikis, kuni nad jõudsid villadest koosnevasse Saint-Cloud' eeslinna; siis ta ütles: 
«Ma olen kuulnud, et te keedate meelsasti, härra Lieven.» 
Kõnetatuna oma õige nimega, Thomas kangestus. Viimaste nädalate piinamiste tagajärjel 
ülinärviliseks ja üliumbusklikuks muutunud, hakkas tema aju kohe tööle: mida see tähendab? 
Mis uus lõks see on? Ta silmitses enda kõrval istuvat ohvitseri külje pealt. Lahke nägu. Tark 
ja skeptiline. Puhmaskulmud. Kotkanina. Tundeline suu. Aga siiski? Minu isamaal mängivad 
paljud mõrvarid Bachi! 
Thomas Lieven ütles: «Ma ei tea, millest te räägite.» 
«Siiski, siiski, te teate seda,» ütles ohvitser. «Mina olen ooberst Werthe Pariisi sõjaväelisest 
Abwehrist. Ma võin teie elu päästa — või ka mitte — see sõltub üksnes teist.» 
Ja nüüd peatuski auto kõrge müüri ees, mis ümbritses suurt krunti. Sohver tuututas kolm 
korda. Raske värav avanes, ilma et kedagi oleks nähtavale ilmunud. Auto sõitis edasi ja peatus 
jälle kruusasel rambil villa ees, millel olid kollased seinad, lükandaknad ja rohelised 
aknaluugid. 
«Tõstke käed,» ütles ooberst, kes nimetas ennast Wertheks. 
«Mispärast?» 
«Et ma saaksin teilt käerauad ära võtta. Käeraudadega ei saa teie ju küll keeta. Ma sööksin 
meeleldi Cordon Bleud, kui see on teile vastuvõetav. Ja Crepes Suzette'i. Ma viin teid kööki. 
Nanette, teenijatüdruk, aitab teid.» 
«Cordon Bleu,» ütles Thomas. Ja jälle hakkas tal kõik silmade ees keerlema, sellal kui 
ooberst Werthe tema käeraudu avas. 
«Jah, palun.» 
Ma elan veel, mõtles Thomas, ma hingan veel. Mida sellest asjast siis ikka rohkem tahta? Ja 
kuna talle eluvaim vähehaaval jälle sisse hakkas tulema, ütles ta: «Noh, kena. Siis tahame 
meie selle puhul täidetud baklažaane valmistada.» 

Menüü » Pariis, 12. detsember 1942 
Täidetud baklažaanid 
Vasikašnitsel Cordon Bleu koos väikeste hernestega Crepes Suzette 


Seejuures sõlmib Thomas Lieven pakti admiralist Saatanaga 


Täidetud baklažaanid. Võtta suured kõvad baklažaanid, eemaldada neilt õhuke koor ja lõigata 
nad pikuti pooleks; õõnestada seest ettevaatlikult tühjaks. Seejärel ajada looma- ja sealiha, üks 
sibul ja üks pehmeks leotatud ilma koorikuta sai läbi lihamasina. — Teha sellest massist ühe 
muna, soola, pipra, paprika ja vähese anšoovisepasta abil pikantne täidis, millega täita 
baklažaanid. — Nüüd valada natuke lihapuljongit vormi, mis on võiga paksult kokku 
määritud, panna sinna ka täidetud baklažaanid, puistata nad üle riivitud juustu ja võihel- 
vestega ja küpsetada keskmises kuumuses pool tundi. 


Cordon Bleu. Võtta pehme vasikašnitsel, vasaradada see hästi läbi ja asetada selle peale 
viilukas sinki, millele omakorda viilukas Emmentali juustu, kuid niiviisi, et umbes 
sõrmelaiune äär jääb vabaks. — Nüüd pintseldada šnitsli ääri munavalgega, keerata need üles 
ning vajutada tugevasti kinni. Nüüd veeretada liha jahu, kergelt soolatud ning pipardatud 

munakollase ja riivsaia sees. Siis praadida pannil ohtra või sees mõlemalt poolt ilusasti 
kuldpruuniks. — Serveerida koos väikeste roheliste hernestega, millele on kergelt soola ja 
hakitud peterselli raputatud. 


Crepes Suzette. Küpsetada suur hulk crepes'e, see tähendab väikseid õhkõrnu munakooke, 
mille taignas on piima asemel kasutatud vett. — Lasta laua ääres piirituskeetjal suur hulk võid 
kuumaks, kuid mitte pruuniks; valada selle hulka mahla ja puistata väga peeneks lõigutud 
ning hakitud mandariini- või apelsinikoori. Lisada ka väike sorts kir-siveini, maraschinot, 
kürassood või apelsinilikööri ja natuke suhkrut. Nüüd ajada munakoogid üksteise järel selles 
vedelikus kuumaks. Siis rullida koogid kiiresti kokku ja anda lauale soojendatud taldrikul. 

Pool tundi hiljem seletas Thomas teenijatüdruk Nanette'ile, kuidas baklažaane valmistatakse. 
Nanette oli mustajuukseline, ebatavaliselt isuäratav tütarlaps, kes oma ebatavaliselt kitsa, 
musta villase kleidi peal kandis valget põlle. Thomas istus Nanet-te'i kõrvale köögilaua äärde. 
Ooberst Werthe oli tagasi tõmbunud. Kuid siiski: köögiaken oli võretatud... 

Ikka ja jälle tuli Nanette Thomasele päris lähedale. Korra silitas tema paljas käsivars Thomase 
põske, korra puudutas tema prink puus Thomase kätt. Nanette oli hea prantslanna; ta aimas, 
kellega tal on siin tegemist. Ja Thomas, hoolimata piinadest ning viletsusest, mida ta oli 
pidanud taluma, nägi välja nagu see, kes ta ka oli: tõeline mees. 

«Ah, Nanette,» ohkas Thomas viimaks. 

«Jah, monsieur?» 

«Ma pean teilt vabandust paluma. Te olete nii ilus. Te olete nnY noor, teistsugustes tingimustes 
ei istuks ma niimoodi teie kõrval. Kuid ma olen läbi. Ma olen kaputt... » 

«Pauvre monsieur,» sosistas Nanette. Ja andis talle siis suudluse, väga kähku, väga põgusalt, 
ning punastas seejuures. 

Söömaaeg leidis aset suures tumedate paneelseintega ruumis, mille akendest võis parki pilku 
heita. Ooberst kandis nüüd tsiviilriietust — oivaliselt istuvat flanellülikonda. 

Nanette serveeris. Ikka ja jälle libises tema kaastundlik pilk mehele, kes kandis kortsunud, 
räpast vangimajariietust, ent käitus nagu inglise aristokraat. Thomas pidi sööma vasaku käega, 
tema parema käe kaks sõrme olid kinni mähitud... 

Ooberst Werthe ootas, kuni Nanette oli baklažaanid serveerinud, ning ütles siis: «Delikaatne, 
tõesti delikaatne, härra Lie-ven. Millega nad on üle küpsetatud, kui tohin küsida?» 

«Riivitud juustuga, härra ooberst. Mida te minust tahate?» 

Thomas sõi vähe. Ta tundis, et pärast seljataha jäänud näl-gimisnädalaid ei tohi ta oma magu 
üle koormata. 

Ooberst Werthe sõi isukalt. «Teie olete põhimõtetega mees, olen ma kuulnud. Te lasete end 
pigem sumuks peksta, kui SD-le midagi reedate või koguni selle sit... , selle organisatsiooni 
heaks töötate.» 

«Jah.» 

«Aga Canarise organisatsiooni heaks?» Ooberst võttis veel ühe baklažaani. 

Thomas küsis tasa: «Kuidas te mu Eicheri käest kätte saite?» 

«Ah, see oli päris lihtne. Meil istub siin Abwehris üks tubli mees, kapten Brenner. Tema 
jälgib juba pikka aega teie karjääri. Teie olete end näidanud igati nutikana, härra Lieven.» 
Thomas langetas pea. «Ei mingit võltstagasihoidlikkust, palun! Kui Bren-ner avastas, et SD 
on teid arreteerinud ja Fresnes'i viinud, siis me konstrueerisime väikese mänguasja... » 
«Väikese mänguasja?» 

Werthe osutas toimikule, mis kandis pealiskirja GEKADOS ja lebas väikesel laual akna all. 
«Meie meetod, kuidas SD-lt vange ära võtta. Meie kombineerime vanadest 
spionaažijuhtumitest uue, mida pole olemas, ja tipime kirjutusmasinal paar uut tunnistust 

juurde. Siis allkirjad ja võimalikult palju templeid. See avaldab muljet. Nendes uutes 
tunnistustes kinnitavad siis mõned inimesed näiteks seda, et keegi Pierre Hunebelle olevat 
Nantes'i kandis terve rea pommiplahvatusi toime pannud.» 

Nanette tõi lauale Cordon Bleu. 

Ta heitis Thomasele armastusväärse pilgu ja lõikas vaikides tema jaoks liha väikesteks 
tükkideks, enne kui jälle kadus. Ooberst Werthe naeratas: «Teie olete juba ühe vallutusega 
hakkama saanud. Kuhu ma pidama jäingi? Ahjaa. See mänguasi. Pärast seda kui me olime 
selle kokkuklopsitud aktiga valmis saanud, läksin ma Eicheri juurde ja küsisin temalt, kas ta 
viimati pole kedagi Pierre Hunebellel arreteerinud. Ma esinesin nagu tohman. Jah, ütles tema, 
Hunebelle istub Fresnes'is. Siis ma näitasin talle oma akti, kõrgema väejuhatuse 
saladokumenti. Sellega ja asjakohaselt suure mürgliga — Canaris, Himmler ja nii edasi — 
tegin ma Eicheri saladuse kaasteadjaks ja lasksin tal siis viimaks akti lugeda. Ülejäänu, 
riiklikult tähtsa spiooni Hunebelle'i ülevõtmine, oli siis juba üpris kerge... » 

«Aga mispärast, härra ooberst? Mida te minust tahate?» 

«See on minu elu parim Cordon Bleu. Niisiis hästi, täiesti tõsiselt, härra Lieven: meie vajame 
teid. Meil on probleem, mida ainult selline mees nagu teie suudab lahendada.» 

«Ma vihkan salateenistusi,» ütles Thomas Lieven ja mõtles Chantalile ja Bastianile ja 
kõikidele oma sõpradele, ja tal hakkas süda valutama. «Ma vihkan neid kõiki. Ja ma põlgan 
neid kõiki.» 

Ooberst Werthe ütles: «Praegu on kell pool kaks. Kell neli olen ma hotellis Lutetia, mul on 
seal kokku lepitud kohtumine admiral Canarisega. Ta tahab teiega rääkida. Te võite kaasa 
tulla. Kui te meie heaks töötate, siis on meil koos «Gekadosega» 

loodud võimalus vabastada teid SD-küüsist Kui te meie heaks töötada ei taha, siis ei saa ma 
ka tae Aeaks nirtte m dagl teha. Süs pean ma teid jälle Eicheri kasutusse andma...» 
Thomas jõllitas ooberstit. Möödus viis sekundit. «Niisiis?» küsis ooberst Werthe. 

«Ja edasi!» karjus veltveebel Adolf Bieselang tohutu suures võimlemissaalis. Ägades laskis 
Thomas Lieven kukerpalli ettepoole. 

«Ja tagasi!» karjus veltveebel Adolf Bieselang. Ägades laskis Thomas Lieven kukerpalli 
tahapoole. Veel üksteist härrat ägasid koos temaga: kuus sakslast, üks norralane, üks itaallane, 
üks ukrainlane ja kaks hindut. 

Hindud hoidsid ka kukerpalli lastes turbanid peas. Nii ranged olid nende kombed. 

Veltveebel Bieselang kandis Saksa Luftwaffe mundrit. Ta oli nelikümmend kolm aastat vana, 
kõhn, kahvatu ja vankumatult iga hetk vihast lõhkemas. Kui teda nähti, siis ehmuti otsekohe 
tema hiiglasuure pärani aetud suu tõttu, kus hammastes oli palju plomme. Veltveebel 
Bieselang aga hoidis oma suud peaaegu lakkamatult pärani, päeval möirgamise, öösel nors- 
kamise tõttu. 

Veltveebel Bieselang oli juba kaks aastat lesk, meheleminekuealise, erakordselt ilusa tütre isa. 
Tema tegevusraadius aga paiknes riigi pealinnast Berliinist üheksakümmend viis kilomeetrit 
loodes, Wittstocki asula lähedal Dosse jõe ääres. 

Veltveebel Bieselang õpetas välja langevarjureid, ja nimelt — oma pahameeleks — mitte 
mundrikandjaid, vaid tsiviilülikonnas ringi jalutajaid, äärmiselt läbinähtamatuid semusid äär- 
miselt läbinähtamatute ülesannete tarvis. Omamaalasi, välismaalasi. Vastikut inimrämpsu. 
Muidugi tsiviliste. 

«Ja edasi!» 

Thomas Lieven alias Jean Leblanc alias Pierre Hunebelle alias Eugen Wälterli laskis 
kukerpalli ettepoole. 

Oli 3. veebruar 1943. 

Ilm oli külm ja taevas Brandenburgi kohal sarnanes halli 

rätikuga. Madalalt lendavate õppelennukite mürin täitis lakkamatult õhku. 

Nüüd küsib heasoovlik lugeja õigusega: kuidas oli Thomas Lieven, kunagine Londoni kõige 
noorem, kõige elegantsem ja kõige edukam erapankur siia sattunud? Milline saatuse kapriis 
oli ta paisanud Wittstocki õppelaagri võimlemissaali Dosse jõe ääres? 

Thomas Lieven, patsifist ja maiasmokk, õrnema soo austaja ja sõjaväe põlgaja, mees, kes 
vihkas salateenistusi, oli otsustanud jällegi salateenistuse heaks töötada. Koos ooberst 
Werthega sõitis ta Pariisis hotelli Lutetia. Seal kohtus ta admiral Canarisega, Saksa Abwehri 
salapärase mehega. 

Thomas Lieven teadis: kui ta Gestapole tagasi antakse, siis on ta kuu aja pärast surnud. Juba 
oli tema uriinis leitud verd. Thomas Lieven mõtles: ka kõige jälgim elu on siiski parem kui 
kõige auväärsem surm. 

Kuid — ta ei salanud maha oma põhimõtteid ka valgejuukselise admirali ees: «Härra Canaris, 
ma hakkan teie heaks töötama, kuna mul muud üle ei jää. Kuid ma palun arvesse võtta: mina 
ei tapa, mina ei ähvarda, mina ei hirmuta, ei ahista ega röövi kedagi. Kui te tahate mulle 
selliseid ülesandeid anda, siis ma lähen parem Avenue Fochile tagasi.» 

Silmis melanhoolia, raputas admiral pead. «Härra Lieven, missioon, mille täitmisel ma 
tahaksin teid rakendada, seab endale eesmärgiks verevalamise takistamise ja inimelude pääst- 
mise — kuivõrd see seisab üldse meie võimuses.» Canaris tõstis häält: «Saksa elude ja 
prantsuse elude päästmise. Kas see on teile vastuvõetav?» 

«Inimelu päästmine on mulle alati vastuvõetav. Rahvus või religioon on mulle seejuures 
ükstapuha.» 

«Siin on tegemist võitlusega Prantsuse partisanirühmituste vastu. Keegi meie inimestest 
teatab, et üks vastloodud tugev vastupanugrupp näeb vaeva, et Londoniga ühendusse astuda. 
Teatavasti toetab War Office Prantsuse Resistance'i ja juhib selle paljusid rühmi. Asjaomane 
grupp vajab veel ainult raadiosaatjat ja koodvõtit. Mõlemad muretsete nendele inimestele teie, 
härra Lieven.» 

«Ahaa,» ütles Thomas. 

«Teie räägite ladusalt inglise ja prantsuse keelt. Teie olete aastaid Inglismaal elanud. Teie 
hüppate kui Briti ohvitser lan- 

gevarjuga partisanide tegevuspiirkonna kohal alla ja viite neile raadiosaatja. Erilise 
raadiosaatja.» 

«Ahaa,» ütles Thomas teist korda. 

«Briti lennuk viib teid kohale. Meil on paar sõjasaagiks saadud RAF-masinat, mida me 
sellistel juhtudel rakendame. Loomulikult peame laskma teid kõigepealt langevarjuriks 
koolitada.» 

«Ahaa,» ütles Thomas Lieven kolmandat korda. 

«Ja edasi!» karjus Bieselang. Kahtteist härrat, kes räpastes treeningdressides räpasel 
hallipõrandal tema ees kukerpallitasid, drillis vihane veltveebel alles neljandat päeva. Nemad 
elasid eraldi umbes tuhandest tavalisest sõdurist, kellest dresseeriti langevarjureid Wittstockis 
Dosse jõe ääres. «Ja tagasi!» 

Juba higist leemendades ja valutavate kontidega laskis Thomas Lieven jälle kukerpalli 
tahapoole. Mõlemal hindul tema kõrval nihkus turban silmadele. 

Teie, tobedad penid, mõtles Thomas. Mina pean — aga teie? Teie olete end vabatahtlikult 
üles andnud, teie, lollpead! Itaallane oli seikleja. Norralane, ukrainlane ja sakslased olid 
ilmselt idealistid, ja hindud olid poliitik Subhas Chandra Bose nõbud; too oli kahe aasta eest 
oma kodumaalt Saksamaale põgenenud. 

«Nii, lõpp! Püsti, marss, maaaaarss! Ülemiste kangide juurde! Veidi kiiremini, teie 
laiskvorstid, kas saab juba!» 

Hingetutena, külje sees pisted ja süda kloppimas, tormasid kaksteist treeningdressides meest 
üksteise võidu edasi ja hakkasid ronima võimlemiskangide juurde, mis asusid põrandast viie 
meetri kõrgusel halli lae all. 

«Õõtsuda! Kas hakkate juba korralikult õõtsuma, teie, täissöönud viilijad?» 

Thomas Lieven õõtsus. Ta teadis seda kõike juba, see moodustas osa niinimetatud 
vabaharjutustest. Pidi õppima, kuidas end kukkuda lasta. Lennukist väljahüppamine polnud 
ilmselt mingi kunsttükk. Tervete kontidega maapinnale jõudmine paistis aga olevat hoopis 
raskem. 

«Veel kümme sekundit — veel viis sekundit — kukkuda!» möirgas veltveebel Adolf 
Bieselang. 

Kaksteist meest lasksid võimlemiskangidest lahti ja kukutasid end alla. Põlved pehmed, täiesti 
pehmed, keha elastne, nii nagu kukub kass — nii kogu see trikk käiski. Kui kukkumisel 
jäigaks jäid, võisid endal kondid murda. 

Nii Thomas Lieveniga äärepealt pidi juhtumagi, kui ta halli-põrandale prantsatas. Ta kirus 
vaikselt ja trükis oma jalgu. 

Jalamaid pistis Bieselang märatsema: «Et matsti vastu maad nagu jahukott, number seitse, 
mis?» Neil kõigil oli number, nimesid siin ei tuntud. «Mis teie arvates, teie, lonkav oinas, siis 
juhtub, kui te tugeva tuulega oma langevarjuga alla tulete, mees? Kas mul on siis tegemist 
ainult idiootidega?» 

«Juba korras,» urises Thomas, ajades end vaevaliselt jalule. «Ma juba õpin. Mul on hirmus 
suur huvi seda õppida.» 

Veltveebel Bieselang karjus: «Rööbaspuudele, marss, maarss! Ja tehke seal eluga, teie 
viletsad, laisad tsivilistid... Hei, number kaks, lase käia, auring ümber halli, ent põlvedel!» 
«Ma löön ta maha,» sosistas norralasest kvisling, kes Thomase kõrval üles lae poole ronis, 
«ma vannun, ma löön ta kord veel maha, selle näruse inimestepiinaja!» 

Sellal kui Thomas ronis, õõtsus ja seisis, vaevasid teda sünged mõtted: ei ühtki sõnumit 
Marseille'st. Ei ühtki sõna Chantalilt. Ei ühtki sõna Bastianilt. Thomasel hakkas süda 
valutama, kui ta sellele asjaolule mõtles. Missugune aeg küll. Kas oli ellujäämine tõesti ülim 
ning parim, mida võis veel soovida? 


Sakslased olid Marseille' okupeerinud. Mis oli saanud Chanta-list? Kas ta on veel elus? Kas ta 
on küüditatud, arreteeritud? Kas teda piinati nagu Thomast? 

Kui Thomas sellistest hirmuunenägudest ärkas, lamas ta unetuna, lamas vastikus 
kasarmuruumis, kus kuus meest norskas ning puhkis. Chantal — ja me tahtsime just Šveitsi 
põgeneda ja seal rahus elada — rahus, armas Jumal... 

Thomas oli juba mitme nädala eest püüdnud Chantalile kirja saata. Veel Pariisis, hotellis 
Lutetia, oli ooberst Werthe lubanud alle Chantalilt vastuse tuua. Teise kirja oli Thomas 
kaasa ndnud ühele keeltekooli tõlgile, kes sõitis Marseille'sse. Kuid h omas oli viimastel 
nädalatel pidevalt aadresse vahetanud. Kuidas sai siis Chantali kiri üldse temani jõuda? 
Vihane veltveebel Bieselang drillis oma kahtteist meest halastamatult 

edasi. Pärast harjutusi hallis järgnesid harjutused betoonkõvaks külmunud, härmatisega 
kaetud põldudel. Siin kinnitati õpilastele avatud langevari pannaldega keha külge. Soklile 

monteeritud lennukimootor pandi mürisema. Tugev õhupööris puhus langevarju kumni ja 
rebis katsealust halastamatult mööda maad. Mees pidi õppima ümber langevarju jooksma ja 
end sellele kukutama, nii et õhk sellest haihtuks. 

Oli kriimustusi ja haavu, põrutatud põlvi ja nihestatud liigeseid. Veltveebel Bieselang tegi 
oma kaheteistkümnele mehele säru hommikul kella kuuest õhtu kella kuueni. Siis laskis ta 
neil väga kõrgelt lennuki Ju-52 järeletehtud kabiinist alla hüpata linale, mida neli õpilast kinni 
hoidsid. 

«Põlved kokku, sina tohman! Põlved kokku!» möirgas ta. 

Kui põlvi päris kõvasti kokku ei surunud, võis, nägu ees, alla kukkuda — aga võis ka lihased 
rebestada. Veltveebel Bie-selang õpetas oma õpilastele kõike, mida nad pidid teadma — tema 
õpetusmeetodid olid ainult liiga julmad. 

Õhtul enne esimest tõelist langevarjuhüpet laskis ta neil kõigil testamendi koostada ja selle 
ümbrikusse pitseri alla panna. Ka oma asjad pidid nad enne magamaheitmist kokku pakkima. 
«Et me saaksime need teie omastele saata, kui te homme maoli plartsätate ja vedru välja 
viskate!» 

Bieselang sisendas endale, et see on psühholoogiline lõks: kohe näha, kes neist poistest laseb 
endale hirmu nahka ajada! Nad kõik lasksid endale hirmu nahka ajada — välja arvatud üks. 
Bieselang märatses: «Kus on teie testament, number seitse?» 

Vaguralt nagu talleke vastas Thomas: «Mul pole seda vaja. Mees, kes on teie koolituse läbi 
teinud, härra veltveebel, sooritab iga langevarjuhüppe vähimagi vigastuseta!» 

Järgmisel päeval ületas veltveebel Bieselang siis lõplikult oma võimupiirid. Koos 
kaheteistkümnest mehest koosneva grupiga ronis ta hommikul kella üheksa paiku igivanasse 
logisevasse Ju-52 lennukisse. Masin lendas kahesaja meetri kõrgusel maan-dumisväljaku 
kohal. Köie külge kinnitatult seisid kaksteist meest üksteise taga masinakeres. Kõlas piloodi 
märguandesignaal. «Valmistuda hüppeks!» möirgas Bieselang, kes seisis avatud luugi 
tuulevarjulisel küljel. Neil kõigil oli peas teraskiiver, mõlemad hindud kandsid seda turbani 
all. Nad kõik hoidsid käes rasket automaati. 

Number üks oli itaallane. Ta astus ette. Bieselang patsutas 

talle õlale, mees ajas käed laiali ja hüppas vasaku kandepinna suunas tühjusesse. Nöör, mis oli 
kinnitatud terasrööpa külge, kiskus pingule ja tõmbas hüppaja langevarjult kaitsekatte maha. 
Õhus rebiti itaallast otsekohe maa poole. 

Hüppas number kaks. Number kolm. Thomas mõtles: küll minu huuled on alles kuivad. Kas 
ma kaotan õhus teadvuse? Kukun surnuks? Naljakas, mul on järsku kohutav isu hanemaksa 
järele. Ah, mispärast ei võinud ma Chantali juurde jääda. Me olime kahekesi nii õnnelikud... 
Siis oli järjekorras number kuus — ukrainlane. Ukrainlane põrkas äkitselt Bieselangi eest 
tagasi, sööstis vastu Thomast ja kriiskas hirmsas paanikas: «Ei — ei — ei... » 

Hirmuhoog. Tüüpiline hirmuhoog. Täiesti arusaadav, registreeris Thomas Lieveni aju. Mitte 
kedagi ei tohi hüppama sundida — nõnda kõlas väljaõppe-eeskiri. Kui keegi keeldus kahel 
lennul langevarjuhüpet sooritamast, siis arvati ta lõplikult parašütistide hulgast välja. 

Kuid veltveebel Adolf Bieselang ei hoolinud eeskirjadest mitte tuhkagi. Ta möirgas. «Sa 
sitavares, sa arg põrsas, ma sulle... » Ta haaras väriseva mehe tukast kinni, tõmbas ta enda ligi 
— ja virutas talle jalaga tagumikku. Kriisates lendas ukrainlane välja. 

Enne kui Thomas suutis selle stseeni nördimust tekitanud mõjust toibuda, tundis ta ka ennast 
ettepoole tiritavat. Veltveebli saabas j;abas ka teda, ja ta sööstis, sööstis, sööstis tühjusesse. 

Thomas sooritas oma elu esimese langevarjuhüppe vigastamatult. Ka kõik teised maandusid 
terve nahaga. Ainult ukrainlane murdis jala. Luumurru ja närvišokiga viidi ta laatsaretti. Sellel 

õhtupoolikul — nad harjutasid ühes angaaris langevarjude pakkimist — läbis gruppi salajane 
SOSIN. 

Norralane nõudis kirglikult ühise mõrva kordasaatmist. Bieselang magas omaette toas, 
meeskonnaruumist eemal. Ta magas raskelt... 

Sakslased olid selle poolt, et esitada laagriülemale kaebus ja teenistusest keelduda. 

Itaallane ja hindud pooldasid seda, et Bieselangi mitte tappa, 

vaid ainult poolsurnuks tümitada. Kõik mehed ühiselt. Siis pole võimalik mitte kedagi 
üksipäini karistada. 

Tuli välja, et laagrielu, mida Thomas Lieven nii väga vihkas, oli just keeleliselt talle jumet 
andnud. «Teile on vist piss pähe tõusnud,» ütles ta vandeseltslastele ühe sigaretipausi ajal. 
«Kas teate, mis juhtub? Bieselang saab ülendust, kuid meid pistetakse kartsa — kõik mehed 
ühiselt.» 

Norralane kiristas viha pärast hambaid. «Aga see peni — see neetud peni... Mida me 
peaksime temaga siis tegema?» 

«Selle üle olen ma ka juba järele mõtelnud,» vastas Thomas leebelt. «Meie kutsume ta 
söömingule.» 

Söömingust, mis toimus 26. veebruaril 1943, räägitakse võõrastemajapidaja Friedrich 
Ohnesorge majas Wittstockis veel tänapäevalgi. Elfriede Bieselang, veltveebli piltilus tütreke, 
töötas Ohnesorge juures ettekandjana. 

Ühes vürtspoes oli Thomas avastanud igasugu kribu-krabu, mida tal tingimata vaja läks: 
kuivatatud seeni, korinte, rosinaid, apelsinisukaadi ja sidrunisukaadi. 

Sellal kui blond Elfriede aitas Thomasel loomafileed valmistada, kirus ta ühtlasi oma 
esivanemat: «Ta ei ole seda vaevanägemist väärt, vana toriseja! Igavene loll, vastik sõjamees! 
Jahvatab pidevalt oma kangelastegudest. Teised on alati argpüksid. Ja tema ise loomulikult 
aina kangelane!» 

«Elfriede,» päris Thomas ja leotas seejuures hoolikalt apel-sinisukaadi ja sidrunisukaadi 
tükikesi, «ütelge mulle, mu nägus laps, kas teie õnnis mamma viitsis ka teie härra papa 
sõjalugusid kuulata?» 

Blond Elfriede pidi naerma. 

«Mamma? Tema jooksis kohe toast välja, niipea kui isa oli alustanud. Mamma ütles alati: 
Kreekamaal võisid sa tulistada, kodus mitte!» 

«Jajaa,» arvas Thomas tõsiselt, «ja nii see aina kuhjus ja kuhjus.» 

«Mida te silmas peate, härra Lieven?» 

«Ilus, noor, blond Elfriede, inimene on oma keskkonna produkt — kui ma tohin sellist 
marksistlikku maksiimi meie suurepärasel rahvussotsialistlikul ajal kuuldavale tuua.» 

«Mul pole aimugi, mida te seal lorate,» ütles Elfriede ja astus Thomasele väga lähedale, «kuid 
te olete nii kena, nii viisakas, nii haritud... » 

Selle õnge Thomas ei läinud, vaid ütles: «Ja seetõttu ongi teie papa muutunud kurjaks, nagu 
me teda tunneme.» 

«Mistõttu?» 

«Mitte keegi pole teda ära kuulanud. Mitte keegi pole teda imetlenud. Mitte keegi pole teda 
armastanud... » 

Elfriede seisis nüüd talle nii lähedal ja tema huuled olid nii ootusrikkalt avatud, et Thomas 
lihtsalt pidi teda suudlema. Sellest sai pikk suudlus. 

«Teie oleksite mulle õige mees,» sosistas Elfriede tema käte vahel, sellal kui nende kõrval 
praeahjus särises Colberti filee, «meie kahekesi... kui me võiksime leivad ühte kappi panna... 
Ah, kuid sina oled liiga peen minu jaoks... Seda asja minu isaga, seda pole mulle veel mitte 
keegi nõnda selgitanud nagu sina...» 

«Ole tema vastu natuke kenam,» palus Thomas, «sa võid ju seda, eks? Kuula veidi rohkem 
tema juttu. Paljud härrad siin laagris on sulle tänulikud.» 
Elfriede naeris ja suudles teda jälle. Kuid hoolimata selle seitsmeteistaastase tütarlapse 
suudluse magususest mõtles Tho-mas Chantalile: ma mõtlen talle, kui ma suudlen teist. Mu 
Jumal, ma armastan teda, ma armastan Chantali... 
Sööming, millele ilmusid kõik kutsutud hirmus skepüliselt, saavutas hiiglamenu. 
Thomas pöördus lühikese kõnega aukülalise Adolf Bieselangi poole, lõpetades sõnadega: 
«... Ja nii me täname teid, lugupeetud härra veltveebel, selle eest, et te aitasite meil halastamatu 
karmusega, eneseohverdusega ja väsimatu hooldusega, ja kui muidu ei saanud, siis ka 
jalahoopidega, võitu saada meis pesitsevast kaabakast.» 
Seepeale tõusis Bieselang püsti, silmis pisarad, ja pidas kõne, mis algas sõnadega: «Minu 
väga lugupeetud härrad, ma poleks iialgi arvanud, et mulle saab elus osaks veel nii ilus hetk... 
» 
Tamm oli läbi murtud. Veltveebel Adolf Bieselangi lasti viimaks rääkida, viimaks pärast 
pikki, kurje aastaid lasti teda rääkida. Ja ta rääkis rammuleeme juures Norrast, loomafilee 
juures Kreekamaast ja rosinapudingi juures Kreetast. 
Järgmisel päeval astus täielikult muutunud Adolf Bieselang grupi ette ja ütles: «Minu härrad, 
ma tänan teid ilusa õhtu eest. Kui ma nüüd tohiksin teid paluda minu kannul lennukisse 
siseneda. Me peame kahjuks veel natuke hüppamist harjutama.» 

Menüü » Wittstock, 26. veebruar 1943 


Rammuleem 
Colberti - filee 
Rosinapuding ja  Chaudeau 


Thomas Lieven keedab ühe märatseva veltveebli pehmeks 
Rammuleem loomalihast, kontidest ja supijuurest, mille valmistamisega peaks küll iga 
perenaine toime tulema. 


Colberti filee. Võtta kolm naela loomaliha, soola, pipart, 30 grammi võid, 30 grammi sibulaid, 
30 grammi šampinjone või leotatud kuivseeni, 5 grammi peterselli, 1 kapsapea, 1 nael värsket 
pekki ja praadimiseks 150 grammi rasva. — Teha paljaks nülitud filee pikiserva selline sis- 
selõige, et ühe sentimeetri paksust lihaplaati saaks nagu kohvrikaant lahti lüüa. — Sibulad, 
petersellid ja šampinjonid hakkida peeneks, röstida kuumas võis ja täita sellega 
«kohvrikaane»-alune liha. — Nüüd eemaldada suure kapsapea pealmised lehed, lõigata 
tugevad leherood tasaseks ja keeta lehti minuti jagu soolvees. — Nüüd mässida filee 
kõigepealt kapsalehtedesse, siis õhukestesse pekiviilukatesse, köita niidiga kinni ja panna ahju 
praadima. — Enne serveerimist eemaldada praadimismahl ja keeta kiiresti koos vähese või ja 
rammuleemega kastmeks. 


Rosinapuding. Segada kokku 4 munakollast, 1/2 naela jahu, 3/8 liitrit piima, 80 grammi 
suhkrut, 1/2 naela rosinaid, 1/2 naela korinte, 1/2 naela peeneks hakitud neerurasva, 30 
grammi apelsinikoori ja 30 grammi sidrunisukaadi (mõlemad peeneks lõigutud), siis 1/4 
riivitud muskaatpähklit, 1/2 klaasi rummi ja natuke soola. Segada kõik need ained hoolega 
läbi, vispeldada hulka munavalge ja lasta ohtra võiga määritud pudingivormis neli tundi 
keeda. — Serveerimisel valada puding rummiga üle, süüdata põlema ja viia leegitseval kujul 
lauale. 

296 


180 


Chaudeau. Vispeldada kokku 1/4 liitrit valget veini, 2 muna, 50 grammi suhkrut, poole sidruni 
mahl ja neljandik riivitud sidrunikoort ning 5 grammi kartulijahu. — Lüüa see kõik kuumas 
veevannis vahule ja serveerida otsekohe. 

Kui Thomas 27. veebruari õhtul oma ulualuse poole kõmpis, möödus ta kõrgest 
okastraattarast, mis eraldas agentide osakonda Luftwaffe osakonnast. Teisel pool tara seisis 
langevarjur ja andis talle vilistamisega märku. «Hei!» 

«Mis on lahti?» 

«Kirjeldus, mille see Bastian mulle andis, klapib sinuga.» 

Korraga oli Thomas tähelepanu ise: «Bastian?» 

«Kas su nimi on Pierre Hunebelle?» 

«Jah, mina see olen... Kas sa tead — kas sa tead vahest midagi kellestki Chantal Tessier'st?» 
«Tessier'st? Ei, mina tunnen ainult toda Bastian Fabre'it... 

Ta andis mulle kolm kuldraha selle tarvis, et ma kirja kohale toimetaksin... Ma pean nüüd 
minema, kamraad, minu veltveebel liigub sealpool...» 

Siis oligi Thomas Lievenil ümbrik peos. Siis istus ta põlluäärsele piirikivile. Hämardus. Ilm 
oli külm. Kuid Thomas ei tundnud külma. Ta rebis ümbriku valla, tõmbas kirja välja ja 
hakkas lugema, sellal kui tema süda tagus, tagus nagu hiiglaslik vasar... 

Marseille, 5.2.1943 

Minu kallis vana Pierre! 

Ma ei tea üldse, kuidas seda kirja alustada. Võib-olla vahid sa kannikesi juba altpoolt, kui 
mina kirjutan neid sõnu. 

Viimastel nädalatel olen ma ringi uidanud ja üht semu kohanud, kes mängib kahe 
otsagamängu — ta töötab nii Resistance'ile kui ka sakslastele. Tema on Pariisist teada saanud, 
mis kõik on sinuga juhtunud. Neetud SD-sead, kui ma mõne kätte saan, siis ma kägistan ta 
omaenda kätega surnuks. Praegu, nõnda see semu mulle ütles, oled sa ühes teises seltsis. 
Kuidas sa sellega küll oled toime tulnud. Ja kusagil Berliini lähedal koolitatakse sinust 
nüüd langevarjurit. Mees, mul tuli kohe piss 

püksi! Minu Pierre on Saksa langevarjur! See ajaks suisa naerma, kui ta tegelikult nutma 
ei paneks. 

Montpellier's õppisin ma tundma üht Saksa sõdurit, kes on õige mees. Peale selle andsin talle 
pistist. Tema sõidab Berliini. Talle annan ma täna kirja kaasa. 

Chantal on saanud sinult kaks kirja — kuid meil pole olnud mitte kedagi käepärast, kes 
oleks sulle vastuse toimetanud. 

Kallis Pierre, sa tead, kui väga ma sind armastan — seepärast on mul eriti raske kirja panna, 
mis siin on juhtunud. 24. jaanuaril teatas Saksa komandantuur: vana sadamakvartal eva- 
kueeritakse! Sellel päeval arreteerisid sakslased meie valdkonnast kuus tuhat inimest — 
paljusid sa tunned — ja sulgesid üle tuhande baari ja bordelli. Selliseid maadlemist 
daamidega pole sa veel näinud! 

Sakslased andsid meile ainult neli tundi aega korteritest välja kolida, siis tulid juba nende 
õhkimiskomandod. Chantal, vana Frangois (Hobusejalg, mäletad teda ju veel?) ja mina — 
meie olime viimse hetkeni koos. Chantal oli nagu purjus, nagu inimene, kes on koksi 
nuusanud! Temal oli peas üksainus mõte: Kiilaspea ära tappa! Dantes Villefort, sa ju mäletad? 
Nimelt just see kolm korda neetud siga oli sind Gestapole reetnud. 

Niisiis, sellel õhtul me ootasime teda ühe maja kangialuses Rue Mäzenod'l, selle maja vastas, 
kus ta elas. Me teadsime: ta on keldrisse peitu pugenud. Chantal ütles: «Nüüd, mil sakslased 
maju õhku lasevad, peab ta välja tulema.» Ja nii me ootasime — mitu tundi. Poiss, oli see 

alles õhtu! Õhk oli täis suitsu ja tolmu ja tossu, ja aina uued majad lendasid õhku, mehed röö- 
kisid, naised kriiskasid, lapsed nutsid... 

Õhk oli täis suitsu, tolmu ja tossu. Kõlasid plahvatused, mehed röökisid, naised kriiskasid, 
lapsed nutsid... 

Oli juba pimedaks läinud. Ainult õudne punane põlevate majade kuma valgustas Vana 
kvartalit. Liikumatult seisis Chan-tal väravavõlvi all. Ta kandis pikki kitsaid pükse ja 
nahkkuube, ümber pea punast rätikut. Nahkkuue all hoidis ta peidus automaati. Tema valges 
kassinäos ei liikunud ükski lihas. 

Jälle lendas üks maja õhku. Sadas kivikilde. Kostis kriiskamist, 

saksakeelseid vandesõnu, karjumist ja saabastega trampimist. 

«Issand Jumal taevas, Chantal, me peame siit ära minema!» käis Bastian peale. «Iga hetk 
võivad sakslased siin olla! Kui nad näevad meid — relvadega...» 

Chantal raputas tummalt pead. «Lase siit jalga, mina jään siia.» Chantali hääl kähises. Ta 
köhis. «Kiilaspea on seal keldris üle tänava, ma tean seda. Ta peab välja tulema, see peni. Ja 
ma tapan ta. Ma olen vande andnud, et ma ta tapan. Isegi kui see peaks minu viimane tegu 
olema!» 

Naiste läbilõikav kriiskamine tungis neile kõrvu. Nad heitsid pilgu tänavale. Seal ajasid 
sõdurid enda ees tüdrukutesalka. Osa tüdrukuid kandis ainult hommikumantlit või 
juuksurikitlit. Nad pekslesid, nad hammustasid, lõid jalgadega ja küünistasid, nad puiklesid 
käte ja jalgadega vastu. 

«Need on madame Yvonne'i juurest,» ütles Hobusejalg. Tüd-rukutesalka aeti nende eest 
mööda. Õhus kaikusid ebatsensuursed vande- ja sõimusõnad. 

Äkitselt karjus Bastian: «Seal!» 

Üle tänava asuva maja kangialuses tuli nähtavale Dantes Villefort — koos kolme mehega. 
Kiilaspea kandis lühikest karus-nahkset joppi. Tema ihukaitsemeestel olid seljas paksud pul- 
loverid. Nende püksitaskutest vahtisid välja püstolipärad. 

Bastian tõstis oma revolvri, kuid Chantal lõi selle raua alla. Ta karjus: «Ära lase! Sa tabad 
tüdrukuid!» Ikka veel kaklesid naised maja kangialuse ees Saksa sõduritega. 

Pärast seda käis kõik kähku. 

Dantes Villefort kiirustas kühmutõmbunult kõigepealt ühe sõduri ning siis ühe allohvitseri 
juurde, pidades kogu aeg silmas seda, et teda varjaks Chantali eest mõni sakslane või mõni 
tüdruk. 

SD-mehele näitas ta tõendit, mille oli väljastanud keegi sturmbannführer Eicher Pariisi SD-st. 
Siis rääkis Kiilaspea kiiresti allohvitseriga ja osutas väravale, kus seisid Chantal, Bastian ja 
Frangois. 

Sel hetkel tõi Chantal oma automaadi lagedale ja hakkas sihtima — kuid viivitas jälle, kuna 
tüdrukud olid ikka veel pihtasaamisohus. See viivitus maksis Chantalile elu. Õelalt irvitades 
tõstis Villefort, kes küürutas ühe tüdruku taga, oma püstoli ja tulistas magasini tühjaks. 

Häält tegemata vajus Chantal kokku ja langes räpasele maapinnale. Veri, voolav veri värvis 
tema nahkkuue punaseks. Ta ei liigutanud end enam. Tema ilusad silmad olid kustunud. 
«Lähme!» karjus Frangois. «Läbi õue! Üle müüri!» 

Bastian teadis: nüüd otsustavad sekundid. Ta jooksis kõrvale ja tulistas Villeforti, ta nägi 
kuidas gangster võpatas ja oma vasakust käsivarrest kinni haaras, ta kuulis Kiilaspead põrsa 
kombel vingumas. 

Siis jooksid Bastian ja Frangois oma elu eest. Nad tundsid Vanas kvartalis iga kivi, iga 
läbipääsu. Müüri taga oli kanalivõre. Kui selle kaudu kanalisatsioonišahti laskuda, sai 
väljaspool Vana kvartalit jälle maapinnale tõusta... 

...meie jõudsime vana kanalini ja niiviisi väljapoole hädaohtu, kirjutas Bastian. 

Thomas Lieven laskis kirja alla vajuda, ta nägi oma silme ees hämarust ja violetset auru, mis 
õhtutunnil üles kerkis, ja pühkis silmatõusnud pisaraid. Siis luges ta edasi: 

Mina varjan end Montpellier's. Kui sa kunagi siia tuled, siis küsi mind mademoiselle Duvali 
käest, Boulevard Napoleon 12, see on nüüd minu kiisuke. 

Pierre, mu Jumal, Pierre, meie hea Chantal on surnud. Ma ju tean, kui lähedased te 
teineteisele olite. Ta ütles mulle, et võib-olla oleksite teie koguni abiellunud. Sa tead, et ma 
olen sinu sõber ja seepärast olen ma niisama meeleheitel nagu sinagi. Elu on üksainus merde. 
Kas me näeme veel kunagi teineteist? Millal? Kus? Ela hästi, vanapoiss. Mind ajab see kõik 
iiveldama. Ma ei suuda enam edasi kirjutada. 

Bastian 


Väljas oli läinud pimedaks. Thomas Lieven istus piirikivil. Ilm oli külm. Kuid Thomas ei 
tundnud külma. Üle tema näo voolasid pisarad. Surnud. Chantal oli surnud. Korraga peitis ta 
oma pea käte vahele ja oigas valjusti. Oh Jumal, ta tundis igatsust, ta tundis nii kohutavat 
igatsust Chantali järele, tema metsikuse, tema naeru, tema armastuse järele. 

Kuskil kasarmu kandis juba hüüti teda, poisid otsisid teda. Ta ei kuulnud neid. Ta istus seal 
külma käes ja mõtles oma kadunud armastusele ning nuttis. 

4. aprillil 1943, natuke aega pärast südaööd, lendas Briti Blen-heimi tüüpi lennuk kahesaja 
viiekümne meetri kõrgusel Limo-ges'i ja Clermont-Ferrandi vahel asuva üksiku metsaala 
kohal. Lennuk joonistas vägeva kaare ja lendas teist korda üle metsa. Seepeale lõid sügavuses 
leegitsema kaks lõket, siis kolm punast valguspunkti ja viimaks valge taskulambisignaal. 
Sini-valge-punaste RAF-ringidega lennuki juhtimisruumis istusid kaks Saksa Luftwaffe- 
pilooti ja üks Luftwaffe-radist. Nende taga seisis mees, seljas muldpruun overall, made in 
England, ja turjal rihmadega kinnitatud langevari, Inglise toode. 

Mehel olid taskus oivaliselt võltsitud Briti isikutunnistus Robert Almond Everetti nimele, ja 
sõjaväepass, mille põhjal tema auastmeks oli captain. Tal olid merihobuvuntsid ja pikad 
tihedad bakid. Neile lisaks oli tal kaasas Inglise sigarette, Inglise konserve ja Inglise 
medikamente. 

Lennukijuht heitis talle üle õla pilgu ja noogutas. Thomas Lieven tõi kombinesooni seest 
lagedale oma vanamoodsa kuldse repetiirkella ja laskis selle kaane lahti hüpata. Kell näitas 
0.28. 

Radisti abiga viskas ta avatud hüppeluugist välja kaubalan-gevarju külge kinnitatud mahuka 
paki. Siis astus ta ise luugi juurde. Radist surus tal kätt. 

Ja siis, sellal kui ta küüru tõmbus, nagu oli õppinud, andis Thomas endale vande: kui ma ellu 
jään, kui ma Dantes Villeforti peaksin selles ilmas veel kord kohtama, siis ma maksan kätte, 
Chantal, siis ma maksan sinu eest kätte. Ta ütles mõttetult endamisi: «Ma armastasin sind nii 
väga, Chantal.» 

Siis ajas ta käed laiali ja hüppas vasaku kandepinna poole, hüppas pimedasse öhe... 

Oma hüppe esimese kümne sekundi jooksul mõtles ta nõnda: poiss, poiss, poiss! No kui ma 
seda kunagi oma Londoni klubis jutustan, siis nad viivad mu küll otsekohe hullumajja! See on 
arusaamatu. Peaaegu neli aastat elan ma nüüd selles hullumeelsuse maailmas. Inglise, Saksa 
ja Prantsuse salateenistusel 

olen ma naha üle kõrvade tõmmanud — mina, just mina, mees, kes alati on soovinud üksnes 
rahus elada, hästi süüa ja õrnemat sugu austada! Lissabonis olen ma õppinud passe võltsima. 
Marseille's olen ma asutanud sulide ülikooli. Häda sunnil, mitte omaenda vooruslikkuse tõttu. 
Poiss, poiss, poiss. 

Enda all lagendikul nägi Thomas põlemas kaht lõket ja kolme taskulambi punaseid punkte. 
Oma hüppe järgmise kümne sekundi jooksul mõtles ta nõnda: ma pean maanduma punaste 
punktide vahel asuvasse kolmnurka. Seal on puudeta lagendik. Kui ma seda ei tee, siis ma 
saan suure tõenäosusega terava tammeoksa keresse... Mu Jumal, ja mul täitub sellel kuul alles 
kolmkümmend neli eluaastat! Veidike kätega sõuda. No priima. Jälle kolmnurga kohal. Need 
on distsiplineeritud Prantsuse partisanid, kes seal all punaseid taskulampe vilgutavad. Nad 
usuvad, et mind on nende juurde saatnud colonel Buckmaster Londonist. Kui neil õrna aimugi 
oleks, et mind on nende juurde saatnud admiral Canaris Berliinist... 

Oma hüppe viimase kümne sekundi jooksul mõtles ta nõnda: merihobuvuntsid on küll kõige 
vastikum asi, mis ilmas üldse olemas on. No tõepoolest! Vuntsikarvad tikuvad pidevalt suhu. 
Ja siis veel need bakid. Vennad Abwehrist sundisid mind neid mõlemaid kasvatama. 
Merihobuvuntsid ja bakid. Tüüpiline salateenistus! Et ma inglaslik välja näeksin. Justkui 
tõeline Inglise captain; kui tollel oleks kavatsus salajase missiooni korras alla hüpata sakslaste 
poolt okupeeritud Prantsusmaa territooriumile, lõikaks ta endal kibekiiresti bakid ja 
merihobuvuntsid maha, et mitte väga inglaslik välja näha. Täielik lollikari. Tulgu nad ainult... 
Valusalt prantsatas Thomas Lieven alias captain Everett vastu maapinda. Ta kukkus näoli, sai 
suhu hea portsu vunt-sikarvu ja mõtles viimasel silmapilgul sellele, et peab kiruma inglise, 
mitte saksa keeles. Siis ajas ta end pikkamisi jalule. Mõlemast loitvast lõkkest valgustatud, 
seisid tema ees neli inimest — kolm meest ja üks naine. Nad kõik kandsid tuulepluusi. 

Hus noor naine oli see. Blondid juuksed rangelt kukla peal krunnis. Kõrged põsesarnad, 
viltused silmad. Ilus suu. Kolmest mehest oli esimene väike ning lihav, teine suur ning kõhetu 
ja kolmas karvadesse kasvanud nagu kiviajainimene. 

Väike paks kõnetas Thomast inglise keeles. «Kui palju küülikuid mängib miim ämmamamma 
aias?» 

Selle peale vastas Thomas briljantse Oxfordi hääldusega: «Kaks valget, üksteist musta, üks 
kirju. Nad peaksid varsti Fernandeli külastama. Juuksur ootab neid juba.» 

«Kas te armastate Tšaikovskit?» küsis range iludus prantsuse keeles. Tema silmad sätendasid, 
tema hambad helkisid siinsamas asuva lõkke kumas, ja ta hoidis peos rasket püstolit. 
Kuulekalt vastas Thomas inglise aktsendiga prantsuse keeles lausega, mille ooberst Werthe 
Pariisis oli talle teada andnud: «Mina eelistan Chopini.» See näis blondiini rahustavat, sest ta 
pistis mõrvariista kabuuri. Väike paks küsis: «Kas me tohime teie pabereid näha?» 

Thomas näitas kõigile neljale oma võlts dokumente. Suur kõhetu partisan ütles käsutamisega 
harjunud häälel: «Sellest piisab. Tere tulemast, captain Everett.» 

Nad kõik surusid tal tugevasti kätt. 

Nii lihtsalt see asi siis käibki, mõtles Thomas. Kui ma oleksin endale Londoni Börsil ainult 
üheainsa päeva selliseid lastemänge lubanud, oleksin ma olnud õhtuks pankrotis: Ja kuidas 
veel! 

Ülemäära raske polnud see asi tegelikult olnudki. Saksa Abwehr oli saanud teada, et metsik- 
romantilises metsapiirkonnas teisel pool Creuze'i orgu olid prantslased loonud uue, tugeva 
Resistance-grupi Maguis Crozanti, mis oli nime saanud Gargilesse'ist lõuna pool asuva 
väikese Crozanti asula järgi. Maguis Crozant tahtis kangesti Londoniga ühendusse astuda ja 
inglaste juhiste põhjal sakslaste vastu võidelda. See grupp oli hädaohtlik, kuna ta opereeris 
praküliselt kontrollimatus piirkonnas, kus oli palju tähtsaid raudteeliine, maanteid ja 
elektrijaamu. Kuristikud ja kaljukünkad takistasid sakslaste igat suuremat vastuaktsiooni, 
näiteks tankidega. 

Uuel grupil oli ühendus Maguis Limoges'iga. Tollel rühmal oli raadiosaatja ja nad olid 
ühenduses Londoniga. Radist aga oli siiski kaksikagent, kes töötas ka sakslastele. Nii sai 
Pariisi Abwehr teada Maguis Crozanti soovist omaenda raadiosaatja järele. 

Reetlik radist, kes ei informeerinud Londonit, küll aga sakslasi, võttis nüüd vastu 
radiogrammi, mis tuli öeldavasti Londonist, tegelikult aga Saksa Abwehrilt Pariisist. Selles 
paluti, et Maguis Limoges teataks Maguis Crozantile, et captain nimega Robert Almond 
Everett hüppab langevarjuga alla ühele lagendikule Crozanti metsas 4. aprillil 1943 veidi 
pärast keskööd. 

«Kus on langevari koos raadiosaatjaga?» küsis nüüd Thomas Lieven alias captain Everett. Ta 
tundis selle aparaadi pärast muret. Saksa raadiotehnikud olid selle kallal kaua töötanud. 
«Juba ära peidetud,» ütles range iludus, kes kordagi oma pilku Thomaselt ära ei pööranud. 
«Kas tohin teile oma sõpru esitleda.» Naine rääkis kiiresti ja enesekindlalt. Tema valitses 
mehi samamoodi, nagu Chantal oli valitsenud oma jõugu sulisid. Kirglikkuse ja 
temperamendi asemel opereeris blondiin intellektuaalse külmusega. 

Väike paks osutus Robert Cassier'ks, Crozanti pürgermeistriks. Kõhn, sõnakehv, targa näoga 
mees osutus endiseks leitnandiks Bellecourtiks. Kolmandat meest esitles kummaline blondiin 
kui Emile Rouffi, pottseppa Gargilesse'ist. 

Thomas mõtles: see blond, uljas, väike partisanist sinisukk vahib mind nii kurjalt. Mispärast 
ometi? Või polegi see viimati kuri pilk, vaid hoopis meeleline? Jube naisterahvas! Pottsepp, 
kes kandis täishabet ja lainetavat juuksepahmakat, teatas: «Mina vandusin üheksa kuu eest, et 
mina lasen oma juukseid alles siis lõigata, kui need Hitleri-sigidikud on hävitatud.» 

«Meie ei tohi liiga optimistlikud olla, monsieur Rouff. Noh, enne üht-kaht aastat pole teil küll 
frisööri juurde asja.» Thomas pöördus noore tüdruku poole: «Ja kes olete teie, 
mademoiselle?» 

«Yvonne Dechamps, professor Debouche assistent.» 

«Debouche?» Thomas tõstis pilgu. «See kuulus füüsik?» 

«Teda tuntakse ka Inglismaal, eks ole tõsi,» ütles blond Yvonne uhkelt. 

Ja teda tuntakse ka Saksamaal, mõtles Thomas. Kuid seda ei tohi ma ütelda. Ning ta uuris: 
«Mina arvasin, et professor peab loenguid Strasbourgi ülikoolis?» 

Äkitselt seisis Thomase ees kõhn Bellecourt, tema hääl kõlas lamedalt ja ilmetult: 
«Strasbourgi ülikool toodi üle Clermont-Ferrandi — kas seda Londonis ei teata, mon 
capitaine!» 

Tulise pihta, mõtles Thomas, see tuleb sellest, et ma liiga 

palju lobisen. Ta ütles külmalt: «Muidugi teatakse seda. Mina ei teadnud. Hariduslünk. 
SOITY.» 

Seepeale tekkis paus, kõle, elutu paus. Thomas mõtles: nüüd aitab ainult häbematus. Ta 
silmitses leitnanti upsakalt ja ütles lühidalt: «Meil on vähe aega. Kuhu me läheme?» 
Leitnant kannatas tema pilgu rahulikult välja. Ta ütles aeglaselt: «Meie läheme professor 
Debouche poole. Ta ootab meid. Moulin de Gargilesse'is.» 


185 


«Asulas kükitab liiga palju Vichy-rahvaväelasi,» ütles Yvonne. Ta vahetas leitnandiga 
lühikese pilgu, mis Thomasele kuidagi ei meeldinud. Pürjermeister ja pottsepp on ohutud, 
mõtles Tho-mas. Leitnant ja Yvonne on hädaohtlikud, eluohtlikud. Ta küsis: «Kes on teie 
grupi radist?» 

Blond näitsik vastas mokaotsast: «Mina.» Loomulikult. See ka veel. 

Professor Debouche nägi välja nagu Albert Einstein: väike jässakas mees vägeva 
teadlasekoljuga. Valge lõvilakk. Heatahtlikud kurvad silmad. Hiiglasuur kukal. Ta silmitses 
Thomas Lievenit kaua aega sõnatult. Thomas sundis ennast seda rahulikku läbitungivat pilku 
taluma. Seejuures läbisid tema keha kuumad ja külmad hood. Viis inimest seisid vaikides 
tema ümber. 

Korraga pani professor mõlemad käed Thomas Lieveni õlgadele ja ütles: «Olge tervitatud!» 
Nad seisid Gargilesse'i veski elutoas. Teistele ütles professor: «Capitaine on õiglane mees, 
minu sõbrad. Ma tunnen ära hea inimese, kui ma teda näen.» 

Sekundipealt muutus kõigi nelja käitumine. Äsja olid nad olnud ametlikud ja sõnakehvad. 
Nüüd rääkisid kõik läbisegi, patsutasid Thomast õlale ja naersid ning olid tema sõbrad. 
Yvonne astus Thomase ette. Tema silmad särasid heledasti, nad olid mererohelised ja väga 
ilusad. Ta pani käed Thomase ümber ja suudles teda. Thomasel läks ihu kuumaks, sest 
Yvonne suudles kirglikult nagu patrioot, kes rahvuslikku tänu avaldab. Seejärel ütles ta 
särades: «Professor Debouche pole inimeste hindamisel veel mitte kunagi eksinud. Meie 
usaldame teda. Tema on meile kui armas Jumal.» Vana mees tõstis tõrjuvalt käed. Yvonne 
seisis ikka veel tihedasti Thomase vastas. Ta rääkis 

ja tema hääl kõlas meelierutavalt karmilt: «Te olete oma elu meie ürituse nimel mängu 
pannud. Meie umbusaldasime teid. See pidi teid solvama. Andestage meile. Palun!» 
Thomas silmitses heasüdamlikku valgejuukselist õpetlast, ürginimest Rouffi, sõnakehva 
leitnanti, koomilist lihavat pürjermeistrit — neid kõiki, kes armastasid oma maad, ja ta 
mõtles: andestage mulle, teie kõik. Mul on hirmus häbi. Aga mida ma pidin tegema? Mida ma 
saingi teha? Ma tahtsin ja tahan edaspidigi katsuda päästa teie elu — ja ka enda oma. 
Thomas oli kaasa toonud Briti armee ehtsaid konserve, ehtsaid Inglise sigarette ja 
piibutubakat, Šoti viskit, millele oli kleebitud etikett «For Members Of His Majesty's Royal 
Air Force Only». Kõik need ilusad asjad pärinesid Saksa Wehrmachti sõjasaagi hulgast. 
Partisanid avasid ühe pudeli ja jõid tema kui kangelase terviseks, ning tema mõtles ikka veel: 
Issand Jumal, mul on nii hirmus häbi. Et inglaslikumalt mõjuda, suitsetas ta piipu, tema, kes 
oli mittesuitsetaja. Tubakasuits kratsis tal kõri. Viski maitses õliselt. Ta tundis ennast näruselt, 
sest nad kõik suhtusid nüüd temasse kui sõpra, kui kamraadi. Täieliku austusega. Täieliku 
imetlusega. Ja eeskätt seepärast, et Yvonne teda niiviisi vahtis, jahe, intellektuaalne Yvonne, 
kelle silmad helkisid niiskelt, kelle huuled olid nüüd poolenisti avatud... 

«Mida me tungivalt vajame,» ütles pikajuukseline pottsepp, «need on dünamiit ja laskemoon 
meie relvadele!» 

«Kas teil on relvi?» küsis Thomas möödaminnes. 

Leitnant Bellecourt teatas, et Maguis Crozanti liikmed — umbes kuuskümmend viis inimest 
— olid rüüstanud kaht Prantsuse ja üht Saksa relvaladu. 

«Meil on olemas,» ütles ta uhkusega, «kolmsada viiskümmend Prantsuse Lebel-karabiini, 
kaliiber seitse koma viis, kuuskümmend kaheksa Inglise automaati, mark Sten, 
kolmkümmend Saksa viiekümnemillimeetrilist granaadiheitjat, viiskümmend kuulipildujat, 
mudel FN, ja kakskümmend neli Prantsuse armee oma.» 

Säh sulle kooki moosiga, mõtles Thomas. 

«Ja mitte unustada: üheksateist kuulipildujat kolmjalgsel alusel, mark Hotchkiss.» 

«Kuid puudub igasugune laskemoon,» ütles Crozanti pürjer-meister. 

See kõlab juba paremini, mõtles Thomas. 

Vana professor ütles: «Me teatame kõigest sellest Londonisse. Palun tehke meile nüüd selgeks 
kood ja raadiosaatja, mon capitaine.» 

Thomas hakkas seletama. Yvonne taipas koodsüsteemi otsekohe. See põhines arvukatel 
kirjatähtede ümberpaigutustel ja tähegruppide kasutamisel üksiktähtede tähistamiseks. 
Thomas Lieven muutus aina kurvemaks. Ta mõtles: selle kõik olen mina välja haudunud. 
Nüüd see funktsioneerib. Ma lootsin, et see funktsioneerib. Ja nüüd... 

Ta lülitas aparaadi sisse. Ta ütles: «Kell saab nüüd viie minuti pärast kaks. Täpselt kell kaks 
ootab London meie esimest raadiotelegrammi. Sagedusel tuhat seitsesada seitsekümmend 
kolm kilohertsi.» Saksa tehnikud olid saatja sellele sagedusele sättinud. Thomas ütles: «Teie 
teatate endast alati kui «Ööbik 17-st». Teie kutsute kuuldele toa number kakssada kolmküm- 
mend üks — War Office London. Seal istub colonel Buckmaster, Special Operation Branch.» 
Ta tõusis püsti. «Palun, mademoiselle Yvonne.» 

Nad olid esimese läkituse šifreerinud ühiselt. Nüüd vaatas igaüks oma kella. Sekundiosutid 
tegid viimast ringi enne kella kaht öösel. Veel viisteist sekundit. Veel kümme. Veel viis. Veel 
üks... 

Nüüd! 

Yvonne hakkas morsemärke edasi andma. Tiheda kobarana seisid tema ümber mehed: paks 
koomiline pürjermeister, kõhetu leitnant, vana professor, pikkade juustega pottsepp. 

Thomas seisis veidi kaugemal. 

Siis nõnda see käibki, mõtles ta. Ja nüüd ei saa seda enam peatada. Jumal kaitsku teid kõiki. 
Jumal kaitsku ka mind... 

«Noh, kombes,» ütles Viinist pärit kapral Schlumberger, «sealpool hakkas see tööle.» Tal olid 
kõrvaklapid peas ja ta istus raadiovastuvõtja juures. Kõrvallaua ääres istus kapral Raddatz ja 
vaatas asjatundja huviga prantsuse pornoajakirja. 

Schlumberger kutsus teda käeviipega ligi. «Jäta need eided sinnapaika. Tule siia!» 

Kapral Raddatz Berliin-Neuköllnist kiskus ohates pilgu lahti mustanahkselt iluduselt ja võttis 
oma kolleegi kõrval istet. Sellal kui ta kõrvaklappe pähe seadis, torises ta: «Veel paar sellist 
kusipäist trikki, ja ongi meil lõppvõit taskus!» 

Nad mõlemad võtsid vastu teksti, mis tuli läbi öö ning udu, sadade kilomeetrite tagant 
nendeni pikkade ja lühikeste signaalidena, mida saatis teele naisa käsi vanas veskis Creuze'i 
kaldal... 

Tekst klappis täpselt sellega, mille Schlumberger oli enda ette lauale pannud, kui see 
kummaline sonderführer nimega Thomas Lieven, kelle käsutusse nad mõlemad olid antud, 
kaheksa tunni eest Pariisist lahkus. 

«gr 18 34512 etkgo nspon crags,» algas tekst, mis asus viin-lasest kaprali ees. Ja «gr 18 34512 
etkgo nspon crags» tuli morsemärkidega nüüd sagedusel 1773 kHz. 

«Läheb nagu määritult,» torises viinlane. 

«Kuule, ütle, kas pole võimalik, et poisid Londonis kah seda pealt kuulavad?» päris kapral 
Neuköllnist. 

«Sellel sagedusel, millele meie riistapuu on seatud, küll vaevalt,» ütles Schlumberger. 

Nad istusid Pariisis sõjaväelise Abwehri residentsis, hotell Lutetia mansardkorrusetoas. 
Schlumberger kirjutas märke üles. Raddatz päris haigutades: «Karli, kas sa oled juba kord 
mõne neegritüdrukuga mehkeldanud?» 
«Käi põrgu! Pea viimaks ometi oma suumulk kinni.» 
Raddatz ütles tusaselt: «Kui meie, sakslased, rohkem eitedega õiendaksime, siis me sõdiksime 
vähem.» 
Schlumberger pani kirja, mida ta morsemärkide näol kuulis. 
«Täitsa sitt lugu,» ütles Raddatz. «Sellest saab iga oinaski aru, et meie ei suuda seda sõda 
võita. Mispärast nad rahu ei tee, need kindralid-persevestid?» 
Signaalid Schlumbergeri kõrvaklappides jäid vait. Ta naaldus toolileenile, ning andis siis 
korralduse kohaselt morsemärkidega teate: «Meie tuleme jälle.» 
Raddatz urises: «Ma küsin: miks nad ära ei lõpeta, need krantsid?» 
«See pole võimalik. See Hitler paneb ju nad kõik seina äärde, Jorh!» 

Menüü » Moulin de Gargilesse, 4. aprill 1943 


Rostbiif, = selle juurde — aedvili ja munakook Inglise õunapuding 
Isegi partisanid muutuvad taltsaks, kui Thomas Lieven toitu valmistab?.. 


Rostbiif. Panna veise ribitükk (ilma kontideta), mis on hästi «laager-unud», praepannile, 
valada sellele ohtrasti tulipalavat võid, mille sisse õib segada ka neerurasva, praadida seda 
kiiresti igast küljest, soolata ja pipardada. — Pann lükata hästi kuumaks köetud praeahju ja 
küpsetada liha 45 minutit, algul tugeva, hiljem mõõduka kuumuse käes, ning piserdada seda 
sagedasti. Vee lisamisest võimalust mööda hoiduda. Liha võib mitu korda ühelt küljelt teisele 
keerata, kuid praadimise lõppfaasis peab rasvane pool olema peal. Pärast pannilt võtmist ei 
maksa rostbiifi kohe lahti lõigata, sest siis voolab kogu mahl välja ja liha muutub halliks. 
Lasta praadi mõni minut seista. — Rostbiifi võib väga hästi ka grillil praadida; väljatilkunud 
rasva kasutada muna-koogi valmistamisel. 


Munakook. Segada 5—6 muna ja 1/4 naela jahu hoolikalt 1/2 liitri piimaga, maitsestada 
vähese soolaga ja valada praepannile tulise rasva sisse, kust rostbiif on juba välja võetud. — 
Lasta seda päris kuumas praeahjus napilt kümme minutit küpseda, kuni mass on alt pruuniks 
ja ülevalt küpseks muutunud. — Lõigata munakook tükkideks ja garneerida nendega 
lahtilõigatud rostbiif. — Munakooki saab valmistada ka ilma rostbiifita sulatatud 
pekikuubikute abil; sel juhul serveerida rooga kui Yorkshire'i pudingit. 


Õunapuding. Võtta nael peent jahu, 250 grammi kõva, öö otsa leos hoitud ja siis hästi peeneks 
hakitud neerurasva, teelusikatäis kooritud ning pulbristatud ingverit ja natuke soola ning 
segada kõik põhjalikult kokku. Teha sellest külma veega taigen, mis ei kleebiks käte külge. — 
Rullida taigen ümmarguseks, panna sügava kausi põhja salvrätik, puistata sellele natuke jahu 
ja asetada seejärel sinna ümmargune, õhukeseks rullitud taignaleht. Täita see veerandi võrra 
tükkideks lõigatud, kooritud haput sorti õuntega, litsuda taigen pealt kõvasti kinni ja siduda 
salvrätik kokku. Nüüd keeta pudingit ühtejärge 2 tundi keevas vees, kuhu on pandud 2 
supilusikatäit soola. — Serveerida ilma kastmeta, kuid puistata peale suhkrut. — Pudingile 
saab anda 

oluliselt peenema maitse, kui hautada puruks lõigatud õunu mõni minut koos 100 grammi 
rosinate ja korintidega, 50 grammi sidruni-sukaadi ja apelsinisukaadiga, samuti vähese suhkru 
ja rummiga, enne kui nad taigna sisse panna. 

«See Hitler, mees! Kui ma seda ainult kuulen! Hitler — need oleme meie kõik. Sest meie 
oleme tema valinud. Ja «Heil» karjunud. Lollid, liiga lollid oleme meie olnud! Rohkem 
mõtelda, vähem kiita!» 

Sellisel sõjavaenulikul viisil vestlesid nad veel natuke aega, siis hakkas Schlumberger 
morsetähestikku šifreerima sõnumit, mille «sonderführer Lieven» oli talle maha jätnud. 
Dešifreeritult kõlas see nii: 

«toast 231 sõjaministeerium london ööbik 17 — me oleme teid selgesti vastu võtnud — me 
tervitame teid kui uut liiget meie special operation branchis — teatage endast nüüdsest peale 
iga päev kokkulepitud ajal — siis saate juhtnööre — captain everett täna 4. aprillil 1943...» 

«...pärast pimeduse saabumist umbes kell 18 tuntud lagendikul meie saadetud Iysander tagasi 
läkitada — elagu prantsusmaa elagu vabadus — buckmaster — lõpp», dešifreerisid viis meest 
ja üks noor naine morseteksti, mille nad olid ühes veskis Creuze'i kaldal parajasti saanud. Siis 
hüppasid nad püsti, embasid üksteist ja tantsisid rõõmu pärast. 

Hommikul kella kolme ajal läksid kõik puhkama. 

Yvonne oli Thomast palunud, et too raadiosaatja kasutamisõpetuse veel tema tuppa tooks. 
Ehtne inglise brošüür peos, koputas Thomas naise toauksele. Thomas oli väsinud. Ta oli kurb. 
Ta pidi lakkamatult Chantalile mõtlema... 

«Üks hetk!» kostis Yvonne'i hääl ukse tagant. Thomas mõtles: ta on end just riidest lahti 
võtnud ja tõmbab nüüd kiiresti midagi selga. Thomas ootas. Siis kuulis ta Yvonne'i häält: 
«Nüüd võite tulla, mon capitainel» 

Thomas avas ukse. 

Ta oli eksinud. Kui Yvonne'il tema koputamise ajal oli veel midagi seljas olnud, siis oli ta 
selle vahepeal ära võtnud. Sest naine seisis Thomase ees selles väikeses, talupojamööbliga 
sisustatud, üleköetud toas niisugusena, nagu Jumal oli ta loonud. 

Ei, mõtles Thomas, ei, see veel puuduks! Alguses Yvonne umbusaldas mind. Nüüd ta usaldab 
mind ja tahab seda mulle tõestada... Oh ei, ma lihtsalt ei suuda. Chantal, armastatud surnud 
Chantal... Thomas pani brošüüri talupojakummutile, läks näost punaseks nagu koolipoiss ja 
ütles kähku: «Ma palun tuhat korda vabandust.» Siis lahkus ta toast. 

Yvonne seisis liikumatult. Tema huuled tõmblesid. Kuid ta ei nutnud. Ta kiskus käed 
rusikasse. Tema tunded muutusid aina ägedamaks. See räpane koer. See külm ning hoolimatu 
inglane. See läheb talle veel kalliks maksma. 

Ukse avamise ja sulgemise vahel kulunud ajahetke jooksul oli andumisvalmist naisest saanud 
Thomase verivaenlane. 


Hommikul oli Yvonne kadunud — mitte ükski meestest ei teadnud, kuhu. Tema toast leidsid 
nad sedeli:' «Olen juba Clermont-Ferrandi ette sõitnud. Yvonne.» 

Paks pürjermeister vihastas: «On alles lugu! Kes nüüd toitu valmistab? Me tahtsime teile 
ometi lahkumissöömingu korraldada, mon capitaine.» 

«Kui härrad mind pliidi juurde laseksid... » 

«Kas teie oskate keeta, pagana pihta?» 

«Natukene,» ütles Thomas tagasihoidlikult. Siis ta keetiski — mis tal üle jäi — inglise moodi, 
üliväga inglise moodi. Ta teadis, et riskeerib sellega prantslaste juures mõnevõrra. 

Siiski maitses tema rostbiif kõigile. Ainult aedvili, mida ta selle juurde serveeris, põhjustas 
pürjermeistrilt kriitikat: «Ütelge nüüd, kas te keedate seda kõike üksnes soolvee sees?» 

«Jah, meie, inglased, armastame seda niiviisi,» vastas Tho-mas, tõmmates suust välja paar 
vuntsikarva. Tal tuli pidada topeltvestlust, sest samal ajal rääkis talle professor Debouche, et 
Clermont-Ferrandis lonkab võltsitud dokumentide valmistamine. «Viimasel ajal nõuavad 
kontrollid alati isikutunnistust j a elukohast väljastatud toidukaarte. Kuidas me teie arvates, 
capitaine, saaksime end paremini kaitsta?» 

«Millest koosneb siis see rostbiifi garneering?» küsis samal ajal täitmatu pürjermeister. 
«Ikka järjekorras,» vastas Thomas Lieven. «Taigen koosneb munadest, piimast ja jahust, mis 
on kõik vahustatud. Ilma rostbiifita nimetame meie seda rooga Yorkshirel pudingiks, koos 
rostbiifiga Dripping Cake'iks. 

Siis pöördus Thomas professor Debouche poole. Järgnevatel sekunditel sai temast super- 
võltsdokumentide-tsentraali asutaja. Ta ütles: «Te peate oma pabereid lünkadeta võltsima. 
Teil on ometi kõikides ametiasutustes oma inimesed, eks ole? Kõik peab kokku sobima: 
isikutunnistus, sõjaväepilet, sõjaväeteenistuse palgaraamat, rahvaloendustunnistus, toiduainete 
kaart ja maksumaksmiskaart. Kõik üheainsa valenime peale. Ja see valenimi tuleb kõikides 
vastavates ametiasutustes registreerida... » 

See Thomas Lieveni algatus võeti omaks ja kasutati ära niisugusel viisil, et sakslastel varsti 
pärast seda juuksed püsti tõusid! Niinimetatud «ehtsate valepaberite» laviin ujutas Prant- 
susmaa üle. Seeläbi päästeti palju inimelusid. 

4. aprillil 1943, õhtuhämaruse ja öö piiril, maandus Royal Air Force'i Lysander väikesel 
lagendikul, kuhu Thomas Lieven kaheksateistkümne tunni eest oli langevarjuga laskunud. 
Lennukis istus Inglise armee mundrit kandev piloot. See piloot oli pärit Leipzigist. Saksa 
Abwehr oli selle mehe välja otsinud, sest ta rääkis inglise keelt, kuid kahjuks saksi 
aktsendiga. 

Seepärast rääkis ta vähe ja peamiselt saluteeris, kuid — see pani Thomas Lievenil vere 
soontes tarretama — ta saluteeris valesti. 

Uljalt pani piloot parema käe meelekoha juurde nõnda, et peopesa vaatas põse kõrvalt alla, 
inglased aga tervitasid nõnda, et peopesa vaatas ette. 

Mitte ükski Thomas Lieveni uutest sõpradest-prantslastest ei paistnud seda märkavat. Küll oli 
siin embamisi ja suudlusi, mehiseid käepigistusi ja häid soove. 

«Bonne chancel» karjusid mehed, kui Thomas lennukisse ronis ja Luftwaffe-piloodile sisistas: 
«Te olete idioot, te olete lollakas!» 

Siis tõstis ta pilgu. Sealpool metsaserval seisis liikumatult Yvonne. Ta oli käed sügavale 
jopetaskutesse toppinud. Thomas viipas talle. Yvonne ei reageerinud. Thomas viipas veel 
kord. Yvonne ei liigutanudki ennast. 

Siis teadis Thomas, sellal kui ta end istmele kukutas: see naine polnud temaga veel lõpparvet 
teinud. Veel kaugeltki mitte! 


Üritus «Ööbik 17» kulges absoluutselt häireteta — nagu Thomas oli lootnudki. 

Igal õhtul teatas endast Maguis Crozant kell 21 kapral Schlumbergerile ja Raddatzile hotellis 
Lutetia, ootas, kuni sõnumid dešifreeriti, ja sai siis vastavad korraldused «Colonel Buck- 
masterilt, tuba 231, sõjaministeerium, London». 

Selle ettevõtmise juures viibisid veel kaks meest: ooberst Werthe, kes oli vabastanud 
Thomase Gestapo küüsist, ja too kapten Brenner, kes oli juba kaua aega suure huviga meie 
sõbra käekäiku jälginud. 

Kapten Brenneri näol õppis Thomas tundma tüüpilist elukutselist sõjameest: asjalikku, 
jonnakat, pedantlikku, viisakat; ta polnud nats — kuid siiski väga piiratud «kroonumees», 
käsutäitja, kes töötas nagu masin, ilma tunnete, ilma kriitilise mõtlemise ja peaaegu ilma 
südameta. 

Brenner, väike mees täpselt seitlisse aetud juustega, kuldraamides prillide ja energiliste 
liigutustega, ei saanud kohe aru «kogu sellest teatrist Ööbik 17-ga», nagu ta ennast väljendas. 
Algusest peale saatis Thomas Maguis Crozanti inimestele aegaviitvaid juhtnööre. Samal ajal 
aga soovis «Ööbik 17» tegutsema hakata. Vastupanuliikumisest osavõtjad tahtsid rünnakule 
minna. Nad nõudsid oma relvadele laskemoona! 

Saksa lennukimeeskond tõi seepeale ühel soojal maiööl inglastelt sõjasaagiks saadud 
masinaga Limoges'i ja Clermont-Fer-randi vahelise metsapiirkonna kohale laskemoonakaste, 
ja viskas need nelja kaubalangevarjuga alla. Laskemoonal oli ainult üks puudus: see ei 
sobinud Maguis Crozanti kasutuses olevatele relvatüüpidele ja kaliibritele... 

Tagajärjeks oli lõputu radiogrammide vahetamine. Jälle möödusid päevad. «London» 
kahetses juhtunud eksitust. See tehakse heaks, niipea kui on käepärast õige laskemoon 
relvadele, mis olid osalt pärit Saksa ja Prantsuse relvaladudest. 

«London» tegi ettepaneku toidutagavarade moodustamiseks. Oli ju teada, et rahvas selles 
ligipääsmatus kolkas nälgis. Näljased inimesed aga võisid hädaohtlikeks amokijooksjateks 
muutuda... Jälle startisid saagiks saadud lennukid Saksa pilootidega. Sedapuhku visati alla 
langevarje Briti konservide, Briti medikamentide, viski, sigarettide ja kohviga, mis olid kõik 
taas sõjasaak. 

Kapten Brenner ei saanud sellestsinasest maailmast enam üldse aru: «Meie rüüpame 
ersatsper?iocfd — ja nood härrad partisanid ehtsat viskit! Minu sigaretimark on Gauloises — 
ja nondel partisanidel võib-olla Henry Clay! Me muudkui poputame noid semusid, et nad 
muutuksid paksuks ning lihavaks! See on ju hullumeelsus, minu härrad, see on ju 
hullumeelsus!» 

«See ei ole hullumeelsus,» õpetas teda ooberst Werthe. «Lievenil on õigus. See on ainus 
võimalus, kuidas inimesi takistada meile hädaohtlikuks muutumast. Kui nad on kord 
raudteeliinid ja elektrijaamad õhku lasknud, siis lasevad nad iga ilmakaare poole jalga, ja 
meie ei taba neist mitte ühtegi.» 

Juunis 1943 muutus «Ööbik 17» nii rahutuks, et Thomas muutis oma taktikat. Sõjasaagiks 
saadud Briti lennukid, mehitatud Saksa pilootidega, heitsid nüüd partisanide alale laske- 
moona, mis tõesti sobis nende relvadele. 

Üsna kähku pärast seda sai Maguis Crozant järgmise juhtnööri: 

maguis marseille hakkab korda saatma suuri sabotaažiakte ja kallaletunge — on tingimata 
vajalik et te oma relvad ja laskemoona ajutiselt kamraadide käsutusse annaksite. 

Vägev protestikisa raadiosaatjates. 

Kuid «London» jäi kindlaks. Maguis Crozantile teatati täpne koht ja aeg, kus relvad tuleb üle 
anda. 

Äikeselisel ööl vahetasid siis relvad omanikke Belacist Mor-temartisse kulgeva maantee 
äärses metsas. Uued omanikud, kes käitusid väga prantslaslikult, lahkusid üsna mitme veoau- 
toga. Kui nad jälle üksi jäid, vestlesid nad omavahel nii, nagu nad olid harjunud: saksa 
sõdurižargoonis. 

Juuli algul sai ooberst Werthe reeturliku Maguis Limoges'i radisti kaudu teate, et Maguis 
Crozantil on Londonist kõrini. Keegi Yvonne Dechamps ässitab mehi. Kas see oli üldse 
London, kellega nemad on raadiosidet pidanud? Ka see capitain Everett, 

krooksuvat too Yvonne, olevat kahtlust äratanud! RAF-piloodist rääkimata. Too oli 
saluteerinud nagu boche. 

«Neetud,» ütles Thomas Lieven, «kui ta seda teada sai. Ma teadsin, et see kord tuleb. Härra 
ooberst, nüüd on ainult üks väljapääs.» 

«Nimelt?» 

«Meie peame Ööbik 17-le ehtsa ja tõsise sabotaažiakti sooritamiseks korralduse ja võimaluse 
andma. Meie peame ühe silla, raudteeliini või elektrijaama ohverdama — et seega võibolla 
paljusid elektrijaamu, sildu ja raudteeliine päästa.» 

Kapten Brenner, kes viibis selle vestluse juures, sulges silmad ja ägas: «Peast põrunud! 
Sonderführer Lieven on peast põrunud!» 

Ka ooberst Werthe oli jahmunud: «Sellel kõigel on ikkagi piir, Lieven. Niisiis! Mida te minult 
nõuate?» 

«Ma nõuan teilt silda, härra ooberst!» röögatas Thomas äkitselt. «Kurat ja põrgu, 
Prantsusmaal peaks ju ikka olema veel üks sild, millest me võime loobuda!» 


KOLMAS RAAMAT 


1. peatükk 
1 


Saksa Abwehri konfiskeeritud Pariisi hotelli Lutetia mansard-korrusel peatus sumisedes lift. 
Sellest väljus kolmekümne nelja aasta vanune mees. Ta oli keskmist kasvu ja sihvakas, nina 
all merihobuvuntsid. 

Kõhetu Georg Raddatz Berliinist laskis prantsuse pornoajakirja Regal uusima numbri taskusse 
libiseda, kargas samas püsti ja 1õi kannad klõpsti kokku: «Heil Hitler, härra sonderführer!» 
«Kapralid Raddatz ja Schlumberger raadioteenistuses, härra sonderführer!» möirgas viinlane 
ja võttis seejuure'ülepingutatult ulja valvelseisangu. 

Kahtlemata kõige haruldasem sonderführer, kelle Kolmas Riik oli iganes ilmale toonud, 
vastas irvitades: «Heil Hitler, teie, lollpead. Kas London juba kuulatud?» 

«Just nii, härra sonderführer!» raporteeris viinlane valvel-seisangus. «Just äsja.» 

Need kolm meest kohtusid juba mitu nädalat igal õhtul — ja igal õhtul, enne kui tulid teised, 
kasutasid nad suurepärase sisseseadega Saksa raadiojaama vastuvõtuaparaate keelatud viisil. 
Nad kuulasid igal õhtul Londonit. 

Paks Schlumberger rääkis: «Churchill on pidanud kõne. Kui itaallased nüüd, mil Mussolini, 
on omadega perses, ikka veel meiega kaasa teevad, saavad nad oma koosa kätte.» 

25. juulil, viie päeva eest, oli Itaalia kuningas Viktor Emanuel lasknud Mussolini vahistada. 
Samuti toimusid 25. juulil len-nurünnakud Kasselile, Remscheidile, Kielile ja Bremenile. 
«Poisid, poisid, läheb see alles kiiresti,» ohkas Raddatz. «. Venemaal saame meie uhta 
Laadoga järve ääres, ja Orjoli-kaarel aina taganeme. Itaallased saavad Sitsiilias vastu 
vahtimist.» 

Thomas võttis istet. «Ja härrad Berliinis julgevad veel ikka lõugu laiutada. Ja nad ei jäta 
järele, ja nad ei jäta järele.» 

Schlumberger ja Raddatz, vanad kavalad kroonuteenistuse eksperdid, noogutasid nukralt. Nad 
olid Thomas Lieveni kohta üht-teist teada saanud. Nad teadsid, et Gestapo oli teda piinanud, 
enne kui ooberst Werthe ta SD keldrist Avenue Fochil kindlast surmast päästis. Vangistusest 
ja kohutavatest ülekuulamistest oli ta vahepeal üsna kenasti kosunud. Mitmes kohas tema 
kehal võis veel näha hirmsaid arme, kuid need kattis kinni esmaklassiline riietus, mida 

Thomas võis nüüd jälle omaks nimetada. 1 Thomas ütles: «Ooberst Werthe ja kapten Brenner 
tulevad kohe. Kui ma tohiksin teid paluda vahepeal see radiogramn iifreerida...» Ta pani 
sedeli Raddatzi ette lauale, j Berliinlane luges ja hämmastus: «Poiss, poiss, lugu läheb ju irina 
kirjumaks. Niiviisi võidame kindlasti sõja. Vaata korraks, itKarli.» 

Viinlane luges ja kratsis kõrvatagust. Tema kommentaar oli ühike: «Mina annan alla.» 
«Mitte sugugi,» ütles Thomas. «Šifreerige pigemini see korraldus.» 

Ja see kõlas: 

«ööbik 17 — raf-pommitaja heidab 1. augustil kella 23 ja 3.15 vahel plaankvadraati 167 
spetsiaalmahutiga plastiklõhkeainet — laske 4. augustil täpselt kell 0.00 õhku pont noir 
argilesse'i ja eguzoni vahel — ajamomendist täpselt kinni pidada — palju õnne — 
buckmaster.» 

«Laske käia, minu härrad,» ütles Thomas Lieven. «Mida tähendavad need hämmeldunud 
pilgud?» 

«Härra sonderführer teeb jälle pulli, Jorh,» ütles viinlane. 

«Eks see ole selline väike sillalogu, mõistad?» 

«Sild, minu härrad,» rääkis Thomas väsinud naeratuse saatel, viib üle Creuze'i jõe Route 
Nationale 20 juurde ja kuulub kõige tähtsamate hulka Kesk-Prantsusmaal. Ta asub Eguzoni 
külje all. Seal asub' ka elektrijaama pais; see jaam varustab vooluga suuremat osa Kesk- 
Prantsusmaast.» 

«Ja just nimelt see sild tuleb tuksi panna?» 

«Jumal tahab seda,» ütles Thomas. «Mul läks küllalt kaua ega selle sillalogu hankimisega.» 

Silla otsimist oli Thomas Lieven alustanud 4. juulil 1943. Seljas hele suveülikond, vilistades 
ja heas tujus, jalutas ta läbi suvise Pariisi. Ah, need bulvarid õitsvate puudega! Ah, need 
tänavakohvikud ilusate noorte naistega, kes kannavad lühikesi kirevaid kleite. Need pöörased 
kübarad! Need kõrged korktallaga kingad! Seikluse, flirdi, parfüümi ja jasmiini lõhn... 

Pariis 1943 — linn, mis elas ikka veel nagu rahu ajal. Kui Sguare de Bois Boulonge'il 
asuvates korterites kustus valgus enneaegselt, siis polnud selles süüdi voolukatkestus, ning 
kui kardinad ka kahisesid, siis olid need õhulised ja mitte rauast kardinad. 

Saksa okupatsiooniga olid pariislased sarmikalt leppinud. Mareke noir, must turg, õitses. 
Saksa sõduri moraal ei pidanud sellises elus vastu. Kindral von Witzleben ohkas kord: 
«Prantsuse naised, prantsuse köök ja prantsuse mentaliteet on andnud meile viimase hoobi. 
Õigupoolest peaksin ma siia paigutatud väeüksused iga nelja nädala tagant välja vahetama.» 
Ka kõige tähtsusetum kassapidaja elas Pariisis nagu vürst. Ta tundis peenimategi 
Šampanjamarkide erinevusi, ta nõudis hotelliköögist poulet garni, ta sõi tosinate kaupa 
austreid, ja koges oma prantslannast sõbratari pehmete käsivarte vahel, et kaugeltki kõige 
magusam polnud isamaa eest surra. 

Kindral Rundstedti, Läänes paiknevate vägede ülemjuhataja peakorter oli Thomas Lieveni 
esmane siht. Siin kõneles ta kolme majoriga, tehes enne nad kõik üksikasjalikult ning 
pidulikult saladuse kaasteadjateks, kui tuli lagedale oma väikese palvega. 

Esimene major saatis ta teise juurde. Teine saatis ta kolmanda juurde. Kolmas major viskas ta 
välja ja koostas ettekande oma kindralile. Kindral saatis ettekande hotelli Lutetia koos 
märkusega, et ta Abwehri igasuguse sekkumise sõjalistesse küsimustesse — ja silla õhkimine 
oleks just nimelt selline — nagu kord ja kohus ära keelab. 

Vahepeal oli nobe Thomas juba Wehrmachts-Führungsstab Technikusse ilmunud, et 
sedasama palvet kellelegi major Lede-burile esitada. Sündmus leidis aset kell 11.18. Kell 
11.19 helises pedantliku, auahne kapten Brenneri kirjutuslaual hotellis Lutetia telefon. Väike 

elukutseline ohvitser nöörsirge juukselahu ja kuldraamis prillidega tõstis kuuldetoru ja esitles 
ennast. Siis 

ajas ta oma istmel selja sirgu, sest ta sai teada, et räägib major Ledeburiga. 

Auastmelt kõrgema mehe sõnad panid kapteni punastama, ta haukus: «Temalt võib kõike 
oodata, härra major! Täpselt minu arvamus! Minu käed on siiski seotud! Kahetsen erakordsel 
kombel, et pean härra majori härra ooberstiga ühendama.» 

Seda ta seejärel ka tegi. Vastupidiselt kaptenile muutus ooberst väga kahvatuks, kui ta kuulis, 
mida majoril oli öelda. Viimaks ütles ta suure vaevaga: «Tänan teid informeerimise eest, härra 
major. Olite väga tähelepanelik, tõepoolest. Kuid ma võin teid rahustada: sonderführer Lieven 
ei ole hull. Mitte mingil moel! Ma tulen ja toon ta ise ära.» Ooberst pani kuuldetoru ära. 
Kapten Brenner oli tema kõrvale astunud. Tema prilliklaasid läikisid: «Lubage mul 
alandlikult juhtida tähelepanu, et ma olen alati selle inimese eest hoiatanud. Ta ei ole tõesti 
normaalne!» 

«See mees on niisama normaalne nagu teie ja mina! Ja Cana-ris on temast hullupööra sisse 
võetud. Käsi südamele: kas polnud tema idee — rahulike vahenditega partisanide vastu 
võidelda — kõikidest kõige parem? Kuulge, Brenner, ärgake üles! Prantsusmaal saatsid 
makiid viimasel kuul korda ainuüksi 243 mõrva, ;|iis veel 391 kallaletungi raudteel'ja 825 
sabotaažiakti tööstuses! Ainult ühes piirkonnas valitses rahu — Gargilesse'is. See on ema 
piirkond!» 

Kapten Brenner pigistas huuled kokku ja kehitas õlgu. |)oberst Werthe läks minema ja 
vabastas Thomas Lieveni, kellele pakkus erakordselt suurt lõbu asjaolu, et major Ledebur oli 
tema vaimse seisundi kriitika alla võtnud. Werthe ütles talle: «Mina aga vajan nüüd üht napsi, 
kas teate!» 

Pernod*-klaaside juures küsis Werthe pead vangutades: «Miks te küll olete selle sillaga nii 
pöörane, Lieven?» 

Vaikselt vastas Thomas: «Kuna ma olen veendunud, et paljud, kes muidu peaksid surema, 
jäävad ellu, kui ma selle silla leian. Sakslased ja prantslased, härra ooberst. Seepärast.» 
Ooberst Werthe keeras pea kõrvale: «Ah, Lieven, te olete tubli poiss.» Ta vaatas väikesest 
baarist välja suvisele bulvarile, kus olid lilled, puud, noored naised. Äkitselt pigistas ta käe 
rusikasse. «See neetud sõda,» ütles ooberst Werthe. 

Järgmisel hommikul eksles Thomas Lieven Riigi Tööteenistuse ühes ametiasutuses Pariisis. 
Otsides osakonda, mis tegeleks sildadega, eksis ta täiesti teelt ja maandus büroos, kustf tahtis 
otsekohe lausa põgeneda. Tema paanikal oli kaks põhjust: neli pilti seinal ja daam kirjutuslaua 
taga. 

Piltidel olid Hitler, Goebbels, Göring ja Riigi Tööteenistuse ülem Hierl. Daam oli erakordselt 
kõhetu ning suurt kasvu, tema rind oli lame, käed kondised. Oma kahvatud juuksed oli ta 
kuklale krunni keeranud. Tema valge pluusi vasakul rinnal asus kuldne parteimärk ja krael 
raske sepistatud pross. Ta kandis pruuni kuube, pruune villaseid sukki ja pruune madala 
kontsaga kingi. Tema välimus oli range, ta oli rangelt riides, ja rangust õhkus ka tema büroost. 
Thomas oli juba poolenisti büroost väljas, kui teda tabas naise kalk rabe hääl: «Üks hetk!» 
Thomas pöördus ümber ja naeratas virilalt. «Ma palun vabandust, ma eksisin ära. Head 
päeva!» 

Kolme sammuga oli naine oma laua tagant ukse poole sööstnud. «Mida tähendab «head 
päeva»? «Heil Hitler!» — nõnda kõlab meie tervitus!» Ta oli Thomasest peaaegu kahe pea 
jagu pikem. «Ma nõuan vastust. Kes te olete? Kuidas on teie nimi?» 

Thomas ütles surutult: «Sonderführer Lieven.» 

«Missugune sonderführer? Näidake isikutunnistust!» 

«Miks ma peaksin seda tegema? Mina ei tea ju ka, kes teie olete.» 

«Mina,» vastas see kõrend, kes ilmselt pesi end lüsoolseebiga, «olen stabshauptführerin 
Mielcke. Juba neli nädalat siin. Riigi Tööteenistuse ülema Hierli isiklikul korraldusel. Mul on 
kõik volitused. Siin on minu isikutunnistus. Kus on teie oma?» 

Stabshauptführerin Mielcke uuris Thomas Lieveni isikutunnistust hoolikalt. Siis helistas ta 
ooberst Werthele ja päris, kas too tunneb sonderführer Lievenit. Alles seejärel pakkus ta Tho- 
masele istet. «Vaenlane asub kõikjal. Peab olema valvas. Niisiis, mida te tahate?» 
«Tõepoolest, proua Mielcke —» 

«Stabshauptführerin. See on minu auaste.» 

«Tõepoolest, proua stabshauptführerin —» 

«Ilma prouata. Ainult stabshauptführerin.» 

Selles asjas on sul õigus, sa piprakaun, et proua sa ei ole, mõtles Thomas ja ütles suure 
vaevaga sõbralikult: «Tõepoolest, stabshauptführerin, ma ei usu, et teie olete õige instants 
minu probleemide lahendamiseks.» 

«Olen küll. Lõpetage see udujutt. Rääkige!» 

Pikkamisi hakkas Thomases pead tõstma tuline viha. Veel ta valitses ennast. «Minu ülesanne 
on salajane. Ma ei või sellest rääkida.» 

«Ma nõuan teilt seda. Kui Riigi Tööteenistuse ülema täieõiguslik volinik on mul selleks 
õigus. Ma lasen teid vahistada, kui te otsekohe ei...» 

Thomas pistis möirgama: «Stabshauptführerin, ma ei luba endaga sellisel toonil... » 

«Teil pole siin üleüldse mitte midagi lubada! Ma koostan veel täna ettekande. Rindekõlbulike 
noorte meeste kohta, kes Abwehri ettekäändel Pariisi patumülkas ringi sumpavad. Ma teatan 
sellest isiklikult Riigi Tööteenistuse ülemale!» 

Nüüd oli Thomase mõõt täis, nüüd ei pidanud ta enam vastu. Ta karjus naisele: «Ja mina 
koostan oma ettekande! Isiklikult admiral Canarisele! Teie olete ilmselt hulluks läinud? 
Kuidas te minuga räägite? Teiesugust oleme meie siia just oodanudki!» Thomas muutus 
õelaks. «Stabshauptführerin vastab oma auastmelt ooberstile, eks? Siis on admiral ikka veel 
kraad kangem, mis?» Thomas virutas rusikaga vastu lauda ja karjus: «Teil tuleb admiral 
Canarisele vastust anda, kas mõistate?» 

Naine vahtis teda ainiti kissis silmadega, mis olid vesised, sinised ja põhjamaised. Ta ütles 
venitades ja naeratades ja aralt: «Mis teid siis nii närvi ajab, sonderführer? Ma ju täidan ainult 
oma kohust.» Ta neelatas. 

Thomas mõtles: nüüd ta kardab. Nüüd tahab ta minuga ära leppida. Kuid mina ei suuda enam. 
Ma lämbun, kui pean siia jääma veel üheksainsaks minutikski. Ta hüppas püsti, viskas parema 
käe üles ja möirgas: «Heil Hitler, stabshauptführerin!» 

«Noh, oodake ometi...» 

Kuid Thomas oli juba ukse juures, kiskus selle valla ja virutas 

siis mürtsuga enda järel kinni. Minema! Minema! Värske õhu 

kätte! 


11. juulil maandus Thomas Lieven organisatsiooni Todt peakorteris. Siit saadeti ta Heinze- 
nimelise ehitusnõuniku juurde. HEINZE seisis ka selle' büroo uksel, mille Thomas sama 
päeva 

ennelõunal kella 11 paiku avas. Ruumis oli kaks suurt joonestuslauaga. Kaks suurt meest 
tülitsesid nende juures. Nad tülitsesid nii ägedalt, et ei märganudki Thomas Lieveni ilmumist. 
Mehed olid oma mundritele valged kitlid peale tõmmanud ja karjusid. 

ESIMENE: «Mina ütlen ennast vastutusest lahti! Iga tank, mis sellest üle sõidab, võib 
põhjustada kogu kaadervärgi kokkuvarisemise!» 

TEINE: «Kuidas te seda asja siis ette kujutate, mees, lähim sild viib üle Creuze'i ju alles 
Argentoni juures!» 

ESIMENE: «See on mulle ükstapuha, siis peavad härrad ringi sõitma! Mina kinnitan: «Pont 
noir» Gargilesse'i juures on hädaohtlik! Sõidutee alumisel küljel on meetripikkused lõhed! 
Minu insenerid pidid äärepealt rabanduse saama!» 

TEINE: «Tugevdage konstruktsiooni armatuurrauaga!» 

ESIMENE: «Lubage — see on ju ometi viimane rämps!» 

Thomas mõtles: sild Gargilesse'i juures. Fantastiline. Absoluutselt fantastiline. See on nii, 
nagu oleks tegelikkus minu soovide ja unistuste kannul jooksnud. Nüüd on ta mulle järele 
jõudnud... 

TEINE: «Mõtelge elektrijaamale! Paisule! Kui me silla õhku laseme, siis on elektrivooluga 
varustamine häiritud!» 

ESIMENE: «Siis mitte, kui meie selle õhku laseme! Siis me saame enne ümber- ja 
väljalülitusi ette võtta. Kui see värk aga homme iseenesest kokku variseb — siis tohite teie 
küll vooluhäiretest rääkida. Mina — mida teie siit tahate?» 

Thomas Lieven oli viimaks ometi avastatud. Ta tegi kummarduse ja ütles leebelt: «Ma 
tahaksin meeleldi ehitusnõunik Heinzega rääkida.» 

«See olen mina,» ütles esimene mees. «Milles on asi?» 

«Härra ehitusnõunik,» ütles Thomas, «ma usun, et saame suurepäraselt koostööd teha...» 


Koostöö kulges tõesti suurepäraselt. Juba 15. juuliks olid organisatsioon Todt ja 
organisatsioon Canaris oma plaanid Gargilesse'ist lõuna pool asuva «Pont noiri» tuleviku 
suhtes täielikult kooskõlastanud. Nüüd andis Thomas kui «Colonel Buckmaster, War Office, 
London» Maguis Crozantile raadio teel järgmise korralduse: «koostada viivitamatult teie 
maguis piirkonnas asuvate 

kõige tähtsamate sildade nimekiri — teatada vägede liikumise viisist ja sagedusest.» 

Päevad ja ööd läbi püsisid Prantsuse vastupanuvõitlejad varitsuskohtades. Nad kükitasid 
sillakaarte all, puuvõrades, vanade tuuleveskite ja talumajade pööningutel. Neil olid kaasas 
väli-binoklid, paber ja pliiats. Nad lugesid kokku Saksa tanke, veoautosid, mootorrattaid. Ja 
igal õhtul kell 21 teatasid nad oma vaatlustest «Londonile». Seal oli Feursi sild. Maconi sild. 
Dom-pierre'i oma. Neversi oma. Ja suur «Pont noir» Gargilesse'ist lõuna pool, Eguzoni 
elektrijaama paisu ees. 

30. juulil kell 21 istusid Yvonne Dechamps ja professor Debouche, pürjermeister Cassier, 
leitnant Bellecourt ja pottsepp Emile Rouff vana Moulin de Gargilesse'i elutoas. Ruum oli nii 
paksult sigaretisuitsu täis, et lõika või noaga. 

Yvonne'il olid kõrvaklapid peas. Ta võttis vastu šifreeritud läkitust, mida saatis talle parajasti 
kergelt rasvumisele kalduv kapral Schlumberger Pariisist: sv. 21 54621 Ihvhi rhwea riehr 
ctbgs twoee... 

Mehed, kes Yvonne Dechampsi ümbritsesid, hingasid vaikselt ning kergelt. Professor 
Debouche puhastas prilliklaase. Leitnant Bellecourt noolis ikka ja jälle huuli. 

«...-sntae siane krodi Ivgap,» andis Schlumberger edasi morsemärke hotelli Lutetia 
mansardkorrusel Pariisis. Mehed, kes teda ümbritsesid — Thomas Lieven, väike, pedantlikult 
friseeritud kapten Brenner, kinnine ooberst Werthe — hingasid vaikselt ning kergelt. Kapten 
Brenner võttis ninalt kuldraamidega prillid ja puhastas neid põhjalikult. 

Kakskümmend minutit pärast kella üheksat lõpetas «London» raadiosideseansi. Igivanas 
romantilises vesiveskis Creuze'i kaldal dešifreerisid Maguis Crozanti juhid saadud läkitust — 
läkitust, mis algas nii: 

«ööbik 17 — raf-pommitaja heidab 1. augustil kella 23 ja 23.15 vahel plaankvadraati 167 
spetsiaalmahutiga plastiklõh-keainet — laske 4. augustil täpselt kell 0.00 õhku pont noir 
gargilesse'i ja eguzoni vahel... » 

Kui läkitus dešifreeritult laual lebas, rääkisid kõik läbisegi. Ainult Yvonne Dechamps vaikis. 
Vaikselt istus ta raadiosaatja ees, käed rüpes kokku pandud. Ta mõtles sellele kummalisele 
captain Everettile, keda ta oli nii väga umbusaldanud. 

Professor Debouche rääkis meestega. Yvonne vaevalt kuulas 

teda. Vastik ning mõttetu oli see, millele ta mõtles, mida ta tundis. Ja siiski, siiski: mingi 
kindla veendumusega, mis tegi valu, teadis ta, et näeb seda captain Everetti jälle kord — 
kusagil, millalgi... 

Hääled tema ümber muutusid valjemaks. Yvonne ärkas mõtetest. Ta pani tähele, et 
pürjermeister Cassier', pottsepp Rouffi ja professor Debouche vahel oli puhkenud riid. Edev 
Cassier lõi rusikaga vastu lauda. «See siin on minu piirkond! Ma tunnen seda nagu oma 
taskut! Mina nõuan, et m in a juhiksin õhkimis operatsiooni!» 

Rahulikult ütles õpetlane: «Siin ei põruta mitte keegi rusikaga vastu lauda, minu sõber. 
Leitnant Bellecourt juhib seda operatsiooni. Tema on spetsialist õhkimistööde vallas. Teie 
teete seda, mida tema käsib.» 

«Mind ajab see öökima, et kõik antakse leitnandile korraldada,» ägestus pürjermeister. «Kes 
asutasid Maguis Crozanti? Rouff, mina ja paar talupoega.» 

«Just nii,» hüüdis pottsepp. «Selle kandi inimesed! Teie, teised, olete alles hiljem juurde 
tulnud.» 

Yvonne sundis ennast captain Everetti oma mõtetest välja lülitama. Ta ütles külmalt: «Jätke 
tülitsemine. Teeme nii, nagu ütleb professor. On õigus — me ühinesime teiega hiljem. Kuid 
meie oleme selle makii tõeliselt loonud. Meie kaudu saite teie raadiosaatja. Mina olen teid 
seda kasutama õpetanud.» 

Pürjermeister ja pottsepp vaikisid. Kuid üle Yvonne'i pea vaatasid nad teineteisele otsa, 
kavalalt ning riukalikelt, nagu seda teevad vanad talupojad... 


4 

1. augustil 1943 kell 23 viskas Briti pommitaja, mille sakslased olid sõjasaagiks saanud, 
plaankvadraati 167 suure spetsiaal-mahuti koos sõjasaagiks saadud plastiklõhkeainega. 

2. augustil ilmus Pariisist Eguzoni elektrijaama keegi ehitusnõunik Heinze organisatsioonist 
Todt ja arutas siinsete juhtivate Saksa inseneridega üksikasjaliselt läbi kõik tagajärjed, 

mida silla õhkimine võis läheduses asuvale paisule põhjustada, ja milliseid hädavajalikke 
meetmeid siis rakendada. 

3. augustil ilmus ehitusnõunik ühe rahvaväelaste pataljoni komandandi poole, pühendas mehe 
saladusesse ja pani talle südamele, et kõik Saksa valvemeeskonnad jääksid eemale «Pont 
noirist» 4. augustil kella 23.15 kuni 0.30-ni. 

4. augustil kell 0.08 lendas «Pont noir» plaanipäraselt suure lurtsuga õhku. Ükski inimene ei 
saanud vigastada. 

5. augustil kell 21 kükitasid kapralid Schlumberger ja Raddatz Pariisis hotellis Lutetia ja 
higistasid oma aparaatide juures. 

Nende selja taga seisid Thomas Lieven, ooberst Werthe ja kapten renner. 

«Ööbik 17» teatas endast täpselt. Schlumberger torises, sellal ui ta üles kirjutas: «Täna ei anna 
morsemärke tüdruk. Täna on keegi mees aparaadi juures... » 

«Ööbik 17» andis morsemärke kaua, nii kaua nagu ei kunagi varem. Ettekanne ei paistnudki 
lõppevat. Sellal kui Schlumberger vastu võttis, hakkas Raddatz juba dešifreerima. Ettekande 
esimene osa kõlas umbes niimoodi, nagu Thomas oli oodanud: 

«.. Vastutusrikas ülesanne pont noiri suhtes korralduse kohaselt täidetud — kogu sild 
lõhkelaenguga õhku lastud — kakskümmend meest võtsid operatsioonist vahetult osa — 
leitnant bellecourt murdis vahetult enne operatsiooni jala — lebab sõprade juures eguzonis — 
siinpool emile rouff— professor debouche ja yvonne dechamps on clermont-ferrandis...» 
Werthe, Brenner ja Thomas vahtisid dešifreerivat Raddatzit üle tema õla. 
See igavene idioot seal Crozantis, mõtles Thomas kahvatudes, miks ta mainib nimesid? 
Enne kui Thomas midagi teha jõudis, tundis ta, kuidas kapral Raddatz astus talle jalale. Ta 
heitis radistile pilgu. Berliinlase silmades asus ehmunud hämmastus. Parajasti ulatas talle 
Schlumberger jälle ühe sedeli. Raddatz köhis ahastavalt. 
«Mis seal lahti on?» hüüdis Brenner, astudes välkkiirelt ligi nagu nirk. 
«Ma — ma — mitte midagi!» kokutas berliinlane. Brenner rebis tal paberi peost. «Andke siia, 
mees!» Ta hoidis seda kõrgel. Tema prilliklaasid helkisid. «Kuulake hetkeks, härra oberst!» 
325 
Thomas tundis, kuidas raudne käsi hakkas tema südant pigistama, kui Brenner ette luges, 
mida Raddatz oli äsja dešifree-rinud. 
«Me palume sellest aktsioonist informeerida kindral de Gaulle'i ja meie kõige tähtsamad ning 
vapramad liikmed talle teatavaks teha — kiitus ja aumärgid tõstaksid võitlusmoraali...» 
Oh Jumal, mõtles Thomas, see ei saa ometi tõsi olla! 
«...suurimad teened silla õhkimisel pärast leitnant Bellecourti väljalangemist on pürjermeister 
Cassier'l, kes elab Crozantis — ja peale tema Emile Rouffil Gargilesse'ist. Kaasa aitasid 
veel...» 
Kapral Schlumberger tõstis jahmunult stenogrammiplokilt pilgu. 
«Jätkake vastuvõtmist, mees!» karjus talle Brenner. Siis pöördus kapten Thomase poole. 
«Härra sonderführer, teie olete ikka väitnud, et seda inimrämpsu pole võimalik kinni võtta, 
kuna me ei tea nende tõelisi nimesid ega aadresse, mis?» Brenner naeris metalselt. «Nüüd me 
saame seda kohe teada!» 
Kõik keerles Thomase silmade ees. Need oinapead seal Cro-zantis. Need edevad idioodid. 
Mina mõtlesin alati, et ainult meie oleme sellised. Kuid ka prantslased pole paremad. 
Ilmaaegu. Kõik ilmaaegu. 
Ooberst Werthe oli äkitselt tõsiseks muutunud. Ta ütles väga tasa: «Lahkuge raadiosaatja 
ruumist, härra Lieven.» 
«Härra ooberst, ma palun kaalutleda,» alustas Thomas ja katkestas, sest ta nägi Werthe 
hallides silmades rangust ja teadis: ükskõik mida ta ka ütleks, seda meest ei suuda see praegu 
mõjutada. 
Ilmaaegu. Kõik ilmaaegu paari lollaka peni tõttu, kes tahtsid pärast sõda paari plekitükki 
rinnas kanda... 
Viie minuti pärast saabus kapral Schlumbergerile ja Rad-datzile vahetus. Nad tulid alla hotelli 
halli, kus Thomas neid ootas. 
Schlumbergeril oli peas selline nägu, nagu tahaks ta nutta. «Too oinas ei jätnud ega jätnud 
järele. Kakskümmend seitse nime siiamaani.» 
«Nende kahekümne seitsme käest saavad nad ülejäänute nimed teada nagu naksti,» ütles 
Raddatz. 
«Kas tahate koos minuga sööma tulla, kamraadid?» küsis 
Thomas. 

Menüü » Pariis, 5. august 1943 


Lambaneerud saiaviilakatel Merikeel Grenoble'i moodi Aprikoosikeedisega täidetud 
munakoogid 

Kala söömisel tuleb idee, mis päästab 65 inimelu... 

Lambaneerud saiaviilakatel. Võtta väikesed lambaneerud, eemaldada neilt rasv ja nahk ning 
lõigata nad pikuti pooleks. — Lõigata väikesed saiaviilakad, määrida nad mõlemalt poolt 
kergelt võiga ja panna igaühele üks neer, lõikepind allpool. — Segada kangest sinepist, hapu- 
koorest, väikesest võitükist, ühest munakollasest, natukesest soolast ja Cayenne'i piprast 
kokku paks puder, millega määrida neerusid. — Siis lasta neid neere koos saiaviilakatega 
umbes 10 minutit keskmise kuumuse juures praeahjus küpseda. Katsuda neid vahepeal terava 
kahvliga. Kui neerudest enam punast mahla välja ei voola, siis on nad valmis. Serveerida 
kuumalt. 


Merikeel Grenoble'i moodi. Lasta kalad juba müüjal nahast paljaks teha Ja fileeks lõigata. — 
Seejärel marineerida neid vähemalt pool tundi sidrunimahla, pipra ja soola sees, et liha kõvaks 
muutuks ja oma värvi ei kaotaks. Kuivatada ja praadida kiiresti mõlemalt poolt tulise pruuni 
või sees; pärast seda asetada soojendatud plaadile. — Siis tuleb väikesed sidrunikuubikud 
koos kappariga praevõi sees kiiresti kuumaks ajada. — Kallata nüüd kaste juba valmis 
merikeele-fileetükkidele; tuua lauale koos soolakartulitega, millele on puistatud peterselli. 


Aprikoosikeedisega täidetud munakoogid. Küpsetada õhukesed, keskmise suurusega 
munakoogid. — Määrida koogi ühele küljele aprikoosikeedist, rullida ta kokku ja keerata veel 
kord kuuma või sees ringi. Nüüd puistata sellele veel maitse järgi riivitud mandleid ning 
serveerida otsekohe. — Peened munakoogid on parimad siis, kui tainas on vähemalt tund aega 
varem valmis tehtud ning sel moel puhata lastud. 

327 

Nagu viimastel kuudel sageli, nii läksid nad nüüdki Henri juurde. See oli väike lokaal Rue 
Clement Marot'1, mille Thomas oli avastanud. Peremees ise tuli laua äärde ja tervitas neid 
südamlikult. Kui ta Thomast nägi, läksid tal silmad iga kord niiskeks. Henri vennanaine oli 
saksa juuditar. Too oli valepaberite abil maale peitu läinud. Valepaberid oli talle hankinud 
Thomas Lieven. Hotellis Lutetia oli palju ning häid võimalusi valedokumentidele juurde 
pääsemiseks. Thomas kasutas neid aeg-ajalt. Ja ooberst Werthe teadis seda ning vaikis. 
«Midagi kerget, Henri,» ütles Thomas. Aeg oli juba hiline ja ta pidi maha rahunema. Nad 
seadsid menüü kokku. 

Schlumberger palus: «Kui võimalik, härra Lieven, siis tõlkige talle, et ta küpsetaks ka paar 
täidisega munakooki!» 

Thomas tõlkis. Henri kadus. Vaikus laskus kolme sõbra vahele, tinane vaikus. Alles siis kui 
lambaneerud saiaviilakatel olid lauale toodud, pomises viinlane: «Brenner helistas otsekohe 
Berliini. Hiljemalt homme hommikul läheb lahti eriaktsibon. Mis juhtub inimestega, see on 
selge.» 

Thomas mõtles: professor Debouche. Ilus Yvonne. Leitnant Bellecourt. Paljud-paljud teised. 
Praegu nad veel elavad. Praegu nad veel hingavad. Varsti nad arreteeritakse. Varsti on nad 
surnud. 

«Poiss,» ütles Raddatz, «nüüd olen ma sõjaväes neli aastat ära viilinud. Veel pole ma ühtki 
inimest tapnud. Sitt tunne, kui peab selles asjas kord kaassüüdlaseks saama...» 

«Meie ei ole selles süüdi,» ütles Thomas. Ja mõtles: teie mitte. Aga mina? Mina, juba 
väljapääsmatult valedesse ja pettustesse, illusioonidesse ja salakavalustesse mässitud. Kas 
mina olen ikka süüst prii? 

Schlumberger ütles: «Härra Lieven, see ei tule ometi kõne allagi, et ma aitaksin nüüd 
partisane, kes tapavad seal meie kamraade!» 

«Jah,» ütles Thomas, «see ei tule kõne allagi.» Ja ta mõtles ahastavalt: mida siin saaks teha? 
Mida peaks tegema? Kuidas küll ausaks inimeseks jääda? 

«Karlil on õigus,» ütles berliinlane. «No vaadake, mina ei ole mingi nats. Kuid käsi südamele: 
oletame, et ma kukun nende partisanide kätte. Kas nad kiidavad mind selle eest, et ma nats ei 
ole?» 

«Nad sulle alles situvad. Nad notivad su maha. Nendele on sakslane ikka sakslane.» 

Thomas sonkis mõtetesse vajunult oma kala. Äkitselt tõusis ta püsti. Ta ütles: «Ü k s 
võimalus siiski on. Üksainuke.» 

«Missugune võimalus?» 

«Midagi korda saata — ja siiski ausaks inimeseks jääda,» ütles Thomas. Ta läks 
telefonikabiini, helistas hotelli Lutetia ja palus kuuldele ooberst Werthe. Viimane teatas 
endast närviliselt. Thomas kuulis paljusid hääli. Ooberst näis pidavat läbirääkimisi. Thomase 
nägu leemendas higist. Ta mõtles: inimeseks jääda. Inimeseks kaasmaalaste vastu. Inimeseks 
siinsete inimeste vastu. Mitte muutuda reeturiks. Ega unistajaks. Ega sen-limentalistiks. 
Ainult elu päästa... Elu päästa... f Thomas ütles kähisevalt: «Härra ooberst, siin on Lieven. 
Mul on teile äärmiselt tähtis ettepanek. Teie üksi ei saa selle kohta ptsust langetada. Ma palun, 
kuulake mind ära ja informeerige kohe admiral Canarist.» 

«Mis jama see siis on?» 

«Härra ooberst, millal algab aktsioon Crozantis?» 

«Homme hommikul. Mis siis on?» 

«Ma palun teid, laske mul seda aktsiooni juhtida!» 

«Lieven! Mul pole vähimatki naljatuju. Minu kannatus on otsas!» 

«Kuulake mind ära, härra ooberst,» hüüdis Thomas. «Palun kuulake, millise ettepaneku ma 
teile teen...» 

Oli 6. augusti hommik 1943 kell 4.45, kui ehtne Briti Lysander võttis kursi Prantsusmaa 
linnale Clermont-Ferrand. Voogava udumassi seest kerkis parajasti ülespoole särav 
päikesepall. Piloot, kes oli oma reisijast seinaga lahutatud, haaras pardatelefoni ja ütles: 
«Maandumine kahekümne minuti pärast, sonderführer!» 

«Tänan,» ütles Thomas Lieven ja klõpsatas kuuldetoru seina külge. Siis istus ta liikumatult 
pisikeses kabiinis ja vaatas välja, kus laiusid laitmatult puhas taevas ja hallikasvalge uduloor, 
mis varjasid veel pilgu eest räpast maad kõikide sealsete võitluste ning intriigidega, alatuste 
ning lollustega. 

Thomas Lieven nägi hale välja. Ta oli näost ära langenud, tema silmad asetsesid sügaval 
koobastes. Tal oli seljataga elu kõige raskem öö ja ees ootamas elu kõige raskem päev. 
Kümme minutit hiljem laskus piloot madalamale. Lysander murdis läbi hommikusest 
uduvaibast. Clermont-Ferrand, piiskopi residents ja ülikoolilinn, asus nende all — veel 
unehõlmas, ilma elumärkideta, tühjade tänavatega. 

Kell 5.15 jõi Thomas Lieven tiroollasest kapten Öllingeri ametiruumis kuuma kohvi. Väike 
rässakas mägiküttide üksuse komandör — väeosa asus Clermont-Ferrandi juures kui garnison 
— uuris hoolikalt Thomas Lieveni salateenistustõendit. Ta ütles: 

«Ma sain ooberst Werthe käest pika telegrammi. Tunni aja eest ta ka telefoneeris mulle. 
Sonderführer, minu inimesed on teie käsutuses.» 

«Kõigepealt palun ma ainult autot, mis viib mind linna.» 

«Ma annan teile kümme meest kaasa.» 

«Tänan, ei. Selle, mis mul ees seisab, pean ma üksi joonde ajama.» 

«Aga...» 

«Siin on pitseeritud kiri. Kui te kella kaheksaks pole minust mitte midagi kuulnud, siis tehke 
see lahti. See sisaldab ooberst Werthelt kõik vajalikud juhtnöörid, mida teil tuleb siis ellu viia. 
Elage hästi.» 

«Nägemiseni...» 

«Jah,» ütles Thomas ja koputas puust laua pihta, «seda loodan ka mina.» 

Citroen — küll sõjasaak, ent ilma Saksa tundemärkideta — rappus üle Blaise Pascali väljaku. 
Thomas istus unise vaikiva sohvri kõrval. Too kandis halli flanellülikonna peal vihmamantlit 
ja peas valget kübarat. 

Thomase sihtpunkt sellel varajasel hommikutunnil oli professor Debouche, Resistance'i 
vaimne juht Kesk-Prantsusmaal. Ta elas laiaulatusliku Cite Universitaire'i ühes ametikorteris. 
Avenue Carnot'l asuva peaportaali ees väljus Thomas autost. Ta ütles: «Sõitke ümber nurga 
ja oodake mind.» 

Siis läks ta ülikoolivärava juurde. Armas Jumal, aita -mind nüüd, mõtles ta. Aita nüüd meid 
kõiki... 

Kestis igaviku, ja Thomas pidi ikka ja jälle kella helistama, kuni viimaks vana pedell kirudes 
välja ilmus, öösärgi väel ning 

tuhvlid jalas, mantel üle võetud. «Nom de Dieu, kas te olete hulluks läinud? Mida te tahate?» 
«Professor Debouchega rääkida.» 

«Praegu? No kuulge...» Pedell jäi vait. Viie tuhande frangine rahatäht vahetas omanikku. 
«Nojah, see on ikkagi pakiline asi. Keda ma tohin härra professorile teatada?» 

«Kas teie korteris on telefon?» 

«Jah, monsieur...» 

«Ma räägin temaga ise.» 


Pedelli ruumikas keldrikorteris kerkis Thomasel higi laubale, ui ta, kuuldetoru kõrva ääres, 
kuulis, kuidas telefon professor Debouche juures läbilõikavalt helises. 

Pedelli naine oli üles tõusnud, ta surus end oma mehe vastu ja nad sosistasid isekeskis, ning 
mõlemad silmitsesid Thomast ohkunult. Siis kuulis Thomas häält, mida ta tundis: «Siin 
Debouche. Mis on lahti?» Kähisedes ütles Thomas: «Everett.» 

Ta kuulis professorit hinge kinni pidavat. «Everett? Kus — Kus te olete?» «Ülikoolis. Pedelli 
korteris.» 

«Ta peab teid minu juurde tooma — silmapilkselt... Ma — ma ootan teid...» 

Thomas pani kuuldetoru ära. Pedell ütles: «Tulge, monsieur.» Väljumisel noogutas pedell 
oma naisele — seda Thomas veel nägi. Kuid ta ei näinud enam, et närtsinud, halliks läinud ine 
seepeale telefoni juurde astus ja toru pihku võttis... 

«Taeva pärast, mis põhjusel olete hakkama saanud sellise hullumeelse teoga, et tulete siia, 
captain Everett?» Kuulus füüsik, kes nägi välja nagu Albert Einstein, seisis oma korteri 
raamatukogus hiiglasuure, kogu seina katva raamaturiiuli ees. «Härra professor, Maguis 
Crozant on silla Gargilesse'i juures õhku lasknud.» 

«Korralduse kohaselt, jah.» 

«Kas te olete oma inimesi sellest peale näinud?» 

«Ei. Mina viibin koos assistendiga juba nädal aega siin. Ma pidasin ülikoolis loenguid.» 
«Kuid te teate, et leitnant Bellecourti asemel juhtisid õhku-laskmist pürjermeister Cassier ja 
pottsepp Rouff?» 

«Head inimesed, julged inimesed.» 

«Halvad inimesed, rumalad inimesed,» ütles Thomas kibestunult. «Edevad inimesed, härra 
professor! Vastutustundetud inimesed!» 

«Mon capitaine, niisiis kuulge...» 

«Kas te teate, mida need kolm korda neetud narrid eile õhtul korda saatsid? Nad asusid 
raadiosaatja juurde ja edastasid Maguis Crozanti liikmete nimed ja aadressid! Cassier! Rouff! 
Professor Debouche! Yvonne Dechamps! Leitnant Bellecourt. Üle kolmekümne nime ja 
aadressi...» 

«Aga mispärast siis, taeva pärast?» Vana mees oli kahvatuks muutunud. 

«Et ennast upitada. Et nõnda ka kindral de Gaulle kindlasti teaks, kes olid kõige vapramad 
kangelased, kes on kõige suuremad ordenid ära teeninud... Lollpeadel olete lasknud seal üle- 
val mägedes istet võtta, härra professor!» 

Vana mees vaatas kaua aega Thomasele otsa. Siis ta ütles: «Nimede edastamine oli muidugi 
valesamm. Aga oli see siis kuritegu? Kas London on seetõttu hädaohtu sattunud? Vaevalt 
küll... Järelikult ei saa see olla põhjuseks, miks te olete siia tulnud ja oma elu kaalule 
pannud...» Lähedale, üsna lähedale Thomasele astus professor Debouche. Suured ja uurivad 
olid õpetlase silmad, kui ta kähisevalt sosistas: «Mispärast te riskite oma eluga, captain 
Everett?» 

Thomas tõmbas sügavasti hinge. Ja kui ta mind maha lööb, mõtles Thomas. Ja kui ma seda 
päeva üle ei ela. Siis olen ma vähemalt surnud seetõttu, et püüdsin sellel räpasel ajal ausaks 
inimeseks jääda. Ta tundis ennast korraga täiesti rahuliku olevat nagu tollal, kui ta oli 
otsustanud end enesetapu abil päästa edasistest ülekuulamistest Gestapos. Ta ütles vaikselt: 
«Kuna minu nimi ei ole captain Everett, vaid Thomas Lieven.» 

Vana mees sulges silmad. 

«Kuna ma ei tööta Londonile, vaid Saksa Abwehrile.» 

Vana mees avas jälle silmad ja vaatas Thomasele lõpmata kurva näoga otsa. 

«Ja kuna Maguis Crozant pole juba mitu kuud pidanud raadiosidet Londoniga, vaid 
sakslastega.» 

Seepeale jäi raamatukogus vaikseks. Mehed vaatasid teineteisele otsa. Viimaks sosistas 
Debouche: «See oleks liiga kohutav. Ma ei suuda seda uskuda, ma ei taha seda uskuda.» 

Sel momendil lendas uks valla. Debouche assistent Yvonne Dechamps seisis lävel, hingetu, 
minkimata, sinise vihmamantli all üsna vähe riideid seljas. Tema mererohelised silmad olid 
kohkunult pärani. Ilus suu tõmbles. «See on tõsi... captain Everett... See olete tõesti teie...» 
Kolme sammuga oli Yvonne Thomase juures. Debouche tegi ägeda liigutuse. Yvonne vahtis 
ainiti Thomast. Neiu sõnad tulid tormakalt: «Pedelli naine helistas mulle... Mina elan ka siin... 
Mis on juhtunud, captain Everett, mis on juhtunud?» 

Thomas pigistas huuled kokku ja vaikis. Äkitselt haaras Vonne tema käe ja hoidis seda 
tugevasti oma peos. Ja alles nüüd märkas Yvonne, et Debouche istus seal murtult, 
raugastunult, meeleheitesse langenult. 

«Mis on juhtunud, professor?» hüüdis Yvonne, keda valdas äkitselt paanika. 

«Minu laps. Mees, kelle kätt sa hoiad, on Saksa agent...» 


Aeglaselt, üsna aeglaselt tõmbus Yvonne Dechamps Thomasest eemale. Neiu tuikus, nagu 
oleks ta purjus. Seejärel vajus ta tugitooli. Debouche teatas kähiseval häälel, mida Thomas oli 
talle pajatanud. Yvonne kuulas seda, ilma et oleks Thomaselt Iku lahti kiskunud. Üha 
tumedamaks muutusid tema rohelised silmad, lõpuks täitusid need vihast ning põlgusest. 
Huuled liisid vaevalt, kui ta rääkis: «Ma arvan, et te olete kõige alatum räpasem, mis üldse 
olemas, härra — Lieven. Ma arvan, et olete suurim lurjus, te olete tõesti vihkamisväärne.» 

«Mulle on ükspuha, mida teie minust arvate,» ütles Thomas. Mina pole süüdi, et mitte ainult 
meil, vaid ka teil leidub edevaid; egoistlikke idioote, nagu see Rouff ja Cassier. Mitu kuud 
läks kõik hästi...» 

«Teie ütlete Selle kohta «hästi», teie, siga?» 

«Jah,» sõnas Thomas. Ta tundis, et muutub aina rahulikumaks. «Mina ütlen selle kohta 
«hästi». Mitme kuu jooksul ei stud selles kandis mitte kedagi maha. Mitte ühtegi sakslast. 

Mitte ühtegi prantslast. See oleks võinud niimoodi edasi kesta. Ma oleksin võinud teid kaitsta 
kuni selle neetud sõja lõpuni...» 

Yvonne pistis äkitselt karjuma, kimedalt ning hüsteeriliselt nagu laps, ta hüppas tuikudes 
jalule ja sülitas Thomasele näkku. Professor kiskus ta järsult tagasi. 

Thomas tõmbas taskurätikuga üle põse. Vaikides vaatas ta Yvonne'ile otsa. Sel naisel on 
õigus, mõtles ta. Oma seisukohalt on tal õigus. Kõikidel on oma seisukohalt õigus — ka 
minul. Sest mina tahan kõikide suhtes aus olla... 

Yvonne Dechamyps tahtis ukse juurde tormata. Thomas rebis naise tagasi. Too lendas mürtsti 
vastu seina. Hambad irvi, vahtis ta Thomasele ähkides otsa. 

«Teie jääte siia.» Thomas astus ukse ette. «Kui eile õhtul nimed teatavaks said, informeeris 
Abwehr otsekohe Berliini. Lahingutegevusse ähvardatakse lülitada mägiküttide üksus, kes 
paikneb linnast väljas. Seepeale rääkisin ma veel kord Abwehri Pariisi šefiga...» 
«Mispärast?» küsis professor Debouche. 

Thomas raputas pead. «See on minu asi.» 

Professor vaatas talle kummaliselt otsa. «Ma ei tahtnud teid 

solvata...» », 

See mees, mõtles Thomas, see imetlusväärne mees hakkab taipama, hakkab minust aru 
saama... Kui mul õnne on... kui meil kõigil õnne on... 

«Ma tegin ooberst Werthele selgeks, et mägiküttide aktsioon nõuab kahtlemata ohvreid — 
ohvreid mõlemalt poolt. Meie inimesed ründavad otsusekindlalt, teie inimesed kaitsevad end 
meeleheitlikult. Veri hakkab voolama. Inimesed surevad. Sakslased ja prantslased. Gestapo 
hakkab vange piinama. Nood reedavad oma kamraadid.» 

«Mitte iialgi!» hüüdis Yvonne. 

Thomas pööras end ümber. «Pidage suu kinni!» 

Vana mees ütles: «On kohutavaid piinamisvõtteid.» Ta vaatas äkitselt Thomasele otsa, targalt 
ning kurvalt nagu Vana Testamendi prohvet. «Teie teate seda, härra Lieven — eks ole tõsi? 
Ma usun, ma mõistan nüüd paljutki. Ma tunnen, et kõik peab ikka veel paika. Kas mäletate? 
Ma ütlesin kord, et ma pean teid korralikuks...» Thomas vaikis. Yvonne hingas raskelt. 
«Mida te oma ooberstile veel ütlesite, härra Lieven?» küsis professor. 

«Ma tegin talle ettepaneku. Vahepeal on admiral Canaris ettepaneku heaks kiitnud.» 

«Kuidas see ettepanek kõlab?» 

«Teie olete makii vaimne juht. Inimesed teevad seda, mida te neile ütlete. Teie kutsute kogu 
rühma Gargilesse'i veski juurde kokku ja teete neile selgeks, et olukord on väljapääsmatu. Siis 
võivad mägikütid teie mehed seal vangi võtta ilma ainsagi püssipauguta.» 

«Ja edasi?» 

«Sellisel juhul garanteerib admiral Canaris oma ausõnaga, et mitte ühtegi teist ei anta üle SD- 
le, vaid te kõik lähete Wehrmachti laagrisse kui sõjavangid.» 

«See on küllaltki halb.» 

«Kuid asjaolusid arvestades on see kõikidest võimalustest parim. Sõda ei kesta ometi 
igavesti.» 

Professor Debouche ei vastanud. Noruspäi seisis ta oma raamatute keskel. 

Thomas mõtles: annaks Jumal, et see sõda tõesti varsti lõpeks. On nii kohutavalt raske natside 
võimu all ausaks inimeseks "da. Lase sellel tõul kärvata, ometi kord kärvata. Ja lase mind 
rahus elada, ometi kord. 

Need olid soovid, mis ei pidanud veel kaua-kaua aega täide inema... 

Professor küsis: «Kuidas ma Gargilesse'i jõuan?» 

«Minu autoga. Aeg pressib peale, professor. Kui te seda ettepanekut vastu ei võta, siis algab 
kell kaheksa mägiküttide aktsioon ilma meieta.» 

«Ja — ja Yvonne? Ta ori kogu rühma ainuke naine... Naine, härra Lieven...» 

Thomas naeratas kurvalt. «Mademoiselle Yvonne'i kui isikliku vangi — palun laske mul 
lõpuni rääkida — pistan ma linna prefektuuris kongi. Sinna jääb ta seniks, kuni aktsioon on 
möödas. Et ta oma patriotismi ajel mõnda õnnetust kokku ei keeraks, ejärel võtan ma ta enda 
autosse, et teda Pariisi viia. Ja teel sinna põgeneb ta minu käest ära.» — «Mis?» vahtis 
Yvonne talle ainiti otsa. 

«Teil läheb korda ära põgeneda,» ütles Thomas tasa. «See on teine soodustus, mille ma 
ooberst Werthelt välja kauplesin. See on nii-ütelda põgenemine Saksa Abwehri heakskiidul!» 
Yvonne astus päris Thomase ligi. Ta hingeldas erutusest. 

«Kui Jumal on olemas, siis ta karistab teid... Teie peate hukkuma, aeglaselt ning armetult... 
Mina ei põgene! Ja professor Debouche ei võta teie ettepanekut iialgi vastu, mitte iialgi! Me 
võitleme ja sureme — kõik.» 

«Loomulikult,» ütles Thomas väsinult. «Ja nüüd võtke palun istet ja pidage viimaks ometi 
suu, teie, sangarlik naine.» 

salajane — kell 14.35 — 9. august — pariisi abwehrilt berliini abwehri šefile — mägiküttide 
pataljon sonderführer lieveni juhtimisel võttis clermont-ferrandi piirkonnas 7. augustil kella 
22 paiku gargilesse'i veski juures vangi maguis crozanti — professor debouche juhitava 
maguis' liikmed ei osutanud vähimatki vastupanu — arreteeriti 67 (kuuskümmend seitse) 
meest — kinnivõetud mehed viidi korralduse kohaselt wehrmaohti sõjavangide laagrisse 343 


— lõpp — 

27. septembril 1945 ütles professor Debouche Liitlaste Uurimiskomisjonile Pariisis sõna- 
sõnalt järgmist: 

«Maguis Crozanti kõiki liikmeid koheldi Wehrmachti laagris 343 humaanselt. Nad kõik elasid 
sõja üle ja on kodumaale tagasi pöördunud. Ma pean rõhutama, et meie kõik oleme oma elu 
eest tänu võlgu üksnes ühe sakslase julgusele ning humaansusele, kes meid algul Briti 
captainina ninapidi vedas ning mind hiljem, 6. augustil 1943 Clermont-Ferrandis üles otsis. 
Ta ütles tollal, et teda kutsutavat sonderführer Thomas Lieveniks...» 

Liitlaste Uurimiskomisjoni ametnikud asusid seepeale seda «sonderführer Lievenit» otsima. 
Nad ei leidnud teda. Sest sügisel 1945 pidasid Thomas Lievenile jahti hoopis teised organisat- 
sioonid kui Liitlaste Uurimiskomisjon, ja sel põhjusel oli ta parajasti... 

Kuid stopp, meie tahame jutustada korralikult järjekorras. Hetkel on veel august 1943... 

17. augustil 1943 teatas Saksa Sõjaväe Ülemjuhatus Sitsiilia saare — loomulikult 
plaanipärasest — evakueerimisest. Ning ka seda, et Donetsi keskjooksul olid nõukogulased 
pärast ägedat suurtükitule ettevalmistust — loomulikult kauaoodatud — rünnakule asunud. 
Samal päeval pidas Pariisis gauleiter Sauckel Prantsusmaal asuvate NSDAP liikmete suurel 
meeleavaldusel kõne. Ta mainis r uuseas, et saksa rahvas elab käesoleval silmapilgul läbi oma 
juurimat ning säravaimat epohhi. Sauckeli kinnitust mööda ole-at võit kindel. Saksamaa 
olukord neljandal sõja-aastal olevat midagi hoopis muud, kui see oli samal ajal Esimeses 
maailasõjas. Ennem variseb maailm põrmuks, kui Saksamaa selle sõja kaotab. 

Samal ajal kui gauleiter Sauckel tänas füürerit kolmekordse «Sieg-Heil» hüüdmisega selle 
eest, et too on viinud saksa rahva sellise ülevuse ning suuruseni, kutsus ooberst Werthe oma 
büroosse hotellis Lutetia kapten Brenneri ja sonderführer Lieveni. 

«Minu härrad,» ütles ooberst,.«ma sain just äsja Berliinist vastavad korraldused. Kapten 
Brenner ülendatakse oma teenete eest Maguis Crozanti likvideerimisel — tagasihaaravalt 1. 
augustist — majoriks. Füüreri ja kõrgeima ülemjuhataja nimel annan teile veel üle 1 klassi 
Teeneteristi Mõõkadega.» 

See oli väikese kapten Brenneri tähetund! Tema silmad särasid helkivate prilliklaaside taga 
nagu õnnelikul lapsel jõuluõhtul. Ta oli valvelseisangus, kõht sees, rind ees! 

«Braavo!» ütles tsivilist Lieven, kes kandis sellel päeval oivaliselt istuvat sinist suveülikonda, 
valget särki ja tuhmi hallikas-roosat triibulist lipsu. «Ma õnnitlen teid, härra major!» 
Verivärske major ütles häbelikult: «Loomulikult võlgnen ma selle kõige eest tänu üksnes 
teile.» 

«Jama!» 

«Ei, see pole mingi jama, üksnes teile! Ja ma tunnistan, et olen selle operatsiooni puhul sageli 
olnud teie vastu, et ma pidasin kogu seda asja hullumeelsuseks, et ma teid karvavõrdki 
usaldanud...» 

«Kui te nüüdsest peale mind usaldate, siis on kõik hästi,» les Thomas leplikult. Tegelikult sai 
Thomas sellest tunnist 

peale endale major Brenneri näol andunud imetleja, kes oma kummalise sonderführeri kõige 
pöörasemate ning kõige julgemate operatsioonide puhulgi enam tagasi ei kohkunud. Ooberst 
Werthe oli saanud pandla 1 järgu Raudristi juurde. «Rist on mul juba Esimesest 
maailmasõjast,» seletas ta. 

«Vaadake,» ütles Thomas värskeltküpsenud major Brennerile, «meie oleme kaht maailmasõda 
nii kiiresti teineteise järel alustanud, et tervele tugevale inimesele on osaks saanud õnn mõle- 
mad nende kangelaslikus suuruses läbi elada.» 

«Pidage suu,» ütles ooberst. «Mida me üleüldse teiega peale hakkame, teie, kummaline 
sonderführer? Teie olete tsivilist.» 

«Selleks tahaksin ma ka jääda.» 

«Kuid mul on siin üks järelepärimine Berliinist. Ütelge mulle, missugust autasu te meeleldi 
tahaksite saada.» 

«Orden ei suuda mind õnnelikuks teha, härra ooberst,» vastas meie sõber seepeale. «Kui ma 
aga tohin esitada ühe palve...» 

«Rääkige!» 

«...Siis SOOVIN ma endale teist tegevusvälja. Ma ei taha enam tegelda võitlusega partisanide 
vastu, minu härrad. Ma olen mees, kes meelsasti naerab ja on rõõmus. Viimaste nädalatega 
kadus mul naerutuju. Ma tahaksin, kui ma juba pean teie heaks töötama, sellist tööd, mis oleks 
lõbusam ja amüsantsem.» 

«Ma usun, mul on just teile sobiv töö, sonderführer Lieven.» 

«Ja nimelt, härra ooberst?» 

«Prantsuse must turg,» ütles Werthe. Ja tõesti — sellest hetkest peale olid — vähemalt 
mõneks ajaks — kõik tumedad pilved Thomas Lieveni eluhorisondilt kadunud, ja meie sõber 
sööstis ülepeakaela uute grotesksete seikluste karnevalile... 

«Mitte kunagi inimkonna ajaloos pole olnud nii suurt, nii hullumeelset ja nii hädaohtlikku 
musta turgu nagu praegu siin Pariisis,» ütles ooberst Werthe. Hämmastusega sai Thomas 
teada, mis peitus Seine'i kallastel asuva valguslinna fassaadi taga: «Siin teevad kõik sisseoste: 
organisatsioon Todt, merevägi, Luftwaffe, armee, Wehrmachti mootorsõidukite park — ja 
nüüd on ka SD veel turule ilmunud.» 

Riigimarssal Göring, teatas Werthe, oli käskinud marche noiri vastu võitlust alustada. Nimelt 
olid saksa ülesostjad vastastikuse ülepakkumise tõttu hinnad vahepeal täiesti 
astronoomilisteks ajanud. Harilik treipink, mis tavapäraselt maksis 40 000 franki, 

käis läbi viie või kuue agendi käest, mille tagajärjel selle hind kerkis miljonini! 

Niisiis asutaski SD Surete majja Rue des Saussaies'il Musta Turu Vastu Võitlemise Ameti. 
Seda ametit juhtis SS-unter-sturmbannführer. SD referendid Prantsusmaa igast osast toodi 
koolitamiseks Pariisi. 

Kuid paraku — SD-1 polnud oma uue ametkonnaga õnne. Musta turu vastu võitlemise 
referendid, kui nad olid välja õpetatud, jõudsid nimelt varsti järeldusele, et hoopis etem oli 
selle marche noiriga mesti lüüa! Nad tegid koostööd prantslastega. Esines kõige metsikumat 
hangeldamist. Näiteks vahetasid 50 000 pulloveri ühel päeval mitte üks kord, vaid neli korda 
omanikku. Kolm ülesostjat kõmmutati aha. Neljas aga oli selle partii omandanud nagunii 
pettuse teel. Ja nõnda võidi pulloverid juba järgmisel päeval jälle müügile la. Raha kolm 
korda müüdud 50 000 pulloveri eest aga oli juba kastis... 

Kadusid inimesed. Kadusid vedurid. Kadusid sajad tuhanded kilogrammid kõige peenemat 
sigaretipaberit. Ikka hullemaks uutus see möll, mille SD oma korrumpeerunud 
«võitlusametkonnaga» oli valla päästnud. Agendid arreteerisid üksteist vastastikku, tapsid 
üksteist vastastikku. Gestapo ametnikud esinesid prantslastena, prantslased Gestapo 
ametnikena... Seda kõike rääkis ooberst Werthe hämmastunult kuulavale omas Lievenile. 
Lõpetuseks ütles ta: «Kas see oleks midagi teile, Lieven?» 

«Ma usun, et just see õige, härra ooberst.» 

«Kas pole liiga hädaohtlik?» 

«Ah, kas teate, ma sain sellel alal täiesti korraliku väljaõppe, kui ma Marseille's elasin,» ütles 
Thomas Lieven. «Peale selle on mul siin olemas kõik eeldused. Mul on villa Sguare du Bois ] 
Boulonge'il. Ma olen siin — veel sõjaeelsest ajast — osanik ühes väikeses pangas. Ma võiksin 
jätta äärmiselt usaldusväärse mulje.» 

Seda ta ütles. Ning mõtles: ja viimaks jälle on mul olemas eraelu. Ja ma saaksin teist, mu 
kullakesed, veidi eralduda, veidi eemale tõmbuda. Kes teab, võib-olla tulen toime sellegagi, et 
jõuan ometi veel Šveitsi... 

Oma panga leidis Thomas Lieven eest nagu mees muinasjutust, kes pärast pikka nõidus und 
pöördub tagasi kodukülla ja teeb kindlaks, et vahepeal on mööda läinud seitse aastat. Thomas 
Lieveni puhul oli küll tegu ainult kolme aastaga; panga seenioršeff ja suurem osa vanemaid 
teenistujaid olid veel alles. Noorematest puudusid paljud. 

Oma pikka kadumisperioodi seletas Thomas sellega, et sakslased teda vahepeal poliitilistel 
põhjustel vangis hoidsid ja nüüd viimaks olevat ta jälle vabaks saanud. 

Otsekohe päris Thomas andmeid oma petisest inglise partneri Robert W. Marlocki kohta. 
Kuid keegi ei teadnud sellest lurjusest vähimatki. 

Siis sõitis Thomas Bois de Boulonge'i. Ta muutus üpris nukraks, kui nägi villat, kus ta koos 
magusa Mimi Chambertiga nii palju ilusaid tunde oli veetnud. 

Mimi Chambert — kolonel Simeon... Kas nad viibisid endiselt Pariisis? Nüüd tahtis Thomas 
neid otsima hakata... Ah, ja Jose-phine Baker ning kolonel Debras... Kaugelt, kaugelt aja 
suures liivameres naeratasid nad talle vastu: Bastian ja Hobusejalg MarseihVst... Pereira, 
geniaalne võltsija, Lazarus Alcoba, surnud küürakas sõber, hüsteeriline konsuliproua Estrella 
Rodrigues Lissabonist... Kõige kaugemal, kättesaamatus kauguses, naeratas kurvalt naine, 
kelle järele Thomas ikka veel igatsust tundis... 

Thomas virgus ehmunult oma mälestustest. Ta tõmbas käega üle niiskete silmade ja läks villa 
väikesesse aeda; siit oli ta kolme aasta eest ülepeakaela põgenenud Cadillaciga, mille katust 
kaunistas Ameerika lipp. 


Noor ilus toatüdruk avas talle ukse. Thomas soovis rääkida majahärraga. Tüdruk viis ta 
salongi. «Härra stabszahlmeister tuleb kohe.» 

Thomas vaatas ringi. Kõik oli veel alles: tema mööbel, tema vaibad, tema maalid. Ah Jumal 
küll, hooletusse jäetud, puhastamist vajavad, kuid ikkagi tema... 

Siis tuligi härra stabszahlmeister: iseteadlik, täissöönud, tähtsa olemisega. «Minu nimi on 
Höpfner, Heil Hitler! Kuidas saan teile kasulik olla?» 

«Thomas Lieven. Kui te siit viivitamatult välja kolite.» Stabszahlmeister läks näost punaseks. 
«Kas olete purjus?» «Mitte sugugi.» «Kas see on rumal nali?» «Ei, ainult minu korter.» 
«Lora! Korter kuulub mulle. Ma elan siin juba terve aasta.» 

«Jah, seda on näha. Kõik on kõvasti räpane.» 

«Kuulge nüüd, härra Lieven või kuidas teid kutsutaksegi, e kaote siit jalamaid või ma kutsun 
politsei.» 

Thomas tõusis püsti. «Ma lähen juba. Muide, teie ei ole päris korrektselt riides.» 

Ta läks ooberst Werthe juurde. Kahe tunni pärast sai stabs-zahlmeister Höpfner oma 
ülemuselt käsu Sguare du Bois de Boulogne'il asuvast villast silmapilk välja kolida. Öö veetis 
mees juba hotellis. Ta ei saanud sellestsinasest maailmast enam üldse aru. 

Endine stabszahlmeister Höpfner kannab praegu teistsugust nime, kuid ta elab endiselt meie 
keskel. Tänapäeval on ta ühe suure Reinimaal asuva tehase peadirektor. Nüüd saab ta siis 
ülipika ajavahemiku järel teada, kes oli selles süüdi, et ta 3. septembril 1943 nii kiiresti pidi 
lahkuma ilusast villast Sguare du Bois de Boulogne'il. 

Kui stabszahlmeister Höpfner kaotas villa, siis ooberst Werthe kaotas sellel päeval 
esmaklassilise majateenijanna: mustajuukselise ilusa Nanette'i. Väike prantslanna oli sellest 
alates Thomas Lievenit tundma ja imetlema õppinud, kui ooberst Werthe 12. detsembril 1942 
meie sõbra — lömmilööduna ning armetuna — Gestapo küüsist ära tõi. Nüüd ütles Nanette 
äkitselt oma koha Abwehri oobersti juures üles. Paari päeva pärast kohtas Werthe teda uuesti 
Thomase villas. 

«Ärge olge kuri, härra ooberst,» vidistas Nanette, «kuid ma olen juba kaua tahtnud töötada 
Sguare du Bois de Boulonge'il... » 

Septembri algul 1943 oli Thomas end villas juba oma maitse järgi sisse seadnud. Kelder oli 
täis mustalt turult hangitud alkohoolseid jooke, köök oli täis mustalt turult hangitud toi- 
duaineid. Võitlus musta turu vastu võis alata! 

Esimene, mõnevõrra salapärane võtmefiguur, kellele ooberst Werthe Thomase tähelepanu 
juhtis, oli keegi Jean-Paul Ferroud. Valgejuukselisel hiiglasel, nii nagu Thomaselgi, oli 

Pariisis era-pank. Näis, et kõige suuremad ja jultunumad hangeldamis-tehingud käisid just 
tema kaudu. 
Thomas kutsus pankuri enda poole õhtusöögile. 
Kahte asja tegid prantslased aastal 1943 ainult täiesti erakordsetel asjaoludel: läksid 
sakslastele külla ja kutsusid sakslasi külla. Kohtuti restoranides, baarides, teatrites — aga 
mitte kodus. Või ainult siis, kui selleks olid head, väga head põhjused... Nii algaski Ferroud' 
afäär Thomasele otsekohe üllatusega: pankur nõustus külla tulema. 
Viis päeva valmistus Thomas Lieven koos Nanette'iga selleks õhtusöögiks. Ferroud tuli kell 
pool kaheksa. Härrad kandsid smokingit. 
Salongis jõid nad väga kuiva martiinit. Siis istuti lauda, millel põlesid küünlad. Nanette 
serveeris sinki. 
Ferroud sõi kui asjatundja. Ta noolis tagasihoidlikult huuli. «Tõesti muinasjutuline, monsieur. 
Laagerdunud punases veinis, eks?» 
«Viis päeva. Kuid kõige tähtsam oli siiski selle hõõrumine kadakamarjade, ingveri, 
loorberilehtede, pipraterade ja sibulaga. Te peate sinki hõõruma, kuni see on peaaegu must.» 
«Ja te kasutasite ainult punast veini?» Ferroud nägi välja suurepärane nagu mõne Prantsuse 
teatri Pere noble. 
«Ka pool pudelit äädikat. Ma olen väga õnnelik, et-te minu küllakutse vastu võtsite.» 
«Lubage ometi,» ütles Ferroud, kuhjates oma kahvlile sellerisalatit, «lõppude lõpuks ei kutsu 
sind Saksa Abwehri agent iga päev külla.» 
Thomas sõi rahulikult edasi. 
«Mulle anti teie kohta informatsiooni, monsieur Lieven. Tegelikult peaksin ma teid läbinisti 
umbusaldama, sest kogu see informatsioon ütleb nii palju ning ühtlasi ka nii vähe selle kohta, 
kes te tõeliselt olete. Üks on kindel: te olete pandud mind jälitama, kuna mind peetakse musta 
turu suureks traa-ditõmbajaks! Õigus?» 
«Õigus,» ütles Thomas. «Viilu liha peaksite siiski veel võtma! Kuid ühest asjast ei saa ma 
aru.» 

Menüü » Pariis, 10. september 1943 


Seasink punases -veinis koos sellerisalati ja - soolakartulitega Savarin 
puuviljadega 


Singiga algab Thomas Lieveni musta turu karussell 


Seasink punases veinis. Võtta terve, värske seasink, eemaldada kamar ja õhuke rasvakiht. — 
Valmistada riivitud sibulatest, puruks tambitud piprateradest, ingverist, kadakamarjadest ja 
loorberilehtedest segu, hõõruda sellega sink nii tugevasti kokku, et see muutub täiesti 
pruuniks. 

— Siis panna sink 5—8 päevaks potti, kuhu on valatud pudel punast veini ja pool pudelit 
äädikat; keerata sinki sageli ringi. — Enne küpsetamist hõõruda sinki tugevasti soolaga ning 
panna seejärel koos poole rammu-leemega tulele. Kui vedelik on ära keenud, pista sink 
praeahju ja lisada järk-järgult rammuleent. Praadida sink ilusasti pruuniks, ülejäänud ram- 
muleemest teha püdel kaste. Kõrvale pakkuda sellerisalatit (ilma majoneesita) ja 
soolakartuleid. — Olenevalt singi suurusest tuleb arvestada, et tema keetmisele ja 
praadimisele kulub 3—5 tundi. 


Savarin puuviljadega. Võtta pool naela jahu, 1/8 liitrit piima, 15 grammi pärmi, 125 grammi 
võid, 30 grammi suhkrut, 3 muna ja natuke soola. 

— Teha ühest neljandikust soojendatud jahust pärmi abil juuretis, lasta sellel tõusta. 
Siis segada see kokku ülejäänud ainetega ja kloppida seni, kuni pinnale kerkivad 
mullid. — Nüüd määrida ümmargune koo-givorm võiga, täita see kolmveerandini 
taignaga ja lasta seda kerkida kuni vormi ääreni; küpsetada 30 minutit. Vahepeal 
ajada sissetehtud või värskelt mooritud virsikupooled (võib kasutada ka muid 
puuvilju) ja 1/8 naela paksu aprikoosimarmelaadi kuumaks. Vedeliku valmista- 
miseks võtta 1/8 liitrit puuviljamahla, 2 supilusikatäit valget veini ja üks 
supilusikatäis iga järgnevat lisandit: kirsilikööri, šerrit, maraschinot ja 
sidrunimahla. Siis veel 1/2 teelusikatäit rummi ja tükike puruks tambitud vanilli. 
— Kummutada küpsenud kook otsekohe varem soojaks aetud vaagnale, valada 
kook kuuma vedelikuga üle. Seejärel võõbata seda tulise aprikoosimarmelaadiga ja 
puistata peale 2 supilusikatäit purustatud pistaatsiapähkleid; kuumad puuviljad 
sättida keskele tor-nikujuliselt. — Koogi võib ka eelmisel päeval valmis 
küpsetada, sellisel juhul tuleb teda soojendada, enne kui ta vedelikuga üle 
valatakse ja garneeritakse. 

«Millest, palun?» 

«Kui te mind umbusaldate ja teate, mida ma tahan, miks te sellest hoolimata mulle külla 
tulite. Sellel peab olema mingi põhjus.» 

«Loomulikult on sellel põhjus. Ma tahtsin tundma õppida meest, kellest — võib-olla — saab 
minu vaenlane. Ja ma tahaksin teada saada teie hinda, võib-olla jõuame omavahel 
kokkuleppele, monsieur...» 

Thomase kulmud kerkisid kõrgele. Ta mõjus ülbena, kui ta ütles: «Teid ei olegi minu suhtes 
nii hästi informeeritud. Kahju, monsieur Ferroud, ma tundsin rõõmu võrdväärse vastase üle...» 
Pankur läks näost punaseks. Ta pani noa ja kahvli käest. «Niisiis ei sünni meie vahel mingit 
kokkulepet? Nüüd ütlen mina: kahju. Ma kardan, et te alahindate hädaohtu, mille keskel teil 
tuleb nüüdsest peale elada, monsieur. Te saate aru, et mina ei saa mitte kellelgi lubada oma 
kaartidesse pilku heita. Ja hoopiski mitte ühel äraostmatul... » 

Thomas Lieven oli end parajasti kušetile pikali visanud, kui tema villas Sguare du Bois de 
Boulonge'il Pariisis helises telefon. Kell näitas 13.46, oli 13. september 1943 — see oli 
ajalooline silmapilk! Sest too telefonikõne vallandas — pikemaajalises perspektiivis — terve 
sündmuste laviini. See kinkis Thomas Lievenile jällenägemise ühe daamiga, mis talle 
äärmiselt lühikese õnd-susperioodi järel oleks peaaegu elu maksnud; 

tegi Thomas Lieveni sõbraks mehega, kes mõni kuu hiljem päästis tema elu; 

pani Thomas Lieveni olukorda, kus ta pidi välja selgitama erakordselt arusaadava, kuid ka 
taunitava mõrva ja sellega ühenduses oleva aasta kõige suurema musta turu afääri; 

tagama lõpuks meie sõbrale ühe ahastava majaproua ja ühe vana kokaemanda igavese 
tänulikkuse, kuna ta majaproua jaoks jubedas olukorras abivalmilt sekkus. 

Nagu näha — väga segane programm. Oli plusse- ja miinuseid. Sellest hoolimata — kui 
Thomas oleks aimanud, mis teda ootas, oleks ta lasknud telefoni heliseda viimsepäevani. 

Kuid ta ei aimanud seda, ja nii tõstis ta kuuldetoru hargilt. 

«Jah?» 

«Monsieur Lieven?» 

Thomas tundis seda häält. See kuulus Jean-Paul Ferroudle. Armastusväärselt päris Thomas 
pankurilt, kuidas tema käsi käib. 

Ikka hästi, ütles Ferroud. «Ja proua abikaasal?» 


209 


«Tänan, samuti. Kuulge, härra Lieven, mul on kahju, et ma teie pool nii — hmm, nii külmalt 
ja agressiivselt käitusin... » 

«Kuid lubage ometi!» 

«Ei, ei, ei! Pealegi veel nii hõrgutava seakintsu juures... Ma tahaksin seda meeleldi heaks 
teha.» Kas tõesti? mõtles Thomas. «Kas teeksite minu abikaasale ja mulle seda rõõmu, et 
tuleksite täna meie juurde õhtust sööma?» 

Tulise pihta! mõtles Thomas. 

Leebe irooniaga tähendas pankur: «Ma eeldan, et teie kui Abwehri agent teate täpselt, kus ma 
elan, või kuidas?» 

Seda liiki väikesed naljad ei viinud Thomast enam ammugi tasakaalust välja. Ta vastas kähku: 
«Aga muidugi, monsieur. Teie elate Avenue Malakoffil majas number 24, päris minu lähedal. 
Teil on väga ilus abikaasa. Eesnimega Marie-Louise. Neiuna Kleber. Talle kuuluvad Pariisi 
kõige väärtuslikumad ehted. Teil on hiinlasest teener nimega Shen-Tai, kokk Therese, 
toatüdruk Suzette ja kaks buldogit, Cicero ja Caesar.» 

Ta kuulis, kuidas Ferroud naeris. «Ütleme kell kaheksa?» 

«Kell kaheksa, monsieur.» Thomas pani kuuldetoru ära. 

Enne kui ta suutis veel selle kummalise küllakutse üle järele mõtlema hakata, koputati uksele. 
Hingetult sööstis tuppa piltilus teenijatüdruk Nanette. Nanette rääkis saksa keeles. Ta rääkis 
alati saksa keeles, kui oli ülemäära erutatud. «Monsieur... Mon-sieur... Raadio teatas äsja, et 
oli vabastatud Mussolini... Duce on juba teel Berliini — Hitleri juurde —, et koos tollega 
sõdimist jätkata... » 

«Benito peaks väga õnnelik olema,» ütles Thomas. 

Nanette naeris. Ta tuli lähemale, ta tuli päris lähedale. «Oh monsieur... Teie olete nii kena... 
Ma olen nii õnnelik, et ma tohin siin olla... » 

«Nanette, mõtelge oma Pierre'ile!» 

Tüdruk hakkas mossitama. «Ah, Pierre — on nii igav... » 

«Pierre on väga tore poiss,» ütles Thomas pedagoogiliselt ja tõusis püsti, kuna Nanette oli 
talle üleliia lähedale tulnud. «Marss kööki, Nanette!» Thomas andis talle kerge laksu. Nanette 
naeris, nagu oleks teda kõditatud, ning läks siis pettunult minema. 

Thomas murdis pead. Mida pankur minust tahab? 

Villa Avenue Malakoffil osutus ilmlõpmata kultuurseks majaks, mis oli täis väärisesemeid nii 
Euroopast kui ka Kaug-Idast. Ferroud pidi olema miljonär! 

Väike hiinlasest teener võttis külalise vastu küll oma rassile iseloomuliku igavese 
naeratusega, kuid tema hoiak ning hääl olid ülbed ning jahedad. Jahe ja ülbe oli ka toatüdruk, 
kelle kätte Thomas andis tsellofaankartongi koos kolme roosa orhideega majaprouale. 

Ja ülbe ning jahe oli lõppude lõpuks ka majahärra. Ta laskis Thomast tüki aega — seitse 
minutit, nagu too oma armastatud repetiirkella abil lauba kortsutamise saatel kindlaks tegi — 
salongis oodata. Siis ta tuli, elegantne nagu alati, sirutas Thomasele käe ja hakkas martiinisid 
kokku segama. «Minu naine tuleb kohe.» 

Koomiline, mõtles Thomas, koomiline. Ta silmitses Buddhat, väikest inkrustatsioonidega 
kappi, raskeid mitmeharulisi lühtreid, vaipu. See Jean-Paul Ferroud on sõltumatu. Ta võib 
minu peale vilistada. Aga miks ta mind siis külla kutsub,, kui ta võib minu peale vilistada? Ja 
kui ta mind juba külla kutsub, miks käitub ta siis nõnda, et ma hakkan pikkamisi vihaseks 
minema? 

Valgejuukseline erapankur laskis äkitselt kaks väikest jää-kuubikut maha kukkuda. Ta seisis 
fantastiliselt maalitud peeglitega kaunistatud baarikapi ees ja täitis hõbedast loksutamisnõu. 
Ta köhatas ja naeris kohmetult: «Käed värisevad. Vanadus. Purjutamine!» 

Äkitselt jõudis Thomas arusaamisele: see mees polnud hoopiski ülbe, see mees oli närviline, 
kohutavalt närviline! Ja ka hiinlane, toatüdruk... Thomas oli neid kõiki valesti hinnanud. 
Närvilised olid ka nemad, täis hirmunud ootust — mille pärast küll? 

Ilmus majaproua. Marie-Louise Ferroud oli suur, sihvakas ja laitmatu iludus. Tema silmad 
olid sinised ja pikkade ripsmetega, tema blondid juuksed olid oivaliselt friseeritud. Ta kandis 
musta kleiti, mis jättis õlad paljaks, ja kaela ümber ning käsivartel suurepäraseid ehteid. 
Muidugi ei saa nende vastu nood käevõrud, mõtles Thomas tahtmatult, mis me juveliir Pis- 
soladiere'ilt Marseille's sisse vehkisime. — Kuule, poiss, kas sa pole moraalselt juba päris 
kenasti alla käinud! 

«Madame... » Ta tegi sügava kummarduse, suudles majaproua kätt ja tegi kindlaks: see sale, 
valge, peenelt lõhnav käsi värises. Thomas ajas end sirgu, vaatas jahedatesse sinistesse 
silmadesse 

ja avastas ka nendes paanika, suure vaevaga säilitatava enesevalitsuse. Mispärast küll? 
Madame tänas orhideede eest. Madame tundis rõõmu, et võis Thomast tundma õppida. 
Madame võttis kätte martiini-klaasi, mille talle ulatas tema abikaasa. Madame pani martiini- 
klaasi äkitselt kuuekandilisele pronkslauale, surus rusika suule ja hakkas nuuksuma. 


Lapsed, lapsed, mõtles Thomas. Ma ei taha enam kunagi oma klubist rääkida. Kui ma aga 
selle räpase sõja üle elan, siis müün ma oma memuaarid mõnele kirjastusele. Koos kõikide 
retseptidega! 
Ta nägi, kuidas valgejuukseline Ferroud oma ilusa abikaasa juurde tõttas. «Jumala pärast — 
Marie-Louise — mis on... Sa pead ennast kokku võtma, mida võiks härra Lieven küll 
mõtelda? » 
«Ah,» nuuksus madame Ferroud, «anna mulle andeks, Jean, anna mulle andeks... » 
«Need on närvid, cherie...» 
«Ei, need ei ole närvid... See ei ole seepärast... Lisaks sellele on veel midagi juhtunud!» 
Ferroud' nägu muutus karmiks. «Lisaks sellele — mis?» 
«Toit — toit on rikutud!» Nuuksudes haaras majaproua oma taskurätiku, nuuskas sellesse ja 
hüüdis: «Therese laskis kohal maha kukkuda!» 

Menüü » Pariis, 13. september 1943 


Keedetud sink = Cumberlandi kastmega Kalaroog keedunõus Šokolaadi- 
kohvikreem 


Thomas Lieven päästab ära kala ja blondi tüdruku... 


Cumberlandi kaste. Segada kokku 1/4 liitrit sõstratarretist, 1/8 liitrit punast veini, 2 apelsini 
mahl, teelusikatäis inglise sinepipulbrit ja peenteks ribadeks lõigatud apelsin, mille 
koorealune valge kest on eemaldatud. Kastet säilitada külmas. — Seda kastet võib pakkuda 
igasuguse külma liha juurde, eriti hästi sobib ta ulukilihaga. 


Kalaroog keedunõus. Kala keeta tervelt ning lasta seejärel hästi kuivaks tilkuda; eemaldada 
nahk ja luud ning lõigata tükkideks. — Võist ja jahust valmistada hele segu, lisada hapukoort, 
valget veini, riivitud parmesaanjuustu ja natuke kalakeeduvett ning keeta see kõik paksuks 
valgeks kastmeks. Maitsestada soola ja pipraga, lisada aurutatud Šam-pinjone ja kapparit. — 
Asetada kalatükid võiga hästi kokkumääritud keedunõusse, valada nad kastmega üle, puistata 

peale paksult par-mesaanjuustu, riivsaia ja võitükke, ning lasta ahjus kuldkollaseks küpseda. 
Enne serveerimist garneerida lehttaignast küpsetatud poolkuudega. — Seda rooga võib 
valmistada kõikidest sitke lihaga kaladest. Kõige paremini sobib kilttursk või kabeljoo. 


Šokolaadi-kohvikreem. Ajada liiter piima koos 150 grammi šokolaadi ja vähese suhkruga 
keema. — Lüüa anumasse 3 munakollast ja supilusikatäis kartulijahu ning valada see pidevalt 
segades üle keeva vedelikuga. — Nüüd panna mass keedupotti ja lasta see väikesel tulel, ikka 
pidevalt segades, paksuks muutuda, ilma et see keema läheks. — Tulelt võetud kreemile 
lisada supilusikatäis jämedateraliseks jahvatatud (mitte pulveriseeritud) kohvi ja vahustatud 
munavalged. Tõsta kreem külma. 


Pankur Ferroud, keda Saksa Abwehr kõvasti kahtlustas, et ta on Prantsuse fantastilise marche 
noiri üks kõige hädaohtlikumaid võtmefiguure, sai nüüd pahaseks. «Marie-Louise, ma pean 
sind paluma! Sa tead ju, millega on täna õhtul tegemist! 

Sa tead, mis on täna mängus! Ja nüüd puhked sa nutma ühe idiootliku koha pärast? Sa käitud 
nagu... » 

«Monsieur Ferroud!» katkestas teda Thomas leebelt, ent kindlalt. 

«Mida te soovite? Vabandust — jah, palun?» «Kas te lubate mul madame'ile paar küsimust 
esitada?» «Mina... hm... nõndaks. Nojah, muidugi.» 

«Tänan. Madame, te ütlesite, et Therese laskis kohal maha kukkuda...» 

«Laskis jah. Ta on juba nii vana. Ta näeb nii halvasti. Kala kukkus pliidiplaadile, kui ta seda 
veest välja tõstis. Kala lagunes — mul läheb süda pahaks — päris väikesteks tükkideks!» 
«Madame, elus on ainult üks patt: julguse kaotamine. Teil on olnud hulljulgust Saksa agenti 
endale külla kutsuda. Kas peab teid siis üks prantsuse koha põlvili suruma?» 

Ferroud haaras äkitselt oma ilusa pea kahe käe vahele ja ütles: «See läheb liiale... » 

«Mina nii ei väidaks,» ütles Thomas. Ja majaproua poole pöördudes: «Andestage 
ebadiskreetne küsimus — mida pidi serveeritama enne koha?» 

«Sinki Cumberlandi kastmega.» 

«Hmm. Hmm.» Thomas tegi sellise näo nagu kuulus kirurg Sauerbruch kontsiilil. «Ja — 
hmm, pärast seda?» «Sokolaadi-kohvikreemi.» 

«Jaj aa,» ütles Thomas ja pistis suhu oliivi, «see sobib oivaliselt.» 

te «Mis sobib oivaliselt?» sosistas daam, kes kandis suurepäraselt ning kenasti 70-karaadilisi 
ehteid. Thomas tegi talle kummarduse. 

«Mulle tundub, et teid piinab kaks muret, madame. Igal juhul võin ma teid ühest kergesti 
vabastada, kui te lubate mul oma kööki astuda.» 

«Teie... Teie usute, et suudate selle purunenud kohaga midagi ette võtta?» Imetluse ebamaine 
ilmekus tekkis Marie-Louise'i silmadesse. 

«Aga kindlasti, madame,» kostis meie sõber. «Vahest võtaksime ka klaasid ja loksutamisnõu 
kaasa? Väike lonks aitab paremini toitu valmistada. See martiini on tõesti suurepärane. Ehtne 
Briti Gordon Gin. Kust te olete seda neljandal sõja-aastal veel ikka suutnud hankida, monsieur 
Ferroud... » 

Mis oli siin siis tegelikult lahti? 

Sellest ei saanud Thomas sotti ka hiiglasuures kahhelkividega vooderdatud köögis. Põll 
smokingi peale seotud, likvideeris ta elegantselt kohaga juhtunud katastroofi. Imetledes 
vahtisid nad teda selle tegevuse juures: oma süüst teadlik, lühinägelik vana kokaemand, 
kahvatu majaproua, kahvatu majahärra. Kummaline abielupaar unustas — vähemalt ajutiselt 
— oma tohutu närvilisuse. Thomas mõtles: mina võin oodata. Kestku see teater kas või 
varavalgeni. Küll te kord oma suud lahti teete! 

Thomas puhastas õnnetu kala luudest, tõmbas tal naha maha ja lõikus ta seejärel liistakuteks. 
Siis rüüpas Thomas lonksu ja ütles: «Rasked aastad, minu daamid, on lasknud mul ära- 
tundmisele jõuda, et elu annab enamasti ikka uue Šansi. Purunenud koha on parem kui mitte 
midagi. Meie valmistame nüüd ilusa kastme. Kas teil on parmesaanjuustu, Therese?» 

«Nii palju, kui te soovite, monsieur,» ütles meelitades vana kokaemand. «Ah, ma olen lausa 
meeleheitel — pidi see ka minuga juhtuma!» 

«Võtke end kokku, hea inimene. Rüübake lonks, see rahustab.»' Majahärra valas 
kokaemandale klaasi täis. Thomas ütles: «Valge vein, hapukoor ja või, palun.» 

Ta sai, mida nõudis. Kõik vahtisid, kuidas ta valmistas kastet. Äkitselt tõusis majas suur kära. 
Kõlas kõrge naisehääl, samuti kõrge mehehääl. Majaproua kahvatas. Majahärra sööstis ukse 
juurde. Lävel põrkas ta kokku hiinlasest teenriga. Tollel oli lihtne meetod, kuidas hoida 
saladuses seda, mida ta suust välja paiskas: ta paiskas selle välja hiina keeles. 

Sellele lisaks osutas ta selja taha. Majaproua, kes ilmselt hiina keelt valdas, karjatas. 
Majahärra käratas talle hiina keeles. Proua vajus köögitaburetile. Majahärra järgnes Shen- 
Taile, ilma vabandust palumata. Uks mürtsatas tema taga kinni. 

Nojah, mõtles Thomas, nii käib siis elu peente prantslaste kodus. Mida nüüd teha? Ta 
otsustas, et ei- lase ennast enam mitte millestki vapustada. «Kas meil on kapparit, Therese?» 
«Oh püha Neitsi, vaene armuline proua...» 

«Therese!» 

«Kapparit — jah muidugi, siin see on.» 

«Ja šampinjone?» 

«Mui-muidugi... Madame, kas ma võin midagi teie heaks teha?» 

Majaproua võttis ennast kokku. Ta tõstis pilgu. «Palun andke see kõik andeks, härra Lieven. 
Shen-Tai on olnud juba kümme aastat meie juures. Meil ei ole tema ees saladusi. Ta tuli 
Šang-hais meie juurde... Me elasime seal kaua aega... » 

Majas kõlasid valjud hääled. Siis kukkus midagi ümber. Tho-mas mõtles: ära tee väljagi, 
ütleks minu sõber kapral Karli Schlumberger. 

«Ja nüüd see kõik praeahju, Therese.» 

«Ma tunnen muret oma täditütre pärast, härra Lieven.» «Mul on sellest kahju, madame. Ja 
nüüd mõõdukas kuumuses küpsetada.» 

«Minu täditütar peab koos meiega õhtustama, võtke teadmiseks. Kuid tema tahtis just äsja 
majast põgeneda. Shen-Tai suutis seda viimasel hetkel takistada.» 

«Põnev õhtu, tõepoolest. Mispärast tahtis teie lugupeetud täditütar ära põgeneda?» 

«Teie pärast.» 

«Hr-rm. Minu pärast?» 

«Jah. Ta — ta ei tahtnud teiega kohtuda.» Majaproua tõusis püsti. «Minu mees on praegu 
koos temaga salongis. Palun tulge kaasa. Ma olen kindel, et Therese saab nüüd ise hakkama.» 
«Korralikult parmesaani, kapparit ja Šampinjone peale puistata, Therese,» ütles Thomas. Ta 
võttis oma klaasi ja loksu-tusnõu. «Madame, ma tahaksin nii väga tundma õppida teie 
sugulast — daami, kes tahab minu eest plehku panna, enne kui ta mind tunneb. Missugune 
kompliment!» 

Ta järgnes majaprouale. Aga kui ta salongi astus, siis juhtus temaga midagi seesugust, mida 
temaga polnud veel iialgi juhtunud: ta pillas maha oma martiiniklaasi. Jook imbus paksu 
vaiba sisse. 

Thomas seisis seal nagu halvatu. Ta jõllitas ainiti sihvakat noort naist, kes istus antiikses 
tugitoolis. Tema kõrval seisis Ferroud nagu ihukaitsja. Kuid meie sõber nägi ainult toda noort 
kahvatut naist, kellel olid kokkusurutud huuled ja viltused silmad, rangelt kammitud blondid 
juuksed, kõrged põsesarnad. Tema hääl kõlas kähisevalt: «Tere õhtust, härra sonderführer.» 

«Tere õhtust, mademoiselle Dechamps,» ütles Thomas suure vaevaga. Ja siis tegi ta 
kummarduse professor Debouche endisele 

assistendile, endisele Maguis Crozanti naispartisanile, sellele kirglikule sakslaste-vihkajale, 
kes oli talle Clermont-Ferrandis näkku sülitanud ja tema surma soovinud, aeglast, piinarikast 
surma... 

Jean-Paul Ferroud tõstis üles klaasi, mille Thomas oli maha pillanud, ja lausus: «Meie ei 
ütelnud Yvonne'ile, kes täna õhtul külla tuleb. Tema... Tema kuulis teie häält, kui me kööki 
läksime — ja tundis teid ära — ja tahtis minema joosta... Küllap oskate arvata, mispärast.» 
«Seda oskan ma küll arvata.» 

«Noh, hästi, me oleme ennast teie kätte andnud, härra Lieven. Yvonne on surmaohus. Gestapo 
ajab teda taga. Kui teda ei saa aidata, siis on ta kadunud.» 

Yvonne Dechampsi silmad ahenesid piludeks. Nõnda vaatas ta Thomasele otsa. Ja tema ilusal 
näol võis ära tunda häbi ja viha, kohmetust ja vihkamist, hirmu ja trotsi. 

Thomas Lieven mõtles: ma olen teda kaks korda reetnud. Üks kord kui sakslane ja üks kord 
kui mees. Seda teist korda ei suudagi ta mulle andestada. Seepärast ka vihkamine. Kui ma 
tookord Gargilesse'i veskis oleksin tema tuppa jäänud... 

Thomas kuulis Ferroud'd ütlevat: «Teie olete pankur nagu minagi. Ma ei räägi tunnetest. Ma 
räägin ärist. Teie tahate informatsiooni musta turu kohta. Mina tahan, et minu naise 
täditütrega midagi hullu ei juhtuks. Selge?» 

«Selge,» ütles Thomas. Tema huuled olid äkitselt kuivad nagu pärgament. Ta küsis 
Yvonne'ilt: «Kuidas siis nii, et Gestapo teid taga ajab?» Neiu viskas pea selga ja vaatas 
kõrvale. 

«Yvonne!» hüüdis madame Ferroud vihaselt. 

Thomas kehitas õlgu. «Teie täditütar ja mina, meie - oleme vanad head vaenlased. Ta ei suuda 
mulle andestada, et ma lasksin tal tollal Clermont-Ferrandis minema joosta. Ma andsin talle 
veel ühe oma sõbra, Bastian Fabre'i aadressi. Too oleks teda varjanud. Kahjuks näib, et ta 
pole mu sõpra üles otsinud.» 

«Ta otsis üles Limoges'i makii juhi, et jätkata tööd Resis-tance'is,» ütles Ferroud. 

«Meie väike patrioot, kangelasnaine,» ütles Thomas ja ohkas. 

Äkitselt vaatas Yvonne talle otsa, siiralt ning rahulikult, ja esimest korda ilma vihkamiseta. Ta 
ütles lihtsalt: «See on minu kodumaa, härra Lieven. Ma tahtsin oma kodumaa eest edasi 
võidelda. Mida oleksite teie teinud?» 

«Ma ei tea. Võib-olla sedasama. Mis juhtus?» Yvonne laskis pea norgu. 

Ferroud ütles: «Rühmas oli reetur. Radist. Gestapo arreteeris viiskümmend viis makii liiget. 
Kuut ta veel otsib. Üks nendest kuuest istub siin.» 

«Yvonne'il on Lissabonis sugulane,» ütles madame Ferroud. «Kui ta sinna jõuab, on ta 
päästetud.» 

Mõlemad mehed vaatasid tummalt teineteisele otsa. Thomas teadis: see on eduka koostöö 
algus. Aga seda, mõtles ta, kuidas ma selle kõik oma ooberstile maha müün, teab ainult armas 
Jumal! 

Kummardusi tehes ilmus hiinlasest teener. «Söök on valmis,» ütles madame Ferroud. Tema 
läkski kõige ees söögituppa. Teised järgnesid talle. Seejuures riivas Thomas Lieveni käsi 
Yvonne'i käsivart. Neiu võpatas, nagu oleks ta elektrilöögi saanud. Thomas vaatas talle otsa. 
Yvonne'i silmad muutusid äkitselt tumedaks. Veri tõusis talle pähe. 

«Kuid sellest peate küll kibekiiresti lahti saama,» ütles Thomas. 

«Mil-millest?» 

«Sellest ehmatamisest. Sellest punastamisest. Saksa Abwehri agendina peate ennast paremini 
vaos hoidma.» «Kel-kellena?» 

«Saksa Abwehri agendina,» kostis Thomas Lieven. «Mis nüüd lahti on? Kas te arvasite, et ma 
saan teid Prantsuse vastupanuliikumise võitlejana Lissaboni viia?» 

Plaanipärase öise kiirrongi, mis väljus Pariisist kell 21.50 ja suundus MarseihVsse, koosseisus 
oli kolm magamisvagunit. Ja 17. septembril 1943 oli ühe sellise vaguni keskel kaks kõrvuti 
asuvat kupeed reserveeritud Saksa Abwehri liikmetele. 

Kümme minutit enne rongi väljumist ilmus sellesama maga-misvaguni koridori hästiriietatud 
tsivilist elegantse noore daami saatel ja viipas kohale prantslasest konduktori. Daam kandis 
kaamelikarvadest mantlit, mille krae oli üles tõmmatud, ja laia äärega meeste kaabut, mis oli 
just tollal moes. Väga raske oli daami nägu näha. 

Härra näitas konduktorile oma platskaarte ja surus talle pihku väga suure rahatähe. 

«Tänan, monsieur, ma toon kohe klaasid... » Konduktor avas Saksa Abwehrile reserveeritud 
mõlema kupee uksed. Ühes asus jääga täidetud hõbedane nõu, mille sisse oli pistetud pudel 
Veuve Clicguofd. Aknalaual seisis vaas kahekümne punase nelgiga. Kupeede vaheuks oli 
lahti. 

Thomas Lieven sulges koridoriuksed. Yvonne Dechamps võttis ära oma suure kübara. Jälle 
punastas ta juuksejuurteni. 

«Ma olen ometi teile punastamise ära keelanud,» ütles Tho-mas. Ta tõmbas pimenduskatte 
akna eest üles ja heitis pilgu perroonile. Väljas marssisid parajasti mööda kaks Wehrmachti 
allohvitseri, kes kontrollisid reisijaid. «Hmm.» Thomas laskis mustast läikivast riidest kardina 
jälle alla. 

«Mis on? Miks te mulle niisuguse näoga otsa vaatate? Kas ma olen jälle Prantsusmaa 
reetnud?» 

«Šampanja — lilled... Miks te seda teete?» 

«Selleks et te veidikenegi rahulikumaks jääksite. Issand Jumal, teie olete ju üksainus 
närvipundar! Iga kahina peale te võpatate. Igale sellile vaatate järele. Seejuures ei saa teiega 
mitte midagi juhtuda. Teie nimi on Madeleine Nõel ja teie olete' Saksa Abwehri agent. Teil on 
Saksa Abwehri isikutunnistus.» 

Et seda isikutunnistust saada, oli Thomas pidanud hotellis Lutetia päev otsa rääkima, nii et 
suu vahus. Ooberst Werthe oli viimaks pead vangutades õhanud: «Lieven, teie olete, Abwehri 
surm Pariisis. Just niisugune sell nagu teie, just niisugune meil siin veel puudus!» 

Sellel kriitilisel momendil oli saanud meie sõber tugevat toetust sealtpoolt, kust ta mingit abi 
ei oodanud. Major Brenner, varem tema umbusklik rivaal, nüüd tema imetleja, oli sekkunud: 
«Kui ma tohiksin alandlikult tähendada: sonderführer Lieven tuli ka Maguis Crozanti puhul 
välja ebatavaliste meetoditega — ja me saavutasime nendega edu.» 

Hoolikalt seitlisse aetud juustega väike Brenner kõõritas üle prillide oma vasakut, punutud 
majoriõlakut, mille asemel oli veel üsna hiljuti olnud lihtne kapteniõlak. «Kui see Ferroud 
tõesti lagedale laob... » 

«Ja seda ta teeb, kui ma tüdruku välja toon,» ütles Thomas ja pilgutas Brennerile silma. 

«...kes teab, missugust kasu me võime sellest saada, härra ooberst,» lõpetas Brenner. Ta jäi 
vait, sest ta mõtles sellele, et uues edukas ettevõtmises — oh sa heldeke — võiks vahest 
peituda ka järgmine kõrgem auaste, ülendamine ooberstleitnandiks. 

Viimaks andis Werthe alla: «Noh, olgu siis, te saate talle isikutunnistuse. Kuid ma palun teid 
tungivalt saata daami kuni >ftlarseille'ni. Te jääte tema kõrvale, kuni ta istub lennukisse, 

"elge! See mul veel puuduks, et SD selle daami oma võimusse "aks ja esineks avaldusega, et 
Abwehr sõidutab Prantsuse vas-iipanuliikumise võitlej annasid lennukiga välismaale!» 
Major Brenner vaatas Thomasele imetlevalt otsa. On alles siss. On alles nutikas poiss! Kui 
ometi ka ise oskaks niisugune olla. Aga miks ka mitte? Major Brenner tegigi otsuse järgmisel 
võimalusel näidata, et ka tema on nutikas poiss... 

Jah, see kõik oli eelnenud käesolevale silmapilgule, kus nüüd, "is minutit enne öise kiirrongi 
ärasõitu Marseille'sse, koputas nduktor Emile kupee number 17 uksele, et härrastele kaht 
ipanjaklaasi tuua. «Sisse!» hüüdis Thomas Lieven. .Konduktor Emile avas ukse. Ta pidi selle 
lausa pärani lahti ema, et lasta mööda keegi erakordselt suur ning kõhetu daam, s oli ühe teise 
daami rongile saatnud ja valmistus nüüd maga-"vagunist lahkuma. 

Daam, kes nüüd möödus avatud uksega kupeest, kus Thomas even ja Yvonne Dechamps 
kõrvuti seisid, kandis Saksa Töö-nistusameti stabshauptführerini mundrit. Oma kahvatud 
uksed oli ta kuklale krunni keeranud, mundrikuuel asus Idne parteimärk, range pluusi sulges 
lõua all raske sepistatud oss. Stabshauptführerin Mielcke, Riigi Tööteenistuse ülema 'erli 
isiklik referent kandis pruune villaseid sukki ja madala ntsaga pruune kingi. 

Saatuse selgitamatu tuju tahtis, et Mielcke möödus Thomas Lieveni kupeest just sellel 
momendil, mil konduktor Emile oli selle avanud. Ta oleks võinud sellest mööduda varem, 
hiljem või üleüldse möödumata jätta. Kuid ta möödus kõikidest silmapilkudest just kõige 
õnnetumal silmapilgul, nägi seda semu tundis temas ära mehe, kellega tal oli paari nädala eest 
nii mus kokkupõrge olnud, ja samuti nägi Mielcke noort ilusat naist Thomase kõrval. Ja 
järjekordne saatuse selgitamatu tuju 

tahtis, et Thomas Lieven ei näinud stabshauptführerin Mielcket. Ta seisis viimase poole 
küljega. Järgmisel hetkel oli Mielcke juba kadunud... 

«Ah, klaasid!» rõõmustas Thomas. «Jätke nüüd, ma teen pudeli ise lahti, Emile.» Seda ta 
tegigi, ja nad jõid parajasti esimest klaasi, kui kaks minutit enne rongi ärasõitu ilmusid tema 
kupeesse reisijaid kontrollivad allohvitserid. 

Yvonne näitas, et ta polnud ainult hüsteeriline. Ta jäi täiesti rahulikuks. Saksa sõdurid olid 
väga viisakad. Nad lasksid endale isikutunnistusi näidata, tervitasid, soovisid meeldivat reisi 
ja kadusid jälle. 

«Noh, palun,» ütles Thomas Lieven. «Läheb nagu lepase reega!» 

Mõlemad sõdurid lahkusid magamisvagunist. Nad sammusid stabshauptführerini juurde, kes 
seisis perroonil ja oli neid palunud mõlemat isikut kupees number 17 kontrollida. 

Üks sõduritest ütles: «Nonde inimestega on kõik korras, stabshauptführerin. Pariisi 
Abwehrist, mõlemad. Keegi Thomas Lieven ja Madeleine Nõel.» 

«Madeleine Nõel, niiniinii,» kordas stabshauptführerin, sellal kui kõlas trillerdav vile, uksed 
lendasid kinni ja rong asus sisiseva auru ning ägavate telgedega oma pikale reisile. «Mõlemad 
Pariisi Abwehrist. Tänan!» 

Mielcke vaatas rongile järele, ja äkitselt kiskus kuri naeratus tema range suu virilaks. Viimast 
korda oli stabshauptführerin Mielcke niiviisi naeratanud augustis 1942 Berliinis, Riigikant- 
selei vastuvõtul. Seal oli Heinrich Himmler teravmeelitsenud. Poolakate arvel. 


16 


Pärast esimest pudelit Veuve Clicguofd vabanes Yvonne oma hirmust. Tema hüsteeriline 
kramplikkus kadus peaaegu täiesti. Vestlus muutus isegi lustlikuks. Nad naersid mõlemad — 
kuid äkitselt Yvonne ei naernud enam, ta nihutas end eemale, tõusis püsti ja vaatas mujale. 
Thomas sai temast hästi aru. Tema oli ju kord Yvonne'i armastuse ära põlanud. Sellist asja ei 
unusta ükski naine. Sellist asja ei taha ükski naine teist korda läbi elada. 

Ja nii ütlesid nad umbes kell pool kaks teineteisele head ööd. See on kõige parem, mõtles 
Thomas... Aga kas see on ikka kõige parem? Thomas oli väheke vintis, ja Yvonne näis talle 
väga ilus. Kui Thomas lahkumisel tema kätt suudles, tõmbus Yvonne tagasi, naeratas 
kramplikult ja kivistus taas. 

Thomas läks oma kupeesse, võttis riidest lahti ja pesi ennast. Kui ta parajasti pid, aamapükse 
jalga tõmbas, pidurdas rong ägedalt, võttes samaaegselt ka rasket kurvi. Thomas kaotas 
tasakaalu, vaarus läbi oma kupee ja prantsatas hoogsalt vastu vaheust, mis kargas valla. 
Rohkem sööstes kui vaarudes maabus ta Yvonne'i kupees. Neiu lebas voodis ja hüppas 
ehmunult jalule. «Jumala pärast!» 

Thomas seisis jälle kindlalt jalul. «Vabandage. Ma ei teinud seda meelega — tõesti mitte... 
Mina... Head ööd...» Ta läks vallapaiskunud ukse juurde. Seal kuulis ta Yvonne'i erutatud 
häält: «Oodake!» 

Thomas pöördus ümber. Yvonne'i silmad olid poolkinni ja väga tumedad. Suu seisis poollahti. 
Hääl kõlas hingematvalt: «Need armid...» Ta vahtis ainiti Thomase paljast ülakeha. Põiki üle 
rinnakorvi jooksid kolm inetut, kokkukasvanud, armistunud vorpi, üsna isesugused, kuna nad 
olid tekkinud löökide tagajärjel isesuguse instrumendiga — kummivoolikusse topitud spiraal- 
vedruga. 

«See — see juhtus minuga kord...» Thomas pööras pea kõrvale. Tahtmatult tõstis ta käe 
rinnale. «Õnnetus...» 

«Te valetate...» 

«Vabandust?» 

«Mul oli vend. Gestapo vahistas ta kaks korda. Teisel korral ta poodi. Esimesel korral teda 
piinati. Kui ta...» Yvonne'i hääl murdus, «...kui ta haiglast koju tuli, siis olid tal... siis olid tal 
— samasugused armid... Jateid olen ma sõimanud — kahtlustanud... teid.. 

«YVONNE...» 

Thomas astus tema juurde. Ilusa naise huuled sattusid armidele; need pärinesid haavadest, 
mida oli löönud keegi brutaalne mees. Siis tajusid nad teineteise lähedust. Hellus uhtis häbe- 
likkuse ja mälestused minema. Rongisireen huilgas. Rattateljed tagusid ägedasti. Tasakesi 
kilises vaas punaste nelkidega. 

Saksa eraldusmärkidega kahemootoriline kurjeerlennuk kihutas aina kiiremini ja kiiremini 
mööda Marseille! lennuvälja stardirada. Oli tusane hommikupoolik. Sadas hõredat vihma. 
Lennujaamahoone akna all seisis paljude valenimedega mees. Tema õige nimi oli Thomas 
Lieven. Käed pehme bobrikmantli taskutes, pigistas ta mõlemad pöidlad pihku. 
Kurjeerlennukis istus Yvonne Dechamps. Ta lendas Madridi ja sealt edasi Lissaboni. 
Kõigest üheainsa öö olid nad teineteist armastanud — ja nüüd tundus Thomas endale, kui 
lennuk pilvedesse kadus, üksildasena, hüljatuna, igivanana. 

Ta tundis külmavärinaid. Yvonne, ütles ta mõttes. Sinu käte vahel ei mõtelnud ma enam 
Chantalile, esimest korda mitme kuu jooksul. Kuid me ei tohtinud kokku jääda. Praegune aeg 
pole armastuse jaoks. Praegune aeg kisub armastajad teineteisest lahku või tapab nad. Ela 
hästi, Yvonne, meie ei kuule teineteisest küll enam iialgi. Kuid selles asjas pidi ta eksima! 
22. septembril 1943 oli Thomas Lieven jälle Pariisis. Nanette, tema ilus mustajuukseline 
teenijatüdruk, kes teda austas, teatas: «Monsieur Ferroud on juba neli korda helistanud. Ta 
ütleb, et peab tungivalt teiega rääkima.» 

«Tulge homme kell neli minu juurde koju,» palus Ferroud, 

kui Thomas oli ta telefoni teel tema pangast kätte saanud. Kui meie sõber kohale jõudis, 
embas see elegantne valgejuukseline rahamees teda pisarsilmil. 

Thomas köhatas. «Monsieur Ferroud, Yvonne on väljaspool hädaohtu. Teie seda ei ole. Tei 
e pole varem nii suures hädaohus olnudki kui praegu.» 

«Vabandust?» 

«Enne kui me oma äritehingu juurde asume — mina olen omapoolse osa lõpule viinud, nüüd 
on käes teie kord —, tahan ma teile kiiresti ära rääkida, mis tulemusi on andnud minu 
uurimistegevus teie transaktsioonide suhtes.» 

Thomas oli vahepeal välja uurinud, et see Jean-Paul Ferroud oli isevärki seaduserikkuja. Ta 
sahkerdas nagu teisedki mustal turul äritsejad hiiglakogustes kaupadega, mis olid vajalikud 
sõjatööstusele — kuid mitte seepärast, et neid sakslastele maha müüa, vaid neid hoopis 
sakslaste eest kindlasse kohta viia. Ta 

oli täielik vastand tavalistele spekulantidele, kes müüsid maha Prantsusmaad. Tema püüdis 
Prantsusmaa varasid päästa. Sellel eesmärgil oli Ferroud bilansse võltsinud; nende tehaste 
puhul, mis käisid tema panga haldamise alla, oli ta õigeid tootmisnäitajaid varjanud, ja 
hiiglasuuri kaubakoguseid ainult näiliselt sakslastele müünud. Seda kõike ütles Thomas talle 
nüüd otse suu sisse. Ferroud kahvatas. Ta tahtis protesteerida, kuid jäi viimaks vait ja keeras 
Thomasele selja. Thomas tegi kokkuvõtte: 

«...see, mida te teinud olete, on lihtsalt idiootlik, monsieur. Mis võib lühidalt üteldes olla selle 
tagajärg? Teie vabrikud võõrandatakse. Ja siis? Seda, mida te teinud olete, mõistan ma 
prantslase seisukohalt lähtudes. Seepärast minu nõuanne, enne kui teie trikid paljastatakse: 
nõudke kibekiiresti kohale Saksa volinikud. Siis ei tunne enam ükski inimene huvi teie 
vabrikute vastu... Noh, ja nende volinikega toimetulek, see ei tohiks teile küll mingeid raskusi 
valmistada — või kuidas?» 

Ferroud pöördus ümber. Ta noogutas. Ta neelatas kaks korda. Siis ta ütles: «Tänan.» 

«Pole tänu väärt. Nii. Ja nüüd meie äritehingu juurde. Kuid ma hoiatan teid, Ferroud. Kui teie 
informatsioon pole midagi väärt, siis lasen teid õhku! Nimelt pole see nii, et mina saan 
asjadest aru ainult prantslase seisukohast lähtudes. Lõppude lõpuks sai Yvonne sakslaste 
abiga päästetud.» 

«Seda ma tean. Seda ma ka tunnustan.» Ferroud astus lähemale. «Ja see, mille ma teile 
reedan, võib teil aidata üht kõikide aegade suurimat musta turu ühendust puruks lüüa. Organi- 
satsiooni, kes on mitte ainult minu, vaid ka teie maale juba palju kahju teinud. Viimastel 
kuudel on Prantsusmaal nähtavale ilmunud nii tohutul hulgal Saksa riigipangatähti nagu ei 
kunagi varem. Te ju teate, millega on tegu?» 

Thomas oli asjaga kursis. SRPT-d olid omalaadne okupatsiooniraha. Need olid käibel igal 
maal, mille sakslased olid okupeerinud. Nende abil taheti vältida seda, et õigeid Saksa 
pangatähti ei läheks suurel hulgal välismaale. 

Ferroud ütles: «Nendel Saksa riigipangatähtedel on jooksvad seerianumbrid. Seeria kaks 
numbrit — need asuvad alati ühes ja samas kohas — annavad spetsialistile teada, missuguse 
maa jaoks on need pangatähed määratud. Nüüd, armas sõber, on viimase poole aasta jooksul 
selliste kassatähtedega marche noiril 

ligi kahe miljardi väärtuses Prantsuse kaupasid üles ostetud. Kuid pangatähtedel, mille väärtus 
ulatub üle miljardi, ei asu Prantsuse seerianumbrid, vaid hoopis Rumeenia omad!» 
«Rumeenia?» Thomas hüppas püsti. «Kuidas on võinud Rumeeniale määratud pangatähti 
nii tohutul hulgal Prantsusmaale sattuda?» 

«Seda ma ei tea.» Ferroud läks oma kirjutuslaua juurde ja võttis sealt kaks paksu kimpu 
riigipangatähti, kummagi väärtus kümme tuhat Saksa marka. «Ma tean ainult seda, et siin nad 
on. Siin, palun, näete Rumeenia seerianumbreid. Ja, monsieur, ma eiusu, etprantslased 
oleksid võimelised seda Rumeeniale määratud veeuputust nende maale juhtima...» 

«...Ferroud ei tea, kuidas Rumeeniale määratud pangatähed on Prantsusmaale jõudnud,» teatas 
Thomas Lieven kaks tundi hiljem ooberst Werthe büroos hotellis Lutetia. Ta rääkis kiiresti, 
teda oli vallanud jahipalavik. Ta ei pannud tähele, et ooberst Werthe ja väike auahne major 
Brenner, tema mõlemad kuulajad, vahepeal kummalisi pilke vahetasid. Thomas oli liiga 
sõiduvees. «Kuid selles on Ferroud veendunud, et neid pangatähti said Prantsusmaale tuua 
ainult sakslased, et järelikult peavad kogu selle organisatsiooni juhiks olema sakslased.» 
«Niisiis on teie monsieur Ferroud selles veendunud,» ütles ooberst Werthe pikkamisi ja vaatas 
Brennerile otsa. 

«Mis siis tegelikult lahti on?» Nüüd märkas Thomas, et midagi ei klapi. «Mida peavad need 
pilgud tähendama?» 

Ooberst Werthe ohkas ja vaatas Brennerile otsa. «Ütelge teie talle seda.» 

Major Brenner hammustas huulde. «Teie sõpra Ferroud'd ootavad ees raskused. Juba pool 
tundi istuvad SD-mehed tema villas. Juba pool tundi on ta koduarestis. Kui te oleksite veel 
natukeseks ajaks tema poole jäänud, oleksite võinud tervitada oma vanu sõpru 
sturmbannführer Eicherit ja tema adjutanti Winterit.» 

Thomasel hakkas külm. «Mis on juhtunud?» 

«Kahe päeva eest mõrvati Toulouse'is keegi untersturmführer Erich Petersen. Lasti maha. 
Oma hotellis. Hotellis Victoria. Mõrvar põgenes. SD on veendunud, et tegemist on poliitilise 

mõrvaga. Demonstratsiooniga. Füürer on juba andnud käsu riikliku matuse korraldamiseks.» 
«Himmler nõuab, et tarvitusele võetaks kõige radikaalsemad abinõud,» ütles ooberst Werthe. 
«Toulouse'i SD on pöördunud Prantsuse politsei poole, ja too on talle üle andnud nimestiku, 
kus on kirjas viiskümmend kommunisti ja sada juuti,» ütles Brenner. «Nende hulgast 
valitakse pantvangid, kes Peterseni mõrvamise eest maha lastakse.» 

«Prantsuse politseist on see kena küll, see vastutulek, härra Lieven, eks ole?» ütles ooberst. 
«Gestapo-kekatsitega ikka head vahekorda säilitada. Kui ka oma kaasmaalased seejuures kär- 
vavad!» 

«Üks silmapilk, pidage veidi kinni,» ütles Thomas. «Ma ei taipa nüüd enam midagi. Mul on 
kaks küsimust. Esiteks: mispärast selline teater selle härra Peterseni puhul?» 

Brenner vastas: «Kuna see härra Petersen oli autasustatud Vereordeniga. Seepärast on Riigi 
Julgeoleku Peaametis põrgu lahti. Seepärast on Bormann isiklikult Himmleri juurde jooksnud 
ja verist kättemaksu nõudnud.» 

«Kena,» ütles Thomas, «see asi on nüüd mulle selge. Küsimus number kaks: mis on minu 
pankur Ferroud'l tegemist mõrvaga Toulouse'is?» 

«Toulouse'i SD on üle kuulanud mitu tunnistajat. Nende hulgas ka Gestapo informaatori, 
väikese rahalaenutaja nimega Victor Robinson. See Robinson on muretsenud SD-le tõendeid 
selle kohta, et teie Jean-Paul Ferroud on untersturmführer Peterseni mõrvamise initsiaator.» 
Meie sõbra aju töötas metsiku kiirusega: Vereordeniga autasustatud Petersen mõrvatud. 
Ferroud kahtluse all. Mina tean temast palju. Kuid tema — tema teab nüüdseks ka minust 
palju. Kas ta on mind sisse vedanud? Kas ta on tõtt rääkinud? Mis saab temast? Minust? 
Viiekümnest kommunistist? Sajast juudist? 

Thomas pidi köhatama, enne kui ta suutis rääkima hakata: «Härra ooberst, Ferroud on 
veendunud, et organisatsiooni, mis riigipangatähtede abil tegeleb kolossaalse pettusega, 
juhivad sakslased.» Ta rääkis kogeldes, otsides sõnu. «Kas see pole kummaline, et SD haarab 
pankur Ferroud'1 tukast just sellel hetkel, mü ta on hakanud meile huvi pakkuma?» 

«Ma ei saa mitte millestki aru,» ütles tubli major Brenner. 

«Seda ma ei eeldanudki,» ütles Thomas sõbralikult. Ja Werthele: «Ka mina ei suuda seda 
kõike tõestada, kuid mul on tunne, et meie ei tohi praegu Ferroud'le käega visata! Abwehr 
peab selles asjas ja osaline olema!» 

«Kuidas te seda ette kujutate?» 

«Härra ooberst, teie teate, et ma olen elanud Marseihlle*s. Sellal õppisin ma tundma kaht 
härrat, kes on pärit Toulouse'ist. Paul de la Rue ja Fred Meyer...» 

Fred Meyer ja Paul de la Rue — heasoovlik lugeja mäletab, et Thomas Lieven oli kurnava 
kiirkursusega mõlemad kunagised demoraliseerunud sulid džentelmenideks välja koolitanud, 
enne kui nood juveliir Marius Pissoladiere'i kauplusest ümmarguselt kaheksa miljoni frangi 
väärtuses ehteid pihta panid. 

Oma sidemete tõelist laadi mõlema allilmategelasega sõnastas Thomas Lieven 
tagasihoidlikult teisiti ja ütles: «Niisiis sõidan ma Toulouse'i!» 

«Toulouse'i?» 

«Toulouse'i, muidugi! Kuritegu nende linnas, millest mõlemad härrad mitte midagi ei tea — 
seda juba ei juhtu! Ja mulle nad räägivad kõik, mida nad teavad.» 

«Ja SD?» 

«Teie peate Eicheri juurde minema, härra ooberst. Teie peate talle selgeks tegema, et Ferroud 
on meile praegusel hetkel erakordselt tähtis. Untersturmführer Peterseni mõrva lahendamiseks 
peate teie talle Abwehri abi pakkuma.» 

Väike major Brenner võttis prillid ninalt ja puhastas neid põhjalikult. Ta mõtles, puredes oma 
huuli: selle hullumeelse partisanide loo puhul ma kõrvetasin oma nina. Ja ta tundis kiusatust 
sedapuhku sekkuda. Ja oma arvamusega välja tulla. Tagajärg? Major Brenner vaatas oma 
vasakpoolsele punutud majoriõlakule. «Põhjaliku kaalumise järel olen ma jõudnud ühele 
arvamusele härra Lieveniga. Meie ei tohi tõesti lasta ennast selle partii mängimisel välja 
lülitada. Meie peame tõesti sellest mängust osa võtma. See lugu SRPT-dega on liiga tähtis...» 
Thomas keeras pea kõrvale. Ta hakkas vaikselt irvitama. 

Ooberst Werthe ärritus. «Kas ma pean jälle selle sea juurde jooksma ja tema ees alandlikult 
sitsima?» 

«Ei mingit alandlikku sitsimist, härra ooberst!» hüüdis Bren 

n er. «Tuleb vana trikki rakendada! Minna aumärkidega ehitud mundris ja esitada salajane 
kohtuasi!» 

«Teie mõlemad olete peast põrunud,» ütles ooberst Werthe. «Sel Eicheril tõuseb veri pähe 
juba ainuüksi siis, kui ta mind näeb!» 

«Härra ooberst, võltsitud «Gekados» aitas meil härra Lieveni vabaks saada! Sedapuhku 
aga võime meie ometi ehtsa toimikuga Peterseni uurimisse lülituda!» 

«See kolm korda neetud sitavares Lieven,» ütles joviaalne, rässakas ja punetava näoga 
sturmbannführer Walter Eicher. Ta istus raamatukogust ümber kujundatud büroos Avenue 
Fochil, majas number 84. Tema vastas istusid tema adjutant Fritz Winter ja obersturmführer 
Ernst Redecker, blond esteet, kes armastas Rilket ja luuletaja Stefan Georgel. 

Oli 23. september 1943 kell 19. Sturmbannführer Eicher oli oma päevateenistuse lõpetanud. 
Sageli ja meeleldi lõõgastus ta pärast väsitavat päeva konjakiklaasi juures koos oma adjutan- 
diga. Ja vastumeelne polnud talle seegi, kui nendega seltsis ka obersturmführer Redecker, sest 
sellel püüdlikul mehel oli eriline eelis: ta oli SS-reichsführeri ning Saksa Politsei šefi Heinrich 
Himmleri lihane õemees. Aeg-ajalt sai Redecker «Reichsheini» käest isiklikke kirju, mis olid 
väga südamlikus toonis välja peetud ja mida ta siis mõistetava uhkusega oma lähikondlastele 
näitas. Niisuguse mehega pidi sooje suhteid hoidma, leidis Eicher — ja seda ta tegigi. 

Kuid sedapuhku polnud nende vestlusel õiget minekut. Sturmbannführer torises: «Iga päev 
uus pahandus. Äsja oli minu juures ooberst Werthe Abwehrist.» Eicher kirus veel kord: «See 
neetud sitavares Lieven.» 

«Kas see, kes meil peos oli?» küsis adjutant Winter kilgenuavate silmadega. 

«Kahjuks ei olnud ta meil küllalt kõvasti peos. Vabandage, 

. * S. t Gekados — lühend sõnadest Geheime Kommandosache (salajane kohtuasi). Kui 
Abwehr selle SD-le esitas, pidi viimane tema valduses ning vangistuses oleva isiku Abwehrile 
üle andma. (Tlk.) 

obersturmführer, mul ei ole tavaliselt kombeks niiviisi rääkida — kuid selle sigudikuga on 
meil ainult pahandused.» 

«Mis siis sedapuhku on?» 

«Ah, Peterseni mõrvamine.» 

«Reichsheini» lihane õemees pani oma konjakiklaasi raskelt lauale. Tema nägu tõmbles ja 
muutis värvi. Oli üldiselt teada, et obersturmführer Redeckerit sidus Toulouse'is mahalastud 
Erich Peterseniga suur sõprus. Tema erutus oli seega mõistetav. 

Eicher seletas, ooberst Werthe olevat tema juurde tulnud, et teatada: Abwehr tunneb pakilist 
huvi vahi alla võetud pankur Ferroud' vastu, kes olevat võtmefiguuriks deviise smugeldavas 
organisatsioonis, kuhu kuuluvat ilmselt ka sakslasi. 

Redecker jõi. Ta oli äkitselt nii närviliseks muutunud, et ajas natuke konjakit maha. Tema 
hääl kõlas kähisevalt: «Noh ja siis? Mis on Petersenil tegemist deviiside smugeldamisega?» 
«Loomulikult mitte midagi. Kuid Werthe palus mind, et meie selle alatu mõrva, mille ohvriks 
langes meie kamraad, ühiselt uurida võtaksime.» 

Ärritatult küsis Redecker: «Te lükkasite selle loomulikult tagasi, sturmbannführer?» 

«Ma lükkasin selle loomulikult tagasi — esialgu. Aga siis tuli, Werthe viivitamatult lagedale 
«Gekadosega» ja nõudis, et ta saaks minu juurest Canarisele helistada. Too rääkis ilmselt oma 
õemehega. Sest poole tunni eest tuli telegramm Riigi Julgeoleku Peaametist. Juurdlus koos 
Abwehriga läbi viia.» 

Seletamatul põhjusel kerkisid äkitselt Redeckeri laubale higipiisad. Mitte keegi ei märganud 
seda. Ta tõusis püsti, keeras mõlemale selja ja pühkis lauba kuivaks. Seejuures kuulis ta 
Eicheri vihast häält: «Werthe on juba Toulouse'is. Ja kes teda saadab? Härra Lieven! Räpane 
kaksikagent! Igavene tõbras, kes on meie inimestel nahka üle kõrvade tõmmanud! Mees, kelle 
koht on juba aastaid ühishauas!» Eicher jõi erutatult konjakit. «Kui ma selle semu veel kord 
pihku saaksin... Mis on?» 

Sisenes ametnik. «Seal on keegi naine. Ta ütleb, et tahaks teiega rääkida.» 

«Tulgu homme tagasi. Ja teatagu endast ette.» 

«Vabandust, sturmbannführer, ta on stabshauptführerin...» «M 1 s?» 

«Jah... Stabshauptführerin Mielcke. Riigi Tööteenistuse ülema Hierli isiklikust staabist. Tahab 
kedagi üles anda...» 

«Keda siis?» 

«Kedagi sonderführer Lievenit.» 

Redecker köhatas lühidalt. Winter pilgutas silmi. Eicher tõmbas oma sigarist sügava mahvi ja 
puhus suitsu välja. Siis tõusis ta püsti. «Palun juhatage stabshauptführerin sisse!» 


2. peatükk 
1 


Rue des Bergeres oma bistroode, pisikeste restoranide ja väikeste baaridega asus Toulouse'i 
maalilises vanalinnas. Thomas Lieven naeratas kurvalt, kui ta keeras väikesele tänavale. 

Täpselt nii nagu kolme aasta eest, mil ta sakslaste eest põgenedes oli siia jõudnud koos oma 
sõbratari, näitlejanna Mimi Chambertiga ja kangelaslollpea kolonel Simeoniga, täpselt nii 
sibas siin ka praegu ringi väga palju ilusaid tüdrukuid, kes kõik olid veidi liiga silmatorkavalt 
mingitud ja veidi liiga puhtsüdamlikult riides. 

Thomas oli juba teada saanud, et Jeanne Perrier'd, selle diskreetse hotelli lõvilakalist 
omanikku, polnud enam linnas. Vägagi meeleldi oleks Thomas talle ja tema tüdrukutele külla 
läinud. Loomulikult ainult selleks, et mälestusi vahetada... 

Thomas jäi seisma. Maja oli vilets. Eeskoda oli vilets. Ta jõudis kolmandal korrusel asuva 
ukseni. Uksel seisis: 

Paul de la Rue — Fred Meyer 

Kinnisvarad 

Thomas Lieven irvitas, kui ta helistas uksekella. Thomas mõtles: kinnisvarad. Kui ma neid 
tundma õppisin, olid nad veel pildivõltsijad, hotellivargad ja kassalõhkujad. Voilä, karjäär. 
Teisel pool ust lähenesid sammud, seejärel uks avati. Paul de la Rue, hugenottide järeltulija, 
seisis ukselävel. Ta oli maitsekalt riides ja oivaliselt friseeritud. 

Tema pikk koguja kitsas kolju muutsid ta kuidagi liigutavalt aristokraatlikuks. Ta alustas 
peenelt: «Tere päevast, minu härra, 

millega võin teile kasulik olla?» Siis ta karjatas: «Nom de Dieu, see on ju Pierre!» 

Ta lõi matsti õlale Thomasele, keda ta oli tundma õppinud Pierre Hunebelle'i nime all. 
Sekundiks unustas ta oma hea kasvatuse. «Mees, ma löön hambad oma tagumikku! Sa oled 
elus? Mulle räägiti, et Gestapo on su ära tapnud!» 

«Kenasti olete end siin sisse seadnud,» ütles Thomas, püüdes ennast Pauli embusest vabastada 
ja lastes pilgul korteris ringi käia. «Minu õppetunnid on tõesti vilja kandnud. Ainult need 
iluasjakesed seal — see kitseke, see haldjake ja see tantsijanna — need tuleb loomulikult ära 
koristada!» 

Paul vahtis talle ainiti otsa. «Kus sa oled üldse olnud? Kuidas sa siia said?» 

Thomas seletas oma olukorra ära. Paul kuulas vaikides. Aegajalt ta noogutas. Viimaks ütles 
Thomas: «...niisiis olen ma tulnud siia koos oma ooberstiga, sest ma loodan, et teie suudate 
mind aidata. Peened ettevõtjad on teist saanud...» 

«Peened ettevõtjad, jama! Kinnisvarad, see seisab siiski ainult uksel! Me spekuleerime 
loomulikult — nagu kõik. Kuid ikkagi intelligentsemalt — tänu sulle, vanapoiss. Tookord 
osutasid sa meile oma kursusega suure teene.» 

«Jah,» ütles Thomas, «ja nüüd võite teie mulle suure teene osutada. Ma pean teada saama, kes 
tappis selle untersturmführer Peterseni. Ma pean teada saama, kas selle mõrva saatis korda 
Resistance.» 

«See polnud kindlasti poliitiline mõrv.» 

«Tõesta seda mulle. Räägi mulle, kes Peterseni maha laskis. Ja kuidas. Ja mispärast.» 

«Aga Pierre, ma ei hakka ometi reetma ühtki kaasmaalast, kes on tapnud mõne natsi. Seda ei 
või sa minult siiski nõuda.» 

«Ma tahan sulle midagi ütelda, Paul. Natsid on vahistanud sada viiskümmend inimest, need 
on sinu kaasmaalased. Nad lasevad pantvangid maha. Rohkem kui ühe pantvangi! Seda me 
saame ainult niiviisi takistada, kui tõestame, et tegu polnud poliitilise mõrvaga, et selle 
Peterseni käed ei olnud puhtad! Kas see jõudis sinu idioodiajusse?» 

«Mees, ära ometi karju nii hirmsasti minu peale. Ma tahan ju meelsasti natuke siin ja seal 
maad kuulata...» 

Kolm päeva hiljem, 27. septembril 1943, võtsid Paul de la Rue lõunalauas istet kolm härrat: 
majahärra, Thomas Lieven ja Fred Meyer. 

Paul oli helistanud Thomasele hotelli: «Ma usun, et meil on sinu jaoks midagi. Tule minu 
poole, Fred tuleb ka. Kas sa saad meile midagi maitsvat keeta? Poistelt MarseihVs saime 
kuulda, et sa olevat kord neile priima söömingu korraldanud!» 

«Kombes,» oli Thomas vastanud. Ta oli sellel hommikupoolikul tervelt kolm tundi Paul de la 
Rue köögis töötanud. Nüüd istuti lauas. Jällenägemise tähistamiseks kandsid mõlemad sulid 
tumedat ülikonda, valget särki, hõbedast lipsu. Nad olid nii hästi kasvatatud, et püüdsid 
eelrooga — täidetud sellerivarsi — noa ja kahvliga oma taldrikule tõsta, mis valmistas neile 
suuri raskusi. 

«Vastupidiselt paljudele teistele juhtudele,» ütles Thomas, «on täiesti kombekas ja õige need 
varred kätte võtta.» 

«Jumal tänatud,» ütles Fred. «Mis juust see on?» «Rokfoor,» ütles Thomas. «Niisiis, kes 
tappis Peterseni?» «See oli keegi Louis Monico. Korsiklane. Teda kutsuti Louis 

le Reveur, «Louis Unistaja».» 

«Kes too unistaja on? Vastupanuvõitleja?» 

«Kus sa sellega! Tõeline gangster. Päris noor. Tal on kopsud läbi. Tapmise pärast juba neli 
aastat vangis istunud. Mees, ma söön ennast juba nendest vartest lõhki!» 

«Et seda ei juhtuks,» ütles Thomas, «siis toon ma kähku pearoa.» Ta läks kööki ja tuli 
otsekohe tagasi veevanniga, kust tõstis välja kaetud pudingivormi. 

«Oohh, puding!» mossitas Fred pettunult. «See pole väärt sit... see pole see päris õige. Mina 
arvasin, et tuleb liharoog!» 

«Tõepoolest,» ütles Paul ja tupsutas seejuures salvrätikuga peenelt suunurka, «ma pean 
ütlema, et ka mina olen natuke pettunud, armas sõber!» 

«Oodake ära!» Thomas kallas pudingivormi sisu suurele portselanplaadile. Levis liha ja 
sibulate hõrgutav hõng. Mõlemad gangsterid vedasid ninaga õhku. Nende nägudele kerkis 
harmoonia ja rahunemise ilme. 

Thomas ütles: «Nüüd rääkige mulle Unistajast. Mispärast ta Peterseni ära tappis?» 

«Selle põhjal, mida meie oleme välja uurinud,» ütles Fred, «ja meie informatsioon on 
esmaklassiline, oli see Petersen üsna suur siga. Ei mingi Vereordeni kavaler! Ega ka SD! 
Lubage mul lahkesti naerda! Petersen tuli siia kui tsivilist, mõistad, ja kas tead, mida ta tegi? 
Ta ostis kulda.» 

«Kas sa näed.» 

«Kõikvõimalikes kogustes. Maksis head hinda. Ta pidi olema vägev spekulant. Unistaja oli 
talle paar korda müünud. Alati väikestes kogustes.» 

Thomas mõtles: härra Petersen SD-st on kullaga hangeldaja. Ja füürer käsib korraldada 
riiklikud matused. Ja pantvangid lastakse maha. Ja Saksamaa on kaotanud ühe kangelase. 
Heil! 

«Noh, aja jooksul võitis Petersen Unistaja usalduse. Ja ühel päeval tuli Louis vä g a suure 
kullakogusega Peterseni poole hotelli...» 


3 


Kaks rasket kuldmünte ja kullakange täis kohvrit tõstis kõhetu ning kahvatu Louis Monico 
hotelli Victoria apartemendi 203 salongis rokokoolauale. Pingutus pani mehe puhkima. Tema 
hingeõhk väljus suust vilina ja raginaga. Tema silmad läikisid palavikuliselt. 

Väike mees, seljas hall flanellülikond, seisis Unistaja vastas. Sellel mehel olid vesised silmad, 
huuled nagu kaks kriipsu ning matemaatiliselt täpne seitel, mis jagas blondid juuksed kaheks. 

Louis teadis temast niipalju, et tema nimi on Petersen. Ja et ta ostis kokku kulda. Rohkem ei 
teadnud ta Petersenist mitte kui midagi. Aga piisab ju ka sellest, mõtles ta. 
«Kui palju on seekord?» küsis Petersen. 
«300 luidoori ja 35 kullakangi.» Unistaja avas mõlemad kohvrid. Kuld helkis elektrilühtrite 
valguses. 
«Kus on raha?» 
Petersen pistis käe rinnataskusse. Kui ta selle jälle välja tõmbas, hoidis ta sõrmede vahel 
tõendit. Peterseni hääl kõlas jäiselt: «Mina olen untersturmführer Petersen SD-st. Teie olete 
vahistatud.» 

Menüü » Toulouse, 27. september 1943 
Täidetud sellerivarred 
fricco hispaania moodi 
plambeeritud virsikud 
Pikantse toidu juures paljastub miljonitesse küündiv spekulatsioon 
Täidetud sellerivarred. Võtta pleegitatud 3—4 sentimeetri laiuseid mahlakaid sellerivarsi ja 
pesta need hästi puhtaks. Segada omavahel võrdsetes osades võid ja juustu (kas rokfoori või 
gorgonzolat). Nüüd lõigata piki vart sälk ja täita see juustumassiga ning panna tugeva külma 
kätte seisma. — Serveerida varred püstipandult vaasitaolises klaasnõus, millesse on puistatud 
jäätükikesi; kõige otsa panna kimbuke sellerilehti. 
Fricco hispaania moodi. Loomalihafilee vasardada ja vormida sellest väikesed biifsteegid; 
hõõruda neid sinepi, soola ja pipraga. Siis lõigata toored kooritud kartulid õhukesteks 
viiludeks, hautada neid või sees, kuhu on hakitud ohtrasti sibulat. — Nüüd võtta pudingivorm, 
määrida seda võiga ja puistata sinna riivsaia. Vormi põhjale laotada kõigepealt kiht 
kartuliviile, selle peale võihelbed, natuke soola ja pipart, siis kiht liha, mis katta mooritud 
sibulatega, siis jälle kartulid ja nõnda edasi. Kõige pealmine kiht on jälle kartulid, millele on 
puistatud võihelbeid. Nüüd segada kokku pool tassitäit punast veini, koort ja lihapuljongit, 
kallata see vormiroale, lasta siis hästi suletud pudingivormi veevannis poolteist tundi keeda, 
ning valada roog otse ümber suurele vaagnale. 
Flambeeritud virsikud. Lasta kolm võirullikest koos peensuhkru ja kooritud mandlitega 
helepruuniks karamelliks keeda, kallata sellele värskelt pressitud apelsini- ja sidrunimahla, 
vahekorras 1:2. — Nüüd lisada sorts apelsinilikööri, sorts maraschinot ja sorts konjakit ning 
sissetehtud virsikupoolikud, mis on lastud enne kuivaks tilkuda. — Virsikutele valada seni 
pidevalt vedelikku juurde, kuni nad on kuumaks läinud, siis kallata nad veel kord üle 
konjakiga ja pista põlema. — Kuumad virsikud panna taldrikutele vanillijäätisekera kõrvale ja 
valada üle kastmega; garneerida vahukoorega. 
(See järelroog valmistatakse laua ääres ning ta nõuab väga puhast, seest nikeldatud panni ja 
piirituskeetjat.) 

Louis Monico oli hoidnud paremat kätt kuuetaskus, kui Petersen rääkis. Ta ei võtnud kätt 
välja. Ta tulistas taskust. Kolm kuuli tabasid Vereordeni kavaleri Erich Peterseni rinda. Ta oli 
otsekohe surnud. Kustuvate silmadega vahtis ta ainiti lae poole. 

Unistaja ütles surnule: «Minu puhul ei lähe sul sellised sitased trikid läbi, sa peni.» Siis ta 
astus üle laiba väljapääsu juurde ja avas topeltukse. Koridor oli tühi. Unistaja võttis oma 
mõlemad kullakohvrid ja kõndis minema. Hallis ei pannud teda mitte keegi tähele. 

«...mitte keegi ei pannud teda hallis tähele,» teatas Fred Meyer. «Ja kust te seda kõike teate?» 
küsis Thomas. 

«Unistaja venna käest.» 

«Ja tema on teile selle kõik avameelselt ära rääkinud?» 

«Jah. Sest see on vahepeal täiesti tähtsusetuks muutunud. Ma ju ütlesin sulle, et Unistaja on 
kopsuhaige. Kolme päeva eest, oli tal verejooks. Ta lamab hospidalis. Nädala lõpuni ta enam 
vastu ei pea.» 

«Sa võid koos oma ooberstiga sinna minna,» ütles Paul. «Ta on valmis ülestunnistust 
andma...» 

Oli 27. september 1943 kell 16.15. 

Väikese major Brenneri kirjutuslaual helises telefon. Ta haaras kuuldetoru ja tundis ära oma 
ülemuse hääle. «Siin on Werthe. Ma räägin Toulouse'ist. Kuulake mind nüüd täpselt. See, 
mida ma teile teatan, on äärmiselt tähtis.» 

«Just nii, härra ooberst!» 

«Me leidsime Peterseni mõrvari.» Werthe teatas kopsuhaigest Louis Monicost ja tema 
ülestunnistusest. «Lieven, kaks SD-ametnikku ja mina — meie olime tema haigevoodi ääres.» 
«Tulise pihta, härra ooberst!» hüüdis Brenner. Tema süda peksles ägedasti. See Lieven! On 
alles poiss, see Lieven! Jumal tänatud, et ma otsekohe tema ideed toetasin! 

Brennerile turgatas midagi meelde. «Aga see rahalaenutaja — see Victor Robinson... Tema ju 
kaebas Ferroud' peale!» 

«Selle me oleme ka vahepeal selgeks teinud. Robinson spekuleeris koos Peterseniga. Ta oli 
kunagi Ferroud' juures ametis 

olnud. Too oli ta vallandanud. Robinson tahtis nüüd kätte maksta. Kuid see pole veel sugugi 
kõik. Peaasi alles tuleb, jsfiivõrd kui Lieven suutis teada saada, oli Petersen osalenud kullaga 
tolles kolossaalses spekulatsioonis Saksa riigipangatähtedega... Brenner, kas te kuulete 
mind?» 

Brenner noolis kuivi huuli. Heldeke, riigipangatähed! Lugu läheb aina kirjumaks! Lugu 
läheb... Taevas küll, ja mina olen mestis! Ta hüüdis valjusti: «Ma kuulen, härra ooberst!» 
«Meie ei tea veel, kuidas see kõik oli seotud, ent praegu ei tohi enam sekunditki kaotada, 
Brenner! Kui see on õige, et Petersen SRPT puhul spekulatsioonis osales, siis tuleb sellest 
esimese numbri skandaal! SD püüab kõike loomulikult kinni mätsida! Meie oleme temast ees 
— igatahes parimal juhul paari tunni võrra. Major Brenner, võtke viis usaldusväärset inimest 
—» 

«Just nii!» 

«Petersenil on korter Avenue de Wagramil majas number 3. Tema ametikorter. See otsige läbi 
esimesena.» 

«Just nii, härra ooberst!» 

«Lieven on välja uurinud, et Petersenil oli" ka veel salajane peatuskoht, Avenue Mozart 28. 
Sellest ei paista SD mitte midagi teadvat... Seal käite ka ära...» 

«Just nii, härra ooberst!» 

«Pöörake need korterid pahupidi. Tehke seal, mida tahate! Lieven on juba koduteel teie 
juurde. Talletage kogu kahtlustäratav materjal, enne kui SD laseb selle kaduda! Kas on 
selge?» 

«Just nii, härra ooberst!» hüüdis Brenner. 

Ja nõnda sööstis väike major ülepeakaela seiklusesse, mis pidi tema ausatele punnpõskedele 
häbipuna tooma, skandaalsesse, ehtpariislikku seiklusesse. Loodetavasti leiame meie neid 
peenetundelisi sõnu, mis lubavad meil major Brenneri seiklusest ka pajatada. 

Kummide vingudes peatus Wehrmachti Mercedes Avenue de Wagramil maja number 3 ees. 
Välja hüppas väike major Brenner, lõi selja sirgu, kohendas otsustavalt kuldraamidega prille. 

Mercedese taga peatus Wehrmachti hall veoauto. Viis mundrimeest ronisid alla tänavale, 
mida valgustas ilusa leebe sügispäeva viimane päikesesära. 

Kell oli 16.46 selsamal 27. septembril 1943. 

«Minu järele!» käsutas väike major, kusjuures ta oma vöörihmal asuva püstoli ettepoole 
nihutas. Ja siis jooksis ta koos viie valitud mehega majale tormi, kuid — surnud Peterseni 
ametikorter oli tühi. Uksed olid pärani. Vaibad, mööbel — kõik oli kadunud. Tüse corccierge- 
majahoidja seletas õlgu kehitades: «See kõik viidi ära täna varahommikul.» 

«Viidi ära? Kes viisid?» 

«Eks ikka ekspressid — ja üks Saksa ohvitser, üks härra Peterseni sõber... Tema on sageli siin 
viibinud... Tema nimi on Redecker...» 

«Redecker?» Väikesel major Brenneril olid oma sidemed SD-ga. Ta teadis obersturmführer 
Redeckerit, seda SS-reichsführeri ja Saksa Politsei šefi Heinrich Himmleri lihast õemeest. 
Nüüd hakkas Brenneril õudne. Kas Redecker oli Peterseniga ühe mütsi all? Siis lugesid juba 
tõesti sekundid! Siia, ametikorterisse, oli ta tulnud liiga hilja. Peatuskohast Avenue Mozartil 
ei teadnud SD arvatavasti mitte midagi. Niisiis muudkui sinna! 

Viis valitud meest tormasid majori kannul jälle trepist alla ja välja tänavale. Mootorid lõid 
mürisema. Autod sööstsid edasi... Major Brenneri süda tagus tugevasti. Ja ta tajus ehtsat 
Hans-Albersi-tunnet: hopplaa, nüüd tulen mina! 

Peenel Avenue Mozartil püüdis Brenner mõni minut hiljem maja number 28 concierge We 
oma kooli-prantsuse keeles selgeks teha, et peab härra Peterseni korteri teisel korrusel läbi 
otsima. «Aga monsieur,» vastas portjee naine, «daamid viibivad ometi üleval !» 

«Daamid? Missugused daamid?» 

«Madame Lilly Page ja tema kammerneitsi.» 

«Kes on madame Page?» 

«Noh, monsieur Peterseni sõbratar muidugi. Härra läks reisile, juba paari päeva eest.» 
Sellest järeldas Brenner väga teraselt, et siin ei teatud Vereordeni kavaleri ja kullaspekulandi 
mõrvamisest veel midagi, ja ta jooksis koos oma viie mehega uuesti tormi — sedapuhku üles, 
teisele korrusele. 

Talle avas erakordselt ilus kammermneitsi, pärast seda kui 

ta oli uksekella helistanud. Brenner seletas lähemalt oma missiooni, ilma et oleks (milline 
nupukus!) pillanud ainsatki sõna Vereordeni kavaleri kurva saatuse kohta. Ilus kammerneitsi 
sattus segadusse ja kutsus madame? 

Madame Page ilmus kleidiväel, mida isegi eeskoja hämaras valguses tuli meelisegavalt 
läbipaistvaks pidada. Ta oli umbes 33 aastat vana, väga veetlev ning kergelt tüsedusele 
kalduv. Erutav persoon mandlisilmade ja lumivalge nahaga. 

Major märkas, et tema viiel mehel on silmad nagu tõllarattad. Oli olemas teatud liik daame, 
kellega Fritz Brenneril polnud oma elu jooksul iialgi tegemist olnud. Madame Page kuulus 
sellesse liiki. Major köhatas ja seletas viisakalt, ent kindlameelselt ära oma ülesande. 

Siis astus ta, see puhas kohuseteadlikkus, eesasuvasse salongi, mis oli erakordselt elegantselt 
ja kallihinnaliselt sisustatud. Seintel võis näha paari äärmiselt kõlvatut pilti. Brenner neid 
loomulikult ei vaadanud. 

Vahepeal sammus Lilly Page graatsiliselt akna juurde ja tõmbas päikesekardinad alla, kuigi 
see sellisel õhtusel ajal polnud enam tõesti vajalik. 

Mina ei ole mingi idioot, mõtles Brenner, see on ju kokkulepitud märk kellelegi seal all 
tänaval! Nii astus major lopsaka Lilly kõrvale, tõmbas päikesekardinad üles tagasi ja ütles 
malmise galantsusega: «Palun lubage mul madame'i ilu päevavalguse käes imetleda.» 
«Charmant,» ütles napis riietuses Lilly, laskus sügavale pehmesse tugitooli ja pani jalad risti. 
«Palun, härra major, alustage läbiotsimist.» 

Brenneri viis meest olidki ilmselt juba sellega algust teinud. Major kuulis neid kõrvaltoas 
lärmitsevat ja kammemeitsiga flirtivat. Need neetud väänkaelad! Ei mingit tõsidust, ei mingit 
kohusetunnet! Kas nii suhtutaksegi teenistuskohustustesse... 

Pahaselt ning ühtlasi Lilly läheduse tõttu segaduses, avas Brenner suure mahagonipuust kasti. 
See, mida ta seal nägi, tõi talle häbipuna näkku. Ta ahmis õhku. Must Lilly naeratas 
sardooniliselt. Paugatades lõi major kasti jälle kinni. Teist korda hakkas tal jube. Major 
Brenner oli muidugi kuulnud, et on olemas raamatuid, joonistusi, fotosid, esemeid, mida 
kardetakse avalikkuse ette tuua. Kuid ta polnud suutnud neid raamatuid, joonistusi,-fotosid, 
esemeid mitte kunagi isegi ette 

kujutada. Nüüd, mil kasti avamise järel tema aimusetu pilk oli sellisele sõnnikule 
langenud, tundis ta kogu olemusega kõige sügavamat nördimust! Koletu. Monstroosne. 
Mandunud. Perversne. Pole ime, et selline rahvus kaotas sõja... 

Suure vaevaga mahasurutud turtsatused ja hirnumine panid majori võpatama. 
Mandlisilmadega madame ütles leebelt: «Näib, et teie härrad on avastanud biblioteegi.» 
Brenner tormas kõrvaltuppa. Tema valitud meestest neli olid asunud raamatukapi kallale. 
Major hakkas judisema, kui nägi, mis neile lõbu pakkus. Ta otsis taga viiendat valitud meest. 
Too oli kammerneitsi toas. 

Brenner keelas nelj ale mehele ära raamatukapi, otsis üles viienda ja keelas tollele ära 
kammerneitsi. Situatsioon hakkas tal üle pea kasvama. Sest korter osutus selle kõige 
täiuslikuks muuseumiks, millest avalikult ei räägita. 

Majori nägu meenutaski nüüd püsivalt punast üleküpsenud tomatit. Tema laup pärlendas 
higist. Ta tegi meeleheitliku otsuse, sööstis telefoni juurde ja tellis endale Wehrmachti kodu- 
keskjaama Leander 14 kaudu välkkõne Toulouse'i. 

Jumal tänatud. Werthe oli veel seal. Brenner ägas kergendustundest, kui kuulis oma oobersti 
häält. Hingetult teatas ta, millisesse mülkasse ta oli lennanud. 

Toulouse'is ägas ka ooberst Werthe oma lihtsameelse majori tõttu, mida too aga tähele ei 
pannud. Ta kuulis Werthet ainult küsivat: «Ja materjal... Pangatähed ja nii edasi... kas pole 
midagi leitud?» 

«Mitte midagi, härra ooberst.» 

«Kuulge, Brenner: Lieven peab varsti Pariisi jõudma. Teie ei tohi korterist lahkuda. Teie ei 
tohi ka mitte kellelegi midagi Toulouselst rääkida...» 

«Saan aru, härra ooberst. Ma ei tõsta siit oma jalga, vaikin nagu haud.» 

«Helistage Lutetiasse ja Lieveni erakorterisse. Niipea kui ta Pariisi jõuab, tuleb ta teie juurde 
saata.» 

Brenner pani kuuldetoru ära. Lieven! Thomas Lieven! Ah, nagu ere lootuskiir tundus talle 
olevat see sonderführer. Kui ta ainult tuleks, varsti tuleks... 

Kusagil kriiskas kammerneitsi, nagu kõditataks teda. Vihaselt tormas major pahategijat 
otsima. Issand Jumal, missugune talumatu olukord! 

Asjad, mida major Brenner ja tema mehed Vereordeni kavaleri salajases peatuskohas leidsid 
— peale nende tummakslöövate kollektsioonide —, olid väärtuslikud ehted, suur hulk 
kuldmünte, Kaug-Idast pärinevaid asjaarmastajate gravüüre ja nikerdustöid, kuid mitte 
ainsatki tõendit selle kohta, et Petersen oleks osalenud spekulatsioonis riigipangatähtedega. 
Ikka ja jälle püüdis madame Page ühe akna ette päikesekatteid tõmmata, kuni major Brenner 
talle selle otseselt ära keelas. 

Maja läbiotsimise algusest oli kulunud poolteist tundi. Äkitselt helises uksekell. Lilly muutus 
surnukahvatuks. 

Brenner tõmbas välja püstoli. «Mitte sõnakestki,» sisistas ta. Selg ees, läbis ta eeskoja. 
Pöördus ümber. Kiskus ukse valla. Ja haaras kinni mehest, kes seisis väljaspool. 

Mees oli noor, ilus, oliivikarvi jumega. Mustad juuksed pea ligi kammitud, nina all väikesed 
vurrud, pikkade ripsmetega silmad ja vasemal põsel kaks armi, nagu noahaavade tekitatud. 
Mees oli nüüd surnukahvatu. 

«Idioot!» karjus talle lopsakas Lilly. «Miks sa siia üles tulid?» «Miks ma ei pidanud siis 
tulema?» karjus too vastu. «Päikesekardin oli ju üleval!» 

«Ahaa!» hüüdis Brenner triumfeerivalt. Siis otsis ta mehe läbi: kas on relvi? Mitte ainsatki. 
Passi järgi oli tegu Prosper Longtempsiga. Ta oli elukutselt näituste korraldaja. Vanus 28 
aastat. Brenner hakkas teda üle kuulama. Noor mees vaikis kangekaelselt. 

Äkitselt nuuksatas Lilly meeleheitlikult: «Monsieur le Commandant, ma tahan kõik ära 
rääkida! Prosper on minu — minu suur armastus; ma petsin temaga Peterseni, juba ammu... 
Kas te usute mind?» 

«Mitte ühtki sõna,» ütles Brenner jääkülmalt ja mõtles: nii jääkülmalt reageeriks ka Lieven. 
Siis pani ta Prosper Longtempsi vannituppa kinni. 

Väljas oli juba pimedaks läinud, kell oli pool kaheksa. Major helistas jälle Lutetiasse, seejärel 
Lieveni erakorterisse. Ei, Thomas Lievenit polnud veel nähtavale ilmunud. 

Brenner ei julgenud oma viiest valitud mehest mitte ühtegi raudteejaama saata, et Lievenit 
otse rongilt siia tuua. Kes teab, 

kas SD viimati kohale ei ilmu? Siis peab ta seda korterit nagu kindlust kaitsma — kas üksi? 
Mida võis ta küll veel teha? Major Brenner murdis selle kallal pead. Kõik oli nii uljalt ning 
paljutõotavalt alanud — ja nüüd? Nüüd istus ta umbses korteris, mis oli täis kõlvatuid asju, 
kuid tühi tõendusmaterjali poolest. Ühe vangi oli ta siiski võtnud, seda küll. Aga mis mees see 
vang oli? Kuidas peaks tema, Brenner, tõde teada saama? 

Ja sellele kõigele lisaks veel see meelisegav madame Page oma piltilusa kammerneitsiga ning 
viis meest, keda sai ainult suure vaevaga eemal hoida kõlvatutest kollektsioonidest ja kam- 
merneitsist. Ah, oleks ta ometi jäänud oma ametiasutuse kirjutuslaua taha hotelli Lutetia! 
Teoreetiline kindralstaabitöö — see oli tema tugev külg, mitte aga taktika ja strateegia otseses 
lahingus... 

Brenner võpatas. Madame oli teinud ettepaneku, et tema kammermneitsi võiks näljastele 
meestele paar võileiba valmistada... 

Major Brenner kõhkles. Kas ta võis seda lubada? Kas ei olnud madame ja kammerneitsi 
vaenlased? Teiselt poolt: mehed olid näljased ja tema tahtis mõistev ülemus olla. Niisiis lubas 
ta kammemeitsil kööki minna, pani sinna ühe mehe teda valvama ja manitses viimast rangelt, 
et ta käituksabso-luutselt korrektselt. Varsti vitsutasid mehed täie suuga süüa ja 
rüüpasid peale sekti, mida leidus külmkapis. Brenner lükkas esialgu kõik mehiselt tagasi. 
Kuid hiljem sõi ta siiski palukese, rüüpas ka lonksukese... 

Kell sai üheksa, kell sai kümme. Ja ikka veel polnud Thomas Lievenist kippu ega kõppu. 
Daamid arvasid, et nemad tahaksid meelsasti voodisse minna. 

Brenner lubas neil seda teha. Ta organiseeris valveteenistuse. Üks mees kammerneitsi toaukse 
taha, üks mees majaproua toaukse taha, üks mees vannitoaukse taha. Kaks meest majaukse 
juurde. Tema ise jäi salongi, telefoni kõrvale. 

Mina magama ei jää, mõtles ta. Ta tundus endale kahuna keset murdlainetust. Mitte 
korrumpeerida. Mitte kahjustada. Mitte... 

Ning siis oli ta ometi magama jäänud! 

Kui ta ärkas, oli salong pime. Ta tundis, kuidas pehmed käed õrnalt tema keha kobasid... 

376 

«Kuss,» sosistas Lilly Page, «nad kõik magavad... Ma teen, mida te iganes tahate, kuid laske 
Prosperil ära minna...» 

«Madame,» ütles Brenner kindlalt, ja tema käed klammerdusid Lilly käsivarte ümber nagu 
kruustangid, «võtke oma käed minu püstolilt otsekohe ära!» 

«Ah,» ohkas Lilly pimeduses, «ma ei taha ometi sinu püstolit, s a narr...» 

Sel hetkel helises uksekell. 

Thomas Lieven jõudis Pariisi tagasi kell 22.10. Hotellis Lutetia teatati talle erutatult, et major 
Brenner ootab teda kannatamatult juba mitu tundi Avenue Mozartil majas number 28. Major 
olevat läinud sinna terve salgaga. 

«Hmm,» ütles Thomas ja mõtles. Jumala pärast, mida teeb küll Brenner mitu tundi selle 
spekulandi Peterseni salajases peatuskohas? 

Hotelli hallis nägi ta oma mõlemat vana sõpra, sõjast tüdinenud kavalaid sõjamehi, kapraleid 
Raddatzit ja Schlumbergerit, keda ta oma seikluse jooksul Maguis Crozantiga oli tundma ja 
hindama õppinud. Berliinlane ja viinlane tervitasid teda säravate nägudega. Nad olid just 
teenistusest välja vahetatud. 

«Vaata aga,» rõõmustas kõhetu berliinlane, kes tundis erilist huvi prantsuse pornoajakirjade 
vastu, «kae, Karli, see on ju meie härra sonderführer!» 

«Kas tulete kaasa, härra sonderführer?» küsis kergelt tüsedusele kalduv viinlane. «Meie 
läheme Rue PigahVile, et paar vahvat manni konksu võtta.» 

«Kuulge mind, kamraadid,» ütles Thomas Lieven, «lükake oma kiiduväärsed kavatsused veidi 
edasi ja ühinege minuga. Võib-olla läheb mul teid vaja.» 

Ja nõnda seisid need kolm kell 23 Avenue Mozartil maja number 28 korteriukse taga. Thomas 
helistas. Seepeale hakkas kostma mitmeid hääli. Siis oli kuulda mingit kolinat. Siis lähenesid 
sammud. Lõpuks lendas uks valla. Lävel seisis major Brenner, näost tulipunane, hingetu, 
juuksed sassis, kaelal huulepulgajäljed. Tema selja taga nägid Thomas ja tema sõbrad 

daami, kellel oli seljas unelmate öösärk — ja muud ei midagi. Major Brenner kogeles: 
«Härra Lieven... Jumal tänatud, et te viimaks ometi tulite...» Galantselt suudles Thomas 
Lieven kätt daamil, kes kandis öösärki. 

Siis selgitas major Brenner olukorda, teatas sellest, mida ta kahjuks oli sellest korterist eest 
leidnud ja mida ta kahjuks sellest korterist ei olnud eest leidnud. Viimaks hakkas ta rääkima 
oma vangist. 

«Prosper on minu kallim,» sekkus Lilly Page, kes vahepeal oli hommikumantliga mõnevõrra 
oma riietust täiendanud. Ta vaatas Thomasele sügavasti silma. «Tema ei tea mitte kui midagi 
sellest, mis Peterseni äritehingutesse puutub.» 

«Puutus,» parandas Thomas. «Erich Petersen on nimelt maha lastud. Toulouse'is ühe oma 
äripartneri poolt...» 

Lilly ilusad huuled vormusid ilusaks naeratuseks. Ta ütles ebamaisest õnnetundest kantud 
häälega: «Viimaks sai ta oma koosa kätte, närune lurjus.» 

«Ärge laske valul endast võitu saada, madame,» palus Thomas. 

Väike major ei saanud enam mitte millestki aru. «Aga,» ütles ta, «aga mina arvasin...» 

«Oh sa poiss!» katkestas tema jutu sellel momendil kapral Raddatzi sonoorne hääl. «See on 
alles täisvärk, pean ma küll ütlema...» 

«Mis teile pähe tuleb, et katkestate mind,» hüüdis major Brenner. Ta pöördus ümber. Ta nägi 
kõhna kapralit seismas suure mahagonkasti ees, mille ta oli pärastlõunal avanud ja seejärel 
jälle suure jälkustundega sulgenud. 

Kapral Raddatz oli samuti kasti avanud, kuid tema polnud seda hoopiski suure jälkustundega 
sulgenud. Ta tõi kahe käega lagedale seda, mis peitus laegastes; ta vahtis, imestas, ning oli 
heas tujus. Viimaks tõmbas ta kõik laekad välja ja kallas need põrandale tühjaks. Seejuures 


229 


naeris ta ikka veel. Äkitselt lakkas ta naermast. Ja ütles jahmunult: «Ma ei oska enam 
kolmenigi lugeda. Mida teevad siis riigipangatähed niisuguses milj öös?» 

Ja siis valitses salongis järjekordselt surmavaikus. Kuni Thomas tasa ütles: «Noh, egas 
midagi.» Ta tegi madame Lilly Page'ile kummarduse: «Kui lubate, me alustame taas 
otsimisega?» 

Ilus naine naeratas väsinult. «Suurima rõõmuga. Ma ütlen teile ka meeleldi, kust te otsima 
peate. Sealt kõikjalt, kust härra major ei lubanud oma meestel otsida...» 

Nad tõid päevavalgele viie miljoni marga väärtuses Saksa riigipangatähti, mis olid määratud 
Rumeeniale — roosipuukastikesest, milles asusid veidrad esemed fantaasiaküllasest Orien- 
dist, biblioteegi keelatud raamatute tagant, kõlvatute kollektsioonide hulgast, salongis 
rippuvate siivutute piltide tagant. 

Nüüd saatis Thomas majaproua oma tuppa ja võttis käsile kahvatu hirmunud Prosper 
Longtempsi. Kümme minutit hiljem läks ta madame" magamistuppa. 

Madame lamas voodis. Tema silmad põlesid. Thomas istus voodiservale. Lilly sosistas: «Ma 
räägin tõtt... Prosper on minu kallim. Ainult tema tõttu olen ma siin vastu pidanud, Erichi 
juures — selle põrsa juures... Aga teie ei usu mind ju sugugi.» 

«Ma usun teid,» ütles Thomas Lieven. «Ma ajasin Prosperiga juttu. Ta rääkis mulle, et tunneb 
teid juba kaks aastat. Aasta tagasi oli SD ta vahistanud...» Palju pahandusi oli Prosper Long- 
tempsi, selle logardi hingel, kes tegi daamid nii õnnelikuks. Kui SD aasta tagasi selle mehe 
vahistas, siis kuulas teda üle keegi untersturmführer Petersen. Viimase juurde ilmus keegi 
Lilly Page ja palus Prosperi eest. Petersenile meeldis see daam. Petersen tõotas olla Prosperi 
vastu leebe, kui... Lilly Page'ist sai hädasunnil Peterseni armuke, ja Petersen laskis Prosperil 
ära minna. Praegu ütles Thomas: 

«Kuulge, madame, mina olen valmis Prosperit kaitsma. Tingimusel.. .» 

«Ma mõistan,» ütles Lilly viltuse naeratuse saatel ja liigutas end laisalt. 

«Ma arvan, et te ei mõistnud mind,» vastas Thomas sõbralikult. «Petersen oli segatud Saksa 
riigipangatähtedega spekuleerimisse. Ma pean teadma, kuidas need Prantsusmaale jõudsid. 
Kui te meid selles, asjas aitate, siis tahan ma teie Prosperit kaitsta.» 

Aeglaselt ajas Lilly end voodis püsti. Ta on väga ilus, mõtles Thomas, ja seejuures armastab 
ta sellist hulgust — ja teeb tema heaks kõik... Elu on naljakas! 

Lilly Page ütles: «Seal ripub pilt, Leda luigega. Võtke see seinalt maha.» 

Thomas tegi, mida naine ütles. Pildi taga nägi ta väikest seinaseifi numbrilukuga. 

«Keerake ette number 47 132,» ütles naine voodilt. Thomas keeras ette numbri 47 132. 
Seifiuks avanes. Teraskapis lebas mustas nahkköites raamat, muud ei midagi. 

«Erich Petersen oli vastikult pedantne inimene,» ütles naine voodilt. «Ta pidas kõige kohta 
raamatut. Meeste, naiste, raha kohta. Te näete tema päevaraamatut. Lugege seda. Siis saate 
kõik teada.» 

Sellel ööl sai Thomas Lieven väga vähe magada. Ta luges untersturmführer Erich Peterseni 
päevaraamatut. Kui koitis hommik, oli tal selge pilt sellest sõjaaegsest, arvata et suurimast 
spekulatsioonist. 

Magamatusest roidununa andis ta naasnud ooberst Werthele hommikupoolikul aru: «Selles 
asjas on sees lihtsalt kõik ! Berliini Riigi Julgeoleku Peaameti kõige kõrgemad ametnikud. 
Siis kõige kõrgemad SD-funktsionäärid Rumeenias. Tõenäoselt isegi Manfred von Killinger, 
Saksa saadik Bukarestis. Ja siin Pariisis — obersturmführer Redecker, Heinrich Himmleri 
õemees!» 

«Helde taevas,» ütles ooberst Werthe nõrgalt, sellal kui major Brenner oma tugitoolis niheles, 
rahutult, ootusrikkalt, pinevalt. 


230 


«Redeckeriga see kõik algaski,» teatas Thomas. «1942 töötas ta SD juures Bukarestis...» 
Selleks ajaks olid rumeenlased pidanud aktsepteerima Saksa riigipangatähti kui 
maksevahendeid, ent nad olid üliõnnelikud, kui leidsid kellegi, kes andis neile selle rämpsu 
eest dollareid, naelu või kulda. Kõige madalama kursiga. Ükspuha! Ükspuha! Kui ainult 
sellest kempsupaberist lahti saaks! Redecker toodi Pariisi üle. Siin sai ta tuttavaks 
untersturmführer Peterseniga. Mõlemad avastasid suure hingesuguluse. Redecker rääkis oma 
Rumeenia kogemustest. Koos võtsid nad selle äri üsna laialt ette. Petersen sõitis Prantsusmaal 
ringi. Ta ostis, varastas, pressis välja ja rekvireeris kulda. Kuld toodi SD kurjeerlennukiga 
Berliini. Siin istusid usaldusväärsed «kaastöölised» Riigi Julgeoleku Peaametis. Prantsuse 
kuld lendas SD kurjeerlennukiga edasi Bukaresti. Ka seal istusid usaldusväärsed kaastöölised. 

Prantsuse kulla eest ostsid nüüd SD-funktsionäärid Bukar e Stis kõige madalama kursiga 
kokku Rumeeniale määratud Saksa riigipangatähti. Need pandi pakkija deklareeriti kui «sala- 
jased kohtuasjad», ning viidi siis lennukiga Berliini kaudu pariisi. 

«...tehti täpselt nii, nagu pankur Ferroud oletas,» lõpetas Thomas Lieven oma aruande. 
«Ainult sakslased võisid selle kolossaalse spekulatsiooni käima panna. Nii odavalt endale 
sahkerdatud pangatähtede eest võisid Redecker ja Petersen suurima südamerahuga 
Prantsusmaa tühjaks osta. Kuid Petersen ei usaldanud Redeckerit iialgi täielikult. Seda rääkis 
mulle Lilly Page. Seepärast pidas Petersen endal üht salajast korterit. Seepärast pidas ta 
päevikut kõikide operatsioonide kohta, milles osales ka Redecker. Petersen tahtis teda peos 
hoida.» Thomas kergitas rasket raamatut. «Nendel lehekülgedel ei esine ainult Redeckeri 
nimi. Siin on kirjas palju nimesid. Selle raamatu abil, minu härrad, võime meie kogu 
organisatsiooni tabada.» 

«Aga kuulge nüüd ometi, Lieven,» torises Werthe ärritatult, «kas teile on selge, kelle pihta me 
siin sihime? Himmleri õemehe! Ühe saadiku! Kõige kõrgemate SD-ametnike pihta. Te ise 
ütlesite seda!» 

«Seepärast me tahamegi põhjalikult oma järgmised sammud läbi mõtelda, härra ooberst! Ja 
kus saaks kaalukaid samme veelgi põhjalikumalt vaagida kui hea söögi juures? Ma olen kodus 
kõik vajaliku juba joonde ajanud. Ma ootan teid tunni aja pärast enda juurde.» 

Aga oh, ühe tunni jooksul võib nii palju juhtuda... 

Kahvatutena ja hingeliselt häirituna ilmusid ooberst Werthe ja major Brenner kuuekümne 
minuti pärast Thomas Lieveni väikesesse veetlevasse villasse Sguare du Bois de Boulonge'il. 
Major nägi välja, just nagu tahaks ta nutma puhkeda. Ooberst vahtis kangekaelselt enda ette, 
sellal kui ilus Nanette eelrooga serveeris. Thomas ootas, kuni Nanette oli kadunud, ning küsis 
siis: «Mida tähendab selline masendus, minu härrad? Võib-olla olete teie inimlikult heldinud 
seetõttu, et «Reichsheini» õemehel krahmatakse natist kinni?» 

Menüü » Pariis, 28. september 1943 
Melonivülukad 
Parme saanikotletid 
Šokolaadikreemiga = täidetud munakoogid 
Desserdi juures peab Thomas Lieven plaani, kuidas reichsführerile endale aru pähe panna. 
Melonivülukad. Serveerida ilusaid, kangeid, külmutatud meloniviilukaid, millele iga külaline 
sööma asudes oma maitse järgi pipart ja soola peale puistab. 
Parm esaanikotletid. Võtta keskmise suurusega sealihakotletid, kõige paremad oleksid 
läbikasvanud kaelatükist — vasardada need läbi, maitsestada pipra ja soolaga. — Siis panna 
nad võiga hästi kokkumääritud lamedasse tulekindlasse vormi, puistata neile paksult riivitud 
parmesaanjuustu ja valada üle rohke hapukoorega, mis ei tohi kotlette siiski enda alla matta. 

— Küpsetada praeahjus 20 kuni 30 minuti jooksul helepruuniks, serveerida vormi sees. 
Kõrvale pakkuda soolakartuleid ja rohelist salatit. 

Šokolaadikreemiga täidetud munakoogid. Küpsetada õhukesed munakoogid taignast, mis on 
enne seda vähemalt tund aega seisnud. — Vahustada kausis kaks munakollast kolme 
supilusikatäie suhkruga, lasta kolm šŠokolaaditahvlit klaasitäie piima sees pliidil üles sulada, 
lisada vanillisuhkrut ning näputäis soola; siis segada kõik kokku. — Keeta mass väikesel tulel 
(pidevalt segades) paksuks kreemiks, määrida seda munakookidele, keerata need rulli, 
puistata üle kristallsuhkru, riivitud mandlite või pistaatsiapähklitega ning serveerida kohe 
tuliselt. 

«Kui kõik piirduks ainult tema natist kinnikrahmamisega,» ütles Werthe kumedalt. 

«Keda see siis veel ähvardab?» küsis Thomas ja pistis melonitükikese suhu. 

«Teid,» ütles Werthe. 

Kuna täis suuga ei räägita, siis neelas Thomas kõigepealt meloni alla, enne kui ütles: «Kas see 
on väike nali?» 

«Kahjuks mitte, Lieven, SD tahab teil natist kinni krahmata. Te ju teate, et Brenneril on SD- 
ga oma sidemed, eks ole. Niisiis, pärast seda kui me lahku läksime, jalutas ta veel sinna 
Avenue pochile. Lõppude lõpuks lahendasime meie selle Peterseni mõrvamise 100 
Toulouse'is. Ja nii ajas ta juttu Winteriga. Eeskätt tegi ta kindlaks midagi väga rahustavat: 
spekulatsioonist riigipangatähtedega polnud SD-1 Pariisis aimugi. Kuid siis hakkas Winter 
teist rääkima, härra Lieven.» 

«Nii-nii, ja mida ta ütles?» 

«Ta ütles... hmm, ta ütles, et nüüd olete teie lõpuks omadega läbi.» 

Uks läks valla. 

«Ah, sealt tulebki jälle magus Nanette,» hüüdis Thomas käsi hõõrudes, «koos 
parmesaanikotlettidega.» 

Tüdruk läks näost üleni tulipunaseks. «Monsieur Lieven, ma palun teid, ärge kutsuge mind 
magusaks Nanette'iks, kui ma kannan toidunõu. Muidu lasen ma kõik maha kukkuda ja teen 
katki.» Ta serveeris, mainides samal ajal Werthele: «Monsieur on kogu maailma kõige 
sarmikam mees!» 

Ooberst noogutas tummalt ja võttis salatit. Nanette läks jälle ära. Thomas ütles: «Ega kotletid 
väga tugevasti pipardatud ole? Ei ole? Hästi. Niisiis olen mina omadega läbi? Ja kuidas siis, 
palun?» 

Brenner küsis kannataja häälega: «Kas te tunnete kedagi stabshauptführerin Mielcket?» 
Thomas neelatas. «Või kas ma tunnen seda lohemadu, seda vastikut fuuriat!» 

«Noh, niisiis,» ütles Brenner, «selle Mielcke tõttu te oletegi omadega läbi.» 

«Ja ükski inimene ei saa teid aidata, Lieven,» ütles Werthe ja lõikas kotletist esimese tüki. 
«Mitte ükski inimene. Ei mina. Ega Canaris. Mitte keegi. Rääkige edasi, Brenner.» 

Väike major rääkis edasi, mida ta oli Winterilt teada saanud. Selle põhjal oli 
stabshauptführerin Mielcke umbes nädal tagasi sturmbannführer Eicheri juurde ilmunud. Ta 
oli teatanud, et tal oli omal ajal olnud äge kokkupõrge sonderführer Lieveniga. Hiljem aga oli 
ta näinud seda meest 21. septembri ööl kiirrongi magamisvaguni kupees. Ühe äärmiselt ilusa 
ning äärmiselt kahtlustäratava naisterahva saatel. Kontrollimisel oli selgunud, et 

sel naisterahval oli Pariisi Abwehri isikutunnistus Madeleine Noeli nimele. 

«Kas siin ei ole midagi mäda?» oli stabshauptführerin küsinud ja soovitanud sturmbannführer 
Eicheril siiski veel seda asja uurida... 

Eicher, kes Thomast vihkas, tegi seda rõõmuga. Kiiresti tuvastas ta, et Saksa kurjeerlennuk oli 
viinud 22. septembril kellegi Madeleine Noeli Marseille*ist Madridi. Sealt oli too naine Lis- 

saboni edasi lennanud. Eicher andis oma inimestele Lissabonis vastavad korraldused. Nood 
andsid jalgadele tuld ja tegid kindlaks, et Madeleine Nõel oli 23. septembril Lissaboni saa- 
bunud. Ta elas veel linnas. Kuid tema nimeks oli nüüd Yvonne Dechamps. 

Yvonne Dechamps... Eicher oli seda nime kuulnud. Ta vaatas tagaotsitavate nimekirjast 
järele. Ja siis kerkis tema näole triumfeeriv irvitus. Yvonne Dechampsi, professor Debouche 
assistenti kui hädaohtlikku vastupanuvõitlejat, otsis Gestapo juba mitu nädalat taga. Ja 
Thomas Lieven oli ta ohutusse kohta viinud — Saksa Abwehri isikutunnistusega! 

«Winter rääkis mulle, et Eicher oli juba Berliiniga ühendusse astunud,» ütles Brenner ja lõikas 
soolakartulit noaga — mida ei tohi teha. «Himmleriga.» 

«Härra Redeckeri naisevennaga,» ütles ooberst. «Ja Himmler pöördus Canarise poole. Ja 
Canaris helistas mulle poole tunni eest. Ta on maruvihane. Teie teate, kui pinevad on meie 
suhted SD-ga! Ja nüüd veel see kah! Mul on kahju, Lieven, te olete tore poiss! Kuid nüüd on 
minu tarkus otsas. SD esitab teie vastu süüdistuse. Teie lähete sõjakohtu alla, siin pole mitte 
midagi teha, jah...» 

«Süski, siiski,» ütles Thomas. 

«Vabandust?» 

«Mina arvan, et siin on veel väga palju teha, härra Brenner. Ma hoiatan teid, ärge sööge liiga 
palju liha. Tuleb veel ka delikatess: Šokolaadikreemiga täidetud munakoogid.» 

«Ärge ajage mind hulluks, Lieven!» karjus Werthe. «Ärge lobisege lakkamatult söögist! Mida 
siin veel siis teha annab?» 

«SD tahab mulle põõna panna. Olgu nii, siis paneme meie põõna härra Redeckerile. Mis päev 
meil täna on? Teisipäev? Hästi. Siis lähen ma homme õhtupoolikul sturmbannführer 

Eicheri juurde ja likvideerin piinlikkuse, mille tekitas see võlts isikutunnistus!» 

«Teie... teie tahate Eicheri juurde minna?» 

«Jah, loomulikult. Mul on tõesti kahju, et ma valmistasin härra Canarisele selliseid 
ebameeldivusi.» 

«Aga mispärast — mispärast tahate teie veel Eicheri juurde minna?» 

«Seepärast et homme on kolmapäev, minu härrad,» ütles Thomas sõbralikult. «Ja minu 
väikese musta raamatu järgi on kolmapäev just see nädalapäev, mil lennukiga Saksa riigipan- 
gatähti Bukarestist Berliini tuuakse. Meie peame pärast sööki ainult veel täpse ajaplaani 
koostama. Kuid tegelikult ei saa üleüldse midagi enam viltu minna...» 

Ennastohverdavalt naeratades aitas piltilus mustajuukseline Nanette oma armastatud 
peremehele selga kaamelikarvadest mantli. Thomas Lieven heitis pilgu oma repetiirkellale. 
Oli 29. september 1943 kell 16.30. 

Thomas vaatas aknast välja. «Kas te usute, et meid võiks täna veel udu kollitada, ilus laps?» 
«Ei, monsieur. Ma ei USU...» 

«Jääks ilm ainult selgeks,» ütles Thomas. «Siis istuvad paar härrat täna õhtul juba 
soolaputkas.» 

«Pardon, monsieur?» 

«Ei midagi, ei midagi, Nanette. Mina organiseerin parajasti väikest võiduajamist. Ja tahaksin 
meeleldi seda võita.» 

Thomas Lieven oli tõepoolest võiduajamise korraldanud — nüüd pidi ta kaasa jooksma. Ta 
oli terve laviini valla päästnud — nüüd pidi ta neetult tähelepanelik olema, et ta ise selle alla 
ei jääks. Seepärast oligi ta teel SD-keskusesse Pariisis Avenue Fochil, sturmbannführer 
Eicheri juurde... 

Operatsioon, mille lõpule Thomas lootis võitjana kaasa elada, °li alanud 24 tunni eest. Siiralt 
vaeva nähes, et oma sõgeda sonderführeri elu päästa, oli ooberst Werthe saatnud telegraafi 
teel pika aruande admiral Canarisele. 

Juba tund aega hiljem oli sõjalise Abwehri valgejuukseline seff ilmunud tund aega väldanud 
vestlusele Heinrich Himmleri 

juures. Halbu uudiseid oli ta SS-reichsführerile ning Saksa Politsei Šefile edastanud... 

«Ma sekkun halastamatult,» raevutses Heinrich Himmler. 

28. septembril kell 18.30 alustas tööd erikomisjon, mis koosnes kõrgetest SS-füüreritest. Selle 
komisjoni kolm liiget lendasid veel öösel Viini kaudu Bukaresti. 

29. septembril kell 7.15 vahistasid need kolm SS-füürerit Bukaresti lennujaamas SD-kulleri, 
kes tahtis parajasti Berliini lennata — unterscharführer Anton Linseri. Tema mahukas pagasis 
oli palju «salajasi kohtuasju», mis nüüd lahti tehti. Leiti kahe ja poole miljoni Saksa marga 
väärtuses Saksa riigipangatähti, mis olid määratud Rumeeniale. 

Kell 8.30 ilmusid kolm SS-ohvitseri Bukaresti SD-ruumidesse; siin paiknes Saksa saatkonna 
silmapaistmatus kõrvaltiivas Calea Victorei peatänaval SD. Prantsuse luidoore ja Saksa 
riigipangatähtede kolossaalseid koguseid saadi siin kui kindlas kohas ohutult hoida. Kaks 
isikut vahistati. 

29. septembril kell 13.50 maandus Bukarestist startinud kurjeerlennuk Berliin-Staakeni 
lennuväljal. Erikomisjoni liikmed vahistasid untersturmführer Walter Hansmanni, kes kõikide 
tundemärkide järgi suure rahutusega päris lennukimeeskonna käest teateid Bukaresti kulleri 
kohta. Lühikese ülekuulamise järel varises Hansmann kokku ja tunnistas üles, et tema oli ka 
riigipangatähtede-afääris osaline. Ta mainis nelja kõrge SD-mehe nimesid, kes olid Berliinis 
sellesse afääri mässitud. Kell neli istusid need neli meest juba trellide taga... 

«Meie võiksime nüüd ju rahulikult lõunastama minna,» ütles Pariisis Thomas Lieven ooberst 
Werthele. Nad seisid telegraafiaparaadi juures, mille kaudu admiral laskis tund-tunnilt oma 
ooberstit informeerida. 

«Teil paistab õnne olevat, teie pagana peni,» ütles Werthe irvitades. 

«Kolm korda ptüi üle õla.» Thomas koputas puitlaua pihta. «Millal härrad välja lendasid, et 
siin kätte maksta ja kohut mõista?» 

«Poole tunni eest. Üks SS-kohtunik, kaks sõjakohtu nõunikku. Nad peaksid siin maanduma 
kella 16.30 ja 17 vahel.» 

Kell 16.30 laskis Thomas piltilusal Nanette'il endale kaamelikarvadest mantli selga aidata ja 
mõtles, kui tänavale astus: armas Jumal, tee nii, et ei tekiks udu. Sest udu puhul ei saa 

minu kolm kohtunikku maanduda. Ja minu kättemaks Avenue Fochi verekoertele, kes mind 
omal ajal peaaegu surnuks peksid, jääks poolikuks... SD-füürerid Avenue Fochil võtsid 
Thomase tõsiselt ning rangelt vastu. Ta märkas otsekohe: neil pole õrna aimugi, mis neile 
läheneb. «Reichsheini» polnud neid hoiatanud. 

Punetava näoga sturmbannführer Eicher ja tema adjutant, see kahvatu Fritz Winter, rääkisid 
Thomasega rahulikult ning mõjuvalt. Nad käitusid nagu mõned kindralid, kes viimastel sõja- 
aastatel Saksa sõdureid sageli kõige tühisematel põhjustel surma mõistsid. Enne oma ohvrite 
hukkamist ilmusid nad, et süüdlastele tasakaalukalt ning mõjuvalt selgitada, mispärast nende 
mahalaskmine on paratamatult vajalik. 

Seda laadi sõnu leidsid nüüd härrad Eicher ja Winter ka Thomase tarvis, kes istus nende 
vastas, seljas hall freskoülikond (valge särk, must lips, mustad sokid ja kingad), jalad 
ristamisi. 

Eicher: «Vaadake, Lieven, isiklikult pole meil teie vastu mitte midagi. Hoopis vastuoksa! 
Mulle meeldib, et teil oli julgust siia tulla. Aga siin on küsimuses riik, ühiskond...» 

Winter: «Irvitage aga irvitage, Lieven. Küll see irvitamine teil sõjakohtu ees üle läheb.» 

Eicher: «Õiglane on see, mis toob saksa rahvale kasu. Ebaõiglane aga see, mis teda kahjustab. 
Teie olete oma rahvast kahjustanud. Ma tahan, et te seda mõistaksite...» 

«Kas ma tohin ühe küsimuse esitada?» küsis Thomas viisaka kummarduse saatel. «Kas kell 
saab tõesti alles kümne minuti pärast viis või on minu ajanäitaja taha jäänud?» 

Pilgus, millega Eicher teda mõõtis, oli vihkamisest kantud imetlust. 

«Mispärat ei võinud te korralikuks inimeseks jääda ja meie juurde tulla? Praegu võiksite te 
olla sturmbannführer. Teie kell käib täpselt.» 

Thomas tõusis püsti, loivas akna juurde, vaatas alla sügisesse aeda ja üles sügisesse taevasse. 
Udust polnud jälgegi. 

«Rääkige ometi, kuidas te tulite toime minu nõksude paljastamisega, minu härrad,» ütles 
Thomas Lieven. 

Sturmbannführer Eicher ja tema adjutant pajatasid endaga rahul olles, kuidas nad tänu 
stabshauptführerin Mielckele olid mõttele tulnud, et Thomas Lieven oli hädaohtliku Prantsuse 
vastupanuvõitlejanna Yvonne Dechampsi Pariisi Abwehrilt hangitud tõendiga kui Saksa 
salaagendi Lissaboni toimetanud. 

Lieven kuulas neid sõbralikult, ning vaatas siis jälle oma kella. 

Eicher torises: «Kindel hoiak viimse hetker" m 1s ? See meeldib mulle, mees, see meeldib 
mulle väga.» 

Winter: «Kõik tõendid teie vastu on juba sS-reichsführerile esitatud. Sõjakohus hakkab 
lähematel päevac|ej teie süüasja arutama.» 

Eicher: «Ja nüüd ei suuda mitte ükskiinim eneteid enam aidata. Ei ooberst Werthe. Ega 
admiral Canaris Mitte keegi!» Thomas vaatas jälle kella. 

Trepikojast tungis tuppa summutatud lärmi: hääli, käsklusi, saabaste klõpsumist. Thomas 
tundis, kuidas tema süda hakkas kiiremini lööma. Ta ütles: «Ma loodan, et härrad osutavad 
mulle seda au ja viibivad minu hukkamise juures. » 

Nüüd kikitas Eicher kõrvu. «Mis seal väljas lahti on?» 

Uks lendas valla. Ilmus ehmunud ordonnants, tervitas ja raporteeris kõlatul häälel: «Kolm 
härrat Beninist, sturmbannführer, äärmiselt pakiline... Riigi Julgeoleku Peaameti eriko- 
misjon...» 

Niisiis ometi, mõtles Thomas. Viimast korda vaatas ta sellel päeval aknast välja ja üles taeva 
poole. Aitäh, armas Jumal! 

Eicher ja Winter istusid tardunult. Eicher kogeles: «Eri... eri... erikomisjon?» 

Siis tulid nad juba tuppa. Gruppenführei auastmes SS-kohtunik kandis musta mundrit ja musti 
säärikuid nin g nägi hirmuäratav välja. Mõlemad sõjakohtunõunikud olid väiksemad, 
kandsid prille ja tervitasid sõjaväelise korra kohaselt. 

SS-kohtunik tõstis käe niinimetatud saksa tervituseks. Tema hääl kõlas külmalt: «Heil Hitler! 
Sturmbannführer Eicher? Väga meeldiv. Annan teile otsekohe vajalikud seletused. Kuidas on 
teie nimi?» 

«Untersturmführer Winter...» 

«Ja teie?» 

Eicher toibus mõnevõrra. «See on ainult külastaja. Te võite nüüd minna, härra Lieven...» 
SS-kohtunik muutus tähelepanelikuks. «Kas sonderführer Thomas Lieven?» 

«Tõepoolest,» ütles meie sõber. 

«Ma palun teid siia jääda.» 

Eicher ägas: «Aga kuidas nii...» 

«Sturmbannführer, kutsuge obersturmführer Redecker siia tuppa. Kuid mitte ühtki 
hoiatussõna, saite aru?» 

Kohe seepeale sisenes Heinrich Himmleri õemees, naeratus kitsastel huultel. Naeratus tardus, 
kui ta nägi külastajaid. 

SS-kohtunik ütles Winterile: «Otsige see mees läbi: kas tal on relvi!» 

Winter ei taibanud midagi, kuid täitis käsku. 

Redecker hakkas neelatama, lõi vaaruma ja kukkus raskelt tugitooli. 

S S-kohtunik silmitses teda j älestustundega. «Obersturmführer, te olete vahistatud.» 
Nuuksumine raputas «Reichsheini» õemeest, kahvatu Winter aina neelatas ja neelatas. 
Eicher karjatas äkitselt kõrge häälega: «Aga mispärast?» 

Mustas mundris hiiglane vastas jäiselt: «Obersturmführer on osalenud Saksa 
riigipangatähtedega sooritatud spekulatsioonis miljonite markade väärtuses. Koos Toulouse'is 
mahalastud untersturmführer Peterseniga on ta riigile kõige nurjatumal ning kõige alatumal 
viisil kahju teinud. Juurdlus peab näitama, kes Pariisi SD-s veel sellesse afääri on mässitud.» 
Eicher jõllitas kohtunikule otsa vahtida. «Ma ei saa millestki aru... Kes on selle koletusliku 
süüdistuse esitanud?» Mustas mundris kohtunik ütles, kes. 

Eicheri lõug vajus rippu. Klaasistunud silmadega jõllitas ta Thomas Lievenile otsa ja lalises: 
«Teie... Teie... Teie...» 

Siis juhtus midagi, mille tõttu sturmbannführer Eicher oleks äärepealt nõdrameelseks 
muutunud: SS-kohtunik astus Thomas Lieveni juurde, surus tal kätt ja ütles järgmised sõnad: 
«Sonderführer, SS-reichsführeri nimel avaldan teile tänu ja tunnustust.» 

«Pole vaja,» ütles Thomas tagasihoidlikult. «Ei ole tänu väärt.» 

«SS-reichsführer laseb teile ütelda, et ta on juba admiral Canarisega ühendusse astunud. 
Teatud asjas ei võeta teie vastu mitte midagi ette.» 

«See aga on härra Himmlerist väga kena,» ütles Thomas Lieven. 

Riigipangatähtede-afääris vahistati ühtekokku kakskümmend kolm inimest. Süüdlaste hulgas 
oli ainult kaks prantslast ja kolm rumeenlast. Protsess peeti kinniste uste taga. Kaks prantslast, 
üks rumeenlane ja untersturmführer Hansmann mõisteti surma, ülejäänud kaebealused 
pikkadeks aastateks vanglasse. 

Obersturmführer Redecker sai kaheksa aastat. A tempo tõestas Heinrich Himmler, et veri on 
paksem kui vesi: obersturmführer Redecker istus ainult pool aastat rootsi kardinate taga. Siis 
lasti ta SS-reichsführeri isiklikul korraldusel vabaks ja kutsuti Berliini. Siin töötas ta madalal 
ametikohal kuni sõja lõpuni. 

Ta on kõigest kenasti üle saanud. Täna on ta oma isamaa põhjaosas asuva Saksa Rahvuspartei 
prominentne liige... 

13. oktoobril 1943 kuulutas Itaalia Saksamaale sõja. 6. novembril vallutasid venelased Kiievi. 
Sellel talvel muutus vastupanuliikumine Prantsusmaal aina tugevamaks. Saksa ametivõimud 
kaotasid silmanähtavalt kontrolli olukorra üle. Sapise huumoriga jälgisid Thomas Lieven ja 
tema sõbrad hotellis Lutetia, kuidas muutus prantslastest spekulantide ja kurtisaanide 
käitumine. Kui nad seni olid olnud mestis sakslastega, siis nüüd hakkasid nad oma patriotismi 
tõestama. Allilma kõige vanemad liikmed avastasid endas äkitselt isamaalised impulsid ja 
andsid oma spetsiaalsed oskused vastupanuliikumise käsutusse. See-eest said nad juba nüüd 
«Persil-tõendid»* eelseisvaks ajaks, mis vankumatult lähenes. Ja linna kõige menukamad 
kokotid deponeerisid oma raske tööga saadud ehted Resistance'i heaks... 

Okupandid ja okupeeritud elasid nagu palavikus. Ikka rohkem ja rohkem kaotasid raha, 
viisakus ja moraal oma väärtuse ning 

* Tõend selle kohta, et isik ei ole teinud koostööd sakslastest okupantidega. Oma nimetuse sai 
tõend pesupulbri «Persil» järgi — mis pidi humoristlikult tähendama, et ka selle tõendi 
omanik on puhas. (Tlk.) 

390 

mõtte. Ikka hektilisemaks muutus elu, mis sarnanes tantsuga vulkaanikraatril. Absurdsel viisil 
raiskasid uusrikkad oma kokkukraabitud varandust. Ikka hullemaks ja hullemaks muutusid 
mustad mahhinatsioonid — nii prantslaste kui ka sakslaste poolt. 

Abwehril olid käed-jalad tööd täis. Juhtumitest, millega tuli Thomas Lievenil 
nendel"alvekuudel tegelda, mainime siin ainult nelja: 

1. Umbes sel ajal, mil Roosevelt, Churchill ja Stalin kohtusid Teherani konverentsil, õnnestus 
Thomas Lievenil tõestada, et keegi Werner Lamm, Hermann Göringi isiklik sõber, oli alatu 
subjekt. 

Seesama Lamm oli välja nuputanud kenakese idee, et oma spekulatsioontehingud maj 
anduspoliitilisse mantlisse mässida. Niinimetatud «vaibapuuliga» valitses Inglismaa juba 
aastaid maailmaturgu. Härra Lamm seletas oma sõbrale riigimarssalile: «Ma purustan selle 
inglaste puuli!» 

See imponeeris Göringile. Ta lubas Lammil umbes kuus tuhat vaipa Hollandist Pariisi tuua. 
Suuremalt osalt olid need vaibad kuulunud juutidele. Lamm oli need varastanud või 
konfiskeerinud. Nüüd seadis ta Champs-Elysees'1 sisse ilusa kaupluse ja — müüs vaipu. 
Peale selle aga jätkas ta varastamist ja rekvireerimist Prantsusmaal. Mitte kellelgi polnud 
julgust Göringi sõpra vastutusele võtta. 

Mitte kellelgi? 

Koos ooberst Werthe ja väikese major Brenneriga seadis Thomas Lieven vaiba-Lammile üles 
püünisrauad! Ta mängis Lam-mile kätte ühe Pariisi läheduses asuva villa aadressi; villa 
kuulus kellelegi juudile ja siin leidus oivalisi smürna ja pärsia vaipu. 

Villa kuulus tõesti ühele juudile — kuid Lõuna-Ameerikast pärinevale juudile. Lamm seda ei 
teadnud. Ta laskis vaibad konfiskeerida, ja see murdis tal kaela. 

Lõuna-Ameerika saatkond esitas otsekohe oma protesti diplomaatilise korpuse doyenüe, 
Rootsi peakonsulile Nordlingile. Too rääkis sellest Prantsusmaa sõjalisele ülemjuhataj ale 
kindral Karl-Heinrich von Stülpnagelile. 

Skandaal vallutas neutraalsete diplomaatide ringkonna niisugusel määral, et ka Göring ei 
julgenud enam oma sõpra kaitsta. Härra Lamm kaotas kogu oma varanduse ja rändas 
vanglasse. 

Samamoodi toimis meie sõber ka professorite Dienstagi ja Landwendiga 1943. aasta jõulude 
paiku, umbes sel ajal, kui inglased Põhja-Norra ranniku lähedal lasksid põhja lahingulaeva 
Scharnhorst. Mõlemad härrad ostsid reipa riigimarssali korraldusel Prantsusmaal kokku 
kunstiesemeid ja maale — ja muidugi võltsitud Prantsuse frankide eest; neid rahatähti 
valmistati Stuttgardi lähedal. 

Thomas Lieven tõestas ümberlükkamatult, et neli maali, mis härrad professorid olid Pariisis 
ostnud, kuulusid Šveitsi diplomaadile Egon Treumerile. Need olid temalt äsja varastatud. 
Jälle lülitus asjasse sõjaline ülemjuhataja Prantsusmaal. Skandaal võttis nii ulatuslikud 
mõõtmed, et Göring kutsuti Hitleri juurde. 

Ah, kuid nüüd oleksime äärepealt unustanud puändi: mõlemad elukutselised murdvargad, kes 
need neli pilti Egon Treumeri korterist pihta panid ja professoritele kätte sokutasid, olid Tho- 
mas Lieveni vanad sõbrad. Ta maksis selle tellitud murdvarguse eest hästi. Politsei ei saanud 
iialgi kummagi jälile... 

4. jaanuaril 1944 ületasid venelased Poola vana piiri. 22. jaanuaril maabusid Itaalias Anzio 
juures liitlaste väeüksused Saksa positsioonide selja taga. Umbes samal ajal sai teoks «Lieveni 
sidrunitehing». 

Aasta algul oli meie sõber saanud nõuande Bordeaux'st. Nõuanne tuli vana kassalõhkuja 
käest, keda Thomas oli omal ajal Marseille's tundma õppinud kui Chantal Tessier' sulijõugu 
liiget, ja see nõuanne, mis oli ortograafiat eirates halvale paberile kirja pandud, kõlas 
ortograafiat eiravas esituses nõnda: 

Kallis sõber! Siin on sadamas ladu, mida valvab saksa mere vägi. Seal on 420 donni 
sigaretipapert, egsbordivalmis. Kuna ameerika on sõta astund, pole seda papert änamb ära 
saatetud. Kallis sõber, see on kõikse peenem sihvoonpaper, turuind 190 Šveitsi vranki kilo. 
Nii et suur unnik plekki. SD imustab seda ladu ja tahab konhviskerida. Kui «vaindlase 
omantust». Sestap tee kipesti, kallis sõber. 

Thomas Lieven tegigi «kipesti». Ta teadis: mille SD on konfiskeerinud, see sai alati osaks 
vähestele, mitte iialgi paljudele. Ta sõitis Bordeaux'sse. Siin tundis tubli major Brenner üht 
mereväe kaptenleitnanti. Selle mehega leidis Thomas otsekohe ühise keele. 

Pildiafäärist alates oli Thomas Šveitsi diplomaadi Egon Treumeriga sõbrunenud. Tänu 
Treumerile võis Thomas kaptenleitnandile otsekohe välja pakkuda ühe mehe Baselis, kes 
tahtis ja suutis Ameerikale määratud šifoonpaberi ära osta. Hinaga 760 000 Šveitsi franki. 
Sellise summa ees kapituleeris ka Saksa merevägi. Ajal, mil inimesed kobaras iga vaguni 
küljes rippusid, kuna polnud küllaldaselt vaguneid väeüksuste transportimiseks, veeres 420 
tonni Ameerikale määratud sigaretipaberit kastidesse pakituna, Wehrmachti veokirjadega 
varustatuna risti läbi Prantsusmaa Šveitsi. Lõppjaam: Basel, Saksa raudteejaam. 

Et vagunid öösel Saksa raudteejaamast Šveitsi raudteejaama lükati, selle eest kandis Thomas 
Lieven samuti hoolt. 760 000 franki! Siin muutus ka kõige nõrgem mees tugevaks! 

Saksa merevägi sai sellest asjast kõige rohkem kasu: 760 000 Šveitsi frangi eest osteti 
Hispaaniast vitamiinirikkaid sidruneid skorbuudist ohustatud laevameeskondadele, eeskätt 
allveelaevade meestele. Thomas Lieven sai tunnustusena ja provisjonina 30 000 Saksa marka. 
19. märtsil 1944 jõudsid Vene väed Rumeenia piirini. Samal päeval ilmus Thomas Lieven 
ooberst Werthe ja major Brenneri saatel Poitiers' linna. Neid oli alarmeerinud keegi Charlotte 
Regnier, Pariisi Abwehri uus agent. 

Charlotte Regnier, 40-aastane, kõrge rinna ja vähese iluga väga närviline naine, keda Abwehr 
pidas mõnda aega siinkandis tippagendina. Väikesel major Brenneril oli õnnestunud see vana- 
tüdrukust prantsuse kirjanik sakslaste teenistusse värvata. Peaaegu iga päev olid tema 
sensatsioonilised raportid hotell Lutetia ärevusse ajanud. 

Viimasena oli Charlotte Regnier teatanud, et Poitiers' lähedal °n loodud uus vägev makii. 
Selle tagajärjeks oli, et Pariisi Abwehr korraldas Poitiers" piirkonnas ulatusliku haarangu. 
Vahistati üle kahesaja prantslase, keda kuulati üle päevade kaupa. Siis aga la*sti äkitselt üle 
kahesaja prantslase vabaks... 

Nimelt oli sonderführer Lievenil vahepeal õnnestunud tõestada, et major Brenner polnud 
blondi Charlotte näol suutnud S liski superagenti värvata. Sonderführer Lieven tegi kindlaks, 

et blond Charlotte oli alles poole aasta eest psühhiaatriahaiglast välja lastud. Arstid olid ta 
ohutuks tunnistanud. Kuid ta oli ikka veel vastutusvoimetu. Ja ta oli — loomulikult — ikka 
veel hullumeelne... 

23. märtsil 1944 oli Thomas kutsutud suurele võõruspeole, mille andis keegi prantslasest 
ärisõber. Seal võõruspeol igavles ta hullupööra hetkeni, mil esile kerkis keegi daam rohelises 
õhtukleidis. Siis leidis Thomas, et party on äkitselt ülihuvitav! 

Daam rohelises oli umbes kakskümmend kaheksa aastat vana. Tema blondid juuksed olid üles 
pandud. Tema silmad olid kastanpruunid. Ta nägi välja nagu filminäitleja Grace Kelly. 

«Kes see on?» küsis Thomas Lieven otsekohe peoperemehelt. Too ütles siis talle, kellega on 
tegu. 

Printsess Vera von C€ — nii kutsume meie seda daami. Nimelt elab tema veel meie keskel 
ning on meile sümpaatne. Seepärast ei taha me tema perekonnanime reeta. 

«Igipõline Saksa aadlisuguvõsa,» teatas Thomas Lievenile ärisõber. «Suguluses 
vürstidünastiatega kogu maailmas, vana Wilhelmiga, Windsoritega, Pariisi krahviga ning — 
ma ei teagi kohe!» 

«Kas te oleksite nii lahke ja esitleksite mind?» küsis Thomas. Majahärra oli nii lahke. 
Printsess seevastu oli hoopis teisest puust. Nii' lahkusetut, jahedat ning kõrki suhtumist 
polnud Thomasele veel iialgi osaks saanud! 

Thomas vallandas terve sarmikuse tulevärgi. Printsess nägi teda tema parimas vormis, 
naeratas mehaaniliselt ja ütles pärast Thomase parimat puänti: «Mida te parajasti silmas 
pidasite, härra — Lieven?» 

Selline käitumine ärritas meie sõpra. See naine meeldis talle! Daami aristokraatlikust 
päritolust polnud Thomasel sooja ega külma. Tal ei olnud snooblikke ambitsioone. Tema ei 
vajanud oma kollektsiooni mingit printsessi. Ei, see isik huvitas teda... Ja see isik meeldis talle 
ülimal määral! 

Nii ta jätkaski vaevanägemist. Kas nad vahest võiksid veel kohtuda, küsis Thomas. Ooperisse 
minna — süüa... «Ma keedan 

ise. Räägitakse, et ma olevat andekas. Kas ma tohin teile õhtusöögi pakkuda? Homme võib- 
olla?» 

«Kahjuks ei ole see võimalik. Mina viibin selle nädala kõik õhtud härra Lakuleidi pool. Kas te 
tunnete teda?» 

«Lakuleit?» Kusagil oli Thomas seda nime kuulnud. Kus? «Ei, rna ei tunne teda, seda 
õnneseent, kelle jaoks teil on nii palju aega.» 

Viimaks vandus meie sõber alla. Mõttetu. Lihtsalt mõttetu, pahasena lahkus ta võõruspeolt 
esimeste hulgas. 

Kaks päeva hiljem helistas tõrges printsess talle täiesti ootamatult koju. Ta palus Thomast 
endale andestada, et oli temaga nii jahedalt käitunud. Pärast Thomase lahkumist oli ta peope- 
remehelt teada saanud, et tema vestluskaaslane pärineb Berliinist ja et Pariisis kuulub talle 
väike erapank. Peoperemees teadis Thomas Lievenit ainult kui pankurit. Mitte keegi peale 
otseste asjaosaliste ei teadnud Pariisis mitte midagi Thomas Lieveni agenditegevusest. 

«...ma rääkisin ju teile härra Lakuleidist,» kuulis Thomas printsessi ütlevat. «Kujutage ette, 
tema on k ah berliinlane! See tähendab, ta on sündinud Königsbergis... Te ütlesite mulle 
ometi, et te hästi süüa teete, ja nii tuli härra Lakuleit lustakale mõttele: ta soovib Königsbergi 
klopsi... Seda ei oska siin mitte keegi teha... Tulge homme ometi meile, ma mõtlen, härra 
Lakuleidi poole...» 

Meie sõber oli nõus. Ja siis hakkas ta pead murdma. Lakuleit... Lakuleit... 

Kust ma seda nime tean? Thomas päris tema kohta ooberst Werthe käest. Informatsioon, mille 
ta sai, ei rahuldanud teda. 

Oskar Lakuleit oli Pariisis asuva Intercommerciale SA (IC) ainuomanik. See firma oli saanud 
Saksa Sõjavägede Ülemjuhatuselt (OKW) «Volitused veoautonduses» (WA) ja korralduse 
kogu Prantsusmaal vanu veoautosid Wehrmachtile kokku osta. Tema tööga jäid tellimuse 
andjad täielikult rahule. Tubli mees. Berliinis oli ta olnud garaa iomanik. Nüüd oli tal raha. 
Palju raha... 

Lakuleit... Lakuleit... Kust küll teadis Thomas seda nime? Kõnealune härra elas ühes palees 
Boulevard Pereire'il. Livrees teener avas ukse ja juhtis Thomase halli, mis nägi välja n a gu 
täiskiilutud antikvaarsete esemete kauplus. Seinal rippus 

üks pilt teise kõrval. Vaibad olid üksteise peal hunnikus. Thomas 

ahmis õhku. Teener viis Thomase raamatukokku. Siin istus majahärra ja telefoneeris. 
Majahärra oli Thomasele esimesest pilgust täiesti ebasümpaatne. Väga suur ning väga paks. 
Umbes neljakümnene. Ümmargune kolju. Madal laup. Lühikesed kahvatublondid juuksed, 
mis briljantiiniga pead ligi surutud. Vesised torkivad silmad. Naiseliku suu kohal 
kahvatublond mokahabe... 
Kui Thomas sisenes, ei teinud Lakuleit sellist nägugi, et katkestaks telefoneerimise. Ta ainult 
viipas Thomasele, et too istet võtaks. Näost tulipunasena möirgas ta torusse: «Nüüd tahan ma 
teile viimaks ütelda, Neuner, et mulle ei lähe see karvavõrdki korda, et teie naine on haige! 
Mis-mis-mis, või ülekohus! Teie olete näpanud! Just nii, mina nimetan seda näppamiseks! Ma 
hoiatan teid, Neuner, ärge ajage mul kopsu üle maksa, ma likvideerin teie broneeritud 
teenistuskoha! Mis? Te pole sõjaväeteenistuseks kõlblik? See ajab lihtsalt naerma! Nüüd on 
lõpp. Te olete vallandatud, viivitamatult!» 
Lakuleit viskas kuuldetoru mürtsti hargile ja tõusis torisedes ning naeru kokutades. «Tere 
päevast, härra Lieven. Väga meeldiv. See oli üks mu raamatupidajaid. Ma pidin ta tänavale 
viskama. Häbematuks läinud, see semu. Ei saa ju lasta endale halvasti ütelda, mis?» Ta 
patsutas Thomasele teeseldud joviaalsusega õlale. — «Noh, vana Spree-ateenlane, kõigepealt 
võtame väikese napsi, ja siis viin ma teid kööki. Printsess tuleb kohe. Minu naine viidab aega 
riietumisega — nagu alati.» 
Thomas märkas, et Lakuleit kandis oma vorstikujulistes sõrmedes kolme suurte briljantidega 
sõrmust. See härra muutus talle aina ebasümpaatsemaks... 
Köök oli nii suur nagu keskmises hotellis. Thomasele anti käealusteks naiskokk, meeskokk ja 
kaks tüdrukut. Lakuleit vaatas pealt ja jõi teeklaasist konjakit. 
Siis tuli kööki printsess Vera von C. Ta kandis sügava dekolteega punast õhtukleiti. Ja kui ta 
nende esimesel kohtumisel oli olnud kõrk, siis teisel oli ta liialdatult charmant. Ja Thomas 
panigi väga paha eelaimusega klopsid peene kastme sisse. 
Päris õudne tunne valdas Thomast aga alles siis, kui ta söögilauas proua Lakuleiti tundma 
õppis. Olga Lakuleit nägi ruineeritud välja. Otsajäänud nägu. Kollakad luitunud juuksed, 
kustunud silmad. Ja seejuures pidi ta olema vaevalt kolme' kümnene... 

Menüü . Pariis, 26. märts 1944 
Täidetud artišokipõhjad 
Königsbergi klopsid 
Ananassipirukad 
Idapreisi roogade juures peab printsess end kummaliselt üleval... 
Täidetud artišokipõhjad. Võtta kaheksa artišokipõhja (need on konserveeritult alati saadaval), 
asetada need plaadile püsti ja tilgutada nendesse sidrunimahla. — Seejärel täita artišokipõhjad 
50 grammi kividest puhastatud oliivide, kahest punasest piprakaunast lõigatud viilukeste ja 
hakitud, keedetud munaga. — Nüüd segada kokku sidrunimahl, õli, hästi peeneks hakitud 
sibulad ja petersell ning see kaste kallata täidetud artišokkidele. Lõpuks kaunistada plaat 
peterselliga. 
Königsbergi klopsid. Võtta nael vasika- ja sealiha, ajada see läbi lihamasina ja sõtkuda siis 
selle hulka leotatud ja hiljem kuivaks pressitud prantssai, 2 muna ja peeneks hakitud, hautatud 
sibul. Maitsestada soola, pipra ja anšoovisepastaga ning vormida siis sellest massist märgade 
käte abil keskmise suurusega ümmargused klimbid. — Nüüd lasta keedunõu põhja peal 
natuke jahu või sees helepruuniks, lisada lihapuljong ja klaasitäis valget veini, lasta see keema 
ning hautada klõpse aeglaselt selle sees. — Nüüd võtta klopsid välja, valmistada hapukoorest 
ja vahustatud munakollasest kaste, lisada sellele supilusikatäis kapparit, maitsestada pipra, 

soolaja sidrunimahlaga ning lasta klõpse mõnda aega selles kastmes tõmmata, ilma et nad 
keema läheksid. 

Ananassipirukad. Võtta toored või konserveeritud ananassiviilukad ja lõigata pooleks. — 
Valmistada 1/8 liitrist piimast, 125 grammist jahust ja kahest munast tihedam küpsetustaigen, 
lisada natuke soola ja sorts rummi. — Ananassitükid panna taignaklimpide sisse ning keeta 
need tulise rasva sees ujutades kuldkollaseks. — Rasv lasta maha tilkuda, raputada pirukatele 
suhkrut ja anda seejärel lauale. 

Oh Jumal küll, mõtles Thomas, vaene hing. Kas siis printsess on selle rasvamao armuke? 
Ilmselt küll. Mispärast ma üldse siia tulin? Küll on vastik värk. 

Ja õhtu muutus üha vastikumaks. Olga Lakuleit ei lausunud ainsatki sõna. Ta ei joonud 
midagi ning sõi vaevalt ühe klõpsi. Äkitselt hakkasid tal pisarad üle kahvatute põskede 
voolama. 

«Mine parem üles tagasi, Olga,» ütles Lakuleit lühidalt ja brutaalselt. 

Olga tõusis püsti ja läks. 

«Ehk võtate veel ühe klõpsi, härra Lieven?» küsis tundeline abikaasa. Ja säravalt naeratas 
printsess Thomas Lievenile, kes järsku tundis end isutuna, täiesti isutuna. 

Pärast sööki läksid nad raamatukokku. Siin, kohvi ja prantsuse konjaki juures, avalikustas 
paksmagu Thomase küllakutsumise põhjuse: «Pange nüüd tähele, Lieven. Teie olete 
berliinlane, mina olen berliinlane. Teil on pank, minul on suur äri. Aeg on närune. Olgem 
teineteise suhtes ausad. Käru on sõnnikusse kinni jäänud. Varsti lendab kummuli. Peab 
tulevikule mõtlema. Kas mul on õigus?» 

«Ma ei tea, millest te räägite, härra Lakuleit,» ütles Thomas külmalt. 

Paksmagu hirnus naerda. «Selge, et te seda teate! Kes siis veel, kui mitte teie? Teil on ju oma 
raha juba Šveitsis!» Lakuleit avas nüüd täielikultoma kaardid. Temal ja tema sõpradel 
olevat Prantsusmaal palju varandust. Kui Thomas leiaks tänu oma sidemetele võimaluse, 
kuidas kogu seda varandust Šveitsi transfereerida, siis kahjuks see talle ei tuleks. «Ka teie 
osaks langeks päris tubli noos, Lieven!» 

Thomasele oli sellest nüüd küllalt. Ta tõusis püsti. «Ma kardan, et te olete vale mehe poole 
pöördunud, härra Lakuleit. Mina ei tee selliseid asju.» 

Nüüd lülitus vestlusesse printsess. Tema asus Lakuleidi poolele. See viis Thomase kannatuse 
katkemise piirini. Et see naine ka ei häbene! Abielus mehe sõbratar — ja pealegi veelniisu 
gusemehe! Ptüi, kurat! 

«Härra Lieven, võib-olla paelub teid see tehing siiski, kui te kuulete, kes on härra Lakuleidi 
sõbrad...» 

«Göringist olete vahest juba kuulnud?» torises paksmagu. «Bormannist? Himmlerist? 
Rosenbergist? Ma ütlen teile, siin on tegemist miljonitega — ka teile!» 

«Mina ei ole ostetav.» 

«Ah, tühi plära! Iga inimene on ostetav, küsimus on ainult hinnas!» 

See oli lõpp. Thomas jättis järsult hüvasti. Ta oli nüüd raevust lõhkemas. See paks siga! Küll 
ma nüüd hakkan tema sõrmedele teraselt vaatama. See mees on moraalselt süsimust... 

Kui Thomas garderoobis oma mantlit otsis, ilmus sinna äkitselt printsess. «Ma lähen ka. Te 
võite mind koju saata. Ma elan päris lähedal.» 

Thomas kummardus tummalt. Raevu tõttu ei suutnud ta rääkida. Ka tänaval ei saanud ta sõna 
suust. Tummalt saatis ta noore naise tema majaukseni. Printsess tegi ukse lukust lahti. Ta 
naaldus vastu seina. «Noh, mis siis on, Tommy?» ütles see saksa põlisaadli kummaline liige. 
Tema häält saatis suitsetajale iseloomulik kahin. 

Thomas vahtis teda pärani silmi. 

«Kuidas pa-palun?» 


241 


«Noh, hakka peale, suudle mind... Mida sa veel ootad?» Ta tõmbas Thomase varrukatpidi 
enda vastu, põimis käed tema ümber ja suudles teda metsikult. 

«Ma tahan, et sa mind armastaksid,» sosistas printsess. Ta suudles Thomast jälle ja ütles, 
ilmselt valjusti, paar lauset, mille esitamine trükisõnas ei tule kõne allagi.- 

Ah, teie Hohenzollernid! Teie Windsorid, Auerspergid, Colonnad! Kallis Pariisi krahv! Teie 
ülevate suguvõsade tõttu tahame meie maha vaikida, mida ütles vahva, aadlisoost blondjuus 
— teie tõttu, ja silmas pidades ka rahvusvahelist raamatutsensuuri. 

Samal momendil, mil Thomas kuulis printsess Vera von C-d niisuguseid koledaid asju 
ütlemas, turgatas talle midagi nii äkitselt meelde, nagu oleks ta saanud rusikahoobi silmade 
vahele. ' Lakuleit!!! 

Viimaks ometi teadis Thomas Lieven, kust ta seda nime teadis. Mahalastud untersturmführer 
Peterseni mustas päevaraamatus seisis see nimi! Palju nimesid seisis selles raamatus, kuhu 
spekulant oli kirja pannud kõik need, kes olid olnud pühendatud tema tumedatesse 
tehingutesse. 

Lakuleit... Selgesti, täiesti selgesti nägi Thomas vaimusilmas selle nime kirjapilti. Ja selle taga 
kolme hüüumärki. Ja selle all teist nime lühendatult: «V.v.C.» Ja selle taga küsimärki... 

Tavaliselt laskis Thomas ennast väga meeleldi võrgutada ja mängis «sinisilmset tütarlast». 
Kuid täna? Nii veetlevalt kui mõjuski see põlisaadlist pärinev blondjuus, nii jube ning hir- 
muäratav oli printsess teiselt poolt. Pealegi olid daamil nii viletsad tuttavad. Seepärast võttis 
Thomas sõbralikult, ent kindlalt Vera käed oma piha ümbert ära ja ütles kummarduse saatel: 
«Oli väga veetlev õhtu. Kas ma tohin nüüd hüvasti jätta, mu kalleim printsess?» 

Ulja kaunitari kastanpruunid silmad ahenesid piludeks. Austatud lugeja! Kujutage endale ette 
marruaetud võrgutavat ning ilusat blondiini! Kas tegite seda? Hästi. Siis võite teie vaimu- 
silmas näha seda, mida nägi Thomas Lieven in natura. 

Metsik tüdruk rääkis läbi hammaste: «Sa oled ilmselt hulluks läinud, Tommy, mis? Sa ei või 
mind ometi sellises seisundis üksi jätta...» 

Teist korda tegi Thomas kummarduse. «Mulle tundub, austatud printsess, et teie olete 
hingeliselt sõbraks saanud härra Lakuleidiga. Seda seost ei tahaks ma kahjustada. See on nii 
harmooniline, moraalne side.» 

Thomas avas majaukse. Printsess püüdis teda kinni hoida. Thomas vabastas ennast. Printsess 
trampis oma väikseid jalgu. Ta kriiskas kimedalt: «Jää siia, sa sitavares!» Ja ta tagus rusi- 
katega vastu Thomase rinda. Viimane pöördus ümber ja läks — ilma et oleks raevutsevast 
naisest rohkem välja teinud — alla öisele bulvarile. 

Puuhhh! Värske õhk! Just seda ta praegu vajaski. Poiss, poiss, oli see alles õhtu. Saksa 
kõrgaadlist oli aga tõesti raske aru saada! Kodanlikud daamid ei võinud küll endale midagi 
sellist lubada. 

Pisut raiskuläinud, see pisike, kuid kena. Naljakas, ma võisin vanduda, et ta on viisakas. 
Hästikasvatatud. Tark. Sarmikas 

— kui ainult tahab... Mida leiab selline naine niisuguses mühakas nagu Lakuleit? 
Mispärast seisab printsessi nimi Lakuleidi nime all surnud untersturmführer Peterseni 
päevaraamatus? 

Thomas jäi seisma, jõllitas üht puud ja ütles valjusti: «Kas sa ei olnud äärepealt valmis 
Verasse armuma, sa idioot?» 

Puu ei vastanud; Thomas polnudki seda oodanud. Ta läks edasi. Mõttetus, arvas ta. Mida 
tähendab armunud? Sellisesse 

blondi haikalasse? Absoluutselt naeruväärne. Kuid härra Lakuleiti tahame meie veel 
korralikult kontrollida. Just nii! 

Selsamal 26. märtsi õhtul 1944 oli teenijatüdruk Nanette linna lubatud. Thomas Lieven pani 
majaukse lukku, lülitas esikus elektrilambi põlema, võttis mantli seljast ja avas väiksesse 
raamatukokku viiva ukse. 

Keegi mees istus sügavas tugitoolis kamina ees. Hoolitsetud vurrud. Rooma nina. Iroonilised 
silmad. Sinine ülikond, juba veidi kulunud. Sherlock Holmesi piip peos. Härra puhus suust 
odavat tubakat reetva suitsupilve ning ütles siis kohutavalt tähendusrikkalt: «Seda te ei 
oodanud, härra Lieven, eks?» 

«Tere õhtust, kolonel Simeon,» ütles Thomas Lieven. Ohates silmitses ta seda Prantsuse 
salaagenti ning patentkangelast, kelle tõttu ta oli pidanud juba nii palju ärevaid juhtumeid läbi 
elama. «Meie pole teineteist kaua näinud.» 

Kolonel Simeon, kes nägi endiselt välja nagu liiga suureks kasvanud Adolphe Menjou, tõusis 
püsti. Ta alustas pateetiliselt: «Muukraud muretses mulle sissepääsu. Minu härra, teie mäng 
on läbi.» 

«Üks hetk, minu kullakallis. Teie tubakas — ärge pange mulle pahaks — haiseb tõpralikult. 
Kas näete seal seda sinist savinõu? Selle sees on ehtne inglise tubakas. Saksa Wehrmachti 
sõjasaak. Ärge tundke rahvuslikku kõhklust!» 

Igavesti rahapuuduse käes vaevlev Prantsuse salateenistuse liige siiski kõhkles, koputas 
seejärel oma piibu tühjaks ja läks sinise savinõu juurde. Sellal kui ta kaant ära võttis, rääkis ta 
süngelt: «Mul isiklikult ei ole teie vastu mitte midagi, härra Lieven. Mina olin see, kes teid 
Deuxieme Bureau teenistusse värbas. Kuid teie mäng on läbi.» 

«Seda te korra juba ütlesite. Oodake ometi natuke, siis kuulan ma teie juttu täie 
tähelepanuga...» 

Äkitselt laskis Simeon oma piibu kukkuda. Äkitselt oli tal peos püstol. «Kapi juurest eemale! 
Käed üles!» 

«Mis te nüüd, härra kolonel,» ütles Thomas pead vangutades. 

«Kas te olete ikka veel niisama kohutav nagu varemgi?» 

«Mind te ei peta! Te tahtsite kappi lahti teha, kas klapib?» 

«Klapib küll.» 

«Ja sealt relva haarata ning minust võitu saada.» 

«See ei klapi. Kapis pole relvi.» 

«Ja mis seal on?» 

«Minu kodubaar. Ma tahtsin meile midagi joodavat valmistada.» 

Kolonel astus kolm vägevat sammu, kiskus nikerdatud kapi valla ja lõi näost veidi õhetama. 
Ta pobises: «Minu elukutsega mees ei saa iialgi liiga ettevaatlik olla.» «Thomas hakkas jooke 
tempima. Simeon ütles: «Eriti teiesuguse reeturi pool.» 

«Kas soodaga või lihtsalt veega?» 

«Soodaga. Teiesuguse kolme-ja neljakordse reeturi pool, härra Lieven!» 

«Nagu veidi kahvatu, eks? Veel sorts viskit? Nii.» 

Simeon pööras vihaselt selja. Thomas silmitses teda kaastundlikult. Tegelikult polnud see 
tuisupea ning kangelaslollpea talle vastumeelne. Ta ütles: «Mul on kahju, kolonel.» 

«Mis?» 

«Et ma teie ilusa etteaste kihva keerasin. Ütelge, kuidas käib magusa Mimi käsi?» 

«Kust mina seda pean teadma?» 

«Aga kuulge, härra kolonel! Teie lahutasite mind Mimist! Teie tahtsite abielluda, lapsi 
sigitada, väikseid prantsuse patrioote... Ja nüüd ei tea teie, kuidas käib Mimi käsi?» 
Kumedalt ütles kolonel: «Mimi jättis mind maha. Juba aasta eest. Kas te suudate seda ette 
kujutada?» 

«Sellest kõigest hoolimata joogem siiski Mimi terviseks. Kas teid lohutab see, kui mõtlete, et 
too magus tots on ka mind maha jätnud?» 

«Ei.» 

«Väga kena. Ja nüüd seletage mulle, mispärast on minu mäng läbi.» 

«Teie ei lasknud mul ennist lõpuni rääkida. Ma ei tahtnud ütelda, et teie mäng on läbi. Ma 
tahtsin ütelda: teie mäng on läbi, kui te printsessist edaspidi oma näppe eemal ei hoia.» 
«Missugusest printsessist?» 

«Teie teate täpselt, missugusest printsessist! Teie olite eile õhtul temaga koos.» 

«Uskuge mind, mina olentemanäpudendast eemal hoidnud!» 

«Ärge muutuge frivoolseks! See on elu ja surma küsimus! Ma hoiatan teid, Lieven. Meil on 
vägevaid toimikuid teie kohta...» «Mu Jumal, millisel salateenistusel neid ei ole?» 

«Ma hoiatan teid viimast korda, Lieven. Ärge pugege selle 

402 

hingetu künismi varju. Teie teate, kui tugevaks on Resistance prantsusmaal vahepeal 
muutunud. Meie võiksime igaühe teist ilma pikemata külmaks teha — kui vaid tahaksime. Ka 
teid! Aga teie puhul lähen ma alati veel veidi härdameelseks...» 

«Siiski mitte!» 

«Siiski j ah... Mälestused... Meie ühine põgenemine Pariisist... Mimi... Toulouse... Kolonel 
Debras... Josephine Baker... Kuid mina ei saa teid enam kaitsta, kui te jätkate suhtlemist print- 
sessiga — ja selle härra Lakuleidiga...» 

Thomas sai nagu puuga pähe. «Kas te tahate mulle ütelda, et Prantsuse salateenistus tunneb 
muret ühe paksu natsist spekulandi käekäigu pärast?» 

«Just seda ma tahan teile ütelda.» 

«Ja mispärast?» 

«Rohkem ei taha ma teile midagi ütelda.» Kolonel oli nüüd ääretult mehine ning otsusekindel. 
«Ma olen teile meie viimase hoiatuse üle andnud, Lieven. Rohkem neid enam ei tule. Nüüd 
läheb püstolikuulidega kostitamiseks!» 

«Kas otsekohe? Või saame meie veel kahekesi viimase rahuviski ära juua?» 


3. peatükk 
1 


«Minu arvates kuulub see härra Lakuleit suurimate sigade hulka, kes Prantsusmaal ringi 
jooksevad,» ütles Thomas Lieven hotell Lutetia numbritoas Pariisis. Tema kuulajateks olid 
ooberst Werthe ja väike auahne major Brenner. Nad vahetasid tähendusrikkaid pilke. «Miks te 
vahetate tähendusrikkaid pilke, minu härrad?» 

«Ah, Lieven,» ohkas Werthe, «Brenner ja mina, meie vaatasime teineteisele otsa ainult 
seepärast, et usume: meie teame teie nördimuse ilusat tõukevedru. Ma ütlen üksnes: Vera.» 
«Printsess Vera,» ütles väike Brenner ja kihistas naerda. «Ärge tehke ometi nii kurja nägu, 
härra Lieven! Sestsaadik 

403 


kui SD teile hammast ihub, oleme ka meie natuke teid silmas pidanud...» 

Thomas sai vihaseks. «Printsessist pole mul sooja ega külma! Üleüldse mitte!» 

Brenner itsitas jällegi. 

«Ärge itsitage! Ma ütlen teile: Lakuleit haiseb nagu tõhk! Ja printsess on temaga mestis! Ka 
Prantsuse salateenistus on mõlemad kirbule võtnud!» 

«See oleks ilmselt liiga palju nõutud, et te meile ütleksite, kes täpselt Prantsuse 
salateenistusest?» tähendas Werthe. Thomas noogutas. «Teie väidate, et härra Lakuleit tahab 

Bormanni, Himmleri ja Rosenbergi varanduse Šveitsi smugeldada. Kas teile veel ikka pole 
küllalt, mees? Kas te tahate Adolf Hitleri endani välja jõuda?» 

«Härra Lieven, ma kahtlen —» alustas väike major Brenner. 

Thomas katkestas tema jutu vihaselt: « T ei e peate küll kõige tungivamalt minule 
vasturääkimisest hoiduma, Brenner. Makiijuhtumi puhul te rääkisite mulle vastu — ja teid 
ülendati majoriks. Riigipangatähtede loo puhul te olite juba targem ja lõite kaasa. Ja nüüd, 
otse enne ooberstleitnandiks saamist, tahate teie mind seljatagant rünnata, teie narr?» 

See mõjus. Punane nagu tomat kinnitas väike Brenner: «Ründamisest pole juttugi, härra 
Lieven. Ma leian — leian... Ühinen teie plaanidega. Hrm!» 

Ooberst Werthe ägas. «See mul veel puudus, et te hakkate minu inimesi korrumpeerima, 
Lieven!» 

Abwehr Pariisis hakkas kõikide tema käsutuses olevate vahenditega uurima härra Oskar 
Lakuleiti, kunagist garaa, iomanikku Berliinis, praegust miljonäri, firma Intercommerciale SA 
ainuomanikku ja Wehrmachtile veoautode kokkuostjat. Ja mis selgus? 

Oskar Lakuleit kohtles oma vaest naist halvasti. Ta pettis teda ilmselt printsess Vera von C- 
ga. Lakuleit oli oma ärimeetoditelt brutaalne, seltskondlikelt maneeridelt mühakas, ta oli 
upsakas ning tüüpiline uusrikas. 

«Ja mis sellest?» ütles Werthe. «Kõige säärase tõttu ei saa ühtki meest kinni panna. Muidu 
tuleks kolm neljandikku kogu maailma meestest vahistada.» 

«Ja sellest hoolimata on selle semu puhul midagi mäda,» ütles Thomas Lieven kangekaelselt. 
«Hirmus mäda! Aga mis?» 

«Volitused veoautonduses» kohustasid Oskar Lakuleiti juba aastaid kogu Prantsusmaal 
autosid kokku ostma. Tema ettevõtet maksustati igal aastal miljonitesse ulatuvate 
summadega. Prantsuse autode kokkuostmise eest lubas Wehrmacht talle töötasuks ja kõikide 
kulude ning väikeste vahendustasude katteks kümme protsenti ostusummast. Selle 
äritegevusega olid kõik rahul. Kui Thomas «veoautonduse» volinikku intervjueeris, tundis too 
nördimust: «Jätke Lakuleit lahkesti rahule, sonderführer! See on meie parim mees!» 

«Ja siiski...» torises Thomas, kui ta 1944. aasta 7. aprilli õhtul istus koos major Brenneriga 
konjakipudeli juures oma väikese villa raamatukogus, «ja siiski on see Lakuleit kurjategija... 
Ma ei ole inimese üle otsustamisel mitte kunagi eksinud...» Siis helises telefon. Thomas võttis 
toru. «Hallo?» 

«Noh, Tommy,» ütles tuttav hääl. «Kuidas siis käib kurja poisi käsi?» See on ju liiga tobe, 
mõtles Thomas, miks ma küll punastan? Kähiseval häälel ütles ta: «Suurepäraselt, austatud 
printsess. Ja teil?» 

«Ma tunnen igatsust — teie järele! Kas tahaksite mind homme õhtul külastada?» 

«EL.» 

«Minu teenijannal on vaba päev. Kas lepime kokku, et tulete pärast õhtusööki?» 

«Ma kardan, et sellest ei tule tõesti mitte midagi välja.» 

«Mul on paar imeilusat uut heliplaati. Portugalist smugeldatud. Gershwin ja Glenn Miller. 
Benny Goodman ja Stan Ken-ton. Ma mängin neid teile... Niisiis kell üheksa!» 

Thomas kuulis Verat naervat, siis pani printsess vastust ootamata kuuldetoru hargile. 
«Häbematus,» ütles Thomas. Lieven. 

2 

Ta saabus kümme minutit enne üheksat. Ja tõi kaasa tsellofaankartongi kolme orhideega; neid 
oli ta pidanud kaua otsima, sest 1944 hakkasid isegi Pariisist orhideed pikkamisi kaduma. 
Printsess kandis kõige kallihinnalisemaid ehteid ja lühikest musta õhtukleiti, millel olid ees, 
taga ja kaenla all meelisegavalt sügavad väljalõiked. . 

Printsess mängis Thomasele uusi heliplaate. Siis tantsisid nad natuke. Siis jõid roosat 
šampanjat. Thomas leidis printsessi meeletult ilusa olevat. Ja nii ta viimasele ütleski. Vera 
ütles omakorda, et Thomas olevat maailma kõige erutavam mees. Sedaviisi maandusid nad 
ilma pikema jututa kella 23 paiku kušetile. 

Thomas sai selliseid suudlusi, milliseid ta polnud oma elus veel saanud. Printsess kudrutas: 
«Mulle pole iialgi mitte ükski mees nii meeldinud nagu sina...» 

«Ka sina meeldid mulle, Vera — väga.» 

«Kui sa võiksid midagi minu heaks teha, kas sa teeksid seda?» 

«Oleneb asjaoludest...» 

«Kas sa saad minu kleidi tõmbluku lahti teha?» 

«Aga meeleldi...» 

«Kas sa teeksid veel midagi minu heaks?» 

«Kõigest südamest!» 

«Siis jäta Lakuleit rahule.» 

Thomas kargas püsti. Äkitselt oli ta täiesti kaine. «Mida sa ütlesid?» 

«Sa peaksid Lakuleidi rahule jätma.» Vera jäi kušetile lebama ja silmitses Thomast luuravalt. 
«Sa jälitad teda juba mitu nädalat, minu väike Tommy. Või ei?» 

Thomas ei vastanud. 

«Võib-olla ei meeldi sulle, et ma sind Tommyks kutsun,» arvas printsess. «Võib-olla peaksin 
ma sind Jeaniks kutsuma. Jean Leblanciks. Või Pierre'iks? Pierre Hunebelle'iks?'» 

Thomas seisis. Tal oli korraga väga kummaline tunne. 

«Niisiis ei passi sulle ka Hunebelle? Noh olgu, siis vahest Armand Deeken? Kas sa mäletad 
veel, kuidas sa suure frankide-spekulatsiooniga hakkama said, Armand? Või kuidas sa 
prantsuse partisane ninapidi vedasid — captain Robert Almond Everett?» Thomas ahmis 
kergelt õhku. «Või kuidas sa ühe Saksa kindrali ees etendasid Ameerika diplomaati Robert S. 
Murphyt? — Noh, kas ma pean veel edasi rääkima, sina väike magus Saksa Abwehri agent? 
Või oled sa vahepeal jälle mõnda teise seltsi astunud?» 

«Ei,» ütles Thomas. Ta oli end kokku võtnud. «Mina olen veel ikka Saksa Abwehris. Ja 
sina?» 

«Noh, arva ära!» 

«Kui ma mõtlen sinu rasvasele kallimale, siis ma ütleksin: Gestapo,» vastas Thomas rämedalt. 
Printsess karjatas. Ta hüppas püsti. Enne kui Thomas jõudis tagasi tõmbuda, oli Vera talle 
andnud lopsu nii vasakule kui jca paremale põsele. Ja samuti võttis ta a tempo tarvitusele oma 
lahke dialekti: «Sa viimane lurjus, sa sitavares, mida sa endale lubad? Mina püüan su elu 
päästa, ent sina?» Thomas läks ukse juurde. «Tommy, ära lahku! Minupärast tee selle 
Lakuleidiga, mida sa tahad. Kuid jää siia!» Thomas läbis esiku. «Ma maksan kätte — sa alatu 
tõbras... Palun, jää minu juurde, palun...» 

Thomas lõi ukse kinni. Ta jooksis trepist alla. Üleval lendas uks jälle valla. Printsess paiskas 
talle järele sõimusõnu nagu megäär. 

Minema! Ainult minema siit! Thomas tormas välja tänavale. Siin põrkas ta kokku mehega, 
kes summutatult karjatas: «Ai! Kurat võtaks!» 

«Mees, aura ära, ma olen nii hirmus vihane, et ma ei tea enam, mida ma teen!» 

«See pole ka enam vajalik,» vastas ooberst Jules Simeon külmalt. «Ma seisan siin juba kaks 
tundi. Ma nägin teid tulevat. Nüüd näen ma teid minevat.» 

«Tulise pihta, olete teie alles andekas agent!» 

«Teie pole minu hoiatusest hoolinud. Varsti vaatate teie rediseid altpoolt!» 

«.. Ja maja ees seisis üks sell Prantsuse salateenistusest,» teatas Thomas järgmisel päeval 
hotellis Lutetia ooberst Werthele ja väikesele major Brennerile. Thomas oli ikka veel vihane. 
«Ja missugust osa etendab tegelikult teie printsess?» 

«Seda ma ei tea, kuid ma saan seda varsti teada... Härra ooberst, ma vannun teile, ma panen 
sellele mühakale põõna, ma...» 

Werthe sekkus: «Unustage see Lakuleit, Lieven. Ma sain täna kõva peapesu. Speeri staabilt. 
Lakuleit otsekohe rahule jätta. Mees on Atlandivalli hing! Lakuleit hangib kõiki 
defitsiitseid materjale. Organisatsioon Todt ja Saksa Sõjavägede 

Ülemjuhatus oleksid ilma temata näoli poris! Näiteks telefonitraat... Organisatsioon Todt ei 
saanud enam ühtki meetrit. Lakuleit hankis talle seda! 120 000 meetrit!» 

Thomas ohkas. «Noh, olgu. Teile tehti peapesu, härra ooberst. Ma saan teie halvast tujust aru. 
Aga miks on teil, armas Brenner, selline pohmeluslik nägu?» 

Major viskas käega. «Aina pahandused. Kiri kodust. Naine haige. Poeg kukub juunis kindlasti 
läbi. Ladina keeles ja füüsikas. Ja siis veel ka see neetud maks...» 

Erilist huvi tundmata küsis Thomas siiski: «Miks on teil pistmist maksuga, härra Brenner?» 
«Kuna ma, idioot, aastate eest kirjutasin paar artiklit kirjastusele, kes avaldab sõjalis-poliitilist 
kirjandust. Kuna ma, idioot, unustasin selle maksuametile teatamata! Kuna kirjastuses leidis 
aset raamatu presentatsioon! Ja kuna keegi sitavaresest raamatupidaja oli minu nime 
maininud, selles on asi!» 

Thomas Lieveni nägu muutus korraga niisuguseks nagu täielikul kretiinil. Tema hääl kõlas 
peaaegu lalisevalt: «Raamatupidaja...?» 

«Ma ju ütlesin!» 

Äkitselt kargas Thomas jalule. Tema suust paiskus kähisev karje, ta embas Brennerit ja 
suudles teda laubale. Siis tormas ta büroost välja. 

Brenner oli näost tulipunane; teda polnud veel iialgi ükski mees suudelnud. «Peast põrunud,» 
ütles ta jahmunult. «Sonderführer Lieven on peast põrunud!» 

«Mitte iialgi,» ütles kõhn, kollase näoga raamatupidaja Anton Neuner, «mitte iialgi, härra 
Lieven, ei unusta ma seda, mida te olete minu heaks teinud!» 

«Nüüd sööge, härra Neuner, teie supp läheb külmaks,» ütles Thomas. Ta oli tagasihoidliku 
Neuneri oma villasse sööma kutsunud. Härrad tundsid teineteist nädalapäevad. Härra Neuner 
oli veel üsna hiljuti olnud raamatupidaja Oskar Lakuleidi Intercommerciales. Tollel õhtul, mil 
Thomas oli olnud Lakuleidi pool külas, oli viimane oma raamatupidaja vallandanud. Siis oli 
Thomas esimest korda Neuneri nime kuulnud. Pärast major Brenneri kurtmist maksude üle oli 
see Thomasele uuesti meelde tulnud. 

Kuulekalt lürpis kõhn raamatupidaja suppi, siis laskis ta lusika jälle vajuda ja vahtis Thomast 
nagu säravat tõotust. 

«Ma ei suuda seda ikka veel taibata! Härra Lakuleit viskab mind tänavale. Ta likvideerib 
minu broneeritud töökoha. Minu naine nutab silmad peast; mina näen ennast juba Venemaal, 
ja siis kerkite esile teie, täiesti võõras inimene, ja vahendate mulle broneeritud töökoha. 
Mispärast küll?» 

«Härra Neuner, mina olen pankur. Mina tunnen Intercommercialet. Mina tean, et te olete tubli 
mees. Nii teist räägitakse! Ja seda vähem saan ma aru sellest, et härra Lakuleit on teid 
tänavale visanud...» 

Neuner kummardus taldriku kohale. Tema nägu tõmbles. «18 marga ja 25 penni tõttu. Jah, te 
kuulsite õigesti! Ja pärast seda, kui ma olen kolm aastat tema heaks rängal kombel töötanud.» 
Neuner rääkis, kuidas ta oli ühel õhtul kaua büroos istunud, läinud siis ühte lokaali õhtustama 
ja tasunud söögiarve, ilma ei oleks Lakuleidilt selleks luba küsinud. Rasvamagu oli selle üles 

leidnud. Ja raamatupidaja jalamaid tänavale visanud. «Seejuures võiksin ma lugusid rääkida 
tehingutest — tehingutest, ütlen ma teile, härra Lieven...» 
«Huvitav.» 
«...kuid ma ei tee seda. Ükskõik kui halvasti on härra Lakuleit minu suhtes ka käitunud, mina 
ei ole reetur...» 
Ilus teenijatüdruk Nanette tõi pearoa. Neuner mainis: «Supp oli oivaline. Loodetavasti ei tule 
nüüd midagi praetut. Ma nimelt olen haige. Maohaavad.» 
«Tegemist on vees ja võis hautatud tuvikesega. Ma pidasin silmas teie tervist.» 
«Ah, kallis härra Lieven, missugune imetlusväärne inimene te küll olete!» 
«Pole kõneväärt. Muide, teie elate kindlasti kauem kui ülemäära paks härra Lakuleit. See 
mees õgib liiga palju, ka oma äritehingute puhul...» 
«See mees ongi juba liiga palju õginud,» pahvatas Neuner. «Autod murravad kord veel tal 
kaela .» Kohkunult jäi ta vait. — «Võtke siit, see on lillkapsapüree. Kas tuvike maitseb?» 
«Hõrk, isegi Riyieras pole ma midagi paremat söönud.» 
Thomas Lieveni ajus kõlas alarm. Neuner, tagasihoidlik raamatupidaja, viibib Rivieras? 
«Mina sain selle retsepti Hötel Negresco ühelt kokalt,» ütles lieven, «ma peatusin seal alati, 
suurepärane maja...» 

Menüü * Pariis, 14. aprill 1944 
Vasikalihapuljong koos - röstitud saiavlakatega 
Hautatud tuvi koos lillkapsaga ä la Creme 
Õunakompott kirssidega 
Thomas Lieveni säästetoit murrab kellelgi kaela... 
Vasikalihapuljong. Võtta üsna tavaline vasikaliha ja valmistada sellest ilma supijuurteta 
rammuleem, lasta siis tugevasti keeda ning maitsestada vähese soolaga. — Serveerida 
tassides, kuhu on puistatud hästi peeneks hakitud peterselli; kõrvale pakkuda röstitud 
saiaviilakaid, millel on koorik eemaldatud. 
Hautatud tuvid. Võtta hästi puhastatud ja pestud noored tuvid ja lasta neid väikesel tulel 
umbes 30 minutit haududa kaanega kaetud potis, mis sisaldab kergelt soolatud vett ja suure 
tüki võid. — Pidada silmas, et potis oleks alati küllaldaselt vedelikku, et tuvid põhja ei 
kõrbeks. 
Lillkapsas ä la Creme. Võtta põhjalikult puhtaks pestud lillkapsas, eemaldada kõvad varred ja 
murda kapsapea paljudeks tükkideks; panna need keevasse soolvette ja keeta täiesti pehmeks. 
— Võtta tükid välja, lasta kuivaks tilkuda ja pressida läbi sõela. Lisada püreele üks muna- 
kollane, natuke rõõska koort ja tükk võid. Segada hästi läbi ja lasta väga väikesel tulel veel 
kord kuumaks, kuid mitte keema. 
Õunakompott kirssidega. Võtta magusad, muredad, kooritud ja seemnetest puhastatud õunad 
ja valmistada nendest võimalikult vähese suhkruga väga peen õunamoos. — Garneerida 
sissetehtud kirssidega ning kompotivaagna ümber asetada suured biskviidid. 


«Ha-ha-haa, see oli härra Lakuleidile liiga kallis. Minu jaoks, ütlen ma. Tema ise elas alati 
seal. Mina pidin leppima odava pansioniga. Ta vajas mind, kuna ta ei räägi prantsuse keelt» 
«See härra Lakuleit on asotsiaal.» 

Säravate silmadega ütles mitte midagi aimav Neuner: «Meie sõitsime väga sageli Rivierasse, 
Prantsuse-Hispaania piirile- 

«Meie äritehingud...» Ta jäi äkitselt vait ja vaatas Thomas Lievenile umbusklikult otsa. Kuid 


Thomas naeratas päikeseliselt. «Võtke veel natuke kompotti, härra Neuner! Ja rääkige mulle 
Nizzast! Ma pole enam nii kaua seal viibinud...» 

Salajasest ettekandest, mille Pariisi Abwehr saatis 12. mail 1944 Saksa Sõjavägede 
Ülemjuhatuse Kõrgemale Arvepidamiskojale: 

«...osavalt suunatud tunnistused, mida andis vallandatud raamatupidaja Anton Neuner Nizza 
kohta, juhtisid meie tähelepanu sellele linnale. Major Brenner ja sonderführer Lieven saadeti 
Rivierasse. Kolm nädalat väldanud tööga tegid nad kindlaks: Oskar Lakuleit on siin vähemalt 
350 väärtuslikku välismaist autot (Rolls Royce, Lincoln, Cadillac, Hispano Suiza ete.) osalt 
kokku ostnud, osalt nende põgenenud omanike garaa idest varastada lasknud. Ostutehingud 
sooritas ta Hõtel Negrescos, kusjuures teda abistas raamatupidaja Neuner tõlgina. Autod võttis 
Lakuleit koost lahti. Altkäemaksu abil hankis ta endale Vichys load nende kui «auto 
varuosade» eksportimiseks. Ta eksportis need Madridi, kus varuosad jällegi luksusautoks 
kokku monteeriti ja hirmkalli hinna eest maha müüdi. 

Kindlasti ei ole neid Nizza transaktsioone Intercommerciale äriraamatutesse kantud. Me 
arvame, et Oskar Lakuleit on nii selle kui ka teiste äritehingutega Saksa riiki tüssanud. Nizza 
transaktsioonidega on antud maksuvõlglaste jälitusele põhjus: kontrollida põhjalikult kogu 
tema tegevust...» 


1944. aasta 26. mai õhtul viis Thomas Lieven printsess Vera v*n C-le punaseid roose. 
Eelmisel päeval oli see kummaline aristokraaditar talle — järjekordselt — helistanud ja teda 
külla kutsunud. Thomas leidis printsessi nii erutava olevat nagu ei kunagi varem. 

«Täna õhtul tõotan ma olla väga pai. Ei ühtki sõna Lakuleidist!» ütles Vera. 

Ta pidas sellel õhtul kaua oma tõotust. Et ta selle viimaks siiski murdma pidi, ei sõltunud 
enam temast. 

Nad tantsisid. Nad flirtisid. Nad kuulasid muusikat. Ilm läks aina pimedamaks. Siis nad 
suudlesid. Siis korraga polnud nende jaoks enam ühtki probleemi. Kõik oli loomulik ning 
lihtne, ja Thomasel oli tunne, nagu tunneks ta Verat juba kaua-kaua... Siis helises telefon. 
«Ma ei võta toru,» ütles Vera loiult. Ta vaatas armunult Thomasele otsa ja silitas teda. 
Telefon helises järelejätmatult. Viimaks võttis Vera siiski toru. Ta ütles oma nime. Ta kuulas 
natuke aega ja muutus vahakahvatuks. Korraga olid tema silmad täis vihkamist. Ta sisistas 
Thomasele: «Sa peni... sa neetud peni!» 

«Oh ei, cheriel Juba jä 1 1 e, oh ei,» palus Thomas. 

Vera karjus äkitselt kuuldetorusse: «Ma ei suuda enam... ma ei suuda seda rohkem kuulda!» 
Ta viskas kuuldetoru kušetile, hüppas jalule ja värises raevu tõttu kogu kehast. Rõvedate väl- 
jenditega hakkas ta Thomast sõimama. 

Thomas kuulas ivake aega, siis tõstis ta oma kõrva juurde kuuldetoru, kus erutatud hääl veel 
ikka krooksus: «... Vera... Vera... Issand Jumal, no kuulake ometi, Vera! See on Lieveni süü, 
ütlen ma teile. Meie ei saa enam mitte midagi teha... Lakuleit viiakse juba Berliini... Firmas... 
villas... kõikjal istuvad maksunõudjad... Kõik pitseeritakse kinni...» 

«Head ööd, ooberst Simeon,» ütles Thomas Lieven irvitades. Ta pani kuuldetoru hargile ja 
langes irvitades kušetile tagasi. Siis sai ta äkitselt tou. Ja veel ühe. Vera ründas teda. Vera 
kolkis teda, ise seejuures karjudes: «Lurjus — alatu peni!» Viimaks hoidis Thomas teda kinni 
ja nõudis täpset informatsiooni. Vera kähvas talle hingeldades: «Mina auran ära — veel täna 
öösel — mind sa enam ei näe!» 

«Kui ma lasen sul minna!» 

«Sa lased mul minna. — Ma tean, mida sa mõtled. Ma tean, mida sa oled teinud. Seepärast 
ma nii vihane olengi, seepärast ma lihtsalt ei saa aru!» 

«Millest?» 

«Sellest, et sa panid Lakuleidile põõna!» 

«Ta on vastik kurjategija, kes pealegi veel salaja finantseerib Gestapot.» 

«No ja mis siis? Mis see sinu asi on? Kõik kuld, kõik natsiägsade deviisid oleksid meie kätte 
langenud...» 

«Kes on meie?» 

«Briti salateenistus!» 

Thomas kukkus padjale tagasi ja ahmis õhku. «Sina töötad griti salateenistusele?» 

«Ma ometi ütlesin!» 

«Aga... aga mis on siis Simeonil sinuga pistmist?» 

«Too arvab, et ma töötan talle... See oli minu ülesanne: prantslasi ninapidi vedada, et meie 
ettevõtmine õnnestuks. Ja me oleksimeoma eesmärgi saavutanud, kui sina oleksid kaasa 
löönud, sa idioot!» 

Thomas hakkas naerma. 

«Ära naera, sina lurjus!» 

Thomas naeris ikka valjemini. Ta vähkres, keeras end kõhuli, tagasi selili, jälle kõhuli. 

«Ära naera, kurat võtku, ma tapan su ära, sa kaabakas!» 

Thomas möirgas naerda, ta ägas ja oigas, "ta polnud kogu oma elus nii naernud. Ta peaaegu 
lämbus naeru kätte. Viivitamatult tungis Vera talle jälle kallale. Viivitamatult hakkas ta 
Thomast jälle kolkima. 

Siis helises telefon teist korda. Thomas lükkas Vera kõrvale, ajas end üles ja kiskus 
kuuldetoru kõrva juurde. Täiesti hingetuna kraaksus ta, ikka veel naerdes: «Jah, monsieur le 
colonel, mis siis veel lahti on?» 

«Kuidas veel?» küsis ooberst Werthe hääl. Thomasel läks äkitselt südame alt külmaks. Ta. 
kogeles: «Mis... mis on lahti, härra ooberst?» 

«Ma lootsin teid printsessi juurest leida. Me oleme teid juba kõikjalt otsinud.» 

«Otsinud... mind... juba... kõikjalt,» kordas Thomas idiootlikult, sellal kui Vera ammulisui 
teda vahtis. 

«Mul on siin kuller. Gekados. Lakuleidi asjas lendate teie homme hommikul- Berliini, 
Lieven. Ja teie esitlete ennast — hoidke nüüd kusagilt kõvasti kinni — Riigi Julgeoleku Pea- 
ametis.» 

«Rii-rii-riigi Julgeoleku Peaametis?» 

«Jah. Kell 15. Heinrich Himmleri juures.» 

Üks kõikide aegade kõige maitselagedamaid arhitekte on pidanud siin ametis olema, mõtles 
Thomas Lieven, silmitsedes hiiglaslikku hoonetekompleksi Wilhelmstras se 102. 

Vägeva, pärani valla topeltukse kaudu sisenes meie sõber süngesse kangialusesse. Suur ja 
tugev SS-mees silmitses kivisel ilmel sihvakat tsivilisti. Tummalt osutas ta käega klaasist 
kambrile, kus olid ametis tema kolm kolleegi. 

Thomas Lieven astus sisse, kergitas kaabut ja ütles: «Sonderführer Lieven Pariisi Abwehrist. 
Mind on Riigi Julgeoleku Peaametisse kutsutud.» 

«Heil Hitler, öeldakse meie pool,» ütles teravalt korrapidajast SS-hauptscharführer. «Kes teid 
on siia kutsunud?» 

«Härra SS-reichsführer ning Saksa Politsei šeff,» vastas Thomas tagasihoidlikult. 
Korrapidaja nägu muutis värvi, ta haaras telefoni, rääkis, kuulas ise. Pärast seda oli ta täis 
sügavat lugupidamist ning aupaklikkust. Tuulekiirul täideti külastaj ale läbipääsuluba, mis 
varustati templi, daatumi ja kellaajaga: Berliin, 30. mai 1944 kell 17.48. 

Trepikojas viis lai kivitrepp teisele korrusele. Edasi läksid puutrepid. Kitsad koridorid olid 
hämarad. Saapad klõpsusid, kingad lohisesid. Näis, nagu oleksid tuhanded olnud teel selles 
hirmu tsentrumis. 

Ordonnantsile järgnedes mõtles Thomas: eile olin ma veel Pariisis. Nüüd olen ma siin, Riigi 
Julgeoleku Peaametis. Mina, rahulik kodanik, mees, kes vihkab salateenistusi, natse, vägi- 
valda ja valet. Mina, Thomas Lieven, keda juba aastaid ei lasta rahus elada. Kas ma sellest 
kummituslikust hoonest veel kunagi elusana lahkun? Kas ma veel kunagi sellest saatuse 
hiiglaslikust ämblikuvõrgust välja tulen, et teavitada seda, mida minu puhul ei taha mitte 
keegi uskuda? 

«Võtke istet, sonderführer,» ütles Heinrich Himmler. Sellele oli eelnenud lühike tervitus, 
mille kestel SS-obergruppenführer Kaltenbrunner, hiiglane, brutaalses kandilises näos armid, 
oli Thomast umbusklikult silmitsenud. Kaltenbrunner oli Riigi Ju 1' geoleku Peaameti Šeff. 
Tema büroos istusid nüüd Thomas Ja Himmler kahekesi. 

Selles büroos oli kõik pompoosne: seinatahveldis, hõbedast 

kandelaabrid, mööbel. Seinal rippus õlimaal, mis kujutas tormises merelainetuses kõrguvaid 
kindlusevaremeid. 

SS-reichsführer ja Saksa Politsei šeff, kes kandis seisusekohast musta mundrit, ütles: «Niisiis 
pange nüüd tähele, Lieven: te teate, et teie soosija, admiral Canaris, on juba nädal aega 
eraisik. Teie teate, et kogu sõjaväeline Abwehr allub nüüd minule.» Himmler irvitas kergelt. 
«Ma olen teie toimikutega tutvunud. Kas te teate, mida ma tegelikult peaksin teiega tegema?» 
«Teie peaksite tegelikult käskima mind maha lasta,» ütles Thomas Lieven vaikselt. 

«Mina? Ah? Mis? Just nii, täiesti õige! Seda ma tahtsingi ütelda.» Oma sõrmes olevat SS- 
ruunidega paksu pitserisõrmust keeras Himmler edasi ja tagasi. Külmalt vaatas ta Thomasele 
otsa. «Ma tahan anda teile võimaluse. Viimase võimaluse. Missioon, mille ma teile 
ülesandeks teen, võimaldab teil ennast füüreri ja rahva ees õigustada.» 

Telefon helises. Himmler tõstis kuuldetoru hargilt ja jäi kuulama. Siis pani ta toru ära ja ütles: 
«Vaenlase lennueskadrillid lendavad riigi pealinna poole. Läheme alla keldrisse.» 

See oli vestluse esimene faas. Teine toimus sügavas, kindlas keldris. 

Sellal kui pommitajad lainetena oma surmava lasti Berliini peale paiskasid ja vähem peened 
rahvuskaaslased vähem peentes keldrites sadadena kärvasid, võttis reichsführer üles teised 
toonid: «Lieven, teie olete patsifistlike vaadetega mees. Ärge rääkige vastu, ma tean kõik! 
Seda ennemini saate teie minuga nõustuda, kui ma ütlen: sellele õudsele veresaunale tuleb 
lõpp teha. Meie, õhtumaalased, ei tohi üksteist maha nottida, ja lasta niiviisi bolševistlikel 
alaväärtuslikel inimestel pihku itsitada.» 

Raske pommitabamus pani punkripõranda kergelt vabisema. Valgus kustus. Ning tuli jälle 
tagasi. Thomas nägi, et reichsführeri laup pärlendas väikestest higipiiskadest. 

Himmler rääkis nüüd veel poolihääli: «Mina võitlen rasket võitlust. Minul lasub tohutu 
vastutus. Mitte keegi ei võta seda mmult ära. Mina .üksi pean otsustama.» 

Mina, mina, mina, mõtles Thomas. Ja Hitler? Ja Goebbels? *>a teised? Härra valmistab ette 
separaatset lõpuspurti! «Tavapäraselt peaksime meie teid kui rahvavaenlast ühel päeval pea- 
Jao võrra lühemaks tegema. Kuid mina tahan teid ära kasutada 

ja ma teen seda. Teie olete parim mees, keda ma suutsin leida.» Jälle kostis pommitabamuse 
mürinat. Jälle kustus valgus. Himmleri nägu oli nüüd hall. «Teie tunnete iga rada, mille kaudu 
üle piiri Hispaaniasse minna. Teie tunnete iga salakaubavedaj ate rada, mille kaudu 
Hispaaniast Portugali minna, kas klapib? 

«Jah,» ütles Thomas. 

«Hästi. Te saate kõik volitused. Ma kingin teile vabaduse sellel tingimusel, et te viite ühe 
inimese tervelt ning vigastamatult Lissaboni. Teie olete ju pankur, eks ole? Teiega saab ometi 
äritehingutest rääkida — või kuidas?» 

«Oleneb asjaoludest,» ütles Thomas. Ja mõtles: niimoodi on siis lugu. Selleks vajab ta mind. 
Portugallased on diplomaatilised suhted meiega katkestanud. Hispaanlased ei lase oma maale 
enam mitte ühtegi sakslast. Sinna võib ainult illegaalselt sisse imbuda. Niisiis seepärast. 
Thomas Lieveni huuled olid kuivad. Nüüd higistas tema. Mina ei ole kangelane, mõtles ta. 
Mina pole üleüldse mingi kangelane. Mul on hirm. Kui see massimõrvar aga nõuab, et ma 
vahest te m a välja toimetaksin — või mõne tema sugulase — või sõbra... 

«Nii-nii. Teie esitate siis tingimusi!» Himmleri hääles kõlas ähvardav alatoon. «Millistest 
asjaoludest see oleneb?» 

«Kes on see inimene,» ütles Thomas Lieven tasa. 

«See inimene on teile kahtlematult sümpaatne,» vastas Himmler. «Teda kutsutakse Wolfgang 
Lenbachiks ja tal on selle nime peale suurepärased paberid. Tegelikult on tema nimi Henry 
Booth ja ta on Inglise kolonelleitnant. Tunneb isiklikult Churchilli ja Montgomeryt. Ta juhtis 
Norras üht komandooperatsiooni. Seal me võtsime ta vangi...» 

Hiiglatõrvikuna põles Berliin veel mitu tundi pärast õhuhäire lõppu. 

Hüsteeriline rahvamass ujutas üle raudteejaama. Naised ja lapsed karjusid, mehed võitlesid 
koha pärast vagunites, mis lakkamatult põgenikke linnast ära vedasid. 

Rong oli lõhkemiseni rahvast täis. Isegi tualetis seisid ini- 

mesed nagu kilud karbis. Sisse ja välja pääses ainult akna kaudu. Kuid magamisvagunis oli 
ruumi, palju ruumi... 

Neli SS-meest eskorteerisid endi keskel kaht tsivilisti Pariisi suunduva kiirrongi 
magamisvaguni poole. Nad tõukasid naisi ja lapsi kõrvale. 

Konduktor avas vaguni lukustatud ukse, kui SS-mehed olid temani jõudnud. 

«Härra Lieven ja härra Lenbach, eks ole?» ütles konduktor närviliselt. Thomas noogutas. 
«Voodid number kolmteist ja neliteist,» ütles konduktor. 

Thomas vaatas oma suurt kasvu kõhnale saatj ale otsa ja tegi kutsuva liigutuse. Kohe seepeale 
astus kupeesse mees, kes nimetas end Wolfgang Lenbachiks ja kelle tegelik nimi oli Henry 
Booth. Briti kolonelleitnant kandis sinist freskoülikonda. Tal olid lühikeseks lõigatud pruunid 
juuksed, sinised silmad, puhmaskulmud. 

Thomas ütles talle inglise keeles: «Ma suudan ette kujutada, mis teis praegu toimub, mister 
Booth. Mina teie asemel mõtleksin täpselt samuti. Sellest hoolimata — eelseisvatel päevadel 
peame meie teineteisega läbi saama.» 

Briti kolonelleitnant vaikis. 

Thomas ohkas ja tõmbas oma reisipaunast välja viskipudeli. Ta valas täis mõlemad 
hambapesuklaasid, mis asusid kraanikausi äärel, ja ulatas ühe nendest inglasele. 

«Thanks,» ütles inglane. See oli esimene kord, mil Thomas kuulis teda rääkivat. Seejärel 
vaikisid mõlemad hulk aega. Rong rühkis sõita. 

Thomas võttis oma voodil istet. Ta silmitses kraanikaussi ja ütles: «Ma tean, millise 
missiooniga te Lissaboni reisite, mister Booth. Ma aimasin seda kohe.» 

Ta ei saanud vastust. Teljed lõid takti, rattad veeresid... 

Thomas ütles: «Teie peate Himmleri rahupakkumise üle andma. Rahupakkumine inglastele ja 
ameeriklastele. Niisugust asja üritati juba kord teha, Inglise peakonsuli Cable'i kaudu 

Zürichis. Siis tõmbus Himmler viimasel hetkel tagasi. Kuid nüüd teeb ta teile jälle. 
ettepaneku: sõlmida relvarahu ja võidelda koos meiega nõukogulaste vastu...» 

Ei mingit vastust. 

Thomas ütles: «On selge, et niisugust ettepanekut ei saa V astu võtta. See on amoraalne igalt 
vaatepunktilt. Teie olete 

koos nõukogulastega meie vastu võidelnud. Teie ei saa oma relvavendi maha jätta.» 

Thomas kuulis inglase häält: «Miks te mulle seda kõike räägite?» 

«Seepärast et kõik ei ole sead meie maal.» 

«Ma ei saa sellest aru.» 

Thomas vaatas inglasele siiralt otsa. «Teie ei tea minust mitte midagi. Teil pole minu 
usaldamiseks mingit põhjust. Teie tunnete härra Himmlerit. Teie teate nüüd, mida tema aju 
genereerib. Aga mina ütlen teile: Saksamaal ei elaüksnesnatsid. Kõik ei tunginud 
Venemaale juubeldades kallale.» 

«Juubeldades mitte, kuid ikkagi!» 

«Meie tungisime Venemaale kallale. See klapib. Sellest hoolimata ma ütlen teile: Saksa 
Wehrmaclt ei koosne ainult jõhkratest landsknehtidest. Teie invasioon kontinendile seisab 
ees. Üheskoos nõukogulastega te võidate meid. Kuid sadadele tuhandetele kujuneb eluliselt 
tähtsaks, kas nad langevad vangi liitlaste või nõukogulaste kätte. Nende sadade tuhandete 
hulgas on palju selliseid, kes ei ole saanud mitte midagi sinna parata, mis selles sõjas on 
juhtunud...» 

«Niisiis ilmsüütud?» ütles Booth. «Kas te kõik ei olegi siis «Heil!» karjunud ja vaimustatult 
lasknud härra Hitleril teha, mida ta just parasjagu tahab?» 

«Ja teised riigid? Kas need pole lasknud härra Hitleril teha, mida too just parasjagu tahab? Ja 
teda ennast imetlenud ja tema olümpiamänge uudistanud ja tegevusetult pealt vaadanud, kui ta 
esimestele väikerahvastele kallale tungis?» ütles Thomas. «Kas ei viibinud härra Chamberlain 
Münchenis?» 

Inglane ulatas järsult oma klaasi tagasi. Ta kustutas voodi kohal põleva lambi ja pööras näo 
seina poole. 

Ettepoole haarates: 

Tingimusteta kapitulatsiooni tingimustes andsid liitlaste sõjajõud käsu Saksa Wehrmachti 
kõikidele üksustele, et keskööl vastu 9. maid 1945 tuleb lõpetada igasugune sõjategevus ja 
edasimarss ja lasta end vangi võtta just seal, kus tollel ajamomendil parajasti asutakse. 
Tänaseks on ajalooliselt tõestatu , et angloameerika väejuhid ja ohvitserid, eeskätt Briti 
feldmarssal 

Bernard L. Viscount Montgomery, lubasid vaikselt Saksa üksustel veel palju tunde pärast 8. 
mai südaööd oma positsioonidelt lääne poole liikuda. Kümned tuhanded Saksa sõdurid Elbe 
ääres, ]Vlecklenburgis ja Tüüringis pääsesid niiviisi Nõukogude vangilaagritesse sattumisest. 
Feldmarssal Montgomery staapi kuulus tollal ka lieutenant-colonel Henry Booth... 

9 

SD peakorter Marseille's asus Rue de Paradis 426. See väga pikk tänav ühendas Cannebiere'i 
Pradoga. Peahoonest paremal ja vasemal pool oli Gestapo konfiskeerinud terve rea maju. Kõi- 
kidel majadel oli üksainus sissepääs: Rue de Paradis 426. 

Läbi selle sissepääsu sammus 1944. aasta 8. juuni hommikul üks mees, kes kandis hästiistuvat 
halli suveülikonda, ja laskis vahtkonnal endast teatada Marseille' SD-ülemale hauptsturm- 
führer Heinrich Rahlile. 

Rahl, suur tugev mees lömmis ninaga, võttis oma külalise otsekohe vastu: «Sain just äsja 
Berliinist telegrammi, sonderführer. Salajane missioon. Olen asjaga kursis. Mida ma saan teie 
heaks teha?» 
Tagasihoidlikult vastas Thomas: «Nagu te teate, on mul ülesanne: erakordselt tähtis isik üle 
piiri viia.» 
«Olen asjaga kursis,» ütles Rahl. Ta ütles seda ilmse mõnuga. «Selline asi vajab 
ettevalmistust. Ma vajan kõigepealt komandoautot .» 
«See seisab teie käsutuses, sonderführer.» 
Komandoauto oli peenike värk. Kaks ja pool tonni raske. Topeltkummidega. Maastikuauto. 
Tal olid peilimis- ja raadioseadmed. Thomas Lievenit polnud asjatult Prantsuse agentidekoolis 
omal ajal õpetatud raadioga töötama, šifreerima ja dešifreerima. Nüüd, kui kahe päeva eest oli 
toimunud invasioon Prantsusmaa rannikule, otsustas ta oma teadmisi ära kasutada. 
Ta vaatas hauptsturmführerile tähendusrikkalt otsa. «Ma elan koos oma... hmm, saatjaga 
Hõtel de Noailles's.» Ta mõtles: sealsamas elas kord ka Josephine Baker. Sealsamas olin ma 
koos Debras'ga ja Simeoniga. Pärast seda kui nad oleksid mind äärepealt maha lasknud. Nüüd 
olen ma jälle siin. Ja valmistan e t t e kui mitmendat korda juba?) oma põgenemist. Härra 
Heinrich Himmleri ja Gestapo abiga. 

Menüü » Marseille, 11. juuni 1944 
Krabikokteil 
Praetud piimapõrsas Welsh Rarebits 
Piimapõrsa juures otsustab Lieven ühe suure sea «ära tappa»... 
Krabikokteil. Võtta krabikonserv, panna krabiliha ja vedelik eri anumatesse. — Pritsida 
krabisid vähese konjakiga ja mõne tilga sidrunimahlaga. — Segada põhjalikult kokku rõõsk 
koor, mädarõigas, inglise sinepipulber ja konservivedelik (seda värvida vähese 
tomatiketšupiga); selle kõige sisse segada krabid. — Lamedate klaaside põhjale laotada laiad 
salatilehed, täita need krabikokteiliga ja panna kuni serveerimiseni külma. 
Praetud piimapõrsas. Võtta ilma silmade ja jalgadeta piimapõrsas, hõõruda teda seestpoolt 
pipra ja soolaga, pista temast pikuti läbi puuvarras, ning panna siis koos kuuma veega restile 
või praepannile ja lükata ahju. Villid torgata pikkimisnõelaga lõhki, pinnale ilmunud mahl 
pühkida ära, et ei tekiks mingeid laike. Piimapõrsast ei tohrkasta nagu muid praade, vaid seda 
määritakse pintsli abil või ning õliga. Alles siis, kui juba on tekkinud koorik, raputada peale 
soola. — Põrsas võtta kohe ahjust välja, kui see on küps (olenevalt suurusest umbes tunni aja 
pärast). Lauale viia väga kuumalt, sidrun suus. 
Welsh Rarebits. Võtta Chestertoni või seda laadi juustu ja lõigata see väikesteks tükkideks. — 
Panna juustutükid tulekindla nõuga piirituskeetjale, lisada võid, klaasitäis õlut ja natuke 
Cayenne'i pipart; segada kõik hästi läbi. Kui mass hakkab juba venivaks muutuma, määrida 
seda paksult valmisseatud röstitud saiaviilukatele ja serveerida soojendatud taldrikutel. 
Ta ütles: «Ma vajan oma missiooni puhul abi. Ka prantslaste poolt. Seepärast palun ma teid, 
hauptsturmführer, Bastian Fabre'i aadress kindlaks teha. Ta elas viimati Montpellier's. Kellegi 
mademoiselle Duvali juures. Boulevard Napoleonil.» 
420 
Kolm päeva hiljem... 
«Pierre, kullakallis, on sul alles peenike huumor,» ütles Bastian Fabre. Selle lihaselise hiiglase 
harjasjuuksed olid endiselt sassis ja tolknesid kahel pool pead. Ta põlvitas avatud praeahju 
ees. Ahjus küpses väike piimapõrsas. Bastian määris seda võiga. Kui piimapõrsa õrnale 
nahale kerkis vill, torkas Bastian selle nõelaga otsekohe läbi. Nii oli Thomas Lieven, keda 
Bastian tundis Pierre Hunebelle'i nime all ja keda ta armastas, hiiglast õpetanud. Tollal. 
Veel kaks härrat olid väikeses köögis: Thomas ja lieutenant-colonel Booth. Köök asus 
Bastiani uues korteris Rue Claryl, Boulevard de Dunkergue'i lähedal. Bastian polnud siia sisse 

registreeritud. Sellest hoolimata oli agar SD teda sonderführer Lieveni soovil taga otsinud ja 
ka leidnud. 

«Ma mõtlesin, et ma minestan, kui need võmmid siia sisse vajusid,» tunnistas Bastian, 
tegutsedes põrsa kallal. 

Võmmid olid 10. juunil Bastiani poole sisse vajunud. Veel samal päeval oli aset leidnud 
tormiline jällenägemisstseen. Ikka ja jälle oli Bastian emmanud oma vana sõpra Pierre'i, keda 
ta oli surnuks pidanud. Nagu beebi oli ta. korraga tönnima pistnud: «Milline rõõm, vana sõber 
— maolen nii hirmus rõõmus...» 

Siis oli Thomas olukorda selgitanud. Bastian oli naernud, nii et vats vabises, kuid siiski olid 
tal veel pisarad silmis. Ja siis olid nad otsustanud järgmisel päeval korraldada selle, mida 
Bastian nimetas «toredaks väikeseks õgimiseks». 

Niisiis seisid nad nüüd kolmekesi väikeses köögis: Bastian, Thomas ja sõnakehv lieutenant- 
colonel Booth. Bastian jälgis põrsast, Thomas valmistas krabikokteili. Inglane lõikus juustutü- 
kikesi järelroa tarvis. 

Thomas ütles: «Ma vajan sinu väärtuslikku abi, Bastian. Kas sa orienteerud ikka veel nii hästi 
Hispaania piiriküsimustes?» 

«No kuule, Pierre, kinnisilmigi ei eksi ma seal! Sellist Hispaania piirivalvurit, kellele ma ei 
ole pistist andnud, pole üldse olemas!» 

«No priima,» ütles Thomas, «siis hakkad sa meile giidiks. Meie peame selle, härra Lissaboni 
viima. Kui tohin paluda, mister Booth, siis lõigake rarebitsi tarvis veidi väiksemad juustukuu- 
°ikud. Ja kasutades juhust: kas te võiksite vahest ära lahendada gurmaanide igipõlise tüli sellel 
kontinendil — kas seda rooga nimetatakse Welch Rabbits või Welch Rarebits?» 

Kolonelleitnant vastas jäigalt: «See pole üksnes kontinendil esinev tüli. Ka minu kodumaal 
ollakse samas küsimuses täpselt samuti karvupidi koos. Ka mina ei tea, kuidas seda õigesti 
nimetatakse.» 

«Olgu nii. Kas sul on veel natuke ketšupit, Bastian?» 

Hiiglane avas külmkapi ja võttis välja pudeli. Seejuures kukkus kapist midagi põrandale — 
väike mänguvedur. Bastian tõstis selle üles. «Vaata korraks, Pierre — kas mäletad veel? Minu 
elektriraudteelt pärit! Kõik, mis on järele jäänud. Veduriga serveerisid sa toitu tollel 
koomilisel söömingul. Mina vean seda asjakest tollest ajast peale kaasas kui talismani. Ja kui 
mälestuseset...» 

«Ma mäletan,» ütles Thomas Lieven tasa. Ta segas krabikastet ja mõtles Chantal Tessier'le, 
ning ikka veel kiskus tal süda rinnus kokku. Ah Chantal, kui sa veel elaksid — kui sa võiksid 
nüüd meiega kaasa tulla... Ta kuulis Bastiani ütlevat: «Muide, Kiilaspea on endiselt siin.» 
Thomas virgus äkitselt. «Kiilaspea on Marseille's?» 

Bastian noogutas vihaselt. «See siga saatis oma jõugu laiali ja on nüüd elukutseliseks SD- 
nuuskuriks hakanud. Kogu Marseille väriseb tema ees. Nüüd tunneb ka tema juba loomulikult 
natuke hirmu — kuid sellest hoolimata...» 

Thomas pidi kiiresti istet võtma. Teda haaras metsik raevuhoog. Kiilaspea elas! Mees, kes oli 
Chantal Tessier' maha lasknud, elas siin Marseille's! Ringiratast... ring oli täis. 

Thomas ütles: «Mister Booth, teie peate üksi koos minu sõbraga üle piiri minema. Mul on siin 
veel tegemist.». 

Inglane tahtis protesteerida, kuid Thomas raputas ainult pead. «Ärge nähke asjatult vaeva. Ma 
jään siia. Ma tahan ühe lurjusega arved õiendada. Isegi kui see oleks minu viimane tegu. Ja 
kui ma ka selle juures otsa leiaksin...» 

14. juunil 1944 tõi Thomas Lieven Inglise ohvitseri ja Bastian Fabre'i SD komandoautoga 
Hispaania piiri lähedusse. «Elage hästi, lieutenant-colonel. Mõtelge meie vestlusele 
magamisvagunis.» 

Inglane kummardas tummalt. Bastianil tulid jällegi pisarad 

silma, kui ta Thomast embas. «Sa tuled ju kohe tagasi,» ütles talle Thomas. «Me kohtume 
jälle Marseille's. Sõda lõpeb siinkandis varsti.» Selle veendumuse eest oli Thomas Lieven 
tänu vglgu oma komandoauto raadiole. Tundide kaupa kuulas ta Saksa ja liitlaste 
raadiosaateid. 

Selle põhjal, mida sosistav eeter oli talle reetnud, koostas Thomas oma sõjaplaani. Ta pöördus 
MarseihVsse tagasi. Ta pidas kiilaspäist Dantes Villeforti silmas nii päeval kui ööl. Kuid veel 
ei andnud Thomas Lieven hoopi. Ta ootas. Ta teadis, niida oodata... 

26. juunil vallutasid liitlased Cherbourgi, 9. juulil Caeni. 20. juulil leidis aset atentaat 
Hitlerile. 

3. augustil langes Rennes liitlaste kätte, 9. augustil Le Mans, 10. augustil Nantes Loire'i 
rindel. Seda kõike kuulis Thomas Lieven oma komandoautos. Kuid ikka veel ei andnud ta 
hoopi. Siis jõudis kätte 10. august. Napolist tulevad inglased ja ameeriklased maabusid 
Rivieras. 23. augustil langes Grenoble. Nüüd on õige aeg, ütles endale Thomas Lieven. 
Mainitud päeval ilmus ta SD peakorterisse Rue de Paradis' 1. Siin kerkis õuelt pruuni suitsu: 
Gestapo-härrad põletasid oma toimikuid. Tasakaalust väljas hauptsturmführer Rahlile ütles 
Thomas Lieven: «Ainult ilma paanikata, minu kullakallis. Meie paiskame ameeriklased 
merre, see on selge. Nagu varem, nii seisab SS-reichsführeri käsu põhjal ka praegu kogu teie 
ametkond minu käsutuses — või tahate teie jooksu pista?» 

«Mit... mitte sugugi, sonderführer.» 

«Seda tahan ma kindlasti loota. Andke mulle kaks usaldusväärset meest. Relvastatult. 
Tõenäoliselt läheb tulistamiseks. See sell on Marseille'i kõige hädaohtlikumaid reetureid — 
Dantes Villefort.» A 

«Villefort — kuid see on ometi...» 

«Reetur, nagu ma juba ütlesin! Kas te kahtlete minu missiooni pakilisuses, hauptsturmführer? 
Kas ma pean Berliinis teie peale kaebama?» 

«Jumala eest — olen asjaga täielikult kursis, sonderführer.» 

21. septembril 1944 tunnistas keegi Paul Martinie, 145th CIC Detachment, United States 
Army, Europe'i ametnikele: 

«Mina olin 1944. aasta jaanuarist peale Gestapo vang Rue de Paradis'l. 23. augustil läks seal 
kõik uperkuuti. Korraga ei antud enam süüa — isegi mitte sakslastest vangivahtidele. Meie 
pisikestesse kongidesse tungis tihedat suitsu. Arvatavasti põletasid Gestapo-mehed oma 
toimikuid. 

Õhtul kostis metsikut möirgamist. Keegi vanem sõbralik maakaitseväelane Friedrich Felge 
Hannoverist teatas mulle: «Meid kamandab nüüd üks sonderführer, väga suur nina Berliinist. 
Ta laskis ühe reeturi vahistada. Toda kutsutakse siin MarseihVs Kiilaspeaks. Ta on pandud 
ahelatesse ja asub all keldris.» Ma teadsin, et see Kiilaspea, õige nimega Dantes Villefort, oli 
tõepoolest reetur — kuid ta reetis Prantsusmaad ,taoli SD-nuhk! 27. augustil panid 
Gestapo-mehed plehku. Me karjusime ja tagusime kongiustele — asjatult. 28. augusti 
hommikul löödi minu kongiuks valla. Lävel seisis elegantne tsivilist ja ütles ladusas prantsuse 
keeles: «Teie olete vabad nagu ka kõik teie kamraadid. Mõne tunni pärast on liitlased siin. Nii 
kauaks võtate teie üle selle maja valvamise ja vangi valvamise, kes asub all keldris. Paljud 

teist tunnevad teda. Tema nimi on Dantes Villefort. Ta on mõrvar ja SD-nuuskur ja ta on teie 
kaasmaalasi loendamatul hulgal surma saatnud.» Seejärel see mees kadus. Meie valvasime 
Villeforti ja andsime ta hiljem üle liitlaste komisjonile, kes mehe otsekohe arreteeris. Kuid 
seda meest, kes meid vabastas, pole ma enam iialgi näinud.» 

28. augusti hommikupoolikul kolis Thomas oma hotellist välja ja viis kohvri pearaudteejaama 
pakihoidu. Marseille' eeslinnades oli lahingutegevust väga vähe. 29. augusti pärastlõunaks oli 
Marseille vabastatud. Thomas Lieven rebis puruks oma mitmesugused SD-isikutunnistused ja 
otsis lagedale terve rea pabereid, mis olid teda tublisti aidanud võitlemisel Maguis 
Crozantiga... 

29. augustil 1944 esitles end ameeriklastele keegi captain 

Robert Almond Everett, Briti langevarjur-agent. Ta teatas, et oli Prantsusmaale saabunud 
langevarjurina, ja palus, et teda võimalikult kiiresti lennukiga Londonisse tagasi viidaks. 
Ameeriklased kostitasid vaprat liitlast, kes sarnanes Thomas Lieven ig a nagu üks veetilk 
teisega, viski ja sõduri toiduportsjoniga. 

Marseille' vabastamisest võtsid osa ka Prantsuse üksused ja partisanide võitlusrühmad, kes 
maa lõunaosas igast kandist olid kokku tulnud. Ameeriklaste hõivatud Hötel de Noailles's 
leidis aset suur pidu kaks päeva pärast võitu. Seistes laulsid kõik kohalolijad Prantsuse hümni, 
ka captain Robert Almond Everett. 

«..Jle jour de gloire est arrive...» laulis ta parajasti, kui tema õlale pandi raske käsi. Ta pööras 
ringi. Tema selja taga seisid kaks hiiglaslikku Ameerika sõjaväepolitseinikku. Nende kõrval 
seisis mees, kes nägi välja nagu liiga suureks kasvanud Adolphe Menjou. 

«Vahistage see mees!» ütles kolonel Jules Simeon, kes kandis nüüd jälle toredat mundrit. 
«Tema on selle sõja Saksa agentidest kõige hädaohtlikum. Tõstke käed üles, härra Lieven. 
Teie olete viimaks ometi pilli lõhki ajanud. Teie mäng "on läbi!» 

25. augustil oli kindral de Gaulle koos ameeriklastega Pariisi marssinud. 15. septembril 
maandus Thomas Lieven teist korda elus läheduses asuvas Fresnes'i vanglas. Esimesel korral 
oli Gestapo ta trellide taha pannud. Nüüd panid ta trellide taha prantslased. 

Uhe nädala istus Thomas oma kongis, kaks nädalat — mitte midagi ei juhtunud. Ta talus seda 
äsjast vangistust filosoofilise rahuga. Ta mõtles sageli umbes niiviisi: nõnda see pidigi juh- 
tuma. Nii on see asi õiglane. Mina olen nendel kurjadel aastatel ka kuradi endaga mesti 
löönud. Kes aga tahab kuradiga ühest kausist süüa, sellel peab pika varrega lusikas olema! 
Teiselt poolt...- 

Teiselt poolt on mul siin ka palju sõpru. Nii paljusid prantslasi olen ma aidanud: Yvonne 
Dechamps, pankur Ferroud, madame age. Paljudel olen ma elu päästnud. Küllap nad nüüd 
aitavad m ind. Kui palju ma võin saada? Pool aastat? Noh, kena. Selle 

ma elan üle. Ja siis, mu Jumal küll, olen ma viimaks vaba! Siis võinmaviimaks 
Inglismaale tagasi pöörduda. Ja pärast nii paljusid aastaid, ah, saan ma viimaks jälle rahus 
elada. Ei iialgi enam salateenistust! Ei ühtegi seiklust enam! Elada nii nagu kunagi varem. 
Rahaga, mis asub Eugen Wälterli kontol Zürichis. 

Kõminal lähenesid sammud. Lukus keerati võtit, kongiuks lendas valla. Väljas seisid kaks 
Prantsuse sõdurit. «Valmistuda!» ütles esimene sõdur. 

«Noh viimaks ometi,» ütles Thomas Lieven ja tõmbas endale jaki selga, «küll võttis see alles 
kaua aega, kuni te viimaks mind üle kuulama hakkate!» 

«Ei mingit ülekuulamist,» ütles teine sõdur. «Valmistuda mahalaskmise vastu!» 

NELJAS RAAMAT 
I peatükk 
1 


Sügavsinises suvetaevas polnud mitte ühtegi pilve. Ja ilm oli selsinasel 7. juulil 1945 Baden- 
Badenis palav, väga palav. Kahvatud ja kõhnad, kehvasti riides ja ilma lootuseta, liikusid 
aelanikud aeglaselt ringi. 

Lõunatunni paiku sõitis üle ristmiku Leopoldsplatzile oliivroheline staabiauto, mille 
tagaistmel oli kahe tähega kindral. Siin reguleeris liiklust Prantsuse sõjaväepolitseinik — 
prantslaslikku liiklust, sest Saksa autosid polnud siin üldse. Prantsuse autosid aga oli see-eest 
süle ja seljaga! Baden-Baden oli Prant-sõjaväevalitsuse residents. Sakslastest elanikke oli 30 
000. Prantsuse sõjaväelasi ja nende perekonnaliikmeid oli 32 000. 

«Peatuge korraks,» ütles kindral. Sohver peatus sõjaväepolitseiniku kõrval, kes saluteeris nii 
lohakalt, et Saksa kindral talle otsekohe peapesu teinud. Kuid Saksa kindralid ei teinud tol ajal 
enam, või täpsemalt üteldes jälle uuesti, peapesu. 

Kahe tähega härra väntas autoakna alla ja ütles: «Mina olen siin võõras. Teie tunnete seda 
linna. Missuguses ohvitseride sööklas saab kõige paremini süüa?» 

«Mon gineral, taeva pärast, ärge minge ühessegi ohvitseride sööklasse! Minge capitaine 
Clairmonti juurde Recherche de Criminels de Guerre'sse.» Ning sõjaväepolitseinik juhatas tee 
kätte. 

«Siis muudkui edasi,» ütles näljane kindral. 

Auto sõitis mööda hotellist Atlantic, kuursaalist, mängukasiinost. Ah, kui kurb nägi siin välja, 
kus omal ajal olid jalutanud toa kõige rikkantad mehed, kõige elegantsemad daamid, kallimad 
kokotid! Kuurorkestri teokarp oli maha põlenud, muruplatsid olid laastatud. Kuursaali 
kallihinnaline mööbel ja mängupank seisid lageda taeva all. 

Staabiauto peatus suure villa ees. Siin oli asunud selle niinimetatud Tuhandeaastase Riigi 
lõpuni Gestapo peakorter. Nüüd asus siin Prantsuse Sõjaroimarite Otsimisamet. Kindral 
sisenes villasse ja küsis capitaine Clairmonti. 

Ilmuski mees, kes nimetas ennast Rene Clairmontiks: sihvakas, keskmist kasvu, kitsa koljuga, 
mustade juuste ja tarkade silmadega. Hästiistuvat ülikonda kandis too umbes 35-aastane mees. 
Siiski jäi mundrist väga tsiviilne mulje. 

Capitaine, kelle tõeline nimi oli Thomas Lieven ja kes ammu, väga ammu oli olnud edukas 
erapankur Londonis, surus kahe tähega kindrali kätt ja ütles: «See on mulle au, et teie olete 
minu külaline, mon general.» 

Niisiis — kuid üks hetk! Kui me viimati rääkisime sellest salaagendist, vabatahtlikust vastu 
tahtmist, elukunstnikust ja kokandusgeeniusest, siis istus see paljude nimedega mees Pariisi 
lähedal Fresnes'i vanglas, kuhu prantslased olid ta pistnud. 

Meie arvates on nüüd viimane aeg vastata heasoovliku lugeja küsimusele: kuidas oli see 
võimalik, et Thomas Lieven kui Prantsuse «sõjaroimarite otsija» oli 7. juulil 1945 Baden- 
Badenis — kui ometi 3. oktoobril 1944 olid kaks sõdurit ta Fresnes'i vangla vangikongist 
välja toonud ja käskinud tal valmistuda maha- 

laskmise vastu... 

Mahalaskmine? mõtles Thomas Lieven kohkunult, kui sõdurid teda, aheldatud vangi, alla 
süngele vanglaõuele viisid. Armas Jumal! Ja mina uskusin, et mind karistatakse mõnekuise 
vangistusega. 

Sõdurid lükkasid ta sellessesamasse ilma akendeta, halvasti haisvasse bussi, millesse teda 
omal ajal olid lükanud Saksa sõdurid. Bussis lehkas endiselt higi ja hirmu järele: Nälginud, 
kahvatu ja raseerimata, seljas kortsunud ülikond, ilma trakside, lipsu ja kingapaelteta, nõnda 
konutas Thomas Lieven sõidukis. Teda haaras iiveldustunne. 

Ta ei teadnud, kus ta oli, kui buss Pariisis peatus, jällegi ühel süngel õuel. Apaatselt laskis ta 
sündida, et sõdurid teda toorelt edasi tõukasid, ühte tuppa ühes suures hoones. 

Toauks avanes. Seejärel hakkas kõik Thomase ümber keerlema 

ja ta ahmis õhku. Ta kuulis hääli ja sõnu, kuid ei saanud neist aru. Ta nägi meest, kellel oli 
seljas Prantsuse koloneli munder ja kes istus kirjutuslaua taga, suurt meest päevitunud näo, 
hallide meelekohtade ja heade silmadega. Ja sellal kui veri tormiliselt tema oimukohtades 
vasardas, teadis Thomas: ta on päästetud. Seda teadis ta nüüd, kuna tundis selles mehes ära 
Josephine Bakeri sõbra, kelle elu tema ise oli kord Lissabonis päästnud, sellesama kolonel 
Debras' Deuxieme Bureaust. 

Ei näoilme ega ühegi sõnaga reetnud kolonel Debras, et ta Thomas Lievenit tunneb. 
«Siiapoole!» käratas ta Thomasele. «Istuda! Lõuad pidada!» Ja Thomas istus ja pidas lõuad. 
Aeglaselt võtsid sõdurid talt käerauad, aeglaselt lasksid nad kinnitada, et on vangi üle andnud. 
Kestis terve igaviku, enne kui nad viimaks kadusid. Siis jäi Thomas Debras'ga kahekesi. 
Debras naeratas. «Josephine saadab teile tervitusi, teie vilets peni.» 

«Tänan, väga lahke temast. Kus... kus on madame?» «Casablancas. Mina olin tolle linna 
kuberner, võtke teadmiseks.» 

«Huvitav.» 

«Mul oli Pariisis tegemist. Ma sain juhuslikult teada, et te olete vahistatud.» 

Thomas toibus pikkamisi. «Selle taga oli teie kolleeg kolonel Simeon. Ma laulsin parajasti 
«Marseljeesi». Rahvuslikult vabas-tamispeol. Ma oleksin pidanud hotelli jäämaja suu kinni 
hoidma. Siis oleksin ma nüüdseks juba ammu Londonis. Rahvushümnid toovad üksnes 
õnnetust!» 

Debras ütles: «Ma tean teist palju. Mida kõike te olete teinud meie kahjuks. Kuid ka seda, 
mida te olete teinud meie heaks. Kui ma nüüd Pariisi tulin, kuulsin ma teie saatusest. Ma ei 
tööta enam Deuxieme Bureaus. Ma olen nüüd Sõjaroimarite Otsimisameti juures. Nii sain ma 
teid siia tuua ainult nõnda, et panin teid oma sõjaroimarite nimekirja ja seletasin, et teid 
mstakse maha. Üksnes niiviisi sain ma teid Fresnes'ist välja. Tore trikk, eks ole?» 

Thomas pühkis laubalt higi. «Jah,» ütles ta. «Tore trikk. võib-olla pisut pingutav 
närvidele.» 

Debras kehitas õlgu. «Kogu meie aeg on selline, Lieven. Loodetavasti ei tee teie endale 
illusioone. Loodetavasti te teate Juba, mida see tähendab, et ma teid Fresnes'ist välja tõin.» 

«Ma kardan, et tean küll,» ütles Thomas, alistunud Jumala tahtele. «Ma oletan seda 
tähendavat, et ma pean jällegi teie heaks töötama, kolonel Debras!» 

«Jah, seda see tähendab.» 

«Veel üks küsimus: kes teile Pariisis teatas, et ma olen vahistatud?» 

«Pankur Ferroud.» 

Vana hea Ferroud, mõtles Thomas. Aitäh. Aitäh. Thomas küsis: «Mis plaanid teil minuga on, 
kolonel Debras?» Josephine Bakeri sõber silmitses Thomast sõbralikult. «Teie räägite ju 
itaalia keelt — või kuidas?» 

«Räägin küll.» 

«1940, kui sakslased meie maale kallale tungisid, siis viimasel hetkel, kui juba surmkindlalt 
polnud enam mingit hädaohtu, tegid ka itaallased end tähtsaks ja kuulutasid meile sõja. Üks 
kõige hullemaid verekoeri, kes tollal Lõuna-Prant-susmaad terroriseerisid, oli kindral Luigi 
Contanelli. Tema on õigeaegselt erariided selga tõmmanud... » 

«Nagu enamik härrasid kindraleid.» 

«... põranda alla kadunud. Nii palju kui meie teame, kusagil Napoli kandis.» 

Neljakümne kaheksa tunni pärast oli Thomas Lieven Napolis. 


Ümmarguselt üksteist päeva hiljem vahistas ta Napolist kirde pool asuvas Caivano külas 
kindral Contanelli, kes siin — häda sunnil, mitte vooruslikkusest — pidas lambakarjuse 
ametit. 

Kui Thomas oli oma kuulsa vangiga Pariisi naasnud, pajatas ta kolonel Debrasle hubasel 
õhtutunnil hubases baaris järgmist: «Tegelikult oli see kõik päris lihtne. Ameerika CIC aitas 
mind kõvasti. Vahvad poisid. Ka itaallaste üle ei saa ma kaevata. Kindralid ei meeldi neile 
üldsegi. Kuid näib, et kahjuks ei meeldi itaallastele üldse ka ameeriklased. Jäägu see meie 
vahele.» 

Ja siis rääkis Thomas oma seiklusest Itaalias. 

Ta oli parajasti oma lambakarjus-kindralit jälitanud ja otsis veel kord üles C1C-i (Counter 
Intelligence Corps) peakorteri, et saada uut informatsiooni, kui temast oli saanud kummalise 
stseeni tunnistaja. 

Vihaselt ja hüsteeriliselt jooksid Ameerika salaagendid ringi, 

karjusid üksteise peale, andsid käske, et neid siis sellesama hingetõmbega tühistada, 
telefoneerisid ja kirjutasid nii-ütelda jooksval lindil vahistamiskäske. 

Thomas sai varsti teada, mis oli juhtunud. Kolme päeva eest oli saabunud sadamasse suur 
Ameerika kaubalaev Victory, lastiks toiduained Itaalias asuvatele Ameerika väeüksustele, 
pühapäevast peale oli Victory kadunud, mitte keegi ei teadnud, kuhu. Itaalia ametiasutused 
lükkasid süüd üksteise kaela, ja Ameerika ametiasutused lükkasid süüd üksteise kaela. 

Mis oli siis Victoryga juhtunud? Laev ei saanud ju ometi õhku haihtuda! Thomas Lievenis 
ärkas uudishimu. Ta läks sadamasse, kolas ringi viletsates kõrtsides ja trahterites ja maandus 
viimaks Luigi juures. 

Luigi nägi välja nagu näitleja Orson Welles, pidas väikest räpast söögilokaali ja oli peale selle 
varguste varjaja, võltsija ja jõugu ninamees. 

Luigi tajus paugupealt oma vennalikke tundeid elegantse tsivilisti vastu, kelle näol mängles 
kõiketeadev irooniline naeratus. See sümpaatia tugevnes veelgi, kui Luigi sai teada, et 
Thomas on sakslane. 

Peaaegu ei usukski: see, mida CIC teada ei saanud, oli Tho-masel käes mõne tunniga. Luigi 
pool õppis ta isegi tundma neid härrasid, kes selle Victory loo kavalusega kokku olid kee- 
ranud. 

Lugu ise oli järgmine: möödunud pühapäeval läks transpor-diauriku meeskond maale 
lõõgastuma. Pardale jäi ainult väike valvkond. Luigi sõbrad lavastasid muulil, otse laevatrepi 
ees, löömingu kolme ilusa tüdruku vahel, ja üks neist karjus läbilõikavalt appi. Laevavalvurid 
tõttasid rüütellikult seda ahistatud iludust päästma. Tõmmunahksed naapollased sekkusid; 
läks lahti metsik kaklus! Vahepeal aerutasid Luigi sõbrad, kes olid end madrusteks 
maskeerinud, pakpoordi poolt Victory juurde ja kaaperdasid selle. Välkkiirelt tegid nad otsad 
klaariks, hiivasid ankru, sõitsid laevaga sadamast välja ja ümber maakeele Pozzuolini. 

Siin jäid nad jälle ankrusse. Last laaditi juba ootavatele veoautodele. Pardal oli konserve, 
külmutatud linnuliha, puuvilja, suhkrut, riisi, jahu, igat liiki alkohoolseid jooke, paar tsentnerit 
sigarette ja mõned tuhanded toosid hanemaksapasteeti. 

Mereröövlid polnud põhjusetult Pozzuolit ankruplatsiks valinud. 

Siin asusid hiiglaslikud laevaremonditöökojad. Oskustöölised hakkasid ränga tööga 
ületunnitasu teenima: nimelt asusid nad varastatud laeva lammutama. 

Ka üksikosade kokkuostjad olid juba kohal! Nad seisid sealsamas ümber laeva ja näitasid 
täpselt, mida nad tahtsid. Härraste soovi kohaselt saeti neile tükid valmis: mootorid, 
väntvõllid, terasseinad, tekipealsed ehitused. Jäi mulje, nagu eemaldaks lihunik härjakerest 
ühe fileetüki teise järel. 

Napolis aga polnud tollal ühtki riistapuud, mille juures poleks saanud midagi kasutusele võtta. 
Nii ei jäänud ka Victoryst ainsatki neeti üle. Jah, on karta, et Luigi sõbrad oskasid midagi ette 
võtta isegi rottidega, kes pardal asusid... 

Sellise looga lõbustas Thomas kolonel Debras'd ühel hubasel õhtul ühes hubases baaris. Siis 
aga muutus Debras tõsiseks. Ta ütles: «Teie olete sakslane, Lieven. Meie vajame teid nüüd 
Saksamaal. Mitte keegi ei tea teist paremini, kuidas teha vahet suurte, tõeliste sigade ja 
väikeste, kahjutute kaasajooksikute vahel. Teie suudaksite tagada seda, et ei karistataks 
valesid inimesi. Kas tahaksite meid aidata?» «Jah,» ütles Thomas Lieven. 

«Kuid Saksamaal peate teie tingimata mundrit kandma.» 

«E 1!!» 

«Mul on kahju, kuid selline on eeskiri. Meie peame teile andma ka prantsuse nime ja 
sõjaväelise auastme. Mina pakuksin välja kapteni.» 

«Mu Jumal, aga missugune see munder siis peab olema?» 

«Teie asi, Lieven. Otsige endale midagi välja!» 

Niisiis külastas Thomas linna parimat ohvitserirätsepat ja otsis seal endale üht-teist välja: 
tuvihallid lenduripüksid, sama värvi suurte taskutega ja kitsa vöökohaga jaki, keskseljal pikk 
volt. Nüüd veel rihm üle õla, varrukale laevuke ja kolm nurka. 

Thomase nuputatud munder meeldis kõigile nii hästi, et kuu aja pärast kuulutati see ametlikult 
Sõjaroimarite Otsimisteenistuse univormiks. 

Koos liitlaste edasiliikuvate üksustega pöördus Thomas kui capitaine Rene Clairmont oma 
kodumaale tagasi. Sõja lõpul oli ta Baden-Badenis. Endisesse Gestapo peakorterisse Kaiser- 
Wilhehn-Strassel seadis ta sisse oma büroo. 

Nii, nüüd siis teab heasoovlik lugeja, kuidas oli see võimalik, et meie sõber 7. juulil 1945 
Baden-Badenis keetis rooga kahe tähega kindralile! 

Seitseteist meest töötas Kaiser-Wilhelm-Strassel majas number 1. Nad elasid villa vastas. 
Nende töö oli raske, nende töö ei pakkunud rõõmu. Sellele lisandus veel asjaolu, et nad osalt 
poliitilistel, osalt muudel põhjustel üksteist hästi ei talunud. Nii läks Thomas Lieven kohe tülli 
lieutenant Pierre Valentine'iga, noore ilusa poisiga, kellel olid jääkülmad silmad ja kitsad 
huuled, nii et teda oleks võinud sama hästi ka SS-meheks pidada. 

Valentine rekvireeris ja arreteeris pöörasel kombel. Sellal kui Prantsuse Sõjaroimarite 
Otsimisteenistuse viisakad ohvitserid, täpselt samuti nagu nende ameeriklastest ja inglastest 
kolleegid, pidasid korrektselt kinni sõjaväelise valitsuse avaldatud Wanted-Persons- 
mmekirjadest, kasutas Valentine oma võimu meelevaldselt ning süümetundeta. 

Kui Thomas temalt aru päris, kehitas Valentine ainult upsakalt õlgu. Ta ütles: «Ma vihkan 
kõiki sakslasi.» 

Thomas Lieven protesteeris sellise üldistamise vastu. Valentine vastas hooletult: «Ma mainin 
ainult arvusid. Üksnes möödunud kuul saabus meile üle kuue tuhande salakaebuse, sakslased 
kaebasid sakslaste peale. Niisugused nad on: kui nad väikestele rahvastele kallale tungivad, 
siis on nad üliinimesed. Kui nad aga on parajasti vastu vahtimist saanud, siis nad mängivad 

Beethovenit ja kaebavad üksteise peale. Ja niisugusest rahvast tuleb mul lugu pidada?» 
Lieutenant Valentine'il, ükskõik kui vastik ta oligi, oli selle koha pealt siiski õigus: nuhkimise, 
alatuse ja nurjatuse jõle voog ujutas pärast sõda Saksamaa üle. — 

Siis saabus 2. august 1945. Sellel päeval elas Thomas Lieven läbi midagi, mis teda vapustas. 
Tema büroosse ilmus kõhn valgejuukseline mees, alatoidetud, seljas vanad kortsunud riided. 
Mees võttis kübara peast ja ütles järgmised sõnad: «Tere päevast, minu härra. Minu nimi ort 
Werner Hellbricht. Teie otsite mind. 

Mina olin kreisbauernführer.*» Ta nimetas koha, kus ta elas — see oli Schwarzwaldis. «Ma 
olen ennast seniajani varjanud Aga nüüd tulen ma teie juurde.» 

Thomas vahtis kõhnale valgejuukselisele mehele ainiti otsa «Miks te seda teete?» 

Siis vastas Hellbricht: «Kuna ma olen näinud, et minu maal on kohutavaid kuritegusid korda 
saadetud. Ma olen valmis karistust kandma, tänavaid ehitama, kive klõpsima, mida te ainult 
tahate. Ma kahetsen siiralt, et ma teenisin seda kuritegelikku valitsust. Ma uskusin temasse. 
See oli vale. Ma oleksin pidanud vähem uskuma ja rohkem mõtlema.» 

Thomas tõusis püsti. «Härra Hellbricht, kell on üks. Enne kui me oma vestlust jätkame, üks 
küsimus. Kas te tahate koos minuga lõunat süüa?» 

«Süüa? Teiega? Kuid ma ütlesin teile ometi, et ma olen nats!» 

«Sellest hoolimata. Kuna te seda nii ausalt ütlesite.» 

«Siis on mul palve — sõitkem koos minu tallu. Nimelt on mul teile midagi näidata. 
Metsasihil. Teispool talu,» ütles endine kreisbauernführer. 

Proua Hellbricht oli valmistanud armetult lahja supi hapuoblikatest, harakputkedest, 
võililledest ja paljudest niidurohtudest. Ta ise nägi välja niisama kahvatu ja kõhn nagu tema 
meeski. Talu, mida Thomas siin nägi, oli laostunud, aknad olid sisse löödud, ukselukud 
puruks tulistatud, laudad tühjad, toad rüüstatud sunniviisil siia tööle saadetud võõrtööliste 
poolt. 

«Seda ei saa neile pahaks panna,» ütles Hellbricht virilalt naeratades. «Meie rüüstasime 
esiteks neid, tollal, nende maades... » 

Endise kreisbauernführeri naine, kes seisis tühjas köögis pliidi ees, ütles: «Pärast suppi on 
kartulipüree ja kuivatatud puuvili. Normitoidu hulgast. Mul on väga kahju, kuid muud meil ei 
ole.» 


Kreisbauernführer. — Kreis kui haldusüksus Saksamaal vaS lu . umbes meie maakonnale. 
Selle eesotsas seisnud bauernführer kui ta 

rahva esindaja on midagi meie maavanemataolist. (Tlk.) 

Thomas läks õuele ja avas oma auto pagasiruumi. Ta pöördus tagasi poole naela või ja 
konservikarpidega, mis sisaldasid koort, lihakontsentraati ja corned beefi. 

«Lubage nüüd mind korraks köögilaua äärde, proua Hellbricht,» ütles ta. Ja ta asus otsekohe 
tegutsema. Lahjat suppi tugevdas ta lihakontsentraadiga. Ta avas corned beefi konservi ja 
hakkis liha peeneks. Siis avastas ta vaagna, milles oli lõssist tehtud kohupiim. «Palun ajage 
see läbi sõela, proua Hellbricht,» Ütles ta. «Ühendatud jõududega saame lühikese ajaga 
priima lõunasöögi valmis.» 

«Ah Jumal,» ütles proua Hellbricht ja hakkas nutma. «Corned beefi Ma olen seda juba unes 
näinud — kuid ilmsi veel mitte kunagi!» 

Hellbricht ütles: «Ja siis leidub veel inimesi, kes irvitades pealt vaatavad, kuidas teised 
nälgivad. Inimesi, kes on süüdi meie viletsuses. Härra kapten, mina ei ole mingi pealekaebaja, 
kuid ma pean teatama: metsasihil on sambla alla maa sisse kaevatud hiiglasuur toiduainete 
ladu.» 

«Ja kes selle lao sinna kaevas? Ja millal?» 
«See oli 1944. Sügisel. Siis tuli minu juurde reichsbauern-führer Darre adjutant. Ja Karlsruhe 
Gestapo-šeff doktor Zim-mermann. Nad ütlesid, nad peavad tagavarasid maa sisse peitma 
kui... kui reserve juhtidele... kõige tähtsamatele isikutele... » 
Proua Hellbricht, närtsinud, äravaevatud ja kurb, ütles sellal, kui ta kohupiima läbi sõela ajas: 
«Seetõttu me teid siia palusimegi. Need toiduained tuleb välja kaevata. Nii paljud nälgivad... 
Meil on vähemalt veel katus pea kohal. Meie juba saame hakkama. Kuid pommirünnakute 
tagajärjel puupaljaks jäänud, põgenikud, lapsed... » 
Alates sellestsinasest päevast, 2. augustist 1945, läksid käiku kaks ettevõtmist. Salaja kaevati 
välja hiiglasuur toiduainete ladu — mitu tuhat konservikarpi, mis sisaldasid rasva, liha, 
marmelaadi, kunstmett, kohvi, teed, lendurišokolaadi, viinamar-Jasuhkrut, jahu, aedvilju, 
puuvilju. Need aarded anti üle abis-tamisorganisatsioonidele, kes jagasid neid haigetele, 
raukadele Ja lastele. Nii kiiresti kui võimalik seati metsasihil sammal Jälle oma kohale tagasi, 
nagu poleks siin iialgi kaevamistöid Ahtud. Ja siis hakkasid seda metsatukka 
kreisbauernführer Wellbrichti talu taga valvama nii päeval kui ka ööl Sõjaroimarite 
Otsirnisteenistuse valitud inimesed. 

Menüü +» Baden-Baden, 2. august 1945 


Roheline = supp Võlutud / Corned / Beef Kohupiimakreem 
Seda võib ka tänapäeval veel süüa — tollal mängis see «suured ninad» Thomasele kätte 


Roheline supp. Võtta hapuoblikaid, noori kõrvenõgeseid, murulauku, peterselli, harakputki, 
tilli, sellerilehti, porrulauku. Puhastada need ja hakkida peeneks. — Väike osa neist hautada 
heledas või- ning jahukastmes, valada peale vett või lihapuljongit, keeta läbi, vürtsitada pipra, 
soola ja näputäie muskaadiga ning panna ülejäänud roheline supi sisse otse enne serveerimist. 
— Supile võib lisada munakollast ja koort, samuti panna iga sööja taldrikusse 
kõvakskeedetud, kooritud muna ja raputada peale saiakuubikuid. 


Võlutud Corned Beef. Võtta ohtrasti sibularõngaid, hautada need või sees läbipaistvaks, lisada 
peeneks hakitud corned beef, lasta sellel veel mõni minut moorida, kuid mitte pruunistuda. 
Siis lisada keskmiselt paks kartulipüree, segada kõik põhjalikult kokku, maitsestada soola ja 
pipraga ja lasta väikesel tulel praadida. 


Kohupiimakreem. Võtta kohupiim, ajada läbi sõela, segada sellesse maitse järgi tolmsuhkrut 
ning rõõska koort, kuni tekib ühtlane, kuid mitte liiga vedel kreem. — Kreemi sisse segada 
veel rosinaid ja paar tilka sidrunimahla. Garneerida vahukoorega ja panna siis kausiga külma. 


11. augusti õhtuhämaruses — Thomas pidas parajasti valveteenistust — tuli keegi mees 
hiilides metsasihile. Ta vaatas igasse suunda. Võpatas iga krabina puhul. Tal oli turjal tulu 
seljakott ja käes väike labidas. Thomas tundis seda kahvatu halastamatu näoga meest 
tagaotsitavate fotode põhjal. 

Mees hakkas kaevama, ikka kiiremini, ikka ahnemalt, märkas liiga hilja, et äkitselt seisis 
tema selja taga kolm meest. 

Ta pöördus ümber. Ajas end suure vaevaga jalule, tuikus tagasi, näol paaniline hirm. 
«Gestapo šeff Zimmermann,» ütles Thomas Lieven, kellel äkitselt oli peos püstol. «Teie olete 
vahistatud.» 

Ah, ja nad tulid kõik, need suured ninad, kes teadsid mahamaetud toiduainete-laost, nad tulid 
kõik! Thomas Lieven tugevdas valvet. «Igaüks, kes siin kaevama hakkab, on suur nina. See 
sell otsekohe kinni võtta!» 

Niisugusel lihtsal viisil vahistati augustist oktoobrini 1945 seitseteist tähtsat natsi. 

Endise kreisbauernführer Hellbrichti puhul surus Thomas läbi oma tahtmise, mille järgi mees 
tunnistati kaasajooksikuks ja karistati rahatrahviga. Ta tohtis oma talu edasi pidada. 


5 


Saabus esimene sõjajärgne sügis. Rahvas nälgis, rahvas külmetas. Prantsuse tsoonis kasvasid 
pinged okupeerijate ja okupeeritute vahel — osalt sakslaste salaviha tõttu, osalt prantslaste 
seadusvastaste tegude tõttu — aina tugevamaks. Kahjuks juhtus ka selliseid asju: 

Pariisi ühe spetsialisti juhatusel monteerisid Prantsuse väeüksused Schwarzwaldis maha 
kohaliku kellatööstuse automaatseadmed ja püüdsid oskustöölisi Belforti ning Haute- 
Savoiesse küüditada, et prantsuse kellatööstust käima panna. 

Prantsuse tsoonis töötavate õmblusnõelavabrikute toodang konfiskeeriti ning sahkerdati 
Šveitsi. Saksa töölistele maksti väärtusetute Saksa riigimarkadega näruselt, väheste toiduaine- 
tega aga veelgi närusemalt. 

Südametunnistuseta välismaised äritsejad raiusid hoolimatult maha terveid metsi. Päeval ja 
ööl vingusid lintsaed Titisee ääres. Veel aastakümned meenutasid hiiglasuured lageraied siin 
ühist röövmajandamist. 

Baden-Badeni veel poolenisti puutumatu fassaadi taga käisid alla viisakus ja moraal. Tuli ette 
kaklusi, kättemaksuaktsioone Ja pussitamisi. Sõdurid rüüstasid, varastasid ja tulistasid ümb- 
ruskonnas pööraselt. Automaatidega tapsid nad ilusaid luiki; Mõttetud tapatalgud. 

Thomas teadis täpselt, et blond sihvakas lieutenant Valentine 

kuulus sellesse klikki, kes rikastus tumedal, alatul viisil. Thomas aga ei saanud seda talle 
mitme kuu jooksul argumenteeritult tõestada. 3. novembril 1945 suutis ta seda teha... 

Päev varem oli Thomas teada saanud, et noorel lieutenantil oli jälle plaanis salajane maja 
läbiotsimine ette võtta. Kui Valentine 3. novembri õhtupoolikul Baden-Badenist kahe sõduri 
saatel džiibiga lahkus, sõitis Thomas talle teise džiibiga järele. Ta oli ülimalt ettevaatlik ja 
hoidis piisavat pikivahet. 

Nad sõitsid Karlsruheni. Siin pöörasid nad Ettlingenisse viivale teele. Edasi läks sõit 
Ettlingenist mööda kuni Spielbergini. Siin kerkisid küla kohale tumedad varemed; need asusid 
pargis, mida ümbritses kõrge müür. Sinna mäe otsa lieutenant oma džiibiga sõitiski. 
Ettevaatlikult peatus Thomas juba poolel teel mäkke, juhtis oma auto põõsastikku ja kiirustas 
jalgsi lühemat teed mööda ülespoole. 

Suure lossitaolise villa mõned aknad olid valgustatud. Thomas nägi varje ja kuulis ähmaselt 
erutatud hääli. Ta hiilis ümber maja ja silmitses fassaadi. Ta nägi suuri aknaruute, mille alu- 
mist osa katsid kardinad. Nendest kõrgemal asuvad taimed ja valge toalagi olid kõik, mida 
Thomas suutis näha. Äkitselt tekkis vaikus. Siis nägi ta lieutenant Valentine'i siluetti. Mees 
tegi midagi kummalist. Ta astus aknalaual seisvate lillepottide juurde, tõstis need üksteise 
järel üles ja kiskus pottidest taimed välja. Ühest potist. Teisest potist. Ühtekokku seitsmest 
potist. Mispärast? Milleks küll? Thomas ei osanud seda endale ära seletada. 

Ta ootas kannatlikult. Veerand tunni pärast lahkus Valentine koos oma meestega majast ja 
sõitis minema. 

Thomas helistas raske välisukse kella. Ukse avas ehmunud teener. 

«Kes siin elab?» küsis Thomas. «Härra krahv von Waldau.» 

«Minu nimi on capitaine Clairmont. Teatage minust krahvile.» 

Krahv von Waldau — krahv von Waldau. Thomasele meenus see mees. Tähtis positsioon 
välisministeeriumis. Parteigenosse. Ilmselt raskelt süüdi. Thomas oli teda Baden-Badenis juba 
kaks korda üle kuulanud. 

Sealt ta ilmuski: kõhn, ülbe ning hirmus vihane. «Teie ka veel, capitaine Clairmont! Ja mida 
teie tahate siit minema viia- 

Kas lauahõbedat? Või mõnda maali? Teie kolleegid on kõige väärtuslikuma juba kaasa 
võtnud!» 

«Krahv,» ütles Thomas rahulikult, «ma tulin selleks, et teada saada, mis siin just äsja toimus!» 
«Seda teate teie ju täpselt!» karjus Waldau. «Te kõik olete vargad ja sead!» 

«Pidage lõuad,» ütles Thomas küll õige tasa, kuid ähvardavalt. 

Krahv vahtis talle ainiti otsa, hakkas värisema ja vajus tugitooli. Ning siis hakkas ta rääkima... 
Kui Waldau sõnu uskuda, siis oli ta oma kõige väärtuslikumad ehted seitsmesse lillepotti ära 
peitnud, taimejuurte alla. «Kõik perekonna ehted! — Üks naine, minu sugulane, andis mulle 
sellist nõu — igavene tõbras. — See kõik oli neil loomulikult omavahel kokku räägitud, seda 
taipan ma alles nüüd... » Krahv vahtis Thomast leegitsevate silmadega. «Andestage mulle 
minu käitumine. Ma usun, et teie ei ole selles röövimises süüdi... » 

«Rääkige edasi.» 

«Teie teate, et ma olen mustas nimekirjas. Ma kardan rüüs-tamisi. Meie elame siin üksi. Kuu 
aja eest tuli siia üks minu sugulastest — ta astus lihtsalt läbi. Tema on inglanna. Ma arvan, et 
ta töötab salateenistuses, peakorteris Hannoveris. Tema soovitaski lillepotte peidupaigana. 
Kui need kolm meest ennist ilmusid, läksid nad sõnalausumata talveaeda ja tõstsid 
sõnalausumata taimed pottidest välja... » 

Kuuldes sõnu «Secret Service» tundis Thomas, kuidas ta muutus üle kere kuumaks ning 
seejärel külmaks. Ta ütles: «Ütelge mulle selle daami nimi, krahv.» 

Krahv ütles. 

Kaks päeva hiljem ilmus keegi capitaine Clairmont Baden-ftadeni Sõjaroimarite 
Otsimisteenistusest Briti salateenistuse Peakorterisse Hannoveris. Siin otsis ta üles ühe saleda 
blondi õuduse, kes kandis naisleitnandi nägusat mundrit ja oli parajasti teenistuses büroos, 
mis asus vägeva, konfiskeeritud hoone teisel Emisel. 

Daam hoidis käes luupi ja uuris säravate silmadega üht 

kallihinnalist käevõru. Uksele koputati. Välkkiirelt kadusid käe-võru ja luup. «Sisse!» hüüdis 
daam. 

Mees, kes parajasti nimetas end capitaine Clairmontiks, astus sisse. Daam kirjutuslaua taga 
karjatas ja hüppas püsti. Ta oli nüüd surnukahvatu, mõlemad käed vastu põski surutud. Ta 
sosistas hämmastunult: 

«See pole võimalik... Tommy... Sina —?» 

Huuled kokku pigistatud, vahtis Thomas Lieven ilusat, südametunnistuseta printsess Vera von 
C-d, keda ta oli hulga aja eest Pariisis tundma õppinud kui natsist spekulandi Lakuleidi 
armukest; tema printsess Vera, tema magus kallim, see allakäinud mehkeldaja, see täiesti 
heitlik ja täiesti amoraalne persoon, kes juba kord Pariisis oli olnud valmis raha eest kõike, 
absoluutselt kõike tegema. 

«Tommy — missugune rõõm! Sa oled kõikidest ohtudest eluga välja tulnud — sa oled 
prantslaste juures,» kogeles Vera ja langes talle kaela. 

Karmilt vabastas Thomas end embusest. «Sa raisk, sa näru,» ütles Thomas Lieven, «mis ajast 
peale teed sa koostööd selle sea Valentine'iga?» 

«Mul pole õrna aimugi, millest sa räägid, kullake,» kostis printsess naeratades. 

«Ütle seda veel kord ja ma annan sulle kõrvakiilu,» hoiatas Thomas Lieven. Vera kordas oma 
sõnu. 

Thomas andis talle kõrvalopsu. Seepeale läks Briti salateenistuse büroos Hannoveris lahti äge, 
käratu kaklus. 

Viis minutit hiljem istus Vera, juba restaureefituna, tugitoolis. Thomas, samuti 
restaureerituna, marssis tema ees edasi-tagasi ja püüdis seda Saksa põlisaadli kummalist liiget 
kasvatada: «Sa oled asotsiaalne mehkeldaja. Rahaahne ja alatu.» 

Vera sirutas ennast nagu kass. «Ah, tobedus, Tommy. Tule oma väikese Vera juurde. Kägista 
mind veel natuke nagu ennist.» 

«Sa saad kohe uue kõrvalopsu,» ütles Thomas. «See, mida sa oled teinud, on küll kõige 
alatum, kõige nurjatum... Kas krahv Waldau on sulle sugulane, jah või ei?» 

«Ah tema! Vana natsikrõnks!» Vera hakkas naerma. 

«Lõuad pidada! Kahe päeva eest korraldas sinu peenike sõber Valentine krahvi majas 
läbiotsimise. Täpsemalt öeldult: ühe pottide läbiotsimise. Sest ainsad asjad, mis teda kogu 
selles hiiglasuures majas huvitasid, olid lillepotid. Jäta otsekohe naermine! 

Milline sigadus! Kellelt pärines see idee? Kas sinult? Temalt?» 

«Lase mul rääkida! Loomulikult minult. Pierre on liiga loll sellise peene triki 
väljamõtlemiseks!» 

Thomas jäi Vera ette seisma ja pani käed puusa. «Peen trikk! Sa ei ole parem kui vastik 
nats!» 

«Nüüd aga aitab! Mida tähendab siin moraal? Eriti just selle natsisea Waldau puhul! Kõik 
need ehted on ta ometi alles Kolmanda Riigi ajal pettuse teel endale muretsenud!» 

«See on võimalik,» ütles Thomas. «Kui Waldau on need ehted endale pettuse teel 
muretsenud, siis kuuluvad nad ehete vanale omanikule, kuivõrd teda veel võib leida — või 
riigile, kuid teile ei kuulu nad mitte mingil juhul!» 

«Ah Jumal, sa oled nii isuäratav... nii metsik... nii idealistlik... Kas sa tead, Tommy, meie 
läheme minu poole. Mul on siin šikk korter. Selles on ka omal ajal üks vana nats elanud!» 
«Sa ei usu ometi tõsiselt, et ma veel kunagi oma elus tõstan jala sinu korterisse,» ütles 
Thomas. 

See oli tõesti väga hubane korter. Tapeedil kolmes toas võis märgata heledaid laike. Seal olid 
veel hiljuti rippunud pildid. Thomas irvitas, kui ta heledaid laike nägi. 

Sellest kujunes väga kummaline õhtu, sest Thomas ja printsess taotlesid üht ja sama eesmärki: 
üks tahtis teist selili panna 

— loomulikult sümboolselt. 

Selleks otstarbeks tõi Vera kõigepealt lagedale viskipudeli. Siis rüüpasid mõlemad väikese 
lonksu. Ja veel ühe. Ja veel. Vera mõtles: kord peab see mees ometi purju jääma. Thomas 
mõtles: kord peab see naine ometi purju jääma. 

Ja siis olidki nad mõlemad purjus! 

Nüüd teeme ajaliselt väikese hüppe edasi, laste pärast. Niisiis 

— kolm tundi hiljem... 

Kolm tundi hiljem oli blond printsess täiesti uskumatult järeleandlik ning õrn. Ja Thomas oli 
veidi sentimentaalne. 

Vintis Thomas tegi nüüd kohutava vea. Ta pajatas oma tulevikuplaanidest ja seoses nendega 
ka oma Zürichi pangakontost kugen Wälterli nimel. 

«Eugen Wälterliks kutsutakse sind k a?» itsitas Vera. «Ah, hõrgutav... Kas — kas kontol on 
palju raha?» 

See küsimus oleks pidanud Thomase kaineks tegema. Kuid seda ei juhtunud. Vintispäi 
pahandas ta: «No kuule, see on sinu puhul lausa patoloogiline. Kas sa suudad tõesti ainult 
rahale mõtelda?» 

Vera hammustas alahuult, noogutades kurvalt. «Raske neuroos. Lapsepõlvetrauma. Kas sa 
tead, et ma olen isegi tšekke võltsinud? Allkirja, mida mina ei suudaks järele teha, pole ole- 
maski!» 

«Õnnitlen,» ütles Thomas, usaldav narr. 

«Peale selle — ma olen tõeline kleptomaan! Lapsepõlves oli see asi päris hull. Minu 
sõbrannade värvipliiatsid olid minu värvipliiatsid. Minu sõbrannade rahakotid olid minu raha- 
kotid. Hiljem kandus see üle ka teistele. Minu sõbrannade meestele — kas ma pean edasi 
rääkima?» 

Ei mingil juhul, kinnitas talle Thomas. Siis jõid nad veel natuke. Ning siis jäid nad viimaks 
magama. 

Järgmisel hommikul kolistas Thomas juba köögis, kui Vera ärkas peavaluga. Thomas tõi talle 
pruukosti voodisse. «Nii,» ütles Thomas, «kõigepealt tass kohvi. Siis kümblema. Ning siis 
paned end riidesse ja me sõidame minema.» 

«Minema? Kuhu?» 

«Baden-Badenisse loomulikult.» 

Vera läks näost valgeks. «Mida ma peaks seal tegema?» 

«Sa räägid seal oma sõbra Valentine'iga. Sa kannad hoolt selle eest, et ta Waldau ehted 
lagedale toob. Ja kui kumbki teist edaspidi veel pisimaski asjas süüdlaseks osutub, lähete 
mõlemad trellide taha!» 

«Kuule nüüd, sa närukael, ja tänase öö oled sa unustanud, mis?» 

Thomas kergitas kulme. «Öö on öö, ja teenistus on teenistus.» Kohvikandik läks ümber. Tass 
purunes. Vera sööstis möirates, küünte ja hammastega Thomasele kallale. «Sa peni — ma 
tapan su!» 

Sellelsamal nukral ning külmal õhtul sõitis räpane džüp Baden-Badenisse. Roolis oli Thomas 
Lieven. Tema kõrval istus printsess Vera von € —. 

Ja nüüd tegi Thomas veel ühe vea! Ta läks koos Veraga oma büroosse Wilhelmstrasse 1. Siis 
kutsus ta sinna lieutenant 

Valentinei. Valentine võpatas, kui ta Verat nägi. Thomas koputas mõlema 
südametunnistusele. 

«Ma ei saa ühestki teie sõnast aru,» ütles leitnant külmalt. «Ma kaeban teie peale, mon 
captaine, ma... » 

«Pea mokk maas, Pierre,» ütles printsess asjalikult. «Ta teab kõik.» 

«Mida ta teab?» ägas Valentine. 

Vera vaatas Thomasele otsa. «Kas ma võin viis minutit temaga nelja silma all rääkida?» 
«Minugipärast,» ütles Thomas. Siin see oligi, see viga! 

Thomas lahkus büroost ja võttis hallis istet. Ta ei lasknud oma büroo ust silmist. Ega ma loll 
ole, mõtles ta. 

Kui oli kulunud nii palju aega, mida nõuab ühe sigareti suitsetamine, läks tal korraga keha 
kuumaks ja ta teadis täpselt, et ta oli siiski loll olnud. Tema büroo asus esimesel korrusel. Ja 
aken polnud võretatud! Ta tormas tagasi. Tuba oli tühi. Aken seisis valla... 

Kümme minutit hiljem ragistasid telegraafid üle kogu maa järgmist telegrammi: kell 20.14 
stop 6. nov 45 stop prants sõjaroimarite otsimisteenistus b-b stop kõikidele sõjaväepolitsei- 
üksustele stop kõikidele cic ja cic-üksustele stop otsige ja vahistage viivitamatult... 

Prantsuse sõjaväepatrull vahistas juba 7. novembril kell 4.15 Pierre Valentine'i Nancy 
raudteejaama ootesaalis, kui ta parajasti ostis piletit Baselisse. Printsess Vera von C jälitamine 
kulges tagajärjetult. Vera jäi kadunuks. 

Vahistatud leitnant viidi üle Pariisi sõjaväevanglasse. Kindral Pierre König, Saksamaal 
asuvate Prantsuse sõjajõudude ülemjuhataja, palus isiklikult Thomas Lievenit kogu 
kättesaadav süüdistusmaterjal Valentine'i vastu kokku korjata. See räpane töö võttis meie 
sõbral aega kuni detsembri alguseni. Vahistati veel neli prantslast. 

Ettepoole rutates: lieutenant Valentine ja tema sõbrad anti Pariisis kohtu alla. 15. märtsil 1946 
nad degradeeriti ja mõisteti Paljudeks aastateks vangi. 

3. detsembril kutsuti Thomas Lieven kindral Königi peakorterisse. Kindral ütles talle: «Ma 
tänan teid südamest selle eest, et te aitasite nende halbade inimeste tegevusele lõpu teha. Meie 
ei ole mingi röövlite või bandiitide armee. Meie tahame, et meie tsoonis valitseksid kord ja 
õiglus.» 

Kui 3. detsembril võttis kindral König Thomas Lieveni vastu, kui teda kiideti ja tänati, siis 
7. detsembril sai ta järgmise 

kirja: 

PRANTSUSE VABARIIK SÕJAMINISTEERIUM 

Pariis, 3. dets. 1945 

Capitaine Rene Clairmont Armee seerianumber S 324 213 Sõjaroimarite Otsimisteenistus 
Baden-Baden 

Juhtum: CS Hr. Zt. 324/1945 

Seoses eeluurimisega sõjakohtu alla antud lieutenant Pierre Valentine'i ja tema kaassüüdlaste 
asjus nõudsime meie Deuxieme Bureau käest välja teie isikusse puutuvad dokumendid. 
Nende dokumentide põhjal, mida meile veel kommenteeris Deuxieme Bureau üks juhtivaid 
ametnikke, selgub, et te olete sõja ajal olnud Pariisi Saksa Abwehri agent. Te saate aru, et 
sellise minevikuga mees on meie Sõjaroimarite Otsimisteenistuse ridades absoluutselt 
talumatu. Kolonel Maurice Debras, kes teid omal ajal sellesse organisatsiooni värbas, ei kuulu 
enam neli kuud armee koosseisu. 

Käesolevaga palutakse teid 15. detsembri keskpäevaks 1945 oma bürooruumid Baden- 
Badenis vabaks teha ja ülemustele kõik dokumendid, toimikud, templid ja andmekogumikud, 
samuti ka teie sõjaväelised paberid ja isikutunnistused üle anda. Teie olete viivitamatult 
teenistusest vabastatud. Edasised juhtnöörid järgnevad esimesel võimalusel. 

AII seisis loetamatu allkiri. Ja selle all masinakirjas: bn-gaadikindral. 

Thomas Lieven istus oma kirjutuslaua ääres, ümises tasa 

enda ette, luges veel kord kirja, jätkas ümisemist ja mõtles: nojah, niisiis on asi jälle kord nii 
kaugel. Halvava monotoonsusega kordub minu elus kõik. Ma keeran ühe kõvera asja sirgeks 
— jaigamees armastab mind. Sajab autasusid, raha ja suudlusi. Ma olen auväärsete 
patriootide lemmik. Ma sooritan viisaka teo — ja põmdi, ma istun jälle sõnnikuhunnikus. 
«Deuxieme Bureau üks juhtivaid ametnikke» on andnud sõjaministeeriumi härradele 
kommentaare minu isikusse puutuvate dokumentide kohta. Juhtiv ametnik! Niisiis on kolonel 
Jules Simeon ikka veel elus. Ja ta vihkab mind järelikult ikka veel... 

Thomas tõusis püsti. Hajameelselt hakkas ta oma büroos kraamima. Kui ta kirjutuslaualaegast 
lahti keeras, siis võti nagu takerdus veidi. Õige vähe. See ei torganud talle silma. Veel ei 
torganud see talle silma. Uimaselt korjas ta kokku oma pabereid; ta püüdis oma isikliku 
omandi kokku otsida. 

Ta tõi lagedale valepassid laekast, mille võti oli lukus kergelt takerdunud. Ta luges passid üle. 
Kõik olid alles. Ei, hoopiski mitte. Ta luges veel kord üle. Neetud lugu, üks oli puudu! 
Thomas Lieveni laubale kerkisid higipiisad, kui ta avastas, missugune nimelt: ilus Šveitsi pass 
Eugen Wälterli nimele. Ja veel millestki oli Thomas ilma jäänud, millestki, mis oli samuti 
laekas asunud: Šveitsi Rahvuspangas asuva konto tšekiraama-tust ja panga täisvolitusest. 
Ägades vajus Thomas Lieven tugitooli. Tema ajus keerlesid katkendid vestlustest ja 
mälestustest: «Eugen Wälterliks kutsutakse sind kah? Kas kontol on palju raha? Allkirja, mida 
mina ei suudaks järele teha, pole olemaski... » 

Thomas rabas pihku telefonitoru. Ta tellis välkkõne Zürichisse: 

«Šveitsi Rahvuspank.» Ta ootas ilmlõpmata kaua. Kõnet sai võtta ainult sõjaväe keskjaama 
kaudu. Noh, ja siis? Nüüd oli juba kõik ükstapuha! Viimaks sai ta ühenduse. 

Ta nõudis ametnikku, kes tema konto eest hoolitses. Ta aimas juba kõike, kui ta kuulis 
šveitslase mõnusat häält: «Jah, härra Wälterli, ma olen asjaga kursis. Teie proua abikaasa ajas 
kõik korda...» 

Vera oli endale Šveitsi passi muretsenud. Minu Šveitsi passi eeskujul. Raisk, näru. 

«Millal... millal käis minu naine seal?» 

«Jah, umbes neljakümne päeva eest... Madame ütles veel, 

et teie ise tulete Zürichisse ja otsustate, mida kontoga ette võtta...» 

«Mida... kontoga... ette võtta...» «Nojah, seal on arvel 20 franki.» 

Oh Jumal, oh Jumal, oh Jumal! «Ja muu — muu on ta kõik välja võtnud?» 

«Kuid muidugi, loomulikult! Madame esitas teie passi, teie tšekiraamatu — ja pangavolituse 
— ka tresoori peale... Härra Wälterli! Härra Wälterli! Jumala pärast, kas midagi pole korras? 
Kas midagi ei klapi? Noh, meie süü see ei ole — madame esitas kõik täisvolitused ja 
dokumendid — kõik teie allkirjaga... » 

Thomas Lieven pani kuuldetoru hargile. Kaua aega istus ta liikumatult. Ainult kakskümmend 
franki oli jäänud sellest kõigest, mis talle oli kuulunud. 

Tund aega hiljem andis mees, kes kutsus ennast veel capitaine Clairmontiks, oma büroo ja 
kõik materjalid üle ametiasutuse juhatajale. 7. detsembri keskpäevast peale oli capitaine 
Clairmont kadunud. Jäljetult kadunud. 

22. veebruaril 1946 ilmusid Pariisi luksushotelli Crillon portjee juurde kaks härrat (see hotell 
asus Place de la Concorde'il) ja pärisid monsieur Hauseri järele. 
Otsustades portjee särava naeratuse põhjal oli too monsieur Hauser hotelli lemmikkülalisi. 
Portjee helistas talle. «Kaks härrat tahavad teiega rääkida, monsieur Hauser. Monsieur Fabre 
ja monsieur le baron Kutusow.» 
«Ma palun härradel vaevaks võtta ja ülesAtulla.» 
Hotellipoiss juhatas härrad teisele korrusele. Bastian Fabre'i tulipunased harjasjuuksed 
tolknesid kaelal hullemalt kui kunagi varem. Tema saatja, kuulsa Vene kindrali nimega, oli 
umbes nelikümmend viis aastat vana, laiaõlgne ja ülimalt kodanlikult riides. 
Apartemendi 213 salongis ruttas mõlemale külastajale vastu monsieur Hauser, kes kandis 
esmaklassilist, hästiistuvat ülikonda. Bastian ootas, kuni hotellipoiss oli kadunud, ning langes 
siis oma vanale sõbrale kaela. «Poiss, ma olen nii rõõmus, et jälle sinuga kohtusin!» 

Menüü » Pariis, 22. veebruar 1946 


Vene borš 
Filet de Boeuf Stroganoff Sidrunisufl.ee 

«Vene» arvel teeb Thomas Lieven oma esimese miljonilise äritehingu sõjajärgsel perioodil 


Vene borš. Võtta nael puhast loomaliha, nael puhast sealiha ja pool naela läbikasvanud 
suitsupekki; sellest keeta rasvane puljong. Pehmeks keenud liha lõikuda suupärasteks 
tükkideks. — Moorida searasva sees kaks naela ribadeks lõigutud kapsast koos pipra ja 
soolaga, vürtsi ja loorberilehega. Teises potis moorida ribadeks lõigutud punapeete koos 
supijuure, pipra, soola, loorberilehe ja piprakaunaga. Punapeetidele valada sorts äädikat, et 
nad säilitaksid oma värvuse. — Pehmeks mooritud aedvili (ilma loorberilehtedeta) panna 
koo,s lihatükkidega puljongisse ja keeta läbi; enne serveerimist puistata supi sisse veel 
värskelt riivitud punapeeti. — Serveerides panna iga külalise taldrikusse suur lusikatäis 
hapukoort. 


Filet de Boeuf Stroganoff. Võtta hästi laagerdunud loomalihafilee, lõigata see kõigepealt 
viiludeks ja seejärel kitsasteks ribadeks. — Moorida hulgaliselt peeneks hakitud sibulat või 
sees pehmeks, kuid mitte pruuniks, lisada sinna liha ja lasta sel minut aega praadida. — 
Maitsestada tublisti pipra ja soolaga ning segada läbi paksu hapukoorega. Lõpuks lasta kõik 
veel kord keema. 


Sidrunisuflee. Võtta kolm munakollast ja hõõruda kolme supilusikatäie suhkruga 
kogelmogeliks. — Nüüd lisada poole sidruni mahl ja riivitud koor, siis pool teelusikatäit 
kartuli- või maisijahu ja lõpuks kolm vahustatud munavalget. — Selle massiga täita 
koogivorm, mis on seest võiga kokku määritud, ja lasta massi praeahjus mõõduka kuumuse 
käes küpseda, kuni see on üles kerkinud ja pealt õige kergelt pruunistunud. — Suflee anda 
sellesama koogivormi sees otsekohe lauale; juurde pakkuda biskviite. 


«Ja minul eriti, Bastian, minul eriti!» ütles Thomas Lieven. 

Ta tegi end vabaks ja surus venelase kätt. «See valmistab mulle suurt rõõmu, teid tundma 
õppida, parun Kutusow. Siiski luban ma endale käesolevast hetkest alates teid mitte enam 
paruniks kutsuda, vaid hoopis seltsimees komissariks. Komissar Kutu- 

SOW.» 

«Aga mispärast?» küsis venelane, närviliselt silmi pilgutades. 

«Pisut kannatust! Kõik järgemööda! Mul on teile palju pajatada, minu kallid vennad! Mul on 
ka söömaaeg siia tuppa tellitud. See serveeritakse kümne minuti pärast. Muu hulgas ka vene 
borši, seltsimees komissar! Palun võtke istet... » 

Thomas Lieven liikus sellise rahu ning kindlusega, mis lõi hinge kinni, kui mõtelda sellele, et 
Prantsuse sõjaväevõimud teda juba mitu nädalat taga otsisid ja et ta seega ka siin Pariisis asus 
nii-ütelda lõvikoopas. Aga ta lohutas end ise kaalutlusega: kust otsib lõvi oma ohvrit vähem 
kui omaenda koopast? 

Kui ta 7. detsembril oli Baden-Badenist ülepeakaela põgenedes lahkunud, oli spetsialist, kes 
kunagi Abwehrile Pariisis passe võltsis, valmistanud talle väga peenikese Prantsuse passi 
Maurice Hauseri nimele. Seejärel oli teele läinud kiri Bastianile MarseihVsse, milles seisis, et 
tema, Thomas, on täiesti puupaljas. Järgmise postiga oli tulnud Bastiani vastus: Kas näed 
nüüd, Pierre, kui hea see oli, et me tollal Lesseps' noosist veidi ära näppasime? Nüüd võid siit 
võtta. Mul on siin üks kambajõmm, vene paruni poeg nimega Kutusow. Tema vanamees oli 
Pariisis taksojuht. Ta nokitseti ära. Nüüd sõidab poeg Pontiaciga...» 

Seepeale oli Bastian saanud Thomase käest järgmise telegrammi: ootan sind ja parunit koos 
autoga 22. veebruaril hotellis crillon. 

Sedasama kinnitas Thomas ka nüüd ja uuris oma külaliste käest: «Kus seisab auto?» «Hotelli 
ees.» 

«See on hea. Auto peab olema nähtaval. Nüüd pead sina, kallis Bastian, kõige lähemal ajal 
sohvrit mängima. Ja seltsimees Kutusow peab istuma tagaistmel. Kas sa tõid kuldmündid 
kaasa?» 

«Need on kohvris.» 

Ilmusid kolm kelnerit ja katsid laua. Siis istusid Thomas, 

Bastian ja Kutusow lauda, ja panid värsket koort maitsva borši sisse. Vene takso-aristokraat 
imestas: «Nagu kodus! Koor laual!» 

«Kui ma tohiksin teid paluda, seltsimees komissar, et te sööksite veidi lihtrahvalikumalt. 
Näiteks küünarnukid lauale toetatud. Vahest ärge puhastage mõnda aega ka oma küüsi päris 
laitmatult.» 

«Aga mispärast? Mispärast see kõik?» 

«Minu härrad, ma teen teile ettepaneku võtta käsile suur äritehing. Äritehing, mille puhul teie, 
parun, peate mängima komissari ja Bastian sohvrit; mina esinen spirituooside suur- 
kaupmehena.» 

«Spiri... mis?» hämmastus Bastian. 

«Võta üks lonks, enne kui rääkima hakkad. Napsisuurkaupmehena. Prantsuse armee on mind 
rängalt solvanud ja mulle kõige kibedamat pettumust valmistanud, minu härrad. Mul on plaan 
Prantsuse armeele vägev põõn panna.» 

«Napsiga?» 

«Jah, napsiga.» 

«Kuid praegu ei ole ju napsi olemaski, austatud monsieur. Kõik on normeeritud!» hüüdis 
Kutusow. 

«Teil pole aimugi, kui palju napsi korraga voolama hakkab, kui Bastian mängib korralikku 
sohvrit ja teie esinete korraliku komissarina,» ütles Thomas. «Läheb lahti, igaühele veel üks 
taldrikutäis. Pärast sööki läheme sisseoste tegema.» 

«Mida me ostame?» 

«Seda, mis ettevõtmise juurde kuulub. Mustad nahkmantlid. Karvamütsid. Rasked kingad.» 
Thomas madaldas häält. «Siin hotellis elab sõja lõpust peale Nõukogude delegatsioon. Viis 
meest. Nende ülesandeks on hoolt kanda kõikide Nõukogude kodanike eest Prantsusmaal. Kas 
te teate, kui palju neid on?» 

«Pole aimugi.» 

«Üle viie tuhande. Ja nende kõikidega on juhtunud üks ja seesama asi... » 

Sellal kui tema mõlemad külalised borši, maailma parimat suppi helpides teda hardunult 
kuulasid, rääkis neile Thomas, mis oli juhtunud Prantsusmaal kõikide Nõukogude kodani- 
kega... 

Kaks päeva hiljem peatus must Pontiac Ministere du Ravitaillementi ees, kus asus ka 
Prantsuse Alkoholivalitsus. Sohver, seljas must nahkmantel, punasel siilisoengul karvamüts, 
tõmbas ukse valla. Välja astus härra, kes kandis nahkmantlit ja karvamütsi, ta sisenes suurde 
halli hoonesse, sõitis liftiga kolmandale korrusele ja läks seal Hippolyte Lassandre'i nimelise 
mehe büroosse; too tuligi laialiaetud kätega talle vastu. 

«Minu armas, väga austatud monsieur Kutusow, see olin mina, kellele te eile helistasite. 
Võtke mantel maha. Istuge palun.» 

Monsieur Kutusow, kellel musta nahkmantili all oli ilmselt kortsunud sinine poeülikond ja 
jalas rasked kingad, oli äärmiselt ärritatud. «Teie ministeeriumi hoiakus näen mina vaenulikku 
akti, millest ma teatan Moskvasse... » 

«Ma palun teid, anun teid, armas monsieur Kutusow... armas komissar Kutusow, ärge tehke 
seda. Mul tekivad siis kõige hullemad pahandused keskkomiteega!» 

«Missuguse keskkomiteega?» 

«Prantsuse Kommunistliku Partei omaga, seltsimees komissar. Ma olen partei liige! Ma 
kinnitan teile, et tegelikult polnud see muud midagi kui eksitus.» 

«Et alkoholinormi väljajagamisel on juba kuude vältel viis tuhat Nõukogude kodanikku 
kõrvale jäetud?» Valekomissar naeris pilkavalt. «Eksitus, mis? Koomiline — teie maal asuvad 
Briti ja Ameerika kodanikud saavad alkoholi. Kuid minu maa vaprad kodanikud, kes teiste 
maade esirinnas purustasid fašiste...» 

«Ärge edasi rääkige, seltsimees komissar, ma palun teid. Teil on ju õigus. See on 
andestamatu! Aga kõik saab heaks tehtud, kõige kiiremas korras!» 

Komissar Kutusow seletas: «Nõukogude Liidu nimel nõuan ma loomulikult, et antaks 
tagantjärele välja alkohol ka möödunud kuude eest.» 

«Arusaadavalt, seltsimees komissar, arusaadavalt... » 

Et Prantsusmaal elavad Nõukogude kodanikud ei saanu alkoholinormi, seda oli kuulnud 
Thomas Lieven Zizi käest. fl« oli sihvakas punakasblond, kes töötas ühes Pariisi õitsvas asA 
tuses. Thomas tundis teda veel sõja ajast. Zizi armastas Thonaast. 

Sõja ajal oli Thomas päästnud Zizi sõbra Saksamaale küüditamisest. Zizi rääkis Thomasele, et 
tema käsi käib väga hästi. Briti sestsaadik, kui linnas viibivad need venelased. Need olevat 
tema etablissementis nii-ütelda püsikülalised. 

«Missugused venelased?» tahtis Thomas teada. 

«Noh, see komisjon, kes elab Crillonis. Viis meest. Tugevad nagu karud, ütlen ma. N e ed on 
alles mehed!» 

Zizi teatas, et viis Nõukogude kodanikku olid suures vaimustuses kapitalistliku Lääne 
dekadentsiilmingutest. Igatahes olid nad seetõttu jätnud kõige hoolimatumal kombel 
hooletusse oma teenistuskohustused. Nad pidid hoolt kandma umbes viie tuhande 
kaasmaalase eest, kes elasid Prantsusmaal, ja virgutama neid kodumaale tagasi pöörduma. 
Kuid nad tegid seda harva. Kõige meelsamini viibisid nad Zizi juures. Ja ka siin-seal mujal... 
«Kujuta ette, nad ei hooli isegi napsinormist,» ütles Zizi Tho-masele. 

«Missugusest napsinormist?» küsis Thomas ja sai teada, millega oli tegemist. 

Zizi oli edasi lobisenud. Kuid Thomas polnud teda enam kuulanud. Tema peas oli juba 
tekkinud plaan, väike hea plaan. Nüüd, mil Bastian ja Kutusow olid Pariisi jõudnud, tegi ta 
oma plaani teoks... 

Võltsitud passi abil oli komissar Kutusow Nõukogude kodanikuna piisavalt legitimeeritud, ja 
ta võttis selle tagantjärele väljastatud alkoholinormi vastu. Veoautod vedasid seda ühtekokku 
3000 hektoliitrit ühte jubedasse, osalt sissevarisenud pruulimiskotta Orly lennujaama lähedal. 
Pruulimiskoja oli Thomas avastanud, sellal kui ta ootas Bas-tiani. See kuulus ühele 
kollaboratsionistile, kes oli ära põgenenud. Veebruaris 1946 — seda tuleb käesoleva loo 
puhul ikka Ja Jälle arvesse võtta — kulges elu enamikus Euroopa riikides veel suures osas üle 
kivide ja kändude. Ka Prantsusmaal! 

Nüüd alustasid kaheksa härrat selles vabrikus tööd. Toodeti ööpäevaringselt. Härrad 
valmistasid monsieur Hauseri juhatusel tuntud ja õigusega armastatud aniisinapsi Pastis, ja 
seda järgmise perekonnaretsepti järgi, mille Thomas oli saanud ühelt mustalt daamilt Zizi 
asutuses: 

Uhe liitri keemiliselt puhta üheksakümneprotsendilise alkoholi kohta võtta: 

8 grammi köömneid 

12 grammi melissilehti 

5 grammi tähtaniisi 

2 grammi koriandrit 

5 grammi salveid 

8 grammi rohelisi aniisiseemneid Lasta kaheksa päeva pimedas tõmmata. Natuke aega enne 
filtreerimist lisada veel kümme tilka aniisiessentsi. Lõpuks lahjendada see neljakümne nelja 
protsendilise alkoholisisaldusega joogiks... 

Alkoholi maksis Kutusow kinni kuldmüntidega, mis Bastian oli kaasa toonud. Täidetud 
pudelitele kleepisid Bastiani sõbrad etiketid, mida Thomas laskis ühes väikeses trükikojas 
valmistada. 

Sellal kui algas suurtootmine, otsis monsieur Hauser üles ühe Prantsuse armee ametniku, 
staabiintendandi Pariisi Latour-Marbourgi linnajaos. See linnajagu oli tervenisti sõjaväe käsu- 
tuses — väike linn linnas. 

Monsieur Hauser tegi staabiintendant Villardile ettepaneku salajaseks napsitehinguks: «Mul 
on kõik vajalik olemas, ma saan Pastist toota. Ma tean, et teie ohvitseride kasiinos peaaegu 
napsi ei olegi. Minu kaup on odav.» 

«Odav?» 

Noh, tollel kohutavalt alkoholivaesel ajal kindlasti! Tänapäeval tunduks Thomas Lieveni alias 
Maurice Hauseri nõutud hind veidi liiga kõrge. Ümber arvutatuna meie tänapäevasesse 
vääringusse, nõudis ta ühe pudeli Pastise eest siiski kuuskümmend Saksa marka! 
Staabiintendant haaras Thomase ettepanekust kahe käega kinni. Ja polnud seal midagi ka 
imeks panna, kui võtta arvesse, et tollal maksis pudel Pastist mustal turul ümberarvutatult 
sada Saksa marka. 

Äri õitses! 

Kõik laabus tuulekiirusel! Staabiintendant ei piirdunud üksnes oma ohvitseride kasiinole 
Hauser-Pastise hankimisega, ei, ta kuulutas rõõmusõnumit ka oma sõpradele, ja nõnda sõitsid 
varsti armee veoautod Hauser-Pastisega Prantsusmaa kõikidesse ohvitseride kasiinodesse. 
Tegelikult võis ütelda: Thomas Lieven varustas Prantsuse armeed. Ja Prantsuse armee maksis 
viivitamatult. Ja kõik läks 

nagu lepase reega kuni 7. maini 1946. Siis juhtus väike prahmakas... 

7. mail 1946, umbes kell 19, ilmus Nõukogude delegatsiooni turjakas šeff, härra Andrejev S. 
Šenkov, valekomissar Kutusowi apartementi Hötel Crillonis ja nõudis temalt, ise näost 
punane, seletust. Härra Šenkov oli nimelt paari päeva eest otsustanud oma kohustustesse siiski 
veidi tõsisemalt suhtuda. Nii tahtis ta ka oma viit tuhandet kaasmaalast alkoholiga varustada. 
Kuid Ratsioneerimisministeeriumis sai ta teada, et alkoholi on ammugi ära viinud komissar 
Kutusow, kes elab Hõtel Crillonis. 

«Ma nõuan seletust!» karjus nüüd Šenkov vene aktsendiga prantsuse keeles. «Kes te olete, 
härra? Mina ei tunne teid! Ma pole teid iialgi näinud! Ma lasen teid vahistada. Ma... » 
«Lõuad pidada!» möirgas talle Kutusow, kuid kõige puhtamas ning ürgsemas vene keeles. Ja 
siis rääkis ta tervelt pool tundi seltsimees Šenkoviga vene keeles ja täpselt sellisel viisil ning 
täpselt sellistest asjadest, mida Thomas Lieven oli talle korduvalt meelde tuletanud. Sest 
Thomas oli seesuguse prahmaka juba algusest peale oma plaani sisse kalkuleerinud. 

Poole tunni pärast naasis seltsimees Andrejev S. Šenkov kahvatuna, vapustatuna ja higist 
pärlendava laubaga oma tuppa. Siin ootasid teda sõbrad Tuškin, Bolkonski, Balašov ja 
Alpalõtš. 

«Seltsimehed,» ägas Šenkov ja kukkus tugitooli, «me oleme kadunud.» 

«Kadunud?» 

«Praküliselt juba otsaga Siberis. See on jube. See on kohutav. Kas te teate, kes on see 
Kutusow? Komissar, kes on siia saadetud, et ta meid valvaks. Tal on kõik volitused. Ja ta teab 
meist kõik.» 

«Kõik?» karjatas Bolkonski kohkunult. 

Šenkov rääkis kumedalt: «Kõik. Kuidas me siin töötame. Mida me teeme.» Kohkumine ilmus 
tema nelja sõbra nägudele. «Siin on ainult üks võimalus, seltsimehed, me peame püüdma teda 
oma sõbraks võita. Ja peame töötama nagu loomad, päeval ja ööl. Ei ühtki Zizid enam! Ei 
nailoneid, ei Ameerika konserve 

ega sigarette enam! Siisvõib-ol11 a heidab Kutusow meile armu...» 

Tänu Lieveni ettenägemisvõimele oli see väike vahejuhtum Sellisel viisil likvideeritud ja 
kogu suur «Pastise äri» võis rahus edasi käia. 

29. mail tõi ülimalt õnnelik ja suhteliselt jõukas eksseltsimees komissar ning takso-aristokraat 
Kutusow oma mõlemad sõbrad vana Pontiaciga Strasbourgi. Siin tundis Thomas 
Sõjaroimarite Otsimisteenistuse õndsast ajast paari sõbralikku Prantsuse piirivalvurit ja ka 
paari samasugust sõbralikku sakslast. Nende abiga läks kergesti korda see, et härra Lieveni ja 
härra Bastiani mõlemad kohvrid pukseeriti kontrollimatult ühest riigist teise. Kappkohvrid 
sisaldasid Pastisega nähtud vaeva eest saadud tasu. 

Pontiaci tagaistmel unistas Thomas: «Nüüd läheb Inglismaale reisiks, Bastian! Vabaduse 
maale! Ah, minu klubi — minu ilus korter — minu väike pank — sa hakkad Inglismaad 
armastama, vanapoiss...» 

«Kuule nüüd, inglased saatsid su ju ometi 1939 maalt välja!» 

«Jah,» ütles Thomas, «seepärast me peamegi praegu enne Münchenist läbi minema. Seal asub 
minu noorpõlvesõber, kes aitab mul jälle Inglismaale jõuda.» 

«Ja kes on see noorpõlvesõber?» 

«Üks berliinlane. Nüüdseks Ameerika major. Ühe ajalehe toimetaja. Kurt Westenhoff on tema 
nimi,» ütles Thomas õndsalikult naeratades. «Ah, Bastian, ma olen ju nii rõõmus — 
igasugusel jahmerdamisel on nüüd lõpp. Algab uus elu — uus aeg.» 

Paljude jutulesoovijate hulgas ootas ka Thomas Lieven Ameerika majori Kurt Westenhoffi 
eestoas. Münchenis. Schellingstrassel. Endise Eher-Verlagi hiiglaslikus hoones. 
Niinimetatud Tuhandeaastase Riigi ajal olid natsid siin trükkinud ajalehte Völkischer 
Beobachter. Nüüd trükkisid ameeriklased siin teistsugust ajalehte. 

Sellelsinasel 30. mail 1946 valitses Münchenis hirmus palavus. Nii mõnelgi neist kõhnadest 
kahvatutest härradest Wes-tenhoffi eestoas pärlendas laup higist. Mõtlikult vaatas Thomas 
Lieven ringi. Ta mõtles: seal te nüüd istute. Seljas vana ülikond, mis on teile liiga avaraks 
muutunud. Särgikrae kaelast eemale hoidmas. Kõhnad, alatoidetud ja kahvatud. Kui ma teid 
nn silmitsen, teid, palvete esitajaid ja sõjajärgse aja esimesi 

esiletõusnuid, kes te olete siia tulnud abi, ametikohta, Persil-tähte otsima... Teie ei näe küll 
välja sellised, et oleksite pannud oma elu kaalule kas sõjarindel või tõelises vastupanus 
natsidele. Küllap vaikisite teie nagu haud. Kõrvad suletud, silmad suletud, guu suletud. Kuid 
nüüd tahate teie lõpuks võimule tõusta! Varsti hakkate teie rahva toidupottide juures tunglema 
ja suurest vors-tikatlast oma osa välja nõudma. Varsti olete te mäel: valitsuses, majanduses, 
kogu maal. Sest ameeriklased aitavad teid... 

Aga, mõtles Thomas Lieven, kas te ikka olete õiged inimesed õiget teed käima? Kas te 
kasutate ära ainulaadse võimaluse: panna Saksamaa ja sakslased nüüd veidikenegi loobuma 
maailmaajaloost — vähemalt natukeseks ajakski? 

Kaks maailmasõda kolmekümne kahe aasta jooksul; meie alustasime — meie kaotasime. 
Uljas saavutus! Kui me nüüd tagasi tõmbuksime, neutraalseks muutuksime — laseksime 
ameeriklastel ja venelastel ennast meelitada — kaubitseksime Lääne j a Idaga? — Meie oleme 
nii palju tulistanud! — Kui me nüüd — palun mitte kohe kurjaks saada, see on ainult 
ettepanek! — üleüldse enam kunagi ei tahaks tulistada? Sa armas Jumal taevas, küll see oleks 
ilus! — 

Ilmus piltilus naissekretär. «Härra Lieven, major Westenhoff ootab teid,» ütles noor daam, 
keda kunagi hiljem tuli kutsuda missis Westenhoffiks. Thomas läks temast mööda toimetaja 
büroosse, kus Westenhoff, käed välja sirutatud, talle vastu tuli. 

«Tere, Thomas,» ütles Kurt Westenhoff. Ta oli väike ja ümmargune. Tal oli hõredalt blonde 
juukseid, ilus laup ja targad sinised silmad, mis mõjusid alati sõbralikult ja alati melan- 
hoolselt. Selle mehe isa, doktor Hans Westenhoff, oli Berliinis töötanud Ullsteini kirjastuse 
peatoimetajana, samuti lehtedes BZ am Mittag ja Tempo. Siis oli perekond pidanud 
emigreerima. Nüüd oli Kurt Westenhoff tagasi sellel maal, kust ta oli minema aetud. 

«Tere, Kurt,» ütles Thomas. 1933 oli ta seda meest viimast korda näinud, Berliinis. Kolmteist 
aastat oli möödas. Sellest hoolimata oli Westenhoff otsekohe Thomase ära tundnud. 

Thomas ütles kähisevalt: «Ma... ma tänan sind.» 

«Jäta lollus, mees! Ma tunnen sind juba kooliajast. Ma tundsin Slnu isa. Mul pole vaja sulle 
ühtki küsimust esitada. Ainult See huvitab mind: kuidas ma saan sind aidata?» 

Thomas ütles: «Sa tead, et enne sõda olin ma pankur Londonis. Marlock and Lieven. 
Dominion Agency, Lombard Street» 

«Dominion Agency, õigus! Ma mäletan.» 

«Mul on seljataga pöörased aastad. Teie CIC-i1 on minu kohta hiiglasuur toimik. Kuid ma 
ütlen puhast tõtt: kogu selle sõnniku sisse olen ma sattunud ainult oma kompanjoni Marlocki 
tõttu Tema hoolitses selle eest, et mind Inglismaalt välja saadeti Panga on ta enda kätte 
kiskunud. 1939. aastast peale on mul ainult üks soov, ainult üks mõte — see siga käsile 
võtta!» 

«Ma mõistan,» ütles Westenhoff. «Sa tahad Inglismaale pääseda.» 

«Et Marlockiga arveid õiendada, jah. Saad sa mind selles asjas aidata?» 

«Sure, boy, surel» ütles berliinlasest ameeriklane inglise keeles. Aga ta eksis! 


Kaks nädalat hiljem, 14. juunil kutsus Westenhoff Thomase õhtuks oma villasse külla. 

«Mul on kahju, Thomas,» ütles tema sõber talle, kui nad kahekesi maja taga terrassil istusid ja 
hämarusse mattunud aeda silmitsesid. «Tõesti pööraselt kahju. Võta parem üks suur klaasitäis 
viskit, enne kui ma rääkima hakkan.» 

Seda nõuannet võttis Thomas kuulda. 

«Sinu Robert E. Marlock on kadunud. Ma alarmeerisin oma sõpru CIC-is. Nad astusid 
inglastega ühendusse. Lugu on kurb, Thomas, väga kurb. Ka sinu väikest panka pole enam. 
Veel üks drink?» 

«Kõige parem on, kui paned kohe terve pudeli minu ette. Ma hakkan endale pikkamisi 
Hiiobina tunduma.» Thomas naeratas virilalt. «Hiiob koos Johnnie Walkeriga. Mis ajast peale 
pole siis enam minu panka olemas?» 

«Alates 1942. aastast.» Westenhoff tõmbas taskust paberilehe. «Täpselt: alates 14. augustist 
1942. Siis peatas Marlock raha väljamaksmise. Vekslid läksid protesti. Kunded tahtsid oma 
kontolt raha võtta. Marlock kadus tollel päeval maapinnalt, ja on kadunud tänapäevani. Nii 
palju sain ma teada oma sõpradelt CIC-ist. Muide, nad tahaksid meelsasti sind tundma 
õppida.» 

«Aga mina neid mitte.» 

Thomas ohkas. Ta vaatas õitsvat aeda, kus puud ja põõsad 

üha tihenevas õhtuhämaruses kaotasid aina rohkem ja rohkem niirjooni ning muutusid 
lainetavateks, ähmasteks varjudeks. Ta keerutas klaasi käes edasi ja tagasi. Viimaks ütles ta: 
«Niisiis jään ma siia. Ma olen Prantsusmaal küllaldaselt raha teeninud. y[a hakkan töötama. 
Kuid mitte iialgi enam, kas kuuled, Kurt, mitte iialgi enam ei hakka ma ühelegi 
salateenistusele töötama. ]Vlitte iialgi enam oma elus!» 

Ja selles suhtes pidi ta eksima — nii nagu oli eksinud Kurt Westenhoff, kui ta oli arvanud, et 
Thomas Lieven iialgi enam ei kohtu oma kuritegeliku kompanjoni Robert E. Marlockiga... 

Ühel ilusal juulikuu päeval 1946 sammus keegi härra, kes kandis spordisärki ja spordipükse, 
Müncheni linnaserval Grünwaldis paikneva mugava villa inglise murul. Tema kõrval 
sammus, seljas samasugune kerge riietus, lihaseline hiiglane, kes näis eluga rahul olevat ja 
kelle punased harjasjuuksed meenutasid sasitud puhmast. 

«Ilusa majakese oleme endale ostnud, Bastian, vanapoiss, mis?» arvas Thomas Lieven. 

«Ja selle kõik maksime kinni Prantsuse armee rahaga,» torises endine suli Marseille*st, kes oli 
juba mitu nädalat pidanud Lieveni kammerteenri ametit. 

Nad sammusid villa poole. Thomas ütles: «Ma arvutasin täna öösel välja, kui palju me oma 
käibe tõttu võlgneme Prantsusmaa maksuametile.» 

«Kui palju siis? 

«Umbes kolmkümmend miljonit franki,» ütles Thomas lihtsalt. Bastian muutus hirmus 
lõbusaks. «Vive la grande armeel» 

Villas helises telefon. Westenhoff küsis aparaadi juurest: «Kas sa tahaksid täna õhtul Eva 
Brauni poole tulla? 

«Mis?» 

«Ma mõtlen, tema villasse. Maria-Theresia ja Prinzregentenstrasse nurgaL» 

«Seal pesitseb ometi CIC.» 

«Õigus, mu poiss, õigus.» 

«Ma ju ütlesin sulle, et ma ei hakka enam mitte iialgi salaagendina töötama. Ka teie heaks 
mitte!» 

«Sa ei peagi seal töötama salaagendina, vaid kokana.» 

«Sinu sõpradel on ometi oma kokk olemas!» 

«Muidugi on. Isegi päris esmaklassiline. Ta oli omal ajal üsna silmapaistev restoranipidaja. Ja 
peale selle veel Vereordeni kavaler...» 

«Õnnitlen. Peen maitse neil sinu sõpradel.» 

«Kokal on veelgi peenem maitse. Kui ta oli vahi alla võetud, reetis ta vähimagi kõhkluseta 
kõik oma tähtsad natsidest sõbrad. Seetõttu ei pistnud CIC teda otsekohe laagrisse. Ta elab 
koduarestis ja keedab süüa. Kuid täna ei saa ta seda teha, täna on tal kõht lahti. Tule ometi ja 
aita see õhtune oleng ära päästa, Thomas. Minu meeleheaks. Neil on sokk. Keegi special 
agent oli looma tapnud. Ammunoolega.» 

«Kurt, sa ei peaks päeval nii palju jooma!» 

«See on puhas tõsi; ta tappis selle soku ammunoolega. Ma tunnen seda meest. Tema käib jahil 
ainult ammuga. Ta ütleb, et looma kannatused on siis palju väiksemad. Niimoodi olevat asi 
humaansem.» 

Täissöönud inimestena, nagu me tänapäeval oleme, mäletame meie veel vaevalt, kuidas oli 
lugu tollal: 

Juunis 1946 võidi Ruhri piirkonnas «normaaltarbijale» välja anda toiduaineid kõigest 800 
kalori ulatuses. Maa lõunaosas piirdus see 950 kaloriga. Füüsilise töö tegijad said 1700, väga 
raske füüsilise töö tegijad 2100, mäetöölised 2400 kalorit. 

Veel septembris 1947 saadi «põhilise toidukaardiga» ainult 7 (!) grammi rasva. Sõjaeelne 
tarbimisnorm: 110 grammi. 

Septembris 1947 saadi «põhilise toidukaardiga» lüia ainult 14 grammi. Sõjaeelne 
tarbimisnorm: 123 grammi. 

Saksa arstkond avaldas 1947. aasta suvel «Resolutsioonis toitumusolukorra kohta», et rasva 
tuleb päevas inimesele anda vähemalt 40 kuni 60 grammi. 

Lohutuseks: Vereordeni kavaler, kes ennast sellel halval ajal kokana Ameerika CIC-i juures 
küllaldaselt näljasurma vastu kindlustas, sai kergelt jagu ka ülalmainitud diarröast. Ta 'sai 
üleüldse kõigest kergelt jagu. Tänapäeval on ta tuntud restoraniomanik ühes suurlinnas 
Lõuna-Saksamaal... 

Ilusa villa oli Hitler oma kallimale kinkinud, leidis Bastian Fabre, kui ta koos Thomas 
Lieveniga selle maja köögis maandus: «Seda poleks ma taimetoitlasest üldsegi uskunud, mis 
sina arvad, kamraad?» 

«Ja mis kasu Eval sellest oli? Nüüd on ta surnud,» ütles Thomas. «Ma arvan, me pakume enne 
sokku parmesaani-pudingit ja pärast sokku midagi magusat; seda amid armastavad.» 
Kallis ning vaimukas lugeja, ilus ning elegantne lugejanna! Raske, hirmus raske on meil 
teatada seda, mida me nüüd teatama peame: veel mitte kunagi — ja teie ise olete selles asjas 
kõige paremad tunnistajad — kuni käesoleva hetkeni polnud meie sõber end täis joonud. 
Kuid sellel 16. juulil 1946 jõi ta ennast Hitleri õnnetu kallima villas nii purju, nagu ei kunagi 
varem oma elus. Ja üksnes hirmus suure hulga promillide sisaldumisega Thomas Lieveni 
veres saab seletada seda, mis juhtus temaga sellises katastro-faalses seisundis. 

Võib-olla oleks pidanud Bastian oma isandat paremini silmas pidama. Kuid teda huvitas tollel 
õhtul jällegi ülemääraselt punajuukseline ettekandja. Selle mõnevõrra kulunud iludusega, kes 
veel neliteist kuud tagasi kui blitzmädel oli valmistanud rõõmu Saksa sõduritele üksildusest 
nukratel öödel, aeles Bastian köögis ja ka mujal ringi. Ja nõnda käis kuri saatus oma rada... 
Kurt Westenhoff saabus koos oma ilusa naissekretäriga. Kolm CIC-i agenti olid oma 
sakslannadest sõbratarid külla kutsunud. Ja peale nende istus lauas veel kaks väga atraktiivset 
daami niinimetatud Art Collecting Pointist, üks kandis Prantsuse mundrit, teine veidi kantud 
valget kleiti, millele olid maalitud kummalised lilled. 

Prantsuse mundris daami nimi oli mademoiselle Daniella. Thomas tundis teda juba — hääle 
järgi. Daniella tavatses Raadio Müncheni «Pariisi tunni» saates kõige uuemaid prantsuse Šan- 
s°one esitada — väriseval magamistoahäälel. See sarmikas persoon oli kahtlemata party 
keskpunktiks. 

Daniella sakslannast saatjanna jäi täielikult tema varju, hristine Trolli nime kandis see 
tüdruk, kellel olid pikad mustad 

juuksed, pikkade ripsmteša must-ad silmad ja suur suu. Taoli sekretärinna Art Collecting 
Pointis. 

Sellest asutusest ränis prantslanna kõige amüsantsemaid episoode. Ameerika Kunstiteoste 
Kogumisamet tegutses Königs-platzil, kahest niinimetatud «Juhi-hoonest» väiksemas. Nende 
ülesandeks oli üles leida ja hoole alla võtta kõik sellised kunstiteosed, mis natsirežiimi JJ nii 
okupeeritud aladel kui ka Saksamaal olid vahetanud omanikke konfiskeerimise, ümber- 
paigutamise või röövimise teel. 

Mademoiselle Daniela pajatas, et natsid olid Pariisis «hoole alla võtnud» Rotschildi. 
Goldscmidti ja Schlossi kuulsad kollektsioonid. Aga kuhu olid kõik need aarded viidud? 
Ainuüksi maale olid natsid tervenisti 14 000 taiest «ümber paigutanud» — ent kuhu? 
Dietramszelli kloostrist, Ettali kloostrist, Alt-Aussee Salinerist tõid kunstidetektiivid 
päevavalgele šedöövreid... vähe, vähe võrreldes sellega, mis oli kadunud... 

Pärast sissemarssi olid Ameeirika väeüksused 1 Juhihoone sakslastele üle andnud «Võtke see 
kolu, see kuulus ju ometi ainuüksi Hitlerile» — nii olid mõned nobedad Müncheni elanikud 
võitjatest aru saanud. Nad «võtsid üle» tegelikult kõik, mida nad leidsid... 

Mõningad nendest raalidest, nõnda pajatas mademoiselle Daniella, oli hiljem jällegi üles 
leitud, kui Collecting Point Königsplatzi ümbruses - Military” Police'i toetusel — otsis läbi 
üle tuhande erakorter. Seejuures leiti oivalisi, hindamatuid šedöövreid, mida oli kasutatud 
madratsite alustugedena või aknavooderdistena. 

Loomulikult olid ka ameeriklased rüüstanud. Mademoiselle Daniella rääkis kellegi 
kunstikaupmehe elamusest Maximilian-strassel. Müncheni vallutamise päeval oli sealt üks 
Shermani tank mööda sõitnud. Tankistid tõid kunstikaupmehe tänavale ja näitasid talle pilti, 
mille olid tankinina ette sidunud. Eksperdil tardus veri soontes. See, mis seal räpasel õlisel 
tankil rippus, polnud midagi muud kui kõikides kunstiraamatutes äratoodud kuulus 
Rembrandti maal Amsterdami rabi portree», ja pealegi veel originaal 

Kunstikaupmees ja sõdurid ei saanud kaubale. Nii sõitsid võitjad roomikute mürmai oma 
aardega minema. Kuhu? Seda ei teadnud keegi. Remrrandt pole enam iialgi uuesti nähtavale 
ilmunud... 

Sellised lood lõbustasid võõrustajaid ja külalisi. Joodi džinni ja mahla. Thomas läks kööki, et 
heita pilku Bastianile, ettekandjale ja sokuseljale. Ta leidis kõik kolm hea tervise juures. 
Endine blitzmädel istus Bastiani põlvel. Väliselt oli ta juba punane, seesmiselt aga endiselt 
pruun. Thomas torkas noa soku selga ja leidis, et siin oli asi ümberpöördult. Ta andis 
paaritusmängu harrastavale Bastianile vastavad juhtnöörid ja pöördus salongi tagasi. 

Siin rääkis mademoiselle Daniella veel ikka lugusid. Thomas võttis istet tagasihoidliku ilusa 
Christine Trolli kõrval ja kuulas. Ta tundis, kuidas tal pea ringi käis. Ka ilusa tõmmu 
Christine silmad helkisid kahtlustäratavalt. Thomas ütles neiule: «Kohe hakkame sööma!» 
«Jumal tänatud, ma olen juba tipsy,» tunnistas neiu sügava kähiseva häälega. (Kuidas mina 
küll armastan sügavaid kähisevaid hääli, mõtles Thomas. Kui vana võib see pisike küll olla? 
Kõige rohkem kakskümmend viis. Hmm. Hõrgutav tüdruk...) 

Ka söömise ajal lõbustas mademoiselle Daniella lauakaaslasi järjekordsete lugudega. 
Thomas oli tujust ära. Just parmesaanipudingiga nägin ma nii palju vaeva, mõtles ta. Ja mitte 
keegi ei pööra sellele tähelepanu, mitte keegi ei kiida seda. 

Ta oli just nii mõelda jõudnud, kui Christine, kes tema kõrval istus, ütles tasa: «See puding on 
vaimustav. Midagi nii head pole ma veel iialgi söönud!» 

Thomas lõi särama. Ah, missugune tüdruk! 

Kui toodi lauale sokuselg, pajatas mademoiselle Daniella parajasti kuulsast ajalooraamatust, 
Schedeli «Maailmakroonikast», mis on trükitud aastal 1493. «...üks meie inimestest sõitis 
kahe nädala eest läbi Troibachi Kraiburgi lähedal Inni jõe ääres. Uhe talupoja juures läks ta 
— kuidas nüüd öeldaksegi? — kemmergusse » Naerulagin. «Kui ta siis — pardon, ma 
olen vastik, ma tean —, kui ta siis tahtis end teenindada, näisid talle nii paber kui ka Šrift 
kuidagi koomilised... » Uus naerulagin. «Minu daamid ja härrad, mida ma pean teile ütlema 
— need paberilehed olid pärit kuulsast keskaegsest maailmakroonikast, esimesest trükitud 
ilmalikust raamatust üleüldse, ja need rippusid roostetanud naela otsas kemmergus Troibachis 
Kraiburgi lähedal Inni jõe ääres... » Rõkkav naer. 

Menüü » München, 16. juuli 1946 
Parmesaanipuding Sokuselg / Baden-Badeni moodi Vene kreem 
Amideie toitu keetes süttib Thomas Lieveni süda... 


Parmesaanipuding. Võtta 120 grammi võid ja ajada vahule, lisada kuus munakollast, 80 
grammi parmesaanjuustu, 1/4 liitrit hapukoort, natuke soola, 140 grammi jahu ja viimaks kuus 
vahustatud munavalget. 

Nüüd täita selle massiga pudingivorm, mis on võiga kokku määritud ja kuhu on raputatud ka 
jahu; lasta seda 45 minutit veevannis keeda. 

Puding panna suurele ümmargusele plaadile, ümbritseda see 150 grammi peeneks hakitud 
singiga ja sulavõi sisse kastetud roheliste ubadega, mille peale puistata hakitud peterselli. 


Sokuselg Baden-Badeni moodi. Võtta paljaks nülitud ja pikitud sokuselg, soolata ja pipardada 
seda, kallata üle keeva võiga ja panna siis kuuma praeahju. — Sokuselga kasta hoolikalt kogu 
praadimise jooksul, mis kestab 45 kuni 60 minutit; liha peab aga mahlaseks ja kontide juurest 
kergelt roosaks jääma. — Võtta natuke praerasva, kuumutada selle sees ananassitükke, 
sissetehtud kirsse ja värskeid viinamarju ning ümbritseda nendega lihatükid. — Ülejäänud 
praerasv keeta koos hapukoorega kastmeks, mis serveerida eraldi. 


Vene kreem. Võtta iga sööja kohta üks munakollane, üks supilusikatäis suhkrut ning hõõruda 
see kogelmogeliks, lisada arrakit või rummi — kolme muna kohta üks supilusikatäis — ning 
vahustatud rõõska koort. 

— Kreem kaunistada väikeste makaronidega, mida on leotatud arrakis või rummis. 


Kurvalt mõtles Thomas: ja mitte keegi ei ütle midagi minu sokuselja kohta. 

Siis ütles Christine tasa: «Ka sokuselg on fantastiline. Teie olete geenius. Kas see on mõni 
eriline retsept?» 

«Minu enda oma. Ma panin sellele nimeks «Sokuselg Baden- 

Badeni moodi». Noh... hmm... seal veedetud ilusate tundide mälestuseks.» 

«Seda peate teie mulle lähemalt rääkima, palun.» 

Thomas nihkus talle ligemale. «Kuid suurima rõõmuga!» 

Õhtu oli päästetud! 

Pärast sööki laulis mademoiselle Daniella Šansoone. Jätkati napsitamist. Üksikud paarikesed 
kadusid. Saabusid uued külalised. Grammofon mängis lakkamatult. Thomas jõi kõikide här- 
radega kokku. Ma olen ju söönud, rahustas ta ennast, halba ei saa minuga juhtuda. 

Siis õppis ta tundma CIC-i agenti «Mister Smithi», toda loomi armastavat härrat, kes käis 
tõesti jahil ainult ammuga. Seejuures selgus, et Thomast polnud külla kutsutud mitte ainult 
seepärast, et ta oskas hästi toitu valmistada. 

«Kuulge, mister Lieven. Ma tean, teie ei olnud nats... kuid te tundsite paljusid natse... Te 
võiksite meid aidata... » 

«Ei, tänan.» 

«Lieven, see on teie maa! Mina ei jää igaveseks siia. Teie vahest siiski. Kui me praegu 
tähelepanelikud ei ole, siis paneme valed inimesed vangi ja laseme valed inimesed vabaks... ja 
kõik kordub, kõik kordub taas!» 

«Sellest hoolimata,» ütles Thomas. «Ma ei taha salateenistusega mingit tegemist teha. Mitte 
iialgi enam!» 

Mister Smith vaatas teda viltuse silmaga ja naeratas... 

Valgus muutus nõrgemaks, muusika sentimentaalsemaks. Thomas tantsis Christinega. 
Thomas flirtis Christinega. 

Christine rääkis endast: «Tegelikult tudeerisin ma keemiat. Minu vanematel oli väike vabrik 
siin Münchenis, kosmeetilised preparaadid... » 

«Mida tähendab 0 1 1?» 

«Nad on surnud. Ja vabrik on rüüstatud. Ma ei olnud nondel Päevadel kohal. Kui ma ainult 
leiaksin inimese, kes annaks mulle natuke raha.» Neiu rääkis nii tõsiselt! Thomas leidis Chris- 
tine tohutult sümpaatse olevat. «Ah, ainult natuke kapitali. Võiks teenida väga kõvasti. 
Miljonid naised lihtsalt kisendavad kos-meetiliste preparaatide järele. Neil pole midagi, et 
ennast kauaks teha... » 

See avaldas Thomasele mõju. Veidi raske keelega ütles ta Juba: «Me peame tingimata... 
sellest rääkima, preili Christine.» 

463 

Uus pealetung: «Ma tulen homme teile külla. Ma... ma... kas kujutaksite ette, et mind huvitab 
teie vabrik... » «Oh!» Christine silmad lõid särama. 

Mademoiselle Daniella laulis jälle. Thomas jõi ja tantsis Chris-tinega. Siis laulis Thomas ise. 
Ja siis oligi asi nii kaugel: Thomas oli purjus, purupurjus. Armastusväärne. Sõbralik. 
Sarmikas. Kuid siiski purjus. See aga ei torganud ühelegi inimesele silma. Sest purjus olid 
kõik, kes viibisid surnud Eva majas. Üksnes Vereordeni kavaler oli kaine. Tema lebas 
kõhuvaluga mansard-korrusel ja kiristas hambaid. 

Kui Thomas ärkas, leidis ta ennast oma voodist. Ta kuulis Bastiani häält: «Pruukost, Pierre. 
Ärka üles. Kell on pool kaksteist!» 

Thomas avas silmad ja oigas. Tema kolbas töötasid suru-õhuvasarad. Ta vahtis Bastiani, kes 
seisis kandikuga tema ees. Thomas ajas end istukile. Ja siis ta tardus. Tema kõrval lamas 
tütarlaps, kes magas sügavasti ning rahulikult. Hõrgutav tõmmu Christine Troll... 

Thomas sulges silmad. Thomas avas need taas. See polnud mingi viirastus, mis teda narritas. 
Christine lamas ikka veel seal. Nüüd pomises neiu midagi ja naeratas. Ringutas. Issand Jumal: 
Thomas kattis neiu tekiga kiiresti kinni. 

Kohkunult vaatas ta otsa Bastianile, kelle näos ei liikunud ükski lihas. «Mis on juhtunud? 
Kuidas on see daam siia sattunud?» 

«Inimene, ära küsi seda ometi minu käest! Kuidas pean mina seda teadma!» 

«Kas ma olin... kas see daam ja mina, kas me olime... juba... hmmm... kodus, kui sina tulid?» 
«Jah, muidugi. Sa norskasid terve kompanii eest.» 

«Jumal hoidku.» 

«Maani täis, mis?» 

«Ja veel kuidas! Kuule, poiss, mul on puhtalt kaheksa või üheksa tundi kaotsi läinud. Ma ei 
mäleta mitte kui midagi-» «No kuule, sellest on kohutavalt kahju!» 

«Pea suu! Pane kandik ära. Ma katsun siit enne välja saada, 

464 

kui ta ärkab. Võib-olla oli ka tema purupurjus. Ja nõnda saan ma teda piinlikkusest säästa.» 
Thomas ei saanud seda teha. Sest sellel hetkel lõi Christine rpr0H oma ilusad mustad silmad 
lahti ja vaatas ringi. Vaatas kaua ringi. Siis vaatas ta allapoole. Ta läks näost tulipunaseks, ja 
ütles: «Ah, see on ebameeldiv. Ei, niisiis on see tõsi! See on täiesti kohutav! Minu härra, kes 
te olete, kui ma tohin paluda?» 

Thomas tegi istudes kerge kummarduse. «Minu nimi on Lieven. Thomas Lieven.» 

«Ah Jumal, ah Jumal. Ja kes... kes on see härra?» «Minu teener Bastian.» 

«Tere hommikust, mademoiselle,» ütles Bastian ja kummardas viisakalt. 

Siis hakkas noor daam nutma... 

Pärast hommikueinet läksid Thomas ja Christine Isari orgu jalutama. Pikkamisi hakkas neil 
peavalu järele andma. «Ja teie ei mäleta mitte kui midagi?» küsis Thomas. «Mitte kõige 
vähematki.» «Mina ka mitte.» «Härra Lieven!» 

«Olemasolevaid asjaolusid arvestades võid sa arvatavasti mulle rahulikult Thomas öelda!» 
«Ei, ma tahaksin «teie» peale jääda! Olemasolevaid asjaolusid arvestades, härra Lieven, jääb 
meile vaid üksainus võimalus: me läheme lahku ega näe teineteist enam iialgi.» 
«Vabandage, mispärast?» 

«Härra Lieven, mina olen korralik tütarlaps. Midagi seesugust pole minuga veel iialgi 
juhtunud.» 

«Minuga ka mitte. Minu ettepanek sõbralikuks kokkuleppeks. Ärgem enam sellest rääkigem. 
Ja paneme teie kosmeetikavab-riku uuesti tööle.» 

«S ee onteil veel meeles?» 

«Täpselt. Ja ma pean oma sõna. Kapital, mida te vajate, °n teie käsutuses.» 

«Härra Lieven, kuid seda pakkumist ei saa ma mitte mingitel asjaoludel vastu võtta.» 

15. augustil 1946 hakkas Trolli kosmeetikatehas jälle toodangut andma. Algul väheste 
töölistega. Väga rasketes tingimustes. Septembris läks juba paremini. Tänu oma suhetele 
ameeriklastega õnnestus Christine Trolli äripartneril hankida suuremas koguses kemikaale, 
mis olid tootmiseks hädavajalikud. Oktoobris 1946 tootis vabrik juba seepe, nahakreeme, 
tualettvett ja lööknumb-rina Beauty Milki, mida õhinal osteti. Võeti tööle uusi töölisi. 
Christine Troll ütles oma partnerile ikka veel raudselt: «Härra Lieven.» 

Thomas Lieven ütles oma partnerinnale ikka veel raudselt: «Preili Troll.» 

Bastianile ütles Thomas: «Ei iialgi enam sahker-mahkerit, kas mõistad? Aususe ja usinusega 
teeme meie oma tööd. Siivsalt, vanapoiss, kas saad aru? Siivsalt!» 

Bastian irvitas... 

Sel ajal, ühel nukral oktoobriõhtul, ilmus Thomas Lieveni villasse väike ärahirmutatud naine. 
Ta vabandas ikka ja jälle, et ta polnud endast ette teatanud, ilma et oleks ütelnud, mida ta 
tahtis ja kuidas on tema nimi. «...kuid ma olin nii erutatud, härra Lieven, nii kohutavalt 
erutatud, kui ma lugesin teie nime...» 

«Kus te minu nime lugesite?» 

«Katastriameti registrist — minu õde töötab seal. Mina ja lapsed, meie elame endiselt 
Freilassingis. Sinna paigutati meid 1945. aastal. See on puhas viletsus — ei ole ruumi — 
talupojad suhtuvad meisse halvasti, ja nüüd ka veel see ilmastik... » 

«Armas daam,» ütles Thomas kannatlikult, «kas ma tohin nüüd viimaks teie nime teada 
saada?» 

«Emma Brenner.» 

Thomas võpatas. «Brenner! Kas te olete major Brenneri abikaasa?» 

Väike naine hakkas nutma. 

«Jah, härra Lieven! Major Brenneri abikaasa... Ta kirjutas teist nii sageli, Pariisist. Ta oli teist 
nii suures vaimustuses.-Härra Lieven, te tundsite minu meest! Kas ta oli halb inimene? Kas ta 
tegi ülekohut?» 

«Kui te niiviisi küsite, proua Brenner, siis saab see ainult üht tähendada: teie mees on 
vahistatud, kas klapib?» 

Nuuksudes noogutas väike naine. «Koos ooberst Werthega. Teda tunnete teie ju samuti... » 
«Oh Jumal,» ütles Thomas. «Werthe ka?» 

«Sõja lõpust saadik istuvad nad Moosburgi laagris — ja nad jäävad sinna istuma, kuni nad 
surnuks nälgivad või surnuks külmuvad...» 

«Proua Brenner, rahunege. Rääkige mulle kõik.» 

Seda väike naine nuuksumise saatel tegigi. Werthe ja Brenneri olukord paistis tõesti lootusetu 
olevat. Thomas tundis mõlemat hästi. Ta teadis, et need olid korralikud inimesed, kes olid 
aastaid Gestapoga vägikaigast vedanud. Kuid 1944. aastal tagandati admiral Canaris ja 
sõjaväeline Abwehr allutati Heinrich Himmlerile. Werthe ja Brenner osutusid äkitselt 
Himmleri meesteks! Ja nad jäid nendeks, kuni tulid ameeriklased ja vahistasid mõlemad. 
Ameeriklased ei teinud mingit vahet. Himmleri mehed olid nendele SD-mehed. Ja SD-mehed 
olid «Security Threats», «julgeoleku ohustajad», ja käisid kategooria «Automatic Arrest» alla. 
Moosburgi interneerimislaagris olid toimikud iga vangi kohta. Need toimikud, erinevatesse 
kategooriatesse liigitatud, rändasid aeg-ajalt vangide vabastamise büroodesse. Üha uued 
kategooriad vabastati vahi alt. Kuid üks kategooria pidi seda ootama viimsepäevani: «Security 
Threats». 

«Kas te ei saa mind aidata?» nuuksus proua Brenner. «Minu vaene mees — vaene härra 
ooberst... » 

«Ma vaatan, mida ma teha saan,» ütles Thomas mõtlikult. 


«Mister Smith,» ütles Thomas järgmisel päeval loomi armastavale CIC-i agendile, kes oli 
himustanud teda kaastööliseks värvata, «ma mõtlesin selle asja üle järele. Teie näete täpselt 
nagu minagi, mis on minu maal lahti. Pruun katk ei ole välja juuritud. See on veel äärmiselt 
elujõuline. Meie peame kõik olema valvsad, et hoida ära selle kordumist... » 

Mister Smith tõmbas rõõmsalt hinge. «Kas see tähendab, et te nüüd olete siiski nõus meile 
tööd tegema?» 

«Just seda see tähendabki. Ja kindlas fašistide vastu võitlemise sektoris. Mujal mitte. Ja 
otsekohe. Kui te tahate, siis sõidan ma laagritesse.» 

"Okay, Lieven,» ütles mister Smith, «that's a deal!» 

Järgmised kuus nädalat saatis Thomas Lieven mööda reisides Ta külastas 
interneerimislaagreid Regensburgis, Nürnberg-Lang-wasseris, Ludwigsburgis ja viimaks ka 
Moosburgis. 

Kolmes esimeses laagris tudeeris ta päevade kaupa sadu toimikuid, tiheda masinakirjaga 
lehekülgi, vahistatute fotosid ning tunnistusi andnud agentide templeid. 

Thomas uuris neid poognaid väga hoolikalt. Templid olid primitiivsed, kergesti järele 
tehtavad. Niisama primittiivselt olid toimikutesse kinnitatud ka fotod. Kasutatud oli igat liiki 
kirjutusmasinaid. Kolmes esimeses laagris avastas Thomas Lieven kolmkümmend neli 
Gestapo liiget, keda ta oli Prantsusmaal tundma ja vihkama õppinud, nende hulgas Marseille' 
SD-šefi hauptsturmführer Heinrich Rahli, ja paar tema abilist. Hauptsturmführer Rahl oli 
laagris «kultuurivalvuriks» saanud ja ta nautis kõikvõimalikke soodustusi. 

Üldse sai Thomasele peagi selgeks, et kunagised kõige suuremad lurjused olid jällegi, isegi 
laagrites, ennast soojadele kohtadele istutanud: kööki, ambulantsi, kantseleisse. Paljud neist 
olid tõusnud «usaldusisikute» või «laagrispiikerite» seisusesse. Nad terroriseerisid teisi. Nad 
olid jällegi mäel. 

«Teil on peenike vaist,» ütles Thomas ameeriklastele. «Niisiis kukute ka teie sisse blondide 
juuste, siniste silmade ja valvel-seisangu tõttu! Nüüdsest peale tahame meie eeskätt need kõr- 
gesse seisusesse jõudnud härrad luubi alla võtta... » 

Nii sündiski. 

Kui Thomas 3. jaanuaril 1947 Moosburgi saabus, oli ta võitnud juba teda saatva kahe CIC-i 
agendi täieliku usalduse. Nad viisid Thomase laagriarhiivi, mida rangelt valvati, ja jätsid ta 

sinna üksipäini kastidega, mis sisaldasid 11 000 ülekuulamisprotokolli. 11 000 meest istus 
tollal Moosburgis! 

Thomas leidis nende hulgast üles ka kolm SD-meest, kellest tal olid jäänud halvad, väga 
halvad mälestused. Loomulikult leidis ta ka major Brenneri ja ooberst Werthe kohta käivad 
protokollid. 6. jaanuari õhtul lahkus Thomas Lieven laagrist, särgi all Werthe ja Brenneri 
toimikud. Ta peatus väikeses talupoeglikus võõrastemajas. Siin töötas ta sellel ööl kaua. 

Nii nagu ta oli õppinud geniaalse Reynaldo Pereira juures Lissabonis, võltsis ta Brenneri ja 
Werthe toimikuid. Kõigepealt valmistas ta uued kummitemplid. Kingsepanaaskli ja sulenoaga 
harutas ta siis ettevaatlikult lahti öösid, mis fotosid kinni hoidsid, 

võttis pildid aluselt lahti, liimi lahustades ja pintsliga ettevaatlikult maha kaapides. Siis tippis 
ta kaasatoodud kirjutusmasinal uued toimikud. Kui koitis hommik, toretsesid tema gõprade 
fotod uutel toimikutel. Kui teistmoodi nägid nüüd need kaustad välja! Werthe ja Brenner 
polnud enam hoopiski kurjad gD-mehed, vaid Prantsusmaal asunud Saksa Sõjaväevalitsuse 
kahjutud, ilmsüütud ohvitserid. Polnud mingit põhjust neid kauem vangis hoida, kui nende 
kategooria läks vabastamisele. 

7. jaanuari hommikul tõid CIC-i agendid Thomase jälle laagrisse. Sedapuhku kandis ta särgi 
alluusitoimikuid. Vanad oli ta võõrastemaja kahhelahjus ära põletanud. Raskusteta 
õnnestus tal päeva jooksul võltsitud toimikud jälle õigesse kasti õigele kohale panna. Seega 
oli tema töö lõpetatud. 

Veel enne jaanuari lõppu 1947 lasti Brenner ja Werthe vabaks. Kummaline saatusemäng: 
hetkel, mil Brenner ja Werthe tulid «välja», istus Thomas Lieven järjekordselt «sees»... 

Ja see sündis nõnda: 

Pärast Moosburgi laagrist lahkumist sõitis Thomas koos CIC-i agentidega veel Dachau, 
Darmstadti ja Hohenaspergi laagritesse. Ja taas õnnestus Thomasel avastada paar vana SD- 
roimarit. CIC-i agendid avaldasid talle tunnustust. 23. jaanuaril naasid nad Münchenisse. Nad 
saabusid hilisõhtul. Thomas oli väsinud. CIC-i agendid tõid ta Grünwaldi tema villasse. Kui ta 
aiavärava avas, sõitsid agendid käega lehvitades minema. 

Villa oli pime, üheski aknas polnud tuld. Bastian ajab jälle ringi, mõtles Thomas. Maja on 
tühi. See osutus eksituseks, mida ta taipas kohe, kui astus villa halli. Miski lipsas pimeduses 
temast mööda. Äkitselt süttis elektrivalgus. 

Üks Ameerika sõjaväepolitseinik seisis tema ees ja teine tema taga. Mõlemad hoidsid peos 
rasket püstolit. Keegi tsivilist tuli raamatukogust. Ka tema hoidis peos püstolit. 

«Käpad üles, Lieven!» ütles ta. 

«Kes te olete?» 

«CID.» ütles tsivilist. CID — Criminal Investigation Depar-tement — oli armee 
kriminaalpolitsei; CIC — Counter Intelligence Corps — tundis huvi ainult poliitiliste 
kuritegude ja pionaaži vastu. 

Tsivilist ütles: «Teie olete vahistatud! Meie ootame teid siin Juba viis päeva! 

«Kas te teate, et ma olin just äsja paar nädalat teie konkurentsasutusega ringsõidul.» 

«Suu kinni! Kaasa tulla!» 

«Üks hetk,» ütles Thomas. «Ma hoiatan teid! Mul on CIC-is palju sõpru! Ma osutasin just äsja 
neile suuri teeneid. Ma nõuan otsekohe seletust. Mispärast te mind vahistate?» 

«Kas te tunnete kedagi Bastian Fabre'it?» 

«Jah.» 

«Ja kedagi Christine Trolli?» 

«Ah, jah!» Oh Jumal, see eelaimus, see halb eeaimus... 

«Noh, nõndaks. Need istuvad juba.» 

«Aga mispärast? Pagana pihta, mispärast?» 

«Härra Lieven, teid süüdistatakse selles, et te Werwolf-organisatsiooni ülesandel olete 
sooritanud atentaadi kindral Lyntonile — üheskoos oma mõlema sõbraga.» 

«Lynton? Ameerika kindral Lynton?» Thomas pahvatas naerma. 

«Ja kuidas ma tahtsin teda mõrvata, palun?» 

«Te tahtsite teda õhku lasta!» 

«Aaah — aah!» 

«Küll see naerutuju teil üle läheb, Lieven. Teil kõigil. Te toodate ju kosmeetikat, eks?» 
«Jah.» 

«Te produtseerite ka niinimetatud Beauty Milki, eks ole?» «Jah, ja mis siis? 

«Üks pakk seda mõrvapreparaati lõhkes viie päeva eest hirmsa jõuga kindral Lyntoni 
magamistoas. Üksnes õnneliku juhuse tõttu polnud plahvatuse ajal mitte kedagi läheduses. 
Asi on päevselge: te sokutasite paki sisse lõhkeainet. Nõndaks, nüüd pidage mokk maas, kas 
on selge? Pange tal käed raudu, boys...» 


2. peatükk 
1 


«Miski pole mulle võõram kui kavatsus auväärset kindral Lyntonit õhku lasta,» ütles Thomas 
Lieven. Ta ütles seda kolme päeva jooksul üksteist korda. 

Esialgu ta naeris lõbustatult, hiljem muutus vihaseks ning kibestunuks. Viimase kui ühe 
süüdistuse tõrjus Thomas tagasi. 

Kuid ometi: «Teie valetate!» ütles CID-i uurija James Purnam. Ta ütles seda 
üheteistkümnendat korda kolme päeva jooksul. Tema kangekaelne vang hakkas talle aina 
rohkem ja rohkem närvidele käima. Ülekuulamistoa keskküte kiirgas kuiva kuumust, mis tõi 
higi Purnami laubale ja pani tal pea valutama. 

«Ma ei valeta,» ütles Thomas Lieven. 

«Kuulge ometi, Lieven!» 

«Härra Lieven, palun!» 

«Kuulge ometi, härra Lieven: mul on teist kõrini! Ma lõpetan selle ülekuulamise ja panen teid 
istuma, kuni teile juured alla kasvavad.» 

Thomas ohkas. 

«Mul on lihtsalt hirmus näha, kuidas te higistate, mister Purnam. Kui te aga tahate oma ametit 
edasi pidada, siis te peate mind ära kuulama. Sest kui te mind ära ei kuula ning kui jätkatakse 
teie ruumide ülemäärast kütmist, siis näen ma oma vaimusilmas juba tervet rida lõhkeaine- 
atentaate.» 

«Tervet... rida...» 

«Olgu nii,» rääkis Thomas nagu kannatlik kooliõpetaja idiootlikule koolipoisile. «Te olete 
vahistanud minu, te olete vahistanud minu sõbra Bastian Fabre'i, te olete vahistanud minu 
äripartnerinna Christine Trolli. Mispärast? Meie oleme provisoorselt üles ehitanud preili 
Trolli vanematele kuulunud vabriku ja selles taas kosmeetikat valmistama hakanud. Ka 
Beauty Milki. Pudelikene seda ilupiima plahvatas nüüd kindral Lyntoni magamistoas...» 
«Jah, tulise pihta. Teie töö, Lieven, teie ning teie Werwolfi-gangsterite töö!» 

«Ei, mitte minu, vaid hallitus seente ja süsihappegaasi töö.» 

«Ma lähen hulluks,» ägas agent. 

«Enne kui te mulle seda rõõmu valmistate, vastake minu pakilisele küsimusele: kas austatud 
härra kindral jagab oma magamistuba austatud kindraliprouaga?» 

Purnam neelatas, jõllitas Thomast ja sosistas: «Nüüd läheb tema hulluks!» 

«Ei, te maei lähe hulluks,» ütles Thomas. «Ma ainult arutlen: kindraliproual on 
magamistoas minkimislaud. Peegliga Ja nõnda edasi. See kõik asub akna all... » 

«Kust te seda teate?» 

«Kuna üldiselt asuvad akna all ka keskkütteradiaatorid...» 

Purnam pilgutas närviliselt silmi. Ja närviliselt silmi pilgutades kuulas ta reipalt edasi 
Thomase dotseerimist. Tema Beauty Milki, teatas meie sõber, valmistatakse firma Troll vana 
pere-konnaretsepti järgi: sidrunist, lõssist ja rasvast. Siiski ei ole võimalik seda veel steriilselt 
toota. Ka pudelikesed, millesse see kosmeetikum valatakse, jätavad soovida. Vilets, vana 
klaas. 

«Vaadake, mister Purnam, mitte ilmaaegu pole igale pudelikesele kleebitud sildike: Hoida 
jahedas! Austatud kindraliproua Lynton seda ei teinud — ta pani Beauty Milki oma 
tualettlauale. Keskkütteradiaatori kõrvale... » 

«Ärge hakake jälle peale!» 

«Ärge katkestage palun. Kuna meil pole võimalik steriilselt töötada, sattusid piima sisse 
hallitusseened. Soojuses tekitasid nad süsinikdioksiidi. See on gaas. Ja gaasi tõttu tõusis 
austatud kindraliproua pudelikeses sisemine rõhk. Rõhk tõusis ja tõusis ja siis — 
põmmmmmam! Kas ma pean veel edasi rääkima?» 

Kahvatu Purnam ütles: «Pettus ja vale. Ma ei usu teie ühtki sõna!» 

«Noh, siis oodake ainult ära, minu lugupeetud uurija! Varsti plahvatab kindlasti järgmine 
pudelike järgmise kindrali...» Pürnam karjus: «Pidage suu kinni!» 

«Saksa daamidel, kes on meie kosmeetikumi ostnud, ei juhtu kindlasti mitte midagi,» ütles 
Thomas. «Saksa daamidel nimelt ei jää sellel kolmandal sõjajärgsel talvel muud üle kui oma 
kosmeetikumi jahedas hoida.» 

Helises telefon. Purnam võttis kuuldetoru, teatas endast ja kuulas hetke. Ta läks näost 
punaseks ja pühkis laubalt higi. Viimaks ütles ta: «Okay boss, ma sõidan kohe sinna. Kuid 
ärge rääkige enam Werwolfist ja atentaadist — ma kardan, me blameerime ennast sellega.» 
Ta pani kuuldetoru ära ja silmitses Thomast virila irvitusega. 

«Tohin ma küsida, kas mõni minu pudelikestest on jälle vastu taevast lennanud?» päris 
Thomas. 

«Jah, Fliegerhorstis Neubibergis. Veerand tundi tagasi. Major Roger Räppi korteris.» 

Kolme päeva pärast viidi Thomas Lieven Müncheni «Provost Marshali» (sõjaväepolitsei 
ülema), elatanud coloneli ette. Viimase (ülemääraselt kuumaks köetud) büroos nägi Thomas 
jälle oma mõlemat sõpra — Marseille' endist suli Bastian Fabre'it ja mustajuukselist, 
mustasilmset Christine Trolli. 

Colonel rääkis: «Mister Lieven, Trolli vabrikust pärinevate erinevate Beauty Milki proovide 
analüüsimine kinnitas teie hallitusseente teooria paikapidavust. Sel põhjusel vabastatakse teid 
ja Bastian Fabre'it otsekohe vahi alt.» 

«Üks hetk,» ütles Thomas närviliselt, «ja kuidas jääb siis preili Trolliga?» 

Colonel ütles: «Tema sõrmejälgede põhjal oleme meie kindlaks teinud, et Christine Troll, 
kasutades nime Vera Fross, kuulus üle aasta Nürnbergi kurikuulsasse Kaiseri jõuku. Noored 
gangsterid varastasid autosid, ründasid sõdureid ja röövisid ameeriklaste villasid. Jõugu 
naisliikmed kleepisid end külge ohvitseridele. Viimased uimastati alkoholi ja narkootikumide 
abil ning rööviti paljaks... » 

Thomas vahtis pärani silmi Christine Trolli, seda vaga, hästikasvatatud Christinet, tütarlast 
kodanlikust kodust; seda nii puhast, nii viisakat, nii moraalselt mõjuvat olendit; oma äri- 
partnerinnat, kellest kui daamist ta oli lugu pidanud ja keda ta oli kohelnud kui süütut 
tütarlast. 

Christine Troll pöördus ümber. Tema kahvatu, korrapärane madonnanägu oli moondunud. 
Tema hääl kõlas nüüd valjult ning vulgaarselt: «Ära vahi nii lolli näoga, mees! Mida sina siis 
arvasid, mispärast ma ennast sinu külge haakisin?» 

«Külge haakisin... » kordas Thomas nõrgalt, ise samas mõeldes: kas ma olen vanaks jäänud? 
Kui mind juba lõnguslikud plikadki suudavad alt vedada? 

«No selge, mees! Haakisin külge! Kui asi Nürnbergis ilmsiks sai, pidin ma peitu minema! 
Võtsin oma vana nime tagasi! Lasksin amidel end toetada ja ootasin sinusugust narri, kes 
annaks mulle raha vabriku taastamiseks!» 

«Christine!» ütles Thomas, «mida ma olen teile teinud? Mispärast te räägite minuga nõnda?» 
Noor tüdruk nägi äkitselt välja vana, kulunud, läbipõlenud Ja küüniline. «Mul on teist kõigist 
kõrini! Kõigist meestest! Amidest 

ja sakslastest! Te kõik olete sead, alatud sead — kõik!» Tema hääl muutus ebaloomulikult 
kõrgeks. 

«Shut up,» ütles colonel rämedalt. Christine Troll jäi vait. Colonel ütles Thoma-sele: «Vabrik, 
sissetulekud ja kogu toodang on loomulikult konfiskeeritud.» 

«Kuid kuulge, see kõik ei ole ainuüksi tema omand! Minu rahaga sai vabrik jälle käima 
pandud!» 

«L am sorry, mister Lieven, vabrik on kaubandusregistrisse kantud ainult Christine Trolli 
nimele. Ma kardan, et te olete vea teinud.» 

Thomas mõtles: niisiis oled sa järjekordselt saanud saatuse poolt karistada selle eest, et oled 
püüdnud korralik olla ja ausalt töötada. Sinu raha on läinud! Oleksid sa musta äri ajanud, 
oleksid sa sellega kindlasti rikkaks saanud, sind oleks autasustatud, kiidetud, armastatud — 
aga ei, sina idioot, pidid püüdma ausal teel haljale oksale jõuda. Sa ei ole ikka veel mitte 
midagi õppinud. 

Sama päeva õhtul istusid Thomas ja Bastian meie sõbra villa hallis kamina ees, kus hubises 
tuli. Nad mõlemad jõid Pastist — napsi, millega nad Prantsusmaal olid teeninud selle raha, 
mis nüüdseks jällegi peaaegu viimseni läinud oli. 

«Ma hoiatasin sind kohe,» ütles Bastian. «Nüüd me oleme ilmselt puupaljad. Mida me nüüd 
teeme? Kas müüme villa maha?» 

«Mitte mingil juhul,» ütles Thomas ja sirutas ennast. «Nüüd lähme uraani otsima.» «M ida 
tegema?» 

«Sa kuulsid õigesti, vanapoiss. Mina istusin amide juures ühises kongis huvitava inimesega. 
Tema nimi oli Walter Lippert. Tema rääkis mulle ühe loo. Fantastilise 100...» 

Kibestunud, kahvatu ja kõhnunud oli Walter Lippert, kui tema elutee ristus kongis Thomas 
Lieveni eluteega. Väga intelligentne inimene. Laitmatu iseloomuga inimene. Elukutseline 
kirjanik' Veendumustelt antifašist. Ta oli aastaid Dachau koonduslaagris kinni olnud. Ta oli 
nälginud. Külmetanud. Lasknud end piinata. 

Hinge vaakunud. Ameeriklased vabastasid ta 1945. aastal. Ja nüüd olid ameeriklased ta jälle 
vangi pannud. 

«Musta Lucie tõttu,» ütles Walter Lippert Thomas Lievenile. 

«Kes on see Must Lucie?» 

«Lõuna-Saksamaa kõige suurem salakaubitseja ning musta turu kuninganna,» vastas Walter 
Lippert. Ja teatas: enne seda kui CID ta vahistas, oli ta elanud ühes linnas Lõuna-Saksamaal. 
Selles linnas elas ka Must Lucie, ilus kirglik naine, kellele Ameerika ohvitserid karjana järele 
jooksid. 

«Kuidas oli selle naise tegelik nimi?» küsis Thomas vangistatud  kirjanikult. 

«Lucie Maria Wallner. Ta on lahutatud. Tema neiupõlvenimi on Felt.» Sellel daamil oli lokaal 
nimega Goldener Hahn. Selle etablissementi oli talle ostnud ja sisustanud keegi Suur- 
Saksamaa gauleiter. Must Lucie oli olnud tollele mehele ühtviisi metsik ja truudusetu 
sõbratar. Gauleiter oli veel enne sõja lõppu hinge heitnud. Ja Mustast Luciest oli pärast sõja 
lõppu saanud niisama metsik ning truudusetu kallim kellelegi captain William Wallace'ile. 
«Kes on captain Wallace?» küsis Thomas Lieven oma kongikaaslaselt. 

Captain Wallace, teatas Lippert, oli ühe väikese linna serval asuva interneerimislaagri 
komandant. Siin istusid paljud tähtsad natsid, kes olid toodud Austria piiri äärde viimastest 
niinimetatud «kogumisrongidest». 

Need «kogumisrongid», mis aprilli lõpul 1945 lõuna poole veeresid, olid olnud puupüsti täis 
SA ja SS-i kõrgema juhtkonna tippfunktsionääre, diplomaate ja ministeeriumide juhte. Need 
härrad viisid endaga kaasa kulda ja juveele, salajaste, veel käikulaskmata relvade plaane, 
tohutul hulgal morfiumi, kokaiini ja muid uimasteid Wehrmachti varudest ning 
uraanitäringuid Berliinis asuvast Kaiser-Wilhelm-Institutist. Napilt enne piiri lõid suured 
ninad kartma, vähemalt selles suhtes, mis käis uraani kohta. Nad viskasid kallihinnalised 
täringud rongiaknast välja. Nüüd teatas kirjanik Lippert Thomas Lievenile: «...ameeriklased 
vahistasid need natsid piiril ja pistsid captain Wallace'i laagrisse. Osa neist istub seal tänaseni. 
Kuld, uimastid ja juveelid on kadunud. Mina arvan, et captain Wallace on kõigele käpa peale 
pannud.» 

«Ja uraanitäringud?» küsis Thomas. 

«Need pole enam iialgi nähtavale tulnud. Niisama vähe nagu imerelvade plaanidki. Võib-olla 
lebavad need ikka veel mõnel metsasihil lume all. Võib-olla on mõni talupoeg nad leidnud, 
kust mina tean... » 

«Ja millised kogemused on teil selle Musta Luciega?» küsis Thomas kõhetu, lootuse kaotanud 
kirjaniku käest. 

Mõrult ütles Lippert: «Kui ma koonduslaagrist koju tulin, panid ameeriklased mind oma 
Special Branchi.» Kirjanik naeris. «Sest mina olin ju nii tore antinats! Täiesti valge vestiga 
mees! Seepärast oli minu ülesandeks meie linna elanikud «screenida», läbi valgustada. Umbes 
aasta eest tuli minu juurde ka Must Lucie. Koos captain Wallace'iga...» 


Suur ja lopsakas, ilus ja ülbe, nõnda tuli Must Lucie Walter Lipperti büroosse. Blond ja 
sihvakas, siniste silmade ja kitsaste huultega, nõnda astus tema kõrval captain Wallace. 
Must Lucie võttis istet Walter Lipperti kirjutuslaual, viskas tema ette kolm plokki sigarette 
Chesterfield, pani jalad risti ja ütles: «Härra Lippert, või kuidas teie nimi ongi, kui kaua pean 
ma veel oma screenm“-tähikut ootama?» 

«Teie ei saa mingit screening-tähikut,» ütles Lippert. «Ja võtke otsekohe oma sigaretid ära! 
Kobige maha minu kirjutuslaualt. Võtke istet tugitoolis.» 

Captain Wallace läks näost punaseks. Ta rääkis peaaegu ladusalt saksa keelt: «Kuulge, 
Lippert, see daam on minu kihlatu! Meie tahame abielluda! Ma ootan teilt, et te selle tähiku 
kõige kiiremas korras väljastaksite. Kas on selge?» 

Kahvatuna ütles Lippert: «Mina seda tähikut ei väljasta, captain Wallace!» 

«Ja miks mitte?» 

«Kuna see daam on erakordselt raskete süütegudega koormatud. Mitu aastat oli ta gauleiteri 
armuke. Ta on inimeste peale kaevanud ja neid koonduslaagrisse saatnud, ta on rikastunud. 
On ju teada, et ta vajab screerang-tähikut ainult selleks, et siis Bristolit üle võtta... » 

Bristol oli hotell, mille omanik, musta südametunnistusega nats, oli plehku pannud. 

«Noh ja mis siis?» pistis äkitselt captain Wallace karjuma. 

«Mis seeteil e korda läheb? Kas me saame tähiku — jah või ei?» 

«Ei,» ütles Lippert vaikselt. 

«Seda te veel kahetsete,» karjus captain. Kolistades väljus ta büroost. Puusi õõtsutades ja 
nätsu nämmides järgnes talle Must Lucie. 

Vihast vahutades helistas Lippert jalamaid oma maanõuni-kule doktor Wermnerile, kes pidi 
igale screemn“-tähikule alla kirjutama. Lippert rääkis maanõunikule oma üleelamisest. Dok- 
tor Werner raevutses: «See on juba liig! See vana natsiroisk! Ärge tundke hirmu, Lippert, 
mina toetan teid! Meie järele ei anna! See veel puuduks!» Ei, nemad ei andnud järele, 
maanõunik doktor Werner ja koonduslaagrist pääsenud Walter Lippert! Kuid captain Wallace 
ei andnud samuti järele. 

«...ta saavutas selle, et mind vahistati,» teatas Walter Lippert jaanuaris 1947 oma 
kongikaaslasele Thomas Lievenile. «Ma olen siin istunud juba 82 päeva. Mitte kordagi pole 
mind veel üle kuulatud. Minu naine on murest ja hirmust juba poolenisti nõdrameelseks 
muutunud. Ta on president Trumanile kirja kirjutanud. Kuid mitte midagi ei juhtu. Või siiski, 
jah, midagi on juhtunud. Must Lucie on oma screening-tähiku kätte saanud.» «Kelle käest?» 
Lippert kehitas väsinult õlgu. «Kellegi teise käest. Tal on nii palju sõpru. Ja nüüd on ta ka 
Bristoli juba endale rentinud. Nüüd pidid seal suurimad spekulatsioonid aset leidma. Nojah, 
härra Lieven, nii näeb see asi välja. Selle eest olen mina lasknud ennast koonduslaagris 
poolsandiks peksta. Elagu demokraatia! Elagu õiglus!» 

Seesugust juttu oli kuulnud Thomas 26. jaanuaril 1947 ühes vangikongis. Ja praegu, 29. 
jaanuaril, ütles ta leegitseva kamina ees oma villas, Müncheni linnaserval, oma sõbrale 
Bastianile: «Nii, nüüd tead sa kõik. Mõneks ajaks on mul headest tegudest ja viisakatest 
ettevõtmistest kõrini.» 

«Jumal tänatud, viimaks ometi!» 

«Meie sõidame lõunasse. Selle Musta Lucie juurde. Meie otsime uraani. Meie otsime 
kaotsiläinud plaane. Ja võimalust niööda kannan ma hoolt ka selle vaese vennikese, selle 
Walter Lipperti eest.» 

«See on captain Wallace,» ütles nutetud näoga, äravaevatud Elsa Lippert. Ta seisis Thomas 
Lieveni kõrval oma korteri akna all ja osutas väikese linna peatänavale. «Seal ta läheb, see 
lurjus! Koos temaga... koos Musta Luciega!» 

Thomas Lieven vahtis seda paari huviga: blondi sihvakat ohvitseri ja kopranahkses kasukas 
naist. Thomas võpatas. Cap-tain Wallace'il oli vasakul põsel arm! See polnud mingi ope- 
ratsiooniarm, ei, see arm oli pärit mensuurilt. Naljakas. Mis ajast saadik peavad ameeriklased 
rapiiridega kahevõitlusi? 

Thomas silmitses kummalise captaini kõrval kõndivat naist. Too nägi välja nagu kiskja, alati 
rünnakuvalmis kiskja. 

«Niisiis on nüüd selle daami käes Bristol?» 

«Jah, härra Scheuner,» ütles proua Lippert. 

Thomas oli end tutvustanud Peter Scheunerina. Just Peter Scheuneri nimele olid tal oivalised 
võltsdokumendid, mis ta ise oli valmistanud. Ka Bastian kandis nüüd uut nime: Jean Leguoec... 
Thomas ütles: «Proua Lippert, ma püüan teie meest aidata. Kuid selleks pean ma kõike 
teadma. Teie ütlete, et Bristol kuulus ühele natsile, kes plehku pani?» 

«Jah.» 

«Kuid siis on hotell ometi läinud Property Control Office'i järelevalve alla! Kuidas on 
Property Control Office'i juhataja nimi?» 

«See on keegi captain Hornblow.» «Kas captain Wallace'i sõber?» «Väga suur sõber.» 
«Ahaa,» ütles Thomas Lieven. 

Väike linn oli paksult täis sõdureid, põgenikke ja «Displaced Persons». Siin oli vähe 
elamispinda; võõrastemajad ja hotellid olid viimase kohani hõivatud. 

Thomas ja Bastian leidsid kaks rahulikku tuba ühes talus linnalähedases külas. Siia asusid nad 
üürnikena korterisse valenime all 20. veebruari õhtul 1947 ja siia jäid nad kolmeks kuuks. See 
oli pikk aeg, ja nad mõlemad olid kõike muud kui logelejad. 

Kõigepealt kulutasid nad paar päeva ja ööd Bristoli külastamisele. Ükspuha millal sinna ka 
mindi, alati käis seal vilgas elu. 

Seal tantsiti ja purjutati, flirditi ja spekuleeriti, klatšiti, äritseti, telefoneeriti. Kergete 
elukommetega tüdrukuid leidus gristolis hulgana, ning sõdureid, kes oma rahast lahti said, 
kahtlasi poolakaid, jubedaid tšehhe, paar ungari aristokraati, paar Vlassovi armee venelast, ja 
loomulikult sakslasi. Ning alati, nii päeval kui ka öösel, võis näha mingitud ja sügava 
dekolteega Musta Luciet, kes kõigest hoolimata siiski äritegevust silmast ei lasknud. Ja 
peaaegu alati ilmus õhtul kohale captain Wallace — kõhn, sale, suurt kasvu ja blond. Vasakul 
põsel arm... 

Kui Thomas ja Bastian olid väikese linna olusid nädal aega jälginud, pidasid nad lumme 
mattunud maavõõrastemajas sõjanõu. Thomas ütles: «Siin on preilikesi, siin on sõdureid, siin 
on DP-sid, vanapoiss. Kuid eeskätt on siin natse! Nii põgenikke kui kohalikke natse, seda ma 
nüüd tean. Kuid näib, et amid seda ei tea. Ent meie mõlemad, sina ja mina, meie ei tohi seda 
iialgi unustada! Meie eesmärk kõlab: uraan ja konstruktsiooniplaanid.» 

«Kui see värk veel alles on!» 

«Kõikide eelduste kohaselt on see veel alles. Ja ma usun, et mul on esmaklassiline meetod, et 
seda kindlaks teha.» 

«Noh, lao lagedale,» ütles Bastian. 

Thomas ladus lagedale. Tema plaan oli niisama lihtne kui geniaalne. 28. veebruaril rakendas 
Thomas seda esimest korda. 19. aprillil olid tema valduses: 

28 täringut uraan 238-t, iga täringu serv viis sentimeetrit pikk, kaal 2,2 kilo, eranditult 
kõikidele templiga vermitud Kaiser-Wilhelm-Institut, Berliin; 

salajase sihtimisseadeldise MKO üks eksemplar ja 

selle Kolmandast Riigist pärineva salajase sihtimisseadeldise konstruktsiooniplaanid; 
seadeldist ennast oli valmistatud ainult mõni eksemplar ja seda polnud sõjavägi kasutusele 
võtnud. Tegemist oli hävituslennukitele mõeldud konstruktsiooniga, mis võimaldas vastase 
pihta täpselt tulistada hetkel, mil too ilmus mitristi keskele, ilma et laskuril olnuks vaja 
tavalisi eelarvutusi teha... Kuidas oli Thomas Lieven selle kõigega toime tulnud? 

Kuidas oli see Peter Scheuneri nimeline sellega toime tulnud, püsisid endalt 1947. aasta aprilli 
keskel õigusega Prantsusmaa, Ameerika Ühendriikide, Inglismaa ja teiste riikide agendid, kes 
sellel ajai karjakaupa Lõuna-Saksamaal ringi jooksid ja nagu 

Thomas Lieven alias Peter Scheunergi olid püüdnud kadunud sihtimisseadeldist ja selle 
konstruktsiooniplaane üles leida. 

Viimaste ridadega oleme meie nobedalt paljudest nädalatest üle hüpanud. Tegelikult on 
endiselt 28. veebruar. Ja seepärast tahame meie veel üsna natuke aega Thomas Lieveni trikil 
peatuda ja lühidalt teada anda, mis juhtus selle kolme kuu jooksul salapärase Musta Luciega. 
Ja ka Thomas Lieveniga. 

Kolme kuu jooksul, mis jäid talve ja kevade vahele, omandasid Musta Lucie ja tema 
ameeriklasest kallima uimastioperatsioonid hiiglaslikud mõõtmed. Nad eputasid, mängisid 

ülesostjaid üksteise vastu välja ja ajasid hinnad kõrgeks. Kas teadis Must Lucie, et ta mängis 
siin oma eluga? 

Kirjanik Lippert istus veel ikka Münchenis vanglas. Kui väga Thomas nägigi vaeva, et teda 
aidata: esialgu ei leidnud ta selleks mingit võimalust. Vaikimise ja vandenõu rõngas ümbritses 
õnnetut Lippertit, kes oli julgenud Mustale Luciele vastu hakata. 

«Kannatust,» ütles Thomas vaesele, kaitsetule ning abitule Elsa Lippertile. «Olge kannatlik. 
Siin on tehtud ülekohut. Kuid ülekohus ei saa igavesti kesta. Mõnikord kestab ta küll kaua — 
kuid igavesti mitte iialgi. Tuleb päev, mil me saame teie vaest meest aidata.» 

Nii väga kui nurjusidki kõik kirjanik Lipperti rehabiliteeri-miskatsed, nii rahuldavalt kulgesid 
Thomas Lieveni eräaktsioo-nid. 19. aprillil, nagu öeldud, olid tema valduses uraanitäringud, 
sihtimisseadeldise MKO üks eksemplar ja selle konstruktsioo-niplaanid. 

Varsti rääkis ta eri riikide agentidele, et võib selliseid aardeid omaks nimetada. Nood saabusid 
ostupakkumistega — esialgu uraanitäringute eest. Siin langes Thomas Lieveni valik argen- 
tiinlasest ärimehele, Juan Domingo Peroni isiklikule usaldusmehele; Peron oli aasta eest 
Argentiina presidendiks saanud. 

Oma sõbrale Bastianile ütles Thomas: «See on meie mees, vanapoiss. Euroopast minema see 
värk! Siit kaugele! Sinna, kus sellest pomme ei tehta!» 

Argentiinlane maksis Ameerika dollaritega — 3200 dollarit iga täringu eest, niisiis ühtekokku 
89 600 dollarit. Uraan läks 

tollideklaratsiooni diplomaadi pagasina ja viidi lennukiga Argentiinasse. 

Heasoovlik lugeja mäletab vahest veel skandaali seoses Argentiina esimese 
aatomielektrijaamaga, mis täitis 1954. aastal rahvusvahelise ajakirjanduse väljaannete terveid 
lehekülgi. Tollal sai teatavaks, et keegi saksa päritolu ebamäärane aatomiuurija, «professor» 
Ronald Richter, oli juba 1948. aastast saadik Peroni korraldusel sooritanud 
aatomieksperimente Huemuli saarel, eesmärgiga teha Argentiinast võimas tuumariik. 300 
miljonit Saksa marka oli Peron kummalise professori käsutusse andnud. Kuid tehniliste 
puuduste tõttu ei hakanud see miljoneid maksnud projekt funktsioneerima. Juhtvardad 
aatomireaktori sisemuses olid muide valmistatud uraanitäringutest, mis kõik olid kandnud 
Berliinis asuva Kaiser-Wilhelm-Instituti vermimistemplit... 

Nüüd hakkasid agendid taotlema Thomas Lieveni sihtimis-seadeldist MKO. Hea patsifistina 
— see ta ju oli — muutis ta selle plaane õige natuke — kuid siiski nii palju, et isegi 
geniaalsed tehnikud oleksid asjatult nende kallal pead murdnud. Hea kaupmehena — see taju 
oli — paljundas ta neid loomulikult, sest milleks ometi piirduda ühe ostuhimulisega, kui võib 
kaupa teha paljude asjast huvitatutega. 

Thomas oli just parimas äritsemishoos, kui kerkis esile härra Gregor Marek. Härra Marek oli 
pärit Tšehhiast. Thomas oli teda sageli Bristolis näinud. Härra Mareki käsi näis käivat 
hiilgavalt. Ta oli alati elegantselt riides, väike, jässakas ning tal olid laiad põsesarnad ja slaavi 
rassile iseloomulikud viltused silmad. Ta rääkis ka vastava aktsendiga: «Olge head, minu 
härrad, ütelge mulle, kas ma võiksin teiega veidi juttu ajada? Ma kuulsin, teil olevat midagi 
müüa... » 

Thomas ja Bastian ei saanud temast algul aru. 

Härra Mareki jutt muutus selgemaks: «Mul on seal Tšehhoslovakkias inimesi, häid sõpru, 
maksavad priimalt. Niisiis näidake mulle seda vigurit ja plaane.» Mõningase kõhklemise järel 
näitasid Thomas ja Bastian härra Marekile sihtimissea-deldist ja plaane. Tšehhil läksid silmad 
suureks nagu tõllarattad. «Mitte ei saa aru! Ma olen terve aasta seda vigurit taga otsinud. Ilma 
igasuguse tulemuseta. Olge head, ütelge mulle, kuidas te Sellega olete toime tulnud?» 
Thomas vastas: «See oli üsna lihtne, armas härra Marek. 

Ma võtsin arvesse elanikkonna poliitilist hoiakut. Siin on nii palju natse. Minu sõber ja mina, 
meie kolasime siin paar nädalat ringi. Ühe natsi juurest teise juurde. Me jätsime mulje, et kuu- 
lume ühte Werwolf-organisatsiooni...» 
«Jeesusmariajajoosep, kas te olete hulluks läinud?» 
«Mitte sugugi, mu kallis. Te näete, kui hästi see funktsioneeris. Nagu nats natsiga, rääkisime 
meie kohalike ja ka sissesõitnutega. Kus oli uraan? Kus olid imerelva plaanid? Meie 
organisatioon vajas raha. Meie pidime uraani ja plaanid maha müüma. Sellest said härrad 
paugupealt aru. Üks juhatas meid teise juurde... Voilä, monsieur]» 
«Ah sa armas aeg, ja selle eest ei pidanud te mitte midagi maksma?» 
«Mitte pennigi. Kõik olid puhtad idealistid. Niisiis, kui palju pakuvad teie sõbrad Idakaares?» 
«Ma pean kodumaale sõitma ja veidi seal maad kuulama.» 
Agent kadus kolmeks päevaks ning ilmus siis taas välja. Ta oli parimas tujus: «Mul paluti 
teile kaunid tervitused edasi anda. Tulge ometi täna minu poole sööma. Ma olen kuulnud, et te 
valmistate meelsasti toitu. Mul on kodus kõik olemas. Räägime rahus äritehingust.» 
Bastian ja Thomas ilmusid 6. mail 1947 kell üksteist ennelõunal rahvademokraadi korterisse, 
mis oli luksuslikult sisustatud. Thomas imestas: «Kas teie tšehhidest sõbrad on nii 
heldekäelised?» 
Marek irvitas. «Ma palun teid, see ei ole ometi minu äritegevuses peamine! Tulge korraks 
kaasa.» Marek viis õrna külalised suurde ruumi köögi kõrval. Siin lebasid meetrikõrguste 
kuhjadena sajad pildialbumid Tuhandeaastasest Riigist. «Füürer ja lapsed», «Parteikongress 
Nürnbergis», «Füüreri tänavad», «Võit Läänes», «Võit Idas», nii ja teisiti kõlasid pealkirjad. 
Thomas tõstis ühe köite üles ja lehitses seda. Kogu lehte täitvatel suurtel fotodel võis näha 
paraade, suuri ninasid, kindraleid ja ikka ning jälle teda, Füürerit. 
«Ainult väike osa on siin üleval, mul on kogu kelder täis. Peale selle veel SS-i pusse, 
ordeneid, surnupealuuga sõrmuseid — mida ainult soovite! Teie ei kujuta ettegi, kui hästi 
seda ostetakse. Noh, amid on lihtsalt hullud selle rämpsu järele-Võtavad suveniiridena koju 
kaasa!» 

Menüü »* München, 6. mai 1947 


Angerjas -salueilehe sees Vasikakroketid Pähklipuding 
Pärast seda söömingut pidi äärepealt langema Baieri sõjaväeline valitsus... 


Angerjas salueilehe sees. Hoolikalt puhastatud angerjas lõikuda tükkideks; marineerida neid 
vähemalt tund aega sidrunimahla, pipra, soola ja peeneks hakitud tilliga (selle hulgas ka 
natuke salveid). — Siis mässida iga angerjatükk salveilehe sisse, praadida seda 20—25 
minutit pruuni või sees. Serveerida sidrunilõikudega garneeritult ja praadi-misvõiga 
ülevalatult. — Juurde pakkuda värskeid kartuleid, millele on peale puistatud hakitud 
peterselli, ja kurgisalatit. 


Vasikakroketid. Võtta lahe, pehme vasikaliha, ajada see läbi lihamasina koos leotatud ning 
kuivaks pressitud saiaga, või sees aurutatud Šalot-tidega ja peterselliga. — Nüüd segada sinna 
ka lahtilöödud munad. Vürtsitada pipra, soola, vähese anšoovisepasta ja Worcesteri kastmega, 
ning ajada kõik vahule. Saadud massist vormida lamedad kettakesedA veeretada neid riivsaia 
sees ja praadida kuumas võis kuldpruuniks! — Nüüd panna need helekollaseks röstitud 
saiaviilakatele ja serveerida koos tomatiketšupiga. 


Pähklipuding. Võtta 4 munakollast, vahustada need koos 75 grammi suhkru, poole sidruni 
mahla ja koorega, lisada 145 grammi jahvatatud sarapuupähkleid ja viimaks munavalgevaht. 

Selle massiga täita pudin-givorm, mis on tavalisel kombel ette valmistatud, ja keeta seda tund 
aega veevannis. — Pudingi juurde pakkuda puuviljamahla või kuuma veinikastet. 


Nad läksid kööki, kus seisis müüdud suveniiride eest saadud tasu konservikarpide, liha ja 
viskipudelite näol. «Mul on ilus angerjas ostetud, härra Scheuner. Kas te võite mulle 
valmistada angerjat salveilehes? See on minu lemmikroog.» 

«Tööle,» ütles Thomas. Ta puhastas angerja ja lõikas selle 

tükkideks. Seejuures teatas Marek: «Mis puutub minu tellijatesse, siis tahaksid nad meelsasti 
teiega isiklikult rääkida. Kõik on korraldatud. Kui te tahate ise kohale minna, siis aitab teid 
piirivalvur. Loomulikult ei võta te plaane kaasa. Ja mina jään siia. Emma-kumma juurde teist 
kahest, kes siia jääb.» 

Thomas ja Bastian läksid aeda ja pidasid natuke aega nõu. Bastian ütles: «Mina sõidan. Sina 
ära lase Marekit silmist. Kui midagi juhtub, siis annad ta ameeriklaste kätte. Loodetavasti 
räägivad need seal piiri taga prantsuse keelt!» 

Kui Marekilt selle kohta päriti, vastas too: «Väga hästi. Ladusalt, minu härrad, ladusalt!» 
Thomas uuris angerjat. «Ta peab veel tund aega marinaadi sees olema,» ütles ta. «Kui te 
lubate, siis ma vaatan sel ajal natuke teie raamatukogus ringi.» 

«Palun, olge lahked, heameelega, teenindage ennast ise,» ütles Marek. 

Thomas teenindas ennast ise. Ühe pildialbumi teise järel võttis ta kätte, vaatas ja imestas: «Oh 
sa poiss, mis kõik on küll Saksamaal välja antud... » 

Ta lehitses läbi viisteist raamatut, kakskümmend raamatut. Kahekümne esimene kandis 
pealkirja «Füürer ja tema ustava d». Thomas keeras lehti. Äkitselt jäi tal hing raginal kinni. Ta 
hõikas Bastiani. Too tuli ehmunult. 

«Vaata seda siin... » Thomas osutas suurele fotole, kus olid kaks SA-mundris meest. Üks oli 
lihav ja tursunud. Teine oli blond, sihvakas, suurt kasvu ja ülbe. Tema vasakul põsel oli arm. 
Foto all seisis: 

SA STAABIÜLEM ERNST RÖHM JA TEMA STURMFÜHRER FRITZ EDER 

Thomas lõi lahti raamatu impressumilehe. «Trükitud 1933,» luges ta. «Siis oli härra Rohm 
veel elus. Ta tapeti alles 1934. Vahest õnnestus härra Ederil Ameerikasse põgeneda. Selle 
kindlaks tegemine ei tohiks ülemäära raske olla, kas SA-sturmführer Eder ja captain Wallace 
on üks ja seesama isik!» 

Ei, ülemäära raske see ei olnud! 

CIC vajas selleks ühe nädala. Seejärel oli kindel: captain Wallace oli tõepoolest identne SA- 
sturmführer Ederiga. Ta oli tõesti pärast Röhmi vandenõu Ühendriikidesse põgenenud ja 
endale uue nime võtnud. 

Wallace alias Eder vahistati, samuti toimiti ka Property Control Officer' captain Hornblow'ga. 
Hiljem mõisteti nad mõlemad pikkadeks aastateks vangi. 

Lahkume nüüd hetkeks oma sõbrast Lievenist ja räägime lühidalt Euroopa keskse musta turu 
lõpust. 

20. mail 1947 vabastati kirjanik Walter Lippert vanglast. 29. mail lendas His Honour Earl 
Rives Põhja-Carolina osariigist Saksamaale, ja armee riigisekretäri Kenneth Royalli ülesandel 
võttis ta käsile vägevate spekulatsioonide juurdluse. 5. juunil vahistati neliteist Ameerika 
sõdurit ja kakskümmend viis Saksa kodanikku, nende hulgas ka Must Lucie, ja nad kuulati 
üle. Must Lucie lasti 2. juulil jälle vabadusse, kuid ta ei tohtinud oma kodukohast lahkuda. 
Seda ta ka ei teinud; ta jätkas sahkerdamist. Siiski näib, et ta seejuures läks oma 

mahhinatsioonidega liiale, sest 23. detsembril leiti ta läbilõigatud kõriga oma magamistoast. 
Tema varandus oli täiesti puutumata. Mõrvarit ei avastatud iialgi. 

12. jaanuaril 1948 kirjutas USA sõdurite ajaleht Stars and Stripes pealkirja all: 

HUGE DOPE RING PROBEBD IN BAVARIA By Tom Agoston 

FRANKFURT, Jan. 12 (INS) — Postwar Germany's biggest black market scandal, involving 
a gang of international narcotic peddlers... threatened to blow up in the lap of U.S. Military 
Government today... 

Tõlkes: 

HIIGLASUUR NARKOOTIKUMIDEGA ÄRITSEJATE JÕUK JUURDLUSE" ALL Tom 
Agoston teatab: 

FRANKFURT, 12. jaanuar (INS) — Sõjajärgse Saksamaaa 

suurim musta turu skandaal, millesse on segatud ka narkootikumidega 

äritsejate rahvusvaheline bande... ähvardas täna plahvatada otse Ameerika Sõjaväelise 
Valitsuse rüpes... 

See juhtum tuli päevavalgele ühe Lucie W. nimelise sakslanna kallal toime pandud kuriteo 
läbi; ta nimelt mõrvati brutaalselt vähem kui kolme nädala eest. 

Nagu öeldud, on tõstetud kõige raskemad süüdistused kahe ohvitseri vastu, kes kuulusid 
Ameerika Sõjaväelisse Valitsusse Baieris. Skandaal ähvardab Saksa-Ameerika suhteid 
kardetaval kujul. Tegemist on kolme kuni nelja miljoni dollari suuruse summaga... 

Nojah, see oleks siis kõik! 

Meie pöördume nüüd tagasi aastasse 1947. 

9. mail lahkus Bastian Fabre oma sõbrast Thomas Lievenist, et minna Tšehhoslovakkiasse. Ta 
tahtis 15. mail tagasi olla. Kuid ta ei tulnud tagasi 15. mail ega ka järgnevatel päevadel. 
Thomasest veel murelikum oli härra Marek. «Seal on midagi juhtunud... niisugust asja pole 
veel ette tulnud... nad on korrektsed inimesed, need minu tellijad... » 

«Marek, kui minu sõbraga peaks midagi juhtuma, siis olgu Jumal teile armuline!» 

22. mail tuli Marekile külla üks tema kaasmaalane, kes tõi talle kirja ja lahkus seejärel 
kibekiiresti. Seda kirjatükki lugedes muutus Marek aina kahvatumaks ja kahvatumaks. 
Üksisilmi vahtis Thomas tema poole. «Mis on lahti?» küsis ta läbematult. 

Marek ei suutnud ärrituse tõttu peaaegu rääkidagi: «Oh Jumal, oh Jumal!» 

«Mis on? Kähku, rääkige!» 

«Venelased on teie sõbra vahistanud.» 

«Venelased?» 

«On läbi imbunud, et tšehhid tahavad sihtimisseadeldist osta. Venelased keelavad ära. Nad 
panid teie sõbra vangi. Nad ütlevad, et tahavad seda aparaati endale saada. Oh Jumal, oh 
Jumal.» 

«Kus venelased minu sõbra vangistasid?» 

«Zwickaus. Teie sõber on pidanud ilmselt Nõukogude tsooni sattuma.» 

«Härra Marek,» ütles Thomas, «seadke end reisivalmis.» «Teie tahate... teie tahate 
Zwickausse minna?» «Selge see,» ütles Thomas. 

Baieris asuvast Hofi linnast loode pool, otse Blankensteini külakese ees, lamas 27. mai 
keskpäeval 1947 keegi sümpaatne härra kõhuli metsaserval. Mainitud härra näol oli tegemist 
endise erapankuri Thomas Lieveniga. Enesealalhoiuinstinkti tõttu nimetas ta ennast Peter 
Scheuneriks. 

Tema ees samblal lebas maakaart. See aitas Thomasel orienteeruda juba teab mitmendat 
korda. Seal, kus lõppes mets, algas õitsev heinamaa. Heinamaa keskel vulises väike lõbus 

Jõgi. Võib-olla ta poleks nii lõbus olnud, kui ta oleks teadnud, et eraldab Saksamaa US-tsooni 
Saksamaa Nõukogude-tsoonist. 

Sellel jõel lõppes üks Saksamaa ja algas teine. Kaardil oli seda näidatud pruuni viirutuse abil 
— loodetavasti seepärast, mõtles Thomas, et meelde tuletada, kelle süül on nüüd olemas kaks 
Saksamaad... 

27. mai keskpäeval kell kaksteist — see oli kokkulepitud aeg. Kolm puud teisel pool väikest 
jõge — see oli kokkulepitud koht. Seal pidi seisma Punaarmee sõdur, kes võttis Thomase 
vastu. Kuid teda ei olnud seal... 

Lapsed, lapsed, mõtles Thomas Lieven, see on juba tõesti pöörane lohakus! Mina saatsin oma 
sõbra Bastiani Zwickausse, et ta peaks tšehhidega läbirääkimisi sihtimisseadeldisest ime-relva 
— loomulikult võltsitud — plaanide asjus. Nõukogulased on Bastiani kinni võtnud. 
Selgemast selgem, et ma pean Bastiani välja tooma! Selgemast selgem, et ma laman 
sellesinase 27. mai keskpäeval siin rohus. Mina olen valmis. Mina kannan oma portfellis 
võltsitud plaane. Siin ma laman ja ootan punaar-meelast, kes viib mind ühelt Saksamaalt 
teisele Saksamaale. Kuid seda selli ei ole kusagil. Jah, kas siis elus ei saa mitte midagi 
ladusalt ning ilma närvipingeta toimuda? 

Thomas Lieven lamas metsaserval kella 12.28-ni. Kui tal kõht hakkas esimest korda 
korisema, ilmus teisel pool jõge nähtavale punaarmeelane. Ta kandis käsivarrel automaati. 
Kolme puu vahel jäi ta seisma ja vaatas ringi. Niisiis ometi, mõtles Thomas. Ta tõusis püsti ja 
sammus heinamaale. Punaarmeelane, noor poiss, vahtis teda hämmastunult. 

«Hallo!» hüüdis Thomas edasi sammudes ja viipas sõdurile sõbralikult. Jõekaldal ta peatus 
ja võttis kingad ning sukad jalast. 

Siis kääris ta püksisääred üles. Siis kahlas ta läbi jääkülma vee teise kalda poole. Jõe keskel 
kuulis ta kähisevat hüüatust ja tõstis üllatunult pilgu. 

«Stoi!« möirgas noor punaarmeelane ja veel üht-teist lisaks. Thomas ei saanud temast aru, 
noogutas sõbralikult, kahlas edasi ja jõudis teisele kaldale. Noor punaarmeelane tungis 
Thomasele kallale. Viimasel langes äkitselt nagu kae silmadelt. Issand Jumal! See ei ole minu 
punaarmeelane, kes pidi mind kaasa viima! See on hoopis teine punaarmeelane! Sellel siin 
pole aimugi, et mind tuleb kaasa viia! 

Punaarmeelane karjus tema peale kurguhäälel. 

«Minu armas noor sõber, nüüd kuulake korraks ka mind,» alustas Thomas. Kuid tundis 
järgmisel hetkel automaaditoru oma ribide vahel. Ta laskis kingad, sokid ja portfelli maha 
kukkuda ja tõstis käed üles. Kohutav, mõtles ta. Nüüd veel ka Punaarmee... 

Meenutades kaugele seljataha jäänud, kuid oivalist prantsuse džudžitsualast kasvatust, 
sooritas ta otsekohe niinimetatud «kahekordse liblikahaarde». Sekundi murdosa vältel keerles 
punaarmeelane karjudes õhus ja lendas seejärel koos oma automaadiga jõkke. Thomas 
kahmas kingad, sokid, portfelli ja pistis jooksu — Nõukogude tsooni. 

Seal värises maapind trampimisest ja mürinast. Kohkunult tõstis Thomas pilgu. Nõukogude 
tsooni heinamaale, mis ulatus metsaservani, oli sööstnud vähemalt viiskümmend hinge — 
mehed, naised, lapsed. Nagu pöörased tormasid nad jõe äärde, kahlasid sellest läbi ja tormasid 
edasi, Saksamaa Ameerika- tsooni. 1 

Jahmunult vaatas Thomas neile järele. Tema tegu oli kõikidel nendel inimestel aidanud 
Läände põgeneda! Nagu tema Läänes, nii olid nemad siin Idas oma võimalust luuranud. 
Thomas naeris nagu hullumeelne. Siis ta nägi, kuidas venelane voogudest pinnale kerkis ja 
õhku ahmis, ja Thomas pistis jooksu. Ta kuulis oma selja taga noore punaarmeelase 
röökimist. Siis kõlasid lasud. Thomas kuulis kuule vilistavat. (Pane tähele: Nõukogude auto- 
maadid tulistavad ka märjast peast!) 

Vene džiip tuli mööda maanteed. Sohvri kõrval istus keegi kapten. Kapten kargas jalule, 
hoidis tuuleklaasist kinni ja möirgas metsikuid venekeelseid sõnu metsikult tulistavale 

punaarmeelasele, kes seisis künkal. A tempo lakkas noor punaarmeelane tulistamast. 

Džiip pidurdas Thomas Lieveni kõrval. «Gospodin Scheuner, eks ole?» ütles kapten 
kõrihäälses saksa keeles. «Vabandage, jäime hiljaks. Autokummid nix gutt, lähevad kaputt! 
Kuid nüüd siiski: tere tulemast, gospodin, südamest tere tulemast!» 

Zwickau Palast-Cafe jättis endast täpselt niisama kurva mulje nagu kõik muugi selles linnas, 
kus oli 120 000 elanikku. Kuus tundi pärast seda, kui Thomas oli organiseerinud 
ühispõgenemise märkimisväärses ulatuses, istus ta ülalmainitud etablissementi ühes nurgas ja 
jõi ersatslimonaadi. 

Sellelsinasel 27. mail polnud tal enam mitte midagi teha. Kapten, kes talle piirile järele tuli, 
oli sõitnud koos temaga Zwickau komandantuuri. Nõukogude linnakomandant, keegi pol- 
kovnik Melanin, oli lasknud tõlgi kaudu ennast vabandada ja palunud Thomasel homme kell 
üheksa kohale,tulla. 

Nõnda oli siis Thomas lonkinud esiteks — kurba — hotelli ja seejärel siia. Ta nägi kurbi 
inimesi, mehi, kes kandsid igivanu kahe nööbireaga ülikondi ja näruseid särke, minkimata 
naisi, jalas villased sukad ja vanad korktallaga kingad, juuksed alati salkus, ja ta mõtles: oh 
Jumal, ja seal, kust mina tulen, on elu juba päris hoogsalt käima läinud. Spekuleeritakse, 
petetakse, krahmatakse varandusi. Aga teie, vaesed mehekesed, näete välja, nagu oleksite teie 
ainukestena sõja kaotanud! 

Väikese laua ääres tema vastas istus esinduslik paar: ainuke esinduslik paar, keda Thomas 
oli.suutnud seni Zwickaus leida. Naine oli lopsakas, range iludus oivaliste nisukollaste 
juustega, slaaviliku meelelise näo ja säravate siniste silmadega. Ta kandis rohelist liibuvat 
suvekleiti. Tooliseljal rippus tema leopardi-nahkne mantel. 

Tema saatjaks oli lihaseline hiiglane väga lühikeseks pöetud Juustega. Ta kandis venelastele 
tüüpilist sinist ülikonda laiade Püksisäärtega; ta pööras Thomasele selja ja rääkis oma 
daamiga, kahtlemata olid nad nõukogulased. Äkitselt Thomas võpatas, Nisukollane daam 
flirtis temaga! Daam naeratas, paljastas ham-aid, pilgutas silmi, surus ühe silma vidukile... 
Hmm!! 

Ma ei ole ometi hullumeelne, mõtles meie sõber, keeras daami poole külje ja tellis veel pudeli 
ersatslimonaadi. Pärast kolmandat limonaadisõõmu vaatas ta siiski sinnapoole. 

Daam naeratas. Siis naeratas ka Thomas. Seejärel kulges kõik väga kähku. Daami saatja 
pööras end ümber. Ta nägi välja nagu Tarzan, made in UDSSR. Ta hüppas püsti. Oli nelja 
sammuga Thomase juures. Kahmas tal kraest kinni. Külalised karjatasid. See vihastas 
Thomast. Veelgi rohkem ajas teda vihale see, et ta nägi armukadeda hiiglase selja taga 
nisukollaste juustega daami, kes oli püsti tõusnud ja kellest jäi selgesti mulje et ta suurima 
mõnuga nautis käimasolevat stseeni. Sa raisk mõtles Thomas, niisiis on see üks sinu nõkse, 
sul on sellest mingil moel kasu, kui... 

Rohkem ei jõudnud Thomas mõtelda, sest hiiglase rusikahoop tabas teda kõhtu. See oli 
Thomasele liig. Ta sukeldus vene Tarzani alla ja tõmbas mehel jalad alt. Teist korda ühe 
päeva jooksul läks käiku džudžitsu. Sedapuhku «purjesportlase trikk». Kuna see Othello 
Venemaalt seisis garderoobi barjääri ees, siis langes ta nüüd üle selle ja kadus selle taha. 
Silmanurgast nägi Thomas, kuidas keegi Nõukogude allohvitser tõmbas lagedale püstoli. 
Julgus on intelligentsuse küsimus. Peab teadma, millal on küllalt. Thomas tõmbus kühmu, 
sööstis väljapääsu poole ja otse tänavale. Mitte ühtegi punaarmeelast polnud õnneks näha. 
Sakslased ei tundnud Thomase vastu huvi. Ja kui tänaval tormas sakslane, siis oli talle 
automaatselt tagatud nende sümpaatia. 

Thomas tormas kuni luigetiigini. Ilusas vanas pargis langes ta hingeldades pingile. Tõmbas 
seal natuke aega hinge. Ja hiilis siis ettevaatlikult oma hotelli. 

Järgmisel päeval täpselt kell üheksa laskis tõlk raseeritud, elegantse, lootusrikka Thomas 
Lieveni Zwickau linnakomandandi büroosse astuda. Seepeale pidi igatahes meie sõber 
äärepealt rabanduse saama. Sest linnakomandant, kes oma kirjutuslaua tagant püsti tõusis, 
polnud keegi muu kui toosama armukade Nõukogude Tarzan, kelle Thomas eelmise päeva 
õhtupoolikul «purjesportlase trikiga» oli Palast-Cafe garderoobi barjääri taha paisanud... 
Täna kandis hiiglane mundrit. Tema rinnal oli palju ordeneid imetlemiseks. Ta silmitses 
Thomast vaikides. 

Sellal kaalutles Thomas: büroo on kolmandal korrusel. Läbi 

akna kaduda? Pole mõtet. Adjöö, Euroopa. On olemas inimesi, kes väidavad, et Siber olevat 
väga veetlev... 

Seal hakkas polkovnik Vassili L. Melanin viimaks guturaalselt aktsentueeritud saksa keeles 
rääkima: «Gospodin Scheuner, ma palun, andke mulle andeks mu eilne käitumine.» Thomas 
suutis talle ainult otsa jõllitada. «Mul on kahju. Dunja on selles güüdi.» Äkitselt pistis 
Melanin möirgama nagu arust ära: «See neetud saatan naise nahas!» 

«Kas härra polkovnik räägib austatud proua abikaasast?» 

Melanin pigistas läbi hammaste: «See lita! Ma võiksin brigaadikindral olla. Kaks korda on 
mind degradeeritud... tema tõttu... kakluse pärast.» 

«Härra polkovnik, te peate end kokku võtma,» ütles Thomas rahustavalt. 

Melanin lõi rusikaga lauale. «Seejuures ma armastan on tuvikest, Dunjat. Aga nüüd lõpp 
sellega, asume äriasjade juurde. Noh, enne aga peame natuke jooma, härra Scheuner...» 
Niisiis tegid nad kahekesi viinapudelile põhja peale, ja tunni aja pärast oli Thomas Lieven 
purupurjus ja polkovnik Melanin täiesti kaine, ja nad mõlemad rääkisid ladusalt ning 
vaimukalt äriasjadest, kuid nad ei jõudnud mitte sammugi edasi. 

Polkovnik Melanin oli järgmisel seisukohal: «Teie tahtsite tšehhidele maha müüa 
sihtimisseadeldist MKO. Te saatsite siia oma sõbra. Te võite koos temaga Läände tagasi 
minna, kuid enne annate meile üle plaanid.» 

«Müüte ära,» korrigeeris Thomas rõhutatult. 

«Annate üle. Meie ei maksa,» ütles polkovnik. Ja siis sügavamõttelise irvitusega: «Teie ei ole 
ju ometi pea peale kukkunud — Thomas Lieven!» 

Mõnikord tunduvad põlved nagu süldist olevat, mõtles Thomas. Ta pomises nõrgalt: «Mida te 
justsama ütlesite, härra polkovnik?» 

«Ma ütlesin Lieven, Thomas Lieven — see on teie õige nimi! Vennikene, kas teie arvate, et 
meie oleme idioodid? Kas teie arvate, et meie salateenistus pole saanud liitlaste toimikutesse 
Pdku heita? Meie inimesed Moskvas on end ribadeks naernud teie aktsioonidega tutvudes.» 
Thomas võttis end kokku. Ta ütles: «Kui te... kui te juba eate, kes ma olen — miks te lasete 
mind siis veel üldse vabalt rmgi joosta?» 

«Mida me peaksime teiega peale hakkama, vennikene? Teie olete ju — ärge saage kurjaks — 
naeruväärselt vilets agent» 

«Suur tänu.» 

«Meie vajame esmaklassilisi agente, mitte koomilisi figuure nagu teie.» 

«Väga hea tähelepanek.» 

«Ma olen kuulnud, et te keedate meelsasti süüa. Noh, ja mina söön meelsasti! Tulge meile 
külla. Dunjake rõõmustab Mina teen pliine. Kaaviari on mul küllalt. Ja siis vestleme edasi. 
Mis te arvate?» 

«See on suurepärane mõte,» ütles Thomas Lieven. Ja ta arutles rusutult endamisi: päris vilets 
agent. Koomiline figuur. Seda peab laskma endale ütelda! Mis edasi? 

Niisiis valmistas Thomas ühe rekvireeritud villa köögis kotlet Marechali. Seejuures oli tal 
üsna jube tunne. Polkovnik Melaninit ei olnud näha. Ent just siis, kui Thomas kotleti jaoks 
suure kanakintsu seest konti välja võttis, ilmus kööki polkovnikuproua. Too astus nii-ütelda 
Thomas Lieveni ellu — viimane ei teadnud seda veel! Väga ilus naine. Juuksed — silmad — 
huuled — kehavormid — tulise pihta! Nahk nagu martsipan. Värskus, tervis, jõud. Daam oli 
ainulaadne! Otsekohe võis näha: Dunja ei vajanud miidrit, rinnahoidjat ja normaalse daami 
muid eluliselt tähtsaid abikonstruktsioone. Ta tuli kööki ja sulges ukse ja vaatas Thomasele 
tummalt ning mõtlikult otsa. Tema huuled avanesid poolenisti, ja tema silmad sulgusid 
poolenisti... 
Imeilus hullumeelne, võpatas Thomas. Taevane isa, tule appi! Ma usun, et kui ma teda ei 
suudle, siis kägistab ta mu omaenda kätega surnuks. Või kutsub kohale mõne NKVD ohvitseri 
ja tembeldab mu saboteerijaks. 
Kaugel villas kostsid sammud. Nad tõmbusid teineteisest eemale. Oli ka ülim aeg, mõtles 
Thomas. 
Dunja kõmpis hajameelselt kanakintsu. «Päästa mind,» sosistas ta. «Põgene koos minuga. 
Minu mees ei armasta mind enam-Ta tapab mu. Mina tapan tema. Või sa põgened koos 
minuga» «Ma-ma-ma-hrmü! Madame, kuidas te tulete sellisele mõttele, et teie mees teid ei 
armasta?» 
Dunja naeris deemonlikult. «Sina võitsid teda eile Cafes-Varem on ta mehi poolsurnuks 
peksnud. Mind kah. Nüüd el peksa ta mind enam üldse. See ei ole armastus... Ma räägi" ju 
hästi saksa keelt — eks ole?» 
«Väga hästi.» 

Menüü » Zwickau, 28. mai 1947 


pliinid = kaaviariga 
Kotlet Marechal -herneste ja -praekartulitega garamellipuding 


Koos kanakintsuga astub Lieveni ellu venelanna Dunja 


Pliinid kaaviariga. Võtta iga sööja kohta kaks äsja või sees küpsetatud peopesasuurust õhukest 
munakooki ja asetada need soojendatud taldrikule. Siis määrida esimesele munakoogile kiht 
kaaviari ja katta see teise koogiga. Sellele omakorda valada kuuma sulavõid ja tõmmata 
seejärel üle paksu hapukoorekihiga. (Tõeliselt ehtsad pliinid tehakse tatrajahust, mida meil on 
raske saada.) 


Kotlet Marechal. Eemaldada pehme nuumkana kintsust nahka vigastamata kont. — 
Valmistada hakitud kanarinnast, supilusikatäiest võist, 1/4 teelusikatäiest šalottidest, niisama 
suures koguses petersellist ning estragonist, 1/4 tassi valge veini sees leotatud saiakoorikust, 
supilu-sikatäiest hakitud Šampinjonidest, piprast ja soolast täidis. — Kogu see mass ajada 
kaks korda läbi hakklihamasina ning lasta pärast supilusikatäie või ja koore lisamist väikesel 
tulel keeda, samal ajal seda pidevalt segades ja silmas pidades, et see tihkeks ei muutuks. — 
Kanakints täita mahajahutatud täidisega ning õmmelda kinni. Nüüd keerata seda riivsaias ja 
praadida või sees kuldpruuniks. Ka mõlemat rinnapoolt võib samal viisil täita ja kokku 
õmmelda, kuid sel juhul kasutada täidiseks pehmet, lahjat vasikaliha. 


Karamellipuding. Võtta liiter piima ja ajada see keema koos 100 grammi suhkru ja väikese 
vanillikaunaga. Lüüa lahti viis muna ja panna need koos näputäie soolaga kergelt jahtunud 
piima sisse. — Nüüd kõrvetada 2°0 grammi suhkrut keskmiselt tumedaks karamelliks, 
kustutada see vähese veega, valada seejärel soojaks aetud pudingivormi ja jaotada kiiresti 

osadeks, enne kui segu tardub. Vormi sisse valada ka piimamass Ja keeta seda seejärel- 
kaanega suletult 3/4 tundi veevannis. — Nüüd Panna vorm mitmeks tunniks külma. Lõpuks 
lüüa puding ümmargusele Plaadile, nii et karamell jääks kastmena selle ümber. 

«Minu ema oli sakslanna. Sa olid mulle kohe sümpaatne Ma teen su õnnelikuks. Võta mind 
Läände kaasa... » Sammud tulid lähemale. 

Dunja silitas ikka veel Thomase kanakintsu, kui polkovnik sisse astus. Ta naeratas 
läbitungimatu näoga. «Ah, sa oled siin minu tuvike. Kas õpid toitu tegema nagu 
kapitalistlikus Läänes' kus rõhutakse töölisi? Mis teiega lahti on, härra Lieven, kas tunnete 
ennast halvasti?» 

«See läheb kohe üle, härra polkovnik. Kas ma võiksin... kas ma võiksin ühe pitsi viina 
saada?» 

Üks asi oli Thomasele päevselge: ta pidi vaatama, kuidas saaks võimalikult kiiresti jälle 
Läände tagasi. Sellest paarikesest ta jagu ei saanud. Nõukogulased võivad niisiis need 
võltsitud plaanid ilma rahata endale saada. Õnn, et neil vähemalt mingit väärtust ei olnud... 
Laua ääres võitles ta veel kangekaelselt, kuid ainult silmakirjaks, sest ta teadis, et venelased 
armastavad seesuguseid vägikaikavedamisi. Polkovnik vaidles ägedalt ning tuliselt vastu. 
Dunja istus nende vahel ja silmitses mõlemat härrat mõtlikult. Söödi hirmuäratavalt palju ja 
joodi hirmuäratavalt palju, kuid pärast rasvaseid pliine jäi Thomasel pea sedapuhku selgeks. 
«Olgu nii, härra polkovnik, ma teen teile teistsuguse ettepaneku. Teie saate plaanid tasuta, 
kuid see-eest lasete minu sõbral ja veel ühel härral Läände siirduda.» 

«Veel ühel härral?» 

«Härra Reuben Achazianil. Ma ei tea, kas teie teda tunnete, Kas veel natuke minu kanakintsu, 
armuline proua?» 

«Veel hästi palju teie kanakintsu, härra Lieven.» 

«Või kas ma seda härra Achaziani tunnen!» ütles polkovnik 

põlglikult. «Seda lurjust. Seda spekulanti. Mida te temaga teha 

tahate?» 

«Äri,» ütles Thomas tagasihoidlikult. «Vabandage, härra polkovnik, kui aga Punaarmee on 
mulle just äsja teinud kaput, siis ma pean vaatama, kuidas edasi jõuda.» 

«Kust te seda armeenlasest siga tunnete?» 

«Seda armeenlasest siga olen ma Zwickaus tundma õppinud, härra polkovnik.» 

Tegelikult oli härra Reuben Achazian väike, lihav, haikala-silmade ja väikese mokahabemega 
mees. Ta oli tulnud sellel hommikul hotelli Zum Hirschen just siis, kui Thomas võttis 
hommikueinet. Ilma pikema jututa oli härra Achazian asja juurde asunud: «Pange tähele, 
laske mind rääkida, ärge mind katkestage, mul on kiire, teil samuti; ma tean, kes te olete... 
«Kustkohast?» 

«Reuben Achazian teab kõike. Ärge katkestage. Mul on siin raskusi. Venelastega. Ma olen 
täiesti aus: ma võtsin osa tõeliselt suurest ärilisest spekulatsioonist. Nad ei lase mul töötada.» 
«Kuulge nüüd, härra Achazian... » 

«Psst. Aidake mind Läände ja ma teen teist rikka mehe. Kas te olete juba TRS-ist midagi 
kuulnud?» «No muidugi.» 

TRS, Tsentraalne Realiseerimise Selts, mille residents asus Wiesbadenis, oli ameeriklaste 
loodud. TRS kogus hiiglaslikesse ladudesse miljonitesse dollaritesse küündiva väärtusega 
suure sõja järelkülvi: relvad ja laskemoon, vedurid jä veoautod, sidu-mismaterjalid, vanaraud, 
puit, teras, terved sillakonstruktsioo-nid, medikamendid, lennukid ja riidekangad. TRS-i 

haldamine oli sakslastele üle antud. Kuid nad tohtisid müüa ainult välismaalastele — selline 
oli ameeriklaste tingimus! 

«... TRS tohib müüa ainult välismaalastele,» rääkis nirgina väle härra Reuben Achazian 
seepärast Thomas Lievenile, «mitte sakslastele. Mina olen välismaalane! Mulle tohib TRS 
müüa! Mul on Londonis onupoeg, kes annab meile avansiks raha. Meie asutame 
kaubandusfirma. Teie ja.mina. Ma teen teid ühe aastaga miljonäriks — kui te aitate mind 
Läände.» 

«Härra Achazian,» vastas Thomas Lieven, «ma pean selle üle pisut järele mõtlema.» 

Thomas oli selle üle järele mõtelnud. Nüüd, rikkaliku lõunasöögi juures Zwickaus, ühes 
konfiskeeritud natsi-villas, ütleski ta seepärast Nõukogude linnakomandandile Vassili 
Melaninile: "Laske härra Achazianil koos minuga reisile minna, ja te saate need plaanid.» 
«Härra Achazian jääb siia. Mina saan plaanid sellest hoolimata.» 

«Kuulge, mina jätsin härra Mareki — loomulikult tunnete 

teie seda tšehhist agenti — Hofis Ameerika CIC-i hoolde. Mees jääbki vahi alla, kui ma tagasi 
ei jõua ja teda vabaks ei lase.» 

«Noh, aitab juba. See murrab mul küll südame. Teie annate plaanid üle, või ka teie jääte siia!» 
«Noh, hästi, siis jään ka mina siia,» ütles Thomas. 

1. juunil 1947 saabusid härrad Thomas Lieven, Bastian Fabre ja Reuben Achazian väsinult, 
kuid hea tervise juures Münchenisse. Nad sõitsid Grünwaldis otsekohe selle villa juurde, mis 
kuulus Thomasele. Ta oli pidanud veel paar korda polkovnik Melanini pool sööma ja jooma, 
enne kui tal oli õnnestunud seda härrat ümber veenda. Viimaks olid nad koguni sõpradena 
lahkunud. Ainult plaanid, plaanid olid nüüd loomulikult Zwickaus... 

Kolm härrat viibisid ainult paar päeva Baierimaa pealinnas. Thomas seletas Bastianile: «Meie 
oleme plaanid inglastele, prantslastele ja venelastele edasi andnud. Nad saavad varsti aru, et 
me oleme neid alt vedanud. Meie võtame endale teised nimed ja lähme mõneks ajaks 
Wiesbadenisse.» 

«Õige jutt, vanapoiss. Kui ainult see Achazian mulle nii vastik ei oleks. Ta on ju tõeline 
spekulant, kes tahab nüüd ka veel relvi ja laskemoona müüa!» 

«Seda ta küll ei tee,» ütles Thomas. «Las me jõuame.kõigepealt Wiesbadenisse. Härra 
Achaziani tabab üllatus.» 

Ja kuna me juba üllatustest räägime... 

Õhtul enne seda, mil kolm härrat Münchenist lahkusid, võtsid nad väikselt veini. Siis helises 
uksekell — pool kaheksa õhtul. Bastian läks avama. Vahakahvatult tuli ta tagasi. Ta suutis 
ainult kogeleda: «Tu-tu-tule ometi, palun!» 

Thomas läks esikusse. Kui ta nägi, kes seisis esikus, pidi ta silmad sulgema ja uksepiidast 
kinni hoidma. 

«Ei,» ütles ta, «ei!» 

«Siiski,» ütles nisukollaste juustega naine, polkovnik Melanini imeilus abikaasa Zwickaust, 
«siiski, siiski, see olen mina.» 

See oli tema. Ja seal ta seisis. Hiiglasliku reisikohvriga. 

Noor ja tervisest pakatav. 

«Kuidas... kuidas sa oled... kuidas te olete siia üle tulnud.» 

496 

«Põgenenud. Koos terve rühmaga. Ma olen poliitiline põgenik, jylind kaitseb asüüliõigus. Ja 
ma tahan sinu juurde jääda. Ja koos sinuga minna kõikjale, kuhu lähed sina.» 

«EI.» 

«Jah. Ja kui sa mind enda juurde ei võta — siis ma lähen oma südamevalus jalamaid 
politseisse ja räägin neile, et sa tõid minu mehele plaanid... ja mida kõike muud ma veel sinu 
kohta tean... » 

«Aga mispärast — aga mispärast tahad sa mind reeta?» 

«Kuna ma sind armastan,» oli tal häbematust väita... Teiselt poolt on inimene harjumuste ori. 
Kaks kuud hiljem, augustis 1947, teatas Thomas Lieven hiiglasuures korteris, mille ta oli koos 
härrade Bastian Fabre'i ja Reuben Achazianiga üürinud Wiesbadenis Parkstrassel töötamiseks 
ja elamiseks: 

«Ma ei saa üldse aru, mis teil Dunja vastu on. Ta on sarmikas. Ta teeb teile süüa. Ta on usin. 
Mina leian ta veetleva olevat.» 

«Kuid ta nõuab sinult liiga palju,» ütles Bastian. «Vaata korraks ainult oma sõrmi. Kuidas nad 
värisevad!» 

«Loba,» ütles Thomas — ilma veendumuseta; sest ta leidis siiski, et tema uus sõbratar oli nat 
ukeliiga väsitav. Dunja elas ühes möbleeritud toas siin lähedal; ta ei tulnud igal õhtul, aga 
kui ta tuli... Oma vähestel vabadel minutitel mõtles Thomas sageli polkovnik Melaninile. Ta 
suutis nüüd hästi mõista, miks Melanin polnud iialgi kindraliks saanud! 

Wiesbadenis kandis Thomas Lieven nime Ernst Heller — loomulikult koos vastavalt võltsitud 
paberitega. Oma välismaise kaastöötaja nimele oli ta asutanud Achaziani Avatud Kauban- 
dusühingu. See ettevõte ostis kokku väga suurtes kogustes mitmesuguseid kaupu ja hoidis 
neid TRS-i ladudes purustatud linna 

taga. 

TRS-i hiiglaslikus depoos asus muidugi Saksa Wehrmachti varasem omand, kuid siit võis 
osta ka džiipe, veoplatvorme ja Ameerika sõjaväe varustust — materjali, mis oli vananenud 
v*i mille transportimine tagasi Ameerikasse oleks läinud liiga kalliks. 

Thomas seletas oma sõpradele: «Ameerikaga ei või me äri aJada, selleks on meie kõikide 
minevik liiga tume. Meie peame juba teiste maadega sidemeid sõlmima, ja just sõdivate 
maadega, 'est need ei tohi TRS-i käest osta. See on keelatud.» 

«Mul on käepärast härra Aristoteles Pangalos kui kreeka partisanide esindaja ja keegi härra 
Ho Irawadi Indo-Hiinast,» ütles Reuben Achazian. 

«Kuid te ei tohi neile sellidele ometi relvi müüa!» kohkus Bastian. 

Nüüd pidas Thomas Lieven väikese põhimõttelise kõne: «Kui meie neile relvi ei müü, siis 
teevad seda teised. Seepärast teeme seda meie — kuid härrad ei tunne relvadest rõõmu.» 

«Ma ei saa mitte midagi aru.» 

«Lase mul rääkida! Mainzi lähedal on mul üüritud tühi tehasehall. Meie eemaldame 
laskemoonast püssirohu ja asendame selle saepuruga. Automaadid on pakitud kastidesse, mis 
on kinni naelutatud ja plommitud ning millele on sisse põletatud pealiskiri. Mina leidsin 
tisleritöökoja, kus meile valmistatakse täpipealt selliseid kaste koos samasuguse 
sissepõletatud pealiskirjaga. Ka plomme saab järele teha. Ja roheline seep annab kastile õige 
raskuse... » 

«Ja mis juhtub püssirohu ja automaatidega?» 

«See kaup viiakse laevaga Hamburgi,» ütles Thomas. «Enne Hamburgi sadamat on vesi 
sügav. Kas ma pean veel edasi rääkima?» 

Seesinane augustikuu 1947 (103. toidukaartide periood) tähendas Wiesbadenis 
varustamisolukorra sügavaimat madalseisu. Kalorite hulk langes 800 peale. Kartulite puudus 
muutus aina teravamaks. Ainult haiglad ja vangilaager said neid veel. Toiduainetest olid 
ainsatena kättesaadavad maisitooted, mis aga oma kibeda maitse tõttu polnud populaarsed. 
Rasvainete kogust tuli 200 grammi pealt vähendada 150 grammi peale. Suhkrut anti pool 
naela valget ja pool naela kollast. Neli muna lisati toiduratsioonile ainult seepärast, et «suure 

kuivuse tõttu oli puu- ja aedviljasaak olnud äärmiselt kehv». Piimaga varustamine lõpetati 
täielikult. Wiesbadeni täiskasvanutest kaks kolmandikku ei saanud piimatükagi. 

Pane tähele! Kohutav sõda pole veel kaugeltki lõppenud, kui see on kaotatud... 

Esimese kaubana müüs Achaziani Avatud Kaubandusühing härradele Pangalosele ja Ho 
Irawadile 2000 kilogrammi malaaria-ravimit atebriini Saksa Wehrmachti fondidest. 
Pakenditel oli veel Saksa kotkas koos haakristiga. Need pidid kaduma! Veoautodega vedasid 
Thomas ja tema partnerid atebriini farmaatsiatehasesse. Siin pakiti see ümber. Nüüd võis 
kauba laevadele laadida. 

See, mis atebriini puhul oli lapsemäng, osutus teise kauba-tehingu puhul samahästi kui 
lahendamatuks probleemiks. Härra Pangalos ja härra Ho Irawadi tahtsid nüüd osta 
troopikakiivreid. Kumbki soovis 30 000 tükki. Seal need kiivrid olidki! Haakristid peal. Nii 
hästi sisse töödeldud, et neid polnud võimalik eemaldada. Neil asjaoludel nägid härrad 
loomulikult ära, et sellest tehingust tuleb loobuda. 

Mida me küll teeme nende sitaste kiivritega, murdis Thomas pead. Ta murdis pead päevade 
kaupa. Siis tuli talle päästev idee! Kiivrite sees olid oivalised higipaelad. Uhiuued, priima 
kvaliteet. Saksa mütsitööstust tervikuna vaevas aga higipaela-puudus. Thomas võttis ühendust 
selle majandusharu juhtivate meestega. Äkitselt läksid troopikakiivrid nagu soojad saiad! 
Rohkem, palju rohkem teenis Achaziani Avatud Kaubandusühing paelte pealt, kui ta oleks 
teeninud kiivrite pealt. Ja Thomasel oli õnnestunud Saksamaa sõjajärgset mütsitööstust 
hoogustada. 

Sellest hoolimata oli tal muresid, kuid mitte äritsemise vallas. Thomas tundis, kuidas Dunja 
teda väsitas, aina rohkem ja rohkem. Dunja tegi talle stseene. Armastuse tõttu. Armukadeduse 
tõttu. Ta oli erutav ja väsitav. Nad tülitsesid ja leppisid jälle. See oli kõige pöörasem aeg 
Thomase elus. 

Bastian tundis samuti muret. «See ei või niiviisi jätkuda, mu poiss. Sa ruineerid ennast selle 
daamiga.» 

«Mida ma pean tegema. Ma ei saa teda tänavale visata. Ta ei lähe.» 

«Küll ta läheb!» 

«Jah, politseisse.» 

«Neetud lugu,» ütles Bastian. «Kuid sa pead ometi ka omatu 1 eviku peale mõtlema, 
mees!» 

«Mõtlengi, jah, mõtlen pidevalt. See meie äri siin ei saa 

nagunii kaua edukalt käia. Ühel hetkel peame lahkuma. See võib juhtuda üsna äkitselt, kas 
mõistad — liigagi äkitselt, kui Dunjat silmas pidada...» 

«Noh, ma ei tea,» ütles Bastian. 

Siis müüsid nad kreeklastele ja indohiinlastele kuullaagreid Ja veoplatvorme. Ja džiipe. Ja 
atra. Ja muid põllutööriistu «Seega ei saa me mingit pahandust tekitada,» ütles Thomas 
Lieven, vaadates välja oma bürooaknast ja lastes pilgul libiseda üle Wiesbadeni troostitu 
rusude ning varemete mäe. 

Linn nägi välja, nagu ei tahaks ta enam iialgi toibuda. Enne sõda olid siin elanud üksnes 
rikkad inimesed. Nüüd oli Wies-baden varemetes elutsevate vaeste rentnike linn. Hiljem tehti 
ametlikult kindlaks, et «varemete mass ühtekokku» moodustas 600 000 kuupmeetrit. Kuni 
rahareformini kulutas Wiesbaden rusude ja varemete kõrvaldamiseks 3,36 miljonit Saksa 
marka. Töölised ja «varemenaised» rassisid õlg õla kõrval teiste linnakodanikega, käies 
koristustöödel vaheldumisi. Ka Thomas Lie-ven, Bastian Fabre ja Reuben Achazian mässasid 

päevade kaupa selle saasta sees. Nad suhtusid sellesse kui omalaadsesse sporti, mis oli 
vastukaaluks nende muule tegevusele. 

1947. aasta sügisel tulid nad mõttele, et igast Ameerika päritoluga magamiskotist võis 
õmmelda paari pükse. Neil oli 40 000 Ameerika magamiskotti. Ülikonnavabrikud Lõuna- 
Saksamaal meenutavad veel tänapäevalgi seda materjali ja tellimuste tulva, mis 1947. aasta 
novembris neile kaela langes... 

1948. aasta kevadel panid nad lõpuks käima oma laskemoona-äri. Selleks ajaks olid nad 
lasknud laskemoona juba «töödelda». Nüüd laaditi see laevadele, samuti nagu rohelise 
seebiga täidetud kastidki, kus pidid kuulu järgi olema automaadid. 

Kreekale ja Indo-Hiinale määratud lastiga laevad läksid merele. Nad on teel hea tüki aega, 
mõtles Thomas. Ta võis täies rahus hakata sulgema oma büroosid Wiesbadenis — umbes 
samal ajal, kui mitmed filmiga tegelevad firmad linnas enda omasid avama hakkasid. 
Filmid, mis vändati Wiesbadenis, käsitlesid viimane kui üks Saksamaa 
ümberkasvatamisperioodi süütuid teemasid ja kandsid süütuid-silmatorkamatuid, troostituid- 
reipaid pealkirju, näiteks «Kui naine armastab», «Pulmaöö paradiisis», «Tiiger Akbar» Ja 
«Surmavad unistused»... 

«Nüüd hakkab meile pikkamisi kätte jõudma aeg siit jalga lasta, vanapoiss,» ütles Thomas 
14. mail 1948 Bastianile. 

«Mida kreeklased ja indohiinlased sinu arvates teevad, kui nad avastavad, mis on juhtunud?» 
«Nad löövad meid maha, kui nad meid kätte saavad,» ütles Thomas Lieven. 

Aga relvaostjad ei saanud Thomast ja Bastiani kätte. Nende asemel tabasid mäletatavasti 
välismaised agendid Saksamaa Liitvabariigis ajavahemikus 1948—1956 paar «ehtsat» 
relvamüüjat. Agendid sokutasid nende autodesse viitsütikuga pomme. Või tulistasid nad 
tänaval lihtsalt surnuks. 

Nende võigaste juhtumite kohta arvas Thomas Lieven filosoofiliselt: «Kes vägivallaga 
kaupleb, see sureb vägivaldselt. Meie oleme kaubelnud rohelise seebiga. Meie elame...» 
Kuid see, nagu öeldud, kuulus hilisemasse aega. 14. mail 1948 kartis Thomas lühikest aega 
täiesti tõsiselt, et teda võib tabada vägivaldne surm. Täpsemalt siis, kui ükskord keskpäeva 
paiku helises uksekell. Bastian läks avama. Ta naasis vaha-kahvatuna. «Kaks härrat 
Nõukogude Militaarkomisjonist.» 

«Kõikväeline Jumal!» ütles Thomas. Ning siis olidki härrad juba toas. Tõsised ja rasked. 
Palavusest hoolimata seljas nahk-mantlid. Thomasel läks ihu äkitselt väga kuumaks. Seejärel 
niisama äkitselt väga külmaks. 

Läbi. Mäng on läbi. Nad leidsid mind üles. 

«Tere päevast,» ütles üks nõukogulane. «Härra Heller?» 

«Jah.» 

«Meie otsime proua Dunja Melaninit. Meile öeldi, et teda võib siit leida.» 

«Noh, hmm, eh... » alustas Thomas. «Juhuslikult on daam tõesti siin.» 

«Kas te lubate meil temaga vestelda? Üksinda vestelda?» 

«Aga palun,» ütles Thomas. Ta viis nad tuppa, kus Dunja endale parajasti maniküüri tegi. 
Kümne minuti pärast lahkusid nahkmantlis härrad jällegi, tõsised ja endasse sulgunud. 
Bastian ja Thomas sööstsid Dunja juurde. «Mis oli lahti?» 

Juubelduskisaga viskus blond iludus Thomasele kaela ja oleks mehe äärepealt pikali paisanud. 
«See on minu elu kõige õnne- 

likum päev!» Suudlus. «Sa minu kullatükk!» Suudlus. «Sa minu ainuke!» Suudlus. «Meie 
võime abielluda!» Bastianil jäi lõug rippu. 

Thomas kogeles: «Mida me võime?» 

«Abielluda!!!» 

«Kuid sa ol e d ometi abielus, Dunja!» 

«Enam mitte! Juba kaks minutit enam mitte! Need härrad nõudsid, et ma otsekohe kodumaale 
tagasi pöörduksin. Nõukogude abielulahutuskohtu nimel, kus minu mees esineb hagejana. 
Mina keeldusin kodumaale tagasi pöördumast. Siis ütlesid härrad: «Sel juhul on teie abielu 
käesolevast hetkest peale lahutatud!» Siin, palun, on dokument!» 

«Mina ei oska vene keelt lugeda,» pomises Thomas, kellel kõik silmade ees keerles. Särav 
Dunja. Vahakahvatu Bastian. 

No säh sulle nüüd, mõtles ta. Ja laevad saepurumunitsiooni ja rohelise seebiga on ulgumerel. 
Taevas, tule appi! 

Kõige parem on võtta nöör ja end üles puua, mõtiskles Thomas Lieven melanhoolselt. Kuidas 
ma muidu kogu sellest supist välja tulen? Masendatult ja rusutult hiilis ta noil päevil ringi. 
Kui ta 18. mai öösel Dunja möbleeritud toast koju oli jõudnud, vedas ta end ägades 
vannituppa ja rebis oma närvilisuses seinalt maha väikese koduapteegi. Mürinal prantsatas 
see põrandale. 

Unesegasena tuli Bastian Fabre komberdades oma toast. «Mees, mis lahti on?» 

«Broomi... » oigas meie sõber. «Ma vajan broomi, ma pean kuidagi rahunema... » 

«Kas sa tuled Dunja poolt?» 

«Jah. Kujuta ette — ta on juba meie abiellumiskuulutuse käiku pannud. Sina oled üks 
laulatuse tunnistajaid. Asi saab nelja nädala pärast joonde. Ja ta tahab lapsi. Viis tükki! Nii 
kiiresti kui võimalik... Bastian, ma olen kadunud, kui otsekohe midagi ei juhtu — otsekohe, 
kas kuuled?» 

«Kuulen küll. Noh, rüüpa esiteks siit. Mul on mõte. Võib-olla see funktsioneerib. Kuid selle 
jaoks pead sa mulle kaks kuni kolm päeva vabaks andma.» 

«Võta palju tahad, vanapoiss,» ütles Thomas Lieven. Bastian kadus. Kui ta kuue päeva pärast 
tagasi jõudis, oli ta ebatavaliselt sõnakehv. 

«No kuule, tee kord ometi suu lahti!» käis arglik kihlatu peale. «Kas saavutasid midagi?» 
«Eks näeme,» vastas Bastian. 

See oli 25. mail. Ei sellel ega järgmisel päeval kuulnud Tho-mas Dunjast kippu ega kõppu. 
Kui ta iludusele õhtul külla tahtis minna, polnud teda kodus. 

27. mail kell 18.15 helises Thomase korteris telefon. Ta võttis toru ja kuulis alguses ainult 
vägevat kära ja mühinat, hääli ja mootorimürinat. 

Siis kuulis ta äkitselt Dunja häält, nutust, meeleheitlikku: «Minu kullatükk — minu kallim... » 
«Dunja!» karjus Thomas. «Kus sa oled?» 

«Frankfurdis — lennujaamas — sõjaväepolitseijaoskonnas... » «Sõjaväepolitseijaoskonnas?» 
Nuuksumine Frankfurdis. Siis: «Ma lendan Ameerikasse, minu kallis... 

Thomas potsatas tugitooli. «Sina — mis? 

«Minu lennuk stardib kümne minuti pärast... Ah, ma olen nii õnnetu... Mängus on elu või 
surm. Nad tapavad mu, kui ma jään siia... » 

«Tapavad su,» kordas Thomas juhmilt. Ümisedes tuli Bastian tuppa, läks seinabaari juurde ja 
tempis endale väikese viski. Samal ajal kuulis Thomas Dunja häält: «Nad saatsid mulle 
ähvarduskirju — nad tungisid mulle kallale, peaaegu kägistasid mu surnuks — nad ütlesid, et 
löövad mu maha, kui ma kodumaale tagasi ei pöördu — seda ütlevad ka ameeriklased! 
«Ameeriklased k a?» 

«Siiski mitte nii, nagu sina arvad!» hüüdis hääl Frankfurdist hüsteeriliselt. «State Departement 
on teinud korralduse, et mind viidaks lennukiga Ameerikasse — väljapoole hädaohtu... Minu 
mees on siiski Nõukogude kindral, ära seda unusta... » 

«Dunja, mispärast sa pole mulle sellest kõigest mitte midagi rääkinud?» 

«Ma ei tahtnud sind hädaohtu panna. Ja ma ei tohtinud mitte kellegagi rääkida... » Ta rääkis 
pöörase kiirusega. Thomasel hakkas pea ringi käima. Dunja rääkis armastusest ja jällenä- 
gemisest, igavesest truudusest ja igavesest seotusest, ka ookeani 

tagant. Ja viimaks: «...ma pean lõpetama, kallim. Minu lennuk ootab mind... Ela hästi...» 
«Ela hästi,» ütles Thomas. Siis katkes telefoniühendus. Thomas pani toru hargile. 

Ta jõllitas Bastiani ja noolis keelega huuli. «Anna mulle ka üks. Aga kähku. See on sinu töö 
— jah?» 

Bastian noogutas. «See polnud üldse nii raske, mu sõber,» ütles ta. 

Ei, niiraske ei olnud see tõesti, pärast seda kui Bastian oli välja uurinud, et Nürnbergi 
lähedal asub hiiglaslik välismaalaste laager. «Valka laager» — nii seda kutsuti. Sinna oligi 
ustav sõber sõitnud... 

Troostitu laagri troostitus ümbruses tegutses palju kõrtse. Kolmandal õhtul leidis Bastian kaks 
härrat, kes olid valmis igati inimliku hinna eest koostama mõningaid ähvarduskirju vene 
keeles. Edasi olid nad nõus Wiesbadenisse tulema ja siin väikese sissemurdmise lavastama, 
üht daami natuke kägistama ja kohutavalt hirmutama... 

«... viivitamatult järgnes reaktsioon,» teatas Bastian nüüd käsi hõõrudes oma sõbrale. 

«B astian!» käratas talle Thomas. - «See oli garanteeritult ohutu kägistamine. Ma tuletasin 
Ivanile korduvalt meelde, et ta ei tohi Dunjale viga teha!» 

«Kähku veel üks viski, aga ilma soodata!» oigas Thomas. 

«Meelsasti. Ma olen nõus, et meetod polnud just peen... » 

«B arbaarneoli see!» 

«...kuid sa oled mulle siiski nii südamelähedane, vanapoiss. Ja sa kangastusid mulle ikka ja 
jälle koos viie lapsega... Kas sa saad mulle andeks anda?» 

Hiljem samal õhtul vestlesid nad tulevikust. Ja Thomas hakkas rääkima uuest ärist. «Me 
oleme siin terve hunniku raha kokku ajanud. Me peame nüüd raha investeerima — ja 
kiiresti!» 

«Mispärast kiiresti?» 

«Ma olen üht-teist kuulnud — usu mind, me peame seda kiiresti tegema. Me hakkame autosid 
ostma. Ameerika Pontiace, Cadillace ja nii edasi.» 

Thomas sattus teemast vaimustusse. Ühe dollari eest, seletas ta, pidi momendil saama umbes 
200 Saksa marka. Noh, raha oli neil küllalt! Sakslastena ei saanud nad loomulikult Ameerika 
autode importimiseks litsentsi. Olgu pealegi! Thomas oli tundma 

õppinud üht väikest ametnikku Ameerika sõjaväelises valitsuses. Tänaseks oli too Jackson 
Taylor aktiivsest teenistusest lahkunud, olles nüüd ainult härra. Tema saaks sisseveolitsentsi. 
«Mister Taylor asutab formaalselt Hamburgis autoäri ja müüb need sõidukid — meile.» 

«Ja kellele müüme meie? Siin pole ju kellelgi plekki!» 

«Olukord muutub varsti.» 

«Kui palju autosid sa tahad siis osta?» 

«Noh, nii umbes sada!» 

«Jeesus! Ja kas lased need kohe Ameerikast siia tuua?» «Jah ja ei. Ma tahan nad ära osta ja 
lasta Ameerikast siia tuua. Kuid võib-olla mitte kohe.» «Vaid millal?» 

«Oleneb sellest, millal üks asi toimub.» 

«Mis asi?» 

Ja Thomas ütles Bastianile, mis asi... 

10. juunil 1948 sõitis Olivia New Yorgi sadamast välja. 17. juunil asus laev, lastiks sada 
Ameerika autot, juba Prantsusmaa läänerannikul; tema täpne asukoht oli 15 kraadi ja 15 
minutit läänepikkust ning 48 kraadi ja 30 minutit põhjalaiust. Sellel päeval sai kapten 
järgmise šifreeritud raadiotelegrammi: 

põhjasaksa raadio — 17. juuni 48 — kell 15.43 — laevaühing schwertmann hamburg captain 
hannes drögele — cargo owneri 

nimel käsime teid kuni edasiste korraldusteni praeguses piirkonnas püsida ja saksa 
territoriaalvetesse ajutiselt mitte siseneda — pidage meiega ühendust raadio teel — te saate 
uusi juhtnööre — lõpp 

Seepeale ristles Olivia kolm .päeva ja kolm ööd merel mainitud piirkonnas. Meeskond 
sisustas oma aega valveteenistuse, pokkerimängu ja napsitamisega. Ikka ja jälle lasti 
tundmatut «Cargo Ownerit» elada. . 

20. juunil sai lustakas esimene radist järgmise šifreeritud telegrammi: 

põhjasaksa raadio — 20. juuni 48 — kell 11.23 — laevaühing schwertmann hamburg captain 
hannes drögele — cargo owneri nimel käsime teil nüüd viivitamatult hamburgi sadamasse 
sõita — lõpp 

Sellal kui esimene radist lustakale captainile kablogrammi dešifreeris, kuulas lustakas teine 
radist Londoni Ringhäälingu päevauudiseid. Ta võttis kõrvaklapid peast ja ütles: «Täna on siis 
meie pool Saksamaal range rahareform välja kuulutatud. Vana raha pole enam krossigi väärt. 
Ainult 40 marka inimese kohta vahetatakse.» 

«See ei saa iialgi hästi minna,» krooksus teine radist. 

«Mees, minu säästud,» ütles captain. 

«See on nüüd rikas, kellel on kaupa,» ütles esimene radist. 

Teisel radistil vajus suu ammuli. «Poiss, poiss, meie «Cargo Owneril» on nüüd sada autot!» 
Captain noogutas melanhoolselt. «Sellise põõna pani meile kindlasti keegi omadest. 
Rafineeritud suli. Tahaks meelsasti teada, kellega on tegu!» 

Kallis captain Hannes Dröge, võib-olla loete juhuslikult neid ridu. Sel juhul nüüd siis teate... 

10. märtsil 1948 oli Tšehhoslovakkia välisminister Masaryk lõpetanud elu enesetapuga, ja 
Beneš oli võetud vahi alla. 

18. aprillil tehti teatavaks uued toiduainete ratsioonid ühinenud läänetsoonidele. Nelja nädala 
jooksul sai saksa tavaline tarbija 400 grammi rasva, 100 grammi liha, 62,5 grammi muna- 
pulbrit ja 1475 grammi toiduaineid. 

21. juulil leidis 1. G. Farbeni territooriumil aset jube plahvatus, mis nõudis 124 inimelu. 
Augustikuu algul sattusid Thomas Lieven ja tema sõber Bastian ühte väikesesse linna 
Frangimaal. Nagu Thomas Bastianile seletas: «Esmalt tahtsin ma minna pigem Lõuna- 
Ameerikasse. Aga nüüd ristus Wiesbadenis minu tee ühe vana sõbraga — Erich Werthega. 
Tema juures on meil parem kui kusagil mujal end varjata. Tema juurest ei leia meid mitte 
keegi. Nii kauaks kui autoäri veel käib, jään ma meelsamini Saksamaale. Liiatigi, kui ma alles 
hiljuti ostsin vabaaktsiaid. Eks vaatame, kas nende kurss ka tõuseb... » 

Juhuse tuju oli kinkinud Thomasele Wiesbadenis jällenägemise sihvaka, suurt kasvu eks- 
oobersti Werthega Pariisi Abweh-rist. Nad olid tänaval sõna otseses mõttes teineteisele otsa 
jooksnud. Vanal, valgejuukselisel, elukutselisel ohvitseril olid silmad niiskeks läinud. 
«Lieven, milline rõõm!» 

«Psst! Mitte nii valjusti, härra Werthe. Minu nimi on praegusel hetkel Heller.» 

Werthe irvitas. «Kas ikka veel kõveraid teid mööda?» 

«Mida tähendab ikka veel? Iga kord kui ma katsun mööda sirget teed minna, saan ma põmaka 
lagipähe. Ma olen juba päris uimaseks taotud. Ja teie? Mida teete teie?» 

«Ah, tegelikult mitte midagi. Ma istun oma väikeses veiniistanduses Frangimaal. See kuulub 
minu naisele. Teie peate meile külla tulema. See on minu soov! Millal aga tahate! Nii kauaks 
kui aga tahate! T ei e ju lõppude lõpuks saite mu sellest neetud laagrist välja... » 

Nojah, ja nüüd nad siis olidki teel tema juurde, härrad Thomas Lieven ja Bastian Fabre. Ühes 
silmatorkamatus sõjaeelses autos kukusid nad lõuna poole ilusale Frangimaale, kus neid ootas 
veiniistandus — ja uus seiklus... 


Erich Werthe veiniistandus asus laugel päikeseküllasel künkal väikese linna kõrval, mis oli 
kuulus ka palverännupaigana. Läbi selle õnnistatud viinamarjaoru voolas idülliline jõgi. Linna 
kõrval kõrgus vägev graniitkalju. Sellel seisis võimas klooster, milles asus imettegev 
Madonna. 

Esimeste meeste hulgas, keda Thomas selles väikeses linnas tundma õppis, oli kloostri abt 
Waldemar Langauer: tõeliselt imponeeriv vaimulik aukandja, lumivalgete juuste, päevitunud 
naha ja säravate silmadega. 

Erich Werthe tutvustas abtile Thomast. Mehed leidsid otsekohe teineteisega kontakti. 
Waldemar Langauer näitas Thoma-sele suurepärast kloostribiblioteeki. Seejärel rääkis ta oma 
murest. Linn oli puupüsti täis põgenikke, kes vajasid toitu, riideid, ulualust: aga kust seda 
kõike võtta? Kõigest oli puudus. Naeratus kaunistas abti nägu, kui ta ütles: «Sellisel ajal 
õpitakse mimesi tundma, härra Lieven. Siis ületab nii mõnigi vahel iseendast... Meie väikeses 
linnas on üks niisugune inimene.» 

«Kas tõesti?» 

«Tema nimi on Herbert Rebhahn. Ameti poolest veinikaupmees. Varem kuuldi temast, noh, 
kuuldi väga ilmalikke asju, te mõistate... ent sõja lõpust peale on see mees nagu ümber 
vahetatud! Mitte ühtegi pühapäevast jumalateenistust ei jäta ta vahele! Mitte ühtegi heategu 
pole ta tegemata jätnud! Tuhandeid ja tuhandeid marku on ta andnud meie käsutusse vaeste 
põgenike heaks... » 

Esimest korda kuulis Thomas sellist hinnangut veinikaupmehe ja filantroobi Herbert 
Rebhahni kohta. Samal päeval kuulis ta temast veel kord. Erich Werthe majas, õhtusöögil, 
mille oli valmistanud endise Abwehri-ohvitseri ilus, ent väga kõhn ning kahvatu naine. 
Werthe ütles: «Kuulge, Lieven, te küpsetasite mulle tollal Pariisis fantastilise sibulakoogi. 
Kas teeksite seda homme jälle? Meile tulevad külalised.» 

«Suurima rõõmuga,» ütles Thomas. 

«Need on paar sõpra. Ma võlgnen neile küllakutse — pärast kõike seda, mida nad on minu 
heaks teinud. Eriti Herbert Rebhahn.» 

Herbert Rebhahn — seal ta jälle oligi! «See härra näib vääramatult ainult head tegevat,» ütles 
Thomas. 

«Palun jätta teravmeelitsemine!» Werthe rääkis väga tõsiselt. «Ilma härra Rebhahnita, ilma 
politseipresident Kattingi ja vürst von Welkowita oleksin ma pidanud end juba ammu üles 
pooma.» 

Tasa ning kohkunult küsis Thomas: «Kas teie käsi ei käi hästi, härra Werthe?» 

«Ei käi hästi? Andesta see väljendus, Luise — meie käsi käib sitasti! Te näete, mul on siin 
veiniistandus ja veinikauplus. Kuid minu vein jääb kätte. Ja ameeriklased ei anna mulle 
sisseveolitsentsi. Järelikult on ka see hea äri, mida me varem välismaiste veinidega tegime, 
ruineeritud... » 

Bastian kratsis kõrvatagust ja ütles oma prantsuse aktsendiga saksa keeles: «Ma ei saa sellest 
aru. Jääb mulje, et Saksamaal ei olegi mitte midagi osta. Teil on head Saksa veini. Kuidas te 
siis sellest lahti ei saa?» 
«Ma ei tea, ma tõesti ei tea seda... » 

Menüü » Frangimaa, 14. august 1948 


Lõunasaksa —sibulakook Vasikaliharullid = kartulipüreega Täidetud õunad 
Thomas Lieveni retsept ajab läkastama kolm võlla-rooga 


Sibulakook. Võtta magustamata muretaigen või peen pärmitaigen, rullida see õhukeseks ja 
panna suurde tordivormi. — Hautada 1,5—2 naela sibularõngaid 150 grammi või sees 
pehmeks, nii et nad jäävad täiesti helekollaseks. Lasta neid jahtuda, lisada 3—4 muna, paar 
supilusikatäit paksu hapukoort, näputäis köömneid ja soola. See kõik segada kokku ühtseks 
massiks. — Saadud mass valada vormi, katta taignast randiga ja lasta ahjus kuldkollaseks 
küpseda. Lauale anda kuumalt. 


Vasikaliharullid. Võtta vasikašnitsel, vasardada see korralikult läbi, soolata ja pipardada ühelt 
poolt. Samasse panna ka peeneks hakitud pekki, sibulat ja peterselli, seejärel rullida Šnitsel 
kokku ja köita niidiga kinni. — Rullid praadida või sees helekollaseks, kallata peale 
hapukoort, mille sisse on segatud pool teelusikatäit maisijahu; lasta aeglaselt küpseda, 
maitsestada soolaja pipraga. —Juurde pakkuda kartulipüreed ja rohelist salatit. 


Täidetud õunad. Võtta mitte liiga magusad muredad õunad ja koorida need ära; õõnestada 
ettevaatlikult tühjaks, nii et varrepoolne osa jääb terveks. — Nüüd panna nad, kumer pool all, 
võiga tublisti sissemääritud vormi, täita õunaõõnsused teelusikatäie suhkru, korintide ja 
sõstra-moosiga. Igale õunale lisada killuke võid ja lasta tal ahjus küpseda, kuni on pehme. 

«Enne kui me alustame,» ütles Herbert Rebhahn, «võtkem palvetada!» Ta pani oma roosad 
lihavad käed kokku ja langetas oma blondide juuste, blondide kulmude ja blondide vuntsidega 
tüseda pea. Politseipresident Katting, vürst von Welkow, Erich Werthe ja tema naine 
langetasid samal kombel pea ja panid käed kokku. Thomas vaatas Bastianile otsa. Siis 
toimisid nad samuti, nagu olid toiminud teised. 

Vürst von Welkow oli vana sõnakehv mees, kõhetu, kõrk ning pärgamenti meenutava nahaga. 
Politseipresident Wilhelm Katting nägi välja nagu ettevaatlik korrektne keskmise palgaga 
pangaametnik. Pärast tumma palvust libises filantroop Rebhahni pilk nobedasti lauale. «Ah, 
sibulakook! Milline delikatess!» Ta tõstis endale ette. 

Koltunud vürst mälus ettevaatlikult ning ütles siis: «Imetlusväärne kook. Nagu minu ema 
tehtud. Õnnitlen, armuline proua.» 

«Teie peate härra Lievenit õnnitlema,» ütles Luise Werthe. «Tema küpsetas selle.» 

Thomas tundis äkitselt, kuidas teda jälgisid kolm silmapaari, jahedalt, uurivalt, ilma 
sümpaatiata. Politseipresident, vürst, filantroop Rebhahn vahtisid talle otsa — nagu kolm 
kriminaalkomissari vahistatud kurjategijat. 

Korraga ei maitsnud enam Thomasele tema enda sibulakook. Pala hakkas tal suus ringi käima. 
See härra Rebhahn muutus talle iga sekundiga aina ebasümpaatsemaks. 


307 


Oma kohmakas, aktsendiga saksa keeles ütles Bastian: «Meie tahame ka selle eest tänada, et 
sarmikas madame Werthe on olemas selles maailmas ja samuti ka see imetlusväärne vein, 
millega ma tahan nüüd juua tema terviseks! Messieursl» 

Kõik tõstsid klaasi ja jõid Luise Werthe terviseks, kes punastas. Kerge kibestumisega ütles ta: 
«See on Jumala tahe, et see vein siin olemas on. Aga kas ka see on Jumala tahe, et me ei saa 
seda müüa?» 

Paatoslikult ütles Rebhahn: «Praegu on katsumuse aeg, mille me peame läbi elama, armuline 
proua. Meie kõik. Kas minu käsi käib teisiti? Kas ka minu vein ei jää müümata?» 

«Ma ei taha üldse sellest rääkida, et me oma veinist lahti ei saa,» ütles Luise Werthe. «Aga 
mida siis ütelda Itaalia veini 

kohta? Ma arvan, et see on siiski kõige alatum spekuleerimine! See on ometi...» 

«Luise, palun!» ütles Werthe teravalt. Samaaegselt märkas Thomas Lieven, kuidas Rebhahn, 
vürst ja politseipresident pilke vahetasid. Kiiresti vaatas Thomas Bastiani poole. Ka too oli 
seda näinud. Sibulakooki oma kahvlile kuhjates küsis Thomas süütult: «Itaalia vein, mis on 
sellega lahti?» 

Jälle vahetasid politseipresident, vürst ja filantroop Rebhahn pilke. Thomas mõtles: kas minu 
vana Werthe on siis pime? Kas ta peab selliseid inimesi oma sõpradeks? Mina ei tahaks nende 
kolme selliga isegi ühte hauda maetud saada! 

Rebhahn vaatas Thomasele oma kiirgavalt siniste silmadega otsa ja vastas kindlal häälel: 
«Juba terve aasta ujutavad Saksamaad üle sajad tuhanded liitrid odavat Itaalia veini. See vein 
ruineerib kogu meie äritegevuse. Sest igamees ostab loomulikult seda veini ja mitte meie oma. 
Kust see vein siia tuleb? Seda ei tea mitte keegi. Kes seda impordib? Ka seda ei tea mitte 
keegi.» 

«Üks hetk,» ütles Thomas, «mina arvasin, et välismaiste veinide suhtes ei ole sisseveolitsentsi 
— te ütlesite seda mulle ometi eile, härra Werthe.» 

Too naeris tehtult. «Ütlesin jah. Ja ametlikult ei olegi. Frankfurdis istub. Ameerika komisjon 
JEIA. Ainult tema annab sisseveolitsentse. Ja veinile ei anna ta ainsatki. Kuuldavasti mitte 
mingil tingimusel.» 

«Komisjon ei anna ka tegelikult ühtki sisseveolitsentsi, härra ooberst,» ütles mesimagusalt 
põgenike sõber ja musterkristlane Rebhahn. «Meie ei taha ometi ausate ning äraostmatute 
Ameerika ohvitseride vastu mingite kahtlustustega välja tulla, eks ole?» 

«Jumal hoidku!» ütles Werthe kohkunult. Thomas mõtles: vaene mees, kas sa oled juba nii 
maadligi surutud? 

Sellel ööl leidis künkal väikese linna kõrval aset järgmine jutuajamine: «Kuule, Bastian, vana 
kamraad, kas ka sind ajab see Rebhahn köötsima?» 

«Kui hirmsasti .ta mind köötsima ajab, ei saa sinu vastikustundega võrreldagi! Noh, ja need 
teised tüübid!» 

«Vaene vana Werthe — ja need vennad on talle raha laenanud — ja ta tunneb ennast nende 
gangsterite suhtes tänuvõlglasena.» 

«Ma pean sulle väikese küsimuse esitama — kas ma tohin?» 

«Lase käia, mu kullakallis, lase aga käia!» 

«Kui ka tema oma veinist lahti ei saa ja kui ka talle pole välismaiste veinide peale 
sisseveolitsentsi antud — kuidas see monsieur Rebhahn siis nii hästi elab, et võib vaestele 
põgenikele hiiglasummasid annetada?» 

«Jah,» ütles Thomas Lieven, «selle üle olen ka mina juba järele mõtelnud. Et sellele 
küsimusele vastust anda ja — loodetavasti — sõpra Werthet aidata, pean ma küll mõneks 
ajaks Itaaliasse sõitma... » 

10. septembril 1948 istus Thomas Lieven riukaliku Luigi trahteris Napolis kausitäie pasta 
asciutta ja pudeli punase veini juures. Luigit, kes nägi välja nagu näitleja Orson Welles, oli 
Thomas napilt pärast sõja lõppu tundma õppinud, kui ta Prantsuse Sõjaroimarite 
Otsimisteenistuse ülesandel oli paar päeva siin viibinud käsuga vahistada keegi Itaalia kindral. 
Umbes kolme nädala eest oli Thomas nüüd jälle Napolisse ilmunud ja palunud Luigit korraks 
järele kuulata, kes Põhja-Itaalias veini ostab ja kelle käest ja missuguses koguses — ja nimelt 
Saksamaale määratud veini. 

Luigi teatas: «Minu semud käisid Bozenis ja Meranis ja Piave de Caderes ja Sarentinos ja 
Brensanzones. Kõikjal ostetakse juba aasta aega lausa pööraselt veini kokku — sadu 
tuhandeid liitreid! Kuid salaja, täiesti salaja.» 

«Ja see smugeldatakse Saksamaale?» 

«Ah, kuhu siis veel, mu poiss! Õigesti deklareeritult ja rongidega kohale saadetud!» 

«Kuid Saksamaal ei lubata ometi mingit välismaist veini müüa!» 

«Seda veini ei müüdagi Saksamaal — öeldavasti.» Luigi hõõrus käsi, lõi endale vastu kõhtu ja 
möirgas naerda: «See on missavein!» 

«Missavein? 

«Jah, baby, missavein! Itaalia katoliiklastest kodanike kingitus katoliku kirikule Saksamaal! 
Kingitus! Kas mõistad, kui geniaalne on see trikk?» Luigi ei suutnud mitte kuidagi rahuneda. 
«Kingitused ei käi ameeriklaste imporditingimuste 

alla! Kingitustega ei tehta ju äri! Kingitustele annab JEIA sisseveolitsentse!» 

Thomas tundis, kuidas tal äkitselt ihu külmaks läks. Ta küsis tasa: «Ja kes on kingituse saaja 
Saksamaal?» Luigi läkastas naerda. «Vein läheb Baieri kolme kloostri aadressil. Kuid tegelik 
sihtkoht ja saaja kõikidel juhtudel on ühe kloostri abt, tema nimi on...» 

«Waldemar Langauer,» ütles Thomas lämbuval häälel. «Jah,» ütles Luigi, «kust sa seda 
tead?» 

Abt Waldemar Langauer — kaasatud gigantsesse spekulatsiooni veiniga? See ei mahtunud 
Thomasele pähe. Ta oli abti näinud, ta oli temaga rääkinud. Ta polnud eksinud. See ei olnud 
mees, kes tegeleks musta äriga! 

Aga mis siin siis toimus? Kes kuritarvitas nii häbematul viisil vaimuliku aukandja nime? 
Thomas sõitis Põhja-Itaaliasse. Päevade kaupa kolas ta seal ringi, andis altkäemakse 
raudteelastele, tolliametnikele, transporditöölistele, tutvus JEIA sisseveolitsentsidega. 
Thomas tegi kindlaks, et veinitransportide ümberlaadimine toimus Saksa raudteejaamas, mis 
kandis nime Rosenhein. Ta pidas paar pikka telefonikõnet. Pärast seda ilmus Rosenheimi 
raudteejaama sõbralik sell, kellel olid harjasjuuksed ja karujõud. Ta kandis nime Gustave 
Aubert ja tal olid ette näidata ka selle nime peale välja antud dokumendid. Ta sarnanes nii 
täpselt Bastian Fabre'iga nagu kaks veetilka teineteisega. Ja see polnudki mingi ime... 
Töötahteline prantslane — «Mina olen endine võõrtööline, kes tahaks Saksamaale jääda, sest 
ma tunnen end siin Baieris hästi!» — võitis kohe kohalike tööliste sümpaatia. Ta laadis 
veoautosid. Itaalia veiniga täidetud vaatidega. Ta õppis tundma nende veoautode sohvreid. 
Nad tulid öösel. Nad viisid Itaalia veini ära. Öeldavasti Baieri kolme kloostrisse. Sohvrid olid 
väga kidakeelsed. Kord nad isegi andsid prantslasele tappa, kui too muutus liiga 
uudishimulikuks. Ja too laskiski — esimest korda onia elus — endale tappa anda. Ta mõtles 
oma sõbra Thomas Lieveni maksiimile: «Julgust ei näidata üles ainuüksi rusikaga. Selleks 
vajatakse ka pead.» Ta oli avastanud, et see oli parem üing väärtuslikum kui võit saksa 
autojuhtide üle tehnilise 

nokaudi klassikaliste reeglite järgi. Ta oli näinud sohvrite sõidukäske ja sõidulehti. Ta teadis 
nüüd, kellele kuulusid veoautod, mis viisid minema «missaveini». Ta teadis nüüd, kelle 
ülesandel sohvrid sõitsid. 

«Teie kõrgeausus, minu sõber Bastian Fabre on valmis vandega kinnitama, et kõik need 
autojuhid sõitsid ja sõidavad härra Herbert Rebhahni ülesandel,» ütles Thomas Lieven. Oli 
keskpäev 19. oktoobril 1948. Thomas seisis akna juures suures toas, kus abt Langauer 
tavatses töötada. 

Jumalamees näis olevat kümme aastat vanemaks muutunud. Ta pani käsi mehaaniliselt kokku 
ja laotas jälle laiali. Tema nägu tõmbles. «Kohutav,» ütles ta. «See on minu elu suurim 
pettumine inimestes. Mind on petetud. Ma olen ühe lurjuse ohvriks langenud.» 

Ja abt pajatas... 

1946. aasta maikuus oli Herbert Rebhahn esimest korda tema juurde tulnud ja 20 000 
riigimarka vaestele põgenikele annetanud. Pärast seda oli ta ikka ja jälle tulnud, alati uute 
annetuste ja toetustega — terve aasta otsa. 

1947. aasta suvel oli Langauer protesteerinud: «Meie ei saa ju pidevalt teie käest raha võtta, 
härra Rebhahn! See on võimatu!» 

«See on kristlase kohustus annetada, auväärne 1sa!» 

«Kuid teie enda käsi ei käi ju ka hästi, härra Rebhahn... Teil on muresid... Kui ma teaksin, 
mida klooster saaks teha, et raha hankida... » 

Nüüd ütles Herbert Rebhahn, et mis puutub kloostrisse — siis oleks temal üks ettepanek! 
JEIA administratsioonis Frankfurdis olevat keegi major Jolsen. 

Rebhahn rääkis inglikeeli: «Kindlasti annaks major auväärsele isale sisseveolitsentsi — teatud 
koguse Itaalia missaveini peale. See oleks kingitus. Vein ei läheks teile mitte midagi maksma. 
Mul on Itaalias sõpru, kes peaksid endale auks, kui nad võivad veini osta ja seda auväärsele 
isale saata.» 

«Aga kas see ei ole ebaseaduslik?» 

«See oleks täiesti seaduslik. Mina võtaksin enda peale selle 

veini müümise Saksamaal. Ja müügist saadud summa annaksin ma üle auväärsele isale — 
vaeste põgenike heaks... » 

Selle pakkumise võttis Waldemar Langauer vastu. Ta andis oma nime äritehingule, mille 
ulatusest ja kriminaalsest kallakust - ei aimanud mitte kõige vähematki. Aasta otsa müüs 
Herbert Rebhahn talle ja tema põgenikele «teatud koguse Itaalia missaveini». Herbert 
Rebhahn andis müügist saadud summast 25 000 riigimarka abt Langauerile. 

1948. aasta 19. oktoobri keskpäeval ütles Thomas Lieven: Minu arvutuste järgi on Rebhahn 
ainuüksi viimasel aastal oma einispekulatsioonidega ümmarguselt poolteist miljonit marka 
teeninud!» 

Abt ütles kõlatult: «Ma tänan teid selle kõige eest, mis te olete välja uurinud, härra Lieven. 
See on kohutav, mida mul üüd tuleb teha — kuid ma pean seda tegema.» Ta haaras 
telefonitoru, valis numbri ja ütles siis: «Andke mulle krimi-aalpolitsei...» 

Samal päeval vahistati veinikaupmees Herbert Rebhahn. Ametnikele, kes viisid ta ära tema 
luksuskorterist, ütles ta: «Mind juba ei anta mitte iialgi kohtu alla! Sellesse asja on liiga palju 
suuri ninasid mässitud.» 

Kuid järgnevatel nädalatel ja kuudel kaotas ta oma iseteadvuse, ja 1948/49 aasta vahetusel 
suvatses ta anda tunnistusi, 1s viisid rootsi kardinate taha politseipresident Kattingi. 1949. 
aasta algul avanes riigi ülemprokurörile doktor Offerdingile sellest situatsioonist järgmine 
pilt: Rebhahn ja Katting olid vürst von Welkowit 1946. aastal tolle tumeda natsimineviku 

tõttu edukalt Šantažeerinud ja saavutanud seda, et musta nimekirja sattunud vürst oma hirmus 
kirjutas nende nimele suure Wickerode mõisa ja selle juurde kuuluvad metsad; üheaegselt 
selle kõige kandmisega kahe Šantažeerija nimele oli aga kaval vürst nobedasti nagu nirk 
koormanud seda teiste nimele kirjutatud omandit hüpoteekidega, nii et see oli uutele 
omanikele suurte võlgade tõttu väärtusetuks muutunud. 

Rebhahn ja Katting olid pannud käima tehismarmorit valmistava tehase, millest nad lootsid 
miljoneid kasu lõigata. Võhikliku juhtimise tagajärjel läks ettevõte pankrotti, lisaks 
miljonitesse ulatuvad võlad. Nüüd istusid Katting, Rebhahn ja vürst, nagu Rebhahn armastas 
ütelda, «ühes paadis». Nad pidid vaatama, kuidas nad kõik rahaliselt jälle jalad alla saaksid. 

Rebhahn organiseeris suure «missaveini äri». Ta oli Veinitööstuse Huviosaliste Seltsi teine 
eesistuja. Sellisena oli tal olnud võimalik — veinikaupmeeste vastu, keda ta tahtis endast 
sõltuvusse viia — salajast boikotti rakendada. Pärast Rebhahni vahistamist distantseerus selts 
temast. Ja selliste ausate meeste nagu Erich Werthe äri hakkas äkitselt õitsema... 
Eks-ooberst sai Thomas Lievenit selle eest ainult kirjalikult tänada. Sest selleks ajaks 1949. 
aasta kevadel, kui riigi ülem-prokurör doktor Offerding oli kokku seadnud mitmesajalehe- 
küljelise süüdistustoimiku Herbert Rebhahni ja tema kaaslaste kohta, elas meie sõber koos 
Bastian Fabre'iga üüritud apartemendis Zürichis. 

Thomas ja Bastian tundsid Zürichis elust mõnu. Nende igapäevaseks lemmiklektüüriks oli 
Neue Zürcher Zeitung, täpsemalt selle börsiosa. Oma viimaste operatsioonide kasumi eest oli 
Tho-mas omandanud suure hulga Saksa vabaaktsiaid. Nende kurss oli pärast sõda olnud 
äärmiselt madal, sest tollal ei teadnud veel mitte ükski inimene, kui ulatuslikult ja kui 
täielikult sõja võitnud riigid purustavad Saksa majanduskeskused. 

Kõige väärtuslikumad tehaseseadmed demonteeriti, kõige suuremad kontsernid likvideeriti. 
1946/47 moodustas Vereinigte Stahlwerke aktsiate müügihind ainult 15 protsenti nominaal- 
hinnast, AEG aktsiad 30 protsenti; 1.G.Farbeni aktsiaid müügile ei lastudki. 

Inimestele, kes olid neid ja teisi aktsiaid kõigest hoolimata siiski ostnud, tasuti nüüd nende 
optimisni eest rikkalikult! Pärast seda kui riigimarga aktsiatest olid saanud Saksa marga 
aktsiad, ronisid kursid kuust kuusse aina kõrgemale. Ühes Zürichi apartemendis istus härra, 
kes ei võinud just kurta selle üle, mis toimus... 

Kuni jõudis kätte 14. aprill 1949, mil Thomas läks koos Bastianiga Zürichis kinno Scala. Nad 
tahtsid näha kuulsat Itaalia filmi «Jalgrattavargad». Nad nägid reklaame. Ja enne filmi nägid 
nad nädalaringvaadet. Ja selles filmilõiku Hamburgi kevadisest derbist. 

Elegantsed hobused, härrad visiitkuubedes, veetlevad daamid — muudkui aga imetle. 
Kaamera jälgis prominentseid pealtvaatajaid suures plaanis. Paks härra. Ahvatlev daam. Veel 
üks ahvatlev daam. Veel üks. Majandusime oli alanud. Veel üks hiilgav härra... 

Äkitselt röögatas keegi mees loožis number 5 valjusti: Mar lock!» 

Thomas Lieven ahmis õhku. Sest seal, kinolinal ta seisis, Üle elusuuruse — tema lurjusest 
kompanjon, keda ta oli surnuks pidanud, tema kurjategijast partner, kes oli tema rahuliku 
eksistentsi hävitanud, kes oli ta rahvusvaheliste salateenistuste veskisse paisanud — seal ta 
seisis, laitmatult riides, seljas visiitkuub, binokkel rinnal. 

«See ta on... Ma löön ta maha, selle sea!» lärmitses Thomas. «Mina arvasin, et ta küpseb juba 
ammu põrgus — kuid ta elab... Nüüd ma õiendan temaga arved!» 

«Palun, ma ei saanud päris hästi teist aru, minu härra,» ütles kino Scala omanik. «Midate 
tahaksite?» 

«Teie olete minust täiesti õigesti aru saanud, minu härra,» ütles Thomas Lieven kerge 
kummarduse saatel. «Ma tahaksin endale pärast viimast seanssi laenuks võtta filmirulli 
nädalaringvaatega, mida te täna näitasite.» 

«Laenuks võtta? Aga mispärast?» 

«Kuna ma tahaksin seda veel kord endale demonstreerida lasta. Privaatselt. Sest ma avastasin 
sellel filmilindil ühe tuttava, kelle ma kaotasin silmist sõja algul.» 

Mitu tundi hiljem tormas Thomas mööda öist Zürichit, filmirull kaasas; ta läks stuudiosse 
Praesens-Film. Siia oli ta organiseerinud lõikamisruumi koos lõikajaga. Viimane laskis 
nädalaringvaate koopiat lõikamislaual nii kaua edasi ja tagasi joosta, kuni Thomas hüüdis: 
«Seis!» 

Väike ekraan laual näitas nüüd paigalseisvat pilti Hamburgi kevadisest derbist. Paar paksu 
härrat, paar elegantset daami tribüünil. Ja esiplaanil selgesti äratuntav E. Marlock. 

Thomas kiskus käed rusikasse. Ta tundis, kuidas tal erutusest higi otsmikule kerkis. 
Rahulikult, ütles ta endale, täiesti rahulikult nüüd, kui-sa hakkad kätte maksma. 

«Kas te võite selle kaadris asuva pildi kopeerida ja mulle sellest homme hommikuks mõned 
tõmmised teha — nii suurendatud kujul kui võimalik?» 

«Aga muidugi, minu härra,» vastas lõikaja. 

Järgmisel päeval kell 11.45 sõitis Thomas Lieven kiirrongiga Frankfurti Maini ääres. Siin 
otsis ta üles kaks juhtivat ametnikku Saksa Pangakontrolli hoones. Ta näitas neile Robert E. 
Marlocki fotosid. Poole tunni pärast oli Thomasel käes perso-naalkaart; selliseid hoiti siin iga 
inimese kohta Saksamaal, kes tegeles pangandusega. 

15. aprilli õhtul 1949 ütles Thomas oma sõbrale Bastian Fabre'ile nende Zürichi korteris: «See 
neetud peni elab Hamburgis. Ta nimetab end Walter Pretoriuseks. Ja tal on jälle oma väike 
pank. Innenalsteri ääres. Häbematu! Kohutavalt häbematu on see lurjuste lurjus!» 

Bastian keeras kõhukat konjakiklaasi käes edasi-tagasi. Ta sõnas: «Kahtlemata elab ta selles 
usus, et sina oled surnud. Või oled sa ta üles otsinud?» 

«Oled sa hull? Ei, ei, Marlock peab edaspidigi uskuma, et ma olen surnud!» 

«Mina arvasin, et sa tahad talle kätte maksta... » 

«Ma maksangi kätte! Aga vaata, Marlock on saanud Saksa pangalitsentsi. Ilma vähimagi 
hirmu ja kartuseta elab ta Hamburgis. Kas ma pean mõne sealse kohtu ette astuma ja ütlema: 
härra Pretoriuse õige nimi on Marlock. See härra vedas mind 1939. aastal alt. Kas ma pean 
seda ütlema? Kui ma esitan kaebuse, siis pean ma seda tegema kui Thomas Lieven, sest 
Londonis olin ma pankurina Thomas Lieven. Minu nimi hakkab kõikides ajalehtedes 
figureerima... » 

«Al-al-a1.» 

«Jah tõesti, ai-ai-ai. Kas sa arvad, et ma tahan kangesti, et mõni roimarlik salaühing, mõni 
Punane, Roheline, Sinine või Must Käsi mulle otsa peale teeks? Minu minevikuga mees peab 
avalikkuse tähelepanu alla sattumist kõige suurema hoolega vältima.» 

«Noh, aga kuidas sa tahad siis Marlockile ära teha?» 

«Mul on plaan. Ma vajan selleks variisikut. Mul on ta tegelikult juba olemas: härra Reuben 
Achazian, kellega me TRS-i äri oleme ajanud. Ma kirjutasin talle. Ta tuleb siia.» 

«Ja mina? Mida teen mina?» 

«Sina, vanapoiss, pead minust nüüd mõneks ajaks eemalduma,» ütles Thomas ja pani käe 
sõbra õlale. «Ära vaata mulle nii õnnetu näoga otsa; see on vajalik, siin on liiga palju mängus. 
Sa võtad kogu raha, mida mina ei vaja, ja sõidad Saksamaale. 

Kõige parem kui Düsseldorfi. Seal, kus elavad kõige rikkamad inimesed, ostad sa meile villa. 
Auto. Ja nii edasi. Kui minul siin ei ole õnne ning kui ma kõik kaotan, siis vajan ma krediiti. 
Ja usaldust. Ja pean hakkama saama. Kas mõistad?» «Mõistan.» 

«Cecilien-Allee,» ültes Thomas unistavalt. «See oleks meile sobiv kant. Sa vaata seal ringi. 
Sinna ongi meil plaan püsivalt elama jääda. Seal elavad läbinisti peened inimesed.» 
«Nojah,» ütles Bastian, «siis on asi loomulikult päevselge, et ka meie peame sinna asuma... » 

Meie pajatame nüüd Thomas Lieveni kõige suuremast ning kõige riskantsemast 
börsimanöövrist. Me tahame vaevaks võtta sellest nõnda pajatada, et igaüks võiks aimu saada, 
kui rafineeritud oli tema kättemaksuplaan. 

Heidame kõigepealt pilgu Stuttgarti. Selle ilusa linna väravate läheduses asus Excelsior- 
Werke A.G. hoone. Sõja ajal oli see üle 5000-liikmelise töötajaskonnaga aktsiaselts tootnud 
armatuure ja instrumente Göringi Luftwaffele. 1945 oli see äri ühel pool. Saksamaal ei 
valmistatud — küll ainult lühikest aega — enam mitte ühtegi sõjalennukit. 

Niisiis tootis Excelsior-Werke väga väikeses koguses mitmesuguseid tehnilisi seadmeid. Kuid 
pärast rahareformi 1948. aasta suvel näis konkurss olevat vältimatu. Excelsiori aktsiaid müüdi 
tublisti alla nominaalväärtust, kurss 18 protsendist 25-ni. 1949. aasta varasuvel oli ekspertide 
arvates pankrot veel ainult mõne nädala küsimus. 

Selles meeleheitlikus olukorras said Excelsior-Werke eestseisuse härrad 9. mail 1949 
tuttavaks Reuben Achaziani nimelise armeenlasega, kes otsis neid üles Stuttgardis. 

Härra Achazian, oivaliselt riides, uhiuue Cadillaci — 1949. a. mudel —- omanik, seletas 
kokkutulnutele: «Minu härrad, ma külastan teid ühe Šveitsi ettevõtte ülesandel, kes soovib 
jääda anonüümseks. See ettevõte on huvitatud ühe osa oma toodangu ümberpaigutamisest 
Saksamaale... » 

Mispärast, tahtsid eestseisuse härrad teada. 

«...kuna siin on tehniliste seadmete tootmiskulud oluliselt 

madalamad. Minu härrad, šveitslased kavatsevad teile pakkuda pikaajalist lepingut. Ollakse 
valmis soodsatel tingimustel kaasa aitama teie tehase saneerimisel. Näitamaks teile, et neil 
inimestel on selle asjaga tõsi taga, olen ma volitatud teile teatama: Šveitsi grupp võtab ühe 
miljoni Saksa marga suuruses summas üle teie ettevõtte tähtajalisi veksleid!» 

Üks miljon Saksa marka! Hõbedane triip silmapiiril tehasele, mida ootas ees konkurss. 
Arusaadavalt ei hakanud härrad endale pikka mõtlemisaega paluma... 

Viivitamatult saabuski siis 25. mail 1949 Excelsior-Werke aktsiaseltsile 900 000 Saksa 
marka. See summa oligi kogu varandus, mille Thomas Lieven oma kättemaksu investeeris. Ta 
töötas nendel päevadel kõvasti. Pärast seda kui ta oli rääkinud mitmete ajakirjanike ja 
majandusuudiste toimetajatega, ilmusid Šveitsi ajalehtedes artiklid, mille järgi Šveitsi tööstus- 
ringkonnad uurisid võimalusi haruettevõtete loomiseks Saksamaal. Need teated ja see fakt, et 
kõik tähtajalised Excelsiori vekslid ilma pikemata välja lunastati, tekitas Lääne-Saksamaa 
börsidel sensatsiooni. Tekkis elav nõudlus Excelsiori aktsiate järele. Kurss tõusis tunduvalt: 
40 ja 50 peale. 

Thomas Lieveni ülesandel uurisid nüüd variisikud Hamburgis Pretoriuse pangamajas järele, 
kas siin ka midagi teatakse Excel-sior-Werke ümber toimuvatest protsessidest. Sellisel moel 
äratati huvi erakordselt rahaahnes pangaomanikus Walter Pretoriuses... 

Paar päeva hiljem ilmus keegi härra Reuben Achazian Pre-toriuse pangamajja ja astus sisse ka 
pangaomaniku kabinetti, keda me selguse mõttes tahame nüüdsest peale tema õige nimega 
kutsuda. 

«Oma Šveitsi sõprade ülesandel küsin ma teilt, kas te olete huvitatud osalemisest Excelsior- 
Werke suurejoonelises saneen-misürituses,» ütles härra Reuben Achazian, kes peene Cadillaci 
oli ka hansalinna kaasa võtnud. Silmas pidades kiiresti tõusvat aktsiakurssi, oli Marlock 
otsekohe nõus. Ta lubas põhimõttelist osavõttu. Seepeale laskis ta otsekohe vahemeeste kaudu 

suure hulga Excelsiori aktsiaid kokku osta, mistõttu nende kurss jätkas aina tõusmist. Juba 
väga kõrge hinna eest pidi Marlock neid nüüd ostma. Ta tegi seda kaljukindlas veendumuses, 
et tegemist on tema elu suurima tehinguga. 

19. septembril ütles Thomas Lieven Zürichis Reuben Achazianile: «Nüüd olen ma selle peni 
nii kaugele viinud, et ta on 

kogu oma raha pannud sellesse pankrotistunud ettevõttesse, mille nimeks on Excelsior- 
Werke. Nüüd pean mina vaatama, et ma saaksin tagasi need 900 000 marka, ja võimaluse 
korral rohkemgi, mis ma Excelsiori vekslitesse panin.» 

«Ja kuidas peaks see toimuma?» küsis niiskete mandlisilmadega armeenlane. 

«See peab toimuma sperrmarkade abil, minu kullatükk,» vastas Thomas Lieven leebelt. 
Sõnaga «sperrmark» märgistati tollal välismaalaste varandust Saksa riigis; rahasüsteemi 
stabiilsuse kindlustamiseks olid need varandused kinni külmutatud ja omanikud said neid 
ainult spetsiaalsete lubade alusel käsutada. 

Enne 1951. aastat äritseti välismaaga ainult ebaseaduslikult. Seejuures maksti tavaliselt 100 
sperrmarga eest 8 kuni 10 dollarit — niisiis oli kurss väga vilets. Thomas Lieven leidis 
Šveitsis tööstusettevõtteid, kus osa sperrmarga kontosid pärinesid aastatest 1931—1936! 
Nood inimesed müüsid meie sõbrale oma kontod heameelega ning ühtlasi ka kõnealuse 
viletsa kursi alusel. Ükskõik, ükskõik! Sellisel viisil saadi viimaks vähemalt natukegi oma 
rahast jälle tagasi. 

Nüüd valdas Thomas siis sperrmarga kontosid Saksamaal. Nüüd läkitas ta härra Achaziani 
jälle Hamburgi. Seal seletas väike armeenlane pankur Marlockile: «Excelsior-Werke sanee- 
rimist hakkavad minu Šveitsi volitajad nüüd ulatuslikult finantseerima sperrmarga kontodel 
olevate summadega. Deutscher Länderi panga nõusolekul on see kehtivate määruste põhjal 
võimalik. Mul on volitus mainitud sperrmarga kontodel olevad summad, kokku kaks koma 
kolm miljonit marka, teie pangale üle kanda.» 

Marlock hõõrus käsi. Ta oli ju teadnud, et siin on tegemist tema elu suurima tehinguga! Ta 
sõitis Frankfurti. Palju päevi pidas ta kangekaelselt läbirääkimisi Deutscher Länderi juha- 
tusega. Ta võttis vande asemel endale kohustuse: kasutada 2,3 miljonit ainuüksi Stuttgardi 
Excelsior-Werke saneerimiseks. Seepeale anti sperrmargad talle vabaks. 

Samal päeval ütles Thomas Lieven oma Zürichi korteris härra Achazianile: «Nüüd sõidate 
teie jälle tema juurde. Ma annan teile kaasa volitused, esmaklassiliselt võltsitud dokumendid, 
mis öeldavasti pärinevad saneerimisprojektis osalevatelt Šveitsi firmadelt. See tõbras seal 
Hamburgis annab teile ilma pikemata 

need miljonid kätte. Need ei kuulugi ju temale. Teie võtate selle kõik sularahas välja ja toote 
S114.» 

Täis imetlust vahtis väike armeenlane Thomas Lievenit. «Ma tahaksin omada teie pead! Kui 
palju te tegelikult kahe koma kolme miljoni sperrmarga eest maksite?» 

«Umbes sada kuuskümmend tuhat dollarit.» Thomas naeratas tagasihoidlikult; kuid ta ei 
suutnud siiski sellest hoiduda, et tema käed hakkasid nii-ütelda iseendast vastamisi hõõruma. 
«Ja kui te raha oma peene Cadillaciga olete Zürichisse toonud, minu kallis sõber, siis on 
sperrmarkadest saanud ehtsad Saksa margad! Teil tuleb paar korda sõita. Raha sokutame 
autokummide ja šassii sisse. Ja siis laseme Excelsior-Werke põhja. Ja meieeisaneeri 
teda. Ja see tõbras Hamburgis on pankrotis.» 

7. detsembril 1949 sõitis härra Reuben Achazian teele. 16. detsembril pidi ta tagasi olema. 
See oli päev, mil Saksa Liitvabariik sai Ühendriikidelt krediiti üks miljard Saksa marka. 
Härra Reuben Achazian ei tulnud tagasi sellel Saksamaa taastamise ajaloolisel päeval. 
Härra Reuben Achazian ei tulnud enam üleüldse tagasi... 

28. detsembril vahistasid Saksa kriminaalpolitsei ametnikud pankur Walter Pretoriuse 
Hamburgis. Samal tunnil vahistasid Šveitsi Konföderatsiooni politseinikud Thomas Lieveni 
tema Zürichi üürikorteris. Nad tegutsesid Interpoli ja Wiesbadenis asuva Saksa Liitriigi 
Kriminaalameti pakilise tagaotsimiskirja põhjal. Härradele Lievenile ja Pretoriusele esitati 
süüdistus, et nad olid tegelnud vägeva sperrmarkade-sahkerdamisega." 

«Kes mind selles süüdistab?» küsis Thomas Lieven Šveitsi kriminaalametnikult. 

«Keegi Reuben Achazian on teie kohta süüdistuse esitanud ja Saksa võimude käsutusse 
andnud suure hulga teid süüga koormavaid dokumente... Ise ta on muide vahepeal kadunud.» 
Ja minu 2,3 miljonit Saksa marka on läinud, mõtles Thomas Lieven. Hmm, hmn.. Niisiis olen 
ma viimaks siiski veel ühe vea teinud. Seejuures oli see Reuben Achazian nii kena 
armeenlane... 

peaaegu terve aasta istus Thomas Lieven eeluurimisvanglas — metsiku aasta, mis tõi endaga 
kaasa kõige kuumema suve saja aasta lõikes, toiduainete ratsioneerimise kaotamise ja 28. 
juunil Korea sõja puhkemise, mille tagajärjel tekkis kogu Euroopas kuid väldanud 
hamstripsühhoos. 

19. novembril 1950 mõistis Frankfurdi Maakohtu süsteemi kuuluv tsiviil- ja kriminaalkohus 
Thomas Lieveni kolmeks ja pooleks aastaks vanglasse. Suuliselt kohtuotsust põhjendades 
ütles kohtunik järgmist: kaebealuse Lieveni puhul hinnatakse tema avameelsust ja siirast 
esinemisviisi. Kohtule on jäänud mulje, et selgitamatud, tõenäoliselt ainult psühholoogiliselt 
mõistetavad motiivid on pannud kaebealuse oma taunitavat tegu sooritama. Sõna-sõnalt 
seletas kohtunik: «See üliintelligentne, erakordselt haritud mees ei kujuta endast kurjategija 
tavalist tüüpi...» 

Teise kaebealuse, Hamburgi pankur Walter Pretoriuse tarvis ei leidnud kohtunik mitte ühtki 
lahket sõna. Ta sai neli aastat vangimaja. Tema pank pidi end maksujõuetuks kuulutama. Pan- 
kurina tegutsemise keelas talle alatiseks Saksa Pangakontroll, kes kustutas Walter Pretoriuse 
nime tõsiste pankurite kartoteegist. 

Kaks asjaolu muutsid Frankfurdi protsessi pikantseks. Kuigi kaebealused, nagu me teame, 
teineteist suurepäraselt tundsid, ei teavitanud nad kohust sellest tutvusest ei ainsama sõna ega 
ainsama Žestiga. 

Teine pikantsus seisnes selles, et eesistuja kuulutas juba esimesel päeval kohtuprotsessi 
kinniseks, ja nimelt pärast seda kui kaebealune Thomas Lieven oli teatanud, et tema tahab 
üksikasjalikult ära seletada selle triki, mille abil ta oli sperrmargad vabaks saanud. Sellisel 
kombel muutus võimatuks Lieveni ja Pretoriuse kohtuprotsessi kohta üksikasjalikke 
reportaaže anda. Publicity, mida Thomas oli kartnud oma mitmesuguste rahvusvahelistes 
salateenistustes osalemise pärast, langes niimoodi ära. 

Teatud mõttes oli ta oma eesmärgi saavutanud: Walter Pretorius alias Robert E. Marlock oli 
alatiseks mineeritud. Kahvatu ja värisev närvipunt, sellisena esines ta kohtus. 

Protsessi kestel ei vahetanud kaebealused teineteisega ühtki 

sõna. Kohtuotsuse võtsid mõlemad vastu vaikides. Seejärel silmitses Thomas Lieven muiates 
oma endist kompanjoni. Ja selle muige tõttu pidi Robert E. Marlock pea kõrvale pöörama, sest 
ta ei kannatanud šeda välja... 


Marlock saadeti vanglasse Frankfurt-Hammelgassel. Thomas Lieven saavutas seda, et ta viidi 
üle Düsseldorf-Derendorfi kinnipidamiskohta. Selle eest, et tal käsi vanglas hästi käiks ning ta 
maistest hüvedest mingit puudust ei tunneks, kandis suurte pakkidega hoolt tema sõber 
Bastian, kes elas nüüd püsivalt Düsseldorfis Cecilien-Alleel. Kui Thomas hakkas juba 

ülemääraselt igavlema, koostas ta vargažargooni leksikoni. Sellest leksikonist esitame meie 
siinkohal avalikkusele, kes vahest selle vastu huvi võib tunda, proovipalana paarkümmend 
sõna tuhandetest tähestikulises järjekorras: 

ABORDEERIMINE: abitu joobnu paljaksvarastamine ettekäändel, et teda saadetakse 
abivalmilt koju. 

AJAVIITJA: mees, kes juhib kriminaalpolitsei valejälgedele. 

EUV: eeluurimisvangla. 

HEIERMANN: viiemargane münt. 

HUNT: mees, kes simuleerib vangikongis enesetappu ja ründab siis kohalerutanud 
ametnikke. 

KIHVTID KUTID: sulide grupp, kus üksteisest hästi aru saadakse. 

KLAVERIMÄNG: sunniviisiline sõrmejäljevõtmise. protseduur kriminaalpolitseis. 
KROOKSUJA: vang, kes tüütab kõiki oma jutuga sellest, et kuuldavasti tulevat tema 
kohtuprotsess ülevaatamisele. 

KUREREHA: vangimaja direktor. 

LÕUST: vangla vahtmeister. 

MAKSALUTIKAS: arsti abistaja vangla haiglas. 

NATHAN: vang, kes nõustab kaasvange juriidiliselt ja kõikides elulistes küsimustes, kuid ei 
võta selle eest tasu. 

OFFENBACH: mees, kes on spetsialiseerunud muusikainst-rumentide varastamisele. 
PULSEERIMA: kui mõni pettus või murdvargus kulgeb ladusalt. 

PUUMARGAD: rahasumma, mida pole olemas, kuid millega opereeritakse, et krediiti saada. 

RAUDNE JUSTAV: eriliselt vormitud magnet, mis riputatakse voolumõõtja kohale, nii et too 
jääb seisma (elektrivoolu varastamine). 

ROOSIKRANTS: kimp muukraudu. Ühtainukest muukrauda kutsutakse seesamiks. 

SÜLT: murdvargusega saadud saak, mis ei vasta ootustele. 

TILLIST TÕMBAMA: kaardimängus petma. UNISTAJA: ühe aasta vang. 

VABADIK: mees, kes peagi vangimajast välja lastakse. VARBA VÄRISTAMINE: 
põgenemine kõige viletsamatel eeldustel. 

ÄBARIK: kriminaalkurjategija, keda ei võeta tõsiselt. 

ÄRAKELLAMEES: mees, kes ettekavatsetud korterivarguse puhul peab kindlaks tegema, kas 
korteriomanik on kodus. Sellel eesmärgil helistab ta neli korda viie minuti jooksul uksekella. 
Kui mitte keegi ust ei ava, teatab ta oma kambajõmmidele, et õhk on puhas. 

14. mail 1954 vabanes Thomas Lieven vanglast. Tema sõber Bastian ootas teda vangimaja 
ees. Mõlemad sõitsid otsekohe Rivierasse, kus Thomas ennast Cap Ferratil tublisti kosutas. 
Alles 1955. aasta suvel pöördus Thomas Lieven koju tagasi ja asus elama oma ilusasse majja 
Düsseldorfis Cecilien-Alleel. Tal oli veel omajagu raha, tal oli endiselt pangakonto Rhein- 
Maini pangas. Tema naabrid pidasid teda soliidseks Saksamaa Liitriigi ärimeheks, kuigi nad 
olid ka natuke pahased, kuna tema kohta oli nii vähe konkreetset teada. 

Kuude kaupa ei teinud Thomas mitte midagi muud, kui ainult mõtiskles ja puhkas. 

«Mees, midagi peame meie ju tegema,» ütles Bastian Fabre. «Igavesti ei pea meie raha ju 
vastu. Millele sa mõtled?» 

Sellele vastas Thomas Lieven lihtsalt: «Ma mõtlen suurele aktsioonile aktsiatega. Kuid 
seejuures ei tohi keegi kahju saada... » 

Pärast seda valmistas Thomas Lieven suurt aktsia-aktsiooni mitu kuud armastusväärselt ette. 
Alles 11. aprillil 1957 alustas 

ta oma uut afääri sellega, et kutsus külla paksu rapiiriarmilise härra direktor Schallenbergi, 
kellel oli paberivabrik. 

Thomas oli välja uurinud, et Schallenberg oli olnud sõja ajal Macki nime all sõjaväe 
majandusjuht niinimetatud Warthegaus ja seisis endiselt nende isikute nimekirjas, kelle välja- 
andmist nõudis Poola valitsus. Sellises olukorras ei jäänud härra direktor Schallenbergil muud 
üle kui hambaid kiristades teha seda, mida Thomas temalt palus: anda meie sõbra käsutusse 
viiskümmend suurt poognat spetsiaalsete vesimärkidega paberit, mida kasutati aktsiate 
trükkimiseks. 

Mida Thomas nende poognatega tegi ja kuidas ta ajas Zürichis joonde suure tehingu DESU- 
aktsiatega, on meil teada. Me pajatasime sellest põhjalikult käesoleva loo alguses. 717 850 
Šveitsi franki kasumit taskus, sõitis ta Rivierasse koos noore Helene de Couville'iga, keda ta 
oli Zürichis tundma õppinud. 

Ööl, mil magusast Helene'ist sai Cannes'i luksushotellis Carlton tema armuke, rabas Thomast 
— ka sellest oleme juba teatanud — õudne üllatus. Hirmuäratava metsikusega paiskas äkitselt 
Helene nuuksudes: «Ma valetasin sulle! Ah, minu kallis Thomas, ma pean sulle ütlema, et ma 
töötan Ameerika salateenistusele... FBI tahab sind iga hinna eest värvata... Mind pandigi sind 
jälitama sellel eesmärgil... Ja kui sa ei nõustu, teevad nad sulle otsa peale... » 

Thomas jättis meeleheitesse langenud Helene'i üksi. Oma magamistoas istus ta avatud akna 
alla ja vaatas üles tähtede poole, mis särasid Vahemere kohal. Thomas Lieven mõtles oma 
metsiku seiklusrikka elu üle järele, kogu selle pöörase seikluse üle, mis oli nüüd hakanud 
ringiratast pöörlema, alates tollest soojast maipäevast 1939, mil kõik oli alanud... 


3. peatükk 
1 


Kaunis ja sarmikas lugejanna, tark ja vaimukas lugeja! Mis juhtus meie sõbraga 1939. aasta 
maikuu ja 1957. aasta maikuu vahel, sellest olen ma teile juba eelnenud lehekülgedel jutus- 
tanud. 

Suur, hiiglasuur ring, mis haaras paljusid inimesi, maid ja seiklusi, üht maailmasõda ja sellele 
järgnenud aega, on just äsja sulgunud. 

Kuid meie sõbra lugu pole veel lõpule jõudnud. 

Kaugeltki mitte! 

Ja nõnda pajatame meie edasi... 


Alles hommikueinel kohtus Thomas uuesti ilusa Helene'iga. Too oli kahvatu ja närviline. 
Husate silmade all olid tumedad varjud. «Kas sa võid mulle andeks anda?» 

«Ma proovin seda teha, minu laps,» ütles Thomas leebelt. «Ja... ja... ja sa hakkad meie heaks 
töötama?» 

«Ka seda proovin ma teha.» 

Helene'i suust paiskus rõõmuhüüatus. Kui ta Thomasele kaela viskus, ajas ta ümber klaasi, 
milles olid keedetud munad. 

Thomas ütles: «Ma esitan loomulikult oma tingimused. Ma ei taha oma ülesannet vastu võtta 
sinu käest, ja ka mitte sinu šefi colonel Herricki käest, vaid FBI esimese mehe käest.» 
Helene hakkas naerma. «Edgar Hooveri käest? Imelik, ka tema tahab sinuga tingimata 
vestelda! Meil oli ülesandeks sind, maksku mis maksab, Washingtoni viia... » 


Nojah, kuidas lükkad, nõnda läheb! 

23. mail 1957 istus Thomas Lieven Rhein-Maini lennujaama restoranis. Ta oli hirmus rahutu. 
Tema repetiirkell näitas kakskümmend minutit seitsmel. Kolmveerand seitse startis Super- 
constellation, mis pidi ta New Yorki viima. Ja seda neetud agenti nimega Faber polnud ikka 
veel siin! Colonel Herrick oli hüvastijätul Zürichis talle selle neetud agendi Faberi kaela mää- 
rinud. — «Faber viib teid Hooveri juurde.» — Ja nüüd polnud sellest Faberist haisugi! 
Vihaselt vahtis Thomas lennujaama restorani sissepääsu poole. 

Samal hetkel astuski keegi noor naine uksest sisse. Thomase suust kostis kerge oie, teda läbis 
kuum vihakihvatus, ja siis hakkas ta üle kogu keha kihelema. 

Noor naine tuli otsejoones Thomase poole. Ta kandis punast mantlit, punaseid kingi ja punast 
baretti, mille alt tungisid välja mustad juuksed. Noore naise suu oli suur ja punane, 

silmad suured ja mustad. Näonahk väga valge. Südame metsikult tagudes mõtles Thomas: ei, 
ei, ei! Halastust! See ei saa olla, see ei ole võimalik! Sealt tuleb Chantal, minu hea, surnud 
Chantal, ainuke naine, keda ma olen armastanud. Sealt ta tuleb ja naeratab mulle. Oh Jumal, 
kuid ta on siiski ju surnud, ta tulistati Marseille's surnuks... 

Noor naine astus Thomase laua äärde. Viimane tundis, kuidas tal higi üle turja voolas, kui ta 
end tuikudes jalule ajas. Seal seisis noor naine, käegakatsutavas kauguses. «Chantal... » ägas 
Thomas. 

«Noh, Thomas Lieven,» ütles noor naine kähiseva, suitsetajale iseloomuliku häälega. «Kuidas 
käsi käib?» «Chantal... » kogeles Thomas veel kord. «Kuidas palun?» 

Thomas hoidis hinge kinni. Ei, see ei olnud Chantal. Loomulikult ei olnud see Chantal. 
Missugune tobedus. See naine siin oli väiksem. Hapram. Noorem. Paar aastat noorem. Aga 
sarnasus, see fantastiline sarnasus... 

«Kes te olete?» küsis Thomas suure vaevaga. 

«Minu nimi on Pamela Faber. Ma lendan teiega kaasa. Palun vabandust hilinemise pärast; 
minu auto ütles üles.» 

«Teie... Teie olete Fa be 7?» Ikka veel keerles kõik Thomase silmade ees. «Kuid colonel 
Herrick rääkis mehest. » 

«Colonel Herrick ei tunne mind. Küllap talle üteldi midagi agendi kohta. Siis ta arvas 
muidugi, et see on mees.» Naine naeratas laialt. «Tulge, härra Lieven. Meie lennuk on stardi- 
valmis.» 

Thomas jõllitas naist nagu viirastust. Ja viirastus see Pamela Faber tegelikult ju oligi. Magus, 
nukrameelne meenutus, kauge viide surnute riigist... 

6000 meetri kõrgusel Atlandi ookeani kohal ajasid nad peaaegu kogu öö juttu, vaikselt, 
usalduslikult. 

Pamela muutis Thomase sentimentaalseks. Miks pani see naine teda nii heldima? Kas ainult 
seepärast, et ta sarnanes nii väga Chantaliga? Mis oli see, mis tekitas Thomases tunde, nagu 
teaks ta Pamela Faberit juba aastaid, nagu oleks ta temaga terve igaviku seotud olnud? 
Pamela rääkis, et tema vanemad olid sakslased, kuid tema ise oli ilmale tulnud Ameerikas. 
1950. aastast alates oli ta töötanud Ameerika salateenistusele. Kuidas ta sinna sattus? 

Pamela kehitas õlgu. Ta vastas ausalt: «Ma arvan, et peaasjalikult seiklushimu tõttu. Minu 
vanemad on surnud. Ma tahtsin reisida, võõraid maid näha, midagi läbi elada... » 

Thomas mõtles: midagi läbi elada. Võõraid maid näha. Vanemad surnud. Nii oleks ka Chantal 
vastanud, kui tema käest oleks küsitud, miks oli temast seikleja saanud. Chantal, ah, Chantal! 
Kohutav, miks pidi see noor naine Chantaliga nii sarnane olema? 

«Aga nüüd mulle aitab, võtke teadmiseks. See pole mingi elu, ma olen eksinud. Või olen ma 
juba liiga vana.» «Kui vana te siis olete?» «Kakskümmend kaks.» 

«Ah Jumal,» ütles Thomas ja mõtles oma neljakümne kaheksale eluaastale. 

«Ma tahaksin asjale lõpu teha. Abielluda. Lapsi sünnitada. Väikese kodu luua. Oma 
perekonnale hästi süüa keeta.» 

Kähisevalt küsis Thomas: «Kas te... Kas teie keedate meelsasti süüa?» 

«See on minu kirg! Miks te mind niisuguse näoga vahite, härra Lieven?» . 

«Hrm! Ei midagi... mitte midagi.» 

«Kuid salateenistus on nõiaring, millest ei pääse enam välja. Lõpp teha! Kes meist võib lõppu 
teha? Kas teie võite? Mitte keegi ei või seda teha. Mitte keegi ei saa seda teha... » 


2 


Lummus, mis oli tollel ööl Thomas Lievenit vallanud, ei lasknud teda enam lahti. See muutus 
aina suuremaks ja suuremaks, ja Thomas vajus selle sisse nagu magususe merre, uimastavate 
lõhnade pilvedesse. 

New Yorgist lendas ta koos Pamela Faberiga edasi Washingtoni. Ta silmitses nüüd neidu 
uurivalt, otse kliinilise huviga. Pamelale olid omased Chantali ausus, heasüdamlikkus, vaprus. 
Pamelale olid omased Chantali kassilikkus, tema metsikus, tema jõud. Kuid ta oli paremini 
kasvatatud, ta oli targem. Thomas mõtles: mispärast küll hakkab minu süda ikka ja jälle nii 
valutama, kui ma teda silmitsen? 

Edgar Hoover, Ameerika Föderaalse Juurdlusbüroo 62-aastane juhataja, võttis Thomas 
Lieveni vastu oma töökohas Washingtonis. Esimene kohtumine kestis ainult paar minutit. 
Pärast südamlikku tervitust ütles jässakas mees, kellel olid targad, veidi melanhoolsed silmad: 
«Sün ei saa me rahus üksteisega juttu ajada. Kas teate mis? Miss Faber, teie ja mina — meie 
korraldame ühise toreda nädalalõpu. Mul on siin läheduses maamaja.» 

Edgar Hooveri maamaja asus Marylandi osariigis laugel metsaga kaetud künkal. Siinsetel 
küngastel paiknes palju samasuguseid mugavaid maju. Ameerika esimese kriminalisti 
refuugium oli sisustatud ilusa antiikmööbliga. 

Käsi hõõrudes tähendas FBI boss laupäeva hommikul pruukosti juures: «Ma arvan, et me 
valmistame endale täna peene kalkuni. On küll veel natuke vara kalkunit pannile panna, kuid 
ma olen all külas näinud imeilusaid noori linde. Ma lähen toon hiljem ühe ära. Ja ühtlasi ka 
pohli.» 

«Pohli?» kortsutas Thomas laupa. Pamela — ta kandis täna puulõhkujasärki ja siniseid džiine 
ning nägi välja erutavam kui iganes varem — seletas Thomasele naeratades: «Siin süüakse 
kalkunit nõnda, mister Lieven.» 

«Kuramus küll! Niisiis, mina olen kalkunit alati... » 

«...teinud täidisega, eks ole?» Pamela noogutas. «Minu ema samuti. Täidis koosneb läbi 
hakkmasina aetud kalkunimaksast ja hanemaksast ja... » 

«...vasikalihast ja seapekist ja munakollasest,» katkestas teda Thomas erutatult. 

«Ja lisaks sellele trühvlid, koorest paljaks riivitud ja seejärel peeneks hakitud, kaks 
prantssaia... » 

«... Ja sealiha peab olema rasvane!» Mõlemad jäid äkitselt vait, vaatasid teineteisele otsa ja 
läksid näost punaseks. 

Edgar Hoover naeris. «Vaat kus lugu! Teie täiendate ju teineteist fantastiliselt! Mis viga, 
mister Lieven?» 

«Jah,» ütles Thomas, «selle üle mõtlen ma juba pikemat aega...» 

Kaks tundi hiljem seisid nad juba köögis. Pamela aitas Tho-masel lindu puhastada, selle 
sisikonna välja võtta ning täidist valmistada. Kui Thomas haaras pipra järele, hoidis Pamela 
seda juba käes. Kui Thomasele paistis täidis liiga vedel olevat, ajas Pamela juba leotatud 
prantssaiu läbi hakkmasina. 

Ah Jumal, mõtles Thomas. Ah armas Jumal taevas! 

Pamela ütles: «Kalkunirinna ümber mähime pekilõike — seda tegi ka minu ema alati.» 
530 
Menüü +» Maryland, 25. mai 1937 


Lihapuljong röstitud saiaviilakatega Kalkun = trühvlitäidisega Lemon Sponge Cake 
Thomas keedab Ameerikale ja otsustab surra... 


Kalkun trühvlitäidisega. Võtta 150 grammi lahjat sealiha, 100 grammi vasikaliha, 200 grammi 
värsket searasva, emakalkuni maks, 125 grammi toorest hanemaksa; ajada kõik läbi 
hakkmasina, ja valmistada sellest koos kahe leotatud ja peenestatud prantssaia ning kahe 
munakollasega täidis. — Lisada kahe trühvli peeneks hakitud koored, puruks lõigatud trühvlid 
ise, 125 grammi peeneks lõigutud ja või sees praetud hanemaksa, soola, pasteedivürtse ja 
sorts madeirat. — Täidis toppida kalkunisse ning raputada lind soolaga üle. Seejärel mässida 
kalkuni-rinna ümber parajad värsked pekiviilud, mis tuleb pool tundi enne praadimist 
eemaldada, et ka rind pruunistuks. — Panna praepannile ohtrasti võid ja pisut keeva vett ning 
asetada lind sinna külili, pöörata teda sageli ühelt küljelt teisele ja kasta hoolikalt; alles 
viimaseks pooltunniks keerata kalkun selili. Praadimise kestus oleneb linnu suurusest. — 
Trühvlitäidisega võib täita ka üksnes pugu, ülejäänud õõn-susse võib panna lihtsamat täidist, 
milles hanemaksa asendab vasikamaks. — Kõrvale pakkuda kollaseid maisiteri, mida on 
leotatud sulavõi sees, pohlakastet ja praesalatit. Lõpuks lõikuda toored õunad ja apelsinid 
tükkideks ning lisada keedetud seller; see kõik segada majoneesi ja riivitud kookospähkliga. 


Lemon Sponge Cake. Võtta 2 tassitäit suhkrut, 6 muna, 1/2 tassitäit kuuma vett, 2 
supilusikatäit sidrunimahla, 1 sidruni riivitud koor ja 2 tassitäit jahu. — Vahustada 
munakollane, lisada suhkur, kuum vesi, sidrunimahl ja sidrunikoor ning jahu. Kõige lõpuks 
veel munavalge vaht! Saadud mass valada koogivormi ja küpsetada seda keskmises kuumuses 
45—50 minutit. — Kooki võib serveerida külmalt või kuumalt koos uuvilj amahlaga. 


«Värske peki sisse mähkis teie proua ema kalkunirinna?» Thomas säras. «Ka minu ema tegi 
nii! Ja need pekilõigud võetakse ära pool tundi enne pannile panemist!» 

«Selleks et rind ei muutuks kuivaks, muidugi mõista.» 

Thomas hoidis kalkuni tagapoolt üleval, sellal kui Pamela õmbles nobedasti ja osavasti kinni 
seda loomulikku avaust, mille kaudu täidis oli linnu sisemusse topitud. 

Hoover, kes kõike pealt vaatas, ütles aeglaselt: «Mister Lie-ven, te suudate loomulikult 
taibata, et me ei toonud teid Ameerikasse ainuüksi seepärast, ette nii hästi süüa oskate teha.» 
«Vaid?» küsis Thomas ja keeras kalkunitagumikku siia- ja sinnapoole. 

«Vaid seepärast, et teie tunnete proua Dunja Melaninit.» Thomas laskis kalkuni lauale 
kukkuda. «Noh!» ütles Pamela. 

«Pardonl» Thomas tõstis linnu jälle üles. «Kus... kus on see daam?» 

«New Yorgis. Ta oli ju teie armuke, eks ole?» 

«Jah... see tähendab... » Thomas tundis endal Pamela pilku; ta jõllitas kramplikult 
kalkunitagumikku. «Ta kujutas endale ette, et ta mind armastab... » 

Hoover tõusis püsti. Ta rääkis nüüd väga tõsiselt: «Meie teame, et New Yorgis töötab juba 
pikemat aega võimas vene spionaažiring. Meie ei tea, kuidas. Meie ei tea, kes kõik sinna 
kuuluvad. Kuid kolme nädala eest ilmus üks selle ringi liikmetest meie Pariisi saatkonda. 
Keegi mister Morris. Tema oli proua Melanini viimane armuke... » 

Ettevaatlikult pani Thomas kalkuni jälle lauale. «Teil pole vaja enam edasi rääkida, mister 
Hoover,» ütles ta sõbralikult. «Ma teen oma parima. Ühel tingimusel.» 

«Ja see oleks?» 

Thomas vaatas melanhoolsele kriminalistile otsa. Ta vaatas otsa ka isuäratavale kalkunile. Ta 
vaatas otsa Pamelale, kes seisis seal, käed mustad ning märjad, higisena, imekaunina, 
ihaldusväärsena. Sõbralikult ütles Thomas: «Tingimuseks on, et ma pärast oma missiooni 
lõpetamist tohiksin surra.» 


3 


21. novembri varahommikul 1957 leidsid mängivad lapsed Lissaboni läheduses paikneva 
Cascaisi kaluriküla valgelt rannalt kirjusid teokarpe, meritähti, poolsurnud kalu ja ühe surnud 
härrasmehe. Too lamas selili. Tema näol lasus hämmastunud ilme, seljas oli tal erakordselt 
moodne, ehkki juba tublisti läbi 

ligunenud, hall kammlõngast ülikond. Mustad poolsaapad ja sokid, valge särk ja must lips 
ehtisid seda surnud härrat. Südame kohal oli näha särgi sees ümmargust auku ja hiiglaslikku 
verelaiku. Ka pintsak oli mõnevõrra kannatada saanud. Ilmselt oli härra kuuli abil — ja see 
polnud väike kuul — sellest ilmast teise, öeldavasti paremasse, toimetatud. 

Kriisates pistsid lapsed põgenema, pärast seda kui nad olid surnukeha avastanud. Viis minutit 
hiljem tulid pooljoostes kohale kalurid ja nende naised. Erutatult ümbritsesid nad surnud 
härrat. 

Keegi vana mees ütles oma pojale: «Jose, vaata järele, kas sellel härral on pass taskus.» Jose 
laskus surnu kõrvale põlvili ja vaatas järele. Sellel härral oli taskus neli passi. 

Keegi teine vana mees ütles: «Seda selli ma tunnen!» Ja pajatas siis kohe, et septembris 1940, 
niisiis seitseteist aastat tagasi, oli tema hea tasu eest aidanud Saksa agentidel üht elegantset 
härrat ära röövida. See vana mees oli olnud tollal kalakutri tüürimeheks: «...nad olid ta linnas 
kusagil oimetuks löönud ja teadvusetuna siia mere äärde toonud, ja siis me paigutasime ta 
pardale ja sõitsime välja ulgumerele. Sakslased rääkisid mulle, et kolmemillitsooni taga ootab 
Saksa allveelaev ja võtab selle härra üle. Kuid allveelaev ei võtnud teda üle. Midagi tuli 
vahele.» Ja vana mees rääkis, mis nimelt. Heasoovlik lugeja teab seda juba. 

«Nad rääkisid temast alati kui kaupmees Jonasest,» rääkis vana tüürimees. 

Teine vana mees ütles: «Jose, vaata järele, kas surnud härral on taskus pass Jonase nimele.» 
Jose vaatas järele. Surnud härral oli selline pass taskus. Emil Jonas. Kaupmees Rüdesheimis. 
«Me peame jalamaid politseile teatama,» ütles Jose. 


4 


«Kirjutage, preili,» ütles Lissaboni mõrvaosakonna komissar Manuel Vayda oma sekretärile 
ja dikteeris: «Cascaisi rannalt leitud surnu puhul on selgesti tegemist meesolendiga — hmm, 
õmmake «selgesti» maha — meesolendiga, kes on 45 kuni 50 astat vana. Juurdelisatud 
politseiarsti raporti alusel, hmm, hmm, saabus surm tulistamise tagajärjel Ameerika 9- 
millimeet-ilisest armeepüstolist... Uus lõik. 

Surnu riietest — on teil kirjas, preili? — leiti 891 dollarit ja 45 senti, kaks arvet New Yorgi 
lokaalidest, üks arve New Yorgi Waldorf-Astoria hotellist, Saksa autojuhiluba, välja antud 
Thomas Lieveni nimele, vanamoeline repetiirkell ja samuti neli passi: kaks Saksa passi 
Thomas Lieveni ja Emil Jonase nimele, ja samuti kaks Prantsuse passi Maurice Hauseri ja 
Jean Leblanci nimele... Uus lõik. 

Fotod Jean Leblancist, vastavalt Emil Jonasest, mis leiduvad kriminaalpolitsei arhiivis, 
kattuvad omavahel täpselt. Nad on täielikus vastavuses surnu neljas passis leiduvate fotodega. 
Sellest kõigest võib täie õigusega järeldada, et mõrvatu puhul on tegemist agent Thomas 

Lieveniga, kes on viimastel aastatel nii suurt tähelepanu äratanud. Kahtlemata on ta 
agendikättemaksu ohvriks langenud. Juhtumi selgitamine võetakse kõige energilisemalt 
käsile... Tühi loba. Nagu oleks kunagi suudetud ühtki agendimõrva selgitada! Mõrvar on juba 
ammugi üle mägede lipanud... Ütelge, preili, kas te olete hulluks läinud? Mis teile pähe tuli, et 
minu viimased laused kirja panite?» 

«Inimene, kes naisest sündinud, lühikesed on tema elupäevad ja täis rahutust... » rääkis 
preester lahtise haua ääres. See toimus 24. novembril 1957 kell 16.30. Ja oli võtnud päris tükk 
aega, enne kui kadunukest oli lubatud maha matta. 

24. novembril 1957 sadas Lissabonis vihma ja ilm oli päris jahe. Väike leinajaskond 
külmetas. See, koosnes puha härradest — ja ainult ühest noorest daamist. Härrad nägid välja 
nendena, kes nad ka olid: ametivendadena. Erumajor Fritz Loos Kölni kunagisest 
sõjaväeringkonna komandost langetas pea. Aivakol-lane Briti agent Lovejoy tema kõrval 
aevastas. Tšehhi spioon Gregor Marek püsis liikumatult, selg kühmus. Prantsuse sala- 
teenistuse kolonelid Simeon ja Debras olid vajunud mõttesse. Ja kurvad olid Pariisi 
sõjaväelise Abwehri Saksa ooberst Erich Werthe ja väike major Brenner. Preestrihärra kõrval 
seisis Ameerika agent Pamela Faber, kes oli Thomas Lievenile nii kangesti meelde tuletanud 
tema surnud kallimat Chantal Tes-sier'd. «Olgu muld sulle kerge, Thomas Lieven. Aamen,» 
ütles vaimulik. 

«Aamen,» ütlesid haruldased leinajad. Nad kõik olid Thomas Lievenit tundnud. Neid kõiki 
oli ta ninapidi vedanud. Nüüd 

olid nad kõik oma šeffide poolt siia saadetud, et kindlaks teha, kas see nee... peni on ikka 
tõesti surnud. Jumal tänatud, see oli tema ise, mõtlesid härrad. 

Thomas Lieveni kunagised kolleegid, igaüks neist, viskasid oma kühvlitäie mulda alla hauda. 
Siis aeti haud kinni. Töölised vinnasid kohale lihtsa marmorsamba, mis pidi hauda ehtima. 
Mindi laiali. Brenner ja Werthe marssisid kõrvuti. Nemad ei tundnud oma kaasmaalast Fritz 
Loosi, ja too ei tundnud neid. Sest Fritz Loos töötas ühe taastekkinud Saksa luureteenistuse 
heaks, ja Werthe ning Brenner töötasid ühe teise taastekkinud Saksa luureteenistuse heaks. 
Aastal 1957 leidus Saksa isamaal jällegi paar sellist! 

Kalmistu väraval ronisid agendid taksodesse. Nad oleksid võinud ka väikese omnibussi 
üürida, sest nad kõik elasid ühes ja samas hotellis, arusaadavalt kõige luksuslikumas. Nende 
isamaad tasusid kulud. Luksushotelli Palacio do Estoril-Pargue imeilusatest tubadest võtsid 
nad otsekohe telefonikõnesid Inglismaale, Prantsusmaale, Saksamaale ja isegi raudse eesriide 
taha. 

Saanud ühenduse, tõid nad kuuldavale absurdseid lauseid nagu näiteks: «Täna õhtupoolikul 
serveeriti- kollast haikala.» See tähendas: «Ma nägin surnut surnukambris. See on Lieven.» 
Ja nõnda siis vajutati 24. novembri õhtupoolikul 1957 mitmes salateenistuses kinni ja anti 
arhiivi õhemad ja paksemad toimikud. Kõikide peal seisis üks ja seesama nimi THOMAS 
LIEVEN. Ja nüüd seisis selle taga rist... 

Sellal kui Pamela Faberi agentidest kolleegid veel telefonide küljes rippusid, istus neiu 
tegevusetult oma hotellitoas. Ta oli endale tellinud viskit, jääd ja soodat. Ta oli oma kõrgete 
kontsadega kingad ära võtnud ja oma ilusad jalad taburetile asetanud. Nii istus ta lõõgastunult 
tugitoolis, suitsetas ja veeretas viskiklaasi käte vahel. 

Tema mustad silmad särasid nagu tähed, tema suur suu paistis olevat väsimatult valmis 
naerma ühe vägeva, salajase vembu tõttu. Nii istus seal Pamela Faber, suitsetas, trimpas ja 
naeris, sellal kui Lissabonile laskus vihmase sügisõhtu hämarus. Ja äkitselt tõstis ta klaasi ja 
ütles valjusti: «Proosit, kallis Thomas! Et sa elaksid veel kaua — koos minuga!» 

Loomulikult oli tal juba kilk peas. Muidu poleks ta seda ütelnud. Sest Thomas ei võinud teda 
kuulda; Thomast polnud toas, teda polnud hotellis, teda polnud Lissabonis, teda polnud 
Portugalis, teda polnud Euroopas, teda polnud... 

Noh, kus ta siis oli? Nii küsite teie täie õigusega, lugupeetud lugeja. Sest seda, et Thomas 
Lievenit tollel päeval ei maetud, seda olete teie meie raporti lustaka tooni põhjal juba ammugi 
taibanud. Kui ta aga ei olnud surnud — keda siis tema asemel maeti? Keda siis tunti ära 
rahvusvahelise agendi Thomas Lievenina? 

Kannatust, austatud lugeja, meie tahame sellest kohe rääkida. Et saaksime ennast võimalikult 
täpselt väljendada, on selle juures tingimata vajalik ajas tagasi minna ja seda päeva meelde 
tuletada, mil me Thomase silmist kaotasime: niisiis 23. maid 1957. 

Sellel päeval, nagu me oleme teatanud, viibis Thomas Marylandi osariigis laugel künkal 
Ameerika esimese kriminalisti külalisena. Sellel päeval avaldas ta üllatavat soovi: surra pärast 
oma missiooni lõpetamist. «Ahaa,» ütles Hoover häirimatult. «Ja kuidas te seda siis ette 
kujutate?» 

Ja Thomas Lieven rääkis siis talle ja Pamelale, kuidas ta seda ette kujutas. Ta lõpetas 
sõnadega: «See on lihtsalt hädavajalik, et ma sureksin, et ma seega viimaks... viimaks! 
...saaksin rahus elada!» 

Selle üle, ja ka Thomas Lieveni kavandatud surma üle, naersid Hoover ja Pamela südamest. 
«Üksikasjad võtame hiljem arutusele,» ütles Thomas. «Nüüd võiksite teie mulle vahest veidi 
rohkem minu Dunjast ja sellest mister Morrisest rääkida. Kus see Morris peatub?» 

«Pariisis,» ütles Edgar Hoover. 

«Tohoh — ma pidasin silmas New Yorki?» 

«Ta oli New Yorgis. Veel mõni nädal tagasi. Siis sõitis ta Euroopasse. Pariisis asus ta hotelli 
Crillon. Seal ütlesid tema närvid ilmselt üles. Sest 4. mai õhtupoolikul lahkus ta oma hotellist 
ja läks üle Place de la Concorde'i Ameerika saatkonda. Mister Morris soovis saadikuga 
rääkida ja ütles: «Mina olen Nõukogude spioon»... 

«Mina olen Nõukogude spioon. Mina võin teile informatsiooni anda Ühendriikides asuva 
suurima Nõukogude spionaažiringi kohta,» ütles Victor Morris Ameerika saadikule Pariisis. 
See juhtus 4. mail 1957 kell 17.45. 

«Ja miks te tahate seda teha, mister Morris?» küsis saadik. 

«Sest ma vajan teie abi,» vastas Morris, laia punsunud näo ja tugevate mustade sarvraamiliste 
prillidega mees. «Ma sain korralduse Ameerikast lahkuda ja Pariisi kaudu koju Moskvasse 
naasta. Ma tean, mida see tähendab. Nad tahavad mind ära tappa.» 

«Ja mispärast tahavad nõukogulased teid ära tappa?» 

«Mina... hmm, ma arvan, et ma ei ole hakkama saanud,» vastas Morris ilma aktsendita 
ameerika inglise keeles. «Naised. Purjutamine. Liiga palju plära. Ja siis veel see Dunja... » 
«Kes on Dunja?» 

«Dunja Melanin. Nõukogude ohvitseri endine abikaasa. Meditsiiniõde ühe arsti juures New 
Yorgis. Viimane tegigi mind Dunjaga sõbraks. Kuid me tülitsesime lakkamatult. Me 
torkasime silma. Mark ütles mulle, et ma peaksin jalamaid kaduma.» 

«Kes on Mark?» 

«Juba kümme aastat selle Ameerikas asuva suurima Nõukogude spionaaživõrgu peamees.» 
Victor Morris — see tuli peagi välja — oli paljude nimedega mees. Tema õige nimi oli 
Hayhanem ja ta oli Nõukogude salateenistuse alampolkovnik. Ajavahemikus 1946 kuni 1952 

valmistati seda meest Venemaal ette selleks, et ta saaks spioonina Ameerikasse minna ja 
legendaarse, fantastilise mister Markiga koos töötada. 

Kuus aastat väljaõpet! Tuleks endale korrakski ette kujutada, mida see tähendab: Hayhanem 
alias Morris pidi oma vana isiksuse täielikult unustama ja uude sisse sulama. Ta pidi lugema, 
rääkima, sööma, kõndima, mõtlema ja debateerima õppima nagu mees, kes on pärit New 
Yorgi ümbrusest. Ja sõitma autoga nagu ameeriklane. Ja tantsima ja kirjutama ja suitsetama ja 
purjutama nagu ameeriklane. Alampolkovnik Hayhamenist sai uus inimene. Siiski oli keegi 
teine selle hiiglasliku ülesandega juba enne teda toime tulnud: mister Mark, parim spioon, kes 
Kremlil oli iganes Ameerikas olnud ja kelle jälile ei jõutud kümne aasta jooksul. 

Hayhanem alias Morris sooritas edukalt kõik eksamid. 14. aprillil 1952 teatas ta endast — ta 
oli varustatud suurepäraselt võltsitud Ameerika passiga — Michael Svirinile, Nõukogude 
URO-delegatsiooni.sekretärile New Yorgis. Too kohtus temaga kõiki mõeldavaid 
ettevaatusreegleid silmas pidades, andis talle raha ja seletas talle: «Teie võtate kontakti mister 
Markiga. Meie ei kohtu enam iialgi. Minu jaoks eksisteerite teie käesolevast tunnist peale 
niisama vähe, nagu eksisteerib ametlikult 

minu jaoks mister Mark. Teil ei maksa sellega arvestada, et ma teid aitan. Mina olen 
diplomaat, mul ei tohi teiega mingit pistmist olla.» 

Ja kuidas ma Marki ära tunnen?» 

«Ta helistab teile. Teie hotelli. Ma annan teile siin väikese nike rdatud piibu. Te kannate seda 
kui äratundmismärki suus, kui. Mark on teile kohtumispaiga teatavaks teinud.» 

Selle kohtumispaiga tegi Mark teatavaks kolm päeva hiljem telefonikõne jooksul: «Olge 
täpselt kell 17.30 Flushingis asuva RKO-kino klosetis.» 

Klosett! Mitte ükski agenditeenistus maailmas ei saaks vist ilma selle paigata hakkama! Kell 
pool kuus mainitud päeval otsiski Morris nimetatud asutuse üles. Ühest kabiinist tuli välja 
umbes 45-aastane mees: suur, peaaegu kiilakas, skeptilise teravmeelse näoga, suurte kõrvade, 
kitsaste huulte ja ilma raamideta piiludega. Tal oli seljas flanellülikond ja sinine 
kunstnikusärk, . lipsil tal ei olnud. Ta vaatas Morrisele otsa. Ta vaatas seda väikest, 
kummaliselt vormitud piipu, mis rippus Morrise suunurgas. Ta noogutas korraks ja ütles: 
«Täpipealt, Morris... » 

«...Mark noogutas korraks ja ütles: «Täpipealt, Morris,»» pajatas FBI šeff Edgar Hoover 
tähelepanelikult kuulavale Thomas Lie-venile. Tõsiselt istus Pamela Faber tema kõrval. Kõik 
kolm suitsetasid ja jõid musta kohvi ning prantsuse konjakit. Suur ka kunisöömine oli juba 
möödas. 

Hoover läitis pika paksu sigari ja puhus suust lõhnava suitsu p» iive. «Laske mul edasi 
rääkida: Morris ja Mark ei sallinud teineteist silmaotsaski. Esimesest hetkest peale tundsid 
nad teineteise vastu ebasümpaatiat. Kuid nad pidid teineteisega läbi saama... » 

Jah, nüüd tuli neil teineteisega läbi saada! Mark andis tollel õhit upoolikul RKO-kino klosetis 
Morrisele raha, koodivõtme ja arutas temaga maskeerumise asja: Morris pidi avama 
fotoateljee, et ametivõimud ei tunneks muret, millest ta ennast elatab. Edasi andis Mark teada, 
kuhu ja missugusel viisil pidi Morris oma salajased sõnumid deponeerima ja ära tooma. 
Sõnumid — mikrofilmid, mis polnud nööpnõelapeast suuremad — tuli peita müntidesse, 
pabertaskurätikutesse või apel- 

sinikoortesse. Väikeste magnetplaadikeste abil sai neid kinnitada pinkide, telefoniaparaatide, 
prügipangede või kirjakastide alla 

«Töö kulges tõrgeteta,» teatas Hoover. «Morris, nagu öeldud et sallinud Marki, kuid sellest 
hoolimata täitis temalt saadud ülesandeid esmaklassiliselt.» 

«Näiteks missuguseid ülesandeid?» 

«Kahjuks väga tähtsaid,» ütles Hoover ohates. «Selle kõige põhjal, mida Morris Pariisis 
rääkis, ei maksa meil endale mingeid illusioone luua. Eksisteerib organisatsioon Mark —ja 
tänu sellele on nõukogulased saanud hiiglasuuri teadmisi! Näiteks on Morris omaenda 
ülestunnistuse järgi spioneerinud isegi New Hyde Parki raketikeskuses.» 

«Ja kas pole olnud iialgi mingit vahejuhtumit, mingit sissekukkumist?» küsis Thomas. 

«Kord siiski. Ja see sissekukkumine andis meile vähemalt kinnituse, et Morris oma 
ülestunnistusega polnud valetanud. Siin on tõend.» Hoover pani Thomase ette lauale kulunud 
viiesendise mündi. «Tõstke see üles ja laske maha kukkuda.» 

Thomas tõstis mündi üles ja laskis selle maha kukkuda. See läks katki. Münt oli seest tühjaks 
õnnestatud. Ühele poole põhja külge kleepus tilluke filmitükk. 

«See mikrofilmitükk,» ütles Hoover, «sisaldab Marki poolt kodeeritud sõnumit. FBI parimad 
pead püüavad juba neli aastat seda teadet dešifreerida — asjatult.» 

«Kuidas see münt teie kätte sattus?» küsis Thomas. 

«Puhtjuhuslikult,» ütles Edgar Hoover. «Väike ajalehepoiss nimega James Bozart leidis selle 
1953. aastal... » 

Ühel soojal suveõhtul 1953 jooksis väike tedretäheline ajalehepoiss nimega James Bozart nii 
kuidas jalad võtsid ühe üüri-kasarmu trepikojas New Yorgis Brooklyni linnaosas. 

Põmmmm! 

Ja oligi ta põrandal, nii pikk kui lai. Kogu raha oli tal taskust välja lennanud. Äpardus 
missugune! Tasakesi kirudes hakkas James oma varanatukest kokku korjama. Seejuures sattus 
talle äkitselt sõrmede vahele viiesendine münt, mis tundus imelik — nii imelik... 

James keeras seda veidi siia ja sinna. Münt lagunes kaheks tükiks. Ühe tüki siseküljel märkas 
James tumedat punkti. Vaat kus lugu! Alles paar päeva tagasi oli James näinud üht 
spionaažifilmi. Seal olid mikrofilmisõnumid sigaretietüisse peidetud. Kas see siin oli vahest 
mikrofilm? 

James Bozart — ameerika rahvas on talle tänapäeval selle 

eest igavesti tänulik — viis oma leiu kõigepealt lähimasse politseivahtkonda. Vahtkonnaülem 
Milley naeris poisi välja, kuid seersant Levon ütles: «Jäta, Joe. Saadame selle asjakese FBI-le. 
Kes teab, võib-olla jõuame kõik ajalehtede veergudele!» 

Mitte ükski neist ei jõudnud ajalehtede veergudele — tollal. Kuid Federal Bureau of 
Investigationi kaks agenti külastasid väikest Jamesi tema kodus. Nad küsitlesid teda. Kus ta 
oli pikali kukkunud? 

Fulton Street number 252. See oli röögatu üürikasarm. Alumised korrused olid välja ehitatud 
kauplusteks. Teisel ja kolmandal korrusel olid end sisse seadnud firmad. Kõrgematel korrustel 
elasid poissmehed, kunstnikud ja väikesed ametnikud. Peale selle kõige pidas FBI selles 
mammutmajas endal üht bürood. 

Aastad möödusid. Mikrofilmi sõnum jäi dešifreerimata, selle autor avastamata. Mehed, kes 
olid vastutavad Ameerika rahvusliku julgeoleku eest, hakkasid ajavahemikus 1953 kuni 1957 
aina selgemini tundma: nende maa ümber oli sulgunud õudne spionaažirõngas, mis ähvardas 
riiki aina rohkem ning rohkem. 

«Nendel aastatel,» teatas Edgar Hoover oma vaikses maamajas Thomas Lievenile, «on Morris 
üha rohkem alla käinud. Pärast seda kui ta oli Dunja Melaninit kohanud, läks asi päris 
hulluks. Tema kolkis Dunjat, Dunja kolkis teda. Küllap Mark saatis Moskvasse vastava teate, 
sest Morris kutsuti äkitselt tagasi. Pariisis läks ta Ameerika saatkonda, palus kaitset ja rääkis 
ära kõik, mida ta teadis.» 

«Mulle paistab, et kõigest hoolimata ei saanud seda liiga palju olla,» ütles Thomas. 

«Piisavalt seda ei ole,» ütles Hoover. «Kuid seda on siiski hea hulk. Sest kuigi see salapärane 
Mark tegi kõik võimaliku, et oma elupaika Morrise eest saladuses hoida, õnnestus tollel ometi 
kord teda salaja jälitada. Ja Morrise ülestunnistuse järgi elab mister Mark — arvake ära, kus?» 
«Kuna te asja nii põnevaks teete, siis pakun välja Fulton Street number 252.» 
«Õigus,» ütles Edgar Hoover. «Selles majas, kus väike James Bozart nelja aasta eest ninuli 
lendas ja mündi leidis... » 
Seepeale valitses toas natuke aega vaikus. Thomas tõusis ja astus akna juurde. Ta silmitses 
avarat, meeldivat maastikku. 
Edgar Hoover ütles: «Terve staap minu ametnikke, nende hulgas ka miss Faber, on viimastel 
nädalatel selle maja iga elaniku veel kord luubi alla võtnud. Kirjeldus, mille andis Morris 

Markist, sobib täpselt äärmiselt populaarsele üürnikule. Ta on maalikunstnik. Elab päris 
üleval, kohe katuse all. Ja tema nimi on Goldfuss. Emil Robert Goldfuss. Ameerika kodanik. 
1948. aastast peale elab Fulton Street number 252. Rääkige edasi, miss Faber.» 
Pamela ütles: «Me jälitame juba nädalaid Goldfussi. Tosin FBI autot radar-, raadio- ja 
televisiooniseadmetega on tööle pandud. Goldfuss ei saa enam ühtki sammu astuda, ilma et 
meie inimesed teda ei jälgiks. Tulemus on null.» 
«Kuid sellest ma küll aru ei saa,» ütles Thomas. «Kui tal lasub nii ränk kahtlustus, et ta on 
spioon, mispärast te siis teda ei vahista?» 
Pamela raputas pead. «Me ei ole Euroopas, härra Lieven.» 
«Ühendriikides,» seletas Edgar Hoover, «tohib inimest ainult siis vahistada, kui ta on ilma 
igasuguse kahtluseta seadusvastase teo korda saatnud. Alles siis kirjutab kohtunik välja 
vahistamiskäsu. Meil on kahtlus, et Goldfuss on spioon. Aga seda tõestada? Ei, me ei suuda 
seda tõestada. Ja nii kaua kuni me seda vankumatult tõestada ei suuda, ei luba selle maa mitte 
ükski kohtunik teda vahistada.» 
«Aga Morris?» 
«Morris on meile andnud igati usaldusväärset informatsiooni. Silmas pidades seda, et tema 
perekond viibib Venemaal, ei astu ta mitte mingitel tingimustel avalikult tunnistajana välja 
Gold-fussi vastu.» 
«Ja kui tema korter salaja läbi otsida?» 
«Kui Goldfuss kord ära on, siis me võiksime muidugi tema korterisse tungida ja selle läbi 
otsida. Ma olen kindel, et me leiaksime lühilainesaatja ja palju muid asju, mis tõestavad, et ta 
on spioon. Kuid siis ei saaks teda enam mitte kunagi süüdi mõista! » 
«Kuidas nii?» 
«Tema kaitsjad nõuaksid, et meie ametnikud vande all teataksid, kust nad on saanud 
süüdistusmaterjali Goldfussi vastu. Selguks, et nad on selle hankinud seadusevastaselt korterit 
läbi otsides — siis teeks kohtunik korralduse, et kogu sellest materjalist ei tohi mitte midagi 
Goldfussi vastu kasutada.» 
«Jah, aga kuidas on siis üleüldse võimalik seda mister Goldfussi kinni võtta?» 
Edgar Hoover naeratas leebelt. «Seda küsime meie teilt, härra Lieven. Seepärast me lasksime 
teid siia tulla — teid, Dunja Melanini vana sõpra.» 

Menüü »* New York, 19. juuni 1957 
Kevadesalat 
Šašlõkk risotoga 
Praetud banaanid 


See sööming aitab Thomas Lievenil suurima Nõukogude spiooni kinni püüda 

Kevadesalat. Võtta kooritud värske kurk, värskeid rediseid ja keedetud muna, lõigata kõik 
viiludeks ja panna kaussi. Puistata peale veidi pipart ja soola ning suurel hulgal peeneks 
hakitud tilli, murulauku ja peterselli; see kõik segada paksu hapukoorega. — Salat serveerida 
otsekohe, et kurgiviiludel poleks aega läbi vettida. 


Šašlõkk. Võtta lambaseljafilee, lõigata see kahe sentimeetri paksusteks ribadeks. Marineerida 
neid vähemalt 12 tundi oliiviõlis, millesse on lisatud sidrunimahla, soola, hakitud sibulaid, 
peterselli, purustatud kadakamarju, piprateri ja küüslauguküüsi ning sorts veini. — Liha 
torgata vaheldumisi pekiviilakatega grillimisvardasse ning röstida seda grillil või praeahjus, 
kuid nõnda, et liha jääb seest kergelt roosaks. 


Risoto. Hautada suur, peeneks lõigatud sibul kastrulis oliiviõli või või sees pehmeks ning 
helekollaseks, seejärel lisada kuiv riis ja lasta seda pidevalt segades 10 minutit kergelt 
küpseda, kusjuures riis ei tohi pruuniks tõmbuda. — Siis valada riisile poolteist portsu keeva 
vett, soolata kergelt ja lasta seda kindlalt suletud potis asbestplaadil nõrga leegi kohal 30 
minutit tõmmata. 


Praetud banaanid. Võtta küpsed, kuid mitte pehmed, kooritud banaanid, praadida neid kiiresti, 
kogu aeg veeretades, pruuni või sees, lisada mõnevõrra vedelamaks tehtud mett ja sorts 
rummi; seejärel panna banaanid ahju ja küpsetada neid, keerates küljelt küljele ja kastes aeg- 
ajalt tagasihoidlikult. Serveerida otsekohe soojendatud taldrikutel, puistata peale riivitud 
mandleid või pistaatsiapähkleid. 

542 


8 


«Venemaal tehakse šašlõkki sibulatega!» karjus lihav Boris Roganoff. «Venemaal tehakse 
šašlõkki sibulateta!» karjus Thomas Lieven. Vihast värisedes seisid nad vastamisi. 
Kõrvalopsud rippusid õhus. Oli 19. juuni 1957. Kell näitas 13.30 ja New Yorgis oli 
kohutavalt lämmatav. See Šašlõkitüli leidis aset 41. tänaval ühe vene gurmaanilokaali köögis. 
Lihav härra Roganoff oli selle lokaali omanik. Thomas oli siin käinud juba mitu päeva, sest 
selles restoranis — «Roganoffi juures» — tavatses Dunja Melanin lõunat süüa. Ta töötas siin 
lähedal, kellegi doktor Masoni juures meditsiiniõena. 

See oli olnud kurb jällenägemine. Dunja, ikka veel kirglik ning võluv, nuttis taga Victor 
Morrist. Ikka ja jälle puhkes ta nutma, kui ta Morrisest rääkis — ja ta rääkis sellest mehest 
lakkamatult, osalt oma algatusel, osalt seetõttu, et Thomas õhutas teda pidevalt rääkima. 
Sellest ei tulnud mitte midagi välja. Mida Dunja ka rääkis, see ei aidanud Thomast edasi. Kui 
ta Dunjast lahkus, kohtus ta Pamelaga, kelle kaudu kulges kontakt Hoöverini. Pamelal oli 
väike korter Manhattanil. Thomas elas hotellis Waldorf-Astoria. 

Päev möödus päeva järel. Mitte midagi ei juhtunud. Goldfuss ei paljastanud end mitte 
kuidagi. Thomasele torkas silma Pamela üha kasvav erutatus, mida ta ei osanud seletada. Ja 
ikka ning jälle kohtus ta Dunjaga, püüdis leida midagi, midagi niisugust, mis Goldfussi 
vaevaks, mis võimaldaks talle ligi pääseda. Kuid paistis, et Dunja polnud oma elus Goldfussi 
iialgi näinud. Dunja nuttis aina pidevalt taga oma Morrist. 

Eile oli Dunja soovinud šašlõkki. Otsekohe oli Thomas lam-balihatükid marinaadi pannud ja 
lasknud neid kaksteist tundi tõmmata. Nüüd oli liha kombes. Thomas tahtis seda vaheldumisi 
pekiviilukatega vardasse ajada, kuid siis oli too lihav Boris Roganoff tões ja vaimus sibulaid 
paksudeks viiludeks hakanud lõikuma! Puhkes metsik riid. Siis leppisid härrad jälle ära. Kuid 
pahandustel ei paistnud tänasel päeval üldse lõppu tulevat. 

Kui Dunja — -loomulikult hilinenult — viimaks ilmus ja koos Thomasega sööma hakkas, siis 
ilmutas ka tema vastikut erutust. Ühtevalu haaras ta oma lõhkuvat pead käte vahele, ühtevalu 

noris ta Thomase kallal. Siis võttis Dunja end natuke kokku: «Vabanda — see hullumeelne 
töö, ma varisen veel kokku!» 

«Mis on siis lahti?» 

«Ma arvan, et pool linna laseb end vaktsineerida.» 

«Vaktsineerida?» 

«Selle uue seerumiga lastehalvatuse vastu. Doktor Salk. Kindlasti oled sa sellest kuulnud. 
Vaktsineerimine poleks iseenesest kõige hullem! Kõige hullem õn see mõttetu 
paberimäärimine!» 

«Milline mõttetu paberimäärimine?» 

«Iga patsient peab oma sünnitunnistuse esitama. Mitte passi, mitte registreerimislehe, ei, vaid 
sünnitunnistuse!» 

«Mispärast?» 

«Seda nõuab seadus! Ja mina pean iga sünnitunnistuse numbri üles kirjutama. Ja selle 
dokumendi väljastanud ametiasutuse. Ja inimesed tulevad sadadena! Ma lähen veel hulluks! 
Vaktsineerida! Vaktsineerida! Vaktsineerida!» 

«Vaktsineerida, vaktsineerida,» kordas Thomas tobedalt, sellal kui tema süda krampi kiskus. 
Sest keegi noor daam, seljas kollane suvekleit, oli just parajasti lokaali astunud. Thomas ei 
uskunud oma silmi. Hullumeelne! See daam pidi olema hulluks läinud! FBI seadused keelasid 
rangelt, et kaks agenti, kes koos töötasid, avalikkuses kohtuksid. Kuid Pamela Faber näis 
sellele vilistavat. Ta võttis istet otse Thomase vastas. Pani jalad risti. Naaldus tagasi. Ja vahtis 
ainiti Dunjat... 

Muidugi pani Dunja seda peagi tähele. 

«Kes see on?» 

«Kui-kuidas palun?» 

«See isik seal vastas. Ta vahib mind üksisilmi. Kas sa tunned teda?» 

«Mina? Keda sa silmas pead?» 

«Seda mingitud kollast. Ära teeskle!» 

«Issand Jumal, ma pole seda naist eladeski näinud!» 

«Sa valetad! Sa tunned teda! Ja sa tunned teda põhjalikult!» 

Nii see algas ja nii see jätkus kogu söömingu jooksul. Musta kohvi juures oli Thomasel särk 
läbi higistatud. Ja ikka veel vahtis Pamela Faber ainiti Dunjat... 

Ja niisama lustakalt kõik tollel päeval ka jätkus! 

Kui Thomas Lieven Waldorf-Astoriasse tagasi Jõudis, ootas teda siin Roger Ackroydi 
nimeline härra. Mister Ackroydi teati hotellis kui ekspordiga tegelevat kaupmeest, kes sageli 
tegi koostööd Euroopa ärimeestega. 

Härra Peter Scheunerit — nõnda nimetas Thomas ennast parajasti — teati hotellis kui üht 
nendest Euroopa ärimeestest. Mõlemad kaupmehed, kes seda tegelikult ei olnud, võtsid istet 

tühjas baaris. Mister Ackroyd ütles vaikselt: «Meil on selle asjaga üha rohkem ja rohkem tuli 
takus, Lieven. Kas olete edasi jõudnud?» 

«Mitte sammugi.» 

«Neetud lugu,» ütles mister Ackroyd. «Mitmesugused märgid räägivad selle poolt, et 
Goldfuss pistab üsna varsti plehku. Meie ei tea, kuhu ta jalga laseb. Austraaliasse, Aasiasse, 
Aafrikasse, Euroopasse.» 

«Võtke valve alla piirid. Lennuväljad. Sadamad. Ja nii edasi.» 

«Kuidas te seda kavatsete teha? Nii palju ametnikke meil lihtsalt pole. Arusaadavalt reisib 
Goldfuss täiesti ehtsa valepassiga.» «Ehtne» valepass — seda teadis Thomas Lieven juba 
ammu — oli selline, mis kannatas välja kontrollimise ka ametiasutuste registrite põhjal. 
«Kas te arvate, et ta on endale ausad, ehtsad valepaberid muretsenud?» 

«Seda ma ei tea. Selles kiirustamises küll vaevalt. Kuid passi kindlasti. Ja passist piisab. Kui 
ei juhtu imet, lipsab see mees meil käest.» 

Thomas ohkas raskelt. Ja kõigele lisaks veel see elegantne kaastöötaja miss Faber, mõtles ta 
mõrult. Noh, talle ma teen küll tõsise peapesu! 

«Kas te teate, mille te olete ära teeninud? Te olete nahatäie ära teeninud!» karjus Thomas. 
Raskelt hingates seisis ta selsamal õhtul Pamela Faberi korteris korterivaldaja ees, kes kandis 
musta hommikumantlit ja selle all ilmselt suuremat ei midagi. «Mis teile pähe lõi, et tulite 
Roganoffi lokaali?» 

«Mul peaks siiski veel õigus olema Roganoffi lokaali minna.» 

«Aga mitte siis, kui mina olen seal!» 

«Ma ei teadnud seda!» karjus Pamela a tempo. 

A tempo karjus Thomas vastu: «Teie teadsite seda väga hästi!» 

«Noh olgu, ma teadsin seda!» 

«Ja mispärast te siis tulite?» 

«Kuna ma tahtsin näha Dunjat, seda magusat tuvikest!» Thomasel vajus lõug rippu. «Ja 
seepärast saatsite ohtu kõik — kogu aktsiooni?» 

«Ärge karjuge minu peale. Teie peate ju kohutavalt sellesse daamisse armunud olema!» 
«Pidage suu või ma annan teile naha peale!» 

«Eks andke, kui julgete!» 

«Noh, oota,» ütles Thomas ja sööstis Pamelale kallale. Osava džudžitsuvõttega heitis kogenud 
agent meie sõbra pikali. Thomas prantsatas vaibale. Pamela naeris ja jooksis minema. Thomas 
tõusis jalule ja jooksis talle järele. Magamistoas sai ta Pamela kätte. Järgnes väike 
maadlusmatš. Mõlemad kukkusid voodile. 

Siis lamas neiu trampides ja turtsudes Thomase põlvel. «Lase mind lahti — lase mind lahti — 
ma tapan SU... » 

Hommikumantel langes maha. Pamela ei kandnud selle all tõesti suuremat midagi. 
Häirimatult kolkis ta Thomast. Kriiskas, peksles ja hammustas. 

Nagu Chantal, mõtles Thomas uimaselt, sellal kui veri lõi tema meelekohtades kohisema, 
täpipealt nagu Chantal on ta — oh Jumal! 

Äkitselt langes Thomas neiule peale. Tema huuled kohtusid neiu omadega. Pamela 
hammustas. Siis paotusid tema huuled ja muutusid pehmeks. Tema käsivarred põimusid 
Thomase ümber. Ja mõlemad vajusid nende esimese suudluse uimastavasse magususse. Ruum 
muutus Thomas Lieveni silmade ees ähmaseks, aeg kaotas oma tähenduse. 

Kui Thomas jälle toibus, nägi ta kaht armastusest täidetud silma. Pamela sosistas: «Ma olin 
nii armukade — nii kohutavalt armukade sinu venelanna peale... » 

Äkitselt märkas Thomas midagi Pamela õlavarrel. Ta nägi vaktsineerimise heledat ümmargust 
laiku. Ta kahvatas. Ja ütles lalisedes: «Vaktsineerimine... » 

Pamela, kes valmistus teda suudlema, kangestus: «Mis on lahti?» 

«Vaktsineerimine,» kordas Thomas juhmilt. «Kas sa oled hulluks läinud?» 

Thomas vaatas talle täiesti hajameelselt otsa: «Goldfuss teab, et teda ähvardab hädaoht. Ta 
püüab Ameerikast lahkuda ja Venemaale tagasi pöörduda. Iga inimene, kes sõidab 
Euroopasse, peab laskma end mitmesuguste haiguste vastu vaktsineerida. Seda nõuab seadus. 
Ja vaktsineerimisel peab ta arstile oma sünnitunnistuse esitama, et too selle numbri üles 
märgiks... » Thomas hakkas äkitselt erutusest kogelema: «Sünnitunnistuse, mitte passi... Tema 
valepass on ehtne valepass — aga kas tema vale sünnitunnistus on ka ehtne vale 
sünnitunnistus?» 

Pamela kahvatas. «Ta on hulluks läinud — täiesti hulluks läinud.» 

«Kindlasti mitte! Kui Goldfuss nimelt — annaks Jumal — on esitanud vale sünnitunnistuse, 
siis me võime talle viimaks ometi ette heita seadusevastast teguviisi — ja ta vahistada — ja 
tema korteri läbi otsida... » 

«Thomas!» 

«Ära sega praegu vahele. Kui palju arste on New Yorgis?» 

«Issand Jumal, kas mina siis tean? Vähemalt kümme tuhat!» 

«Ükstapuha,» ütles Thomas Lieven, sellal kui Pamela Faber talle hämmastunult otsa vahtis. 
Thomas andis hoobi voodi pihta. «Ja kui ka kõik FBI agendid tuleks rakkesse panna! Ja kui ka 
kõik selle juures tõesti hulluks läheksid! Meie peame seda üritama!» 

19. juuni õhtul 1957 anti New Yorgi linnaterritooriumil häire FBI 277 kaastöötajale. Nad said 
korralduse nii kiiresti kui võimalik külastada ühtekokku 13 810 arsti, kes töötasid selles 
kümne miljoni elanikuga linnas. 

Igaühel neist 277 kaastöötajast oli kaasas foto umbes 45-aastasest mehest, kellel oli 
teravmeelne skeptiline nägu, suured kõrvad ja kitsad huuled ja kes kandis prille. 

Alates 19. juuni õhtust 1957 esitasid 277 meest 277 foto põhjal loendamatuid kordi neidsamu 
küsimusi: «Doktor, kas te tunnete seda meest? Kas ta kuulub teie patsientide hulka? Kas te 
olete teda viimasel ajal vaktsineerinud?» 

Ka terve 20. juuni 1957 esitati neidsamu küsimusi. 

Samal ajal istus luksushotellis Waldorf-Astoria keegi Peter Scheuner, ekspordiga tegelev 
saksa kaupmees, nagu tulistel sütel. Aeg-ajalt helises telefon. Need olid FBI-mehed, kes šif- 
reeritult teatasid Thomasele, et operatsioon on seni kulgenud edutult. Iga kord pani Thomas 
ohates toru hargile tagasi. 

Olukord muutus hoobilt 21. juunil kell 16.35. Jälle helises telefon. Kellegi -sügav hääl ütles: 
«ZerO.» 

Elektriseeritult hüppas Thomas püsti. Ta ütles ainult ühe sõna: «Kus?» 

Hääl vastas: «3145 Riverside Drive. Doktor Willcox.» Kahekümne minuti pärast seisis 
Thomas Lieven doktor Ted 

Willcoxi ooteruumis. See vanem arst tegeles oma praksisega New Yorgi kõige viletsamas 
vaestekvartalis. 

Doktor Willcox hoidis fotot käes. Ta ütles: «Muidugi mäletan ma seda meest. Eeskätt 
seetõttu, et hästiriietatud inimesed tulevad harva minu juurde.» 

Niisiis oled sa viimaks ometi vea teinud, sina, Nõukogude superagent, mõtles Thomas. 
Võimalikult kaugel oma korterist oled sa endale arsti välja otsinud. Ma saan aru, mispärast. Ja 
siiski läks asi viltu. Doktor Willcox rääkis: «See härra tuli minu poole 16. juuni õhtupoolikul. 
Ta laskis ennast vaktsineerida. Mina väljastasin talle niinimetatud «internatsionaalse 
taudipassi», mida vajatakse siis, kui näiteks tahetakse Euroopasse reisida.» 

Vana arst komberdas oma kartoteegi juurde ja otsis kõnesoleva kuupäeva alt. Siis tõmbas ta 
välja ühe lehe. «Härra nimi on Martin Collins. Sünnitunnistuse põhjal on ta sündinud 7. juulil 
1910 Ameerika kodanikuna Manhattani linnaosas. Sünnitunnistuse number on 
32027/7/71897.» 

Kell 17.15 sundisid Thomas Lieven ja keegi turjakas FBI agent kaht ametnikku ületunde 
tegema Manhattani Sündide Registreerimise Ametis. Tüki aja pärast tuli üks neist jalgu järele 
vedades, puhus koltunud registreerimiskaardilt tolmu maha ja torises: «Martin Collins... 

Collins, Martin — mis jama see nüüd on? Kolm-kaks-null-kaks-seitse, püstkriips, seitse, 
püstkriips, seitse-üks-kaheksa-üheksa-seitse, kas te ütlesite nii?» 

«Jah, ma ütlesin nii,» sõnas Thomas. 

Ametnik tõstis pilgu. «Niisiis, kuulge nüüd, minu härra. Sünnitunnistus kolm-kaks-null-kaks- 
seitse, püstkriips, seitse, püstkriips, seitse-üks-kaheksa-üheksa-seitse väljastati 4. jaanuaril 
1898 kellelegi Emilie Woermannile. Ja too on surnud 6. jaanuaril 1902 nelja aasta vanusena. 
Kopsupõletikku.» Thomas vaatas FBI-mehele otsa. Ta ütles vaikselt: «Nüüd on meie sõber 
meil peos.» 

Messingsilt oli uksele kõvasti kinni kruvitud. Sellel seisis: 

EMIL ROBERT GOLDFUSS 

Uks asus vägeva üürimajadeploki (Fulton Street 252) kõige ülemisel korrusel. Kaks meest 
seisid 21. juunil 1957 kell 19.06 

selle ukse taga. Üks tõmbas püstoli õlal rippuvast kabuurist ja seadis selle laskevalmis. Teine 
tõmbas taskust vanamoelise kullast repetiirkella. «Koomiline,» ütles Thomas Lieven. «Kell on 
alles seitse, ja mul päris hundiisu!» 

Siis koputas FBI-mees uksele, astus kõrvale ja sirutas püstoli ette... 

Uks läks lahti. Lävel seisis kõhetu mees, seljas maalrikittel, käes palett. Ta naeratas 
meeldivalt, temast kiirgas sümpaatiat ja tarkust. Heites pilgu FBI-mehe püstolile, ütles ta: 
«Mida see peab tähendama, minu härra? Kas see on nali? Reklaam? Kingitus?» 

«Mister Goldfuss ehk Mark ehk Collins,» ütles FBI agent, «või ükskõik kuidas te ennast veel 
nimetate — teie olete vahistatud.» 

«Kelle poolt vahistatud?» 

«FBI poolt.» 

Maalikunstnik ütles sõbralikult: «Teie ei või mind vahistada, minu kallis härra. Mina pole 
ühtki seadusvastast tegu teinud ja teil pole ka vahistamiskäsku.» 

«Siiski, siiski, mister Goldfuss, see meil on,» ütles Thomas ja astus lähemale. Ka tema 
naeratas meeldivalt. 

«Kes teie olete?» 

«Majasõber,» vastas Thomas. «Muidugi FBI majasõber. Vaadake, mister Goldfuss, 
vahistamiskäsk oli juba mitu päeva tagasi valmis. Me pidime ainult veel mõjuva 
vahistamispõhjuse leidma ja selle siis tarvitusele võtma. Eile me leidsime väga mõjuva 
põhjuse, vale sünnitunnistuse... » 

Ateljee all asuvalt korruselt astusid korraga üles kaks meest, ja teised kaks meest tulid 
pööningult alla. 

Thomas ütles: «Me tõime need armsad sõbrad kaasa, kuna me loomulikult teame, et teie ei ole 
mitte ainult sarmikas sünnitunnistuse-võltsija.» 

«Vaid?» 

«Vaid oletatavasti parim agent, kes iialgi nõukogulaste heaks töötanud. Mina ei tee kunagi 
liialdatud komplimente,» ütles Thomas Lieven naeratades. 

Mister Goldfuss vastas naeratusega. Mõlemad härrad vaatasid sõnatult teineteisele otsa. Hea 
tükk aega... 

Ateljeekorter otsiti otsekohe läbi. FBI-mehed leidsid sünnitunnistuse Martin Collinsi nimele, 
dokumente Goldfussi nimele, 3545 dollarit sularahas, laevapileti Euroopasse Collinsi nimele, 

broneeritud 1. juuliks 1957, ja tugeva Hallicrafter-tüüpi lühi-lainesaatja, mis asus täiesti 
avalikult kahe maali vahel. 

FBI-mehed aitasid mister Goldfussil väikest kohvrit pakkida. Seejuures märkas Thomas, et 
mister Goldfuss viskas minema paar kasutatud pabertaskurätikut. Thomas võttis kokkukägar- 
datud rätikud jälle paberikorvist välja. Äkitselt muutus mister Goldfuss surnukahvatuks. 
Thomas Lieven harutas taskurätikud ettevaatlikult lahti. Ta leidis sealt väikseid tumedaid 
punkte, mis olid silmatorkamatud nagu kärbsemust. 

«Hmm.» ütles Thomas. Kakskümmend aastat tegutsemist mitmesuguste riikide 
salateenistustes ja pidev ohus elamine olid teda äärmiselt valvsaks koolitanud. See polnud 
kärbsemust... 

Kaks päeva hiljem rabas Ameerikat sensatsioon. Kõikide aegade kõige hädaohtlikum Vene 
agent oli vahi alla võetud. Mikrofilmid, mis ta oli pabertaskurätikutesse peitnud, reetsid tema 
komplitseeritud koodivõtme, tema tõelise nime, tema tõelise eluloo. 

Nõukogude salateenistuse polkovnik oli see mees, kes oli võinud Ühendriikides kümme aastat 
häirimatult ja kahtlusta-matult spioneerida. Ja tema nimi oli Rudolf Ivanovitš Abel. 

23. juuni õhtul 1957 tiksutasid telegraafid sõnumi tema vahistamisest ja tema tähtsusest 
ajalehetoimetustele viiel kontinendil ja kogu maailmas: Ja ka järgnevatel päevadel ning 
nädalatel kirjutati ajalehtedes pikalt polkovnik Rudolf Ivanovitš Abeli tegudest. Maailm sai 
temast palju teada, kuid see polnud kaugeltki kõik. 

Näiteks ei saanud maailm iialgi teada sellest lõunasöögist, millest võtsid osa üks lõbus härra 
ja kaks tõsist härrat. See oli 17. augustil 1957 Marylandi osariigis mugavas palkmajas, 
idüllilisel, metsaga kaetud künkanõlval... 

«Minu härrad,» ütles Thomas Lieven lõbusalt, «miks te olete nii tõsised?» Ta vaatas otsa 
Edgar Hooverile, Ameerika Föde-raalkriminaalpolitsei šefile. Ta vaatas otsa päevitunud nelja- 
kümneaastasele James B. Donovanile, kelle juuksed olid juba üleni valged. Donovan oli 
meisterspioon Abeli kaitsja eesseisval kohtuprotsessil. 

Thomas tuli köögist. Ta hoidis kandikut, millel olid suur kastrul ja igasugu muud vajalikud 
riistad. Sellal kui ta kandiku käest pani ja süütas piirituskeetja, mis seisis väikesel lauakesel 
kaetud lõunalaua kõrval, vastas ta oma küsimusele ise: «Noh, 

550 

olgu! Tõenäoliselt olete teie nii tõsised seepärast, et meenutate seda aega sõja kestel, mil te 
mõlemad kui kahe konkureeriva spionaažiameti šefid pidevalt tülitsesite, eks ole?» 

Näis, et ta oli tabanud kümnesse. Hoover torises, Donovan köhatas pahaselt. Tegelikult oli 
kaebealuse kaitsja olnud sõja ajal ohvitser kuulsa OSS (Office for Strategy Services) salajases 
missioonis. Mitmeski aktsioonis oli ta ise ja tema inimesed Hooveri inimestega raksu läinud. 
Thomas asetas kastruli piirituskeetjale, jäädes endiselt lõbusaks. «Võtke istet, minu härrad! 
Targa ettenägelikkusega teie meeleolu suhtes lubasin endal leiutada ja valmistada eelroa, mis 
rahustab närve, tiivustab vaimu ja tõstab tuju.» 

Thomas liigutas kastrulit leegi kohal. Kastrulis olid väikesteks kuubikuteks lõigatud, kergelt 
praetud vasikaneerud. «Võtaks see roog meid meie eesmärgile lähemale viia.» 

«Mis eesmärk see siis on?» torises Donovan umbusklikult. 

Neerudele konjakit valades vastas Thomas läbikaalutult: «Aidata teie volitajat ja 
Ameerika Ühendriike.» 

Hoover vaatas Donovanile otsa. «Abel läheb elektritoolile, see on selge. Meil on tema vastu 
tõestusmaterjali enam kui küllalt.» 

Donovan kehitas õlgu. «Siin ma ootan küll põnevusega, kuidas sa tahad tõestada, et minu 
volitaja on Nõukogude spioon.» 

Thomas vangutas pead. «Häda küll. Ainukordse talendi äraraiskamine. Hale. Tõesti hale!» 
«Mis?» 

«Mõtelda, et sellist meest nagu Abel mooritakse elektritoolil.» 

«Kui te enne sööki suvatseksite lahkesti veidi taktitundelisem olla, mister Scheuner.» 

«Oo, pardonl Aga mul jookseb süda tõesti verd. Abel ei ole lihtsalt andekas, ta on geeniu 
s!» 

«Nononoh...» 

«Mida tähendab nononoh? Kas tohin teile meelde tuletada, mister Donovan, et teie kui OSS-i 
agent püüdsite sõja ajal Šveitsis töötada? Juba kuue kuu pärast oli šveitslastel asi selge ja nad 
saatsid teid välja. Ja Abel? Kümme aastat on ta Ühendriikides töötanud, ilma et teda oleks 
avastatud!» 

«Pidage suu kinni.» Donovani pilk libises Thomaselt Hooverile. «Te siiski tahate midagi. 
Ametlikult ei saa te seda ilmselt mulle esitada. Niisiis tulete tagaukse kaudu. Rääkige ära, mis 
see on!» 

«Ja nüüd Šampanja,» ütles Thomas Lieven ja valas sekti tulisesse kastrulisse. Otsekohe 
hakkas levima erakordselt pikantne ning paljutõotav aroom. 

Menüü » Maryland, 17. august 1957 


Vasikaneerud šampanjas Pikitud koha 
Ananassiroog 
Lieveni Šampanjaneerud löövad isegi «suured ninad» uimaseks... 


Vasikaneerud šampanjas. Võtta kaks vasikaneeru, millelt on eemaldatud rasv ja nahk, lõikuda 
mõlemad kuubikuteks, praadida neid kolm minutit tulikuuma või sees, lisada pipart ja soola. 
— Piirituskeetjal asuv kastrul tuua lauale, valada neerudele klaasike konjakit, süüdata see 
põlema ning kustutada Šampanjaga. — Lisada 100 grammi peeneks lõigutud, või sees 
hautatud Šampinjone ja supilusikatäis hakitud peterselli, lasta see kõik kuumaks, kuid mitte 
keema. — Neerud täita magustamata mure- või lehttaignaga. 


Pikitud koha. Puhastatud kala hõõruda sisse pipra ja soolaga, piserdada üle sidrunimahlaga ja 
lasta siis tund aega seista. — Seejärel kuivatada ta hoolikalt, pikkida mõlemalt küljelt 
peenikeste pekiribakestega ning panna, selg ülespoole, tulekindla vormi sisse; kasta teda 
pruuni võiga ja lükata siis kuumaks aetud praeahju. — Lasta kala ümber keeramata, kogu aeg 
hoolikalt kastes umbes pool tundi küpseda, seejärel lisada segu, mis koosneb hapukoorest ja 
poolest teelusikatäiest maisijahust. — Serveerida koha sellesama vormi sees. 


Ananassiroog. Suur lame klaasvaagen täita tihedalt biskviitidega. Immutada neid 
ananassimahlaga ja katta rohke kergelt magustatud vahukoorega. — Kaunistada 
ananassitükikestega ja sissetehtud hapu-kirssidega, seades need mustrisse. Roog serveerida 
jahutatult. 


«Aaaahhh,» tegi Hoover ja naaldus toolikorjule. Isegi Donovani närviline nägu lõdvestus, ta 
naeratas korraks. 

«Vaadake,» ütles Thomas, «see mõjub juba.» Ta töötas edasi ja rääkis nagu muuseas: «FBI ei 
too lagedale kõige raskekaalulisemaid asitõendeid Abeli vastu. Abelit ei mõisteta surma.» 

«Vaid?» 

«Kuidas palun?» Thomas kergitas laitvalt kulme. «Mister Donovan, ma pean teie puhul 
lihtsalt imestama! Mida tähendab vaid? Te võiksite oma volitajal rahulikult veidi aega veel 
elada lasta.» 

«Ärge pange mulle suhu võõraid sõnu! See oli mister Hoover, kes ütles, et Abel peab 
elektritoolile minema!» 

«Õiguse poolest jah,» dotseeris Thomas, sellal kui ta delikaatset eelrooga jaotas. «Kui aga 
FBI-1 oleksid oma plaanid teie volitajaga... » 

«Mis siis?» 

«Siis oleksid võimalikud loomulikult ka veel teistsugused kohtuotsused. Eluaegne näiteks. 
Kolmkümmend aastat. Kakskümmend. Kümme... » 

«Mis on selle süüdistusmaterjaliga, millest rääkis mister Hoo- 

ver?» 

«Süüdistusmaterjal võidakse esitamata jätta. Vähemalt osa sellest. Kõige hullem osa. Sööge, 
mister Donovan, sööge ometi, taeva pärast, teie neer läheb külmaks.» 

Valgejuukseline kaitsja hakkas mehaaniliselt sööma. Vidukil silmi vaatas ta Thomasele otsa. 
Toitu mäludes ütles Donovan: «Ja mis oleks teil sellest, kui te... » Ta tõmbas toitu kurku ja 
hakkas köhima. 

Thomas kloppis talle abivalmilt seljale. 

«Nii, nii. Ma tahtsin teile seda kohe ütelda, kuid mul polnud julgust. Ma mõtlesin, et see pole 
sünnis: nii suure mehe nagu teie tähelepanu sellele juhtida.» 

«Mil-millele?» ägas Donovan ärritudes ja ahmis õhku. 

«Et ei tohi rääkida, kui suu on sööki täis,» vastas meie sõber lihtsalt. «Ma usun, et nüüd on 
see asi jälle korras.» 

James B. Donovan pani noa ja kahvli käest. Ta ei võtnud enam suutäitki. Tema hääl kõlas nii, 
nagu võiks kõlada jääpurika oma, kui too saaks rääkida, mida ta aga kahjuks teha ei saa: 
«Jätame selle kassi-hiire mängimise. Ma küsin: mis kasu oleks FBI-1 sellest, kui ta jätaks 
kõige rängema süüdistusmaterjali esitamata ja päästaks sellega Abeli elu?» 

Thomas vaatas Hooverile otsa. «Kas teie ei taha sellele küsimusele vastata, söör?» 
Hoover pomises midagi arusaamatut ja kummardus oma taldriku kohale. 

«Nii see on,» ütles Thomas. «Alati lastakse mul kõige piinlikumatele küsimustele vastata, ja 
see meeldib mulle. Niisiis 

hästi, mister Donovan. FBI-1 oleks sellega käes suure tõenäosusega võimalus varem või 
hiljem päästa ühe Ameerika agendi elu.» 

«Ameerika agendi?» 

«Mister Donovan, mulle on See pööraselt ebameeldiv, et pean oma nina toppima Ameerika 
salateenistuse siseasjadesse — kuid teie ise kuulusite k a kord sellesse seltai> eksole nii? 
jatollal sõja lõpu eel aitasite teie ometi Abwehri Nõukogude Liidu vastu välja arendada. Või 
umbes nii?» 

James B. Donovan vaikis. 

«Ma ei tee teile etteheiteid,» ütles Thomas silma pilgutades. «Lõppude lõpuks oli see teie 
ülesanne. Nüüd jah... Kes võiks seda paradoksiks pidada, et just teie praegu Nõukogude 
spiooni kaitsete?» 

«Kui määratud kaitsja. Kohus tahaks sellega oma objektiivsust tõendada.» 

«Palun, palun, see ei ole mingi etteheide!» ütles Thom heatahtlikulx. 

«Ma olen nõus, et igal riigi] on oma luureteenistus,» ütles Donovan kergelt solvunult. 

«Ei tohi ainult end tabada lasta>> pomises Hoover ebaselgelt, kummargil oma taldriku kohal. 
«Just,» ütles Thomas. «Ja siiski kangastub mulle vaimusilmas — see on puhas 
toenäosusarVutuse küsimus — tulevik, mil nõukogulased ühel päeval tabavad Ameerika 
agendi. See võib ju lõppude lõpuks nn juhtuda, või kuidas? Võtke ometi veel natuke neeru, 
minu härrad.» Ta serveeris elegantselt. «Näiteks on mulle kõrvu ulatunud, et salateenistus 
saadab juba mitu aastat lendudele spetsiaalseid masinaid, mis mõne riigi kohal ei tegele 
ainuüksi pilvede pildistamisega.» 

«See on loomulikult täiesti absurdne kuulujutt,» ütles Edgar Hoover pead tõstmata. 

«Loomulikult, loomulikult,» ütleg Thomas ieebelt. Donova hakkas äkitselt väga 
tähelepanelikult kuulama. «Nõukogude protestidel Vene õhuruumi rikkümise vastu puudub 
loomulikult igasugune alus.» 

Hoover vaatas üles ja pilgutas silma. «Need on ainult ilmastikuolusid uurivad masinad, mis on 
juhuslikult oma kursilt kõrvale kaldunud.» 

«Noh, selge. Aga mis siis juhtuks, kui üks nendest — hmm ilmastikupilootidest alla 
tulistatakse?» päris Thomas. 

Donovan ütles aeglaselt: «Neid ilmastikulennukeid ma tean. 

Õhutõrje ei suuda neid iialgi alla tulistada, nad lendavad liiga kõrgel.» 

«Mida ei ole, see võib veel tulla. Pealegi, nagu ma kuulen, pidavat juba mõnda aega väga 
täpseid rakette olema. Kui nüüd selline rakett tooks Ameerika ilmastikupiloodi Nõukogude 
taevalaotusest alla, ja kui see lendur jääb ellu ja antakse kohtu alla, ja kui on tegemist 
ilmastikupiloodiga, keda mister Hoover meelsasti jälle tahaks näha... kas ei oleks see puhas 
õnnetus, kui mister Abel oleks selleks ajaks juba siit ilmast lahkunud? Surnukehaga ei saa 
mingit äri ajada, minu härrad!» 

«Tõesti, mister Scheuner,» ütles Edgar Hoover lämbuval häälel, «teie küünilisus läheb liiale.» 
«Pardon, minu härrad. Ma rääkisin ju ainult võimalusest. Puhtast hüpoteesist... » 

Väga aeglaselt ütles advokaat: «Ja kui mitte ühtegi meie ilmastikupilooti alla ei tulistata?» 
«Vaadake, ütles Thomas sõbralikult, «nüüd viimaks me mõistame teineteist, mister Donovan. 
Mina suudaksin hästi ette kujutada, et mister Abel siis otsustaks puhtast tänulikkusest rinnet 
vahetada ja hakata Ameerika salateenistuse heaks töötama.» 

James B. Donovan vahtis ainiti Edgar Hooverit. «Kas see on ka teie arvamus?» 

«Te kuulsite mister Scheunerit. Mul pole midagi lisada.» 

Advokaadi nägu läks tulipunaseks. «Kelleks te mind peate, mister Scheuner? Kelleks te peate 
minu volitajat? Kas te tahate mulle midagi nina peale kirjutada?» 

«See on minu fantaasiakujutelm, mister Donovan,» ütles Tho-mas tagasihoidlikult, «ja muud 
ei midagi.» 

«Sellise asjaga ei nõustu minu volitaja mitte iialgi! » hüüdis James B. Donovan. 


12 


24. augustil 1957 ilmus keegi Peter Scheuner New Yorgi eeluurimisvangla direktori juurde. 
Tal oli kõige kõrgemalt poolt luba vestelda nelja silma all Rudolf Ivanovitš Abeliga. Direktor 
isiklikult viis selle ilmselt «Very Important Personi» mööda lõpmatuid koridore vestlustuppa. 
Seejuures ta teatas, et Nõukogude spioon on juba võitnud kogu maja sümpaatia: «Muidu 
kohtlevad kaasvangid punaseid vanglas väga halvasti. Aga mitte seda Abelit!» 

Direktor pööritas silmi. «Ma ütlen teile: kõikide absoluutne lemmik! Ta musitseerib 
vangidele, ta etendab neile kabareed, ta on uue informeerimissüsteemi sisse seadnud...» 
«Missugune see on?» 

Direktor naeris kimbatust tundes. «Noh, te ju teate, kuidas vangid üksteisega sidet peavad, kui 
nad kongis istuvad.» 

«Vana hea koputamissüsteem,» ütles Thomas, vajudes sentimentaalsetesse mälestustesse 
omaenda vanglaelust. 

«Abel on meie vangidele selgeks teinud uue, parema süsteemi, mis funktsioneerib sada korda 
kiiremini!» 

«Ja nimelt kuidas?» 

«Ma ei taha seda tingimata reeta. Ma ütlen ainult: elektri-juhtme kaudu!» 

«Tulise pihta!» Thomas kergitas kulme. Ta mõtles: parimat äripartnerit kohatakse elus alati 
alles siis, kui temaga ei saa enam absoluutselt mitte midagi peale hakata. 

Nad olid jõudnud vestlustoa juurde. Thomas sisenes. Tihedast traatvõrest seina taga seisis 
Rudolf Ivanovita Abel, seljas elegantne tsiviilülikond. Ta silmitses tõsiselt oma külalist. 
Direktor andis ruumis viibivatele justiitsametnikele märku. Nad väljusid koos direktoriga. 
Rasked rauduksed sulgusid. 

Traatseinaga lahutatud, seisid silm silma vastas Thomas Lie-ven ja Nõukogude spioon Abel. 
Ruumis valitses hauavaikus. Siis hakkas Thomas Lieven rääkima... 

Me ei tea, mida ta ütles. Me ei tea, mida Abel vastas. Abel pole sellest iialgi rääkinud, ja 
Thomas Lieven pole sellest iialgi rääkinud. Vestlus kestis 49 minutit. 

26. septembril 1957 algas kohtuprotsess Rudolf Ivanovitš Abeli üle. Eesistujaks oli His 
Honour kohtunik Mortimer Byers. Kohtuistung oli suuremalt osalt avalik. 

Triki abil oli Abel endale kindlustanud Ameerika ühe parima advokaadi toetuse. Kui teda 
paluti endale kaitsja valida, seletas ta: «Mul ei ole raha. 3545 dollarit, mis minu juurest leiti, 
ei kuulu mulle. Mul ei maksa ka loota, et mind ilma tasuta kaitstakse. Seepärast palun ma 
kohut mulle advokaat määrata.» 

Õigusriigis nagu Ameerika tähendab see, et ametivõimud peavad nüüd määrama advokaadi, 
keda ei saa mingil viisil kahtlustada kommunistlikes sümpaatiates ja kes kohtus kaebealuse 
kaitsmise vallas on äss — seega just selline mees nagu James B. Donovan. 

Protsess kujunes uunikumiks. Kaebealune tohtis kohtuhoones vabalt liikuda, kantiinis koos 
vandemeestega süüa ja reporteritega 

rääkida. Teiselt poolt tegi kohtunik Byers korralduse: «3 8 tunnistajast ei tohi mitte ükski enne 
oma tunnistuse andmist kohtusaali tulla, et kogu protsessi kulgu jälgida.» 

Suuremale osale 38 tunnistajast polnud seda ka üldse vaja, sest alates kohtuistungi esimese 
päeva õhtupoolikust võisid nad iga minut ajalehtedest lugeda, mis oli kohtusaalis juhtunud... 
Julgeoleku tagamise mõttes oli tehtud korraldus, et FBI agendid ja teised ohustatud isikud 
tohtisid ainult kaetud näoga tun-nistajapulti astuda. Nad kandsid kapuutsi, milles olid 
väikesed augud suu ja silmade jaoks, ja neist jäi mulje nagu Ku-Klux-Klani delegaatidest. 
Ka Thomas Lieven ilmus seesuguse peakattega. Nagu kõik maskeeritud tunnistajad, nii kandis 
ka tema rinnal numbrit. Alljärgnevalt väljavõtteid tema ülekuulamise kiirkirjas kirjutatud 
protokollist: 

BYERS: «Number 17. Teie olite kohal, kui mister Abel vahistati. Kirjeldage tema käitumist.» 
NUMBER 17: «Mister Abel oli väga rahulik. Ainult korteri läbiotsimise ajal muutus ta 
hüsteeriliseks.» 

BYERS: «Mispärast?» 

NUMBER 17: «Kuna kõrvalkorteris pistis plärisema raadio. Laulis Elvis Presley. Mister Abel 
pressis mõlemad rusikad vastu oma kõrvu. Ta hüüdis sõna-sõnalt: «See on kõige puhtam 
närvimürk! See poiss seal ongi peapõhjuseks, miks ma tahan Venemaale tagasi pöörduda!»» 
Naerulagin. 

BYERS: «Ma palun absoluutset rahu! Number 17, te ajasite juttu majaelanikega. Missugune 
mulje oli neile jäänud mister Abelist?» 

NUMBER 17: «Kõige parem. Nad kõik pidasid teda väga heaks inimeseks. Paljusid neist oli 
ta selle aja jooksul portreteerinud — ka selles hoones asuva FBI büroo ametnikke.» 

Ärevus saalis. 

BYERS: «Ta on FBI ametnikke maalinud?» 

NUMBER 17: «Poolt tosinat. Ja väga andekalt, Teie Kõrgeausus.» 

BYERS: «Aktide põhjal selgub, et seda lühilainesaatjat, mida Abel kasutas, hoidis ta ateljees 
täiesti avalikult.» 

NUMBER 17: «Nii see on, Teie Kõrgeausus.» 


336 


BYERS: «Kas see FBI agentidele silma ei torganud?» 

NUMBER 17: «Siiski. Mõned lasksid endale seda aparaati täpselt seletada. Nad pidasid 
Abelit amatöörradistiks. Kord hakkas 

aparaat koguni tööle just siis, kui Abel üht FBI agenti maalis. Abel saatis raadiotelegrammi 
kohe tagasi. Aparaat jäi tummaks. FBI agent küsis: «Kes seal siis oli?» — Abel vastas: «Mida 
teie siis arvate, kes ta ikka oli? Moskva loomulikult!»» Vali naerulagin. 

BYERS: «Kui selline stseen kordub, siis lasen ma saali tühjaks teha! Number 17, see olite 
teie, kes tegi kindlaks mitu vana pabertaskurätikut, mille sisse Abel oli imepisikesi 
mikrofilme peitnud. Üks niisugune filmipunkt sisaldas keerulise koodi dešifreerimisvõtit. Kas 
teil on õnnestunud dešifreerida seda sõnumit, mille kaebealune vahetult enne oma vahistamist 
oli kirja pannud neljakohaliste numbrigruppidena?» 

NUMBER 17: «Mul on see õnnestunud, Teie Kõrgeausus.» 

BYERS: «Missugune oli see sõnum?» 

NUMBER 17 (loeb sedelilt): «Me soovime teile õnne teie oivalise küüliku puhul. Ärge 
unustage tegelemist Beethoveni partituuriga. Suitsetage oma piipu, kuid hoidke punast 
raamatut paremas käes.» 

BYERS: «See ei ole ometi lõpptekst!» 

NUMBER 17: «Loomulikult mitte, Teie Kõrgeausus. Tegemist on dešifreeritud 
numbrikoodiga. Abel paistab kõik oma sõnumid kaks korda olevat šifreerinud.» 

BYERS: «Ja teise koodi võti?» 

NUMBER 17: «Kahjuks pole seda siiani avastatud, Teie Kõrgeausus.» 

Suur naerulagin. Ärevus saalis. Kohtunik Byers laseb saali tühjaks teha. Kohtuistung 
katkestatakse kell 11.34... 

Kohtuprotsess kestis peaaegu neli nädalat. Siis oli järg -vandemeeste käes, kes langetasid 
süüdimõistva otsuse. Nad pidasid mitu tundi nõu. Ikka rahutumaks muutusid pealtvaatajad ja 
reporterid. Mille üle seal tuli mitu tundi nõu pidada? 

Alles kell 19.45 tulid vandemehed 23. oktoobril saali tagasi. Valitses surmavaikus. Kõik 
kohalolijad olid püsti tõusnud, kui kohtunik Byers küsis: «Noh, härra vandemeeste vanem, 
kas olete oma otsuse teinud?» 

«Jah, Teie Kõrgeausus.» 

«Kuidas see kõlab?» 

«Meie üksmeelne otsus kõlab: kaebealune on süüdi tema vastu tõstetud süüdistuse alusel.» 
Rudolf Ivanovitš Abeli näos ei võpatanud mitte ükski lihas. 

25. novembril kuulutati välja kohtuotsus: kolmkümmend aastat vanglakaristust ja 2000 
dollarit rahatrahvi. 

Kolmkümmend aastat ja 2000 dollarit kõikide aegade suurimale Vene spioonile? Kuidas oli 
selline asi võimalik? Kogu maa oli jahmunud — kuid ainult paar päeva. Siis vajus Abeli afäär 
nagu kõik selles elus unustusse... 

Kummaline juhusemäng! 

Ajal, mil siinsed read trükki lähevad — suvel 1960 — on maailmaajalugu meile nii-ütelda 
järele jõudnud ja lasknud meie sõbra Thomas Lieveni prognoosi juba reaalsuseks muutuda. 
Me loodame, et heasoovlik lugeja andestab lühikese ajalise hüppe vahetusse olevikku. Meil 
tuleb seda teha, muidu jääks Abeli juhtumi lugu poolikuks. 

1. mail 1960 langes Sverdlovski linna lähedal Ameerika U2-tüüpi luurelennuk nõukogulaste 
kätte. «Vene rakett tulistas alla Ameerika lennuki... » võis kõikidest ajalehtedest lugeda. 
Lennuki piloot Francis G. Powers oli kolmkümmend aastat vana, abielus, Ameerika kodanik, 
pärit Virginia osariigist. Vahejuhtum leidis aset väga pingelise poliitilise õhkkonna ajal, 
vahetult enne niinimetatud «Pariisi tippkonverentsi», kus Eisenhower, Hruštšov, Macmillan ja 

de Gaulle tahtsid maailmarahu suhtes nõu pidada. Vahejuhtumit kasutasid nõukogulased 
ettekäändena, et konverentsi juba enne algust nurja ajada. 

Piloot anti Moskvas sõjakohtusse. Nõukogulased lavastasid suure propagandistliku etenduse. 
Riigi peaprokurör Rudenko — Nõukogude peasüüdistaja omal ajal Nürnbergi protsessil — 
seletas oma lõppkõnes: «Siin ei seisa kohtu ees ainuüksi lendur Powers, vaid ka Ameerika 
valitsus, selle koletu kuriteo tõeline inspireerija ning organiseerija.» 

Kuigi ta nimetas kuritegu koletuks, muutus peaprokurör oma süüdistuskõne lõpul leebeks: 
«Ma võtan arvesse kaebealuse kahetsust ega nõua surmanuhtlust.» Viisteist aastat vabaduse- 
kaotust nõudis Rudenko. Kohus muutis karistuse veelgi leebemaks: piloodile mõisteti kümme 
aastat vabadusekaotust... 

Kolmekümneks aastaks vangi mõistetud Nõukogude spioonil Abelil jäid Nõukogude Liitu 
naine, abielus tütar ja väike poeg. Nad ei tohtinud Abeli kohtuprotsessil viibida. Seevastu 
piloot Powersi naine, lenduri vanemad ja tema ämm said nõukogulaste käest sissesõiduviisa ja 
nad viibisid allatulistatud Ühendriikide lenduri kohtuprotsessil, istusid loožikohtadel Moskva 
kohtusaalis. 

Oliver Powers, tubli kingsepp ja kaebealuse isa, seletas ajakirjanikele: «Ma loodan, et 
Hruštšov annab minu vaesele poisile armu. Lõppude lõpuks kaotas ju temagi poja sakslaste 
vastu 

peetud sõjas, kus meie sõdurid võitlesid õlg õla kõrval venelastega. Ja kui ta ei või talle armu 
anda, siis on vahest olemas võimalus: vahetada ta välja Nõukogude spiooni vastu, kes istub 
Ühendriikide vanglas. Ma pean silmas agent Abelit... » 

Ja mis nüüd küll juhtuma hakkab? 

Nojah, mis te arvate? 

Me loodame, nagu öeldud, et heatahtlik lugeja andestab meile selle lühikese ajalise hüppe 
vahetusse olevikku. Aga pöördume nüüd kibekiiresti tagasi 1957. aasta sügisesse. Ja siin 
peame meie samuti kohe veel kord vabandama. Me loodame, et ka Federal Bureau of 
Investigation meile andestab, kui me nüüd hakkame rääkima Harper Clinicust, mida — 
niipalju tahame siiski FBI-le vastu tulla — loomulikult ei kutsuta Harper Cli-nicuks. Me ei 
reeda ka seda, kus ta asub. Kuid ta on olemas, meie teame tema asukohta ja teame ka tema 
õiget nime. 

23. oktoobril 1957 mõisteti Nõukogude spioon Abel vangi. 25. oktoobril astusid kaks 
külastajat Edgar Hooveri kabinetti tema ametiresidentsis Washingtonis: Thomas Lieven ja 
Pamela Faber. 

Mustjassiniste juuste ja suure säravpunase suuga noor ilus naine vahtis Thomas Lievenit ikka 
ja jälle armunud pilguga. Hoover oli heas tujus; ta tervitas mõlemaid südamlikult. «Ja mida 
ma võin teie heaks teha?» küsis ta. 

«Teie võite oma lubaduse täita,» ütles Thomas lahkelt. «Te ju mäletate, et ma omal ajal 
palusin seda eelist, et ma tohiksin pärast oma missiooni lõpetamist surra.» 

«Ma mäletan küll,» ütles Hoover aeglaselt. 

«Noh, niisiis,» hüüdis Pamela lustakalt, «ja nüüd ongi asi nii kaugel! Pärast seda tahame nii 
kiiresti kui võimalik abielluda.» 

Hoover hammustas endale huulde. «Mina pean oma sõna,» ütles ta. «Kuid teie ei tohi endale 
ette kujutada, et see on meelakkumine, mister Lieven. Selline asi teeb haiget, neetud kombel 
haiget.» 

«Mida kõike ei tehta omaenda surma heaks,» arvas Thomas. «Peale selle on teil Harper 
Clinicus ometi esmaklassilised spetsialistid, nagu ma olen kuulnud.» (Ta ei ütelnud 
«Harper».) 

«Noh, hästi. Ma ajan asja kliinikuga joonde. Teie surete kenasti, ja te saate Pamelaga 
õnnelikuks, väga õnnelikuks. Kuid siiski: võib kesta nädalaid, enne kui see õnnestub! Meie 
peame ju laiba ära ootama! Laiba, mis teiega sarnaneb; sellist ei leita ju iga päev.» 

«Mister Hoover, ma palun teid, nii suur maa nagu Ameerika, siin on võimalik alati midagi 
sobivat hankida,» ütles Thomas Lieven. 

Hus lugejanna, vaimukas lugeja! 

Pole parata, me oleme nii kaugel. Meie ei saa siin ka ääriveeri mööda hämada. Meie peame 
selle selgelt välja ütlema. See ei ole peen, mida me peame välja ütlema, see ei ole ilus. 
Mõeldes meie mainele, meie paljudele peenetundelistele sõpradele ja heale maitsele, ütleme 
kohe vähemalt täie tõsidusega: mitte midagi pole meile võõram kui see, et tuntud pöörase 
hirmu arvel magedat nalja teha! Mee l1e1dime vaikiksime sellest, mis juhtus, kuid — see 
juhtus! See oleks juhtunud ka siis, kui me kõik sada imet oleksime teinud, et seda takistada. 
27. oktoobril sisenes Thomas Lieven Pamela Faberi saatel Harper Clinicusse, mis oli 
välismaailmast eraldatud, kõrgete müüridega ümbritsetud ja mida nii päeval kui ka ööl 
valvasid FBI agendid; see kliinik asub kusagil Ameerika Ühendriikides. 

Thomas sai mugava toa, mille akendest avanes vaade parki. Pamela sai kõrvaltoa. Kohe 
saabumise järel külastas Pamela Thomast. Tervenisti kaks tundi kulus neil, et teineteisele tere 
päevast öelda... 

Viimaks ohkas Pamela õnnelikult ning väsinult. «Ah, küll on ilus lõpuks ometi sinuga 
kahekesi koos olla!» 

«Kui meid nõnda olla lastakse,» arvas Thomas ja silitas hellalt Pamelat. «See on koomiline 
olukord, tõepoolest! Kui ma järele mõtlen: ma saan uue näo, uued paberid, uue nime, uue 
rahvuse — kõik puha uus. Kellele veel saab osaks selline õnn neljakümne kaheksa aasta 
vanuselt?» Ta suudles Pamelat. «Missugusena sa siis tahad mind saada, musirull?» 

«Mida sa silmas pead?» 

«Nojah, vaata: kui arstid hakkavad nüüd minu nägu lõikama, siis võin ma enne seda ometi 
teatud soove avaldada. Kõrvade suhtes. Või nina suhtes.» 

Pamela hakkas naerma. «Kas sa tead, lapsena olin ma nii suures vaimustuses kreeklastest. Ma 
mõtlesin: mehel, kellega ma kord abiellun, peab olema kreeka profiil! Kas sa usud... 

kas sa usud... » Pamela läks näost punaseks. «See on siiski liiga rumal,» ütles ta. 

«Kas sa pead silmas kreeka nina?» uuris Thomas sõbralikult. «Ja see on kõik? Kas minu 
kõrvad on kombes?» 

«Täiesti kindlasti, kallim. Muidu on kõik üleüldse kombes.» 

«Kas oled kindel? Veel on aega! Selle operatsiooniga annab kõik ühe joonega korda ajada. 
Härrad arstid võivad kõike minu juures teha ilusamaks — suuremaks — väiksemaks — nagu 
sa soovid...» 

«Ei,» hüüdis Pamela rutakalt, «ei, muidu peab kõik täpselt selliseks jääma, nagu see on!» 


14 

Järgmistel päevadel olid kolmel arstil Thomas Lieveniga tegeldes käed tööd täis. Nad 
fotografeerisid teda, nad mõõtsid tema koljut suure sirkliga, nad lihtsalt uurisid teda 
igakülgselt. Siis ei tohtinud ta enam suitsetada. Siis ei tohtinud ta enam juua. Siis tohtis 
Pamela — siis ei tohtinud Thomas enam üleüldse midagi teha. 

7. novembril nad opereerisid teda. Kui ta jälle teadvusele tuli, lebas ta oma toas ja tema pea 
oli kinni mässitud ning valutas. Neljandal päeval pärast operatsiooni hakkas tema enesetunne 
pikkamisi paranema. Arstid vahetasid sidemeid. Pamela istus päev otsa tema voodi juures ja 
lahutas tal meelt, kuid läbinisti tõsiste lugudega; sest kui Thomas püüdis oma sidemete all 
naerda, tegi see talle veel ikka haiget. 

Ühel päeval saabus kliinikusse kannatamatusega oodatud telegramm mister Greyle — nii 
nimetas end Thomas siin. Tekst kõlas: tädi vera õnnelikult maandunud stop kõike head edgar 
Pamela ja Thomas lugesid telegrammi. Pamela suust kostis väike rõõmuhõise ja ta surus 
Thomase kätt. «Nad on leidnud laiba, kallim, nad on leidnud sobiva laiba!» 

«Nüüd ei saa enam midagi viltu minna,» ütles Thomas rahulolevalt. Kuid ta eksis! Midagi 
läks siiski viltu, kahjuks. 13. novembril sisenes kliinikusse murelik härra, kellel olid melan- 
hoolsed silmad ja krooniline nohu. Ta palus mister Greyga vestlust nelja silma all. Jäänud 
meie sõbraga kahekesi, tutvustas ta ennast kui John Misaras, FBI agent. Külma saanud 
Misaras tõi kurbi uudiseid. 

«Laibaga juhtus rumal lugu. Me oleme seetõttu väga õnnetud mister Grey, uskuge mind!» Ta 
aevastas mürinal. 

«Mis laibaga siis juhtus?» uuris Thomas rusutult. 

«Teda pole enam seal.» 

«Kus ta siis on? «Ankaras.» 

«Ahaa,» ütles Thomas hämmeldunult. «Ta on maha maetud.» «Ahaa,» ütles Thomas teist 
korda. 

«Te peate teadma, et sellel päeval oli nimelt tegemist viie laibaga. Ja kaks neist vahetati ära. 
Meie oma ja üks teine. See teine laip on ikka veel meie valduses. Türgi diplomaat. Kuid 
kahjuks ei sarnane ta teiega. Lihtsalt häda.» 

«Ahaa,» ütles Thomas kolmandat korda. 

«Kas teie ei saa aru?» 

«Terviseks! — Mitte sõnagi.» 

«Me leidsime Detroidis ühe surnu, kellel polnud sugulasi. See mees oleks võinud teie 
kaksikvend olla! Südamerabandus. Me prepareerisime teda vastavalt —» 

«Te prepareerisite teda? 

«Jah. Ja siis me pakkisime ta spetsiaalsesse sarka, et teda lennukiga Euroopasse viia. Minu 
šeff tahtis kindla peale välja minna. Et teiste agentide tähelepanu mitte äratada, laskis ta meie 
laiba Euroopasse viia lennukiga, mille pardal oli veel neli sarka. Tšärtermasin. Selle oli 
rentinud Türgi saatkond. Vaadake, see Türgi diplomaat sai autoõnnetusel koos oma 
perekonnaga surma. Koos naise ja kahe suure lapsega. See seisis kõikides ajalehtedes. Samuti 
see, et sarkade transportimiseks on renditud lennuk. Nii ei torganud üldse silma, et me ühe 
sarga rohkem lennukisse vinnasime. Ükski inimene ei hoolinud sellest.» 

«Ma saan aru.» 

«Kahjuks juhtus siis Pariisis äpardus. Seal tuli meie sark maha laadida. Ülejäänud neli sarka 
pidid Ankarasse edasi lendama. Sarga meie laibaga olime loomulikult tähistanud. Kuid 
kodeeritud telegrammi oli lipsanud viga, ja meie inimesed Pariisis võtsid lennukist maha vale 
sarga.» 

«Oh Jumal.» 

«Jah, see on väga piinlik. Türgi diplomaat lebas sargas selle me oleme vahepeal kindlaks 
teinud.» 

«Ja... ja... ja see laip, mis oli minuga sarnane?» 

«Maeti eile Ankaras maha. Perekonnakrüpti. Mul on tõesti kahju, mister Grey, kuid seal pole 
enam mitte midagi teha. Me peame ootama, küni leiame jälle midagi teie jaoks... » 

Niisiis ootasid Thomas ja Pamela. 19. novembril saabus taas üks telegramm mister Grey'le: 
onu fred väljaspool hädaohtu stop kõike head edgar. 

«Neil on jälle sobiv laip,» sosistas Pamela. 

«Hoidkem nüüd ainult pöialt, et midagi jälle viltu ei läheks,» ütles Thomas. Sedapuhku ei 
läinud mitte midagi viltu. Sellal kui Thomas ja Pamela pöidlaid pihku pigistasid ja tugevasti 
surusid, lebas teine sobiv laip juba Chicagos FBI usaldusarsti operatsioonilaual. Surnu oli 
hämmastavalt sarnane Thomas Lie-veniga. Thomase fotode järgi kandis arst 
vesinikülihapendi, para-fiinisüstide ja muude ilusate asjadega hoolt selle eest, et see surnu 
aina rohkem sarnaneks Thomas Lieveniga. FBI kaastöölised hoidsid samal ajal kasutusvalmis 
riietusesemeid ja tarbeasju, mis olid kuulunud Thomas Lievenile, samuti ka kullast 
repetiirkella ja neljale eri nimele väljastatud passi. 

Üks FBI agent jälgis huviga kosmeetikakirurgi tööd, kes süstis, parajasti natuke vedelat 
parafiini surnu ninasse ja küsis seejuures: «Kes see mees on?» 

«Lucky Campanello,» ütles agent. «Narkootikumid, väljapressimised ja tüdrukute 
kupeldamine. Kahe tunni eest sattusid minu kaks kamraadi temaga kuule vahetama. Neil oli 
õnne. Temal aga ei vedanud.» 

«Jah, seda ma näen,» ütles arst ja silmitses kohta, kust püstolikuul oli südamest veidi 
kõrgemal Lucky Campanello rinda tunginud. 

Oma nelikümmend seitse aastat väldanud maise elu jooksul oli seesinane Campanello aina 
kurja teinud ja sellest kurjast end elatanud. Mitte keegi polnud temast rõõmu tundnud, mitte 
keegi polnud teda armastanud, paljud olid teda vihanud. Tal polnud sugulasi. Ja nüüd pandi ta 
olukorda, et pärast oma surma tuli tal siiski veel suurt positiivset osa etendada — esimest oma 
elus. 

Kui arst Chicagos oli temaga valmis jõudnud, viidi Lucky spetsiaalses mahutis lennukiga 
Maltale. Siin oli ankrus Ameerika laev. Spetsiaalmahuti toimetati kibekiiresti lennuväljalt lae- 
vale. Paari minuti pärast sõitis laev merele. 

novembri südaööl rullas laev rahulikult Lissaboni läheduses väljaspool Portugali 
territoriaalvesi. Päästepaat lasti vette. Selles võtsid platsi kolm elusat härrat ja üks surnud 
härra. Paat suundus ranna poole. 

novembri varahommikul 1957 leidsid siis mängivad lapsed Cascaisi kalurikülas valgel rannal 
Lissaboni lähedal kirjusid teokarpe, meritähti, poolsurnud kalu ja ühe surnud härra... 


EPILOOG 

Jah, ja kuidas meie lugu edasi läks? Kuidas see lõppes? Mis on saanud Thomas Lievenist ja 
tema Pamelast? Kes küll on meile tema kõikidest pöörastest seiklustest jutustanud? Ja kuidas 
saime meie üldse oma aja salajastest ja kõige salajasematest sündmustest pajatada? 

Selles asjas on palju küsimusi. Me suudame neile kõigile vastata. Ka siis, kui selleks peaks 
varjust välja astuma mees, kes oma elukutse tõttu peaks varjus olema ja alatiseks sinna 
jäämagi. 

See mees olen mina. Mina, autor, kes on teie tarvis salaagent Thomas Lieveni seiklused ja 
retseptid kirja pannud. 

Oma kirjastuse ülesandel lendasin ma augustis 1958 Ameerika Ühendriikidesse. Ma pidin 
sinna jääma üheks kuuks. Aga jäin neljaks. Ma pidin romaani jaoks materjali koguma. See 
romaan jäi kirjutamata. 

Kuid kirja sai pandud lugu, mida te just äsja lugesite! Ma sattusin seal Ameerikas selle jälile. 
See jälg viis välja — kuidas see võinukski teisiti olla — kütkestavalt kauni naiseni. 

Küllaldasil põhjusil ei või ma mainida selle linna nime, kus ma seda naist esmakordselt nägin. 
Oli mahe keskpäev septembris. Mul oli kõht tühi. Keegi reporterist sõber oli mulle soovitanud 
gurmaanide lemmiklokaali. Sinna ma nüüd teel olingi. Ja siis nägin ma seda naist... 

Ta läks minu ees. Kõrgetel kontsadel. Seljas kehale liibuv beež kostüüm. Tal olid 
mustjassinised juuksed. Oivaline figuur. Kumerustega. Nagu võidusõidujaht. 

Ma lisasin kiirust. Ma möödusin daamist. Tal olid suured mustad silmad, suur punane suu, 
ilus laup. 

Minu armastatud Lulu peab mulle andestama: ta tunneb mehi ja teab, et ükski neist pole 
sentigi väärt, kui ta üksi reisile lasta. 

Terve järgmise kilomeetri jätkasin ma bulvaril oma riivatut mängu. Kord möödusin mina 
daamist, siis lasksin ma temal endast ette minna. Mida kauem ma teda nägin, seda rohkem see 
daam mulle meeldis. — Anna mulle andeks, magus Lulu, anna mulle andeks, sa tead, et ma 
armastan ainult sind! 

Daam märkas loomulikult, mis oli minuga lahti. Ta naeratas põgusalt. Ta ei olnud kuri. Ilusad 
daamid pole iialgi kurjad. Ta astus nüüd mõnevõrra kiiremini. Niisamuti ka mina. 

Siis kerkis meie ette lokaal, mida mu sõber oli mulle soovitanud. Ja siis juhtus midagi 
ootamatut. See erutav daam ei läinud lokaalist mööda. Hoopis vastuoksa: ta astus sinna sisse. 
Niisiis muudkui aga tema kannul, mõtlesin ma ja järgnesin talle. Ja mul polnud mingit aimu 
sellest, mis ootas mind ees teisel pool restoraniust! 

Väikeses garderoobis jõudsin ma imekaunile daamile järele. Ta seisis peegli ees ja korrastas 
oma soengut. 

«Hallo,» ütlesin ma inglise keeles. 

Ta naeratas peeglis ja ütles samuti: «Hallo!» 

Ma tegin kummarduse ja ütlesin oma nime. Siis tõin kuuldavale järgmised sõnad: «Minu 
daam, te peate teadma, et mina kannatan sündimisest saadik haiglase häbelikkuse all. Mitte 
iialgi varem poleks mulle uneski pähe turgatanud üht võõrast inimest kõnetada.» 

«Kas tõesti?» ütles ta ja pöördus ümber. 

«Tõesti. Kuid täna, kui ma nägin teid, osutus see minust tugevamaks! Madame, te olete mul 
aidanud kompleksist jagu saada! Ma tänan teid! Meil on põhjust pidutsemiseks. Siin pidavat 
antama kütkestavalt head faasanirinda koos lisanditega.» 

Daam vaatas mulle tõsiselt otsa. «Jah, faasanirind on siin oivaline.» 

«Niisiis — kas ma tohin minna ees?» Ma läksin juba. Ta järgnes mulle. 

Lokaal oli keskmise suurusega, erakordselt õdusalt antiikmööbliga sisustatud ja puupüsti 
rahvast täis. Üksainus laud nurgas oli veel vaba. Sellel seisis väike silt: RESERVEERITUD. 
Ma pistsin ligiruttavale kelnerile pihku viis dollarit ja ütlesin: «Kena, et te lauda nii kaua meie 
jaoks olete hoidnud.» 

Siis aitasin ma veetleval daamil istet võtta. Daam ütles: «Meie võtame kaks faasanirinda koos 
lisanditega, Henry. Enne seda vähilakasupi. Kuid kõigepealt aperitiivi. Mida te arvate ühest 
kuivast martiinist, mister Simmel?» 

Õnneks on mul heldekäeline kirjastaja, mõtlesin ma. Lapsed, 

lapsed, sellest tuleb jällegi suur kulude mahaarvamine! Ma ütlesin: «Ühest väikesest viskist 
pean ma rohkem lugu — kui see on võimalik.» 

«Mina ka. Niisiis kaks topeltviskit, Henry,» ütles daam. «Saab tehtud, šeff,» ütles kelner 
Henry ja kadus. «Mis see oli?» küsisin ma. «Kas ta ütles «šeff»?» «Ta ütles «šeff».» 

«Aga mispärast?» 

«Kuna mina olen siin šeff.» Ta naeris. «Te oleksite võinud viis dollarit endale hoida!» 

«Ah, teate, selle kõik maksab kinni minu kirjastaja.» 

«Kirjastaja? Kas te olete kirjanik?» 

«Mõned ütlevad jah, mõned ütlevad ei, miss... eh... » 

«Thompson, Pamela Thompson,» ütles ta. Äkitselt silmitses ta mind tõelise huviga. 
Mispärast? 

Ma ütlesin: «Äkitselt hakkasite teie mind tõelise huviga silmitsema, miss Thompson. 
Mispärast?» 

«Kuna te olete kirjanik, mister Simmel. Mina tunnen kirjanike suhtes poolehoidu.» 

«Kui suurepärane, miss Thompson!» 

Me tahame lühidalt teha, austatud daamid ja härrad: vähi-lakasupp oli oivaline, faasanirind 
veetlev. Mina rääkisin vahetpidamata. Arusaadavalt hullupööra vaimukalt. Moka kohvi juures 
olin ma temaga nii kaugele jõudnud, et ta oli valmis minuga kinno tulema. 

«Okay, mister Simmel. Jätke piletite muretsemine minu hooleks; ma tunnen kinoomanikku. 
Seanss algab pool üheksa. Kas tahate mulle järele tulla?» 

«Suurima rõõmuga, miss Thompson.» 

«No ütleme kell pool kaheksa? Siis võime minu pool veel ühe dringi võtta... » 

«Pool kaheksa on kena.» 

Lapsed, lapsed, mul pidi olema kohutav mõju naiste juures! Pagan võtaks, miks polnud ma 
kinolinale pürginud? 

Sellel õhtupoolikul läksin ma juuksurisse. Ja siis ostsin kaks ilusat orhideed. Ja panin selga 
oma kõige peenema ülikonna. Tumesinise. Ja täpselt pool kaheksa helistasin ma siis — mul 

oli käes tsellofaankartong — ühe korteri uksekella; uksele oli kinnitatud messingtahvel, millel 
seisis: 

THOMPSON 

Ma ei pidanud kaua ootama. Uks avanes. Lävel seisis mees. Umbes viiskümmend aastat vana. 
Sihvakas, suur, kitsa näo, tarkade silmade, kõrge lauba, hallinevate meelekohtadega. Õilis 
kreeka nina. Väike mokahabe. Mida daamid nii armastavad... 

«Mister Simmel, kui ma ei eksi,» ütles mees. «Astuge sisse. Olen väga rõõmus, et võin teid 
tundma õppida. Minu naine on teist mulle juba rääkinud.» 

«Teie... hrm... teie naine?» 

«Minu naine jah. Minu nimi on Thompson, Roger Thompson.» 

Tema selja taga algas liikumine. Pamela, minu magus Pamela, tuli esikusse. Ta kandis 
kuldarabeskidega ja väga sügava dekolteega rohelist kokteilikleiti. Ta naeratas säravalt ja 
süütult. «Oh, siin te siis oletegi! Mu Jumal, imeilusad orhideed! Kas ta pole võluv, Roger? 
Muide, loodetavasti pole teil midagi selle vastu, et ka minu mees tuleb koos meiega kinno?» 
Minu magus Lulu, kes mind põhjalikult tunneb, naeris ennast hiljem ribadeks, kui ma talle 
seda lugu rääkisin, ja ütles: «Braavo! See on sulle paras!» 

Ma haletsesin ennast tohutult tollel õhtul kinos. Pidevalt mük-sisin ma oma põlvedega 
loožiseina. Ja minu iste oli ebamugav ning kõva. Ja ruum oli palav. Ja mind piinas muuseas ka 
peavalu. Ja kui ma nägin, et härra ja proua Thompson hakkasid teineteisel käest kinni hoidma 
otsekohe, kui ringvaade oli möödas, siis ütlesin ma endale: nurjunud õhtu tüüpiline näide. 
Kuid selles eksisin ma järjekordselt. Täiesti kohutaval kombel! Sest see õhtu kujunes, pärast 
kino, kõige ilusamaks Ameerikas kogetud õhtute hulgas. Me läksime sööma — loomulikult 
Thompsonite lokaali. Jak ui das me sõime, oh sa armas Jumal! Mister Thompson koostas 
menüü. Ta läks ise kööki. Nii jäin ma ivakeseks ajaks Pamelaga kahekesi. 

«Kas olete kuri?» küsis ta. 

«Ah ei.» 

«Kas teate, ma leidsin teid täna keskpäeval nii kena — nii sümpaatse olevat... Kõik, mida te 
ütlesite, meeldis mulle... » 
«Mida ma siis ütlesin?» 
568 
Menüü » Kusagil USA-s 28. oktoobril 1958 


Kammeljas austritega ja hollandi kaste kaaviariga Wellingtoni filee madeirakastmes 
Salzburgi klimbid 


Selle söömingu ajal sünnib käesolev raamat 

Kammeljas. Soolvees mitte liiga pehmeks aurutatud kammeljas asetada soojaks aetud 
plaadile, valge külg üleval, ning tema ümber paigutada praetud austrid. 

Praetud austrid. Lasta kaupmehel austrikarbid avada, panna nad kuni kasutamiseni jää peale, 
seejärel võtta austrid karbist välja. — Kuivatada neid rätikuga, veeretada jahu, lahtilöödud 
muna ja peene riivsaia sees, ning praadida kiirelt pruuni või sees; anda otsekohe lauale. 
Hollandi kaste kaaviariga. Väikesesse kastrulisse lüüa kaks munakollast, lisada natuke äädikat 
ja kuuma vett; panna kastrul veevanni sees väikesele tulele, lisada pidevalt kloppides 125 
grammi võid; jätkata kloppimist, kuni kaste muutub paksuks (keema ei tohi lasta); maitsestada 
soola ning sidruniga. — Viimasel hetkel enne serveerimist segada kuuma kastme sisse 50 
grammi kaaviari. 

Wellingtoni filee. Võtta keskmise suurusega tükk loomalihafileed, praadida seda kergelt ning 
asetada jahutatult lehttaignale, mis on kaetud aurutatud, hakitud šalottide, Šampinjonide, 
peterselli ja estragoniga. — Pealmine külg katta madeiras hautatud hanemaksa- ja trühvlilõi- 
kudega, keerata taigen kokku, liimida munakollasega hästi kinni ja küpsetada ahjus kenasti 
pruuniks. — Praadimisest ja hautamisest järele jäänud ainetest valmistada kaste, mida 
maitsestada tugevasti madeiraga. 

Salzburgi klimbid. Vahustada suures anumas kuus munavalget. Segada need seejärel kokku 
kuue munakollasega, kahe supilusikatäie jahu ja suhkruga, 60 grammi sulavõi ja veerandi 
tassi sooja, vanilliga magustatud piimaga. — Nüüd lasta 60 grammi võid sügavas raudpannis 
kuumaks, valada kogu mass pannile, lasta seda kinnikaetult nii kaua küpseda, kuni see 
altpoolt hakkab pruuniks tõmbuma. Nüüd eraldada puulusikaga suured klimbid ja lasta neid, 
jällegi kinnikaetult, küpseda, kuni nad on pruuniks muutunud; nüüd valada neile veerand tassi 
vanillipiima ja lasta kaetud panni kuumana natuke aega seista, et piim klimpidesse imbuks ja 
nad kohevaks muutuksid. — Lõpuks puistata neile suhkrut ja serveerida kohe, et nad kokku ei 
vajuks. 

«Et teile meeldib hästi süüa — et teile meeldib ilusate naiste seltskond — et te ei tahaks enam 
iialgi mundrit selga tõmmata — et te tunnete end kõikjal maailmas nagu oma kodus, seal, kus 
teil on Sõpru... » 

«Austatud daam, ma pean veel midagi ütlema.» «Jah, palun?» 

«Ma... ma... ma leian teie mehe ka väga kena — ka väga sümpaatse olevat... » 

Pamela lõi särama. «Eks ole tõsi, selline ta on! Ah, teie ei tunne teda. Teie ei tea, mida ma 
koos temaga olen läbi elanud. Teie ei tea, milline on tema mõttemaailm. Minu puhul on 
armastus alati käinud pea kaudu. Mehi, kelle mõttemaailma ma ei suuda imetleda, neid ei 
suuda ma ka iialgi päriselt armastada. Rogeriga aga oli meil armastus esimesest silmapilgust. 
Minu elu suur armastus... » 

«Aga... aga miks te siis mind külla kutsusite, missis Thompson?» 

«Pamela.» 

«Miks te siis mind külla kutsusite, Pamela?» 

«Kuna teie olete kirjanik. Te saate sellest alles hiljem aru — võib-olla, võib-olla ka mitte... 
See kõik sõltub minu mehest.» 

«Kas te teete kõik, mida tema ütleb?» 

«Jah... » Ta vaatas mulle särava näoga otsa. «Ja tema teeb seda, mida mina ütlen! Alati. Ta 
küsib minu käest alati nõu. Mõnikord läheb ta küll loomulikult veidi ula peale nagu kõik 
mehed. Aga alati tuleb ta minu juurde tagasi. Ma tean: mina olen ainuke naine, kellega ta 
tahaks koos elada. See teeb naise väga tugevaks — eks ole tõsi?» 

Elu on imelik! 

See, mida mina olin ette kujutanud, ei läinud täide. Seda, mida mina olin Pamelalt tahtnud, 
ma ei saanud. Ma sain midagi paremat: tema sõpruse ja tema mehe sõpruse. 

Me olime järgmise kolme nädala jooksul peaaegu iga päev koos. Me lahutasime oivaliselt 
meelt! Näis, nagu oleksime tõesti kõiges ühisel arvamusel! 

Sageli torkas mulle silma, et Thompson silmitseb mind süvenenult ning järelemõtlikult. Siis 
torkas mulle silma, et ta mind veidi liiga palju usutleb. Minu mineviku suhtes. Minu vaadete 
suhtes. Minu elukogemuste suhtes. Ikka ja jälle minu vaadete suhtes. Ta ise ei rääkinud endast 
üldse midagi. 

Mina kogusin, nagu oli minu ülesanne, materjali uue romaani tarvis. Seetõttu pidin ma paaril 
korral linnast lahkuma. Ma 

tundsin iga kord rõõmu naasmisest, sest iga kord tulid Thompsonid mulle vastu, 
raudteejaama, lennuväljale. 

Viimaks arvasin ma, et olen piisavalt materjali kogunud. Ma broneerisin endale lennureisi üle 
Atlandi ookeani Frankfurti Maini ääres. Minu lennuk pidi startima 29. oktoobril 1958 kell 
20.45. 28. oktoobril helistas Roger Thompson mulle hotelli. Ta ütles: «Ma kuulen, et te tahate 
meie juurest lahkuda. Ma tahaksin meelsasti teile veel väikese söömingu korraldada.» 

«See oleks suurepärane, Roger.» 

«Ütleme, et täna õhtul kell 19.30?» 

«Kell 19.30, okay.» 

«Oh, ja veel midagi — helistage oma lennukompaniisse. Tühistage homme õhtuks 
broneeritud pilet. Lükake oma reis edasi.» 

«Mispärast?» 

«Noh, kuna ma kujutan ette, et tahate veel natukeseks ajaks siia jääda.» 

«Sellest ei saa ma aru.» 

Ma kuulsin teda naervat. «Täna õhtul,» ütles ta, «saate kõigest aru. Ja taeva pärast, ärge tooge 
jälle kaasa kaht orhideed!» 

Niisiis tõin ma kaasa kolm orhideed, ja Pamela oli nii veetlevalt ilus nagu ei kunagi varem, ja 
Roger oli nii sarmikas nagu ei kunagi varem, ja toit, mille ta ise oli keetnud, oli nii maitsev 
nagu ei kunagi varem. Eelroaks oli keedetud kammeljas, ümbritsetud praetud austritega ja üle 
valatud peene hollandi kastmega, mille sisse oli segatud kaaviari. 

«Midagi niisugust pole ma veel iialgi söönud,» tunnistasin ma. «Ma pean selle üles kirjutama 
oma naise jaoks... » 

«Üles tuleks kirjutada hoopis rohkem kui see üks retsept,» ütles majahärra unistavalt. 

Ma vaatasin talle otsa. Ma vaatasin tema ilusale naisele otsa. Mõlemad naeratasid. Täis 
heasoovlikkust, täis sümpaatiat. Roger Thompson ütles: «Minu sõber, mul on piiritu usaldus 
Pamela otsustusvõime suhtes. Pamela leidis teid esimesest hetkest peale usaldusväärse olevat. 
Mina olen mees, kes peab väga ettevaatlik olema... » 

«Ettevaatlik? Kuidas nii?» 

«Nojah, kuidas nii!» Thompson nokitses oma kala kallal. Siis ta naeratas. «Mario, mina ei ole 
alati gurmaanidele mõeldud restorani pidanud. Mina ei ole alati ka Roger Thompsoni nime 
kandnud. Mul on seljataga väga metsik elu. Veel natuke kaaviari?» 

«Jäta see jama,» ütles Pamela. Ta vaatas mulle otsa. «Minu mees on tõesti palju läbi elanud. 
Koomilisi juhtumeid. Kurbi juhtumeid. Erutavaid juhtumeid. Mina olen alati ütelnud: keegi 

peaks need kõik kord üles kirjutama! Paljud inimesed peaks teadma, mis on temaga juhtunud. 
Nii võiks sellest kõigest kasu olla!» 

«Kasu?» 

«Minu mees on veendunud patsifist.» 

«Küsimus on ainult selles,» ütles mees, kes nimetas end Roger Thompsoniks, «kas te võite 
mulle tõotada, et mitte keegi ei saa teada minu tõelist nime ja minu tõelist aadressi, kui ma 
jutustan teile oma 100?» 

«Jah,» ütlesin ma. «Seda võin ma tõotada.» 

28. okt 1958 stop kell 23.48 stop Šveitsi trüki- ja kirjastushoone zürich stop loobusin 
tagasilennust stop olen uue story jälil stop lennupostikiri koos detailidega on teel stop palun 
kõige kiiremas korras seisukohavõttu ja otsekohe ülekannet 1000 us dollari suuruses summas 
stop südamlikult simmel 

1. nov 1958 kell 09.45 stop Šveitsi trüki- ja kirjastushoone teeb teile ülesandeks teie 
informatsioonikirja läbilugemise järel sõlmida optsioonileping autoriõiguse omandamiseks ja 
vastavate helilindistuste teostamiseks stop jääge sinna nii kauaks kui on vaja stop 1000 us 
dollarit üle kantud stop meyer šveitsi trüki -ja kirjastushoone 

Ma jäin Ameerikasse kuni 2. jaanuarini 1959. Kui ma lahkusin, oli minu pagasi hulgas 
kuusteist helilinti, tekst mõlemal küljel. Kui ma lahkusin, viisin ma endaga kaasaja tagasi 
Euroopasse loo ühest eeskujulikust elust: salaagent Thomas Lieveni seiklused ja retseptid. 
Nüüd saadakse aru ja antakse andeks, kui ma ütlen, et mees, kes rääkis mulle oma eluloo, ei 
kandnud loomulikult Roger Thompsoni ega ka Thomas Lieveni nime. Nüüd saadakse aru, 
miks ma vaikin surnuks selle linna nime, kus ta praegu elab ja töötab koos oma ilusa naisega. 
Muide, ta on oma restorani ostnud raha eest, mis pärineb operatsioonidest DESU-aktsiatega; 
nendest oli meil juttu raamatu alguses. Šveitsi maakleri Pierre Muerrli käest võetud laen oli 
Thomasele õnne toonud. Edukate spekulatsioonidega oli ta jõukaks saanud. Juba 1958. aasta 
suvel oli 

Pamela tema ülesandel ja temalt saadud täisvolitustega Zürichisse lennanud, toonud härra 
Muerrlile tagasi 750 000 franki, võtnud välja deponeeritud võltsaktsiad, rebinud need puruks 
ja lasknud hotelli vannitoas veega alla. Kõik olid nüüd teeninud, keegi ei olnud kahju saanud, 
just nii nagu Thomas Lieven oli ette näinud. Veelgi enam: mitte keegi polnud märganud, mis- 
suguse kavalusega oli siin seda asja aetud. 

«Roger Thompson» ja tema naine seisid lennujaamahoone rõdul, kui minu lennuk aina 
kiiremini ja kiiremini kihutas mööda stardirada, kaugete horisontide poole, Atlandi ookeani 
poole ja Vana Maailma poole. Korraga läks mu meel väga nukraks. Ela hästi, Pamela, ela 
hästi, Roger, elage mõlemad hästi... 

Mina olen kirja pannud, mida teie olete mulle jutustanud. Loodetavasti olete minuga rahul. 
Magnetofonis on viimase heli-lindi viimased meetrid. Thomas Lieven räägib nendel, ja ma 
lõpetangi oma loo tema sõnadega: 

«Ma olen kogu oma elu suuri sõnu ja suuri sangareid umbusaldanud. Ka pole ma armastanud 
rahvushümne, mundreid ega niinimetatud tugevaid mehi. 

Minu vana sõber Bastian on jällegi maandunud Marseille's. Tal läheb hästi. Ta töötab 
sadamas laadimistööde šefina. Tal on tegemist paljude inimestega: hiinlaste ja sakslastega, 
prantslaste, korsiklaste ja araablastega. Tema armastab neid kõiki, ja nemad kõik armastavad 
teda. Nad ütlevad: «Priima semu. Temaga saab mõistlikku juttu ajada.» 

Minul oma väikeses restoranis on samuti tegemist paljude inimestega: valgete, kollaste ja 
neegritega. Minu külastajate hulgas on mõned juudi usku, mõned ristiusku. Teiste hulgas ka 
paar muhameedlast ja paar budisti. Mulle meeldib ette kujutada, et kord jõuab kätte aeg, mil 
kõik inimesed sellel maakeral elavad koos niisama harmooniliselt nagu Bastiani sõbrad ja 
nagu minu väikese lokaali külastajad. Mispärast ei peaks see kahe miljardi puhul võimalik 
olema, kui see paarisaja puhul nii suurepäraselt toimib? 

«Mõistlikuks» nimetavad töölised minu sõpra Bastiani. Ma usun, et mõistuse abil suudame 
meie kõike saavutada! Igaüks on saanud armsa Jumala käest mõtlemisvõime. Tehkem siis 
vahelduseks nii: uskugem vähem ja mõtelgem rohkem! Tagajärjed peaksid olema imepärased. 
Siis poleks enam sõdu. Sest need on siiski üksnes inimesed, kes sõdu peavad, järelikult 
peavad inimesed suutma neid ka ära hoida. 

Ja nõnda tõstan ma siis klaasi inimmõistuse auks. Võtaks see meid juhtida hirmu varjudeorust 
rahu ja rõõmu paradiisi.» 


TOIDURETSEPTID 


Eelroad: 

Angerjas salveilehe sees 483 
Artišokipõhjad, täidetud 397 
Baklažaanid, täidetud 285 
Hollandi kaste kaaviariga = 369 
Kammeljas austritega 569 
Kevadesalat 542 

Krabikokteil 420 

Lambaneerud saiaviilakatel 327 
Lõheleivakesed, soojad 42 
Meloniviilukad 382 
Moules ä la Mariniere 202 
* Munad Josephine'i moodi 84 
Parmesaanipuding 462 
Pliinid kaaviariga = 0493 


Sardiinid röstitud saiaviilukatel 117 
Seller Genfi moodi 216 
Sellerivarred, täidetud 369 


Sibulakook (lõunasaksa) 509 
Sink, keedetud, Cumberlandi kastmega 
(ainult kastmeretsept) 348 
Spaghetti Bolognese 261 
Šampinjonid saiaviilukatel 152 
Vasikaneerud šampanjas 552 
Vorstipesad 84 

Supid: 

Borš (vene) 447 

Juustusupp = 250 

Lady Curzoni supp 9 

Maksaklimbisupp (Švaabi) 162 
Rammuleem 296 

Roheline supp 436 

Sibulasupp praetud sibulatest 124 

Teosupp 56 

Vasikalihapuljong röstitud saiaviilakatega 410 
Vähilakasupp 42 

Liharoad: 

Corned Beef 436 

Fileelõigud Šampinjonidega 42 

Filet Colbert 296 

Filet de Boeuf Stroganoff = 447 

Filet Wellington madeirakastmes 569 

Fricco hispaania moodi 369 

Hapukapsad faasani ja austritega = 56 

Irish Stew. = gg 

Kalaroog keedunõus 343 

Kalkun trühvlitäidisega 531 

Kartuligulj a3568 

Koha, pikitud 552 

Kotlet Marechal herneste ja praekartulitega 493 
Kotletid Robert praekartulitega 261 
Königsbergi klopsid 397 

Küülikuraguu jämedate nuudlitega 250 
Lambakints, praetud, selle juurde Haricots Verts ja 
Pommes Dauphine 202 

Letšo (ungari) 152 

Maks portugali moodi 117 

Merikeel Grenoble'i moodi 327 

Mosaiikleib ja täidetud tomatid 185 
Parmesaanikotletid 382 

Paprikakana, riis, peasalat Clara 9 

Part hiina moodi, keedetud riisiga 228 

Part, praetud, aurutatud maroonidega 228 
Piimapõrsas, praetud 420 

Ribitükk (vestfaali), täidetud 162 

Risi-Bisi 68 

Rostbiif aedvilja ja munakoogiga 309 
Seasink punases veinis koos sellerisalati ja soolakartulitega ... . 343 
Seenešnitsel 216 

Sokuselg Baden-Badeni moodi 462 
Šašlõkk risotoga 542 

Tuvi, hautatud, koos lillkapsaga ä la Creme 410 
Vasikakroketid 483 

Vasikalihalõigud madeirakastmes 124 
Vasikaliharullid kartulipüreega 509 


Vasikašnitsel Cordon Bleu koos väikeste hernestega 285 
Üllatuspasteet šampinjonikastmes 250 

Järelroad: 

Ambroosia - 228 
Ananassipirukad 397 
Ananassiroog 552 
Banaanid, praetud = 0542 


Coupe Jacgues 42 

Crepes Suzette 285 
Karamellipuding 493 
Kastanid vahukoorega 162 


Kohupiimakreem 436 

Lemon Sponge Cake 531 

Melon šampanjas 117 

Munakoogid aprikoosikeedise-täidisega = 327 
Munakoogid, põlevad 124 

Munakoogid šokolaadikreemi-täidisega 382 
Pirnid, värsked, juustuga 152 

Poire Belle Helene 216 

Puuviljad karamellis 202 

Pähklipuding 483 

Rootsi puuviljad 84 

Rosinapuding ja Chaudeau 296 

Röstitud saiaviilakad juustuga 9 
Sacher-tort — 261 

Salzburgi klimbid = 569 

Savarin puuviljadega 343 

Sidrunisuflee 447 

Sidrunivahukreem flambeeritud kirssidega 56 


Šokolaadi-kohvikreem 348 
Vene kreem +*+*+*462 

Welsh Rarebits 420 

Virsikud, flambeeritud «*e 369 


Õunakompott kirssidega 410 
Õunad, pikitud, veinivahukastmes 9 
Õunapuding (inglise) 309 

Õunad, täidetud 509 

